
ELŐSZÓ 


Szent Ágoston: (354-430.) 


Az emlékezet mélysége 


Lelkem, tebenned mérem az időt; ne ellenkezz velem, ho- 
gyan lehetséges ez; ne vezessen félre benyomásaid tömege. 
Mondom, tebenned mérem az időt. Azt a benyomást, ame- 
lyet az előtted elvonuló dolgok benned keltenek s amely 
megmarad, midőn már azok eltűntek, ezt a számomra jelen- 
lévő benyomást mérem, nem azt, ami már elmúlt s a benyo- 
mást létrehozta. Ezt mérem, mikor az időt mérem. Vagy ez 
tehát az idő, vagy nem ez az idő, amit mérek. 

De hogyan áll a dolog, mikor a csendet mérjük s azt 
mondjuk, a csend addig tartott, ameddig a hang kitartott? 
Nem nyújtjuk-e gondolatunkat a hang tartama szerint, 
mintha az még hangzana, hogy aszerint adhassuk meg a 
csend tartamának idejét? Mert mikor a hang és a száj hall- 
gatnak, gondolatban elvonulnak előttünk dalok, versek, s 
különféle beszéd s továbbhaladásunk terjedelmét és az idő 
tartamát egyiktől a másikig éppúgy megadjuk, mint mikor 
szóban hangzanak. 

Ha valaki egy hosszabb hangot akar kiadni s arra előre 
gondolva meg akarja annak hosszúságát állapítani, már 
megállapította a csendben az időtartamot s azt emlékezetére 
bízva kezdi kiadni a hangot, mely hangzik, míg csak el nem 
éri a megszabott határt. Helyesebben: hangzott és hangzani 
fog. Mert ami elmúlt belőle, az hangzott el, ami még hátra 
van, ezután fog hangzani. S így megy ez, mert a mindig je- 
lenlevő figyelem a jövőt a múltba dobja át, a jövő fogyatko- 
zásával növekedik a múlt, míg felőrlődésével a jövő teljes- 
séggel múlttá válik. 

De hogyan csökken vagy őrlődik fel a jövő ami még nin- 
csen, vagy hogyan növekedik a múlt, ami már nincsen, ha 
csak nem úgy, hogy a lélek, amelyben ez végbemegy, há- 
romféle tevékenységet végez? Mert várakozik is, figyel is, 
emlékezik is s így a várt dolog figyelme révén átmegy az em- 
lékezetbe. Ki tagadhatja, hogy a jövő még nincs? De már a 
lélekben ott van a jövő várása. És ki tagadhatja, hogy a múlt 
már nincs? De a lélekben mégis benn van a múlt emléke. S 
ki tagadhatja, hogy a jelen tartamnélküli, mert a pillanattal 
tovatűnik? De tart a lélek figyelme, amelyen keresztül tova- 
tűnik az, ami eljövendő volt. Tehát nem a jövő hosszú, ami 
nincsen, hanem a hosszú jövő a jövő hosszú várása. A múlt 
sem hosszú, mert már nincs, hanem a hosszú múlt a múlt 
hosszúra nyúló emléke. 

Conf. XI. 17, 36; 28, 37. 


Ford.: Kecskés Pál 


HITVALLÁS 


Miben hiszek? Kiben hiszek? Hogyan hiszek? 

Ezzel bejárjuk az összes titkokat. Mert minden hitben ti- 
tok van. Mindegyik hittétel túllendül az értelem korlátain, 
és amit nem értek, az titok. 

Ebben a birodalomban, amely végtelenül tágabb az érte- 
lem és a tapasztalás országánál, nem járhatok egyedül. Vezet 
valaki, akire ráhagyatkozom. Veszélyes! Ki vezet? Hova ve- 
zet? meddig vezet? Nem hagy el? Ismerem-e? Honnan merí- 
tem szavait" [ránvait? Itt van az első mélység, amely: előtt 
megtorpan a gondolat. It: csak egyetlen menekvésem van — 
és ez az elsü lépés: előleges ajándékul kell kapnom magát 
Istent. , Tudom, kinek hittem." Tudnom kell, mert ismeret- 
len végtelenből sugárzik felém és tölt be engem Valaki. Em- 
berszerűen is közeledik felém. Nem lehetek nélküle. Nem 
mozdulhatok nélküle. Belőle tudom, hogy van képességeim 
határán túl egy egész végtelen világ. Hogy nem látok át min- 
denen, és amikor nem látok emberi képességeimmel, akkor 
ebbe a világba kerültem, ahol nem az én munkámra, hanem 
vezetésre, sugalmazásra van szükségem. Akkor keli nekem 
egészen emberformán az , igazolt" ember, aki nélkül semmit 
sem tehetek. 

Most tehát ebbe a világba költözik át a lélek. A Hiszekegy 
ismert szavait mondja, de új területen jár. Más planétán, 
mint az empíriától kiszolgált értelemé. A gondolat és a ta- 
pasztalás adatai tántorognak. Vannak országok benne, ahol 
az értelem talajt nem talál. Vannak országok, amelyekben 

támolyog és szédülten hunyja le a szemét: Credo guia absur- 
dum. Elhiszem, mert esztelen - énekelte az a gyötrődő hi- 
tetlen. 

A hit első lépése az, hogy tudja: van ilyen ország. A való- 
ság tágabb, mint az emberi értelem. Értelmünk tartományá- 
nak piros határvonalát a valóságnak véghetetlen tartománya 
veszi körül, amelyben nem igazít el más, mint a hit és a , tu- 
dom, kinek hittem". Sugárzata átlép a határon. Ő be tud 
lépni az értelem birodalmába. Az értelem nem tud kilépni 
az ő végtelenébe. Mikor a lélek azon a piros vonalon átlép, 
le kell hunyni a szemét és el kell fogadni a rásugárzó intuitív 
élményt. Valami abból, amit a Pál emleget a nyelvekről és a 
prófétálásról szólván. Az a tizenkét prófétáló ott Efezusban, 
vagy azok a Pál-tanítványok, akik túlléptek ezen a határon, 
mikor a Szentlelket vették. Míg felfüggesztve az értelmi 
munka, addig beszél a hit, és azután elbeszéli majd szavait 
az értelem. 

Amit egymás élményéből megértünk, amit egymásból 
nem értünk, az a belső egyetlen élmény. Mindenkinek 
egyetlene. Sajátmagáról és a világról való közvetlen intuálá- 
sa, énjének hangtalan, névtelen megszólalása, a senkiéhez 
sem hasonlítható közlés, a kőre írt névnek értelme, a lét va- 
lóságának megérzése, a kifejezhetetlen hit. 

HISZEK, tehát vagyok. Ezt mondanám ama híres szó he- 
lyett. Mert a hit mélyebben ered bennünk, mint a gondolko- 
dás. Az a forrás, az ami a , kezdetben volt", a lélek történe- 
tében. A szótlan istentudat és világtudat ajándékozott egysé- 
ge. Azzal kezdődik, mihelyt létünket megtudjuk. Mert van 
olyan levő is, amely nem tudja, hogy van. De az a levő, aki 
tudja, hogy van, annak legmélyén él a hit. A hit minden esz- 
mélés gyökere. Először elhiszem, hogy vagyok. Ez tesz em- 
berré. Megállapítom létemet. Eszmélésem bejárhatatlan 
mélységeiből sóhajt elém: hiszem, hogy vagyok. És ennek a 
létnek leoldhatatlan teljesedése az, hogy egész szellemisé- 
gemmel a szellem létét hirdetem. Magamtól nem lehetek. 
Része vagyok, hulláma vagyok, tette vagyok . . . mondjam 

tovább? Gyermeke vagyok, származéka, tulajdona valaki 
nagyobbnak. Létem nem lehetne nélküle. Ez mind benne 
van abban a névtelenben, abban a soha ki nem mondottban. 
Az eszmélés első lobbanásában ott van a , nem vagyok egye- 
dül" és a , nem vagyok magamtól". 

Igazság születik velem. Valóság. Nálamnál több valóság 
tudata rezzen meg első eszmélésemben, önmagamra pillan- 
tásomban. Mert létem korlátai implikálják a korláttalant, 
pillanatom az öröklétet, személyes létem az Alkotót, a 
hyperszemélyt, a megfoghatatlan szükségszerűséget. Semmi- 
ségem e valamivé válással a mindent implikálja. Erőtérben 
vagyok és erőteret termelek. Létem sugárzik és a határtalan 
lét átsugároz engem. Nem volnék, ha Ő nem lenne. És mert 
élem, hogy vagyok, -— tudom, hogy Ő van. Az egyetlen, aki 
VAN. 

Majd mikor szóra kerül a dolog, el is mondom mindezt, 
és még sok egyebet erről az ősi, létemmel egyterjedelmű va- 
lóságról, amelyet ott találok minden imádság és minden teo- 
lógia és minden misztika alatt. Ha nincs ott, akkor az nem 
imádság, nem teológia, nem misztika, — csak szóbeszéd. 

Ennek a névtelen önmagamra eszmélésnek felismerhető 
vonása az a tudat, hogy sokan vagyunk. Mindezek a létek 
vagy hitek ugyanúgy sugároznak és besugároztatnak, mint 
én. Ugyanoly névtelenek és némák maguktól, mint én. 
Ugyanaz a szükségszerűség vonja őket eggyé a nagyobbal, a 
többel, az erősebbel, a szebbel, mint amivel engem beolvaszt 
önmagába anélkül, hogy elvenne önmagamtól. Mind lélek- 
ben, és mind szeretetben tartoznak létföltételükhöz és belőle 
árad vissza rájuk, egymás felé is, a szeretet. A lét őse a szere- 
tet. Kezdetben volt a szeretet, és minden általa lett. Amikor 
a lelkek meglettek, és megtudták, hogy vannak, akkor a sze- 
retet megszülte a hitet. A szeretet létforrás. A hit pedig egy- 
terjedelmű a léttel. 

Ez az értelme annak, hogy HISZEK EGY ISTENBEN. 
Mintha azt mondanám, hogy hiszek saját létemben. Ezzel 
azt is mondtam, hogy hiszek a Szeretetben. 

Most ez a hit szóhoz jut. Először nem önmagáról beszél, 
hanem róla, akinek szükségszerű léte az ő saját létének átélt 
tudatával egyértelmű. Ezt az egységet emberfogalmak közül 
nem tudja mással megközelíteni, mint az Atya gondolatával. 
Maga az Emberfiába költöző s ott élő Istenelme sem tudott 
jobb emberi egységet találni ennek megközlítésére. Atyának 
mondta, Atyának szólította, s azt akarta, hogy az emberlélek 
mint gyermeke szóljon hozzá. Ezért tanította a Miatyánkot. 
Ez az imádság tartalmazza az Isten-kapcsolatunk teljes való- 
ságát, és e valóság mögül ránk néz annak egész elmélete, 
amellyel az ember ezt az Atyát elgondolhatja. 

Mikor az a szótlan és névtelen hit először kinyitja a száját, 
ezt a nevet adja az Istennek úgy, ahogy a Fiútól tanulta. ,, Az 
én Atyám és a ti Atyátok" — mondta már feltámadt ajkának 
újra megszólalásával. Ez a hit első szava. És ennek az Atyá- 
nak első jelzője: a , mindenható". Legelőször ezt a korlátta- 
lanságot érzem meg benne a saját korlátozottságom körül. A 
cselekvés hatalmát. Az akadálytalanul teljes létet. Ezt a tu- 
datot saját korlátaimból merítem. Ha én határolt vagyok, 
kell lenni határtalannak. Létemben magában érzem, hogy 
van. Lehetetlen nem lennie, mert akkor én sem lennék. Azt 
pedig érzem, hogy vagyok. Több mint érzés, mert az csal- 
hat. Hiszem, hogy vagyok. A hit nem csal. A hit világhata- 
lom. A hitért az Atya megosztja velem a hatalmát. Higgye- 
tek és meglesz. Azért mondom legelőször, hogy ez az Atya, 
akinek léte az én létem: Mindenható. Ezzel kezdődik az én 
eszméletvilágom: van valakim, aki Mindenható, és ez a 
Mindenható az én Atyám. Az emberi Atya-gondolat egész 
természetével — Jézus tanította, hogy így szólítsuk -, mert 
így van belénk írva a léte. Ezt jelenti az, hogy MINDEN- 
HATÓ ATYABAN. 

Mondom tovább: MENNYNEK ÉS FÖLDNEK TE- 
REMTŐJÉBEN. Nemcsak az én létem forrása és értelme 
Ő; tőle ered minden, mert a menny és a föld a Minden. Szel- 
lemi és anyagi lét. Miden, amiről azt modom, hogy VAN. 
Hogy most van és volt; volt úgy is, hogy nem volt, hogy az 

egyetlen Valóság volt csak, aki önmagától VAN. Aki nem 
mástól kapta a létét, és aki minden most-levőnek a létet 
adta. Mikor cselekedni kezdett, akkor született az Idő, és ak- 
kor elkezdett lenni, azaz ömleni, áradni, sugározni a valóság 
egy Akaratból, amelynek Legyen-je maga a valósulás. Az 
Idő nem léphet ki az örökkévalóságból másképp, mint a te- 
remtő Akarat révén, és a , semmiből" teremtés erejével. Van 
a Genezisben a , Kezdetben" szóban rejtve ilyen gondolat. 
Előtte volt Isten és a semmi. Akkor Isten örök Szándéka cse- 
lekedni kezdett, és azóta foly a teremtés. A Lét csupa te- 
remtés. A teremtés mindig -— most is — ex nihilo történik. 
Mert minden, ami abból az Akaratból folyólag a semmiből 
a létbe hull, olyasmi, ami előzőleg még nem volt soha. E 
hittétel alanya nem úgy cselekedett, hogy egy darabig dolgo- 
zott, kidobta a térbe a midenséget, mint egy műszerész az 
óráját, hogy aztán járjon magában lejáratig, hanem ezt a te- 
remtő munkát szakadatlanul folytatja ma is, az énvelem kö- 
zös idő-pillanataimban is, az anyagi és szellemi lényeg be- 
láthatatlan valóságában is, és mindig úgy, hogy ami terem- 
tődik, az előzőleg még nem volt. A lét nem mozdulatlan el- 
készültség, hanem a szüntelenül teremtő folyamat. És a kez- 
det most is foly. Az igazi létem folytonos újrakezdés, újrate- 
remtés, újraszületés. A világ létének értelme, a VAN szónak 
egyetlen világos jelentése az, hogy az abszolút létből folyto- 
nosan születik és ezzel az örökkévalóság szüntelenül teremti 
az Időt. Ez az értelme ennek a hittételnek, amely azonos a 
Genezis első mondatával. Ezt hiszem el, és tudom meg saját 
létemből legelőször, amikor lényemből kipillantok a való- 
ságra. 

Ez a hit, hogy zavartalan, megalapozott, véglegesen erős, 
megbonthatatlan legyen, ebbe az elvontan átélt valóságba 
valami megfelelő erejű konkrétumot kíván. A mélyeszmé- 
letből fakadó szükségszerű igazságnak az élmény közvetlen 
megjelenésével járó félreismerhetetlen jelenvalóság kell. 
Ami belép a mindennapom eseményszerű tényei közé, meg- 
jelenik jelenemben, múltamban, jövendőmben tényekkel 

szereplő, tapasztalható jelenség formájában —- nem puszta 
gondolat, hanem életem ténye. Nem csak lehetőség, hanem 
valósulás. Nem mélyeszméletem szülötte, hanem tettrevá- 
lás, bele cselekszik az életembe, a mindenható Átyába vetett 
hitemet megtestesíti. Ez a világomat meghatározó, megérte- 
tő lét már személyes ember-nevet visel, amelyet ismer a hi- 
tem, és azért mondom azonnal az Atyában való hitem meg- 
vallásának még el sem szállt pillantában: ÉS A JÉZUS 
KRISZTUSBAN. Kimondtam a nevét. Vele körém lépett 
az egész emberi valóság, a világ, a történelem, a múltnak és 
jövőnek összeverődéséből folytonosan fakadó, múltat hordo- 
zó, jövőt termelő, örökösen futó és rögzíthetetlenségében 
egységes életté forró jelen. 

Most elmondom, hogyan lép be ebbe az élő jelenembe, 
erre a világot ölelő műre vonatkozó hitem. Elmondom, 
hogy ki ez, akinek most megmondtam a nevét, hogy mit hi- 
szek róla, és arról, hogyan lépett be emberi világomba, hogy 
mit cselekedett és mit cselekszik ott mindörökké. 

Abból az egyetlen mennyei valóságból, ahonnan megtud- 
tam a létemet, abból született valaki, aki éppen ezért egyet- 
len módon Isten is, ember is. Ha fia valakinek, akkor ember. 
Mert az atya-fiú ember-viszony. És ha az Atya ő, akit én 
Atyának hívhatok, az az Isten, akinek létemet köszönöm, 
akiből létemet megtudom, akkor az a Fiú az ő emberségé- 
ben is Isten. És mégis egyszersmind ember és osztozik az 
embernek Istennel összeférő tulajdonságaiban. Kell, hogy 
emberi teste legyen ugyanakkor, amikor vele, akit én Átyá- 
nak nevezhetek, fiúi viszonyban van. Olyan természetű a 
belőle származása, mint az emberviszonyokban a fiúnak az 
atyától való származása. Időben létét az Atya akarata indítja 
meg. Ezért atyja az Atya. 

Majd elmondja egyszer, hogy , az én Atyám és a ti Atyá- 
tok". Ezt saját emberajka mondja majd Isten-gondolattal és 
Isten-szóval, amelyet felír az evangélista, hogy örökre szól- 
jon, míg él az emberiség. Ezt jelenti: Ő EGY FIÁBAN. Aki 
a Szentháromságból kilépett, emberré vált, felvette az anyag 

köntösét és ezzel egy örökkévalóságra megszentelte azt. Úgy 
lépett ki, mint az Atya egyszülött Fia, és emberré válása eb- 
ben a kilépésben nem szakította el, hanem titokzatos módon 
egységben tartotta emberi természetét Isteni személyével, — 
annyira egységben, hogy , aki látja a Fiút, az látja az Atyát". 
Ezt annyira a hitünkbe akarta vésni, hogy szinte megrótta 
övéit: , ennyi ideje vagyok veletek és nem tudjátok?", hogy 
ennek az egységnek közvetlen megérzését kívánta tőlük? Eb- 
ben az egységben áll minden hatalommal felettünk. Azért az 
Urunk, mert egy az Atyával, és az Atya az ő emberségének 
15 ura. Benne, általa válik a mi Urunkká. Megmondta, hogy 
minden hatalommal jött. Az Atyával való bonthatatlan egy- 
ségében nincs fölötte Úr. Ezt a korlátlan hatalmat érzi meg 
benne a hitvallás a nevének kimondása után. Ő nekünk 
Urunk. É a mi Urunk, nekünk adatott, mert a kedvünkért 
vált emberré. Ezt az ígéretet őrizte kezdettől fogva az em- 
beriség és tisztán megtartotta egy maroknyi nép. Azért lett 
ember, hogy a miénk lehessen. Minden hatalmával együtt a 
mienk, az embereké, az anyagos lelkeké, akiket vissza kell 
ragadnia a bűn veszélyéből, Ez kettős igazság. Ez a Jézus 
Krisztus a mi Urunk. Tehát mi az övéi vagyunk, - és a mi 
Urunk, tehát Ő a mienk. Ezt a kettős összeforrást, ezt az 
örökkévalóságra szóló egységet jelenti az a folytatás, hogy: 
hiszek 4 MI URUNKBAN. 

Mert Ő a mi Urunk. Mindent megtehet velünk, és mi nála 
nélkül semmit sem tehetünk. Ilyen Urunk van. Az abszolút 
Ur. A minden hatalmon felüli Ur. Aki előbb a bűntől tisztít 
meg a hatalmával, aztán a bénaságtól, mint azt a tehetetlent, 
akit Kafarnaumban hazatérte után a háztetőn át tettek elé- 
be. Hatalmát hangsúlyozta akkor. Azt, hogy az Emberfia úr 
a bűn és a betegség felett. Hatalmának ujjai között semmivé 
porlik mind a kettő. Mi könnyebb? - kérdi, mikor gondola- 
taikat látja. Mi könnyebb a kettő közül? És egészen drámai- 
lag, szinte ábrázolóan beszél, mintha képet magyarázna; 
Tudjátok meg tehát - folytatja -, és a béna saját lábán megy 
haza, Ezt a hatalmat jobban érti a hitetlen. Olyasmi kell 

neki, amire azt mondhatja: ilyet még sohase láttunk. Márk- 
ban van ez: 2, 9-12. Ilyen Urunk van. Ilyen Urunk. 

Most elmondom, honnan jött. Most egy elbeszélés követ- 
kezik. De minden szónak emberfölötti értelme van. Minden 
szó arról a hyperempirikus világról beszél, amely túl van 
korlátainkon és ellentmond tapasztalásunk megszokásainak. 
Elmondom. 

Mit jelent az, hogy FOGANTATÉK SZENTLÉLEK- 
TŐL? Lehet ennnek emberi elmével értelmet adni? Mi tör- 
tént Máriával? Amiért azt énekli, hogy boldognak mondja 
őt minden nemzedék? Arra volt kiválasztva az Idő kezdete 
előtt, hogy Istent szüljön, és mikor az [dő betelt, akkor belé- 
pett az emberalakká vált Gábnel a názáreti szobába Mária 
akaratát kérni a Háromszemélyű Isten számára az Átya üze- 
netével. , A Szentlélek száll terád és a Magasságbelinek ereje 
árnyékoz meg téged." Az Atyától szövegelt angyalszó vilá- 
gos. Az Atya akaratából a Szentlélek, a Háromság Szeretet- 
szelleme, ez a Harmadiknak mondott, de egyaránt Isten- 
személy, aki az Atya és Fiúban egy, ez a Szent Lélek, ez a 
Szent Szellem most valóság gyanánt avatkozik be Mária 
szűzi testének titkába, akinek lelkét öntudatának első ébre- 
dése óta erre a pillanatra készítette. Az Evangéliumnak, a 
Teremtésnek legnagyobb misztériuma. Hozzáférhetetlen, 
mint a szűzi test. Nem közelíti meg az emberi gondolat. Má- 
ria szemérme áthatolhatatlan fátyolba burkolja. Le kell bo- 
rulni az ismeretlenségében valóságos titok előtt. Az Atya 
akaratából a Fiú Istenszemélye számára a Szentlélek magza- 
tot kezdett Mária szűzi méhében. 

Ennek a pillanatnak valósága az egész kereszténység szí- 
ve. A Punctum Saliens, amelyből az egész szellemi szervezet 
az Idő betöltével a történelembe lép. Mostantól fogva Mária 
testében lakik az Isten. Az Isten Második Személye lakik ott 
és a földön jár. Emberfiává akar lenni. Köszönti és megszen- 
teli az Erzsébet méhében felujjongó Pusztában Kiáltót. 

A szolgálóleány kimondja az ő Legyen-jét. ,,A te szavad 
szerint" - mondja az üzenethozó angyalnak. E pillanattól 

megújul, átistenül az egész lénye a maga teljes szűzi nőiségé- 
ben. Az egészen szép, a Szentháromság sugárzatában az 
egyetlenül választott, az Ő erre teremtett lelki-testi valóságá- 
ban. Ez a fogantatás. Ez Mária örök titka marad. Annak a 
belső világnak örökké vele maradó pillanata, amely erre az 
isteni beköltözésre benne megszületett. Ez a pillanat megújí- 
totta őt. Egész élete az erre való előkészület volt; ezután éle- 
te ennek a pillanatnak folytonos újraáradása lesz. Ez a pil- 
lanat dolgozott a lelkén addig. míg számára jövő volt, és 
dolgozik tovább, mióta múlttá vált benne. Ez a benne lakó 
Istennek az ő lelke fejlődésével egybeforrt munkája. Látha- 
tatlan. Megfoghatatlan. Felülmúlhatatlan erőforrás. Ez a 
fogantatás keretezi Betlehemet és a Golgotát. Ennek a szün- 
telenül lüktető erőforrásnak titkából él az istenhordozásban 
megnyíló, egész lényében szüntelenül újrateremtődő titok- 
zatos Szűz, aki közénk hozta az Istent abban a názáreti Pil- 
lanatban, amelyről hitet vallok: Ki fogantaték a Szentlé- 
lektől. j 

SZÜLETÉK SZŰZ MÁRIÁTÓL. Amint nem ember- 
módra fogantatott, úgy nem is született embermódra. Ez a 
fogamzás és ez a szülés Mária égi szerelmének titka. Mint 
ahogy nem emberi beavatkozással kezdte meg létét Mária 
méhében az Isten-magzat, ugyanúgy nem a szent lezártság 
áttörésével lépett ki az Istengyermek Mária testéből. Erre az 
első érintésre megrezzen a Föld. Eddig a Szűz élettől, szere- 
tettől átsugárzó lüktető szövetei ölelték magukba, és most 
kilép onnan. Nem sérti meg Mária testi szüzességét sem. 
Zárt ajtón át lép le a Földre. Pólyába takarva, jászolba fek- 
tetve érinti meg a planéta élettelenét, a jászol fáját, a barlang 
istenalkotta kövét. Megérintette súlyával, engedte, hogy 
most karjaiba vonzza a velünk közös haza, a planéta földje. 
Es Mária ámulva látja karján a Gyermeket. Az első elszaka- 
dás. Most kilépett és elindult. Külön teste lett. Eddig minde- 
ne közös volt. Most a vére már nem közös. De a szűzi tej 
siet elébe és a levált Isten-test gyermekajkával még függ a 
makulátlannak tejhordozó mellén. 


23 


Született. A fogamzás csodája után a születés csodája. 

Mindkettőben a majdani romolhatatlan embertest kivált- 
ságai előlegeződnek. Ez a születés titok marad. Mária titka. 
Szemérme takarva marad. Nem nyúlhat hozzá még emberi 
gondolat sem. Tőle születik az Isten. A görög szövegek 
Istenszülő Anyának nevezik. Virgo Mater edidit / Virginalis 
utero / Benedicamus Domino. 

Elhiszem ezt a két csodát. Ennek a két csodának, ennek a 
két egymást átölelő valóságnak — az Isten-fogamzás és az 
Isten-szülés kilenc hónapi anyagbaköltözött, természetfö- 
löttiséggel kapcsolt csodájának - hite adja meg keresztény 
hitem fajsúlyát. A Credo guia absurdum legnemesebb pél- 
dája. Hasonlít Ábrahám hitéhez, az ő százévessége és Sára 
elapadtságának ellenére, az is valami mélyen titokzatos kez- 
dést jelentett: nemzetszülést magtalanná vált asszony méhé- 
ből. Hit volt minden remény ellenére, hit volt minden ta- 
pasztalat ellen. Akkor a zsidó nép létéről volt szó. Most is 
egy népnek - az Ő népének - létéről van szó. Most is egy 
tapasztalatellenes hitről van szó. Fogamzásról — emberi férfi 
nélkül, és szülésről - a szüzesség elvesztése nélkül. Ott el- 
apadt méhéből, itt pedig öröktől harmattalan méhből. Tör- 
vényt bont az Ur, mikor kezdeni akar, és azzal jelöli meg 
tetteinek elindulásait. Sára a zsidó népet, Mária pedig Jézus- 
ban a kereszténységet, Isten népét szülte. 

Születék Szűz Máriától. Egy férfi nélkül fogant Gyermek. 
És fogantaték Szentlélektől. Az, aki születésével szűzen 
hagyja az anyját. Ebben a hitben hiszem a kettős emberfe- 
lettit. Ez a titok-pár kiemel engem a természettörvények 
országából, mely csak korlátos tartománya annak a végelát- 
hatatlan országnak, ahol Isten cselekvései folynak. Ezen a 
ponton a Hitvallás engem más gondolatrendbe visz, amely- 
ben kilépek gondolkodásomból is, empíriámból is, és nem 
saját elmém, hanem Isten gondolatai szerint látok a hit or- 
szágában. Es egész itt töltött élete ezzel hittétellé vált. Hit- 
vallásomban hallgatok róla egészen a Getszemáni kapujáig. 


24 


Most jönnek a valóságok. A Föld tettei a bűn tarsolyából. 
Elsorolom, mert hiszem őket. Természettények, szörnyű 
biológiák, embertest kellett hozzájuk, valóságos emberi test. 
Az Istenen, a Háromság Második Személyének emberlel- 
kén. Ezekért kellett testbe öltöznie. Mert a test legsúlyosabb 
feladata az, hogy a szenvedés orgánuma, a gyötrelmek köze- 
ge. a maga rettenetes és kérlelhetetlen biológiai törvényei 
szerint. Most azokat beszélem, amit az ő emberisége, ennek 
az emberiségnek bűne követett el vele. 

KÍNZATÉK - mondom. Szándékolt szenvedésteremtés. 
Gyűlölködő rombolása a testnek azzal a céllal, hogy fájjon. 
Hogy észbontóan fájjon, és az egész szörnyeteg cselekvés vé- 
gig zuhog az Időn egy gyötrelemig fullasztó ellenség-at- 
moszférában, amelyben egyedül, elszigetelten, elhagyottan 
festi véres talpaival a Golgota felmenőjét. Undorító üvöltö- 
zésektől kábultan, roskadozva az Emberfia. 

Most a hitem arról beszél, amit emberszóval még el lehet 
mondani. Mert történés, mint a többi. Be is illeszkedik a 
többi közé. Megfér közöttük ott a Poncius Pilátus történeté- 
ben, akihez hiába üzen rá az álmaitól megrettent feleség; a 
kínzaték valóságra válik. És sodródnak a föld legször- 
nyűbb tényei a Getszemánitól a Golgotáig. Ezeket kellett 
szenvednie Krisztusnak -— mondja majd feltámadása után az 
emmauszi kirándulóknak. Tehát kellett. Es akadnia kellett 
olyanoknak, akik előkészítik, akik okozzák, akik bevégzik. 
Ezek a gonoszság-források kellettek a Megvaltáshoz. Ez a 
kínzaték kellett az emberiségnek, mely nem volt meg- 
menthető másképpen, mint úgy, hogy az egyetlen Emberfiát 
megkínozza és megölje. 

Csak röviden mondom Hitvallásomban, csak egy szóba 
zárom: és nem merem kitárni a szó belsejét, mert nem bír- 
nám folytatni, pedig folytatnom kell, mert most hitvallást 
teszek és végig kell mondanom egészen a keresztig és a kő- 
vel záruló Isten-sírig: 

MEGFESZÍTETTÉK, MEGHALT ÉS ELTEMET- 
TEK. 

Ezek tények, mint a többi. Tényeket nem nehéz hinni, de 
milyen ezeknek a belseje? Milyen annak a kereszten függő- 
nek benső , Lamma szabaktani"-ja? Milyen az Emberfia lel- 
kének utolsó perci elhagyatottságából kilépő hazatérése? 
, Atyámhoz és a ti Atyátokhoz" ... Hol van az Emberfia 
lelke attól a perctől fogva, amelyről itt csak annyit vallok 
meg, hogy ELTEMETTÉK? Mert csak annyit lát meg belő- 
le a földi szem, hogy a mozdulatlan Testet, a tövissel, kor- 
báccsal, szögekkel összeroncsolt Testet betették egy szikla- 
üregbe, elébe gördítettek egy követ, amely igen nagy vala. 

KÍNZATÉK PONCIUS PILÁTUS ALATT, MEGFE- 
SZÍTETTÉK, MEGHALT ÉS ELTEMETTÉK. 

De mi volt a sziklába fekvésnek 40 órára rövidült három- 
napos ideje alatt? Hol járt az Emberfia emberlelke? Honnan 
jött vissza a testéért? Hogyan építette vissza éppé annak a 
kínzatéknak folyamán elnyomorított és örökre használ- 
hatatlannak látszó testet? Hiszen egy római ostorozás után 
örök nyomorékság következett annak a testnek is, amely ki- 
bírta élve! Ez az, ami a Hitvallás e szavainak lelke, és me- 
red a lélek elé a megvallott tények mögül. Erre válaszol a 
következő vallomás, a sírban töltött napok legmélye: a kín- 
zaték - meghala - az eltemetteték mögül feláramló termé- 
szetfelettiség. Már nem empíriát vallok. Már nem a közös 
láthatóság országából való, amit mondok, hanem a magára 
maradt hitem beszél. Ki mondta meg nekem a pokol torná- 
cában tett látogatást? Nem kellett megmondani. Ez a ter- 
mészetfelettinek szükségszerűsége volt. A Megváltás tényé- 
nek jelene az egész múltra és az egész jövendőre szól. Időt- 
len. Nem tartozik a folyamba, amelybe nem lépünk kétszer. 
Annak a futása tartozik a Megváltás érvényességébe. A gol- 
gotai Pillanat az örökkévalóságra szólt. Es megvan a maga 
öröklétbe illő törvénye. A Pillanat kiárad minden Múltra és 
minden Jövőre. Az érvényesség nem folyamat. Az érvényes- 
ség érték, a folyamat pedig történés. Az érvényesség időtálló, 
a folyamat futó, ahova nem lehet kétszer lépni, mert már 
más érkezik lépted alá. A Megváltás a , Beteljesedett" szóval 

kezdi érvényét. A többi már diadal. Ez a diadal a jövőé, de 
a múltban kezdődik, és ezért kell meglátogatni a Múltat. 
Ezért a Múltért megy az Emberfia lelke a beteljesedés után 
a Múltért, minden anyagtalanult lélekért, akik várnak. Idő- 
ben járnak és most az örökkévaló értéket rá kell borítani 
minden időben valóra, időben voltra, időben leendőre. El 
kell menni értük a természetfölötti váróterembe, ahonnan 
az időbe hullott történés e pillanata előtt nem mozdulhat- 
tak. Rorate coeli-t énekelnek és lelkük míg az örökkévalóság 
lekelletében testetlenül fürdik, sóvárgással készül a biztos, a 
kétségtelen Pillanatra, mikor a kereszten elhangzik a szó: 
, Beteljesedett". És az Emberfia lelke ráteríti a megváltás 
örök értékét minden voltra, levőre és leendőre. Ezt jelenti a 
SZÁLLA ALÁ POKLOKRA. 

Nem kel! tudnom, honnan tudom. Kiléptem a Földön 
végbement tanusítható tények közül, és átszálltam Isten 
gondolatainak erőterébe. Túlléptem a földi empírián, elhit- 
tem a Megváltás teljességét, az egész tanusított és most el- 
beszélt ténysorozat belülről megvilágítódott és olthatatlan 
fényével az Örök Pillanat tevékenységébe szorította az érté- 
kében végtelenné táruló megváltásművet. 

Az Opus ugyanaz. Leforgatásban vagy Actus Purus-ban. 
A leforgatás végződhetik kérdőjellel, és azután? A belülről 
megvilágítódó diafan pillanat ezzel az idővé tárulással ma- 
gyaráz, és a következő hitvallástétel gyanánt elém szálló ige 
mondja: Jézus elment a múltért, hogy teljessé tegye a jövőt. 
SZÁLLA ALÁ POKLOKRA. Ez történt a sírbanfekvés 40 
órájában egészen a harmadnapig. 

A természetfölöttiség legmagasabb régióiban járunk. 
Isten gondolatainak légkörében. Örök tervek teljesedésének 
országában. Az Emberfia lelke a váró lelkekért ment. Isten- 
ségének akarattényével a beteljesedettnek pillanatában, már 
istenségébe visszamerülten, az Atyához visszatérten már ve- 
lük volt. Az a pokol tornáca nem egy zárt csarnok vagy fo- 
lyosó, hanem a valaha élt és Isten igazlátásával megítélt, és 
jónak ítélt lelkek összessége. Ennek a planétának minden 

lelke, akiket Isten néki adott, akiket Ő az Atyától kapott, 
ezeket befoglalta megváltásának teljes aktusába és ezt az 
örökkévalóan működő megváltáserőt kiterjesztette minden 
eljövendő lélekre, akiket az Atya neki adott. Senkit sem 
küld el. Értük megy a múltba és a jövőbe, amikor az Ígéret 
beteljesedett. 

A sírban pedig fekszik a tönkretett Test, és a földiek gon- 
doskodni akarnak róla. De az Atyaistennek más gondolatai 
vannak. Ebben a gondolatkörben az Emberfia teste az Em- 
berfia lelkének hazatértét várja. Nincs szüksége a jó asszo- 
nyok kenőcseire. Mária nem is visz! Mert tudja, hogy nem 
kell. Mert a visszatérő Isten-emberi lélek ragyogó épséggé 
lobbantja az eltemetett Testet. 

Nem tudom másképpen formulázni emberi hitemet. A 
feltámadás az Emberfia lelkének hazatérése az Emberfia tes- 
tébe. Jézus ezt a hitet akarta ránkhagyni. Azt a hitet, hogy ő 
újból élő ember, mint volt, hogy teste nem puszta szellem - 
és evett tanítványaival. Megmutatta, hogy lélek építi a tes- 
tet, hogy lélek újra felöltheti a testet. Hogy a kettőnek elsza- 
kadása a halálban nem végleges állapot. Hogy az embertest, 
amelyet Isteni Személyének és az Atyának akaratából fel- 
vett, a hozzá tartozó emberlélekkel örök egységre van szán- 
va, és az anyagba öltözött léleknek feltámadás a rendelteté- 
se. A teremtő Atya nem rontja el művét, csak beiktatja a ha- 
lált, mint útmutatót az örökkévalóság felé. A halál is az 
Örök-Élet szolgálatába áll. 

Az Atya gondolatának határterületein járunk, ahova még 
bepillanthat az emberfogalom, és amiről még megszólalhat 
az emberszó. Ennyi engedtetik meg az emberi elmének. 
Megkísérli elmondani és saját kis körei szerint megérteni, 
amit látott. Az Emberfia lelke elhagyta testét és visszatért. 
Hiszek a feltámadásban. Belekapcsolódik ez a fogamzás és 
a születés természetfölöttiségébe. Ezzel a hármas titokkal 
borulok le Isten gondolatainak zárt függönyei előtt. Eljön az 
idő, mikor megnyílnak előttem, s addig imádkozom; HAR- 
MADNAPON HALOTTAIBÓL FELTÁMADT. 

Ez is tanúbizonyság. Azért hiszem? Sokak. előtt emelke- 
dett fel és néztek utána sokan, míg eltakarta a felhő. Elhi- 
szem ezt a szentírási szöveget. Valóságnak tekintem azt a 
tapasztalást, amelyről beszél. Még az imént mint földi testű 
Emberfia szólt hozzájuk az utolsó és végleges megbízatással 
az egész világra. Vigyék el az ő , jó hírét" és kereszteljenek. 
Legutoljára a hit életmentő hatalmát mondta. Azt, hogy a 
hit dönti el a lélek örök sorsát. Akinek nincs, az elvész. Leg- 
utoljára ezt mondta. Még a hitről beszélt, és már kezdett égi- 
vé válni a földi teste, mert kezdte elhagyni a Földet. Kezdett 
kilépni vonzásának szorításából, amely itt ölelve tart min- 
den élőt. Szemük láttára győzte le ezt a kozmikus szorítást, 
ezt a minden földire abszolút egyértelmű erőt. Akarta, hogy 
szemek láttára hagyja el ezt a planétát, amelyen mégis vég- 
leg ittmaradt. Hogy ennek a planétának páraterméke, felleg 
takarja el őt utána égre néző szemek elől. Így jön el majd — 
mondja az a két fehérruhás a még ámulatban álló aposto- 
loknak, akik most nem a búcsúzás lájdalomkönnyeivel, ha- 
nem örvendezve mennek haza és tanítanak a templomban 
az utolsó szavak bennük ellenállhatatlanul élő küldetésében. 
Így ment el. A fellegek közt tűnt el. Így mondta meg az ő 
emberlelküknek, hogy hova ment és hogy merre van , az én 
Atyám és a ti Atyátok", akihez most szemük láttára el- 
indult. 

Ezt a látványt mondták tovább. Ezt a szót hiszem. Ebben 
a szóban foglalt látványt hiszem. Ennek a látványnak való- 
ságos értelmét hiszem. Tanúbizonyságból hiszem a látványt. 
De más forrásból hiszem azt, amit jelent. Mert amit jelent, 
az a nagy és megváltó , Beteljesedett" szónak a koronája. Az 
Emberfia hazatérése ez. Számunkra, érzékszerveink nyel- 
vén, akkori naiv kozmikus világunk nyelvén elmondott, 
örökre szóló kadencia. A megváltó földi lét átkapcsolódása, 
visszamerülése az örökkévalóságba. Amelyből ugyan nem 
lépett ki soha, de emberszemeknek jött és emberszemeknek 
távozott. Ugyanolyan titok ez, mint a Hiszekegy , született, 
de nem teremtmény" szava. Az embernyelven való beszéd 

sohasem nyitja meg az egész valóságot. Az emberfogalma- 
kon, emberképzeleten át való közlés sohasem teljes valóság, 
csak belőle annyi, amennyi belőle nekünk szól és amennyit 
belőle megbírunk. 

Ilyen valóság a mennybemenetel. A fogamzás, a születés, 
a föltámadás után a negyedik megfoghatatlanság embernyel- 
ven elmondott valósága. FÖLMENT A MENNYEKBE. 

És ezután az a legeslegtitokzatosabb, amit ez a Hitvallás 
szavakba önt, mert ez már az eltávozás utánról szól, a titok 
a végtelen felé mélyül és az örökkévalóságra nyílik, mert 
mostantól fogva az örökkévalóságból kilépett Megváltás az 
időben lefolyt. Az Emberfia eltűnt az emberi szemek elől. 
Fellegruhába öltözött és a látványok, a tények, az érzékelhe- 
tő élmények, amelyeket nem csupán hinni, hanem hinni és 
tudni lehet, — befejeződtek. Maradt a hit világa, amelyről az 
Írások beszélnek, és amelyekről az evangéliumi szavak be- 
szélnek. Azt mondják most: OTT ÜL A MINDENHA TÓ 
ATYAISTEN JOBBJA FELŐL. 

Ennyi az egész, amit hitvallásomba foglalok arról, hogy a 
felhők közt eltűnt Emberfia hova ment. Felment — mondtam 
már előbb, mert emberi képzeletem felfelé véli a mennyet, 
pedig a valóságos menny mindenfelé van. Hiszem tele van 
vele a mindenség, mert térentúli, hiszen mindig volt, van és 
lesz, mert időntúli. Már a , felment a mennyekbe" is túl volt 
tapasztalásomon, és csak onnan tudom, hogy mondta: , az 
Atyához megyek", és csak azt tudom, hogy az Atya a 
mennyország. A valóság. Az élmény az, hogy eltűnt. 

Azon túl van a hitvilág, amelyről az Emberfia földön el- 
mondott szavai szólnak. FEL — azt jelenti, hogy az Atya 
felé, az Atyához. Éspedig az Atyához úgy, hogy annak jobb- 
ján ül. Vagyis ezzel a szimbólummal az Atya rangjára, lété- 
nek egyenértékébe kerül. Ennek a szónak értelmét nem adja 
semmi tapasztalás. Evangéliumi szavak hangzanak ide az 
évezredeken át abból a búcsúbeszédből, amelyben a szavak 
mögül, mint a napkelte, fénylik fel a Megváltás egész titka. 

A hitvilág ormain járunk. 

Ez az egyetlen szó, amely arról beszél a Hiszekegyben, 
hogy hova lett innen az Emberfia, mikor felment a meny- 
nyekbe. És hogy mit művel ott, ahova ment. ,,Ott ül az 
Atyaisten jobbja felől". Ez a JOBBJÁN, amelyet az első 
vértanú képszerűen is meglát az égen, ahol a távozó Isten el- 
tűnt az emberi szemek elől, - ez az Emberfia Istenségét je- 
lenti. Ottlétére vonatkozó minden hitünk ebből a szóból 
ered, és ebbe a szóba zárul. Ez a szó azonban tovább beszél 
mint misztikus ígéret. Jézusnak hollétéről beszél és hogylé- 
téről. Az Ő további , kozmikus?" létéről. , Az Atyához me- 
gyek" pontos értelmezéséről. A Golgota után történt meg- 
dicsőüléséről. Az Atyával abban az uralkodói egységben 
való létéről, amelyben minden láthatónak és láthatatlannak 
ama teremtő hatalmánál fogva Dominusává, a mi Urunkká 
lesz, volt és marad. Mikor visszamélyed az örökkévalóságba 
és az Atyával egyesült mindenható hatalmával, mégis az Idő 
áramlásának örökre tevékeny múltjában is marad, és jövőjé- 
be is belép. 

Ez a szó tovább beszél, mert az OTT ÜL - az nem tétlen- 
ség, hanem folytonos cselekvés. Mert az Örök Tett-nek 
mondott Atya Jobbján csak ebben az örök Tettben állhat a 
Lét, amelynek örökkévaló pillanatából árad minden, amit a 
Teremtő teremt. Jézus emberségéből való istenülése - ez a 
mennybemenetel végállomása. Ott az Atya Jobbján, ahol 
minden Idők előtt volt és minden Idők után lesz, mert 
egyetlen létteljességben él Vele, s erről a feltétlen és abszolút 
létteljességről lehet csak elmondani, hogy: VAN. 

Erről a , jobbján-üléséről" vég nélkül lehetne üzenetet 
kérni, de üzen is magától. Mert ez az Atya, akinek ő a jobb- 
ján ül, a teremtés határtalanságában dolgozó örök Cselek- 
vés, amelyben Jézus emberségének időbeli története a vég- 
telenig árasztja a megváltás erejét. Ez a megváltás folytono- 
san tovább foly a planétán, ahol Jézus lakott, és most is la- 
kik emberszívekben és Hostiákban. Az ilyen üzenet már 
egység. A planétához tartozó teljes lélekországnak a megvál- 
tásból eredő együttlakása, együttélése Krisztusban az Atyá- 

val, akihez ő visszatért és művét már nem befejezni, hanem 
a beteljesedett művet az emberiségre árasztani és benne foly- 
tatni ment. 

Ezeket lehet elgondolni arról, hogy , ott ül a mindenható 
Atyaistennek jobbja felől". 

Az Ószövetségből: , Kiálts hozzám, és meghallom, és 
nagy dolgokat, biztos dolgokat mutatok neked, amelyeket 
nem ismersz". Tehát ott van, azon a Jobbon. , Jobbomon 
ülsz" — mondja máshol a zsoltáros a Háromság gondolatá- 
ban. És ezzel a helyhatározóval megjelölt igazság a maga be- 
járhatatlanságával az emberi elme számára világosodik. Ez 
az OTT a Háromság mélye, a beláthatatlan, a kifürkészhe- 
tetlen, a kozmosz átláthatatlan határain túl áradó, és a futó 
pillanatokat mind a maga végtelenébe záró örökkévalóság. 
Ez a tér-idős határtalanság az az OTT, az Atyának jobbján — 
erről mondom a Hiszekegyben, nogy ONNAN jön el és 
megismétli a földrelépést, miután Betlehemtől a Golgotáig 
vezető úton - amelyről pedig egy szót sem szóltam a Hiszek- 
egyben - hagyta magát emberektől megítéltetni. Most Ő 
ítélje meg az emberiséget mindenestül, tehát az akkor még 
eleveneket és az akkor már holtakat. 

Ezt honnan tudom? Abból, hogy megmondta. Egyenesen 
a szavának hiszem. Ez a szó árasztja széjjel számomra a Vi- 
lágosságot abban a hitvilágban, amelyben most járok. Amint 
ezt az ONNAN LÉSZEN ELJÖVENDŐ szöveget mon- 
dom. Ez még az idő folyamában lesz. Ez valami felfoghatat- 
lanság lesz. Ez már nem a biológia élettörvényeihez simulás 
lesz, mint volt az alázatos Betlehem, hanem kozmikus meg- 
rendüléssel kísért akaratgesztus, mely az örökkévalóság ere- 
jéből táplálkozik, és a planéta munkáját befejezi. Átteszi az 
elgondolhatatlanba, amelynek részesei leszünk. 

Hozzáteszi a hitem, hogy miért jön. Ítélni jön. Félelmetes, 
rettegni való tények között. Drámai szavak hangzanak ide 
az Evangéliumból. Ez az egész iszonyat az erőt méri, a be- 
láthatatlannak erejét. Pál mondja, hogy ezen az eljövetelen 
itt lesz minden valaha itt élt lélek. Mi pedig — vagyis azok, 

akik akkor majd életben lesznek még az évmilliók után, és 
nem egy emberélet kereteiben - elváltozunk: Hogy is mond- 
hatta volna másképp az a Pál, aki ismert egy embert, s az 
megízlelte lelkével a hetedik eget. 

Ezt a hitet mondom. Ebben a hittételben annyi világos- 
sággal, amennyit a Jó Hír igéje számomra meg akart világo- 
sítani. Ennyit látok ebből a hitvilágból, mert ennyire van 
szükségem ebből az eljövetelből, amelynek tudatában kell 
eltöltenem életemet. Pontosan ennyit: ONNAN LESZEN 
ELJÖVENDŐ ÍTÉLNI ELEVENEKET ÉS HOLTAKAT. 

Elmondtam, mit hiszek az Atyáról, mit hiszek a Fiúról. 

Mit hiszek a Szenlélekről? Most az Ő művét kell elmon- 
danom, hogy mit hiszek az Ő létéről, az Ő Opuszáról, lel- 
kemben való munkálkodásáról, ennek a munkának szerve- 
ződéséről és annak az örökkévalóságba nyúló eredményéről, 
amelynek nem lehet vége. 

Mit hiszek a Szentlélekről? Mit gondolok, mikor kimon- 
dom: HISZEK A SZENTLÉLEKBEN. 

Sejtem én, hogy kiben hiszek, mikor ezt mondom? Mit ta- 
nultam róla, ami tartalmat adjon ennek a hitnek, melyet az 
ajkammal annyiszor megvallottam? Hol van ennek a vallo- 
másnak a legmélyebb pontja, ameddig még normális eszmé- 
lésem el tud menni? Abban a tudatban, hogy szüntelenül 
dolgozik bennem, rajtam és velem Valaki, aki a világ min- 
den lelkén dolgozik, aki mindenkin oly személyesen és a 
legbensőbb énjéig jutva dolgozik, hogy annak ereje nélkül 
összeomlana a lélek. Az a munka, amelyet Ő végez a lelken, 
adja az irányt, az összetartást, az egységet. Mert ez a munka 
a legmélyebbig ható, egységesítő erővel dolgozó szeretet- 
munka. 

Szentlélek -— a leganyagtalanabb Istenszemély, mert sem- 
miféle anyag. élettani vonatkozásom nincs vele, csak szim- 
bólumaim vannak róla: a galamb, a tűz, a szél. Es bensőm- 
ben a sóhajtozások, amelyek az Ő lehelletei. Akármit mon- 
dok róla, szimbólum lesz belőle és nem róla, hanem szimbo- 
lumaimról beszélek. Csak a munkája, csak ez Ő, — entitását 


33 


utól nem érem, de a funkciója él bennem. Az, amit cselek- 
szik akkor, amikor beirányít, vagy elvon. Abban, amiben 
egyesülök vele. S ennek az egységnek biztos tudatában élek. 
Akkor Ő van jelen, és nem a szimbólumok. Természetében 
egyesítve mindent, amit a szimbólumairól, róla leolvastam, 
s amelyek egy-egy sugárkévével rávilágítottak. Akkor tu- 
dom, ki Ő, amikor bennem cselekszik és eltölt az Ő szere- 
tetáramával belülről, és elborít világosságával kívülről. Eb- 
ben hiszek. Létében hiszek. Abból, hogy a munkáját érzem. 
Amikor mondom, hogy , hiszek a Szentlélekben", már fel- 
emelkedik a látóhatáromon az Ő kollektív munkájának ha- 
talmas műve: az Egyház, amely az enyémhez hasonlóan leg- 
inkább belső világok természetfölöttileg megszervezett és 
folytonosan újraéledő egysége. Elválaszthatatlan tőle, elgon- 
dolhatatlan nélküle, egységének, szentségének, egyetemessé- 
gének és apostoli leszármazottságának forrása. 

Mindezt már kimondtam a Szentlélek szóval, és már a kö- 
vetkező hittételnél tartok: EGY KATOLIKUS KERESZ- 
TÉNY ANYASZENTEGYHÁZAT. Tehát hiszem a Szent- 
lelket és művét, az Anyaszentegyházat. Egy, Katolikus és 
Anya - mondom róla. Amivel terjedtségét és tartósságát 
mondtam. Egységét az egyetemességben, egyetemességét a 
megszentelt anyaságban, amely az apostoloktól születik, a 
Szentlélek hatalmában egyesítő erőben. Ez a Lélek teszi az 
Egyházat a lelkek megszentelt anyjává, aki folytonosan vi- 
lágra hozza az újon és újon belépő gyermekeket az egyete- 
messég szentelt egységébe. Es megtölti a házat az Ur fönsé- 
ge. Azt a házat, mely a lelkeké, lelkekből áll. Nem puszta 
lakóhely, hanem lélek benne minden. Mert tele van az Ur 
fönségével. Azért van tele, mert itt volt Valaki, járt itt, csele- 
kedett itt, áldozatot mutatott be itt, és mikor elmondta f[ö- 
lötte végső imáját, akkor leereszkedett az egész Föld áldoza- 
tára a mennyei Tűz, az Áldozat Igen-je, az elfogadás, mint 
Ábel áldozatának igenlő füstoszlopa, ugyanúgy ennek igenlő 
tűzoszlopa - akár földről az égbe, akár égből a földre, — a 

nagy egyesülésnek, összetartozásnak ténye, amelynél fogva 
megtelik a ház az Úr fönségével. 

Ebben a Házban hiszek. Ennek a földet beborító erejében 
hiszek, amelyből fakad az egység és a szentség. Az erre a 
planétára szánt szellem népességnek ebbe a Házba szállt 


egysége. 


, Mert egy a Ház. 

Csak egy a Ház. 

S e Házon egy a szent kapu. 
Csak ezt keresd, 

Csak ezt szeresd, 

Mert léted itt csak egy napu." 


Ezt az egyetlen Lélek teremti folyton, aki szüntelenül új- 
raszüli a lelkeket, az ideszóródó anyagos szellemegységeket 
és teszi őket folytonosan újraéledő egésszé abból az örökké- 
valóságból, és abban az örökkévalóságban, amelyből és 
amelyben maga él, és amelyből megtölti ezt a Házat az Ur 
fönségével azért az Áldozatért. 

Ez az értelme annak, hogy hiszem 4 SZENTEK EGYES- 
SÉGÉT. Ez az egység mondja ki Egyházunk metafizikájá- 
nak alaptételét. Nem csupán az emberszemélyek egybesu- 
gárzó, egyént halmozó kollektivitása ez, nem ez a forrása, ez 
csak eredménye. A forrás a határtalanban buzog, az eredet 
az egyetlen teremtő Akaratból áradó, minden képzeletet 
meghaladó Erőtér, amelyből a szellemországok, családok, 
egyének szüntelenül merítenek, amely átölel, magába zár, 
munkáltat minden lelket a planétán, minden szellemet a 
mindenségben, és amelynek felfoghatatlan személyes forrása 
az öröklétet betöltő egyetlen létforrás: a Szeretet nevű Isten. 

Ezért megy a szeretet hulláma ennek az erőtérnek belát- 
hatatlan útjain, a Szentlélekjárásnak áttekinthetetlen orszá- 
gaiban, és ez a Szeretethullám, a maga mindenholvalóságá- 
val, egybeöleli az elválaszthatatlan és mégis megközelíthe- 
tetlen lelkeket. Az egymásban élő és mégis szuverén egysé- 

gükben maradó szellemeket, embervilágot, angyalvilágot, 
Istenvilágot. Mert mind Isten is, ami Istenkézből jő. A való- 
ság átistenülésre van hivatva, és léte — igazi léte — a folyto- 
nos átistenülés útja az örökévalóság felé. 

Hiszem a szenteknek ezt az egységét és egyességét, ezt a 
legmélyebb felfoghatatlanságot. Szentek, tehát sokan van- 
nak, - valaha éltek és valaha majd élnek, egyességben élnek, 
tehát elszakíthatatlanok minden felsőbb egységükben, ami a 
közösségben magasabbrendűvé teszi őket, mint volnának 
egyedül. Mert ami rájuk borul, az az erőtér átjárja őket. 
Mert ami egyénekké teremtette, az összeolvasztja őket. Ami 
zárt személyekké koncentrálja, az ennek az erőtérnek örök 
teremtő kezdődésében térentúli, időntúli, szellemi egységgé 
teszi őket, téged, engem minden zártságunkkal és minden 
egybesugárzásunkkal. 

Nem tudom tovább. Hiszem a szentek egyességét. Mind- 
annak valóságát, amit belőle a Szentlélek a lelkembe sodor. 

Szóban imádkozom: Szentlélek Isten, te nagy Egyesítő, te 
a lelkek minden titkának ismerője, telítsd önmagaddal az én 
lelkemet, különben elszegényedem és elveszek. Boríts be en- 
gem, járass át engem erőtereddel, mert semmit sem tudok 
tenni egyedül. Létem természete az, hogy Benned éljek, és 
Te pedig bennem élj. Keresztelj meg engem a Te tüzeddel. 
Tisztíts meg engem a Te szélvészeddel és fogadd ezt a hit- 
vallásomat zálogul azért a határtalan erőért, amit benne ké- 
rek Tőled. Ámen. 

Az én trónom az ég, és a föld lábaim zsámolya. - Miféle 
házat építenétek nekem? Ugyan hol lenne az én nyugvóhe- 
lyem? Hát nem az én kezem alkotott mindent? - Ezt mondja 
az Úr. Ezt kérdezi. Milyen házat akartok nekem építeni? 
Kövekből? Nem. Lelkekből. 

Mikor vértanúsága küszöbén ezeket a prófétaszavakat idé- 
zi az első vérkoronás, akkor ezt a lélekházat emlegeti, ame- 
lyet lelkekből kell építeni. Amelyet a szentek egyessége tart 
össze. S amely ebből és ebben a nagy összekötő erőtérből és 

benne örökkön örökké megmaradva él. Eleven ház, élő 
templom, folyton megújuló valóság. 

Hol lenne az én nyugvóhelyem? - kérdi az Úr tovább. Itt 
— feleli vérével az angyalarcú első mártír. Nem kövek kö- 
zött, hanem az általuk jelképezett lelkek között. Ebben az 
egyetlen élő házban, amelyért most fogja mindjárt vérét adni 
az, aki e sorokat idézi, és akinek e tanúbizonysága ezeket a 
sorokat ezekre a lapokra teszi: Pál. 

Az én trónom az ég, az az ég, amelynek kevés tér a végte- 
len, amelynek kevés idő az öröklét. Azért nem fér emberal- 
kotta kőpalotába és nem pihenhet meg a földnek semmiféle 
házában, hanem egyedül ama léleképületben, amelynek 
minden sejtje, minden atomja él, fejlődik, újul, megszólal és 
imádkozik. És tudja, hogy az ő keze alkotott mindent. A lel- 
keket is. A lélekházakat is. Az egynek szánt lélekházat is, 
amely a mindenség minden lelkéből épül. Olyan kövekből, 
amelyek élnek, tudnak és szeretnek. Ezt is Ő alkotta, az Ő 
keze. De ez az alkotás már az Ő hasonlatosságára készült. 
Ez szembenéz vele. Ez a neki ajándékozott szabadsággal néz 
rá, és ezzel a szabadságával szeret. Ezért válhat belőlük 
templommá éledt lélekegység, a szentek egyessége, az Ö 
egyházának ez a személyek szikráival rá visszanéző egysége, 
az Ő háza. Ő nyugvóhelye. Mert ez nagyobb, mint az időbe 
és a térbe dobott egész mindenség. 

Miféle házat építenétek nekem? Ezt a lélekpalotát, Uram. 
Istenálom az idők előttről. Ezt az egyházat, ezt az egyetlen 
házat, akármilyen kozmikus feltételek között, akármilyen 
anyagos lelkek beláthatatlan országaiban, a galaxisok átte- 
kinthetetlenségében, de Isten erőterének lélekjárta egységé- 
ben. A mindenrangú lelkek vagy anyagtalan szellemek sze- 
mélyes szabadságában feléje sugárzó hitben és szeretetben. 
Ez az Ő háza. 

Mikor az ég trónján ül és a föld zsámolyára nyugtatja lá- 
bait. Csak lábait. Mert ő maga a mindenségnek lélekházá- 
ban lakik. A szentek egyessége betölti a mindenséget. A 
szentek egyessége teszi a mindenséget az Ő templomává. 

Ennek a földre vetítése a mi egyházunk, az emberi szabad- 
ság által hitből és szeretetből Istennek épített lélekház. 

Imádság: Istenem, éltesd és növeszd ezt a lélekházat és 
vonj oda minden élőt ezen a planétán, akinek lelket adtál. 
Istenem, mentsd meg a Földet! 

Bő tapasztalás az öregség koronája és az istenfélelem az ő 
dicsősége. Megyógyította az elgörbült asszonyt, akit tizen- 
nyolc éve megkötve tartott a sátán. Es szombaton. Nem kel- 
lett-e feloldani kötelékétől szombaton? — kérdezi. Ezek az Ő 
szavai. Ilyen megkötés a bűn, - ilyen fogság egy idegen aka- 
ratban. Ilyen oldás a bűnbocsánat. Azt mondja a léleknek: 
Asszony, megszabadultál betegségedtől. — Hozzá sem nyúl. 
Nem alkalmaz semmiféle fogást vagy módszert. A betegség 
lelke már tizennyolc éve hatalmában tartotta — írja róla az 
evangélista. Jézus később megmondja: ki a betegség lelke, 
aki megkötve tartotta és aki hatalrnában tartotta? És még 
csak hitet sem kért ettől az asszonytól Jézus. Ránézett és 
mondta: Asszony, megszabadultál betegségedtől. - Ilyen 
megszabadulás a bűnbocsánat. Ráborul a lélekre egy Aka- 
rat, — Isten tisztító, kiegyenesítő Akarata. Az elgörbült test 
az elgörbült lélek szimbóluma. Nem képes magától kiegye- 
nesedni. Járja a tizennyolc évet és kötve marad, míg rá nem 
száll a minden hatalom birtokosától a megoldás. A feloldás. 
A szomjazó ökörnek a jászolból való eloldása ennek a szim- 
bóluma. El! kell oldani. El kell vezetni az élő vizek forrásá- 
hoz. Ahhoz a nagy lélekitatóhoz, amelyből annak az oldó 
akaratnak erejéből bocsánatot iszik. A forráshoz vezetett ál- 
lat. A görbeségéből fölegyenesedett asszony. A béna ember 
kinyújtott karja. A Betszaidának a hullámtól mindig elkéső 
betege. A Siloe tavában mosakodni küldött nemlátó. És a je- 
rikói úton látásért kiáltó vak. Ez mind bűnbocsánat. Mert 
minden nyomor úgy tűnik el, mintha sohasem lett volna. 
Más test lesz, megújult test lesz. Más lélek lesz, megújult lé- 
lek lesz. A régi eltűnik, és ez az eltűnés a maga csodálatossá- 
gában teremtés. Ez a megsemmisítés a maga isteni erőforrá- 
sában fölér a teremtéssel. Mert nem semmisülhet meg vala- 

mi anélkül, hogy helyébe új ne teremtődjék. Hiszen ez min- 
den evolúció titka. A bűnbocsánat az isteni erőtérből élő 
morális evolúció felfoghatatlan aktusa. A lelkek élettörvé- 
nye. Minden bűnbocsánat átlépés a halálból az életbe — fel- 
támadás. 

Te pedig Uram, cselekedjél velem a Te nevedért, mert 
édes a Te irgalmad. Szabadíts meg engem, mert szegény va- 
gyok és szűkölködő, és bensőmben zaklatott az én szívem. 

Edes a Te irgalmad. A zaklatott szívre ráboruló bűnbo- 
csánat. A szegénynek, a szűkölködőnek megajándékozása a 
végtelen erőnek egy szeretetszemerjével, amely elég arra, 
hogy legyőzze nyomorát, s az ujjongás fényébe borítson 
minden sötétséget. Hogy a sűllyedésből a Grácia ormaira 
emelje és új lelket teremtsen benne. A bűnbocsánat ez a te- 
remtés. A bűnös lélek megérzi, hogy újra kell teremtődnie. 
Az a vízből és Szentlélekből való újjászületés, az a tűzzel 
való megkereszteltetés, az a Nikodémus éjszakáján kiejtett 
szó, az az , úgy szerette Isten a világot", -— mind ezért mon- 
datott. Es ezért hangzik az évezredeken át jelenünkig és 
hangzik bele minden jövendőbe, hogy ne győzhessen a bűn, 
a gyűlölet, a halál, hanem a kegyelem, a szeretet és az élet. 

Feltámadás ez. Ujrateremtődés. Második születés a bűn 
eltörlése. Vallom, hogy hiszem ezt a csodát. Vallom az ir- 
galmat. Vallom az isteni hatalom e legmélyebb és legmaga- 
sabb pontját. És ezt rögtön a szentek egyességének a lelkek 
mindenségét átjáró igazsága után mondom, mert ennek az 
egyességnek megmentésére való, a lelkek kozmoszának ép- 
ségben tartására való az anyagos szellem védelme, megmen- 
tése, üdvözítése a szeretet mindenhatóságával, amelyet eb- 
ben a tettében irgalomnak neveznek. Erre az irgalomra az 
emberlélek egyetlen méltó válasza: a minden kereszt elfoga- 
dása. A bűnbocsánat visszhangja az emberi lélekből Isten 
felé: a megbékélt szenvedés. A szenvedés minden cseppje ré- 
szesed.s a megváltás italából. A kereszthordozás - léleképí- 
tés. jézus nagyon szigorú és abszolut szavakkal beszél róla. 
Lukács szövegében: , Aki nem hordozza keresztjét, aki nem 

mond le mindarról, amije csak van, nem lehet az én tanítvá- 
nyom". A határtalan irgalom határtalan átadást kíván. Az a 
szigorú szó ebben a szövegben hordozza a szenvedés elfoga- 
dásának egész súlyát, mely ott van a bűnbocsánat mérlegén. 
Az emberlélek csak szenvedéssel tud határtalant adni. Enél- 
kül idegen marad Krisztustól, mert aki nem jön utánam a 
keresztjével, nem lehet a tanítványom. 

BŰNEINK BOCSÁNATÁT - ebben a vallomásban eze- 
ket mondom. Ebbe a két szóba van mélyesztve az Isten bűn- 
bocsátó cselekedetének egész titka. Meg kellett menteni az 
embert, tehát az emberben el kellett törölni a bűnt. Mert ez 
volt az ellenség, amely romboló erővel járt a lélek útjain. 
Ezt emlegeti az a 27-ik zsoltár, amelyért ma kinyílt a Szent- 
írás. Az egyetlen végső ellenség minden más ellenségnek 
eredeti példánya, forrása, kezdete. Ennek a legyőzéséhez az 
Úr ereje kell, az Ő erőtere, amely mindent beborít, mindent 
bejár, mindent átlehel, áttisztít, átfényesít. Ennek az erőtér- 
nek a mélyén járunk, mint életforrás vesz körül és benne 
van a bűnbocsánat. Elmerít, magába ölel. A bűnbocsánat a 
lélek megfürösztése a keresztelés vizében, hogy ugyanakkor 
képessé váljon a szent Tűz befogadására. Ellentétes képek, 
de ugyanazt jelentik. Ez a lélek feltámadása. Minden ke- 
resztség, minden gyónás a lélek feltámadása, és ezért jött a 
Földre a Krisztus. 

Hiszem ezt a bűnbocsánatot. Ez a hit tesz életképessé. 
Hogy lelkemet isteni erő emeli ki a mélyből, az elveszettség- 
ből. Hogy van ilyen erő, amely megteszi a lehetetlent, és a 
halott lelket feltámasztja. Ha a lélek feltámadását hiszem, 
akkor könnyű hozzáhinnem a TEST FELTÁMADÁSÁT is. 
Mi könnyebb? - kérdi Krisztus a farizeusoktól, mikor azok 
botránkoznak az ő lélekgyógyításán, és hamar testet gyó- 
gyít, hogy meggyőzze őket. Mi könnyebb? A lélek feltáma- 
dása vagy a testé? Ezzel egyértelmű: Mi könnyebb? a bűn- 
bocsánat beteljesedése a Golgotán vagy a feltámadás meg- 
valósulása az Olajfák hegyén? Ez a mélységes kettősség te- 
szi egymás mellé a Hiszekegyben a . bűneink bocsánatát és 


40 


testünknek feltámadását". A Golgota és az Olajfák hegye 
ennek a két hitigazságnak történelemmé válása. Mindkettő- 
nek ma is megvan a színhelye. 

Íme, azt mondják nekem, hol van az Úr szava, jöjjön el! 

Ne légy számomra rettegés reményem vagy a szomorúság 
napjaiban. 

Gyógyíts meg Uram és meggyógyulok, ments meg és 
megmenekülök, mert Te vagy az én dicsőségem. 

Ezek a sorok a zsoltárokban a bűn árnyai a lelken. Ráve- 
títődnek a tettek gonosz körvonalai, kötözik cselekvőképes- 
ségét, bénítják benne az indító lendületet. Tapogatva keres 
a lélek. Gyógyulni próbál és nem tud. Menekülne, de nem 
mozdulhat. Görbére van kötözve. Szomjazza a megváltó 
szót, amit a farizeus a Krisztus ajkáról káromlásnak hall. A 
görbe asszonyt pedig kiegyenesíti és a bénát saját lábán 
küldi haza ugyanaz a szó. 

Mikor a zsoltáros ezeket mondja, a szabadulni akaró em- 
berlélek szavait mondja. Es ezekben a szavakban egymás 
mellett állanak a Golgota és az Olajfák. A bűnbocsánat és a 
feltámadás. Ezek a lélek ormai. Ott meríti a kegyelmet a 
Golgotán, a Lamma Szabaktani legmélyén, és ott viszi telje- 
sedésbe az Olajfák között, ahonnan látvánnyal magyaráz 
övéinek, hogy saját emberi tapasztalásuk stílusával megért- 
sék, amit előre mondott: , Elmegyek Atyámhoz és a ti Atyá- 
tokhoz". 

Mert a Lélek már itt van. Már munkálkodik. Már a ször- 
nyű keresztút alatt, már cselekszik a beteljesülésben. Már 
beburkolja a planétánkat a megváltás köpenyébe. A Lam- 
ma Szabaktani után már minden lehetséges, már lehet járni 
a tanítványok között testetlennek rémlő, mégis anyagszerű 
testtel. Már lehet felismeretlenül gyújtani fel az Igét az em- 
mauszi úton. Már lehet idegenül megállni a parton és a cso- 
dálatos reggeli után Pétertől három szeretetvallomást venni. 
Szentlelket lehelni az apostolokra és elszakadni az eddig ott- 
honául szolgáló planéta vonzáskörétől a felfelé szimbólumá- 
nak egyetlen értelme szerint. A tér, a súly, a közegellenállás 

minden anyagtörvényének ellentmondóan, hogy mintát lás- 
son a planéta saját feltámadásának ígéretéről a romolhatat- 
lan testnek lelkéhez való hazatéréséről. Viszontlátás ez. Mi- 
kor a romolhatatlan test a romlandó testet elveszített lélek- 
kel szembenéz és egymásra ismernek. A lélek beleburkoló- 
zik mint a fázó gyermek az anyai karokba. Mert érzi, hogy 
az ugyanaz a test. Az egyetlenül nekiszánt, hozzá tartozó, őt 
személyi teljesedésbe vivő test. A romlandó helyett romol- 
hatatlanul. Más rendú test. Más rendű törvényeken játszó, 
de minden megnyilatkozásában egyedül és egyetlenül neki 
szánt, és senki másnak nem való test. A maga teljes emberi, 
testi-lelki vagy lelki-testi valóságában. Az anyagelemzés 
legmélyében elvetett, s az emberlélekben személlyé maga- 
sult természetfölötti szabadságnak feltámadásba öltözködé- 
se. Felfoghatatlan teljesedés. Végleges győzelem. Paruzia. 
Ez az örökkévalóság küszöbe. Az ajtaja a feltámadás. A 
többiről nem tudunk. . 

Hozzámondjuk: ÉS AZ ÖRÖK ÉLETET. 

De nem tudjuk, mit mondunk. A planétára láncolt lélek 
megáll az ajtóban. Csak azt tudja, hogy országának nem lesz 
vége. Mert ez az ország Isten országa. Mert az örökkévalóság 
nem a minden határon túl növő élet, és nem is pillanat bel- 
ső intenzitásába aktiválódott élet, hanem a kettőnek mai 
szellemi nívónkon felfoghatatlan egysége. A határtalan 
áramlásnak álló pillanatba szorulása, az egymásba önthetet- 
lennek együttese, szervezett, centrált egysége, oszthatatlan- 
sága és mégis szabad személyenkint élő egyetlensége. Mert 
mind a kettőnek kell lennie, és csak a kettő együtt valósít 
öröklétet. Hiszem, hogy a kettő egy lehet, és magasabbren- 
dűen egy, mint minden, amit földi empíriám és elmém vala- 
ha egyesít. Ez a hitem legmagasabb orma, ahonnan már 
csak elszállni lehet az Olajfák közül felemelkedő Megváltó- 
val, hogy most már az Ő szemével lássunk, az Ő fülével 
halljunk, mert megmondta, hogy szem nem látta, fül nem 
hallotta, amit az Atya övéinek készített. 

Azt az örökéletet hiszem, amelyet az Atya készített. Az Ő 
kezéből veszem. Olyannak, aminőnek készítette. Nem ido- 
mította szemem és fülem igényeihez, sőt elmém igényeihez 
sem. Hitemnek küldi ajándékul. 

Mindenféle látásom határaira értem. Elhiszem a felfogha- 
tatlant, mert a megismerhetetlen valóság előtt állok, — és le- 
zárom a hitvallásomat. Ámen. 


43 


EMLÉKEZÉSEK 


A Tihanyban rendezett Nemzetközi Szemiotikai Kong- 
resszuson a legnagyobb sikert egy idős hölgy előadása érte 
el, Dienes Valériáé, aki a szemiotika jelenéről, múltjáról és 
különösképpen a tánc, a mozgás szemiotikájáról beszélt. Az 
előadás olyan kerek volt és annyi lényeges gondolatot tartal- 
mazott -— tudományos szempontból -, hogy a résztvevők va- 
lamennyien a tudományos konferencia alapdokumentumá- 
nak tekintették. Érdekes ezután a tény mellé odaállítani azt 
a másikat, amit Babits Mihály Halálfiai című regényében ol- 
vashatunk egy fiatal lányról, egy fiatal egyetemistáról az 
1900-as évek legelején, aki az egyetem folyosóin a történel- 
mi materializmusról, a természettudomány legújabb ered- 
ményeiről vitatkozott, angol könyveket idézett és olvasott, 
előadásokat tartott a munkásoknak, lapot alapított, részt 
vett a Huszadik Század körének minden vitájában. Ez a két 
személy egy és ugyanaz: Dr. Dienes Valéria. 

" Én 1879-ben, Szekszárdon születtem, mint Babits 
Mihály, és még ugyanabban az utcában is, mint Babits 
Mihály. Iskolába is itt jártam először, majd Pápán végeztem 
a negyedik polgárit, és azután beiratkoztam a győri Tanító- 
képzőbe. Azután elvégeztem 3 tanárképzőt Budapesten, és 
még mindig nem volt elég tudományom ahhoz, hogy bejus- 
sak az egyetemre. Nagyon érdekes pillanat volt az, amikor 
még győri prepa koromban elém szalad az egyik kollégám - 
Kerecsényi Gizinek hívták -, és azt mondja: ,, Tudod-e, 
hogy most már a nők is járhatnak egyetemre?" 


"Kivonat az 1975. február 9-én és 11-én sugárzott televíziós interjúból. 

Mi annyira nem ismertük a világ szerkezetét — úgy inter- 
nátuson belül -, hogy azt kérdeztem tőle: , Mi az az egye- 
tem?" Kerecsényi Gizi megmagyarázta, hogy az egyetem a 
legmagasabb tanulási fokozat, és hogy ezentúl a nők is me- 
hetnek oda. Akkor megfogadtuk mind a ketten, hogy mi is 
odamegyünk. De előbb külön le kellett tennem az érettségit. 
Tehát a tanárképző után elmentem a Bulyovszky utcai reál- 
iskolába, ott letettem az érettségit, és így törvény szerint, 
mint rendes hallgató, beiratkoztam az egyetemre. 

A tudomány, a science érdekelt: a matematikára és fiziká- 
ra mentem; a matematika volt az, ami igazában elragadott 
engem, és abból sarjadt ki az igazi, a filozófiai fokozat. Filo- 
zófiát kerestem a matematikában is, dacára, hogy előbb csi- 
náltam matematikai tételeket, mint filozófiát. 

Matematikatanárom Rados volt, akihez a Műegyetemre 
jártunk át. Bekéhez nemigen jártam az egyetemre, de a fizi- 
katanárom - akit nagyon szerettünk — Eötvös Lóránd volt, 
akinek egyetemére járnak a mai fiataljaink. Eötvös Lóránd 
kísérleti fizikát tanított nekünk, és tanításainak fő jellemvo- 
nása az volt, hogy mindig a valóságot akarta velünk megta- 
láltatni; azokat a fizikai törvényeket, amelyeket megállapí- 
tott vagy hirdetett vagy nekünk megmagyarázott. Eötvös 
igazán a valóság szerelmese volt; nem elégedett meg azzal, 
hogy valaki csak eldarálja a képleteket, és bemondja neki a 
törvényeket; a valóságban akarta fölfedeztetni az emberrel. 
Másik tanárom volt Fröhlich. Elméleti fizikát tanított. Min- 
dig vég nélkül teleírta a dupla táblát, tetejétől az aljáig, de 
nem volt mélyen ránk ható gondolata. Aztán tanárom volt 
még Alexander Bernát. Emlékszem a legelső előadására — 
akkor hallgattam életemben először filozófiai előadást, és 
nagyon kíváncsian mentem be, mert középiskolában nem 
tanultunk semmiféle filozófiát. Valamit tanultunk a Pauler- 
féle lélektanból és logikából, de világnézeti dolgot nem. 

Alexander a törvényről beszélt. Az előadása olyan mély 
benyomást tett rám, hogy most is megvan az eszemben. 
Hogy mi volt a gondolatmenete? Az, hogy hányféle törvény 


46 


van: az egyik, amit az ember csinál! és elhatároz, a másik, 
amit a természet készít és megvalósít. És ennek a kettősség- 
nek az azonossága és nem-azonossága volt annak a gondo- 
latmenetnek a tárgya. Alexander adott nekem a Filozófiai 
Írók Tárá-ban közlendő fordításokat. Berkeley látáselméle- 
tét és Párbeszédeit Hylas és Philonous között. Ezek meg is 
jelentek, de már egyetemi hallgató korom után. 

Beöthy Zsolt volt a harmadik doktorátusi tárgyam, az esz- 
tétika tanára, és ő volt annak a Wlassich-kollégiumnak a 
kurátora, amelyet az Országos Nőképző tartott fenn, és ahol 
nyolcan laktunk, bölcsészek és orvostanhallgatók. 

Énnekem a muzsika gyermekkori, ősi vágyam volt. Sze- 
rettem volna muzsikus lenni kicsi-kicsi gyermekkorom óta, 
és szívesen tanultam volna zongorát, de nem volt elég pén- 
zünk arra, hogy a Zeneakadémiára feljöhessek. Ezt mindig 
nélkülöztem és végre is, mikor egyetemi hallgató lettem, 
beiratkoztam a Zeneakadémiára. Először Kösslerhez a zene- 
szerzésre, aztán Szendyhez, a zongorára. 

- Az egyetemen mit szóltak ahhoz, hogy Valéria néni 
együtt akar doktorálni matematikából és esztétikából? 

A kari ülés tiltakozott az ellen, hogy én a filozófia mellé a 
matematikát és az esztétikát vegyem. Hát hogy társul ez a 
három? Persze az esztétika főleg a zenén keresztül hatott 
rám, zenei szerelmem termelte esztétikai érdeklődésemet. A 
mai napig is úgy látom a zenét, mint minden más művészet 
alapanyagát. Hiszen még a képeket is úgy kell , letapogat- 
ni", hogy , időzítsük" őket! Tehát igazában véve még egy 
mozdulatlan esztétikai benyomást is csak mozgással emész- 
tek meg, és mozdulat révén értek meg. A mozdulatban pe- 
dig matematika van, mert idő-függvény; mihelyt megmoz- 
dul valami, akkor már csak valamiféle matematikával lehet 
leírni. Szóval ez élt bennem, ez a belső rokonság élt akkor, 
ha másban nem, hát abban, hogy egyszerre voltam szerel- 
mes a zenébe és a matematikába. Így származott ennek a 
kettőnek az összeolvadásából az én egész filozófiai érdeklő- 
désem. Még a mai napig való filozófálásaimban is ezek a 

centrális gondolatok. De hát ezt akkor, huszonegynéhány 
éves koromban még nem tudtam. Igaz ugyan, hogy azért si- 
került a doktorátusomra megkapni ezt a szokatlan hármas 
egységet, de csak azért, mert azt határozták a kari ülésen, 
hogy amennyiben nagyon jó lesz a doktori értekezésem (azt 
majd mondja meg az Alexander Bernát), akkor megengedik. 
És , nagyon jó" volt a doktori értekezésem. Alexander Ber- 
nát igazolta; megkaptam az engedélyt. Ugyhogy főtárgy: fi- 
lozófia: Alexander Bernát; melléktárgy: matematika: Beke 
Manó; második melléktárgy: esztétika: Beöthy Zsolt. 

1906-ban történt, hogy megismerkedtünk Szabó Ervinnel 
Aliz szalonjában . . . Aliz Jászi Oszkár testvére és Madzsar 
Józsi felesége. Akkor én már házasságban voltam Pállal. Itt 
egy tüneményes, gyönyörű emberi kapcsolat létesült a Sza- 
bó Ervin és Aliz között. 

Mindenféle előadásokat kértek tőlem, megmondták, hogy 
körülbelül milyen témákról beszéljek. Ezek az első előadá- 
saim legnagyobbrészt filozófiaiak voltak. Akkor én teljesen 
materialista voltam, és abban a hitben éltem, hogy nincsen 
semmi más a világon, mint egy örök matéria. Most már nem 
ezt gondolom. De akkor nagyon küzdöttem ezért a gondola- 
tért, és a galileistáknak pontosan kifejtettem ilyen címeken, 
hogy , monizmus", aztán az , én-tudat", az ,én és a 
monizmus" ... És előadásokat tartottam azokról a köny- 
vekről, amelyeket ismertetés céljaira olvastam. Ezekről a re- 
cenziókat meg lehet találni a Huszadik Század-ban. És em- 
lékszem, miután Párizsban először megfordultunk, hazatér- 
ve mondtam is Ervinnek: , Te, én már nem vagyok ám 
olyan vad materialista, mint ti, ezért már nem is írok többet 
nektek, mert már nem is kellek nektek." Akkor azt mondta 
Ervin: , Ne sérts meg bennünket azzal a feltételezéssel, hogy 
neked nem volna szabad minden gondolatodat a Huszadik 
Század-ban megírni. Hát hova írd meg, ha nem ide? Amit 
igazán gondolsz, azt kell megírni." Ezt mondta Ervin. 

Még párizsi éveink előtt Pál tanári állást kapott a Tisztvi- 
selő-telepi gimnáziumban, amely Gaál Mózes vezetése alatt 

két párhuzamos első osztállyal kezdődött. Mózsi , Munkás- 
gimnázium" -ot is létesített a délutáni órákban, 6 és 9 óra 
között, ahol Pál matematikát, én fizikát tanítottam több 
éven át. Ebből kifolyólag hívtak ki engem az Istvántelki 
Főműhelybe, az ottani középiskola-pótló tanfolyamokra fi- 
zikát tanítani. Ott is nagy hallgatóságom volt. Munkások, 
fiatalok és felnőttek egyaránt. Magyaráztam nekik például 
az energia megmaradásának elvét, a mozgás és a hő kapcso- 
latát. Az istvántelkieknek főleg matematikát tanítottam. Na- 
gyon szívesen vették, mikor példákat hoztam fel a gyakorlati 
alkalmazásukra. Mindig meg is kérdezték, ha valamit nem 
értettek. Nagyon szerettem őket, mert olyan jó, meglett, ro- 
konszenves, megnyugodott emberek voltak, akik már régen 
túlestek azon, hogy tanuljanak. De mégis eljöttek az előadá- 
sokra. Ez meghatott engem és örömmel dolgoztam velük. 

A feminista mozgalomban tartottam előadásokat. Én azt 
hirdettem, hogy nem azért kell a nőket szabad térre bocsáta- 
ni, mert vannak ők is olyanok, mint a férfiak, hanem azért, 
mert mások, mint a férfiak. Ezért mindenütt azt hangoztat- 
tam a feminista előadásokon, hogy azért kell a nőnek szóhoz 
jutni — minden téren, még politikailag is -, mert másra gon- 
dol, mint a férfiak, más az egész belső világa! Ha tehát az ő 
belső világa más, akkor mást fog csinálni a társadalomból. 
Másra fog ráterelődni a figyelme: ha kimarad a női véle- 
mény a világból, akkor hiányzik belőle valami . . . 

Azok az asszonyok, akik ott ültek a sorban, mindenféle 
intelligenciával, érezték azt, hogy igenis a nőben más valami 
van, mint a férfiakban; és miden nő megérzi, a házasságon 
belül is, hogy őbenne olyasvalami van, amit a férfi nem 
mindig ért meg, és amivel a férfi nem mindig tud azonosul- 
ni. Ott van a Genezisben, hogy , teremtsünk embert, férfi- 
nek és nőnek". Csak a kettő együtt egész. 

Én azt hirdettem, hogy fenn kell tartani a családot; nem 
szabad szétszórni, mert ott tudja a nő igazában önmagát ki- 
fejteni és amennyit a családon kívül még a társadalomnak is 
adni tud, annyit adjon. Ez volt az én feminizmusom. Hogy 

maradjon meg a család, és a nőnek jusson ideje arra, hogy 
foglalkozzon mással is a családon kívül is. Vannak még 
megoldatlan kérdések. Nincs megoldva a szexuális problé- 
ma a társadalomban. Nem mondom, hogy valaha is meg 
volt oldva. 

— És lesz, amikor meg lesz oldva? 

Lehetne. Határtalan szeretetforrással. 

Babits Mihályt piciny gyermekkorától fogva ismertem. 
Voltak olyan nagyon közeli relációink, amelyek következté- 
ben, mikor már egyetemiek voltunk mind a ketten, akkor is 
tudtunk találkozni, bár az egyetemen sohasem kerültünk 
össze. Ő egészen mást csinált. Én matematikára jártam, ő 
pedig tudjuk, hogy mit csinált. . . Amikor elrakták Fogaras- 
ra, ott nem jól érezte magát. Ezt azért tudom, mert Fogaras- 
ra írtam neki. Abban az évben mi Párizsban éltünk Pállal, 
ahol Bergsont hallgattam. Egyik előadása után bementem 
hozzá, és francia nyelven felolvastam neki Babitsnak ma- 
gyarul a Nyugat-ban megjelent Bergson-ismertetését. Berg- 
son nagy figyelemmel hallgatta, és azt mondta: ez annyira 
jó, hogy ha általánosan ismert nyelven volna írva, minden- 
kinek ezt ajánlanám, aki röviden meg akarná ismerni gon- 
dolataimat. - Hát képzelheti, hogy ezt azonnal megírtam 
Babitsnak. Nagyon nagy örömmel, postafordultával vála- 
szolt nekem. 

Amikor visszajöttünk Magyarországra, 1912 után, már ő 
is feljött Pestre, és a Szabóki utcában volt egy szép kis két- 
szobás lakása. Ekkor azt határoztuk, hogy járjon át hozzánk 
ebédelni: megrendeljük a közös konyhából a kosztot, és én 
hazahozom a miénkkel az övét is. Így mindennap együtt 
ebédeltünk, és utána alkalmunk volt arra, hogy a napi ter- 
mékeket , szellőztessük." 

Emlékszem, valahányszor ilyen hármas beszélgetés zajlott 
le közöttünk Pállal, Babitscsal és velem azokon az ebéd utá- 
ni együtteseken, és valamilyen eredményre jutottunk, Mi- 
hály hozzátette: , de hát azért ennek az ellenkezője is lehet- 
séges". 

- Nyelvekről már több alkalommal beszéltünk, és kide- 
rült, hogy tetszik tudni németül, franciául, aagolul. Mikor 
tetszett megtanulni ezeket a nyelveket? 

Igazából véve angolul csak egyetemi hallgató koromban 
kezdtem tanulni. Az egyetemen a filozófiai könyvek, főleg 
az angol filozófusok vittek rá tulajdonképpen, - az a cél, 
hogy elolvassam Hume-ot, Bacont, Locke-ot és különösen 
Berkeley-t. Ez az utóbbi nekem annvira kedves lett, hogy le 
is fordítottam. Ez került bele a Filozófiai Írók Tárába, me- 
lyet Alexander Bernát szerkesztett. Már előzőleg lefordítot- 
tam Giddings: A szociológia elvei-t. Aztán másodiknak le- 
fordítottam — ezt még az Oszkár és az Ervin bízták rám - 
Lester Ward: A haladás lelki tényezői című könyvét. Ezt a 
két könyvet. Nem tudom, mikor tanultam. 

- És németül, franciául? 

Németül — hát az, tudja . . . hozzátartozott az életemhez, 
mert a szomszéd város Tolna volt, ott mindenki németül be- 
szélt. Nekem az volt a gyermekkori fogalmam, hogy van egy 
Magyarország, az Szekszárd, és van egy Németország, az 
Tolna. Tolnán lakott az én öregapám, az építész Geiger 
Flórián. Május negyedikén mindig mentünk a születésnap- 
jára. Így tudtam meg, még az iskola előtt, hogy van német 
nyelv. Aztán eljártam abba a német iskolába, amely a 
Mayer Arlov Máriáé volt . . . és megtanultam németül. 

Tanultam én franciául a polgáritól a hároméves tanárkép- 
zőig. Ezeken az iskolai órákon tanultam meg franciául, 
mindig több és több olvasással, mire Párizsa kerültem, de ez 
a nyelv csak ott honosodott meg bennem. Első levelemre 
Bergson azt mondta: , Vous avez un beau style, un style 
imagé . . ." 

- Mi a magyarok szerepe az európai kultúrában, s más 
lenne a szerepük, ha a nyelvünk ismertebb lenne? 

Meg vagyok győződve, hogy más lenne, mert nehezen fér- 
nek hozzá az emberek és nehezen tanulják meg. Vajon miért 
van az, hogy a mi országunk nem fért hozzá ahhoz az általá- 
nos. nagy haladásmozgalomhoz? Lehet, hogy ennek egyik fő 

oka valóban a kieső nyelv, ez a magára maradt nyelv, ami- 
nek nincs egy rokona sem ebben a kultúrában. Mikor én 
megmutattam ezt az írást — Babitsét —, és franciára fordítot- 
tam Bergsonnak, meg is jellemeztem neki egy kicsit a ma- 
gyar nyelvet. Mondom, , nézze, ez a magyar nyelv tulajdon- 
képpen olyan szerkesztmény, amely egész más módszerek- 
kel éri el a viszonyításokat és a különböző nyelvtani vonat- 
kozásokat, mint az indogermán nyelvek. Nem prepozíció, 
hanem rag, - nem összetoldás, hanem egyesítés, egy szóvá 
olvasztások . . ." Bergson ezen megkapódik, és azt mondja 
nekem: , Hát ha ez a nyelv ilyen — kicsit részletesebben is 
mondtam persze ennél, hogy milyen természetű -, miért 
nem lesz Magyarországon mindenkiből filozófus?" Ezt kér- 
dezte. 

- Milyenek voltak Bergson előadásai? 

Hát tudja, azt nem lehet elmondani. Annyira közvetlen 
volt, ebben volt a hatása. Úgy tudott beszélni, hogy azokon 
a végtelenül finom szavakon keresztül valami átjött az em- 
berbe a gondolat lényegéből. Van egy erőtér, ami egyesíti az 
embert azokkal, akiknek beszél vagy akikkel beszél. És ak- 
kor szinte szellemi fürdőben van, és már nem gondol a gon- 
dolatelemekre és nem intellektuálisan él, hanem valamifajta 
intuitív megértésben. Valami olyan megértés ez, ami már 
szinte telepátia. Ő soha nem olvasott semmit, csak akkor, 
amikor például franciául olvasta a görög Plotinoszt. Előtte 
volt a görög szöveg, és ő ragyogó franciasággal olvasta köz- 
vetlenül a görög szövegről. Plotinoszt úgy magyarázta egy 
féléven keresztül, hogy utól lehetett érni és meg lehetett 
érinteni az eredeti gondolat finomságát és azt, ahogy ő, 
Bergson, Plotinosz gondolataival érintkezett. Három éven 
keresztül hallgattam. Az első évben Berkeleyről beszélt, a 
másodikban Spinozáról, a harmadikban Plotinoszról. 

Személyes megismerkedésünk az első év végén történt. Az 
első évben egyszer, a másodikban kétszer, a harmadikban 
már nem tudtam vele találkozni, mert akkor korábban kel- 

lett hazamennem. De a harmadik év folyamán is volt vele 
egy beszélgetésem a Collége de France tanári szobájában. 

Az első beszélgetés hosszú volt; talán két és fél óra hosszá- 
íg ís tartott. Én föl is írtam magamnak, amiket akkor mon- 
dott2 nekem, és azzal meg volt alapozva - mondhatnám 
egész életemre - a világfölfogásom. Az első találkozás nagy 
izgalom volt számomra, mert mégis nagyon nagy dolog volt 
szembekerülni azzal a mesterrel, akinek a pillantása úgy sö- 
pört végig a tantermen, hogy az embernek utolsó porcikájáig 
minden gondolatát utolérte. És most szembe fogok kerülni 
ezzel az emberrel. Megmondta, hogy hány órakor, mikor, 
hogyan. Odakocsikáztam, és leszálltam egy kis villa előtt, 
amelynek az előterében egy eléggé gazos kis gyep volt, elha- 
nyagolt kert, kerek ágyás; azt megkerültem, bementem a vil- 
lába. Mutatták, hogy itt van a bejárat. Bementem a dolgozó- 
szobájába. Ott ült asztalánál, fölállt, elibém jött, és meg- 
álltunk ott az íróasztal és a függőleges könyvtár mellett, ami 
tulajdonképpen függőleges tengely körüli polcokból állott, 
azon a pillanatnyilag használandó és munkában levő köny- 
vek. Leültetett, elkezdtünk beszélgetni. Ez a beszélgetés — 
nem tudom elmondani - csak folytatása volt annak a levél- 
nek, amelyet neki írtam. Mert valóban megírtam, mit jelen- 
tett nekem az ő előadása és beszéde. Teljesen átfordította a 
filozófiai lényemet, mert a gondolata újból megfogant ben- 
nem. Legelőször azt magyarázta nekem, hogy az ember csak 
azt a gondolatot érti meg, amelyet magától 15 kigondolt vol- 
na. Azt magyarázta nekem legelőször, hogy figyeljem meg, 
senki sem fogja őt megérteni, aki nem tudta volna mindezt 
magától is kieszelni, ha megfelelő körülmények közé kerül. 
És minden ember csak azt fogja meg, amivé önmaga is át 
tud változni. Ezt mondta nekem, nagyon határozottan. En 
meg egyszer röviden fel is írtam magamnak: 


Sok filozófuson végigvándoroltam, 
Mire megértettem, mindegyik én voltam. 
Ne álmodjon, ne gondolkozzon senki, 


Míg nem tud belőle önmagává lenni. 

- Ars philosophica? 

A szó legszorosabb értelmében. 

Hát ez nagyon hosszú beszélgetés volt, több óra hosszat 
tartott. Végigmentünk mindazokon a közvetlen élménye- 
ken, amelyekből ki lehet indulni és el lehet jutni arra az in- 
tuitív megérzésre, ami nélkülözhetetlen a bergsoni filozófia 
ábécéjéhez. Annak nem kellenek formulák, hanem valami- 
lyen belső tapasztalat. És az a belső tapasztalat az, ami átvo- 
nul és ami képessé tesz bennünket arra, hogy egymás eszmé- 
letébe egészen furfangos módon behatoljunk. Mert az esz- 
méletcsere nem olyan egyszerű dolog, hogy én valamit át- 
teszek, és egy mozdulatrezonancián keresztül átdobom ma- 
gamat a másik mozdulatába, mert azon a mozdulaton ke- 
resztül, annak az útvonalán és annak, hogy úgy mondjam, a 
kocsiján átmegy egy egész gondolati valóság. 

- Dienes Valéria a tízes évektől kezdve és utána a két 
világháború között egy táncművészeti rendszer megalapítója 
és mint tánckoreográfus szerepelt. Hogyan alakult ki tehát 
ez az érdekes kapcsolat: a filozófus érdeklődni kezdett a 
tánc iránt? 

Erre csak egyet tudok felelni, azt, hogy a Bergson-féle 
mozdulatpszichológia, az a Matiere et Mémoire-ban kifej- 
tett gondolatrendszer elmondja, hogy minden eszméleti álla- 
pot tulajdonképpen mozdulatelemen lovagol és mozdulat- 
elemen keresztül válik eszméletivé. Csak arra a gondolatra 
nem emlékszem, amelyhez a hozzátartozó mozdulateleme- 
ket nem tudja az agyam előhozni. A mozdulatpszichológia 
teljesen átjárta gondolkodásomat, éppen úgy, mint a múlt 
megmaradása és a jövő folytonos betörése az időérzékemet 
és az eszméletemet - és ez mind megtestesült a mozdulat- 
ban. Ez mind ott van abban a furcsa valóságban, amit én 
magam kitermelek, és ami engem tovább termel. 

- Kellett hozzá még valami, egy közvetlen táncélmény is: 
az Isadora Duncannal, a századelő nagy, formabontó tán- 
cosnőjével, majd testvérével, Raymonddal való megismerke- 
dés. 

Igen, a tánc még csak a harmadik évben jutott szóhoz, 
mert az első évben én csak láttam Isadora Duncant. Akkor 
csak láttam, hogy mit tud ez a nő a mozdulatból csinálni. 
Ahhoz neki le kellett vetnie a balettcipőt meg a tütüt. Pári- 
zsi tartózkodásunk második évében azonban már elaludt 
bennem az élmény. Nagyon sokat dolgoztam akkor, filozó- 
fiai tanulmányokat folytattam a Bibliothégue Nationale-ban 
és abban az évben csináltam meg a matematikai tételeimet 
is, amiket Picard fölolvasott az Akadémián, majd megjelen- 
tek az Academie des Sciences Comptes Rendus-jéban. Ké- 
sőbb azután ezeket a tételeimet Pál belefoglalta az ő tanul- 
mányába, ami megint a függvénytanra vonatkozott és a 
Taylor-sor konvergencia-körére. Én a logaritmikus pontokat 
tanulmányoztam, Pál pedig a más természetűeket. Akkor 
nagy, közös, együttes munkában voltunk; Pál is együtt dol- 
gozta velem Bergsont és én is együtt dolgoztam vele a mate- 
matikát. Mikor azonban matematikából nekem sikerült 
önálló eredményt kapnom, elment a kedvem tőle, gondol- 
tam, már látom, hogy tudok valami olyat elgondolni, amit 
más még nem gondolt el. Hát akkor menjünk filozofálni. 

Párizsi tartózkodásom harmadik évében Pál már nem volt 
velem, mert nem kapott a harmadik évre is szabadságot a 
gimnáziumtól; így egyedül mentem ki. És megint Bergsont 
hallgattam, megint Pierre Janet-t hallgattam, a pszicholó- 
gust és pszichiátert. Neki is nagy része van ebben a mozdu- 
lat felé fordulásomban. Akkor is mindennap rendszeresen 
jártam a Bibliothégue Nationale-ba, reggeltől délután négy- 
ig. Utána elmentem ebédelni. Az ebédlőben - a Student 
Hostel kis ebédlőjében - angol lánykák, akikkel együtt jár- 
tam az egyetemre, azt mondták: , Hallottad-e, hogy itt van 
egy Duncan nevű férfi, Raymond, aki kibérelte a Rue des 
Ursulines-en az egész Salle Pas de Loup-t és ott egy kolóniát 
telepített le, amelyben szövést, kerámiát, tornát, szóval min- 
denféle érdekes, életmódtámogató tevékenységet lehet tanul- 
ni? Ne menjünk-e el tornázni oda?" Es én rögtön hallottam 
ebben az Isadora nevét, és rögtön megjelent előttem az [sa- 

dora tánca, amit háromszor megnéztem. Már aznap elmen- 
tem. Beállítottam a pénztárba és mondtam, hogy szeretnék 
eljárni gimnasztikára. A gimnasztikán azt mondták, hogy jól 
van, beírnak, jöjjek ekkor meg ekkor. De nem szóltak sem- 
mit a pénzről. Kérdeztem, hogy mit fizetek. Ja, hát 
amennyit akar. Ha akarja, ötven frankot, ha akarja, öt fran- 
kot, mindegy - ha akarja, nem fizet, csak járjon el. Csak sa- 
játítsa el azt a fajta életmódot. Megtanulhat szandált csinál- 
ni, megtanulhat khitónokat szőni, megmutatjuk magának az 
előállítási, készítési módot, de azt már ingyen. Hát ez már 
nagyon kedves volt. És mindennap, a Bibliothégue Nationa- 
le után, odamentünk és tornáztunk. Volt egy kis színházte- 
rem, amelyben körös-körül voltak a páholyok, a nézőtér ki 
volt ürítve és tornateremmé változtatva. Föl lehetett menni 
a színpadra is, és ott mutatni mozdulatokat. Az első óra úgy 
folyt le, hogy beszaladt Raymond Duncan a terembe rövid 
khitónában, szandálban, válláig iógó hajjal. De az arcán 
nem volt semmi szőrzet. Azt nem tűrte. És hát ott tornázott. 
Mutatott nekünk néhány mozdulatot, végigröpködött a ter- 
men, azután kiment. Nem törődött vele, hogy mi mit csiná- 
lunk. Megpróbáltuk az ő mozdulatait megismétlni. Néha el- 
méleti előadásokat is tartott, és azzal illusztrálta, amiket mi 
megvalósítottunk. A körülötte levő páholyok rendesen meg- 
teltek; onnan néztek bennünket, hogyan tornázunk. Így fej- 
lődött ki egy körülbelül háromhónapos - összevissza három- 
hónapos munka, amikor én tényleg mindennap eljártam 
oda. Aztán hazamentem. 

Ezeknek a mozdulat-anyagoknak volt elmélete. Megma- 
gyarázta, hogy az emberi test tulajdonképpen geometriai 
lény, a mozdulatot tehát geometriailag kell felfogni vagyis 
úgy, hogy mindent határozottan, lerajzolhatóan és a térbe 
belegondoltan kell megvalósítani. A másik alapgondolat az 
volt, hogy a ritmus mindig folyamat, keletkezés, amikor 
ugrom vagy mozgok, akkor teremtek egy ritmust, mert vala- 
hogy muszáj nekem mozogni. Ahogy nekem muszáj mozog- 
ni a nehézségi erő törvényei és az azzal való játékom szerint, 

aszerint lesznek a ritmusaim. Tehát a mozdulat megrajzol- 
ja teret és megteremti a ritmust. Ezzel ki is merült az el- 
mélet. 

Próbáltam átvenni Raymond Duncantól mozdulatrend- 
szerének az alapgondolatát, csak azt, hogy geometriai ala- 
pon indultam el a mozdulat megismerésében, és azután 
mentem csak tovább a többi tényezőre, a térről az időre, az 
időről az erőtényezőre, az erőről a mozgás jelentésére. 

1912-ben hazajöttem, és akkor a művészek érdeklődtek a 
legjobban iránta. Elhívtak engem is egy ilyen művészegyüt- 
tesbe, nem 15 tudom, hol volt a kolóniájuk? megmutattam 
nekik az alapmozdulatokat, és ők ráismertek a görög vázák 
jellemző mozdulattípusaira. Csakhogy ez engem nem ha- 
gyott nyugodni. Az dolgozott a fejemben, hogy igazában 
véve ez a mozdulatvilág nincs megrendszerezve. Rendszerré 
kellene formálni. A mozdulat minden határozmányát külön 
ki kell emelni, megtanulmányozni, törvényekbe foglalni — és 
abból lesz a mozdulattudomány, amit szépen, görög szóval 
orkesztikának neveztem el. Orkesztika azt jelenti, hogy 
, mozdulattan", orkheomai — az , mozdulok", orkhema -— 
úgy mint theoréma - az , mozdulatköltemény" - ezeket a 
szavakat használtam. Orkhesis, ez maga a , mozdulat", 
orkhesztész az, aki táncol. Ezeket a szavakat bevezettem az 
elméletbe, és akkor az elmélet megéledt. Tudja, mihelyt va- 
lami el van nevezve, akkor nagyon hamar létezik. És akkor 
az egyik gondolat húzza magát a másik után . . . 

Egyelőre nem tanítottam sehol, csak a barátaimnak. Az- 
tán egyre több fiatal jött el hozzám. És akkor végre azt 
mondtuk: hát szerezzünk egy termet . . . Legelőször a Ber- 
csényi úton találtunk egy kibérelhető tánctermet, amit addig 
csak úgy mulatságokra szoktak használni. Egy héten kétszer 
ott jöttünk össze. Megkértem a barátnőmet, hogy legyen 
olyan szíves a nevét kölcsönadni, mert én nem akartam. 
Szégyelltem, hogy én tánciskolát nyissak. De később már 
nem szégyelltem, mert már muszáj volt. Annyira érett és fej- 
lődött a rendszer, és annyira nőtt és annyira szaporodott 
anyagban, mozdulatban, elméletben. 

1917-ben tartottunk egy előadást az Uránia színházban. 
Mégpedig úgy, hogy meg kellett ismételni háromszor, mert 
még a második és a harmadik ház is megtelt. És akkor volt, 
amit szoktam idézni, hogy azt mondta a Wildner Ödön: ez 
, nem vizsgaelőadas, hanem művészi élmény". Valóban mű- 
vészi élmény volt, hogy azok a két-három év óta tanuló, és a 
természetes mozdulattörvények szerint mozgó és ösztöneik 
szerint komponáló növendékek - fiatalok, félgyermekek - 
valami újat hoztak, ami nem hasonlított a baletthez. Nem is 
hasonlított semmihez. Máris úgy kellett tekinteni, hogy ha 
ez tovább tud fejlődni, lehetne belőle művészet. Én mai na- 
pig is azt gondolom, hogy ezen a vonalon lehet csak az igazi 
mozdulatművészetet és az igazi kifejezést a zenével arányos 
hatalommal megvalósítani. A balett erre nem alkalmas, 
akármilyen szép. A múltkor, amikor Bejart balettjeit bemu- 
tatták, azt gondoltam magamban: , kedves Bejart, azért még- 
iscsak az volt a baj, hogy elfogadtad az akadémikus alapot, 
neked magadnak kellett volna kitalálni egy természettörvé- 
nyeken alapuló mozdulatelméletet, és abból megteremteni 
az igazi mozdulatművészetet . . . Nem pedig egymást követő 
táncmestergenerációk ízlése és a közönség ízlése alapján." 

A Tanácsköztársaság bukása után el kellett hagynunk 
Család utcai lakásunkat. Jól emlékszem, amikor a két kis- 
fiam mellett egy-egy kis bugyorral a kezünkben mentünk át 
Buda felé a Tarcali utcába, Mirkovszky Mária lakásába. Ne- 
künk nem volt bajunk - de Pált el kellett rejtenem. Egy 
olyan lakást találtunk (Lónyai u. 11.), amelyben volt egy 
szoba, arról az újonnan jött házmester nem tudott. És azu- 
tán valami módon, én már nem tudom, milyen kapcsolatok 
árán, sikerült megnyerni egy hajóskapitányt, hogy a Pált ki- 
mentsük Magyarországról, mert veszélyben volt. A kapitány 
megengedte: egy nagyobb társasággal - lehettek vagy nyol- 
can, tízen - bementek megnézni a hajó belsejét, és eggyel 
kevesebben jöttek ki; ez volt Pál. Szépen lefeküdt a hajós- 
kapitány kajütjébe, betakaródzott egy pokróccal, és akkor 
jött ki, amikor már túlmentek a határon. Én Budapesten 

maradtam, bekerültem a kórházba, elvesztettem a harmadik 
gyermekemet; aztán éldegéltem addig, amíg alkalom nem 
adódott, hogy kimenessek. Akkor kivittem a két kisfiamat és 
megkezdődött az én emigrációm is. 

Elég sok helyen voltam. Úgy kezdődött, hogy Bécsben, a 
Neumann Hilda vezetése alatt álló grinzingi Kinderheimbe 
mentem. Hilda nagyon aranyosan fogadott; megengedte, 
hogy a gyerekeknek orkesztikát tanítsak. Foglalkoztam a 
kicsii:kel, köztük volt az én két kisfiam is . . . 

Az élet így számomra el volt intézve, de Pál számára nem, 
mert nem volt miből élnie. Írt egy levelet az egyik professzo- 
rának Párizsba, és ez azt válaszolta neki, hogy ő nagyon 
nagyra tartja Pál matematikai eredményeit és feltétlenül el- 
helyezi az egyetemen. Éppen most lesz a strassbourgi mate- 
matikai kongresszus, azon biztosan fog találni valakit, aki 
meghívja Pált. Így is történt. Pált rövidesen egy walesi egye- 
temre hívták meg. Ugyanakkor kaptam én is egy meghívást 
Nizzából. A két dolog egybeesett, Pál elmehetett Aberist- 
withbe, én pedig Nizzába a két gyermekkel. Akkor kezdő- 
dött egy újabb életforma közöttünk. 

Raymond Duncan is Nizzában lakott egy nagyon-nagyon 
szép villában: az összes terem falai tele voltak festve min- 
denféle fantasztikus Duncan-ábrákkal. Valami huszonegyen 
voltunk, mindenki vállalt valamilyen tevékenységet. Fan- 
tasztikus életközösséget próbált megvalósítani Raymond 
Duncan. Nagyon szép életet éltünk, tulajdonképpen a saját 
munkánkból. 

Mégsem tartott nagyon soká, mert én egy szempontból 
nem nagyon bírtam: túlságosan alárendeltek voltunk Ray- 
mond önkényének. Ezt meg is írtam Pálnak. Pál eljött ér- 
tünk, és elvitt onnan bennünket. - Ez már Párizsban történt, 
mert előbb az egész társaság oda költözött. Raymond nagy 
zsarnok volt, aki mindent a saját akarata szerint próbált 
elintézni. Nem tudtam beilleszkedni ebbe az életmegoldás- 
ba. Duncan elméletileg nem is gondolt a mozdulat tovább- 
vitelére, amit én az orkesztikában érleltem filozófiai folyta- 

tódással. Duncan azt mondta, hogy amit ő a mozdulatban 
tanít, ahhoz semmit sem lehet hozzátenni. 

- Menjünk akkor egy lépéssel tovább, és térjünk át a 
Magyarországra való visszatérésére, ami — ha jól emlékszem 
— 1923-ban történt. 

Igen, Pápára mentem az édesanyámhoz két kisfiammal. 
Egy évig éltem Pápán. Ez alatt az egy év alatt még nem 
voltam katolikus. Úgyhogy, emlékszem, a bencések még 
nézték a két kisgyermeket, és mesélték egymásnak: , Nézd, 
ez a két kisfiú, akiket világi morál szerint nevelnek . . ." 

Akkor történt, hogy Budapesten a régi tanítványaim kö- 
zül nyolc leány összeállt; megtudták, hogy Domonkosnénál 
tanítok, megkeresett ott engem egy küldöttjük. Azt mondta, 
legyek szíves, tanítsak megint orkesztikát. Majd meglátom, 
hogy az megnő, és okvetlenül lesz belőle valami. Meg is 
kezdtem azzal a nyolc leánnyal az első tanfolyamot. Aztán 
valóban megnőtt az orkesztika. Csodálatos gyorsasággal, pe- 
dig sok küzdelemmel és nehézséggel járt. Engem azonban ez 
nem zavart, mert én belülről egy teljesen kitisztult és meg- 
állapodott biztonság állapotába jutottam. 

—- Hogyan alakult a koreográfiai munkássága? 

Első mozdulatjátékom misztérium volt. A címe Hajnal- 
várás, minden megoldás várásának közös szimbóluma. Az 
emberélet csupa hajnalvárásokból áll. Ez az emberiség haj- 
nalvárása volt. Mindjárt utána a Nyolc boldogság követke- 
zett. Mind a kettőben Bárdos Lajos volt az én testvéri segít- 
ségem. Ez a munka folytatódott a Magyar Végzet miszté- 
riumunkban, parabolajátékainkban (Magvető, Tíz szűz), 
kórusdrámáinkban (Gyermek Útja), amelyekben a mozdu- 
latoknak énekkarral való egyesítése volt az alapvető elgon- 
dolásunk. A mozdulatkórust kétféle módon alkalmaztam, 
mindig mint kollektív lényt. A Hajnalvárásban-ban min- 
denkire rábíztam azt, hogy magának gondolja el a szöveg- 
hez illő mozdulatot és azokat egyesítettem eggyé. A másik 
típusban a mozdulat sok ember egyforma mozdulata, majd- 
nem geometriai ábrákká egyszerűsödik. A tömegeknek ez a 

kétféle megnyilatkozása olyan hatalom, amelyben vonalkö- 
zösség, vonalharmónia és eszméletközösség nyilvánul. És ez 
nem pusztán személyes analógia. 

Most szeretném megkérdezni, hogy a misztériumjáték- 
nak, mint műfajnak, mi a helye a táncművészet egészében? 

A misztériumjátékok felújítására a középkori misztériu- 
mok tanulmányozása indított, bár én egészen más miszté- 
riumjátékot gondoltam a mai ember számára, mint volt a 
középkori. A mai emberben csak akkor fog egyesülni a moz- 
dulat és a hang, ha az nem ugyanabból a lényből fakad. 
Vagyis, ha a mozdulat néma, szótlan, a hang pedig láthatat- 
lan. Tehát a láthatatlan hang (a rejtőző énekkar, a rejtőző 
zenekar vagy a rajtőző beszéd, szöveg, vers) mind ne mutat- 
kozzék. Ellenben: ami látható, az ne szóljon. Csakis a néző- 
ben egyesüljön a kettő - vagyis, hogy a publikum csinálja 
meg a szintézist. Bárdos Lajos nekem ebben nagyon nagy se- 
gítségemre volt. Amikor megírtam a szövegeket, odavittem 
neki, ő zenévé komponálta -— bizony volt úgy, hogy még az- 
nap éjszaka, a gyermekének a betegágyánál. Másnap már el- 
kezdhettem a munkát és már próbáltunk. Bárdos sokat dol- 
gozott Cecilia-kórusával a termemben. 

- Az orkesztikai iskolának milyen volt a viszonya a 
klasszikus balettel? 

Nagyon érdekes. Én a balettet egyik lehetőségnek tartom a 
mozdulat összes lehetőségei közül, ezért külön tanórán ta- 
níttattam Zsedényivel, majd Nádasinéval. De a technika 
bázisa mégis a mozdulat filozófiája volt. A mozdulatot négy 
dimenzióban rendszereztem. Az első, a plasztika, a térre vo- 
natkozik. A másodikban az embert belebocsátottam az idő- 
be, és abból lett a ritmus, a ritmika. A harmadik azzal fog- 
lalkozik, hogy a mozgáshoz, az időszintézishez honnan 
vesszük a hozzávalót. Ez az eróforrás a dinamika, s aztán 
jön a negyedik dimenzió, amikor ez a háromtagú valamit 
mond, jelent is valamit. Ezt szimbolikának neveztük el Ba- 
bits Mihállyal, egykor régen. Ma ezzel foglalkozik a szemio- 
tika. A mozdulat az egyetlen közvetítő: nem tudom meg, 

mit gondol a másik, ha nem mozog. A mozdulat az az álta- 
lános nyelv, amivel érdemes foglalkozni, amit érdemes 
rendszerbe állítani. 

—- Még mielőtt a mozdulat tudományának részletesebb 
tárgyalásába kezdenénk, beszéljünk egy kicsit további filo- 
zófiai tevékenységéről, amely, ha jól tudom, a 30-as és 40-es 
években is folytatódott, fordítások formájában. 

Igen, folytatódott. Tovább foglalkoztam Bergson-nal; sok 
művét lefordítottam, a Tartam és egyidejűség-et is, amit ad- 
dig senkinek sem engedett lefordítani, csak egyedül nekem. 
Aztán Locke-tól fordítottam. 

- Gondolom, ezekért a fordításokért tetszett megkapni a 
Baumgarten-díjat is? Talán emlékezzünk erre a momentu- 
mára az életútnak. 

Igaz. Emlékszem, egyszer nyáron az a meglepetés ért, 
hogy nekem ezt az üdvözletet küldték. A többiek, akik ve- 
lem együtt kaptak Baumgarten-díjat, rám bízták: legyek szí- 
ves, mint az egyetlen nő közöttük, köszönjem meg. 

- Fénykép is van róla, és azt hiszem, elég jó társaság, 
Illyés Gyula, Tersánszky Józsi Jenő, Turóczi-Trostler Jó- 
zsefés mások . . . 

Igen, mind a Nyugat emberei voltak . . . 

- És hogy kapcsolódott össze ez a sokféle, nem is tudom, 
hányféle tevékenység? 

Nézze, ez egymásból nőtt ki. Igazában véve Dienes Pál fe- 
dezte fel ezt a furcsa összetartozást. Azt mondta, hogy énbe- 
lőlem négy rapszódia kerekedett az élet folyamán. Mert 
négy szerelmem volt: a zene, a matematika, a filozófia, az 
orkesztika. Mind a négy révén valami többletet kerestem a 
világból; azután ezt a többletet a négy egyesítésében talál- 
tam legjobban meg. Azt hiszem, a mozdulat tanulmányozá- 
sa hozta ki azt a többletet, amire egész szellemi fejlődésem 
várt. És most itt van előttem az orkesztika negyedik részé- 
ben. Még egyszer le 15 fogom írni, mert gondolom, van még 
nekem hátra valami . . . amit úgy neveztem, hogy evologika, 
vagyis az evolúció logikája. Az evolúcióról talán alapgondo- 

latot mondok, ami mindenkihez szól. Mindenkinek van 
, eszmélete", mindenki bele tud nézni önmagába, mindenki- 
nek van belső világa. 

- Az , eszmélet" kifejezést körülbelül abban az értelem- 
ben tetszik használni, amit most inkább a , tudat"-nak 
szoktunk nevezni. 

Igen, úgy gondolom, csakhogy nekem az eszmélet szó 
tágabb és pontosabb. Mert az eszméletet jobban ki tudom 
terjeszteni az evolúció egész területére: az amóbától vagy 
még előbbről kezdve. Mihelyt megindul az evolúció, azon- 
nal kezdődik az eszmélés. 

A mozdulat törvényei annyira igazak és annyira változat- 
lanok, hogy szinte meghazudtolják a mindig újat teremtő 
evolúciót. Az evologika alaptörvényei a következők. Az első 
az időszintézis, ami azt jelenti, hogy a múlt és a jövő szünte- 
lenül beletorkollik a jelenbe; folyton fennmarad a múlt, és 
folyton betör a jövő. A második, hogy ebből kifolyólag nincs 
ismétlődés. Semmi sem ismétlődik. Mindig más. Csak ana- 
lógiák vannak, és hasonlatosságok, de mindenkinek mindig 
tudnia kell, hogy pontos ismétlődés nincs. És ebből követke- 
zik a harmadik törvény: a keletkezés folytonossága. Vagyis, 
hogy mindig valami olyan új születik, ami még nem volt. 
Pontosan ugyanígy nem volt; ami most vagy, az nem leszel 
soha, ami tegnap voltál, az ma már nem tudsz lenni. Ezt kü- 
lönösen a nagy élményekben lehet megtapasztalni, de a ki- 
sebbekben is. És aztán jön a negyedik törvény, a visszázha- 
tatlanság. Nem lehet az evolúciót megfordítani. Irreverzibi- 
litás. A fejlődést sohasem lehet visszafordítani, 

- Hogyan kapcsolódik az evologika olyan filozófiai telje- 
sítményekhez, mint a hegeli logika? 

Nagyon jól. Mert a hegeli logikában benne van a két el- 
lentét folytonos összetalálkozása, és a két szélsőség egysége 
igazában véve maga 15 időszintézis. Az időszintézis az idő- 
reform alapgondolata: ezt az időreformot csinálta meg 
Bergson, és ezért van, hogy a bergsoni filozófia olyan töröl- 
hetetlen nyomot hagyott a filozófia történetében; ez az alap- 
forrása az evologikának 15. 

— És hogyan illeszkedik a , jel " ebbe a törvényrendszerbe? 

A jel csak mozdulatból indulhat ki. Semmiféle más , köz- 
lekedési eszköz" nem lehet az egyik eszmélet és a másik esz- 
mélet között, mint annak a nagy törvénynek az alapján, 
hogy az emberben mindig a visszázhatatlan van. Mindig 
olyan pillanat, amit nem lehet pontosan megismételni, de 
amiből mindig fakad valami új. Az evologikában tehát nin- 
csenek egyenlőségi jelek, csak fakadásjelek (amiket nyilak- 
kal ábrázolhatunk). Éspedig azért, mert az eszmélet mindig 
úgy adódik át, hogy visszhangozom a mozdulatot. Minden 
mozdulatnak visszhangja van a másik agyban, mely lerajzol- 
ja azt a mozdulatot, de nemcsak plasztikailag, hanem ritmi- 
kailag, dinamikailag és szimbolikusan is. És ezeknek az 
együttes rajzoknak az átmenetele mind a mozdulat kocsiján 
jár. Én semmi mást nem tudok áttenni, mint azt a mozdula- 
tot, ami az én agyamban lefolyt; akkor tud az én eszméletem 
meríteni egy más agy múltjából, történéseiből, ha maga is 
, elmozogta" és átvette a mozgást. És mindegyik mozdulat- 
hoz egész sereg eszmélő, értelmezési lehetőség társul. Ezáltal 
gazdagszik meg az emberi eszmélés tartalma, mivel az em- 
ber jobban és jobban, egyre közelebbről látja nemcsak a sa- 
ját tudatát, hanem a valóságot is. A külső, a testi, tapintható 
és markolható valóságot. 

— Érdekes, hogy az az ember, aki 1905-ben modern volt, 
1975-ben is modern tudott lenni, képes arra, hogy olyan tu- 
dományos gondolatot fejtsen ki, amely a nemzetközi tudo- 
mányos érdeklődés előterében áll. Hogyan tud valaki ennyi- 
re lépést tartani az idővel? 

Hát egyszerűen úgy, hogy az ember fiatal marad. Tudja, 
egészen más dolog az, hogy egy organizmus megöregszik, és 
mindenféle nehézségeket produkál, hogy nem tud jól járni, 
meg más tökéletlenségei vannak — és más dolog az, hogy 
azért az eszmélet épségben maradhat. Az eszmélet tovább 
dolgozik. Az megcsinálja a magáét, és tovább is érdeklődik a 
világ, a mindenség, a test, a lélek, a múlt, a jövő, az evolúció 
iránt. Mindent tudomásul igyekszik venni, ami történik. Én 

csak kíváncsi voltam arra, mi van körülöttem. Most is úgy 
vagyok; ezért olvasok újságot, ezért nézem meg az iróaszta- 
lon egy-egy új szakkönyv előszavát vagy valami számomra 
ismeretlen nevű tudománynak az ismertetését. Én, én kíván- 
csi vagyok az életre. Mindig korai ember voltam, sohasem 
szerettem sokáig aludni az ágyban. És mindig, minél hama- 
rabb kibújni és az életre menni. És belekapaszkodni a való- 
ságba, de akkor igazán, gondolattal. És termékenyen. Nem 
semmiért élni. hanem valamiért, egy gondolatért . . . 


Megértettem, Istenem, vizsgáztattál engem, 
Beszéltettél millióknak, megszólaltál bennem. 
Beszédemnek megadtad a pünkösdi erőket, 
Hozzám küldted vissza mind az örvendezőket. 
Akarod-e, hogy tovább daloljak Tenéked? 
Hogy szívedbe vezessem az emberiséget? 
Megkérdezlek, Istenem, vajon elég már a dal? 
Vagy lelkemben messze még az utolsó diadal? 


Megválaszolod még mindazt, amit keresek? 
Elmondhatom azt még, ami eddig elveszett? 
Új és szent szavakra adsz-e még időket, 
Hogy feléd tereljem a kételkedőket? 
Lélegzetem fojtva a Te szavad várom, 
Minden gesztusokban válaszod találom. 
Kereslek a Könyvben, minden szent Igében, 
Megtalállak élve minden szentmisében. 

31978. június 8-án 


Levetettem testem terhét 

Ez a por, mely földre dobott 
De velem jött. hozta lelkét 
Mi belőle feltámadott 

Az a , test", mely átjött vélem 
Nem a súlynak tört , anyaga" 
Az a , test", mely minden Téren 
Diadalmas lelki csoda 

Ez a test már lelket szolgál 
Aki adta. visszaveszi 

Ha a földön rabja voltál 
Megújultan újraszüli 


Besimultam Istenkézbe 
Idehullt a végtelen is 
Örökössé tágult végre 
Anyag 15 meg tértelen 15 
Nem a súlya; Isten vonzza 
Nem a Vér, de szellemerő 
Nem a Tér, de Lélek hordja 
Megújult: s eltűnt az Idő 
Lesimítja éltét róla 
Szeretetté vált a hite 
Atyakézzel átkarolja 
Odafent már áll a Mise. 


Amen 


Azzal indult ez a párbeszéd. hogy azt mondták nekem. 
majd el fognak jönni engem kikérdezni. 

Gondoltam, a legelső az lesz. mondjam meg, hogy vallá- 
sos vagyok-e. (19741 

DIALÓGUS 


Ön vallásos? 
Azt nem úgy hívják. 
Hát hogyan? 
Istenben élek - így hívják. 
Honnan tudja, hogy ő van? 
Találkoztam vele. 
És mit mondott? 
Azt, hogy Ő VAN. 
Egyebet semmit? 
Ezenkívül mindent. 
Lehet az? 
Igen, mert Rajta kívül nincsen semmi. 
Az képtelenség. 
Nem, mert minden Benne van. 
Hát akkor valami világisten? 
Nem, mert több mint a világ. 
A világnak valamilyen doboza, borítéka? 
Nem, mert cselekszik. 
Akkor a világ eltartója? 
Nem, mert benne is van. 
A világ , lelke" talán? 
Nem, mert kívüle 15 van. 
Akkor ő a , Minden"? 
Nem, mert a Mindent folyton újrateremti. 
Hát akkor ő az evolúció? 
Nem, mert nem az időben jár. 
Hát hogyan lép ki az időből? 
Úgy, hogy sohasem lépett bele. 


Akkor nincsen se múltja, se jövője? 
De van, mert ő teremti mind a kettőt. 
De akkor hogyan kezdte? 
Nem kezdte. 
De azért mégis csak volt , Genezis", — hát olvasod? 
Csakhogy nem a , semmi "-ből. 
Hát akkor miből? 
Az Örök Akaratból. 
Na, hát akkor mégis , semmi "-ből. 
De csak a ,. dolgok" semmijéből, és nem az akarat 
semmijéből. 
Mi: a különbség köztük? 
Az, hogy a dolog: , substancia", az akarat: ,.intenció", 
Beszéljen magyarul! 
Hát a substancia az, ami megvan, az intenció az, ami 
lenni akar. 
Úgy értsem-e, hogy egyik a lét, a másik a szándék? 
Attéleképpen. 
Na és a lét az csak úgy , megvan"? 
Nem egészen úgy, mert a meg azt is jelenti, hogy kész, 
. . hogy le van zárva. 
Es a te Istened nemcsak egy ilyen , megvan"? 
Nem, hanem ő VAN. 
Mi: a különbség? 
Hogy a , van" dolog is, meg tett is, a szándék tartalom 
is, meg folyamat 1s. 
De a szándék kevesebb, mint a dolog? 
Nem kevesebb, hanem több, mert minden benne van. 
Az is, ami sohasem lesz meg, és minden, ami valaha 
meglesz. 
De a szándék csak lehetőség, és az sokkal kevesebb, mint a 
valósulás. 
Nem, a lehetőség több, mint a valósulás. 
Ugyan mi az. ami lehet és még nincs? Az a semmit. 
Ami még nincs, abban benne lehet a jövő. 

A jövő semmije ez? 
Nem, mert a jövőnek nincsen semmije. 
Hogyan tud lenni a jövő az ő semmije nélkül? 
Úgy, hogy a jövő mint , potenciál" él, és az erősebb lét, 
mint az aktualizált. 
Nos és miben erősebb? 
Abban, hogy benne a születő minden, és abban, hogy 
nagyfeszültség és a jelenbe teljesen elfér. 
Ezt aztán nem értem. 
Nem is lehet, de mégis így van. 
Honnan tudjam? 
Nézd meg magadat! 
Mit nézzek rajta? 
Azt, hogy , vagy", létezel. 
Hát ezt csak tudom??? 
Nem tudod. Sohase nézted meg. Nézd meg jobban! 
Mit? 
Azt, hogy önteremtő eszmélet vagy. 
Mit nézzek rajta? Látok, mozgok, hallok, markolok, kere- 
sek. beszélek, ütközöm, verekszem, szagolok, ízlelek, gyúrok 
és tördelek, — hát persze, hogy vagyok! 
Ki mondta ezt neked? 
Hát ezt csak magamtól tudom. 
De ki az a , magad"? 
Az, aki vagyok. 
Hát szólaltasd meg azt, aki vagy, és aki akkor beszél, 
akkor szól hozzád - az eszmélet. Ha nem eszmélnél, 
. . akkor nem tudnád, hogy vagy. 
En ebben nemigen szoktam kételkedni. 
Csak azért nem kételkedel, mert magadra eszmélsz, de 
nem veszed észre. Ha kíváncsibb volnál önmagadra, 
. . jobban megnéznéd, kérdezgetnéd. 
Es mit kérdezzek magamtól? 
Azt. hogy miből fakad a jelened és mivé lesz. 
Hát azt látom, hogy abból, ami volt, és azzá, ami lesz. 
Látod, milven egyszerű! Az egyiket múlnak, a másikat 

jövőnek hívják. Nem vetted észre, hogy ketten csinálják 
a jelent? 
Hát ezt úgyis mindenki tudja. 

Persze, hogy tudja, csak nem ..veszi észre". Milyen jó 

magyar szó ez az , észre venni", elmére venni, értésre 

venni, szinte gondolattá venni! Egy valaki egykor Cler- 
mont-Ferrand-ban gondolattá vette és új filozófia lett 
belőle: felfedezte az IDŐ-t. 1888-ban védte ki a Sor- 
bonne-on a tézisét. 

Na, és ugyan mit mondott? 
Ezt, amirő! láttad, hogy milyen egyszerű és mindenki 
tudja. 

Azt. hogy miből fakad a jelen? 

Azt. Pontosan úgy, ahogy te mondtad. 
Hogy abból, ami volt és azzá, ami lesz? 

Pontosan azt, csak egy kicsit más szavakkal, de ugyan- 

azt jelentik. 

Milyen szavakkal mondta? 

A múlt folyton megmarad, és a jövő folyton érkezik. 
Hogy maradna meg a múlt, mikor annyi mindent elfelejtek 
és hogyan érkezne a jövő, mikor sohasem ismerem? 

Látod, már megint a , potenciál "-nál vagyunk. 

Ezt meg honnan szeded újra elő? 

Az Idő, az igazi IDŐ természetéből szedem. Mind a 

kettő: Múlt is, Jövő 15 hatékony potenciálban van jelen. 
Mondd csak ezt magyarul! 

Hát magyarul úgy van, hogy a Múlt megmaradása ab- 

ból világos, hogy emlékezhetem, - a Jövő érkezése ab- 

ból világos, hogy előrelátok. Lehetőség mind a kettő, és 

mondtuk, hogy a lehetőség teljesebb, mint a valósulás. 
Mit ér nekem a múlt és a jövő ,. potenciálja" — ahogy mon- 
dod -, ha alig ismerem? 

Annyit ér, hogy mikor tetteid kívánják, meríthetsz be- 

lőlük. Kettős létük jelenedben van. Nem szereted a la- 

. tin szavakat, de ontológiailag benned vannak. és feno- 
menológiailag nem. Ha múltad léte jelenséggé. vagyis 

ontológiája fenomenné válik, akkor emlékezel; ha jö- 
vód léte jelenséggé, vagyis ontológiája fenomenné válik: 
jövendölsz. Tapasztalod, hogy ritkán válnak ezek a lé- 
tek jelenséggé. Ritkán , emlékezel", még ritkábban , jö- 
vendölsz"7. A múlt gyakrabban válik emlékezetté, mint 
a jövő jövendöléssé. De időd eleme mind a kettő. 
Azt még értem, hogy lehet a múltra visszanézni, de azt nem, 
hogy lehet a jövőre csak úgy előrenézni. 
Pedig meg se tudnál moccanni, ha nem számolnál foly- 
ton a közeledő jövendővel. Ez a jelenbeli kettősség az 
Idő természetéhez tartozik. 
Mi az az , Idő természete"? 
Bizonyosan nem az órák, a naptárak, és a kronométe- 
rek, és a két vagy több változós függvények mennyiség- 
ideje, hanem az átélt idő. 
Hát nem az órák és naptárak idejét éljük át? Ha leolvasom, 
tudom, hogy hány órát dolgoztam, és ha megnézem a nap- 
tárt. tudom. hogy hány nap telt el az időmből. 
Az idődből? 
Igen, az én időmből. Hát nem volt az idő az enyém? Azt tet- 
tem bele, amit akarok! Elhatároztam és megtöltöttem vele 
az , én időmet"! Ezt mindenki így gondolja. 
Csakhogy rosszul gondolja. Mert az Idő nem egy üres 
korsó, amelyet tetszésed szerint töltesz meg tevékenysé- 
geddel. Az Idő nem ruhaszárító kötél, amelyre tetszésed 
szerint aggatod fel tetteidet. Az Idő egy benned élő va- 
lóság, amelynek teremtő természete van, amelyet 
átélsz, s mely eszmélésed megtapasztalásának törvé- 
nyeivel él. 
Azt én sohasem vettem észre. 
De most vedd legalább - ha nem is eszedre, de legalább 
az eszméletedre. Ennek közvetlen átélése más. mint a 
tetteid céljait szolgáló fogalmasított Időd. Az egyik a 
cselekvés ideje, a másik a gondolkodás országa. Az 
egyikben használod az időt, a másikban átéled az időt. 
Egymásra rajzolják vonalaikat. egymásba nyomják erő- 

tereiket és így eggyé válnak benned, de te csak a hasz- 
nált időre gondolsz. A titkot azonban — a /ét titkát — 
csak az átélt Idő árulja el. 

És mit árul el? 
Azt, hogy ami van. az sohasem volt, és sohasem /esz. Ez 
az evolúciónak időtitka. A múlt és a jövő jelenlétének 
szimmetriája az Idő természetéből fakad, amellyel 
Voltaire emésztő gúnnyal halálra gúnyolta azt a bölcs 
Maupertuist aki ezt a kettősséget először ki merte mon- 
dani. Persze akkor még nem volt Bergson a színen, aki 
a múlt megmaradásának győzelmes elemzésével ezt a 
filozófiába beoltotta volna, s akkor egyszerre minden 
vonalon kiterjedt a hatása. 

Hogy a múlt és a jövő jelenléte szimmetrikus? 
Majdnem azt, és egy kicsit nem azt. A múlt teljes meg- 
maradása a jövő érkezésétől elválaszthatatlan. Ketten 
rajzolják le az átélt idő természetét. Az időnek erről a 
titkáról még sokat fognak írni és mondanit. 

Azt nem mondja nekem az eszméletem, hogy a jelenemben 

volna a múltam is, meg a jövőm Is. 
Nem is azt kell keresned benne, hanem, hogy az elmúl- 
tak és az eljövendők tartják jelenemet. A haladó jelen 
szigetén úszom, élő múltamat hordom és a jelen szige- 
tem beleúszik és beleharap a jövőbe. Hogy itt a jövő, ez 
annyira igaz, hogy még az egysejtű állat is cselekszik 
olyasmit, amiből a jelenben semmi haszna sincs, csak 
majd lesz, de az a lesz még nincs itt. Ez a jövő hatása. 
Az életnek és még inkább az eszmélésnek az a termé- 
szete: eljövendő okokért cselekszik. Már biológiailag 15. 
Erre készül fel az élőnek szövevényesedése, bonyolult- 
sága, centralizálódása, s ennek eddig elért maximuma a 
mi planétánkon az emberi eszmélés, az evolúciónak 
mindenkiben lakó példatára. 

Miféle példatárról beszélsz? 
Arról. amely mindenkiben él. aki tudja magáról. hogy 

van. 

Azt mindenki tudja. 

Nem tudja, csak érzi. Érzi. de — mondtam már - nem 
veszi észre. Mert ha észre, elmére, gondolatra venné, 
akkor nemcsak azt tudná, hogy ő van, hanem rögtön 
azt ís tudná, hogy tud. Ez az igazi eszmélődés. Magam- 
ba nézés. Kitágult jelen. A múltnak s a jövőnek bebo- 
csátkozása a jelenbe. 

Miért emlegeted ezt annyit? 

Azért, mert ebből tudod meg, hogy időd nem pillanat- 

. raktár, hanem élő folytonosság. 

Es ez ugyan mire jó nekem? 

Arra, hogy átéld az újrateremtődésedet. Hogy felfedezd 
magadban azt a bizonyos önteremtő eszméletet. 

Hát igen. Emlegettél valami ilyesmit az előbb. De én akkor 

érzékszerveim adataira és tetteimre hivatkoztam. Te akkor 

azt mondtad, hogy nézzem meg magamat. 
Hát most éppen azt nézzük. 

Ne mondj ilyet! Ez az önteremtő eszmélés én vagyok? 
Persze, hogy te vagy! Ez az önteremtő, önmagát folyton 
megújító valaki: te vagy! Emlékezel a régi szóra? A jó 
öreg Hérakleitosz nem lép kétszer ugyanabba a folyóba, 
mert más víz ömlik oda. Ilyen más víz a te múltad, 
melynek , élete" folyton megújít téged. Már a múltad 
rádtolulása is elég, hogy ne tudj kétszer ugyanaz lennt. 
Régi éneddel nem vagy azonos soha, csak annak folyta- 
tása vagy. Belőle fakadsz magad tovább. 

Bizony, én magamat mindig ugyanannak érzem! 

Te nem az azonosságot, hanem a fakadást érzed, a léted 
folytonosságát, ami már nem jelenség. hanem a jelensé- 
gek tettese, ... az a bizonyos jelenségentúli valóság, 
amit ha nem akarsz , lélek"-nek nevezni, akkor marad 
számodra a szándék, a lehetőség, a potenciál. Látod, 
már megint a potenciálnál tartunk. 

Azt elfogadom. mert saját magamban tapasztalom. Tapasz- 

talom. hogy élményeim módosítanak rajtam, hogy múltam 

többé-kevésbé velem jön és alakít engem. Akár azt is elfoga- 

dom, hogy minden, amit testben-lélekben átéltem, kívül- 
belül formál engem. Azt is tudom a viselkedéstanból, hogy 
élményeim rögzítődnek, egymásra hatnak, s ez magyarázza 
meg újulásomat, de hogy módosult megjelenésük külső- 
belső világomat változtatja, hogy ez a múlt hogyan rajzolja 
magát megújulásával eszméletembe, hogy közben hol van- 
nak ezek az emlékek, mi módosítja jövetelüket, — nem ideg- 
zetemben mondom, hanem eszméletemben - az már nem 
világos előttem. Mit gondolsz te erről? Mert én semmit. Er- 
ről az oldalról nincsen válaszom. 
Látod, azért nincs, mert kitartasz a viselkedéstan mel- 
lett és nem párosítod eszmélettannal. A viselkedéstan a 
mérés, a mennyiségek birodalma, -— az eszmélettan az 
önmegfigyelésé. Csak a kettő együttese világos. Egyik 
sem élhet a másik nélkül. 
Hát azt el tudom képzelni, hogy kiegészíthetik egymást; le- 
hetetlen, hogy össze ne férnének valami módon, ha mind a 
kettőnek megfigyelései a valóságból merítenek. Bizonyos ér- 
telemben az, amire eszmélek, az is egyfajta valóság. 
Persze én nemcsak ilyen engedménnyel gondolom va- 
lóságnak, hanem első kézből való, indító valóságnak lá- 
tom. Ti egyszerűen átugorjátok az eszméletet, mint ké- 
nyelmetlen patakot, hogy továbbmehessetek. Én pedig 
ezen kezdem, és szeretem az eszmélet közvetlen adata- 
in át metafizikává fejleszteni az introspekciót. Te tu- 
dod, mi az. Volt a Matiére et mémoire idejéből Berg- 
sonnak és Pierre Marie fiziológusnak ilyen természetű 
találkozása. Bergson mozdulat-pszichológiájával meg- 
fejtette a szósüketség agybeli forrását tisztán metafizikai 
gondolkodással, és ezt Pierre Marie orvos kísérletileg 
utólag igazolta az agynak mozdulatszervvé történt mi- 
nősítésével. Ezt le lehet írni részletesen; az a bizonyos 
harmadik bal agytekervény, az mindenkorra emlekeze- 
tes marad a filozófia történetében, amikor egy metalizi- 
kai lölfedezés megelőzte a fiziológiát. 

Hát hogyan kapcsolt egymásra ez a két kutatás? a metafizika 
és a fiziológia? i 
Úgy, hogy az anyag és emlékezet (Matiére et mémoire) 
bergsoni felfogásának az értelméből folyt az agynak 
mozdulatfogadó és mozdulatirányító szerepe; a régi fel- 
fogás helyett, amelyen már túl vagyunk, emlékeink az 
agysejtekben ülnének, és éledésükkel fölélednének, 
pusztulásukkal elpusztulnának. Bergson szerint az agy 
nem képeket, hanem mozdulatelemeket közvetít, az 
agy nem képraktár, hanem mozdulatszerv. munkája 
pantomimjáték; a szómegértés voltaképpen mozdulat- 
rezonancia. És az az emlékem ébred emlékezéssé, 
amelynek mozdulatelemeit az a jó harmadik bal hom- 
loktekervény megeleveníti bennem. 
De viszont az értés, az eszméletem képet is tartalmaz, és 
egyáltalán nem csak mozdulatot élek át, hanem tartalmat is. 
No. csakhogy rájöttél, hogy az eszmélés mégis csak jó 
valamire! I 
Miért mondod ezt? 
Mert éppen most derült ki benned, hogy az emlékezés- 
ben van a közölhető mozdulaton kívül még valami, ez 
pedig már csak eszméletileg határozható meg. 
Hát én ezt mindig magától értetődőnek véltem. De ha az 
agysejtekben nem ülnek tudatképek, csak mozdulatok, ak- 
kor hol vannak a képek, hol vannak a tartalmak, az, amit 
valóban átélek? 
Hát az eszméletedben! Abban a bizonyos , magadtól"- 
ban. 
No jó, amikor felélednek! De hol vannak, mikor nem tuda- 
tosulnak? M: az, hogy megmaradnak? Mit értesz azon, hogy 
megmaradnak? 
Látod, megint Itt a potenciál! 
Az, hogy megjelenhetnek? 
Az. 
De ez nem elég nekem. Hát /to/ vannak? Hol vannak, mikor 
nem jönnek? És honnan jönnek? És hol várnak, ha nem a 
mozdulatban? 

Persze, a józan ész mindennek a helyét keresi. Ez csak 
világos a megmaradás szóból, hogy közben is valahol 
vannak. Hátha neked nem elég a potenciál, a lehetőség, 
a történhetőség, és neked hely kell, akkor nem tudok 
mást mondani a , hol" kérdésedre, mint azt. hogy a 
szellemben vannak. A te szellemedben. 

Miféle szellemben? 
A te személyes szellemedben. Abban, amire azt mon- 
dod: Én. Az a folyton változó állandóság. Igen, ezt lá. 
tom, nehéz elválasztani, mert van a létnek lehetségese, 
és van a történésnek lehetségese. Nézd meg a kettőt: a 
megvan-nak a lehetségese az egyik, a van-nak lehetsé- 
gese a másik. Egyik a lehetőség, a potenciál, — a másik a 
történhetőség, azaz a valósulhatóság. Egyik — mondhat- 
nám - az időtlenség, az örökkévalóság része. a másik az 
evolutív történésnek része. Ez mindkettő benned van. 
Magadban hordozod ezt az egész időt és annak anyját. 
az Idő anyját. s azt úgy hívják. hogy örökkévalóság. 
Most is azt éled. 

Ne mondj ilyet! 
Miért ne mondjak? Hát elgondolható az, hogy az egy- 
szer felgyulladott eszmélet megszűnjön? 

Persze, hogy elgondolható! Én elgondolom, hogy már nem 

vagyok. 
De nem képtelenség ez? Nem úgy gondolod el a léted 
semmijét, hogy felléptetsz titokban egy másik eszmé- 
lést, amely eszméli rólad, hogy te már nem vagy? Ma- 
gad mondtad e percben így: elgondolom, hogy én nem 
vagyok. Hát az, hogy nem vagy: az elgondolhatatlan, 
mert téged egyszerre levőnek is és nem levőnek 15 gon- 
dol, mert gondolod, hogy nem vagy és állítod ezt a két 
egyidejű lehetetlenséget. Az eszmélet a saját nemlétét 
nem tudja állítani. 

De mégis csak van annak valami értelme! Nem mondom 

például, hogy megsemmisülök, nem tudom mondani azt, 

hogy nem vagyok? 

Persze hogy mondhatod. Annak az az: értelme, hogy 
megkettőzted magadat. Előállítottál egy második esz- 
méletet, amely azt mondja rólad, hogy te nem vagy. 
Mert aki nincs, az már , semmi", és az már nem állít- 
hat semmit arról, hogy ő van-e vagy nincs. 

De azt mondhatom és el is gondolhatom legalább, hogy 

. majd" nem leszek valamikor. 
Azt most még elgondolhatod, mert még vagy, de a saját 
léted semmije már elgondolhatatlan. Bergson a Terem- 
tő fejlődés-ben vagy tíz oldalon elmélkedik arról, hogy 
az abszolút semmi önmagának ellentmondó fogalom. 
Öntagadó. Mert minden semmi: valaminek a semmije, 
vagyis valaminek a nemléte. Abból tudom meg, hogy 
nem az a valami van, hanem egyéb, ami behelyettesíti. 
De a mindennek a semmije az már önellentmondás. 
Mert nincs, ami behelyettesítse. 

De az én létem semmijét pótolja a minden többi része. Kö- 

rülem minden megvan, de én hiányzom belőle: ezt úgy hív- 

ják, hogy az én semmim. 
Így igen! De az, hogy a te személyes eszmélésed az ne- 
ked a minden; és ha személyes eszmélésed továbblétéi 
tagadod ugyanezzel a saját eszméléseddel, akkor a saját 
mindened létét ugyanezzel a mindennel tagadod. Tehát 
itt van az önellentmondás, a gondolhatatlanság. Ez 
annyi, hogy az egyszer feléledt eszmélés nem tud meg- 
semmisülni. 
Így másolja a te mikrovilágod a makrovilágot, az esz- 
mélésed az evolúciót, mely miután évmilliárdok alatt 
kezdettől fogva lassan eszméletesedő matériába fogód- 
zásával az evolúción át kipróbálta magát, most az em- 
beni eszmélésben spirituálisan bevallja önmagát. És mi- 
közben alkotója teremtő műveleteit utánozza, élő pél- 
datárrá elevenedik az emberben, az emberi eszmélés- 
ben, amelyből ki-ki önmagából kiolvashatja léte törvé- 
nyelt. 

Miféle törvényeket? 
Az idő törvényét. Füledbe kiáltozza az evolúció ezeket 
a törvényeket már a múlt megmaradásával is, kezdve a 
fák évgyűrűin, a fajok kialakulásán, átalakulásán, az 
egyre sűrűbbé szövődő, egyre centrálisabb megújulásán 
át, amelyben nem láthatsz egyebet, mint a saját eszmé- 
lésednek konkrétumokká óriásodott történés-metaforá- 
ját. Pici evolúció vagy személyes eszmélő  vilá- 
godban, és mindent elárul neked a metafizikává mélye- 
dő introspekció, az az első kézből vett közvetlen való- 
ság, amelyet minden kezdés alapjául magadban hor- 
dozol. 
Hát én szerettem az egyetemen a jó öreg Hérakleitoszt az 
ő metaforájával, hogy kétszer nem lépünk ugyanabba a 
folyóba, de ezt a folyót nem az időnek, hanem érzékelhető 
tények zuhatagának néztem és tisztelem benne a fejlődés- 
törvényt, de sohasem figyeltem meg magamon az én mikro- 
világom  időtapasztalatában azokat az időtörvényeket, 
amelyekről most beszélsz. 
Pedig lásd, az Idő természetének tisztázása az a híd, 
amelyen át az evolúció általad is ismert és elismert 
törvényeinek mozgatójára találunk. Sohase értenénk 
az evolúciót, ha a belsejében kigyúlt emberi eszmélés 
mindenség-allegória gyanánt nem sugározná körül 
kinek-kinek személyes eszmélését. És ennek nem az 
Idő megértése volt a gyújtópontja? Időélményünk e 
teljesedése nélkül meg se moccanhatunk a mindenség 
megértése felé. Pedig mindezideig még csak a múlt 
megmaradásánál tartunk. 
Ezt jól megértem az ok-fogalmon át, és mig az anyag hor- 
dozza élő szüleményeit, én hozzá is férek gondolkodásom- 
mal, és segítenek nekem az evolúció megértésében. De an- 
nak a jövőnek az érkezése tiltakozást kelt bennem. Valami 
szoros lezártságot érzek a jelenben. mintha pillanat volna. 
Nem tudom áttörni az eszméletnek időfalát. amely a múltat 
a jövő felé viszi. A cél-gondolat nekem idegen szó. Ha ta- 

pasztalom is, ha eszméletileg sokszor a nemlévőért dolgo- 
zom is, de effektív megjelenéseket, megvalósulásokat nem 
tudok önmegfigyelésemben felfedezni. Például olyasmit, 
mint te az amőbáról mondtál. hogy az ő életkémiája valamit 
a jövője érdekében alakít. 
Pedig látod, ilyesmit is lehet az én eszméletemből kiol- 
vasni. Hiszen az egész eszméleti életünk nem egyéb, 
mint számolás a jövőre. Ha nem volnának a ránkérkező 
jövőre alkalmazott tetteink, folytonosan elbuknánk. 
Maga az élet ösztönös indukciója, számításunk a Lét 
múltból indulkált törvényszerűségeire, maga is jövő- 
látás. És nemcsak az induktív törvénykeresés, ha- 
nem az ösztönös életalkalmazkodás az élő és eszmélő 
lét titkaihoz, a félig értett jelek megértése, az élő folyta- 
tása megkezdett cselekvéseinknek, mint a jelenünket a 
Jövő felé tágító viselkedések, az az eszmélő beleömlés a 
lét folytonosságába, az mind jövő-látás. A jövendő ér- 
kezése gondolatunk beirányítására. Nem kell dönget- 
nünk a jövőnek kapuját; az idő természete az, hogy a 
jövő magától kitárul előttünk. 
Hát azt azért látom, hogy a múlt és a jövő kétféleképpen 
alakítja a jelent. 
De ez a kétféleség csak akkor megy teljesedésbe, ha em- 
beri eszméletünket ama végtelen felé tágítjuk, ameddig 
a te lezárt világod nem tud kitágulni. Az eszmélettel 
valami magunkbanézés mond valamit, valami egészen 
újat: az időbeli határtalanságot mind a múlt, mind a 
jövő felé. Eszméletünk múltja ébredésünkkel kezdődik, 
de ha egyszer ébredt, nem tud többé lezárulni. Mert 
teremtett lélek csak a Teremtőből meríthetett, csak an- 
nak képére és hasonlatosságára keletkezhetett. 
Semmiből? Akkor még inkább örökkévaló legyen. amilyen- 
nek a matériát mi véljük. 
Inkább örökkévaló, minthogy a semmiből legyen? -— azt 
mondod? De ..dolog" nem lehet örökkévaló, mert moz- 
dulatlan valóság nincs. A lét mind mozdulat. A moz- 

dulat lényege, hogy lefoly, lejár és az időben hagyja em- 
lékét, mely megragadásával is folyton alakul, mindig 
megőrizve dátumos egyetlen ízét és illatát. Ez az egyet- 
len élményünk a valóságról. 

És te azt mondod, hogy ez az átélt eszmélés egészen közelről 

nézve rajzolja a mindenség evolúcióját? 
Azt mondom, mert ebben az élményben találkozom 
Valakivel, akinek léte határtalanul több, szédítőbben 
más, az a Transzcendensnek nevezett , túlmutató" a 
végtelen felé, amelyet nem tudunk átölelni. De benne 
élni tudunk, mert belőle vagyunk. Abból az érthetetlen 
Örök Akaratból, amely túl van a méreteinken. 

Hiszen éppen ezzel kezdtük! 
Igen. Ezzel kezdtük. Mondtam, hogy nem tételeket val- 
ló , vallásos" vagyok, hanem Benne élek, akire ellenáll- 
hatatlan vonzással mint öröklétre rámutat az eszméle- 
tem. Egyszer majd elmondom neked ezt. A gondolko- 
dás reflektorát akartam csak neked rávetítent. 

Hát annyit elértél, hogy látom, hogy itt van valami meg- 

néznivaló. 
Majd folytatjuk. Akarod velem megnézni? 

Annyi bizonyos, hogy a kíváncsiságot felébresztetted ben- 

nem. Eddig azt gondoltam: mindent jól látok. De most azt 

látom, hogy van még megnéznivaló. 
Ha már kicsit kíváncsi vagy, majd csodálkozol is. Tu- 
dod, a jó görög mondta egykor: csodálkozással kell kez- 
deni azon, amin senki sem csodálkozik. 

És tulajdonképpen mit csináltunk most? 
Egy kicsit bejártuk az eszméletünket. Egy kicsit körül- 
néztünk önmagunkban. Egy kicsit kitágítottuk a jelent. 
Egy kicsit szembenéztünk a múlt és a jövő házasságával 
a jelenben. Megszólaltattuk a hallgató múltat és a szót- 
lan jövendőt. Észrevettük, hogy viselkedésünk csak 
mozdulat, és megkerestük a hallgató múltat és jövőt. 
Eszmélésünkben megpillantottuk érintkezéspontunkat 
a Lélekkel, az anyagra idomuló szellemvilággal, ahova 

mélyeszméletünk gyökeresedik. És ezzel bekopogtat- 
tunk a Transzcendens kapuján. 
Ultrafizika? vagy inframatéria? Az élő és eszmélő anyagot 
már szellem járja? A , LÉLEK" nevű spiritualitás anyag- 
kezelésre alkotja meg az evolúciót? 
Az idő szemlélete volt a mesterünk. És utólértük benne 
az időnkívüli Istent. Csak el kellett jutnunk eszmélé- 
sünk határáig. 
Mindez azonban csak gondolat, sőt: HIT. Azonban van 
még a SZERETET, amely majd mindent megmagyaráz 
nekünk. 


,, . . . mert amit akarat 
előz meg, annak léte 
értékesebb, mint a 
nemléte . . ." 


1. Emberiesítés . . . I. 
1960. aug. 18. (2 óra 45 p) csütörtök 


Igen, eltelnek a képzeletet megállító évmilliók, le- 
gördülnek a halmazokká halmozódó, egymásra rendeződő 
valóságok, játszadozik az Úr. Ömlenek a tengerek, nőnek és 
fogynak a kontinensek, száradnak és szakadoznak, készül a 
, Föld arca". Fut a mindenségben az évmilliókkal mérhető 
arcjáték és mimikája hegytömegek gördülése, vízóriások tor- 
nyosulása, jégtömegek csúszása, rianásai, ereszkedései és el- 
tűnései. És Gondolat van az emberelőtti történések mélyén, 
Gondolatról beszél az útját rohanó arc-óriás. Gondolat akar 
valósulni a halkan megjelenő Élet símogató Kezének nyo- 
mán és a vizek rengetegein amorf életszerűség reszket, mert 
itt lenni akar valami, ez a formálódó arc vár itt valakit . . . 

Nem tétlenül vár. Készíti annak lakását és lakótársait. 
Alakul a lithosz és születik a biosz. Zúgnak az évmilliók to- 
vább, elevenedik az Arc és közeledik a megszólalás felé. 
Embert akar a Föld. 

Erre készülni kell. Próbálkozni, sietni és elbotlani, halad- 
ni és megrekedni, kísérletezve dönteni bukásra sikert és S5i- 
kerre tévedést, kísérletezni kell, jó lesz-e így, hasznot húzni 
a tévedésből is, megerősödni a bukástól Is. 

Teremtő Kéznek mérhetetlensége formálja azt az Arcot, 
melynek kontinensek a vonásai és az Élet elképesztő csodái- 
val készül a várvavárt vendég fogadására. A planétát embe- 
riesíteni kell. 

Ezért dobták ki a Mindenségnek mérhetetlenségébe. Meg- 
adták anyagát, megrajzolták az útját, helye van az Univer- 
zum úrhajói között. Most már szabadon készíti önmagát, öl- 
tözködik kőbe-vízbe, váltogatja köntösét az Elet véghetetle- 
nül sokrétű színeivel, felékesíti magát erdőségekkel és meg- 
szólaltatja bennünk az Élet hangjait és hangtalanul népesíti 
a vizek mélységeit, vízkeringést rajzol jegekkel és forróvi- 
zekkel. kontinenseket súűllyeszt és emel, lakást készít vala- 
kinek . . . 

Benne van a szándék minden moccanásban, a hegyek le- 
tarolásától kezdve a patakban csörrenő kavicsgördülésig. 
Nem látszik még belőle semmi. Mintha szinte maga-ma- 
gáért volna a játék, mint a gyermeké, akit csak addig érdekel 
a játéka, amíg azt készíteni kell. Erőknek rengetegei haszná- 
lódnak el az invenció szédületességével szóródik, ömlik, te- 
rem az élet és termékei szárazon és vízen, földön és föld 
alatt, légen át és tengeren át nyüzsögve, küszködve, győzve 
és leveretve élik az Életet. Fajok születnek, terjeszkednek és 
tűnnek el, mintha csak éppen lenni akartak volna, csak úgy 
éppen hogy legyenek, aztán menjenek, csak magukért, vagy 
semmiért. 

Mintha . . . 

De ennek a semmiért való játéknak mélyén gondolat él. 
Ez a planéta-arc szándékot hordoz, ha nem is árulja el. Tör- 
ténéseinek titkos alján forrásozik valami szándék, amely 
majd elárulja magát. Minden ezért a szándékért van és min- 
dent ez a szándék magyaráz. 

A , mintha" tévedés. Ez az Űrben szálló arc készít vala- 
mit, készül valamire. Planétázó erejének iránya van. Nem 
próbálkozik hiába. Elete van, fejlődéstana van és várja azt a 
valakit, aki majd meglátja ezt. Ez a valaki benne van a ve- 
leszálló Gondolatban. 

A , mintha" tévedés. Az iránytalanság csalódás. A játsza- 
dozásnak célja van, a játszadozás célja majd elárulja magát, 
mikor megvalósul és akkor visszafelé az egész játszadozás- 
nak megjelennek az irányvonalai. Minden a planéta élettör- 
ténetének szerves részévé válik. Ebbe minden beletartozik: 
még az sem, ami kiesni látszik, még az sem idegen tőle, 
egyetlen gondolatot szolgál minden: a planétát emberiesíteni 
kell. 

Mikor majd sikerül. akkor visszafelé meg lehet keresni az 
útját. És meg lehet tudni, hogy a planéta az emberért szüle- 
tett, és hogy egész történetében ez a szándék dolgozott: em- 
bertesítés . . . 

2. Emberiesítés . . . II. 
Tihany, 1960. aug. 21. reggel, vasárnap 


Végigéli a planéta és amit a planéta megélt, azt megéli 
minden egyes embere. Mindeniknek megvan a maga lithosz- 
férája. bioszférája és nooszférája. Mert mindenik az ő plané- 
tájának lithoszából indul. mindenik az ő planétájának bio- 
szán megy át és mindenik a maga felcsillanó núszára ébred. 
mikor az első fény elönti eszméletét. Ez is genezis, amilyen- 
ről Mózes beszél, genezis az emberi tudománynak nyel- 
vén, genezis a felnőtt emberiség számára. Megtanítja annak 
a gyermeknyelven elmondott genezisnek értelmét és hozzá 
azt 15, hogy most ez a felnőtt tanítvány meglátja. mennyire a 
planéta gyermeke ő és mennyire annak örök törvényet sze- 
rint születik, növekedik, fejlődik és kadenciáz. Ez az évmil- 
liókban is számlálatlan történés az emberben percekbe szo- 
rul. mert perc az életünk a Planéta-anya életében és vala- 
mennyien az ő planétázódásának függelékei vagyunk a ma- 
gunk alkotta emberiesedésben és a planéta emberiesíté- 
sében. 

Tudnunk kell, hogy ennek a szálló Arcnak emberformára 
mintázódásában mindenikünknek megvan a maga része és 
mindenikünk újrajátssza a három szférát, mint a gyermek 
újralormálja az anya vonásait. 

Es nem értjük magunkat, míg nem értettük meg az Anyát 
és nem értjük az Anyát, míg benne másolva nem érezzük 
magunkat, vagy míg róla másoltságunkat lényünk mélysé- 
geiben föl nem fedezzük. Mert mindenikünkben külön kitá- 
rul. külön egymásra borítja szféráit az a háromság, amelyet 
kisbetűvel kell írni és amely az Örök Háromság gyermeke; " 
az ősanyag történetével próbálgatja utánozni a maga korlá- 
tai között az Örökkévalót és kitermel itt olyan eszméléseket, 
amelyek szintén a maguk három szférájával próbálják utá- 
nozni az Első Hármas Szférát, amelynek, azaz Akinek meg- 


87 


állíthatatlan másolása a természetesnek ágaskodása a ter- 
mészetfölötti felé. 

A Hármak tényei így magyarázzák egymást, így tükröződ- 
nek, így másolódnak, , képekre és hasonlatosságokra", és így 
telnek meg értelemmel a régi szavak és kapnak régi értelmet 
az új szavak. Minden látóhatár kiviláglik, minden zárófal 
felemelkedik, megnyílnak a szférák egymás felé, mert el- 
lenállhatatlan feszültség tolja őket egymásba, és növeszti 
újjá az újat a régiből és oltja be a régit az újjal. 

Mert annak az Időnek, amely ezt akarta, akarja és akarni 
fogja, az új meg a régi a mi arcvonalunkból vett szavai, de a 
Legyen-t egykor, az egyetlenegykor az Örök Jelen mondta 
ki, melynek a Legyen-ből folyólag fényévek milliárdjaivá 
kellett tágulnia. 

Lett az Űr és be kellett tölteni, lett a tornyosuló Idő, az a 
Tartam, amit szellemiséggé kellett hajszolni, mert anyaggal 
telt meg az Űr. Ezt a csodát világteremtéssé kellett szervezni 
és ebbe a Mindenségbe bele kellett helyezni téged is, en- 
gem is, ŐL is, mindazokat, akik valaha eszméltek és eszmélni 
fognak arra, hogy eszmélnek. 

És most mindenikünk megnézi önmagát és meglátja, hogy 
ismétel valamit. Annak a Legyenf-nek ő is részese. Ot is 
akarták. Benne is ugyanannak kell egyetlenül megvalósul- 
nia, aminek benned és bennem. Nincs különbség köztünk és 
mégis mindannyian egyetlenek vagyunk. 


3. Emberiesítés . . . HI. (Szublimálás és szimbolizálás) 


Ezért van a megtestesülés. Lenni kell olyan lényeknek, 
akik szellemükkel az anyagba lépnek. Ezeknek a lényeknek 
lakás kell. Azért kell világrendszert, Mindenséget formálni. 

Mikor ennek a formálásnak kezdődése van, még messze a 
szellem, amely majd észreveszi. Mégis benne van a történés- 
ben, mert az ő eljövendő léte irányítja a , jelenvaló" törté- 
nést. Mindenik átmenet az alsóbb szférából a felettevalóba 

annak bizonyítéka, hogy az első Legyen már magában fog- 
lalt mindent, mert az a nagy feszültség, mely áttöri a szférák 
válaszfalait, máshonnan nem eredhet. 

Mikor a megamolekula élő sejtté feszíti magát. nem tesz 
egyebet, mint szublimál és ez megismétlődik, mikor a biosz- 
ban feltőr a núsz. És mikor a felsőbb szféra ráhajol az alsóra 
és abból magyarázkodik, nem tesz egyebet, mint szimbolizál 
az erőtérből az élet felé és az életből az anyag felé. 

És mert ezt magában a fejlődésben az Örök Elme megcse- 
lekszi, azért fejlődik ki ugyanez a két művelet az egyes elmé- 
ben, mikor a núsz már elterjesztette a világosságot. 

Nem az emberelme gondolta el ezt a két műveletet magá- 
nak, hanem ez a két művelet törtetett a szférákon át az ő 
megalakulása felé. hogy majd megteremtesse vele azt a meg- 
ismétlődést, amit a bekövetkezéskor újnak, találmánynak, 
teremtésnek érez minden eleme. 

Mert maga a planéta, mikor átmegy azon a megismételhe- 
tetlen pillanaton, amelyben a planétáris erő a megamoleku- 
lát megeleveníti és megtelnek a vizek az Élet lehelletével és 
átöleli a Terrát a biosz első hullámkarja, -— maga a planéta 
végezte azt a határáttörést, azt a valóságos inváziót a maga 
lithoszából a bioszba. Betört. Nem mint ellenség, hanem 
mint léttágító jóbarát és megkezdődött a meglevőnek soka- 
sodása, az Elet a Természet Anyagának rovására. Mert el- 
vette a lithoszt, birtokába vette, átmagnetizálta, hogy át tud- 
jon törni a sziklafalon; és minden leomlott előtte. 

Mit tett a planéta? 

Szublimált. 

Átszublimálta önmagát abba az új szférába, amelybe való 
belépés teremtő aktus volt. És ha valaha lesz emberlélek, az 
majd utánozza ezt. 

És mikor az Élet észrevette önmagát? Megismételte az ak- 
tust egy másik áttöréssel, — és ez volt a cél. A planéta ismét 
szublimált, most az Életből a Gondolkodás felé. 

A munkát az anyag engedte. de nem végezte. Nem végez- 
te volna el soha a , Kezdetek" Legyen-je nélkül. amely a ter- 
mészetnek lehajló vonalára lelmenőt parancsolt. 

Mikor a planéta így ezen a két falon át szublimált, akkor 
kezdődhetett a , megértés" munkája. Lefelé. Mert a szféra 
megértéséhez alsóbbszféra kell. metaforizálás. Az alsóbb 
szféra a felsőbbnek allegóriája és minden ilyen lehullásnak a 
neve szimbolizálás. 

A szublimálás tanította meg az ember szellemiségének a 
szimbolizálását. melyben a magasabb szféra segítségül hívja 
az alattalevőt a megértés kedvéért. 

Megérteni csak felülről lefelé lehet. Ezt is csak azért, mert 
előzőleg szublimáltunk alulról felfelé. Ez a teremtés. 

A teremtés és a megértés tehát inverz műveletek. A plané- 
ta így teremti és így érti meg önmagát. 


4. Szublimálás 
Tihanyi templom. délután 5 óra körül 


Akik ezen a helyen imádkoztak, értették a nagy áthidalá- 
sokat oda és vissza. Azok tudtak lépni felfelé nemcsak az 
első két, hanem a harmadik gáton is, a núszon felüli pneu- 
moszféra felé. Azoknak kolostori lelkében, annak szentelt 
magányában ugyan hányszor történtek meg azok a határát- 
lépések, amelyekkel kiszublimálták magukat nemcsak az 
anyagból és az életből, hanem még az értelemből is; akik 
tudtak átvetődni korlátokon, még az utolsó, legmagasabbon 
is, az Ész tornyai felett átfektetett láthatatlan köteleken 
szálltak át, és nem érintették földhöz tapadásuk kapcso- 
latait. 

Minden misztikus élmény ezt az utat járja és ezzel a len- 
dülettel érik. Teljesedése ez annak a végleges megérkezés- 
nek. amelyhez csak az első két hídnak átlépése után lehet 
hozzájutni. Mert ez az utolsó lendület magában hordja a 
másik kettőnek erejét és annak az egymást követő feszült- 
ség-crescendónak leljesedése. Benne van az az erőfelvétel. 
amelyet továbblendített a legelső ..Legyen-ből" élő Akarat. 


90 


Forrása ki nem apad, szüntelenül taszít fölfelé. és parancsol- 
ja a szublimálást, hogy majd a megértés kedvéért szimboli- 
zálni lehessen. 

Igaz, hogy csak a felfelétörés az egészen hű. A lefeléjutás, 
ha magyarázat 15, mindig vannak benne hamis hangok. A 
felfelétörő Teremtés mindig azt hozza, ami még nem volt és 
a még megvolt időben úgy fest, hogy nem is lehetne. A te- 
remtés az. hogy a nemlehető meglesz, hogy az ismeretlen tu- 
dotlá válik, a képtelenségből valóság válik. Minden teremtés 
a lehetetlenségek rétegét töri át és lényege, hogy belejező- 
dése több és más. mint a Kezdete volt. Minden teremtés va- 
lami módon új szférába visz és úgy nézünk körül benne, 
mint aki most született. Klimaváltozásnak mondtam. de 
több annál, inkább planétaváltoztatásnak mondanám, mert 
ennél jobban nem tudom kifejezni. A nagylépcsők, az átfe- 
szítendő burkolatok, el vannak nevezve, de közbül is van 
számlálhatatlan. és mindeniken áttör az első Legyen-nek 
feszültsége. Ez a szublimálás a teremtés technikája. Ez min- 
dig eltalálja célját. — legalább az irányt, — ha magasságával 
késedelmes is lehet. 

De ez elbeszélhetetlen. Az a művelet, amit szublimálás- 
nak nevezünk, érthetetlen. Mert olyan létbe feszít át, amit 
még nem éltem. Érthetetlen. Ha meg akarom érteni, le kell 
azt viszonyítanom az előttevaló, vagyis az alattavaló felé. 
Ebből lesz a metafizikai metaforizálás. A felsőbbet megját- 
szatni az alsóbbal. Ezzel indul az értés. és ezzel fejeződik is 
be. Egyebet nem tehet. Az életet élettelennel. az értelmet ér- 
telmetlennel akarja magyarázni. És a Szellemet? A 
Pneumát? 

Az értelemmel, a nusszal. amely egy önmaga fölötti, 
szédületes erőkifejtéssel feléje szublimálta magát. megkísé- 
relte túllépni saját határait; és ezek a régi tihanyi papok, 
akik e boltozat alatt keresték a fölöttük sugárzó Szent Szel- 
lemet, ezekben a padokban. ez előtt az oltár előtt. vakme- 
rően szublimáltak kis elméjükből Istenre. feldobták a gyenge 
núsz labdáját, s gondolkoztak azon, hova megy? Gondoltlák 

és tudták, hogy mikor visszaesik, szimbolizálás lesz belőle, 
azonban hoz valamit onnan, ahova elirányították, és a me- 
tafora az értelem kész képleteinek, szófergetegeinek szim- 
bólumai valamivel terhelve lesz annak a szublimálásnak 
erejével. amely az ősi Legyen-ből fakadt és most, ezen az 
éjszakai adoráláson valakinek a lelkéből megtalálta az utat a 
Pneuma felé . . . 

Mikor pedig megtalálta, és a legfelsőbb szféra zárórétegén 
áttört. akkor minden megnyílt előtte és ezért tudott valamit 
lehozni abból az értelemadta játékok szimbólumaiba, amitől 
azok terheltekké váltak szellemmel. az Örök Szellemiség 
ős-forrásával. amely legelőször kiejtette a Legyen-t. mikor 
elkezdte akarni a világot. 


5. Mikor elkezdte akarni . . . 
1960. aug. 29. (3 óra 30 p.) hétfő 


. mikor elkezdte akarni a világot . . . 

Ez a kezdés maga a Pneuma. Azzal, hogy belépett az [dő- 
be, hogy kezdés lett, hogy világnyitó lett, azzal vált Pneu- 
mává, azzá a dolgozó Szellemmé, amelyet magyarul Szent- 
léleknek neveztek el. Mert a világteremtésben — ha szabad 
így beszélni — legelőször a Harmadik Személynek volt dolga. 
Akkor is, ha fenntartjuk a Hitet, hogy az Atya a teremtő 
Principiuma, a Teremtőség, a Legyen kimondója. 

Mert ez a Legyen először szellemet alkot, a világnak szel- 
lemiségbe kel! fektetnie az alapjait. Szellemet, szellemiséget 
készít. Nem a Harmadik Személyt, az öröktől fogva , szár- 
mazik" a Kettőből. az megvan az időbe bocsátkozás előtt, 
benne ég az Örökkévalóság lüktető Jelenében. Nem teremti, 
hanem munkára bírja. Az Örök Három-egy ..Első"-jének 
.legyen"-je a Harmadikat teszi munkálkodóvá. A Harma- 
diknak kell az időbe áradnia azért, hogy először a legmaga- 
sabb szféra legyen, és ezzel megadassék az időbe szóródás- 

nak nagy egybefoglalója; talán termelő tűzfészeknek kellene 
mondani, ama kifogyhatatlan nagyfeszültség forrásának, 
amely majd minden időkre okozni tudja a Lét felfelétörését, 
azt a feltörő forrásozást, amely nélkül nem gondolható el az 
anyagnak telítése, mikor csupasz lithoszából bioszt ,.te- 
remt", a bioszból nuszt és a nuszból ellenállhatatlanul su- 
gárzik a pneuma szférája felé. 

A Három-egynek gondolata ez. A teremtés dialektikájá- 
nak (első) szélsősége lépi át először a Valóság küszöbét. Ez 
az (első) szélsőség ezért első. Azért kezdet. Valamely érte- 
lemben megvolt minden idők előtt, minden kezdődésnél ko- 
rábban, mikor az önmagába merült Háromság még nem cse- 
lekedte meg a kilépést önmagából. Ezt az állapotot nem él- 
hetjük át értelmileg, hanem a lét tudásának biztosságával 
tételezzük, mint az időbelépést az öröklét mélyén megelőző 
levőséget, amelyhez diszkurzív gondolkodásunk hozzá nem 
fér. nem is kell annak eszméleti megvalósításával semmi- 
képpen kísérleteznünk, mert a vállalkozás kivihetetlen. A 
gondolkodás ott kezdődik, ahol az első Legyenre irányul, 
amelynek hatalmas és úgyszólván a megelőző Öröklétből 
merített, kifogyhatatlan lendületű nagyfeszültsége a Szent- 
szellem első időbetörése. Megkezdése az önmagábamerült- 
ségből kitörő teremtő időnek, mely most a Harmadik Sze- 
mély kisugárzása lesz, de olyan sugárzás, amelynek ellenáll- 
hatatlan termelő energiája van és magához, Személyéhez 
hasonló, saját képére formált szellemi valóságokká sűríti 
a születő Időt. Mindenik zárt egység és egyszersmind nyitott 
egység. Mindenik valami egyetlen Befejezettség, valami 
szinte hozzáférhetetlen Önállóság, valami önmagának Ele- 
gendőség. — mindezzel másolja, megismétli azt a , Harma- 
dikat" a maga pneuma-mivoltával és utánozza azt a zártsá- 
got és telítettséget, mely a Legyen előtt is megvolt. 

Ugyanakkor mindenik teljesen nyitott, legalábbis nyitha- 
tó. hasonlói számára, akik azonban nem hasonlítanak hoz- 
zá. mert mindenik olyan. mint senki más. Zárt és nyitott, 
egyetlen és hasonlító. személy és személytelen egyszerre, — 

mert ezek a szavak és eszméleti megfelelőik más szférának 
benyomásaiból fakadnak és csak abban a szférában ellenté- 
tesek vagy összeférhetetlenek. ebben a legmagasabbnak 
szánt szférában integrálódnak annak a definitív szublimá- 
lódásnak hatalmas tettében, amely felé majd a teljesen kibő- 
vülő teremtésnek lépcsőről lépcsőre vagy szféráról szférára 
tartania kell. 

Ezek a miriádnyi pneumák az alattuk levő szférákban el- 
lentéteseknek minősülő jellegek megvalósulásai, valameny- 
nyiben eszmélés világít, tudnak magukról és egymásról 
és tudnak örök Forrásukról, az Öröklétből kiszökkenő 
Pneumáról, arról a Szentszellemről, akinek kiáradásai, mű- 
vei bizonyos módon részei. másolatai, alkatilag megfelelőt. 
Szellemi világosságuktól villódzik az Idő megállíthatatlan- 
sága és mikor Benne, a Harmadikban felbonthatatlan kö- 
zösségelt élnek, ugyanakkor egyénileg egymástól függetlenek 
és olyan készenlét van bennük, amelynek lolyamatosságával 
eszmélésüket a múlt felől folytonosan a jövő felé dobják és 
az eljövendőt folytonosan jelenükbe mélyesztik. 

Velük kezdődik a Lét. Ök adnak értelmet a ,.kezdet"-nek 
és a , vég"-nek, az alfának és az omegának, rajtuk teljesedik 
először az első . legyen"-nek szándéka azzal, hogy minde- 
niknek külön szándéka van, külön, független, szabad szán- 
dékolása van, amelynek semmiféle hatalom nem szabhat 
határt és mikor valamit valósít, akkor , akarat" a neve. Min- 
deniknek puszta léte ez az önmagára látó eszmélésből sar- 
jadzó és abban felragyogó iránytényező, és ez a jelentése an- 
nak. hogy a Szentszellemből kiáradó szellemiségeknek értel- 
me és szabad akarata van. 

Ennek a kettőnek mélységes összeforrása egyetlen eszmé- 
lésben, annak a múltból a jövendőbe futó folyamnak fény- 
beborulása, melynek múltja és jövője a jelen. és melynek je- 
lene a múlt és a jövő. 

Ezek a lények, ezek az irányított erőközpontok, ezek a 
végtelenből végtelenbe sugárzó eszmélések, ezek a vektoros 
látások. ezek a maguk szellemies időmarkolásával s ennek 

az aktusnak a Szentszellembe való bekapcsolásával válnak a 
Mindenségnek első, ősi nemzedékévé, az Univerzum ősla- 
kójává, mely a Létet — ha akár tértelenül gondoljuk is — a 
szellemiségek erőterévé szimbolizálja, — mikor majd megje- 
lenik a teremtés művében a folytatás. amely czekre a szel- 
lemiségekre rábízza a Valóságot. 

. mikor elkezdte akarni a világot . . . 


6. Kérdőjelek 
Ottokár templomban 
1960. szept. 1.(1 óra 15 p) péntek 


És mikor az ember gondolkozni kezd. hogy a dolgok kö- 
zött rendet teremtsen, akkor megérzi. hogy milyen határolt 
minden, amit mondani. vagy elgondolni tud. Maga a gon- 
dolatország határtalan. a valóság országa is határtalan és 
nem juthatunk egyiken sem végig. Mi hova tartozik? Melyik 
gondolatnak hol van az otthona? Meddig juthatok el gondo- 
lataim sétáltatásában és mennyit mondanak el nekem a va- 
lóságról? Szinte elkerülhetetlen a tévedés, vagy az eltévedés. 

Hogyan bízhatik az ember elgondolásaiban? Mennyi joga 
van azt hinni, hogy a valóságról gondolt valamit? 

Hol vannak a gondolatjárás kritériumai? Merre vannak az 
.dgazság" útjai? 

Csupa kérdőjel a lélek. Nem kellene-e minden emberi 
gondolatot tűzre tenni és nem tartani igényt arra. hogy a va- 
lósághoz szellemünkkel hozzáférjünk? Nem okosabb vol- 
na-e egyszerűen cselekedni. várni a sugalmazást és nem ter- 
mészetesebb volna-e a gondolatot fölösleges luxusnak tekin- 
teni? Az eszmélet fényűzése volna ez. amelyre nincsen szük- 
ség. mert puszta sport, kedvtelés és valójában nincsen sem- 
mi köze az Igazsághoz? Es talán egyedül a cselekvés. a su- 
galmazott cselekvés képes hozzáférni Istenhez. a nagy Cse- 
lekvőhöz, a Tetthez. melynek szimbóluma a Kéz, és nem 
gondolkozni, hanem tenni kell? 

Használ ennek valamit a Gondolat? Nem kellene-e elhall- 
gattatni? Ne beszéljen, hiszen megmondta az Örök Ajak, 
hogy: 

- Nem, aki mondja: Uram! Uram! - hanem aki Atyám 
akaratát cselekszi, az megyen be a mennyek országába! - 

Nagyon meg kell kérdezni azt, vajon nem meddő-e ez a 
sok próbálkozás a lehetetlennel, mikor minden kérdés újabb 
kérdésbe fúl és nem lehet tudni, mikor áll meg a nemtudá- 
soknak ez a beláthatatlan láncolata vagy szövevénye?! 

Hátha ártanak a szavak? Hátha nemcsak fölöslegesek, 
nemcsak tekintélytelenek, hanem veszedelmesek is. Hátha 
elforgatják a cselekvéssel megérinthető valóságot, és mikor 
arra kerül sor, hogy belevigyük a tettet, akkor egy rontott 
valóságban sétálunk és ismeretlen őserdőben találjuk ma- 
gunkat, hiába beszéltünk és gondolkodtunk róla! 

A lélek, míg csak gondolkozik, kétségekből áll és magára- 
hagyottan nem találja az igazság útját. Hol van? Fogalom- 
láncokon? Gondolatfoszlányokon? Mi az a szellemi szerv, 
amely megtalálja? Hogyan lehet azt a szervet működésre 
bírni? Miről tudom meg, hogy nem csal-e? Van a gondolko- 
dásnak egyáltalán kritériuma? Mikor a valóság nem logikus, 
mikor az a logika maga is ezerféle és nem tudni, melyik ve- 
zet az Igazságok felé!? 

Képes az emberi eszmélésben nyilatkozó szellem az ér- 
zékentúliban igazságot felfedezni? . . . 

Elkezdek gondolkodni. Honnan veszem az anyagot? Ré- 
gibb gondolatokból. És azokat honnan vettem? Még régibb 
gondolatokból. Meddig megy ez? . . . 

A gondolat nem elég önmagának. Belsejében van a bi- 
zonytalanság, az ingadozás. Azt mondják, tapasztalatból 
táplálkozik. Annak pedig ezer veszélye van: mennyi igaz be- 
lőle? Igen, vannak módok a megbizonyosodásra, ha valami 
anyagon észlelhetőről van szó. De most nem az anyag tudo- 
mányaira vetítem ezeket a kérdéseket, hanem a szellem, 
szellemiség ismeretére. Mi beszéljen nekem az arról való 
tapasztalás gyanánt, ha nem a saját eszmélésemben nyilat- 

kozó szellemiség? Ez azonban, akárhogyan is vesszük, mé- 
giscsak a magárahagyott gondolkodás. És éppen ebben a 
magárahagyott gondolkodásban lehetséges nem bízni. 

Honnan származhatik tehát annak világossága, termé- 
kenysége, objektivitása? 

Ha a gondolat egymagában nem szavahihető és az azt el- 
gondoló eszmélet maga is kételkedhetik benne, mihelyt a 
külső empíria fegyelme hiányzik, akkor fel kell tenni, vagy 
talán mindjárt el is kell hinni, hogy a magárahagyott, külső 
empíria nélkül való gondolatnak belső empírtiára van szük- 
sége. 

Ez a belső empíria nem maga a gondolat. Annak valami 
tágabbnak kell lennie, valami szellemiségi környezetnek, 
amelybe az eszmélés belemerül, mikor szellemi valóságok- 
ról akar gondolkodni. 

Vagy van valami objektivitás a szellemről való elgondolá- 
sainkban vagv nincs. Ha nincs, nem érdemes gondolkodni. 
De ha van, akkor ez félreismerhetetlenül egy, a miénknél 
tágabb méretű szellemiség műve. Másrendű valóságból su- 
gárzik belénk. A szellemiségről való megismerés feltételezi, 
hogy az a gondolkodás, mely ezt a felismerést keresztülviszi, 
már , sugalmazott". 

Köze van ahhoz egy általánosabb szellemi atmoszférának, 
amelyből annak valósága az eszmélet felé sugárzik. Ez, és 
csak ez adhat neki objektivitást, enélkül egyszerű gondolat- 
hintés az egész. Ez a sugalmazottság nem egyéb, mint a szel- 
lemvilág empíriája, mely megfelel az anyagi tapasztalator- 
szágnak. Nincs a szellemekről való tudomásunk sugalma- 
zottság nélkül. 


7. Sugalmaz 5 
(4óra 15 p) 


Mi az a sugalmazottság? Mi az a scientia infusa? Nem le- 
het más. mint egy belső empíria adottsága, amely megfelel 
az anyagvilág érzékelhető adatainak. Ez természetesen nem 

mutatkozik a közös birodalomba tartozónak. Nehéz elfogad- 
ni, hogy van egy közös szellemtartomány, mint ahogyan van 
egy közös anyagtartomány, amelyből nagyjából egyformán 
látunk mindent. 

Mégis úgy kell vennünk, hogy van egy szellemtartomány 
is, csakhogy az arra nyíló érzékek még nincsenek kifejlődve, 
azok a szellemiekről szóló felvevőképességek nem olyan 
egyértelműek és határozottak. Olyanfélék az onnan való fel- 
vételeink, mintha az anyagról való érzékelő adataink nem 
felelnének meg pontosan egymásnak s így nem volnának bi- 
zonyosak a róluk való felvételeink, és valami felsőbb anyagi 
kontrollra volna szükségünk az empirikus valóság eldönté- 
séhez. 

Így vagyunk. mikor gondolkodásunk a szellemiség valósá- 
gára pillant. Nem tudjuk, jól látunk-e. Vezető kézre van 
szükség. Inkább azt mondanám: vezető szemre vagy vezető 
hallásra, hogy megközelítsük annak a valóságnak mélyebb 
erezeteit. 

Ez a vezetés, ez a szellemiekben való eligazodáshoz szük- 
séges segítő erő a sugalmazás. Inspiráció. Belénk-lehelés. A 
szellemiekre vonatkozó tiszta eszmélést kézenfogva vezető 
ez az erő; az eszmélet hallgatja annak szavát. Vagyis inkább 
hallgatja annak gondolkodását. A , gondolat" szónak legtá- 
gabb értelme van itt; az, hogy a mi eszméletünkben élő gon- 
dolatnak van valami szuperlativusza, van valami hipergon- 
dolat, annak a Szuper-Szellemnek megnyilatkozása, amely 
, megújítja a föld színét". A Szentszellem kiáradása ez, oda- 
állás a szellemieket kereső gondolkodás mellé és állandó 
segítség, világítás, vagy homály, dal vagy suttogás, de min- 
denképpen közlekedés azzal a lélekkel. amely elkezdett a 
szellemiségről gondolkodni. 

Ez a gondolat már nincs magában. Elhagyatottsága és eb- 
ből folyó tévedésveszélyei megszűntek. Hall és lát és talál. 
Van egy objektív létező ország. amelyben járkál. 

Ez mindenkinek külön országa és mégis egy ország. Egy és 
ugyanaz. Meg lehet ismerni arról. hogy a legtávolabb eső 

lelkek egyformán beszélnek róla. Lehet megszavaztatni az 
igazságait. A sugalmazottság nem más, mint ennek az or- 
szágnak meghódítása. Szabad mozgás ebben az országban. 
Nem fáradságos teherhordás, hanem szabadon szálló, két- 
ségtelen hangzás, gondolathangok, behatolnak saját eszmé- 
leted és mások eszméletének mélyeibe, ha már kifejeződtek, 
viszont mélyeszméletekből jönnek, mikor kifejeződni akar- 
nak. A Szentszellem ujjnyomai a mélyeszméleten. ,,Te ujj 
az Isten jobbkezén!" Mondhatom mintázásnak is. A meta- 
fora mindegy, a jelentése a lényeges. Az, hogy az ilyen kere- 
sésbe bocsátkozó elmének lehullanak a láncai és elkezd sza- 
badon járni, szabadon élni és cselekedni. Élete és cseleke- 
dete pedig éppen az az egység, amelyben találja magát, és 
amelyből folyólag olyasmit tud, amit nem maga , gondolt 
ki". Valaki már kigondolta és úgy borítja rá annak fényét, 
mintha az az elme saját maga gondolta volna ki. Mintha 
benne született volna. 

Igazában benne is született. Mert a lélek, az elme átjáró- 
dik a sugalmazóval és valójában nem súgnak neki, hanem a 
vele való azonosságig egyetlen lehelletben keletkezik. Tehát 
a gondolat teljesen saját termésének látszik. Ugyanúgy szü- 
letik, mint , saját" gondolatai. Egy különbség lehet csak: 
nem nehéz, nem kerül fáradságba, nincs verítékszaga. Ta- 
vaszi erdőszaga van, olyan, mint az elevenedő hajtásoké, a 
föld terméséé, a virágok nyílásáé — mert teremtés. Mikor a 
Teremtő Szellem a teremtő szellemben teremt. 

Mindössze figyelem kell hozzá. Az elme, az egész ember 
beállítása az elfogadásra. És akkor kezdődik a természetfő- 
lötti játék: a sugalmazás. És ennek a játéknak gyökerei a 
szellemiség valóságába mélyednek. 


8. Teremtés 
1960. szept. 5. (5 óra 10 p) hétfő 


A teremtés tette keresztülsugározza a világot. Mindenen 
áthatol, mindenbe behatol, valami megállíthatatlan, folya- 
matos tevékenység és ebből áll az, hogy , Isten fönntartja a 
világot". Ez a statikus kijelentés csak az eredményt és nem 
magát a folyamatot fejezi ki. Ha ez a teremtésprincipium 
nem járná át a világot, a minden semmivé omlana és talán 
abba a felfoghatatlanságba térne vissza, mely a Minden-nek 
(az  Univerzum-értelemben) kezdődését megelőzte, és 
amelyben még nem volt , megelőzés" és , következés". 

Az az állapot elgondolhatatlan, legfeljebb negativumok- 
ban beszélhetünk róla. De ez az állapot, ez a szakadatlan 
teremtés, teremtődés, teremtetés és teremtettség, ez már 
gondolható, mert némileg fogalmasítható. Azt jelenti, hogy 
valami nagy Tett van folytonos cselekvésben a térnek min- 
den pontján, az időnek minden pillanatában. Azt is lehetne 
mondani, hogy ez a Tett teremti a teret és teremti az időt. 
Olyan értelemben, hogy ez a Tett okozza, hogy mindkettő 
legyen, megmaradjon. Nem jó gondolat az, hogy ezek olyas- 
mik mint ürességek, amelyek megtelnek dolgokkal és ese- 
ményekkel. Az ilyen fogalmazás csak a mi emberi eligazo- 
dásainkat segélyezi és tájékoztatja, mert ennek is van abban 
a teremtő valóságban valami megfelelője, másképp nem se- 
gíthetne bennünket abban eligazodni. , L"/action ne saurait 
se mouvoir dans Dirréel". (A cselekvés nem mozoghatna a 
valóságtalanban.) 

Ez azonban nem jelenti azt, hogy ez a hasznossági meglá- 
tásmód végső meglátás és hogy túl rajta nem pillanthatunk. 
Oda kell pillantanunk és meglátnunk, hogy a Valóságban 
nem ez a két érzékelési forma van legelőször, hanem a Te- 
remtés ténye, az a Tett, mely az Alkotónak lényege és abból 
áradnak ezek a formák és ömlenek a mi világunkra, mikor 
azt megalkotják. Ezért marad tele a tér és az idő ugyanazzal 

a Tettel, mely megteremtette, azért folytatódik a Tett 
mindkettőben az Univerzum fenntartására tovább, mert már 
előtte volt. Ezért van tele a Mindenség születéssel és újra- 
születéssel, ezért dolgozik a Creator Spiritus, az a Teremtő 
Lélek a maga Országában a lelkeken, hogy szellemiségével 
azokat szüntelenül formálja , a saját képére és hasonlatos- 
ságára". 

Ő az, aki az embert ez első recept szerint folyton teremti. 
Amint az ember elkezdődése óta mindenben ott volt és min- 
denben hatott az emberi akaratszabadság megcsonkítása nél- 
kül. Az ember teremtése, teremtődése folytatódik minden 
egyes szellemiségben az Örök Szellemiség tevékenységéből, 
annak a Szélvésznek erejéből, amely ,,ott fú, ahol akar". 


9. Zúgását hallod . . . 
1960. szept. 6. (2 óra 33 p) kedd 


Mi ez? Az emberi eszméletben mi ez? Milyen tapasztalás? 
Miben más, mint egyéb tapasztalások? Honnan tudom, hogy 
velem van és hogy nem vagyok magam? Hogy valaki dolgo- 
zik bennem oly egyszerűen, oly természetesen, mintha ma- 
gam volnék. Annyira nem vesz el önmagamtól, hogy egé- 
szen úgy érzem, mintha egyedül gondolkodnék. Nem úgy 
borul rám, mint idegen hatás, hanem mint belső valóságom 
mélyén beszélő ajak szólal meg bennem, és hangját az 
enyémnek hallom . . . 

- zúgását hallod . . . 

Mi: ez a , zúgás"? 

Valami teltség, valami biztosság, valami kéretlen válasz, 
mely ki nem mondott kérdésekre születik és nem lehet látni 
fakadását, csak hallani lehet, mikor beszélni kezd. 

Mégegyszer mondom: nem idegen hang. Nem másvalaki 
mint én. Annyira belőlem jönnek a szavak, annyira önként 
születnek a gondolatok, mint a termőföldön a búza . . . nem 

lehet azt kifejezni, hogy mennyire , én? és hogy mennyire 
nem valahol kívül fakad és nem valahonnan máshonnan jön 
reám. 

Legbelülről jön . . . 

Abból a legeslegbelülből, ami éppen olyan mint én, vagy 
még olyanabb, mint én, de mindenképpen önmagam, s mé- 
gis több önmagamnál. Nem kívülem levő forrás, hanem 
bennem, ismeretlen mélyekből fakadó forrás. 

Annyira saját eszmélésem természetes adása, hogy nem is 
venném észre rajta a sugalmazottságot, ha nem volna az 
egésznek az eszméleti színe, az az , image générigue" analó- 
giájára dolgozó , sentiment générigue" valami egészen 
egyetlen. Az a ránézés a gondolatra valami . . . alig lehet jel- 
zőt írni erre . . . néha a könnyűség, a szabad folyás, máskor a 
biztosság, kétségtelenség, máskor a feszültségben való meg- 
látás, a fáradságtalan formábaöltözés . . . mint mikor a gyer- 
mek egy titkos kertbe néz és oly természetes neki, amit ott 
lát, és oly valóságos, minden másnál természetesebb, valósá- 
gosabb, igazabb . . . 

Nem lép fel a természetszerű kritériumkeresés, nem igé- 
nyel az eszmélet bővebb bizonyítást, mint ami magában a 
kimondásban áll; elég neki a felgyúlt világosság, mint mikor 
a lakásban felpattantják a villanyt és az ember nem keresi, 
hogy vajon valóban itt van-e az íróasztal, a könyvek, s a fa- 
lon a feszület . . . Ez az én szokott környezetem. És ha van 
benne valami új, az osztozik a réginek valóságában. 

Ez csak annyit jelent, hogy az a megtudás, ami a sugalma- 
zásban rejlik, látványszerű is. De még jobban hallomás. Be- 
szélés valami látottról. De a látás sem egészen kép, a hallás 
sem egészen hang. Mert nem kész körvonalakban és nem 
kész mondatokban érkezik. Valami a körvonalak és a 
mondatok előtt. Vagy alatt? Mindegy, valami korábbi, mint 
ezek, amelyre rá kell fektetni a rajzoló elmét, hogy a benne- 
rejlő feszültségek szerint tagozódjék, s aztán hangzó valósá- 
gokat kell keresni hozzá, hogy majd átadható, más eszmé- 
lésbe átvihető legyen. 

Ilyenkor valami vár az eszmélés alatt. Mintha a mélyesz- 
mélet süllyesztői nyiladoznának. Néha mintha nehéz volna 
megnyílniok. Van ennek valami hulláma, fel- és lemenője, 
de ez nem függ az egyéni figyelmezéstől. Másféle feszültség 
az, mikor matematikai feladatot kell megoldani. Akkor az 
elme, mintha kifelé nézne. Itt befelé néz. Önmagában találja 
azt, amiről beszél. 

Úgy merül fel a gondolat, mint a hableány a csodatóból, 
mely természetes lakása. Ez a kép is csak azt illusztrálja, 
hogy a gondolat nem idegenből, hanem hazulról jön. Talán 
kopogtak az ajtaján és kilépett. Talán várta is ezt a kopo- 
gást, mert jönni akart. 

Mindez megint csak azt jelenti, hogy természetes elemé- 
ből jött. Onnan, ahol az egyes lélek átömlik a Szellemiségbe; 
annak az egyesülésnek közegéből jött, amelynek mélységei- 
ben és határtalanságában otthon van az elme és magáénak 
érez benne mindent, amivel csak találkozik. És valóban az 
övé minden, amit csak meglát, vagy meghall, vagy megérez 
belőle. Mert éppen az teszi a sajátjává, hogy meglátta, meg- 
hallotta, megérezte. 

Így gondolva, a sugalmazás nem természetellenes állapot, 
talán nem is természetfölötti, hanem a lélek természetes va- 
lóságának elmerültsége alkotó elemében. Ezt lehet észre 
nem venni. Mert vannak annyira kifelé néző lelkek, hogy 
nem marad az energiájukból másra. De akiknek marad, 
azoknak a sugalmazottság nem más, mint bevont függönyök 
szétvetődése, ajtók kitárulása, új dalok megszólalása . . . 
mindez van, minden énekel... akkor is, ha nem látom, 
nem hallom, . . . és a sugalmazás csak annyi, hogy kinyitom 
a szememet és odahallgatok, hogy belemerülök abba a saját 
világomba, amely kizárólag az enyém és amely Istenben 
folytatódik. 

—- meghallom a zúgását . . . de nem tudom, honnan jő és 
hová megy . . . 

Nem tudom. 

Mert mindig csak egy pontot mutat. Mindig csak egy vilá- 

gosság ragyog fel. Nem tudom, honnan jő és hova megy. A 
futó jelen mindenkori pillanatát élem. Nem vezetem le a 
múltból és nem viszem a jövő felé. Ezt a mélyeszmélet cse- 
lekszi. Az előzők nem fénylenek fel és mégis megvan velük 
a kapcsolat. A következők még nem ígérkeznek és mégis 
megkapják előkészítésüket. Csak a jelenvalóságra eszmélés 
van és mégis szervesen belefogódzik múltjába és jövőjébe. 
Ebben árulja el magát a sugalmazottság. 

— . . . nem tudod, honnan jő és hová megy . . . 

Nem tudom, de Ő tudja, akiben folytatódom. Ő tudja, 
akiben most én vagyok, az egyetlen Én, akivé teremtettem, 
akivé teremtődtem, az én kis énem és az Ő Örök Énje most 
egyet gondol és nekem nem kell tudnom a honnant és a 
hovát, elég ha tudja az a határtalanná táguló , én", aki ezek- 
ben a pillanatokban befogadta Őt, vagy Beléje költözött az- 
zal a parányi világos eszméletfelülettel, amelyen az elgon- 
dolható és leírható gondolatok laknak. Erre a kis fénykari- 
kára odafér a jelen, az itt és a most. A többi marad a mély- 
eszméletnek abban az ölelkezésében, amellyel a Szent-Szel- 
lemben elmerül és hallja szélvészének zúgását . . . 


10. Honnan? Hová? 
1960. szept. 8. (0 óra 18 p) csütörtök 


. . . nem tudod, honnan jön és hová megy . . . 

Ez a , honnan" és ez a , hová" a múlt és a jövő. Mert ami 
szellem, az időben jár. Hozza a múltat és viszi a jövő felé. 
Ez a munka a jelene. De a sugalmazásnak csak a jelen vilá- 
gosságára van szüksége, mert a megvilágított elmének azt 
kell elmondani. A múltat és a jövőt nem neki kell beleten- 
nie, az a Sugalmazó dolga. 

Azért válik ez a tünemény a sugalmazás jellemzőjévé. 
Nem megvilágított hivatkozások, kapcsolások, következteté- 
sek. A már letűnt elgondolások maguktól ömlenek rá a je- 

lenre és leendő gondolatok maguktól avatkoznak be a ,,mos- 
tani" eszmélésbe, hogy benne önmagukat előkészítsék. Az 
ilyen leírás tudománytalannak látszik és az is. A Forrással 
van kapcsolatban, tehát nem kell vedrenkint hordani a vi- 
zet. Nem kell tudnia ennek a tudásnak, hogy honnan merít, 
mert nem is merít, hanem a ráömlő forrásban fürdik, amely- 
nek kristályos vize összegyűlt mint Sky szigetén a tenger felé 
rohanó patak a meder mélyedéseiben. Az a meder nem 
tudja, honnan jön, amivel megtelik, sem a belemerülő nem 
ismeri a fölöttevaló utakat. Azt sem tudja, hogy majd merre 
megy tovább a mélységek felé törtetés. Maga a rohanó áram- 
lás tudja, és ez elég. 

A voltnak és a lesznek ez a lemetsződése talán azért van, 
hogy erőt takarítson az elfogadó elme számára, hogy az 
megbírhassa az átvételt, hogy elmerülhessen a jelenébe és ne 
tévedjen el múltjának és jövendőjének rengetegeiben. 

Mert nemcsak a gondolat eredetéül, alapanyagául szolgá- 
ló múlt teljessége van ebből a világos felületből kirekesztve. 
Nem lép be ebbe a jelenbe a közvetlenül megelőző gondolat 
sem, amelynek ez a jelenvalóság egyenes hajtásaként jelent- 
kezik és az elme e kapcsolat megvilágosodása nélkül ismer- 
kedik tovább. Utólagos elolvasáskor csodálkozva szemléli, 
hogy a gondolat mégis szerves kapcsolódásban folytatódott. 
Ezt a kapcsolást nem az elme végezte el, ez az összefüggés 
annak a másik országnak valóságából való, amelynek szél- 
vésze , ott fú, ahol akar" és , zúgását hallod, de nem tudod, 
honnan jő és hová megy". 

Ugyanígy a jövendő gondolatok előkészítése sincsen meg- 
világítva. Az elme nem tudja, mikor készít elő valami ké- 
szülő gondolatot. Ez a jövő felé vetítődés sincsen a világos 
mezőben. Nem kell ott lennie, mert a Sugalmazó nem szo- 
rul bele a jelenbe, és az eljövendő gondolatnak hatalmat ád, 
hogy abból az ő még-nemlétéből belenyúljon a jelenbe, a 
meglétbe és segítse készíteni önmagának kialakítását. 

A jövőnek ezt a jelenbe-nyúlását csak úgy lehet elgondol- 
ni, ha ráeszmélünk, hogy a Forrás, ahonnan a sugalmazás 

fakad, nincs a jelenbe keretezve. Csak az elfogadó elme 
kényszerül bele a jelenébe, mert csak abban tud dolgozni, de 
aki dolgoztatja, az nem porlik széjjel órákká és percekké, az 
nem naptáraink idői szerint jár, mert egységes lüktetésben 
áll és él Benne minden múlt és jövő, és általa múlt is, jövő 15 
egyképpen tud hatni a jelenre, mikor ez a három az emberi 
elmében folyamattá verődik széjjel és lesz belőle az a , hon- 
nan" és az a , hová", amelyet az emberi elme a maga jelené- 
ben a maga ,itt"-be és , most"-ba szorultságában meg nem 
talál. 
. nem tudod, honnan és hová . . . 

Igen, de azért megvan a honnan és a hová. Ezt érzi az 
elme és ráhagyatkozik arra a zúgásra, arra a nagy jelenvaló- 
ságra, amely most lefoglalja és munkára kényszeríti. Vezet- 
teti magát abban az országban elméjének is elemlámpájával, 
mely csak egy kis kört világít meg körülötte a nagy Ismeret- 
lenségben, s azt mondja el, amit abban a kis körben meglá- 
tott; nem mondhatja a honnant és a hovát. De mondása 
mégis valósággal terhelt, mert valóságos országban jár, és kis 
fényköre igazságok fölé világít. 

Ezeket nem tudja bizonyítani. Csak elmondja, hogy mit 
látott. Más bizonysága nem is lesz, mint látásainak összefüg- 
gése, önkéntes egységbeszerveződése, a gondolat jelenét ki- 
tágító eleven egysége, amelyben ellentétek világítanak egy- 
másra és nyitott problémák világítanak az ég felé. 

Ugyanígy lehetne elmondania azt is, amit hall. Nem tud- 
ja, mit hallott előtte és nem tudja, mily meghallásokra készí- 
ti őt a jelen szó. Mintha mindig egy megkezdett és folytatód- 
ni akaró mondat közepét hallaná. Erti ezt a mondatközepet, 
mert mélyeszméletében ott van az a sugalmazott értelem- 
egész és meg fogja érteni az is, akihez majd ezzel a mondat- 
középpel szól, mert az majd olvassa a mondat elejét és végét 
is. Mert akkor már szavakban fog állani az, ami most még 
szavakat kérő belső valóság. És akkor majd az elmék, akiket 
illetnek a szavak, visszakeresik azok eredetijét és majd felé- 


106 


led bennük ugyanannak a szélvésznek zúgása, amely , ott fú, 
ahol akar". 

És akkor megérzik, hogy valóságos, élő világban járnak, 
maguk is benne élő és mozgó valóságok, hogy abban a világ- 
ban otthon vannak, ez az ő világuk is, mint mindenkié; aki- 
nek , fülei vannak a hallásra", meghallja a zúgást és annak 
szavakká tagolódó értelmét valósággá oldja önmagában. 


11. Honnan? 
1960. szept. 9. (4 óra 48 p) péntek 


Amiből fakad . . . 

Hogyan fakad? Miféle nyílás, megnyílás az, mikor a Gon- 
dolat kilép kifejezetlen környezetéből és alakot kér? Mi tör- 
ténik akkor az eszmélet mögött, vagy alatt, ahova :nem lá- 
tunk és ahol minden alakul, ami a múltból születik? Mi ez a 
szellemi kihajtás, bimbófakadás, melyben valami belenő a 
jelenvalóságba és egész mivoltával mondja, hogy nem a je- 
lenben fakad, hanem olyasmiben, ami bizonyos értelemben 
már nincs!? 

Meg kellene itt érteni, — és csak ebben a szellemi valóság- 
ban lehet igazán megérteni, — minden valóságnak azt a 
múltbafogódzását, amely legelőször a szellemiség megterem- 
tésében az Alkotóból való kiömlésében valósul. Itt lehet a 
legjobban megérteni, ebben a gondolatszületésben, minden 
egyéb születést, mert itt az eszmélésnek abban a kis megvilá- 
gított körében meglátható belőle valami és abban a ,,zú- 
gás"-ban meg is hallható valami. Ezen a két metaforán át 
ugyanazt látni, illetve hallani; mindkettőben eredés, keletke- 
zés, származás van; és a valóságoknak a nemlevőségekből 
való folyamatos elénktárulása annak a teremtésnek egyik 
arca, amely a Teremtő Szellemből átjárja a világot. 

Mert minden levő múltból lép a jelenbe és ezt nem gon- 
doljuk meg eléggé. Nem érezzük, csak emlegetjük a , szár- 

mazást". És mikor a Gondolat a maga első, érintetlen, szűzi 
megjelenésében kilép a kifejezetlenségből, ámultan kérdez- 
zük: , Kicsoda ez, ki eléjő mint a hajnal?" 

Valóban ilyen az újszülött Gondolat és ez a szüzessége az 
a megszületettség, az a legelső formáltság, az a teremtésillat, 
mely mint a tavaszi föld üzenete tölti be a reá váró eszmé- 
lést. Valóban tovább énekelhetné az ámuló eszmélés: 

- Kicsoda ez, ki feljő a pusztából mint a mirrha és a töm- 
jén? — 

Igen, pusztából jön, a szinte nemlétté süllyedtek pusztájá- 
ból, amit egyszerűen , múlt"-nak könyvelünk el és ami csak 
a jelen aktualitásához képest minősíthető pusztának; ez tele 
van nem látott szellemiséggel, tele van ígérettel, mert már 
ott volt mielőtt feljött volna a még meg nem született Gon- 
dolat, ott áradozott talán még alaktalanul, de ott lehelte be a 
maga valóságértékét és aztán kilépett a puszta hajnali ködé- 
ből, hogy körvonalakat, formát, testet kérjen; és szemünk 
láttára alakult, fülünk hallatára lettek a zúgásból, a puszta 
lehelletéből szavak, mert a pusztában a teremtő Szellem lé- 
legzete jár, ez az életfakasztó lélegzés, amelynek ritmusa a 
szüntelen Alkotás lüktetésébe olvad . . . 

Mikor pedig kilép a pusztából, már alakja van és meg- 
szólal. Egész valójával elárulja, hogy hozott valamit. Onnan 
hozta, ahol még alaktalan volt és ahol még beszélni nem 
tudott. Nem hozhatta volna, ha nem ebből a , pusztából" 
jön, ha nem kellett volna átélnie a formává és beszéddé való 
teremtetését. Ez a megmásulás hozzátartozik az ő valósá- 
gához, mert csak létének eszközei lettek mások, önmagába- 
merültségéből kilépett ugyan általuk, de az a , más" elhozta 
azt, ami az elmerültségben élt, de nem volt mondható és 
mutatható. 

Kilépett onnan, mert közénk akart jönni, emberi eszmé- 
lések világos tartományába akart lépni, szándékból való- 
sággá akart válni, olyan valósággá, hogy játszadozhasson az 
emberek között, mert , gyönyörűsége" az emberek világában 
járni és mert küldetése van hozzájuk. 


108 


Nem akart ott maradni a cselekvéstelen múltban, hanem 
formát kért és tetté akart válni. Megtestesülni akart, mert a 
Teremtés hatalmas kényszere hajtotta és minden teremtés- 
ben formaszületés van, — akár látszik, akár hangzik a forma. 
És minden teremtés fokozatos, fokról fokra menő formaöl- 
tés, amelyben ott rejtőzik a formaelőttiség pusztai illata és 
ezt meg kell találni benne. 

Minden szellemiség, mikor emberileg jelentkezik, így , jő 
fel a pusztából", így lép az aktualitások dolgozó jelenébe a 
virtualitással telített nemaktualitások , pusztájából" a meg- 
valósulások országába. 

Így értve, a múlt , oka" a jelennek. Így látva, a tétlen múlt 
tevékennyé válik, mikor belső villanásait formákká sugá- 
rozta széjjel. Így érezve, megérintjük a teremtés mélyét, a 
valóság legérzékenyebb pontját, a valósulást és eszmélésünk 
teljességével belemerülünk abba a létfakadásba, amely a 
,honnan"-nak lényege. I 

Honnan? Egy mögöttem tornyosuló végeláthatatlan el- 
múltságból, határtalan nemtudottságokból, kis világos kö- 
reimen messze túl és túlterjedő országokból, létem előzmé- 
nyeiből, az emberi ősökön és azok teremtődésén át a rólam 
való örök Istengondolaton táplálkozó személyes minden- 
ségemből. Ebből a végtelenből jövök és ezt a végtelent kell 
véges létemmel folytonosan aktualizálva megoldanom. 

Egyes Gondolat, vagy egész Ember? Vagy egész társa- 
dalom? Vagy egész Planéta? ... Vagy a teljes univer- 
zum? . . . 

A teremtés arca egy. Ez az arc a múlt felé néz. Ez a Hon- 
nannak az arca. 


12. Hová? 
1960. szept. 10 (0 óra 30 p) szombat 


És a Hová? 
A legnehezebb elgondolás. Mert a Gondolat hovája más- 
képpen , nincs meg", mint a Honnan. Csak abban hasonlít 

annak , nemlétéhez", hogy ez a , nemlét" is illuzórikus. Ab- 
ban áll, hogy nem aktuális. A különbsége pedig az, hogy a 
Honnan , már nem" és a Hova , még nem" aktuális. Mind- 
kettő egyenlőképpen nem aktuális lét, de nem egyenlő a ter- 
mészete. Mert ami nem aktuális, az még lehet ható. Ez a 
virtualitás, a legtitokzatosabb emberszó, amelynek két arca 
van, az aktualitások mögött az egyik, előtte a másik. A vis a 
tergo és a vis a fronte különbsége nem abban áll, hogy az 
egyik hat, a másik nem hat, hanem abban, hogy mind a 
kettő másképpen hat. 

Ki mondhatja, hogy életének nem a legnagyobb hatóereje 
a jövendő? Az, ami érkezni akar, aminek érkeznie kell. Nem 
a múlt hatásának rögzítettségével, hanem a jövő hatásának 
szabadságával, kötetlenségével. Nem azzal a véglegességgel, 
amely a megtörténtnek változhatatlanságából fakad, hanem 
azzal az alakulásban, teremtődésbeli korlátlanságban nyilat- 
kozó nyitottsággal, mely az eljövendőnek jellemzője. 

Az nem tartozik a kettőnek különbségei közé, hogy a 
múltat tudom, a jövőt nem tudom. Mert a múltban is mér- 
hetetlenül több nemtudott van, mint tudott és sokszor abból 
is jobban hat a tudott, vagy legalább is úgy hat, mint a nem- 
tudott. Az tehát nem érv a jövő hatása ellen, hogy nem is- 
merem. Ha nem ismerem, s amit nem 15 , ismerek", azaz 
nem idézhetem meg világos eszméletfelületemre, — dolgoz- 
hat és dolgozik is szellemiségemben. Mert a szellem idővi- 
szonyai nem az anyaghatásokról veszik a mintát, amelyek 
gondolatjárásainkat annyira befolyásolják. Az anyag csak 
szolgálja az Időt, de a szellem uralkodik rajta. A szellemiség 
alapvonása, hogy munkája szüntelenül túlhág a jelenen és 
ebben sarjad a jelenről való tudomásunk is. Mindig a Hon- 
nan és a Hová ölelkezésében él és ezeknek a tériességből 
merített szavaknak csak a hangzása téries, mert tartalmuk 
belső valósága a Mikor?-nak folytonos beletörténése az esz- 
mélet valóságába. 

Már az egyéni eszmélésnek időpályáján is megéreződik a 
szellemiségnek ez az ujjlenyomata, mert az, amit az egyéni 

eszmélet , cél"-nak nevez, az nem egyéb, mint az eljövendő- 
nek belevalósulása a jelenvalóba, és hatása abban áll, hogy 
abban az eszméleti történhetőségben irányokat rajzol, for- 
mákat vázol és folytonosan ígéreteket valósít. Az időpályá- 
nak ez a Hovája bizonyos előrelétezés, beleaktualizálódása a 
jelenbe a még nem aktuálisnak, egészen szimmetrikusan a 
már nem aktuálissal. 

Ez a , szimmetria" nem egy pontnak egy vonalon látható 
két oldalán kialakult megfelelés, hanem annak a ható két- 
féleségnek egyformasága, amely a jelent kétfelől övezi és a 
maga módja szerint beléje aktualizálja a maga kétféle ható- 
képességét. 

Ez már benne van az egyéni eszmélés természetében is, de 
nem volna benne, ha ez az egyéni eszmélés magábazárt el- 
szigetelt jelenség volna a mindenségben. Az eszmélés a szel- 
lemiség anyagbaoltódása, és nem lehet körülzárni. Vala- 
milyen módon egyesülve marad szellemiségének princípiu- 
mával, s ha ennek tünetei nem is jelentkeznek a világos fe- 
lületen, az egység megvan. 

Nem tudni, milyen feltételek nyitják meg az eszmélés füg- 
gönyeit a tágulás felé. De mikor szétlebbennek, akkor va- 
lami közlekedés áll be. Az eszmélet érzi, hogy ez még min- 
dig ő maga, hogy mindez az ő természetes eleméből való, 
olyan, mintha ő maga hívná, és hívja is, a Gondolatot, 
amelynek a széttáruló függöny elé kell lépnie. 

Ez a tudomás azonban azt is tartalmazza, hogy most ön- 
magánál valami tágabb Valóságnak is részese. Hívás jött fe- 
léje az Eljövendő felől. Megízlelte a Hová-nak titkát. Meg- 
sejtette, hogy az eljövendő hogyan tud beavatkozni az ő sze- 
mélyes eszméleti jelenébe. Mert abban a Hová-ban nemcsak 
az aktuális, ami benne az, hanem ott reszket, lüktet, énekel 
az a jövendő is, ami az ő véges eszmélésében , még nincs 
meg", csak igérkezik, akar jönni és folytonosan eljövőben 
van, mint ahogyan a múltja folytonosan eltűnőben van. 

A sugalmazásnak percről percre jelentkező és mindig 
előreláthatatlan tartalma így érthetővé válik. Így természe- 


111 


tesnek tűnik fel, hogy a sugalmazottnak mondottáválásában 
a mondat megkezdésekor nem látja még az eszmélet a mon- 
dat folytatását és végét, csak abban a pillanatban, mikor azt 
betűben vagy hangban materializálni kell. Nem tudja a 
Hovát. De a Hová mégis benne van amaz Egységnek erejé- 
vel, amely összetartja a Mindenségnek szellemvilágát és 
nem esik ki belőle senki, aki egy halálugrással ki nem veti 
belőle magát. 

Hallom őt, vagy érzem őt, mindegy, előttem jár és hozza, 
folytonosan hozza a Hovát. Könnyű hoznia, mert benne 
van. Őbenne, és Ő elég nagy arra, hogy elférjen a legkiseb- 
bikben is és fel tudja ütni tanyáját az atomnyi parányiság- 
ban is. 

Így költözik bele az egyéni eszmélésbe és ad magából ott 
annyit, amennyit az megbír. És viszi röptében arra, amerre 
fú, és ott fú, ahol akar. Most ebben az eszméletben akar. Az 
pedig zúgását hallja, de nem tudja, honnan jő és hová megy. 
De a Honnan és a Hová nem kell neki, ha azt a Szélvész 
belesűríti az ő jelenébe és elmondatja vele, amit üzent. 


13. Mélyeszmélet 
1960. szept. 11. (1 óra 47 p) vasárnap 


Amit ebből nehéz megfogalmazni, az, hogy az egyéni esz- 
mélet bizonyos értelemben zárt és bizonyos értelemben nyi- 
tott. Az a tartalom, amivel bánik, mindig valami körülhatá- 
rolt, az eszmélet tavának felülete, az ott ringó képek taviró- 
zsái, vagy az erdő amorf suttogásából kidaloló szavak. 
Mindez a maga eredetiségében valami csukott ország, nem 
szélesíthető bizonyos határon túl, mert az egyéni eszmélés 
munkafeladataihoz kimért szellemi energia korlátozott, 
senkinél sem akármennyi. Mint valami olyan munkahely, 
amelynek tevékenysége nem tisztán a tudatosan kezelhető 
szerszámok kezelésében áll (fogalmak, élmények), hanem 

állandóan hatnak munkájára falain kívül eredő erők, me- 
lyeknek eredetét nem látja, csak eredményét érzi és gondolja 
el. Anyagilag ezt is nehéz megvalósítani, de a szellemiség- 
ben mindig olyasmi történik, amit nehezen metaforáz az 
anyag, sőt sokszor anyagi képtelenséggel metaforáz, és ilyen- 
kor azt mondjuk, hogy ez a tünemény érthetetlen. 

Mégis lehet az ilyesmit is az érthetőség felé közelíteni. 
Meg kell mondani, mit jelent az eszmélet zártsága és mit a 
nyitottsága. 

Annyira tény a zártsága, hogy az eszmélettan, még intro- 
spektív lélektan néven, soká nem is tudott egyébről, rhint 
erről a megfigyelhetőségében körülzárt területről: A gondol- 
kodás első megkísérelt kirándulásai a mélyeszmélet felé mi- 
lyen ellenállásba ütköztek komoly gondolkodók részéről! 
Gondoljunk csak Leibniz próbálkozására, hogy ebből vala- 
mit Locke-kal megértessen. Vagy Bergson írásban és szóban 
adott apológiáira az , inconscient" javára. Mennyire kellett 
magyaráznia az , új" meglátás filozófiai vagy tudományos 
érvényesülésének nehézségeit. Abból is látszik, hogy először 
negatív névvel kellett elnevezni, — tudatlanság, eszméletlen- 
ség, — vagyis nem az, amit tudok, amire eszmélek és mégis 
megvan lélektani és metafizikai értelemben, sőt benne ölel- 
kezik a lélektan a metafizikával. 

Ez a szellemi valóság mégis győzött és bevonult az embe- 
rek ismerettárába. Negatív név helyett mélyeszméletnek kel- 
lene nevezni, mert nem az eszmélés hiánya, hanem járkálás 
az eszmélés mélységeiben. 

Szuggesztívek az ilyen metaforák, mint a tónak vagy a 
tengernek felszíne és mélye, vagy mint a reflektornak fény- 
köre és körülvevő, végeláthatatlan homálya, vagy mint egy 
fénylő eszméletcentrumot körülvevő, homályosodó ismeret- 
len szférák. 

Vagy hangokkal metaforázva, mint a cantus firmus mö- 
gött rejtőző, elmosódó harmóniák, mint a Puszta lehelleté- 
ből kihangzó szavak, mint a Csendnek megszólalása. . . . 
valamennyiből egy és ugyanaz a valóságos ellentét áll a gon- 

dolkodás elé, mely a szellemiségből táplákozó eszmélés zárt- 
ságáról és nyitottságáról beszél. 

Elvont szóval: zárt, mint aktualitás, nyitott, mint virtuali- 
tás. Zárt, mint valósultság, nyitott, mint történhetőség. Zárt, 
mint elfogadás, nyitott, mint ígérkezés. 

Ilyen értelemben minden eszmélés az ígéretek tengerébe 
merül. Minden ígéret virtualitás. És ennek a szónak csak az 
eszmélet országában van értelme. Mert csak ott lehet annak 
hatása, ami még nincs. Csak ott válik érthetővé a nemlévő- 
nek levővé válása, csak az eszmélet jár szakadatlanul a lét és 
a nemlét határain, mert az anyagban lakó lényben egyedül 
az eszmélet a szellemiség nyoma, annak folytonos beleva- 
lósulása a kétkomponensű létbe, amelynek házasságából az 
eszmélés születik. 

És mert folytonosan a történhetőségből lép a valósult- 
ságba, azért kell egyszerre zártnak és nyitottnak lennie. Zárt 
abban, amit eszméleti tényekké valósított és nyitott abban, 
amit történhetőségeiből erre a valósulásra átvehet. Bármit 
átvehet. Elvileg bármire nyitott. Csak személyes korlátai 
lehetnek, azok az egyéni kapacitások, befogadóképességek, 
amelyek bizonyos intervallumban minden eszmélést végessé 
tesznek a maga végtelenbemerültségében. 

Uszunk a szellemiség határtalanságában és nem veszünk 
el benne. Nem azért vesz körül, hogy feloszlasson, hanem 
azért, hogy egyénítsen, hogy fokozza és mélyítse személy- 
voltunkat és történhetőségeiből annyit szivárogtasson be- 
lénk, amennyit megbírunk. Ameddig az a személyes be- 
fogadóképesség ér, amely nekünk ajándékul adatott. 

Hatalmas virtualitásokkal telített közeg vesz bennünket 
körül. , Benne élünk", sőt a bennelét az életünk. Mint kis 
planéta szálldos eszmélésünk környező Kozmoszának térsé- 
geiben, életet, gondolatot, csupa teremtődést merít belőle. 
Először csak szolgálja testét, később uralkodik rajta; mindig 
teljesebb lesz az uralma, amint jobban és jobban átjárják 
azok a kozmikus sugárzások, amelyekbe beleszületett és 
amelyek teremtett személyét folytonosan belemeritik a Te- 

remtő Személybe, az Egyetlenegybe, Akinek az a gyönyörű- 
sége, hogy az , emberek fiai"-val legyen. Hogy raikor magá- 
ba öleli őket, meg is hagyja személyes egységüket, hogy kiki 
a maga valósító ereje szerint meríthessen azokból a föl- 
emészthetetlen virtualitásokból, amelyek kifogyhatatlanul 
áramlanak feléjük. 

Így folytonosan nyílnak az őket elborító történhetőségek 
felé és folytonosan zárulnak a maguk valósultságai köré. 
Titokzatos létük így ugyanakkor nyílás és zárulás. Nyílás a 
nemlevő felé és zárulás a meglett körül. Ebben a szüntelen 
átvételben élnek és ha ezt nem éiik át, nem érthetik meg 
önmagukat. Nem zárt és nyitott, hanem záródik és nyílik 
szüntelenül. És minden megnyílásnál eleméből merít és 
minden zárulásnál önmagára talál. 


14. Panteizmus 
1960. szept. 12. (22 óra 30 p) kedd 


Sohasem tudtam megérteni, miért fogalmasították széjjel 
a , pantheizmust" és a , személyes Istent". Lehet, hogy nem 
értem egyiket sem, azaz nem tudom, mit gondolnak bele a 
filozófusok. Mert lehet úgy elgondolni a személyes Istent, 
hogy a maga működésében pantheizmussá személytelene- 
dik, és lehet úgy elgondolni a pantheizmust, hogy szintén 
működésében személyessé szerveződik. Mihelyt nem a le- 
zárt fogalmi dobozok határköveivel élünk és mihelyt a min- 
denséget a maga teljességében, tehát , Isten"-ével együtt a 
maga örökkévaló cselekvésében szemléljük, a gondolatha- 
tárok elmosódnak, és a különbség nem valami kirajzolt áb- 
rák elkülönítő vonalaiból válik érthetővé, nem egyidejű el- 
rekesztések műve, hanem a valóságos történéseknek más- és 
másfelől való szemléletéből származik. 

Ha azt mondom, hogy az Örök Tett mint valami erre ké- 
szített miliőben oszlik el a világnak euklidesi vagy nem 

euklidesi terében és minden atomban tevékenységének 
istenszerűségét szórja el, már panteizmust kiáltanak és fel- 
teszik, hogy Istennek nézem a Mindenséget és széjjelszórom 
az Örök Személy Háromságának egységét, valami szétfolyó 
világtöltelékké teszem az Örök Pillanatba koncentrált Időjét 
és megtagadom az Ő képére és hasonlatosságára készült 
emberszemélyemnek vele való affinitását. 

Pedig ez a pontokká és percekké szóródás tagadhatatlan, 
csakhogy mikor ezt magamban és magam körül tapasztalom 
és történéseit megállapítom, akkor nem zártam ki az Egyet- 
len Élinek, a minden pontok és percek megszületése előttről 
való és azóta is szüntelenül fennálló abszolút létét, minden 
máslétnek föltételét. Mert elgondolhatatlan, hogy maga a 
Lét minden ízületében át legyen dolgozva a legfőbb Szel- 
lemiségtől, hogy annak egész léte ebben az átdolgozottság- 
ban álljon, - ha ennek a folytonos történtetésnek csúcsára 
vagy mélyére nem gondolunk egy eredendő, időtlen és tér- 
telen, névtelen Valóságforrást, amelynek minden egyéb va- 
lóság szuperlativusza gyanánt kell lennie. 

Ha pedig mindennek felső foka, akkor a legfelsőbbrendű 
szellemi valóságnak, a személyiségnek is szuperlativusza 
gyanánt kell lennie, és a mindenségnek panteisztikus ér- 
telmű telítése nem mint eredendő valóság, hanem a többivel 
együtt mint következmény-valóság jelenik meg a gondolko- 
dásban és akkor a panteisztikus Istenközeg nem ellentéte, 
hanem folyománya a személyes Isten létének és nélküle 
gondolhatatlan. 

Viszont vele együtt és annak következményeképpen ma- 
gától értetődő és természetes. Mert ha a Mindenség a Kezde- 
tek előtt élő Örök Tett műve, akkor a világ nem folytatód- 
hatik másképpen, mint az Örök Szellemiség közegébe me- 
rülten, annak tevékenységétől áthatva, egészen úgy, mintha 
az a Minden a maga Szellemtől általjártságában Istenség 
volna, s belőle éppen az látszanék meg, amit a Mindenség- 
nek ismerünk és melynek minden véges szellemiség számára 
megvan a maga látóköre, a maga ráboruló éggömbje, s ami- 

kor nem gondol mindezek fölött, mögött, előtt való, Kezde- 
tet Megelőző Felfoghatatlanságra, akkor ez úgy fest az ő 
rövidlátásának, mintha maga az Isten volna még utól nem 
ért személyességéből való kiáradásában. 

Ez a kiáradás sem , gnosztikus beszéd", mert nem hasonlít 
sem illathoz, sem sugárhoz, hanem teremtő munka ez; nem 
tétlenül lép ki és zuhog alá forrásának hasadékából, sem 
nem árad eseménytelen illattá környezetére, hanem erőtere 
van, dolgozóvá teszi elért pontjait és cselekvést szór maga 
köré, amelyből mindig sohasemlátott születik. 

Nem tudom, hogy miért kell ellentétes izmusokká tör- 
delni az Istenről való gondolatokat ahelyett, hogy vala- 
mennyit egybeöntenénk eszméletünkben és ebben az egye- 
sülésben lekoptatnánk ellentéteiket, — valami magasabb 
szintézis válhatnék belőlük. Mert bizonyos, hogy mindenik 
kereső lélek annak az Örök Valóságnak egy-egy Arcát látta 
meg, és lehetne belőlük egybeállítani a Valóságnak valami 
emberies mását, amihez hozzáférhetne az elménk, s amely- 
ben minden különböző , natura" megtalálná a maga ki- 
egyenlítését.. 

Seholsem volna erre nagyobb szükség, mint a legszelle- 
mibb szellemtudományban, ahol a gondolatok homlokára 
egy egyesülés szót kellene írni, ami sokkal kevésbé esnék az 
Igazság rovására, mint az elválasztó vonalak szaporítása . . . 


15. Fogalmak nélkül? 
1960. szept. 16. (2 óra 35 p) péntek 


Vajon nem tudunk másképpen gondolkozni, mint fogal- 
masítással? Nem lehetne úgy egyszerűen leírni valamit, oly 
egyszerűen, amint látom? És megkeresni hozzá azokat az 
elnevezéseket, amelyeknek valamelyik árnyalata talán elő- 
villantja más elmében is ugyanazt a látványt? 

Természetesen ez nem látvány, de annak a világnak, 
amelyről szó van, talán alkalmasabb érzékeléseink metafo- 

ráiba öltözködnie, mint elvontságokban kiüresednie. Azért 
valamiképpen nemcsak nehézkes, de szinte sérelmes Isten 
valóságához fogalmainkkal közeledni. 

Nem okoskodnunk kell Őróla, hanem elfogadnunk be- 
nyomásait, megkísérelni beszámolnunk valamiképpen az Ő 
felénk fordított Arcáról, vagy utánozni az Ő Hangját, vagy 
elmerülni a Róla való megérzésekben. Aztán engedni, hogy 
ezek szavakká váljanak. És akkor nem válogatni, pró- 
bálgatni, hanem engedni az első és önként eredő felmerülés- 
nek, nem keresni, hanem várni, nem szerkeszteni, hanem 
átvenni, nem okoskodni, hanem szemlélni, vagy meghall- 
gatni. 

Így kell akkor is, ha az, ami adva él, olyan egyszerű, hogy 
szinte nem lehet sehol kikezdeni. Olyan érzékeny, hogy 
szinte nem szabad hozzányúlni. Azt lehetne mondani, hogy 
mindig egyforma és mégis örökké újat mond. Csak arra kell 
vigyázni, hogy az eleme ne magától mondjon róla valamit, 
hanem várja meg, amíg megszólal. Mint valami beszélő 
Fény vagy valami fénylő Beszéd. Ez megint költészet-féle, 
de a költészetnek megvan a maga mély valósága és közel 
van az elgondolhatatlanhoz. 

Szinte hófehér és ezer színe van. Ilyen fehéret festett, vagy 
próbált festeni Fra Angelico a cella falára, amikor odale- 
helte Mária megkoronáztatását. Az a fehér a szivárványból 
való: ilyesvalami az, amiről meg lehet ismerni, hogy abból 
az országból van, amely , nem innét való". Ilyen termékeny 
és folytonosan színekre bomló fehérség, mely mindig vissza 
is merül saját fényének egységébe. 

Ilyen minden, ami Tőle jön, ez az egyszerűség és az egy- 
szerűből kiváltozatoskodó teremtés a jellegzetessége. Va- 
lami nyugalom, ami tele van történéssel. Azért lehet róla 
beszélni, és azért kimeríthetetlen. Csupa titok, folytonosan 
megnyilatkozó titok. Sokszor olyan, mint egy alvó gyer- 
mekarc, ártatlan és fönséges, mert még elrontatlanul hallgat 
rajta Isten kezenyoma, és ebben a hallgatásban ott vár a 
megszólalás. És ez a várás telítve van már akkor is, mikor 

még nem szólalt meg. Ilyen közel van az a Megközelíthetet- 
lenség, s ennyire bennünk van, amiről azt hisszük, hogy 
elérhetetlen. Csak megszokott munkamódszerünkkel nem 
tudjuk elérni, csak szerszámaink nem tudnak elbánni vele. 
EI kell fogadnunk az Ő módszerét és közelítenünk úgy, 
amint az Ő hívása szól. Nem kíváncsi az okoskodásainkra. 
Elnézi, mint elnézzük a gyermek faragcsálásait, amelyekből 
nem lesz semmi használható. Közelebb jutunk Hozzá más- 
képpen. De akkor le kell mondanunk önmagunkról, azaz 
hogy igazi, és legmélyebb önmagunkká kel! válnunk. 

Ezen az úton kitágul és megújul a Gondolat. Kezdi meg- 
találni bennünk önmagát. Mert kezd , nem innét való" for- 
rásokból élni. Más rendű , tudományt" teremt, mint az, 
amely az embernek az anyaggal való küzdelméből árad. Ez 
másrendű küzdelem, éppen a kiszabadulás küzdelme, törte- 
tés a kimeríthetetlen virtualitások felé a talaját elhagyni pró- 
báló és új elembe lépő Gondolat szárnyain. 

Mert a Gondolatnak nemcsak talaja van, hanem légköre 
is. Nemcsak jár, hanem lélegzik is. És van módja arra is, 
hogy elváljon talajától és elmerüljön, beleszálljon atmosz- 
férájába. A szilárd testek szuggesztiójától elszakadtan . 

Ezzel kezdődik annak az Országnak megsejtése, amely 
, nem innét való". 

Az érthetőség határain 


,, . . . az érthetőség határaira hív 
az elmélkedés . . ." 


1. A mélyeszméletben lakik 
1960. május 12. (3 óra 30 p) csütörtök 


Bejárja annak minden rejtekét. Dolgozik annak titkos ter- 
mő szálain. Odarejt szándékokat, kivitelező erőket. Állandó 
cselekvésben van, nem szűnhet, mert a tiszta szellem nem 
pihenhet, pihenésre csak az anyagnak van szüksége, hogy 
majd újra dolgozhasson. 

A szellem nem pihen. Azért más is a cselekvése, mint az, 
amelyet mi, a testbeöltözöttek ismerünk. A mi cselekvé- 
sünknek ritmusa van, ez a ritmus tagolás, szaggatottság, 
mely a cselekvés intenzitásának változásaiból származik. Ez 
a változásfolyamat érintheti a nullát is. Ez az emberlélek 
hullámzása; a tetterő emelkedése és lankadása. 

Az ő cselekvése más. Arra jobb név a tevékenység. Mun- 
kája nem szűnik. Figyelme állandóan magába öleli egész lel- 
kedet: azért tud mindenre gondolni, ami téged illet. 

Ha a te eszmélésed nem volna anyagiságod miatt szűk 
korlátok közé szorítva, akkor látnád és tudnád mindezt, 
mert egész mélyeszmélésed világos volna előtted, s így kö- 
vethetnéd angyalod tetteinek járását és öntudatosan egyesül- 
hetnél szándékaival már akkor, mikor azok megszületnek. 
Így azonban nem látod ezeket, mert eszmélésed korlátai 
megszorítják világosságaidat és mélyeszméleted történései- 
ből csak az eredményeket, az indításokat bocsátják keresz- 
tül. Ezeket , sugalmazásoknak" érzed, és valóban suttogá- 
sok, a veled lakozó szellemi jóbarát ajándékai, hírek arról, 
hogy mi történik benned. Arról, hogy segítő tevékenység la- 
kozik léted mélyén, hogy nem vagy egyedül sohasem, egyet- 
len emberlélek sincs egyedül. Ennek a segítő szellemnek 
bennünk lakozását jelenti a hittankönyv , őrangyal" szava. 

Az a valóság, hogy ő a mélyeszméletben lakik, kapcsol, 
sőt merít bele a szellemvilág egységébe minden lelket. Az 
, őrangyalok" a szentek egyességének hordozói. A testes lé- 
lek eszmélése az anyag felé fordul, a szellemvilághoz tarto- 

zása a mélyeszméletben lakik. Ez az ő kiszélesedése a ,,má- 
sik"-nak mondott lét felé, valóságos beszerveződése abba a 
tulajdonképpeni valóságba, amelyhez tartozik. Ez a spiri- 
tuális egység az alapja minden emberi társulásnak. Az a hit- 
tétel, amit a szentek egyességének vagy közösségének emle- 
getünk a Hiszekegyben (az előbbi szó a jobb!), a maga teljes- 
ségében ezt a beáradást jelenti. Ugy ömlök bele a szellemi- 
ségbe. És ha nem ömölnék bele, nem is lennék. Semmiféle 
szellemiség nem lehet egyedül. 

Az egység a mélyeszméleten át valósul. Az visszaárad a 
nagy szellemközösségbe, szakadatlanul , konverziót" csinál, 
és ennek irányítója a benne lakozó, segítő, egyéni szellemi- 
ség, az , őrangyal". Ez a beáradás a Szent Szellem felé irá- 
nyul, arrafelé viszi az a ragyogó Egyetlen, az a sok egyetlen, 
akire egy-egy emberlélek van bízva és akik állandóan az 
, isteni" felé sugároztatják a lelket és hordják számára ezen a 
sugárzaton kiömlő , segítséget" és , szentséget". 

Mert a testes lelket folytonosan ölelni kell valami szelle- 
minek. Ez az ölelés az őrangyal. Enélkül belesüppedne 
anyagába, hogy folytonosan azzal vesződjön, mert ez az 
anyag szüntelenül problémákkal áll elébe és elvonatkoztatja 
tulajdon mélységeitől. Nem győzi látással és odaadással; va- 
lami folyton , kifelé" hívja, pedig létének lényeges célja a 
, befelé". Ennek ébrentartására él vele, benne, körülötte az 
angelosz. Az ő számára valóban , angelosz". De ez az , an- 
gelos" önmaga számára a szellemi lét tiszta poharát állandó- 
an ízlelő hiper-eszmélés, tiszta szellemiségű lényével, ezzel 
a szuper-személlyel dolgozik rajtad elválaszthatatlanul. 

Ne feledd, hogy otthonod angyalok lakása. Ne feledd, 
hogy mindegyitek lelkében istenbemerült, szellemi , társla- 
kó" él és próbálja végezni lelked teendőit, mert te vagy a 
küldetése. Szellemiségének határtalan fénye egyenest rád 
irányul. Isten világosságában nézi és látja a lelkedet. Nem- 
csak küldetése vagy, hanem feladata is. Múltad és jövőd egy- 
formán világos előtte, mert szárnyai túlterjednek a te időd 
szárnyain. 

Akard megérezni őt, mert a feltétel ez. Akard megnyitni 
előtte minden szándékodat. Nem őt világosítod meg ezzel, 
mert az ő világossága Istentől való, hanem magadat. Minél 
jobban akarod, hogy ő lásson téged, annál jobban látod te 
magadat az ő világosságában. 

(4 óra 30 p) 


2. Szentek egyessége 
1960. május 13. (3 óra 40 p) péntek 


Figyelem a természetfölötti felé. Ez a figyelem nem a föl- 
diségre beállított életfigyelem, nem is az értelem munkáját 
segítő eszméleti feszültség, hanem egy harmadik beállított- 
sága a léleknek az örökkévalóság felé. Az életfigyelem a 
mindenkori cselekvés kivitelét rendezi. Az értelem figyelme 
a dolgok földi összefüggéseit, rendjét, az anyag okhálózatát 
ismeri fel. A szellem figyelme, ez a harmadik, a providenci- 
ális okhálózatot érinti meg. Felismeri, hogy a lét nem merül 
ki a cselekvésben, annak megokolásaiban; mindezen túl más 
erezetbe kapcsolódik. Ez az a tágabb Valóság, amelybe be- 
letartozunk, amelyben erőink fakadnak, amely körülvesz 
és éltet bennünket, s amelynek ránk gyakorolt hatásai al- 
kotják azt, amit a Hiszekegyben a Szentek Egyességének ne- 
vezünk. 

Ez a mi természetfölötti egybetartozásunk. Nem lehet ezt 
eléggé tanítani magunknak, és nem lehetünk elég kutató fi- 
gyelemmel erre a valóságra. Mert ha az itteni élet folytató- 
dásának föltétele a két első figyelem hibátlan munkája, a 
másik életre való előkészülést, sőt annak már ebben az élet- 
ben való megkezdését ez a harmadik figyelem teszi lehetővé. 
Akiben ez sorvadt vagy beteg, az igazi lényében nem fejlő- 
dik és annak élete, bármilyen legyen is az élet látható része, 
csak árnyékélet. Nincs meg benne az a szellemi életkeringés, 
amelyből az életnek minden értéke fakad. 

Ezt az életkeringést metaforázza a vérkeringés a testben. 
Ezért nevezte Pál az Egyházat Krisztus misztikus testének. 
Az Egyház a Szentek Egyességének földi szerveződése, az 
egyetlen, amely a szellemiség lélekszövevényeinek útjaihoz 
hozzáfér, mert csak néki vannak Jézustól rendelt szellemi 
kincsei, szellemi hatalmai, amellyel hozzányúlhat létünk 
mélyének titokzatos erezeteihez, amelyeken át folynak az 
egyes lelkekbe való beömlések az Igazi Élet erőiből. Az Egy- 
ház minden , szentség" nevű kincse hozzányúlás azokhoz a 
kiapadhatatlan forrásokhoz, amelyek az Istenbe kapcsolt 
szellemiség erőit árasztják a lelkekre. E megnyitásnak hatal- 
mát hagyta itt Jézus és ebben önmagát hagyta itt, mert ezzel 
tartja életben azt, amit a földön alkotott. 

A Szentek Egyességének hordozói gyanánt van mindenki 
mellé odaállítva az angelosz. Azért kellenek, azért nélkülöz- 
hetetlenek, mert ennek az Egyeségnek folyamatos átélésére 
való Eszmélés kell, olyan eszmélés, mely állandóan éli saját 
mélyeszméletét és nincsen a pillanatnyi tett köreibe zárva. 
Az angeloszok a Szentek Egyességének szervei, azok a szün- 
telenül dolgozó erők, amelyek az emberiséget beleszövik a 
Mindenséget átható hatalmas szellemiségbe. Ez az Egyetlen 
Isten Egyetlen Személyének kiáradása az általa teremtett és 
teremtődő Valóságra. Az angeloszok ezt a Valóságot vala- 
mi folyamatos és hézagtalan egységgé teszik, és ebbe vannak 
belemerülve az egyes eszméletek, a személyiségekből ára- 
dók, és ez adja azoknak rendeltetésbeli egységét. 

A testes lelkeknek ellenállást kell legyőzniök ahhoz, hogy 
eszmélésük ebbe kielégítően beleolvadjon és ebből merítsen. 
Elfelednék ezt, ha nem élne velük és bennük egy-egy ange- 
losz, akinek teljes értékű eszmélete megteremti állandó 
kapcsolatukat azzal a szférával, mely értelmentúli, gondola- 
tontúli egységben van a Teremtő Akarattal. 

Ezért kell az angelosznak az , őrizett" lélek mélyeszméle- 
tében lakoznia. Persze ez a szó 15 csak a gondolat emberke- 
dése. , Lakik" a mélyeszméletemben annyit jelent, hogy az 
én szellemi lényemnek létfeszültségével egybeforrt, annak 

lüktetésével ritmusban egy és annak világát látja, éli, irá- 
nyítja abban az arányban, amint átadja magát. 

Egyetlen gátja lehetséges ennek: az emberi eszmélet aka- 
ratszabadsága. Ez falat emelhet. 

De most nem a befalazott lelkekről beszélünk. Azokról 
beszélünk, akik nyitva vannak az angelosz felé olyanféle- 
képpen, mint egy eszmélő virág lehetne a napsugár felé. Egy 
pontig ez a kép is magyaráz. Mert a lélek olyanformán is 
éled az angelosz sugárzásától, mint a virág a napsugártól, 
mely a benne éledő erőket természetüknek megfelelő mun- 
kára bírja és belőle olyan egyetlent nevel, amilyennek a Te- 
remtő Akarat szánta. Abban már nem magyaráz, hogy a 
napsugár minden virágra ugyanaz, de az angelosz sugárzása 
minden emberi lélekhez hozzá van teremtve; vagy a lélek 
van az angeloszhoz teremtve, mindenképpen egyetlenül 
egymáshoz tartozónak van teremtve. 

Az Angeloszok által válik az egész Univerzum minden 
testes lelke egyetlen szellemi egységgé. Több mint egység. 
Szervezet. Több mint szervezet. Mert ez még csak a Biosz, 
és ami ezen felül szerveződik, az csak a testes lelkekre kapta 
a társadalom nevet. A tiszta szellemiségnek természetfölötti 
szövetére nincs szavunk. Több mint nooszféra . . . nvevua? 
(Pneuma?) 

Nem látni belőle mást, mint a mindenséget betöltő szelle- 
miség szikrázó hatásait, fénylő hálózatát, egybeömlő szere- 
tetáramait, az összetartozásoknak titkos szálait, hatalmakat, 
igéreteket, jövendőt . . . 


3. A három figyelem 
1960. május 14. (4 óra) szombat 


Az életfigyelem a test figyelme. Az értelem figyelme a lé- 
leké. A természetfölötti figyelem a szellem figyelme. 

Az életfigyelmet meglátta Bergson. Megmondta, hogy ez a 
faj figyelme, a testbenlevők létfenntartásának figyelme, a 

természettörvény kihasználásának figyelme. Nem az akarat 
kormányozza, mert adva van, mint állatnak az ösztön, vagy 
inkább ösztönösség. Ez a megfelelője az életben való el- 
igazodásnak, ez a megélés indukciója, az emberi eszmé- 
letnek önfenntartó szerve, amelyből kihajt a logika; az érte- 
lemnek ez a felfegyverzettsége, amellyel már bánni tud az 
akarat. 

Az élet áramlásának folytatódása, amelyen először csillan 
meg a nooszféra, mikor föléje villan a bioszférának, hogy az 
emberrel beborítsa a földet. Kozmikus erő, melyre a testes 
léleknek szüksége van, hogy kiemelkedjék testéből és el- 
kezdjen úrrá lenni az anyag felett. Ez a Teremtés színpadai- 
ra vitt indukció, mely elkezdi játszani szerepét a törvények 
megtartásában, értékelésében, kimerítésében, egyre teljesebb 
átélésében. 

Induction jouée, — mint az induction pensée-nak őse, for- 
rása és kezdődése. Innen indul a Gondolat, mielőtt még 
gondoltatott. Játszadozás a gondolkodás őse. A játszadozás 
sikere a gondolkodás ősanyja. Nem ősapja, hanem ősanyja. 
Mert az anyag a valóság méhe, a szellem a spermája. 

Az életfigyelem az indukció hangszerén játszik. Az induk- 
ció pedig a lét törvényeit énekli. Ez a dal minden élőt egybe- 
önt és mikor teremti, tagolja is a létét. Hangjával irányítja az 
életnek tetteit az utolsó amőbáig, az önmagára éledő mega- 
molekuláig. 

Ettől kezdve a Törvény, mely eddig használatlanul játsza- 
dozott, megtalálja önmagát. Még nem nézi magát, az még 
messze van, de használja magát. Elkezdi új munkára fogni, 
olyasvalamire, ami az ő eddigi lemenőjével szemben fel- 
menő. Valami többlet kerül a világba, a játék már nem üre- 
sen jár, hanem beáll valaminek a szolgálatába. A lehulló, 
entrópiás játék most éles kanyarral irányt változtat. Már 
nem önmagáért van, hanem valami másért. Megszületett a 
cél. A sejtté született megamolekulák első kettőződése a leg- 
először megjátszott indukció. És az élet azóta tovább indu- 
kál. És foly a Törvénynek célramenő játékbavitele egész az 

emberig, aki már nemcsak használja, hanem meglátja a tör- 
vényt. Ez az út a bioszférától a nooszféráig. 

Ez a rápillantás a lélek figyelmének születése. A másik a 
test figyelme volt, a test törvényeinek munkáltatása, a min- 
denség nagy műhelyének tevékeny hatalma, ez a minden 
élőt mozgató, amelyben először szegődik a lét folytatódásá- 
ban a múlt mellé a jövendő, — az , ok" mellé a , cél". Az 
életfigyelemmel kezdődik az, hogy a történés akar vala- 
mit. A lithoszférában még nem jelentkezik a jövő. Az 
anyag mintha még csak tolná előre önmagát. Most azonban 
elkezdi hívni valami, olyasmi, ami még nincs itt, de jönni 
akar. 

Úgy mondanám, hogy a test figyelme akkor születik, ami- 
kor munkájába beleszól a jövő. Ez először csak az életnek 
önmagával törődése. Kezdődik a vigyázás önmagára; kez- 
dődnek azok a kiváltságos pontok a lithoszférában, ame- 
lyekben valami születő önvédelem mutatkozik. Mintha az 
anyag elkezdene figyelni önmagára. Megnyílik benne az ad- 
dig csak befelé rejtőző , dedans", ami ott volt ugyan mindig, 
de még , nem jött el az órája". Mikor pedig eljön az órája, 
akkor belecsillan a történésekbe a jövendő. Ez az ember fi- 
lumára szánt életfigyelem csírázása, amelynek sorsa belátha- 
tatlan, végigdolgozza az utat az emberig és minden anyag- 
ban lakóban a hiperemberig, vagy szuperemberig. 


4. A test figyelme 
1960. május 15. (4 óra 15 p) vasárnap 


A cél ott van az élet kezdődésében. Láthatatlan cél, de 
dolgozó cél. Kezd betolulni a jelenbe a jövő. Kezdődik az 
idő kitágulása. Eddig a pillanat csak szomszédaival érintke- 
zett. Talán csak a mögöttevalóval és csak annyi volt benne a 
jövő, hogy beletolta a múltat és élte azt az egészen ellazított 
porlékony tartamosságot, amely nélkül nem lehetne folya- 

matosság, tehát elgondolható lét sem. Az élet olyan lépés, 
mely ezt az ősi, lithoszférikus tartamosságot kitágítja. Az 
élet tartamossága hízlalja a jelent. Ez új ritmus. Szélesebb, 
mélyebb, felmarkolóbb. Megnő benne a történés hatalma. 
Jól metaforázná egy magábaroskadt emberi alak, amely kez- 
di bontogatni magát és kitárni karjait. Nagyobbat akar, mint 
eddig. 

De, mint minden metaforát, ezt is ott kell hagyni. Vonat- 
kozását kihasználni, aztán otthagyni, mert ha tovább allego- 
rizálok vele, megcsal. Egy pillanatig az Élet szimbóluma 
volt, mert jó emberszerűleg képzelni és emberszerűleg be- 
szélni. Az ember minden szavával önmagát viszi széjjel a 
mindenségben. Ez a mindenség beletükröződik, és ő is bele- 
tükrözi magát. Ez egyesülés; úgy hasonlít egymáshoz a ket- 
tő, mint az atom és a naprendszerek. 

Mikor az életfigyelem először a színpadra lép, elkezdődik 
az, hogy a jövő nem csupán szenvedő elem, nem csupán ,le 
passé mord sur Iavenir", hanem tevékenyen belenyúl a tör- 
ténésbe. A tézisekből merített okfogalmunk kínlódik egy 
kicsit, de az okfogalom hajlandó kitágulni, mert az élet kez- 
di kitágítani a jövő felé. A dolgozó cél ez, még nem az el- 
gondolt cél. 

Első tette a szaporodás. Az még nem volt a lithoszférában, 
hogy egyből kettő legyen és így a kettő hatványai szerint né- 
pesedjék railliárdokká az az életcentrüum, amelyet sejtnek 
nevezünk. Az eddigi történések csak elfogadtak valamit. Az 
ezutániakban lesznek már olyanok, amelyek akarnak vala- 
mit. Nem tudják még, de cselekszenek. Ebben a cselekvés- 
ben kezd el játszadozni a jövendő. és olyasmi valósul, ami 
még nem volt. 

Itt megvilágosodik a teremtés titka. Mi az, hogy teremtés? 
Az idő játszadozása ez, mely most megnyílik az , előre" felé. 
Mert útja van, iránya van a történésnek, mostantól fogva 
bele van oltva olyasmi, ami az emberi eszmélésben majd 
, szándék" nevet kap és ezzel fonalakat vezet, filumokat raj- 
zol a valóságba, melyeken vissza lehet térni majd a múltba 

és annak irányaiból, szövődéseiből extrapolálni lehet majd a 
jövőt. 

Mert törvénye lesz a teremtésnek, újszerű törvény, az 15- 
meretlen célok törvénye, amelyek mint , leendő" ujjak bele- 
nyúlnak a jövőből a jelenbe és igazítják azt a jövendő felé. 
Nem kézimunka ez, nem puszta szövögetés, mint a lithosz- 
fera történései, hanem hasonlít a dallamszövéshez, mely- 
nek minden egyesüléséből új hang ered, akár azok a , kom- 
binált hangok", amelyek csak azért szólalnak meg, mert két 
hang egy és ugyanabba a jelenbe tódult. 

Így egyesülnek, társulnak, szerveződnek az Élet filumai, 
melyeken a célokkal terhelődő történés cselekvéssé szelle- 
mül, mert a , szellem"-nek egy cseppje indul most látható 
munkára, hogy messze utakat járjon meg, túl a mi látóhatá- 
rainkon. Elkezd most valamit, amelyen most a színpadra lé- 
pett életfigyelem dolgozik első gesztusával, a sokasodással, 
ezzel a térbetöltő hatalommal, mely előkészíti a soknak 
eggyéválását a szerveződés hatalmával. Olyan történés kez- 
dődik, mely , figyel" önmagára: cselekvés. 


5. A lélek figyelme 
1960. május 16. (4 óra 10 p) hétfő 


A másik a lélek figyelme. 

A testbenélő szellemiség ez, a testhez illesztett, a test igé- 
nyeivel dolgozó, azoknak kormányzásával, szervezésével, az 
egész földiségnek a szellemiség útjain való felhasználásával 
megbízott szellemi valóság. 

Ez a figyelem magán hordja az akarat igáját. Kormányoz- 
ható. Az egész földi berendezkedésnek munkálója. A lé- 
lek fegyvere minden testi és értelmi munka végzésében, 
minden mesterségben és művészetben, minden tevékenység- 
ben, amelyben tényező, munkatárs az anyag. Ezzel nézem és 
tanulom a világot, erősítem élményeimet, dolgozom rajtuk, 

szövögetem őket és építem vele a bennem rejlő ismeretvá- 
rost, amelyben földi életem alatt járok. Ki milyet épít magá- 
nak. 

Ezt ismeri minden lélektan, le is írják tudományosan, meg 
is tanulmányozzák a törvényeit, ismerjük feltételeit, segítő 
és rontó okait. Abból a figyelem-háromságból, mely az 
embernek adatott, ő a középső és mindkét szomszédjából 
van benne valami. Az elsőből az, hogy létfenntartó, élet- 
fenntartó szerepe is van azon a határvonalon túl, ameddig 
még az életfigyelem elég az önvédelemre. De az erre való 
képesség nem meríti ki tevékenységét; nemcsak hasznos, ha- 
nem luxusmunkát is végez, mert az ember nemcsak élni 
rendeltetett, hanem arra is, hogy valamivé, valakivé élje ma- 
gát. és ezért tágul ki benne az életfigyelem a lélek figyelmé- 
vé, mellyel nemcsak használja, hanem meg is látja magát és 
környezetét. Lehetne azt is mondani, hogy kezdete az ön- 
magára ismerő életfigyelem, amely pillanattól kezdve új lá- 
tóhatár nyílik meg a lét teremtő továbbadódása számára. 

Fejlődéstani szerepe ennek a lélekfigyelemnek az, hogy az 
akarat irányításával bejárja életének lehetőségeit, hogy min- 
denütt képes legyen körülnézni, kapcsolni, viszonyítani, 
okokat látni, célokra menni, szóval eszméletjárta életet sző- 
ni. De azzal, hogy erre képes, túlmegy ennek a feladatnak 
keretein és mert lát, nemcsak tapint, megpillanthat valamit 
a harmadik figyelem birodalmából is, ebben válik részesévé 
a szellem figyelmének. 

Nem láthat odáig, ameddig ez a harmadik lát, amely már 
kezdi kibogozni az anyag kötelékeit, de felismeri, hogy az ő 
emberies figyelmének határain túl van valami, hogy ez a va- 
lami talán több, mint az ő egész, beláthatatlan birodalma. 
Megsejti azt is, hogy másrendű és magábaöleli, legalább is 
képes magába ölelni azt, amit az a harmadik figyelem, a 
szellem figyelme megpillantott. 

Az akarat fordíthatja ezt a figyelmet a harmadik figyelés 
munkája felé, megpillanthatja vele annak hozadékait, sőt 
előkészítheti annak munkábalépését, -— mert az már ismét 

nem az akarat szolgája. A lélekfigyelemnek ez a saját hatá- 
rain túllátó képessége az, ami közösséget támaszt a második 
és harmadik figyelem között. 

Ezzel a közbülső szereppel kapcsolja eggyé, egyetlen élet- 
té az eszmélet munkájában a két szomszédos figyelmi mun- 
kát, és valóságban együtt, egyidejűleg, egymásbaszőótten dol- 
goznak az eszméletben. Mikor az elemzés szétválasztja a 
dolgokat a megértés kedvéért, újra vissza kell tenni azokat 
egységükbe az egységes látás kedvéért. Az eszméletet mun- 
káló három figyelmi tevékenység egyetlen eszmélést teremt, 
melyben vonalaik a saját útjaikat járják. 

Valójában ez a hármasság akkor lesz majd világos, ha 
megpillantottuk a harmadik figyelemnek munkáját, mely az 
első kettőnek a szellemi lét felé való kiteljesedése; és az első 
kettő is csak általa érthető. 


6. A szellem figyelme 
1960. május 16. (22 óra 22 p) hétfő 


Az első kettőnek kiteljesedése? A szellemi lét felé? Mit 
akar ez mondani? 

Ha kiteljesedésről beszélek, meg kell mondanom, milyen 
vonalon. Mert minden valóságnak számtalan szála van, ere- 
zetek futnak benne, az élet cselekvéseinek pályái és ha vala- 
mi teljesedik, tudni kell, miben teljesedik. Miben válik még 
teljesebbé önmagánál? Mivel lépi túl saját határait, hogy 
mint minden igazi fejlődés, ne csak újfajta összetétel, hanem 
ízig-vérig való megújulás is legyen. 

Maga a művelet válik teljesebbé. Vagy a műveletnek tar- 
tománya lesz tágabb, talán határtalan? Vagy a művelet mi- 
nősége tökéletesül azzal is, hogy új módon nyúl a valóság- 
hoz, azzal is, hogy új valósághoz nyúl? 

Az életfigyelem a faj figyelme volt. A lélekfigyelem az 
egyén figyelmének mondható. A szellemfigyelem vajon mi? 

Nem az a kollektív figyelem, az a szociális figyelem-e, 
amely nem csupán az emberi societas területét járja be, ha- 
nem azt is, ami ennek az emberbe oltott ellenállhatatlan tár- 
suló vágynak forrásául szolgáló nagy szellemközösség? 

Lehet-e megállani az embert félelmetesen kormányozó 
társulásvágynál, amin kultúrák véreznek, országok csonkul- 
nak, társadalmak bomlanak és egyének milliói hullanak el? 
Ez a kívánatos és egyszersmind rettentő kényszer, mely nyá- 
jakká sodorja az egyéneket és pusztulás árán épít, halálok 
árán szül és egész nemzedékek fölött tartja a pusztulás kilá- 
tásának félelmetes sátorát? Ez az építve gyilkoló és gyilkolva 
építő kollektivitás, mely minduntalan feladja vagy eladja az 
egyént, és amelybe belefulnak emberi létek az értelmetlen- 
ség látszatával és a kérlelhetetlenség valóságával. 

Ezt nézi az a harmadik figyelem? És ha nézi, hogyan nézi? 
Mit lát benne? Elég ez önmagának? Van abban felfogható- 
ság, hogy egy gondolat a rombolásig őrjítsen egészen félel- 
metes méretű embergyűjteményeket? Megláthatja-c cz a 
harmadik figyelem annak a titkos kéznek a munkáját, mely 
láthatatlanul éri utól a fejlődésbe sodródó kultúrákat egy- 
másnak szegezve őket úgy, hogy mindenkinek csak abban 
legyen igaza, amit a másikban megtagad? Mert itt olyasvala- 
mi dolgozik, ami szenvedélyesen keresi és nem találja ön- 
magát és mindkét oldalon, mikor keresi a maga igazát, hal- 
mozza rá a lehetetlent. 

Vajon ez a társasság nem mutat-e önmagán túlra? Nem 
azért van-e az emberi szellembe beleoltva ez a harmadik fi- 
gyelem, hogy meglássa vele, mennyire nem az egyes ember- 
példányok társulása az elsődleges tény, hanem a bennük élő 
szellemiség eredeti egysége az alfa és az egyéni eszmélések 
csak azért keresik egymást, mert eredeti egységükből szóród- 
tak széjjel és az együttesség az eredet, a szétszedődés a le- 
származott, és a szétszórtak csak azért kénytelenek társulni, 
mert keresik eredeti egységüket. 

És akkor a társulás nem valami új, hanem a legrégibb, az 
ősi, az Istenig visszamenő, és akkor a társadalomnak az vol- 

na végső magyarázata, hogy a lét Istenből .áradott és oda 
folytonosan és minden úton-módon vissza kell térnie. A 
Mindenség processziója, mely egyéneket termel, megindul a 
konverzió felé, mikor társulni kezd és társulni kénytelen és 
egész története egyénben, fajban, társadalomban, országban, 
a Föld egész népében, planétánkint a Világegyetemben sem 
más, mint ennek a Processziónak és Konverziónak játéka és 
ezt kell annak a harmadik figyelemnek észrevennie, amely- 
nek birodalma túlárad, - mert ő maga túlnézett — a pusztán 
emberi síkokon . . . 

Emberi oldalról nézve nevezhető volna szociális figyelem- 
nek, mert olyanféle, mintha az egyesülés, szerveződés, szer- 
ves halmozódás eszméleti látványa kedvéért alakulna. Alul- 
ról felfelé nézve ez is a szerepe, mert mikor még ki nem tel- 
jesedett, csak halad afelé, akkor így látszik kinőni az egyéni 
eszmélés munkájából. Az egyéni eszmélés figyelme, a kö- 
zépső, még az akarat szolgálója, azonban nem tud magától, 
másrendű segítség nélkül odáig teljesedni, hogy a harmadik- 
nak területét egészen átlássa. Csak a határait érinti abban, 
hogy az egyes eszméletekben szociális öntudat ébred, s a két 
figyelemnek ezen a határvonalán az egyéni eszmélet akarat- 
munkájának határain megáll. 

Aztán az, ami a figyelem e harmadik rendjéből az emberi 
eszmélésben megfér, az már nem esik az akarat tartományá- 
ba. Mert arra tartozik már, ami az anyagos léten túláradó 
szférából való. Már nem függ az eszmélet személyes lendü- 
letétől, hanem az a tágabb szféra sugározza bele, amely már 
nem az egyéni eszmélés függvénye, hanem az egyéni eszmé- 
lés annak függvénye, és a természetes figyelés területén 
messze túláradó világ erői hatnak és dolgoznak benne. 

A szellemiség új körzete ez. A testetlenek munkája az 
anyagbarejtőzőkön innen veszi forrásait és ebből a szellem- 
közösségből származik az, hogy a természetes figyelem ha- 
tárterületén megjelenik a társas eszmélés lehellete. Még nem 
tiszta, még nem egészen átértett, még nem ismeri eredetét a 
szellemiség felől, csak az anyag felé fordított arcokat látja és 

úgy dolgozik, hogy bárhogyan viszonyul, mindenképpen ez 
az arc áll feléje, mint ahogyan a holdunk mindig ugyanazt 
az arcát fordítja felénk, a másik arc meglátásához már el kell 
hagyni a földet . . . 

Így kell figyelmünkkel is elhagyni a földet ama Harmadik 
Munka felé, melynek folyamán rá lehet pillantani a másik 
arcra, amely a szellemiség felől látható. Oda azonban nem 
küldés, hanem hívás kell, nem múlt, hanem jövendő kell. 

Most olyanformán vagyunk (gondolataink e pillanatá- 
ban), mint mikor egy tevékenységnek két szélső értékét és 
tartományának (végtelenbe nyúló tartományának) alsó hatá- 
rát látjuk. A kezdődés látszik, a folytatás a végtelenbe vész. 

Mert a természetfölötti figyelem tartománya már belátha- 
tatlan. A szellemiség arca már nem hasonlít a hold másik 
arcához: a társulás tapasztalatának eszméletünkre ható for- 
rása már a végtelenbe vész és leborul, lehajlik és saját korlá- 
tozottságunkba zár, mint a kéken ránk boruló láthatár. 
Nincs kapuja, csak nyílva zárul és zárva nyilik előttünk, mi- 
kor haladunk, nőni is tud, ha szellemi erőkifejtéssel távcsö- 
vezzük, de a saját erőforrásaink nem elegendőek hozzá. 
Akaratunk eléri határait és csak a lélek teljes átadottsága 
nyítja meg eszméletünk számára azokat az erezeteket, ame- 
lyeken át ez a figyelem a maga teljességének tudatára ébred. 

Ennek tekintete a tér és az idő végtelenje felé irányul. Be- 
lenéz abba a Valóságba, amelyből a Teremtés kiárasztott 
bennünket. A hittudomány a lelkek egységéről beszél a mo- 
ralitás terén, s ennek az összetartozásnak metafizikai egység 
az alapja. Ez a mélységes összetartozás indítja el a létünk 
felé irányuló történéseket és ez a metafizikai egység alapoz- 
za a morális egységet. 

Mondjuk ki a szót: ez a figyelem a miszticizmus figyelme. 
Ajándék. Nem megy a Szentlélek sugárzata nélkül. ,, Teben- 
ned higgyük a Szellemet" — írja az Amor Sanctus, probálgat- 
ván mindezt emberforma képekbe önteni és elgondolni. Öt, 
ki minket képére és hasonlatosságára alkotott, elgondolni Ot 
a mi képünkre és hasonlatosságunkra. 

Ez a törekvés a harmadik figyelem. A természetfölöttire 
irányuló figyelem, mely azt, ami itt van, átvetíti az Ott-ra 
pedig az nem is , ott" van, hanem benne van az ,Itt"-ben. 
Benne van, mihelyt ez az ajándék-figyelem megnyilik és el- 
kezdi tárni egyre szélesebbre táruló öleléseit a Tér, az Idő, 
az Erő, a Szeretet végtelene felé. 

Így kerül rá erre az életre az örökkévalóság pecsétje. Min- 
den le van bélyegezve a Mérhetetlenre és a Múlhatatlanra és 
minden pillanatom betölti az örökkévalóságot, mert nem 
múlhatok el soha és ez az, amit ezzel a természetfölötti 
figyeléssel éreznem kell. Eszmélésem egy-egy megvillanása 
ez, amelyben érzem, hogy benne vagyok a Gondviselés ok- 
hálózatában; ki nem léphetek, mert nincs hová, mert ez be- 
tölti a Mindenséget és énekel az Idők előttől az Idők utánig. 
Benne vagyok, és mikor egyeztetem vele akaratomat, akkor 
kezdek szabadon járni a Mérhetetlenség színpadán. 

Ezen a figyelésen múlik minden. Akaratomtól nem függ. 
de kéréseimtől. vágvaimtól igen. Kéréseimre és vágyaimra 
válaszul pedig pontosan annyit kapok belőle, amennyi, és 
olyat, amilyen — pontosan az én alkatom igényeihez van 
mérve, az én formámhoz, méreteimhez illik, rám van szab- 
va, mint a rendelésre készült öltözet. Csakhogy nem rende- 
lésre, hanem könyörgésre készült és nem öltözet, hanem 
idegzet és vérkeringés. Úgy hívják, hogy karizma. 


7. A jövendő vonzása 
1960. május 18. (3 óra 30 p) szerda 


A harmadik figyelemben dolgozik az örökkévalóság súlya. 
A jövendő vonzása. Súly felfelé. 

A súlyát az teszi, hogy végtelen. Tudnom kell, hogy min- 
den véges pillanatomon a végtelenség erőtényezői feszülnek. 
Nemcsak a környező pillanatok mögöttes és előttes vektorai, 
hanem a , honnan" és , hová" beláthatatlan erői dolgoznak 
minden élménykörzetemben. 

Másképp nézek az életemre, ha ezt belegondolom. Benne 
van ugyan akkor is, ha nem eszmélek rá, de másnak látom, 
másnak élem, ha ráeszmélek. Ebben áll a gördülő életnek 
pondus aeternitatis-a. Nem értem enélkül sem életemet, sem 
önmagamat. Valamit értek ugyan belőle, mert a tények és 
tettek földiségben való kapcsolódásai is értések, de ebből az 
értésből hiányoznak az igazi okok. 

Ezek az okok a szellemiség okhálózatáról valók, azok pe- 
dig, amelyeket földiségemben tapasztalok, az anyagiság 
oksorozataiból. Ezek sem olyan láncszerűek, amilyennek az 
egyszerűsítő elme őket látni szeretné. Ezek is mindig teljes 
összességek, együttesekből fakadó együttesek, és mindenik- 
ben ott világosodik egy-egy pont, amelyet értelmem ok-nak 
kinevez és a többire nem lévén tekintettel, azzal magyaráz. 
Ezt elég sikerrel lehet tenni az okok birodalmában, de nem 
lehet a nagybetűvel írt Okok országában. 

Ezeket, mert szellemiek, nem lehet felhasogatni, hogy egy 
részük képviselje az Egészet, hanem mindig az Egész átélést 
kell oknak tekinteni. Nehéz megmojdani, hogyan válik ez 
az egész eszmélésnek átvillanyozójává, hogyan acélozza az 
akaratot, hogyan táplálja a hitet, a bizalmat, hogyan változ- 
tatja meg az időbeli és térbeli környezetet és hogyan újítja 
meg az egész embert. 

Ezt meg kell próbálni. Ez annyi, mint a lezárt látóhatár 
megnyílása. Mintha a lehajló égbolt félgömbje, melynek kö- 
zepén állunk, felemelkednék felettünk és kilépnénk a gömb- 
alakú skatulyából. Megnyílik minden körös-körül. Mert 
más szem néz most körül, olyan szem, amelynek látását 
nem fogyasztja a távolodás. Ez a szellem szeme, a bennünk 
lakóé, a bennünket alkotóé, a létünket folyton táplálóé, a 
hozzánk rendelt szellemi Valóság szeme, a számunkra ki- 
osztott, személyiséggé formált és hozzánk kapcsolt életadag 
a Teremtő Isten folytonos ajándékozásából, ez az Angelosz 
szeme. 

Akkor látom életem értelmét, ha az Angeloszom szemé- 
vel nézek. Ez a Szem az, amely túllát a rám boruló láthatá- 

ron. Ez a Kéz emeli le rólam az égbolt kék skatulyafödelét, 
hogy ne a végesben, hanem a végtelenben érezzem maga- 
mat. A Kéz nem kéz, hanem cselekvést jelent. Ő cselekszi 
azt, hogy túllátok önmagamon és lakóhelyemen, és megmu- 
tatja, hogy a föld csak szobám, mert lakóhelyem a Min- 
denség. Hogy kicsiségemben közöm van a Végtelenhez. 
Hogy minden csak illúzió, ami lezár, mert a Valóság nyitott 
mindenfelé. Az anyag bezár, a szellem megnyit, és ez a 
körös-körül való megnyílás az eszméleti képe annak, amit a 
tapintás nyelvén , pondus"-nak nevezünk. Értelmünk a ta- 
pintás nyelvén beszél, szellemünk pedig a látás nyelvén pró- 
bál hozzánk szólani. A tapintás szűkre zár, a látás tágra nyit 
és mindkettőnek a nyelvén ugyanazt hallom: amiben élek, 
az több mint én, nagyobb mint én, része vagyok a Végtelen- 
nek, mert Benne élek és mozgok és vagyok . . . 

A természetfölötti figyelésnek ilyen nyitott a látóköre. 
Nem látóhatár, mert nincs határa. Kör, amelynek sugara 
végtelenül növekedik és ezzel a sugárral tágulok a körülöt- 
tem egyre növekedő jövendő felé. Ez a jövő már nem fonál, 
hanem egy körém növekedő világ. 

Mindegyikünk ilyen növekvő világ közepén áll. Aki falat 
von maga köré, ám lássa . . . Lehet behunyni a szellemsze- 
met. Lehet elvetni a , pondus"-t. Nem hordom. Nem nézek. 
Mit csinál akkor az Angelosz? Van-e hatalma betörni az 
akaratszabadság birodalmába? . . . Imádsággal lehet . . . 

Lehet megnyitni a lelkek köré növekedő világot. A jövő 
jelenléte szélesedés, kitárulás, határtalan növés. Körös- 
körülről belém sugárzik, ami még nem vagyok, de majd 
leszek. Mindenhonnan erő száll belém. Mintha célpontja 
lennék az Eljövendőnek. 

Mikor angeloszom felemeli rólam a záródobozt, egyszerre 
megváltozik egész lényem. Megtudom, hogy ki vagyok. A 
végtelenség közepére tett egység vagyok és szüntelenül hal- 
. mozódnak bennem a határtalanság üzenetei — mert a ter- 
mészetfölötti figyelem munkához látott. 

Ez a figyelem Angeloszom hatalmában áll. Nem én kor- 

mányozom, hanem ő. És a megnyílás pillanataiban tőle és 
általa tudom meg életem értelmét. Általa dolgozik rajtam 
, Aki megújítja a föld színét". Engem is. 


8. Pneuma . . . 
1960. május 19. (3 óra 50 p) csütörtök 


Az angeloszok a Szentszellem munkásai. Emberlelkeken 
dolgoznak és ehhez a munkához állandóan tele vannak az 
Isten Szellemének lehelletével. 

Jézus rálehelt tanítványaira és azt mondta: vegyétek. A le- 
helletnek ez a nagy szimbóluma valóságot hordozott. A rá- 
lehelés az embernek szólt, és beletétetett a lelkek fölött való 
hatalom. Az apostolok egyszerű gyermeklelke a lehelletet 
vette, de angeloszaik tudták, hogy most mi közlődik velük. 
Hogy most ezek a rájuk bízott választott lelkek megújultak, 
a többi lelkek fölé emeltettek és égből szállott erkölcsi hata- 
lom fölséges tartói lettek. Az angeloszok érezték a beáradást, 
megteltek a megbízatással, meglátták a célt és az eszközöket, 
és átütött rajtuk az isteni üzenet, melynek mostantól fogva 
megújult szolgálatában állnak. 

Az emberi tapasztalatvilágból ez a pneuma, ez a lehellés, 
sóhajtás, fohászkodás, ez a legjobb megközelítése a szellemi- 
ségnek, és nem is tudunk ennél jobb képet találni annak el- 
nevezésére, aki , megújítja a föld színét". Egyetlen hasonlí- 
tás még az elfordulás minden anyagitól, bezárulás minden 
elől, ami külső, — szándékos befelé fordulás, hogy ott min- 
dent megkeressünk, amit a külsőtől nem látunk, mert elkáp- 
ráztatja szemünket és a káprázatok betakarják a valóságot. 

Mindig az anyag semmijére volna szükség, hogy megsejt- 
sük a szellem valami-voltát. Ezen a határvonalon találko- 
zunk angeloszunkkal. Mikor elfordulunk az anyagtól, min- 
dig vele találkozunk. Az így keletkező csendben az ő lépteit 
halljuk. Ott jár a lelkünknek abban a legbelső otthonában, 

ahová a Szentszellem üzenetei szólnak és átveszi azokat. Ott 
énekel azoknak a lelkében, akiknek , fülei vannak a hallás- 
ra" és akik felfigyelnek erre a dalra, mely alatt az örökkéva- 
lóság orgonapontjai zúgnak. 

Angeloszom tudja, mit kel! tennie ezekkel a végtelenből 
reám szálló üzenetekkel, ő az én karizmáim kivitelezője, 
neki kell azokat lelkem számára előkészítenie; és az ő szel- 
lemszeme áttekinti az én szellemiségem föltételeit, belső 
erezetét és mindent úgy cselekszik velem, amint hallja, hogy 
cselekednie kell. 


9. Szent-Szellem . . . 
1960. május 20. (1 óra 30 p) péntek 


Az Isten Szelleme, az az ígért Vigasztaló, aki , eszünkbe 
juttat mindent", nem magától mondja. amit mond, hanem 
, amint hallja". Ott van ez, ahol a , jobb nektek, ha én el- 
megyek". j 

Mi ez a , hallás"? Ez a mondása valaminek, amit ,, nem 
magától" mond az, aki mondja? Es az a sok emlegetése an- 
nak a hallásra való fülnek, ami talán mindenkinek nincsen, 
mert a szó azokhoz van intézve, akinek , fülei vannak a hal- 
lásra". Mi ez a , nem magától" való beszélés, hanem a rá- 
hallgatás valamire? Mi más ez, mint másik képe annak a 
közlő lehellet mögött rejlő szellemi valóságnak, ami egysé- 
ges közegbe vonja a lelkeket és amelyből csak a bűn erősza- 
kával lehet kiszakadni? 

Ez a ráhallgatás még szellemibb, mint a lehellet. Mert ez a 
külső világ előtt leeresztett függönyök mögött is kapcsol; 
mert olyanféle közegbemerülés, mint a , Benne élünk, moz- 
gunk és vagyunk", igen, Valakiben, aki körülvesz, belénk 
ömlik, eláraszt, nem léphetünk ki belőle. És e Valakin belül, 
aki az egyetlen igazán levő Valaki, és aki ajándékozza a Lé- 
tet annak minden fokán mindenkinek, ezen a Személyiséggé 

cselekvődő , isteni közegen" belül a külső felé behunyt sze- 
münket hangok igazítják. Közöttük olyan egység van, mint 
a levegőhordozta hanghullámokba merült hallószervek kö- 
zött, mert ebben a közegben üzenetek járnak keresztül kasul 
és kiki meghallja a magáét, mert minden léleknek megvan a 
maga hullámhossza, amelyen hívják, mikor éjszakájában 
megcsendül az ébredés. Hullámok erezetei futnak itt, és 
senki sem marad üzenetek nélkül. A lélekre boruló Szellem 
hallása ez, amelyben mindenik megkapja az Örökkévalóság- 
nak életkeringésében a neki jutó, a számára rendelt élet- 
adagot, és mindenki használhatja ezt a magáét továbbadás 
nélkül. De vannak az átvevők között nemcsak használók, 
hanem beszélők. Üzeneteik nemcsak nekik szólnak, hanem 
sokaknak. El kell mondani őket. Az üzenetben több van, 
mint amennyi saját lelküknek kell; azért kapták, hogy ne 
zárják magukba, hanem valamely nyomon az embertestvé- 
rek, lélektestvérek tulajdonaivá tegyék. 

Ezeknek megbízatása van. Ezek azok a lelkek, akik a szel- 
lemi hierarchia minden fokán felvonják függönyeiket esz- 
mélésük színpada előtt. Valami jutott nekik abból, hogy 
amit mondanak, , nem maguktól" mondják, azt mondják, 
, amit hallanak". Mert a Szellemiség Univerzumában olyan 
helyre vannak állítva, ahova kisugároztatni való hangok 
hallatszanak. Ezzel a maguk miniatürjében utánozzák a Há- 
romság egymásrahallgatását és füleiket megnyitják a hal- 
lásra. 

Aki így , mondja, amit hall", az ezt nagyon egyszerűen 
teszi. Nem veszi körül semmiféle látványosság, legalább 
nem szükséges, hogy körülvegye. Ha megvan, csak mellék- 
tünemény. A lényege akkor is az, hogy nyitva áll a lélek hal- 
lószerve, és a hallott szavakban a természetfölötti beszél a 
természet hangján. A hallószerv, amely felveszi, nem a testé, 
hanem a léleké, mely a szellemiség közegébe van merülve és 
megnyílik annak hullámaira. 

Mikor így megnyílik, akkor szokta szavainak köntösébe 
öltözteti hallomásait. Maga a hallomás nem szó, nem mon- 

dat, hanem valami azelőtti, valami, amiből emberi eszmé- 
lésben a szó, a mondat születik. Az üzenet nem betű, hanem 
áramlás a lélek felé. A betűköntöst az elfogadó eszmélés ölti 
rá és az emberek számára való továbbadásban már ebben az 
öltözetben jelenik meg. 

Ami az üzenetből nem veszi fel a szó köntösét, az kizáró- 
lag az átvevő léleké, annak nem kell más eszméletbe köl- 
töznie. A kiváltságosak mindig beszélnek szavakba nem 
foglalhatóról. Ez az, ami csak nekik adatott, mint az igazi 
Létról meggyőző erő, amelyből mindig merítenek, csak rá 
kell pillantaniok. Ezekhez nem fér a szó, mert ezek ama 
,szem nem látta, fül nem hallotta" világból valók, ahova 
testbenlakó csak kivételesen juthat el és mikor visszajön 
onnan, — bármennyire világos volt is az előtte az átélés pil- 
lanatában - már nem tud beszélni róla. Hordja magában 
mint megnevezhetetlen emléket, életének szikrázó pillana- 
tát, amelyben a hallottak valósággá lettek számára. 

Ez a lelki hallás a Szentek Egyességének közlekedési háló- 
zata. Isten nem korlátozta ezt a Háromság belső életére, 
amelyben ragyogó kiteljesedettségben öröktőlfogva és örök- 
kéáradóan dolgozza az Actus Purus-t, nem, mert képére és 
hasonlatosságára akart szellemeket, lelkeket, embereket és 
, Magából" adott nekik, hogy ők is legyenek. Es a maga 
Egységének képére és hasonlatosságára terítette ki saját 
mivoltának eszméletekké áradását és közöttük úgy futtatott 
szét és járat örökké karizmatikus üzeneteket, mint ahogyan 
a Háromság örökösen tette. Ebben a nagy Egységben a Há- 
romság közlekedő szálai vannak kifeszítve, lélekről lélekre 
járó közlekedő utakká téve az emberi eszmélésnek átte- 
kinthetetlen finomságban, szövevényességben, — amelynek 
találkozó pontjain üzenetek szólnak azok számára, akik az- 
zal a természetfölötti figyelemmel hallgatják őket. 

10. Az Úr kitárta karjait 
1960. május 21. (4 óra 10 p) szombat 


A Mindenségbe kiárasztott lelkek a hozzájuk tartozó tisz- 
ta szellemekkel együtt megismétlik a Szentháromság egysé- 
gét. A Háromság időtlen és tértelen Egységének széjjel szál- 
lása ez az Időben és a Térben. Az, ami az Örök Egység ön- 
magába merülésében valóság, most más feltételek között va- 
lósul tovább, mert nem akart egyedül lenni. Kitárta maga 
köré a határtalan teret és kiárasztotta a szüntelenül táguló 
időt. Ami be volt zárva az ő egyetlen hármas Valóságába, 
azt a belőle fakadó szellemiségekkel és a rájuk bízott testes 
lelkekkel most , világ"-gá valósította és ezzel megteremtette 
a szellemiségek társadalmát, hogy azt az anyagba vetítse és 
planétáin életek fakadjanak. 

Ennek az óriási Egésznek hasonlítania kell hozzá, de ez 
nem megismétlése a Teljességnek, hanem utánzása az ő lét- 
módszereinek, felhasználása a Háromság Egységében fel- 
használódó és számunkra érthetetlen egymásbaolvadá- 
soknak, amelyek, mikor beletükröződnek az anyagba, akkor 
a szellemiségek összetartozása lesz belőle. Parányi utánza- 
tok szállnak széjjel és töltik be a Teret, talán nem is volna 
Tér, ha előbb szellemek nem születtek volna az Örökké- 
valónak méhéből és talán a szellemek megteremtéséből fa- 
kadt a tér a majdan abba beleteremtődő anyag számára. 
Minden egyes tiszta szellemiség egy-egy istenutánzat, mind 
az Ő Képére és Hasonlatosságára jelenik meg és teremti to- 
vább a saját valóságát, mert a lét mihelyt kezdődik, nem 
passzív, nem tétlenkedés, hanem folytatódó Tett, az Örök 
Fényből kilépő és elolthatatlan Szikra, mely abban hasonlít 
eredetéhez, hogy a Létbe való kiszállása már nem teheteten 
folytatódás, hanem tevékeny teremtődés. 

A teremtődés folytatása Isten munkájának, mely az egyes 
szellemiségben a megteremtéssel veszi kezdetét. Minden 
egyes szellemiség öröktől fogva él Isten rágondolásában és 

teremtésének pillanatától fogva él saját magának tudomásul- 
vételében és magáragondolásában. Ez a magáragondolás 
megismételhetetlenség folytonos haladását és azt a jelentá- 
gító hatalmat, amely magára borítja múltját és jelenébe ol- 
vasztja jövendőjét, vagy talán jövendőjébe önti múltját és 
jelenét. ; 

Van valami ijesztő is ebben az érthetetlenségben. Az érte- 
lem ott áll a saját határain, de azokat seholsem lépheti át. 
Az emberi elme mindig nagyon megérzi ezt, valahányszor 
megkísérli megtávcsövezni a birodalmán kívül levőket és 
meg kell állania a , titokzatos", a , felfoghatatlan" előtt. Fé- 
lelmes az, hogy van ez a határ, valami elrémítő befalazottság 
érzetével jár és a szellemiség határtalanságvágyának ellent- 
mond. Ez az ellentmondás fáj, ez a bezártság valami rendel- 
lenes, valami szinte lehetetlen, és ez a szembeszállás a szel- 
lemiség olthatatlan vágyával a világot ismerő kitágulás felé a 
börtönbezártság érzetével jár. 

Ez a fájdalom emberi. A tiszta szellemiségek ebben nem 
részesednek, .mert számukra nincsenek meg az emberi érte- 
lem korlátai. Ezek a korlátok az anyagosságból épültek és a 
testes lélek megismerései számára készültek. Ezeknek áttö- 
résére a testes léleknek más képességek állanak rendelkezé- 
sére, amelyek nem függnek akaratától, hanem megajándé- 
koztatások a korlátokon túlról. 

Ezek a megismerések a szellem figyelmének hozadékai, 
amelyek úgy néznek ki a Mindenségre, mint a hajó-korláton 
kihajlók az Óceánra, mely Határtalanságba öltözteti őket. 

Ez a kifelé pillantás önmagunkból az ajándék, amit a Te- 
remtésben mellénk, belénk rendelt tiszta szellemiség látóké- 
pessége éltet bennünk. Élő ajándék, nem olyan, mint egy 
szeretetcsomag, hanem olyan mint egy csomag szeretet, 
mely a Lét Szerelmével önti belénk azt a látástöbbletet, 
amelyre sóvárog egész valónk. 

Értelmünk azért nem lát túl korlátain, mert hideg. Az ér- 
telemben magában nincs tűz, az egyedülhagyva hideg ma- 

rad. A tiszta szellemiségek ezzel szemben égnek a szeretet- 
től. Az isteni erősség lángokat dobott beléjük: azon a Pün- 
kösdön, meg is mutatta lángjait az emberszemeknek. Ezek- 
kel a lángokkal kell az értelmet felgyújtani, és ez a , gyújto- 
gatás" a testes lélek mélyeszméletében lakó Angelosz fela- 
data. 

Ez a tűz nem a pusztító tűz, hanem a termelő tűz. 

- Mi mást akarok, mint hogy égjen? . . . 

Mikor az ismeret ebbe a Tűzbe kerül, abba a Tűzbe, amit 
Ő hozott a földre, akkor kezdődik a testes lélek hatalmas 
kiteljesedése, mint a Napsugár tüzéből az Élet. 


11. A szellem tüze 
1960. május 22. (23 óra 49 p) vasárnap 


Ez a harmadik figyelem nem élhet meg a szeretet tüze 
nélkül. Mint ahogy nem lehetetlen, hogy magasrendű szel- 
lemiségek tartózkodjanak olyan égitesteken, amelyeknek 
hőbeli föltételei az anyagos lélek életföltételeinek ellent- 
mondanak, éppen úgy nem lehetelen a természetfölötti fi- 
gyelemnek olyan belső lélektűzzel való átitatása, amely 
egészen más világosságot teremt benne, mint az, amellyel az 
értés hideg figyelme dolgozik. Mint ahogyan az átizzított 
anyaggal is lehet kapcsolatos a szellemi lét, ha nem is tes- 
tekké sűrítve lakásukat, ugyanúgy lehetséges ennek a hideg 
figyelemnek egy olyan átizzítása, mely még megfér az em- 
beri lélek képességeinek határai között és mégis bele tud 
már világítani a Végtelen portikuszaiba és ott felfedezni 
másrendű igazságokat, mint amelyek a hideg megértés út- 
jairól valók. jú 

Valami ilyen tűz, amiről az a Szent Ajak beszél, amikor 
mondja: , azért jöttem, hogy tüzet hozzak a földre és mi 
mást akarok, mint hogy égjen". 

Talán nincs is más különbség a figyelés második és har- 

madik rétege közt, mint ez a tűz. Mikor a természetes figye- 
lem felgyullad, akkor a természetfölöttibe lát. Az a tűz 
megoldja merevségeit, felszabadítja a hideg tértormák alól, 
segíti kilépni a dimenziók kereteiből. Olyasmi ez, mint Já- 
nos szavában hegyek lebontása, mélységek kitöltése, szögle- 
tek legömbölyítése, keménységek meglágyítása, ellenállások 
felolvasztása. 

Tűz ez, már mondtam, de nem romboló, hanem teremtő 
tűz, amelyből másrendű élet fakad, mint azé, amit eléget, és 
égési termékei magasabbrendűek, mint az égés előttről 
valók. ; 

Eggyél több ellentét anyagi és szellemi történések között. 
Jézus azért használta a tűz szót. mert metaforázni akart és 
az anyag szimbolisztikájával akarta magyarázni a szellemet. 
Az anyag történései közül a tűz az egyetlen közismert fo- 
lyamat, amelyben a meglevő bomlásnak indul és más vala- 
mit termel. A tervtelen tűz rendesen alsóbbrendút termel; fa 
helyett tűnő gázokat és hamut. Az ember ezt úgy hívja, hogy 
, pusztít". Az anyag magárahagyott tüzei általában ilyenek. 

A szellem tüze más. Neve azért azonos, mert az is meg- 
bontja a készet, támad ez ís, idomít ez is, de nem az anyag 
hulló vonalán, hanem a szellem emelkedő vonalán. Ez a tűz 
nem leszálló, hanem emelkedő folyamat. Az a természete, 
hogy ami marad belőle, az értékesebb, mint amit meggyúj- 
tott. Elégetett valamit, de úgy, hogy égési termékei maga- 
sabbrendűek, mint a lánggal megtámadottak voltak. Ha ez a 
tűz az emberi figyelembe költözik, azt átbűvöli, új munkára 
serkenti és anyagnéző figyelemből szellemnéző figyelemmé 
alakítja. 

Ez a tűz jelenti a figyelt dolog szeretetét. Azt lehetne 
mondani, hogy az értelem figyelme csak nézi a maga tár- 
gyát, ez a figyelem pedig szerelmes a valóságba. Az emberi 
elmében halványan próbálkozó intuíció mécse ad valami 
homályos megérzést erről a képességről. De teljes megva- 
lósulásában csak a misztikus megajándékozottságú lélek- 
ben él. 

Az a megismernivaló, ami ennek a figyelemnek tárgya, 
igényli ezt a tüzet. A puszta ránézés nem elég a felismerésé- 
hez. Beleolvadás kell, és ehhez való a tűz. Az nemcsak 
szemlél, hanem azonosul, beleszűrődik, s ehhez nem állhat 
keményen mint tárgy tárgy előtt, a maga témája előtt, ha- 
nem azzal egyesülnie kell, asszimilálódnia vele, és bele- 
ömlenie annyira, amennyit megbír belőle. 

Ez a megismerésen felül van, ez több mint , ismerni", ez 
annyi mint találkozni és a találkozásban mindenestül egy- 
másbaömleni. Ilyen lehet a tiszta szellemiségek rendes érint- 
kezésformája. Persze az embernyelv ,érint"-kezésnek 
mondja, mert csak kemény körvonalak egymáshoz kerülésé- 
ről tud és ez neki a , talál"-kozás. Ha angeloszok nyelvet 
alkottak volna (nincs szükségük rá!, az semmiesetre sem 
ezekkel a képekkel élt volna, talán egybeömlésnek és szét- 
szivárgásnak nevezte volna a találkozást és az elválást. Ilyen 
képességekkel az eszméletek közlekedése egyszerű, termé- 
szetes, és nem az egyesülésre (a találkozásra). hanem az el- 
határárolódásra kell külön erőkifejtés. 

A harmadik figyelem tehát ez a feltüzelt látás. Hatalma 
onnan van, hogy tudja: amit meg kel! látnia, az szeretnivaló, 
az átölelnivaló, — nem hideg látvány. Azért nem is jó szó a 
, szemlélődés". Csak az emberlélek vizuális természete súg- 
ja; sokkal hivebb szó az , azt mondja, amit hall". A hallás 
sokkal spirituálisabb érzékszerv, mint a látás; művészete, a 
zene, sokkal anyagtalanabb, eszméletutánzóbb, mint a szem 
vagy a tapintás művészetei. Milyen szellemies szerelmet tud 
egy mélyeszméletből fakadó zenei alkotás a lélekben ki- 
gyullasztani! Az az Örömszimfónia hogyan lobog! 


12. Az érthetőség határain . . . 
1960. június 5. Pünkösdhétfő 


Mindig az érthetőség határaira hív az elmélkedés. Ott 
vannak azok a kérdések, amelyekre a szellem figyelme felel. 
Valami rokonság van abban a kijelentésben, hogy az agy 

nem emlékező, hanem felejtő műszer, és abban, hogy a tisz- 
tán szellemi valóságoknak nem a találkozáshoz, hanem az 
elhatárolódáshoz kell erőkifejtés. Közbül van az a mondás 
is. hogy a telepatiában nem azt kell magyarázni, miért van, 
hanem azt, hogy miért nincs mindg . . . 


1960. június 20. (5 óra 40 p) hétfő 


Az érthetőség határain . . . 

Az emberi gondolkodás fejlődésében milyen jól látszik, 
hogy az értelem a szilárd testekkel való bánásra van beiga- 
zítva. Milyen tisztalátás ez Bergsonnál! Az emberi eszmélés- 
nek ez a pólusa olyan munka, amelyet a mesterember tevé- 
kenysége szimbolizál. Mikor ezt átviszi a szellemibe, akkor 
értelem lesz belőle. Azért van megelégedve az értelem, mi- 
helyt sikerül valamit részekből összeraknia, az együttest 
szerkezetileg áttekintenie. Milyen jól megpihen abban a 
gondolatban, hogy az emlékek az agysejtekben ülnek és ha a 
sejtjük megbetegszik, elkopnak vagy eltűnnek! Es milyen 
egyszerű dolog a gondolatközlést úgy érteni, hogy a szavak- 
hoz eszmék ragadnak és ha a szót átküldöm a másik fülbe, a 
hozzáragadt eszme beugrik a másik eszméletbe, hogy ott a 
többinek társaságában forgolódjék! Milyen könnyű a tele- 
pátiát úgy fogalmazni, hogy az egyik agy sugarakat küld a 
másik agynak és ott olyanforma valóságot kelt a benne lakó 
eszmélésben, amilyenek azokhoz a sugarakhoz tartoznak, s 
ilyenformán az agysugárzás eszmét ís dob a másik eszmé- 
lésbe! 

Mégis mindez milyen távol áll az igazságtól! És távol is 
marad, ha nem vesszük le róla a cselekvésre született emberi 
gondolkodás bilincseit . . . 

A szellemi valóságok természete nem az elhatároltság, 
hanem az eggyéolvadás. Nem az, hogy elzáródjanak, hanem 
hogy megnyíljanak. Nem az, hogy egyenkint legyenek, ha- 
nem hogy egymással legyenek. 

Ezért van az, hogy minden, ami a testes eszméletekben 
magyarázatot kér az értelemtől, először a fordított utat vá- 
lasztja. Visszafelé az odafelé helyett. Ezt kellene először 
biztosan és tisztán magunkévá tennünk. 

Azt a gondolatot, hogy a szellemiség magyarázataiban s0- 
hasem visz sikerre az első gondolat. Mert az anyag a szel- 
lemiség visszája, és ha belőle indulunk ki, mindent fordítva 
magyarázunk. 

Ahol a szellem keze járt és otthagyta nyomát, ott nem 
szabad az értelem természetes guruló munkájának enged- 
nünk. Meg kell fordítani szekerünk rúdját és felfelé indu- 
lunk. Mert a szellem munkája az anyag munkájának fordí- 
tottja. Úgy kell megérteni, hogy elfogadjuk. Úgy kell meg- 
látni, hogy belemélyedünk. Nem távolról, hanem belülről. 

Ha így irányítjuk be eszméletünket, akkor magától , ért- 
hetővé" válik bennünk a szellemi egységek közlekedése. 
Mert abból az országból hiányzik , a közlekedés" gondolata. 

Miért közlekedjenek az egybeforrtak? Miért keressék egy- 
mást, akik egyben vannak? Miért próbáljanak , közlekedni" 
azok, akik minden egyéni függetlenségük fenntartásával egy- 
másba vannak merülve? Mégpedig nem egyenkint egymás- 
ba, sem páronkint összesedve, hanem eredetük istenbefor- 
rott egységét fenntartva, mindnyájan együtt az Örök Erede- 
ten át. 

Hol rejtőzik ez az egység? Az egymásról való tudásban. 
Egymás látásában. A Gondolat életközösségében, ahonnan 
valók ezek az írások is. Itt van az elhatárolnivaló. Olyan 
egység ez, melyben egymás látása bármely percben akadály- 
talan és egymás nemlátásához kell bevonni a függönyöket. 
Minden szellemiség magától kitárul minden másik szellemi- 
ség felé. Ehhez nem kell külön akarat, se szándék, se erőki- 
fejtés. Az a természete, hogy nyitva legyen és hogy amit az 
anyagos lélek erőkifejtéssel keres meg maga körül, az benne 
látásnál mélyebb tudomás, önként valósulás élményévé 
legyen. 

A szellemiség a maga teljességében egymásbahatolásban 

él. Ez az egymásbahatolás nem olyan, mint két folyadék 
egybeöntése, nem passzív elkeveredés; ez csak közelítőleg 
metaforázza azt az áttüzesedett egységet, mely egy világgá 
tesz mindent, ami szellemi, és melynek ez a belső, egyesítő 
élménytüze a Szeretet. A szellemvilág minden egyéne sze- 
reti a többit és ez a szeretet válik látássá, sőt élménykö- 
zösséggé. A szeretet olyanforma térkitöltés a szellemvilág- 
ban, mint az anyagiban a gravitáció, melytől nem menekül- 
het egy atom sem, mind bele van szervezve a nagy belátha- 
tatlan világteljességbe, benne úszik, mint egyetlen közös 
erőtérben és megvan ott a szerepe, végtelenig táguló vonzási 
köre, midenfelől ráható vonzóerők benne való nyilvánulása, 
mintha csak azért volna, hogy terében erőponttá lehessen, 
mely sugároz és elfogad. 

Tudja ezt? Hány foka és árnyalata van az eszmélésnek? 
Az atom önkénye és kiszámíthatatlansága hova van rejtve? 
Ez az erőpont, az ő láthatatlansága, hogyan tölti be a min- 
denséget? 

Úgy, ahogy az egyetlen szellemegységbe kiömlő Szeretet 
visszafordul és eljut az Istenig. A Szeretet terméke csak sze- 
retet lehet. A Szellemiségek határtalan erőtere sziporkázik a 
szeretettől. 

- Mi mást akarok, mint hogy égjen? — mondta Az, Aki az 
Egészet hordozta és felvette az Egyetlen Testet a Szűz mé- 
hében. 

Ez a tűz az egységesítő fény és forróság. Ez az égés beletar- 
tozás a félelmetesen szép Egészbe és ez teszi magától érte- 
tődővé az egységet és egymásnak oly tiszta tudomását, mely 
végtelenül meghaladja a mi egyéni eszméletvilágunk átlátó 
ismeretét. 

De akkor egyben vannak? Hiszen ez az anyag káosza után 
most a szellemkáosz volna. Elvegyülnek egymásban? És 
nem látják magukat? Csak a többit látják? És Őt maguk he- 
lyett? Hova lettek az egyének, a személyek? A szuperszemé- 
lyek? A hiperszemélyek? Összefér ezzel az egymásba- 
vegyüléssel az egyénnéválás, a folytonos személyiségterem- 
tődés? 

Igen. És ez, éppen ez a szellemiség másik csodája. Nem 
kell ebből az egységből magát kiegyénítenie, mert benne 
kezdettől fogva, személlyéteremtetésétől fogva egyetlen, 
örök, megismételhetetlen egyén. Te is, én is, angeloszaink 
15. Ezért nem jó semmiféle keverésmetafora. Alig tette meg 
illusztráló kötelességét, már mehet is. Mert ha rögzítem, ve- 
szélybe hozom vele az igazságot . . . 

A szellemiségek egysége egy mindeniket egyenkint külön 
fenntartó és teremtésük pillanatában beléjük dobott princíi- 
piummal meghatározott, körvonalazott, belülről égő egysé- 
get tartalmazó egyénné és személyiséggé van szerveződve. 
Olyan , zárt" egység a minden többiről való tudásában és 
minden többiért égő szeretetében, mintha sohasem látta vol- 
na a többit. Olyan önmagába szervezett egység, mintha soha 
beléje nem hatolt volna hatásaival a többi hasonlója. Olyan 
önmagából és Istenből élő Szeretetforrás, mintha soha köl- 
csön nem vett volna és nem kapott volna ajándékul szere- 
tetet. 

Most idefordítottam az érem másik oldalát. Az előbb 
, írás" volt, most pedig , fej". Betű? És Gondolat? Mindegy; 
hogyan hívom. A lényeg az, hogy most megmutatkozik a 
személyes multságot és jövendőséget egyetlen teremtő gesz- 
tussá egyesítő Akarat. Ez az egyéni akarat a személyiség el- 
határolója. Ez teszi, hogy nem kell félteni a személy függet- 
lenségét az Elmény mindenfelől ráhatoló egységétől. Ebben 
a mindenét átható egységben is eredeti egyetlen egyén, 
személyes fáklya marad, tiszta, koromtalan láng, mint a lé- 
leknevű , spiritus"-é, mely nem a szemnek ég, hanem a szel- 
lemnek, és melynek az Akarat az égvemarasztója. 

Ez a kisugárzás szervezi őt egyénné a rásugárzások között. 
Mert ez a központi Akaratszikra, ha egyszer meggyult, ki- 
olthatatlan. Fénye egyetlen. A maga fényébe burkol minden 
érkező hatást. A befogadással lényének részévé teszi, fel- 
dolgozza önmagává. Benne van a közlő szellem, a , másik" 
és minden élményüzenetén ott van az induló posta pecsétje 
mellett a megérkezés postájának pecsétje is. 

Ezt a pecsétet az egyénné-akarás keze nyomja rá. Nem is 
pecsét. Hanem az elfogadás pillanatában az egyéni egyetlen 
színnel való ráfestődés, az akarat szeretettüzében tulajdon- 
náválás, az egyéni történés egyetlenségébe való beolvadás. 

Ezt jelenti a szellemvilágban az adás és az elfogadás. Nem 
passzív beleömlés, hanem tevékeny egyesülés. Amit a másik 
szellemtől kap, önmagává teszi. 

Így minden testvérlélekkel. 

És ugyanígy a valamennyit magához ölelő Istennel. Isten 
képe is az én egyetlenségembe olvad. Isten bennem is az én 
Istenem. Akaratom beléje olvad és szeretetem tüze enyém- 
mé teszi Öt. Ő pedig annyira az enyém, mintha nem volna 
senki másé és Benne én annyira az övé vagyok minden má- 
sokkal való egységemmel együtt, mintha senki más nem vol- 
na a világon. 


13. A Lét I. 
1960. június 21. délután 


Csak az anyagvilágban, sőt valójában csak a szilárd testek 
világában van meg a biztos egyesültség és biztos különült- 
ség. Sem a folyékony, sem a légnemű anyag nem illusztrálja 
azt a darabos logikát, amelyet a szóalkotás képezett ki az 
ember elméjében. Mert csak a darabos anyag játszik a térrel! 
úgy, mint a mondatolás, és a grammatika annak játéka a 
szellemen. A szellem túlárad, de alkalmazkodik és megal- 
kotja az ész számára a maga munkamódszerét. Az ész pedig 
felbátorodva a vett ajándékon, azt hiszi, hogy hatásköre ha- 
tártalan és fegyverei mindenre jók. 

Meg is próbálja erejét mindenen. Minthogy korlátlannak 
véli magát, ha eljut olyasmihez, ami képességeinek határán 
túllevőnek mutatkozik, azt mondja rá, hogy az nincs. Egy- 
terjedelműnek érzi magát a Léttel, ha tehát a Lét valamely 
valósága nem fér kategóriáiba, azt nem hatásköréből, hanem 
magából a Létből zárja ki. 

A Lét ugyan visszavág és ráborítja az emberi eszmélésre a 
maga észentúli valóságát, de ez nem zavarja az észt, haszta- 
lan érkezik az élmény kényszerével a , más" életből való, -— 
ez a más élet akkor nem valóság, álomlátás csupán — és 
nincs. 

Itt valóban magának a Lét értelmének megvilágosítására 
van szükség. És itt válik széjjel az ember gondolatának széj- 
jelhasadó magatartása: akit megbabonáz a múlt, akit elbűvöl 
a jövő. A tergo és a fronte. Ahol voltam és ahová megyek. 

Melyik a valóságosabb? 

Az-e, ami mögöttem van, és már elhagytam? Vagy az-e, 
ami előttem van, és életem az, hogy belemegyek? 

Melyiket ismerem jobban? Amit elfelejtettem, vagy amit 
még nem tudok? 

Mert valamit mind a kettőből tudok. De mind a kettőt 
másképpen tudom. Lehetne azt mondani, hogy a múltam 
befér az értelembe, a jövő pedig nem fér be. Az Időmadár e 
két szárnyának bennem-léte és belém-fogódzása két egymás- 
tól mélyen különböző valóság. 

A múlt megmaradása ősi, emberi ösztöntudomás. Rágon- 
dolni elég és már tudom. Ez benne van a közeszméletben is, 
mert annak mondásai közül való: a megtörténtet nem lehet 
meg nein történtté tenni. Ez a letelt időnek törölhetetlen- 
sége, mert nem lehet benne visszafelé menni. Ez azonban 
csak annyit jelent, hogy nem lehet azt többé az , elmúltság" 
színezete nélkül átélni, nem lehet átélni úgy, mint most 
teremtődő pillanatot, hanem csak úgy, mint már megterem- 
tett pillanatot. Nem is lehet kiszakítani környezetéből, sem 
egyidejűségéből, sem időkörzetéből, s ha jön és bebocsátódik 
eszmélésembe, úgy jön és úgy lép be, mint egész énem egy 
múltamban fürdő darabja, mely sohasem , darab", hanem 
mindig Egész. 

A régi gondolkodókban a legnagyobb valósághamisítás az 
, eszmékre" darabolás, annak észre nem vevése, hogy az, 
amit rögzített , ideá"-nak nevez, az csupán azért tudja ma- 
gát így emlegettetni, mert mindig egy egyéni egész gyújtó- 


154 


pontja, amelyből az eszmélés készségesen elhanyagolja az 
egyénit, a személyből származót és az eszmélet érésében a 
perchez tartozóságot, lekoptat mellőle minden egyetlent, 
szinte kiszívja megismételhetetlen ízét és egyformaságokat 
készít belőle, hogy elnevezhesse. 

Az így elmondhatóságra preparált eszméleti állapot azon- 
ban a valósághoz képest ugyanaz, mint az élő szövethez ké- 
pest a mikroszkóp alá szánt , preparatum", nem életdarab, 
hanem hulladarab, és éppen az tűnt el belőle, ami életté te- 
szi. Minden, ami így ki van készítve a megnevezésre, készít- 
mény, preparatum, és mikor ezekből az eszméleti prepara- 
tumokból össze akarom állítani az élő eszmélést, hogy be- 
szélhessek róla, úgy járok, mint aki két üveglap közé szorí- 
tott élettelen szövetekből akarna élőt teremteni. Hiába lá- 
tom szerkezetét, nem látom a működését. Ha azt is látni 
akarom, akkor magát a folyamatot kell néznem, az élettel 
terhelt vízcseppet, amelyben sürög az ismeretlen valóság a 
maga egyetlenségében és eredetiségében. 

Az igazi eszméletvizsgálás azonban nemcsak ennyi. A leg- 
nagyobb feladat megérezni benne az Időnek teremtő hatal- 
mát. Ami bele van dobva az időbe, hogy ott tovább termelje 
magát, az már szellemiségre hivatkozik, mert az idő minden 
hatása már valamilyen fokú és valamilyen adagú szellemi- 
ségre vall. Bele van szűrve valami belsőség, valami anyag- 
fölötti, ami az élet kapujánál lép történésbe és először talán 
csak mozgás, később érés, még később eszmélés, és azontúl 
minden, ami az eszmélésen felül van. 

Az értelemadta Lét-tudomásból hiányzik az idő belegon- 
dolása. Semmisem Zavarja úgy az értelem első elgondolásait, 
mint az idő észrevevése és ebből folyólag a történés elfoga- 
dása. Jobban szeretné a Létet élettelennek, hogy annak szi- 
lárd oszlopába fogózhasson a valóságnak élő tengerén. Sze- 
relmes az állandóba, a rögzítettbe és nehezen szánja rá ma- 
gát a változás tanulmányozására, amilyet először látszatnak 
minősít. Mikor pedig tanulmányozni kezdi, változatlanok- 
kal kívánja megoldani és mesteri módon alkot rögzített fo- 

galmiságokat, hogy a Lét nagy történésrengetegét szédületes 
sakkjátékká oldja. 

Ez az értelemszülte Lét azonban nem a valóságos Lét. Így 
nem lehet a Lét a metafizika tárgya. Mert halott. Fel kell 
éleszteni. A felélesztés pedig abból áll, hogy visszahelyezzük 
az Időbe, ahonnan az érthetőség kiemelte. Nem fehér lap 
többé, ahová a valóság beírja magát. Nem a legtágabb fogal- 
mi kör, ahova minden belefér, ami csak a Létbe betolakodni 
akar. Nem a Teremtő kezében levő óriási doboz, ahol fajok 
és nemek szerint minden rendezve áll és csak meg kell a 
rendet tanulni, benne minden megtalálható. 

Az ilyen Lét nem valóság, csak a valóság fantomja, — 
éspedig nem eleven fantom, hanem gyártott fantom. Még a 
legművésziesebb kibernetikai készítmény sem utánozza tö- 
kéletesen. 

Az igazi Lét, amelyben élünk, egészen más. Amaz csak a 
Létnek antropomorf magyarázata. 

Milyen akkor a Lét? 

Megtalálható? 


14. A Lét II. 
1960. június 24. (4 óra 20 p) Jézus Szíve ünnepén 


Milyen akkor a Lét? 

Nem üres lap, nem megtöltendő doboz, nem italra váró 
pohár, hanem tele valóság. Élet, eszmélés, múlttól és jövőtől 
terhes jelennel és nem úgy érthető, hogy kiszedek belőle 
mindent és az üresbe nézek, hanem úgy, hogy elfogadom 
mindenestül és belemerítem magamat, hogy elvesszek 
benne. 

A Lét nem a valóság tartalmazója, hanem maga a Való- 
ság. Egyenlőségi jelet kell tenni e két nagybetűs szó közé. 
Igaz. hogy akkor nem lehet a valóságot összerakni, felépí- 
teni, hanem egészébe kel! elfogadni, és a szemléletet nem 
önmagamon, hanem a Mindenségen kell kezdeni. 

A Lét igazi értelme a Mindenség. Univerzum. Ismerem, 
mert magam is mindenség vagyok. Nem tükrözöm a min- 
denséget, hanem beléje tágulok. Mikor magamat tudom, ak- 
kor beletudom azt egy szüntelenül növő valamibe, aminek 
nem része, hanem tényezője vagyok. Együtt dolgozom vele 
és benne. Nem úgy, mint ahogy tériesen gondolva egy nagy 
Egésznek tudok része lenni, hanem úgy, mint ahogy idősze- 
rűen gondolva egy nagy összjátékba bele tudok énekelni és 
hangom, ha enyém is, elvegyül benne és az Örök Koncert- 
ben játssza szerepét. 

Ez a Mindenség egy nagy énekelés, szertezenélés a min- 
den múlt és minden jövő felé. Ezen kell kezdeni a metafizi- 
kát. Minden hódolatom az üres Létet betöltő, teleépítő 
téries metafizikának; az emberi szellem óriásai alkották. De 
kell melléje egy másik metafizika is, a kicsinyeké, akik az 
építéshez nem értenek, de egyszerű létük magától tágul a 
Mindenné, jelenük magától tágul a Mindenkorrá. És mikor 
úsznak ebben a Mindekorban, tudják, hogy hol vannak, is- 
merik annak erővonalait, érzik a közegében úszó Jelennek 
szárnycsapásait és minden elmerültségükben tudják magu- 
kat, s önmagukban olvassák a Mindennek törvényeit. Nem 
alkotnak tudományt, nem szerkesztenek, csupán érzik a lét- 
nek lüktetését és fölismerik azt, hogy egyformák a Minden- 
nel és ha jól megnézik, vagy inkább megérzik magukat, en- 
nek szuperlativusza lesz a Mindenseg. 

Az ilyen Lét az Időben száll. Mint ahogyan én szállok az 
én időmben. Látom a Létnek végtelen madarát, amint hasít- 
ja az Időt határtalan szárnyaival és viszi a Mindent a légen 
át, amelyben ütemezi az Elet lüktetését. Ugyanúgy, mint az 
én madaram száll az én időmben és viszi az én mindenemet 
és benne ütemezi az én életem lüktetését. Bennem őt utá- 
nozza minden, az én mindenem. És így magamból Őt tu- 
dom meg, a nagy Mindent. 

Azért vagyok én személy, mert Ő személy. Felette, kívüle 
minden létezőnek és mégis benne. Minden ízében benne és 
mégis tőle függetlenül. Mert túlárad azon, amit teremtett, 

amint én is túláradok azon, amit magamban teremtek. Ne- 
kem saját létemmel tanítja meg Önmagát és saját világom- 
mal tanítja meg az Ő Mindenségét. 

Vigyázni itt! Nem a Minden az Isten. A Minden az Isten 
műve. Meglátom azt önmagamban, mert az én mindenem is 
az én művem. Nem vagyok a művemmel azonos. Kívül ál- 
lok, mint alkotója. Ez tanít engem. Azért vagyok ilyennek 
teremtve, hogy önmagamból kiolvassam Őt. Mert létemmel 
tanítja nekem az Ő Létét. És mikor időmmel úszom, de tu- 
dom, hogy nem vagyok sem ez az úszás, sem ez a szállás, 
hanem az, aki azt cselekszi, az a valaki, akinek az idő eme 
szakaszára vonatkozó szállás adatott abban az örök valóság- 
ban, amelyből kiszakadt. 

Így látom a Létet. Így látom annak nem igazság-igényét, 
hanem valóság-igényét. Önmagamból ismerek rájuk, mert 
bennem is él mind a két igény. Akarom az igazságot, és vá- 
gyódom a valóságra. Amabban vezet a keresés, emebben a 
kitáruló szeretet. Mert a valóság nem tárul ki nekem, ha én 
ki nem tárulok szeretetté. 


15. A Lét III. 
1960. június 26. (16 óra 25 p) vasárnap 


Nagyon elválasztottuk a tudást az érzelemtől. Ez azért 
van, mert legtöbbünk tudása átvett tudás, személytelen, nem 
egyénileg alkotott tudás. A teremtődés pillanatában a tudás 
nem hideg. A most született tudás szerelem. Csak a régi tu- 
dás hideg, amiről már lekopott az alkotás melege és az élő 
valóság helyett csontváz lett belőle. Az ember maga is, amit 
róla tudok, csak az az iskolai laboratóriumokban álló, össze- 
drótozott csontváz, vagy az az izomséma, amiről Semmel- 
weis nem akart tanítani Bécsben és hazaszökött Budapestre 
megbolondulni. 

Szeretni csak az élő ismeretet lehet; a kézről-kézre, vagy 

elméről elmére járó élettelen közlés nem él, annak régen el- 
fáradt mind a két szárnya, s már nem maga száli elméről el- 
mére, hanem csak a csonkját adogatják. 

Azért fűteni kell a tudást, különösen a metafizikai tudást, 
ami életkérdéseinkre, — többet mondok: örökkévalóság- 
kérdéseinkre -— vonatkozik. Nem szabad otthagynunk őket a 
maguk holt elvontságaiban. Olyanok ott, mint a szegettszár- 
nyú madarak, amelyekre csak a forróvíz és a sütőtepsi vár. 

Eitek, és megöltük őket. Csak annyit tettünk, hogy kivon- 
tuk őket abból az élő egészből, ahova tartoztak és emberi 
céljaink szerint daraboltuk fel őket. Igaz, hogy vannak jobb 
szakácsok és rosszabbak, vannak, akik a természetes ízüle- 
tek szerint vágnak és vannak, akik nem ismerik a természet 
ízületeit és bontanak a geometria igénye szerint. Pedig az 
élet igénye más, és ha darabolsz, legalább eszerint darabolj, 
ha már egyszer öltél. 

De ne ölj. Az ötödik parancs ide is szól. Ne öld meg a 
Gondolatot. Hadd éljen! Hadd keresse önmagát, míg meg 
nem találja minden teremtő életraűködésében. És az ő vér- 
keringése a Szeretet. Szeretet jár az ereiben míg él és a szere- 
tet tüzesíti minden igazságkeresését. 

Jól van. — mondd - de hova lesz akkor a módszer? Hova a 
tudomány? Hol a kritériu:n? Ki mondja meg, mi igaz, mi 
nem? Hol végződik a Valóság és hol kezdődik a fantázia? 

Van valami bennünk a kettőnek elválasztására? Tud az 
emberi megismerés határokat szabni magának? Ha szerel- 
mes a Létbe és ha fürdik a maga bőséges Valóságában, akkor 
felismeri, hogy meddig mehet? Van valanol a rendeltetésé- 
ben egy megkezdett vonal, melyen meg lehet találni, hol van 
a határpont a valóság és a lelkes képzelet között? 

Igen, annak kell lennie. És van is, csak fel kell fegyverezni 
ezt a Szeretetet, ami annyit jelent, hogy ki kell tenyészteni 
ezt a megismerést. Ezt a világszerelmet. 

Ezek nem nagy szavak ennek a megismerésnek nagyságá- 
hoz képest. Mert ez a megtudás az emberi szellemiségnek 
olyanforma kitágulásával jár, amely a nagy Titkok tájaira 

vezet, azoknak a titkoknak országába, amelyek csak azért 
titkok, mert értelmünk csak kezeinkkel dolgozik és míg a 
kezeinkre nézünk, szárnyainkat nem terjeszthetjük ki. 

A természetes fejlődésben a kéz eltörli a szárnyat és a 
szárny eltörli a kezet. Így van ez a Természetfölöttiben is? 
Vajon így? Nem lehet ott egyszerre szárny is, kéz is? 

Mit jelentsen az az Angelosz, akinek karja is van, szárnya 
is van? Miféle anatómiát tételezne fel a megkettőződött fel- 
sővégtagpár alá az az emberi elképzelés, mely meg akarná 
érteni az Angelosz látható alakjának titkos szerkezetét? 

Nem kellene ezt a megkettőződést tanításul venni? Ki 
gondolta el az Angelosz látható körvonalait? Miért ágaztatta 
vállövét kétfelé? Nem beszéli-e a gyártó kéz az értelmet és a 
minden közegben otthonossá tevő szárny azt a közvetlen 
megismerést, amelyet intuíció helyett lehetne a tudás szerel- 
mének is nevezni? ; 

Es miért lett a természetesben vagy az egyik, vagy másik? 
Vagy a gyártó kéz, vagy a szálló szárny? Miért nem tudtak 
olyan anyagbaöltözések éleképesekké válni, amelyek gyár- 
tottak is, szállottak is? 

Mert ha a gyártást kapta, abba belemerült és azzal kivédte 
létét. és ha a szállást kapta, nem kellett többé gyártania? 

Ezért? . . . 

Ezért váltak alternatívákka? 

Vagy kéz, vagy szárny? 

Uralkodás a kemény anyagon, értelemkonstrukciók, érze- 
lemtelen okoskodás, a gyártás szublimálása, s ebből hatal- 
mas szellemi fegyverzet a Lithoszfera meghódítására? 

Odaadás, elmerülés, ráhagyatkozás, szerelmes beleolva- 
dás, valamibe (vagy Valakibe?), úszás a Megismerés elemé- 
ben, vagy szállás a Fölöttevalóban, s ebből mindent megol- 
dó győzelmes egyesülés a Mindennel, azzal a Deus Meus- 
szal. aki Omnia és Aki nem akar elég nagy lenni ahhoz, 
hogy ott ne lehessen a legkisebbikben is? 

O, annyi bizonyos, hogy ez a pólus már nem jelent ren- 
delésre készült megismerést, sem emberszabású tudást. Ez 

megy az istenszabású felé. Elindul a maga parányi önátadá- 
sával, szeret és tágul befejezhetetlenül. Mert nem a gyártás- 
ról, hanem a szárnyalásról vette benyomásait. Mert nem a 
kezeit, hanem a röptét spiritualizálta. Azt a közegbemerü- 
lést, amelytől végtelenné nő a lélek. 

És míg indul, míg halad az ő Végtelene felé, útközben fel- 
gazdagodik, megszínesül, átformálódik, semmi sem marad 
benne a régi. Ha visszanézne, nem ismerné meg önmagát. 
De nem néz vissza, mert vonzatás hívja előre és igazság- 
nyomokon jár minden lépése. 

És ezekkel a megismerésekkel telíti, átitatja, gyártó kezé- 
nek szuggesztióiból fakadt ismeretvilágát. Már nem kettő az 
elméje, hanem egy. Mert kéz és szárny egyre dolgozik és 
egybe dolgozik. 

Aki átéli, tudja, mi ez. 

Ez a tudomány és a metafizika szintézise az emberlé- 
lekben. 

Ezért kel! a földön az embernek társul az Angelosz. Mert 
nem elég, hogy egyszer keze legyen, egyszer szárnya. Mert 
mind a kettőnek egyszerre kell dolgoznia, hogy teljes min- 
denségét megismerhesse. 


16. Kéz és Szárny I. 
1960. július 8. (16 óra) péntek 


Az Ószövetségi angyaloknak nincs szárnya. Az evangé- 
liumi angyaloknak sincs. Fehérruhás , férfiak" vagy , ifjak". 
Emberformájúak, egyszerűen embermásolatok. Nem tudom, 
mikor kezd: " nekik szárnyakat adni. Kinek a víziója vagy 
kinek az ecsetje rajzolt először szárnyakat az angyalképre. 

Nem fontos. Nem is számít. Az ábrázolás él, emberlélek 
foganta és beszélő szimbólummá vált. Eleven jelképpé éledt 
és éppen azt a kettőt érzékíti, aminek elgondolása kell az 
emberi elmének, mikor a megismerés mélyébe akar pillan- 
tani. j 

Mert a kéz, a maga finom szerkezetével, szembeszökően a 
kemény anyaggal való bánásra született. Homo faber . . . a 
gyártás gyermekkorát élő és beláthatatlan horizontok bejárá- 
sára készülő eleven. Minden mozdulata felfedezés. Minden 
felfedezéséből új mozdulat fakad. Ezt a vonalat nem szabad 
megtörni. A kéz jövőjét nem lehet szárnnyal kockáztatni. 
Megrekedne a vonal, zsákutcába menne a lendület, amellyel 
a kéz fejlődése indul és halad. Ha ez a teremtődő kéz szár- 
nyat kapna, úgy járna, inint a kemény várakba húzódó élet: 
elrejtőzik, de nem lesz belőle semmi. Megáll. Így járt volna 
a kéz is, ha szárnyat kap. Elrepül, de gyártani nem fog soha, 
— és gondolkodni sem. 

A kéz, - a bioszfera terméke - volt hivatva a munka 
szimbolisztikájával kiszikráztatni a nooszfera első villaná- 
sát. Magára kellett maradnia, segítségtelenül, hogy kényte- 
len legyen megásni saját mélységeit. A Cselekvés erezetei 
voltak ezek, végtelenül finom, de ellenállhatatlan erejű filu- 
mok, be kellett futniok a Lét teljességét, kiérezni mindenütt 
a haladópontokat, kitapintani a szellemiség növése felé 
vezető lehetőségeket, elágazni ebben a kereső munkában; 
utakat találni nyitott horizontok felé, irányt változtatni, ha 
kell, törtetni, ha lehet, ott járni folytonosan a megvalósítha- 
tatlannak határain és lépésről lépésre elérni az elérhetetlent. 

A Kéznek ez a fejlődése azonban nem pusztán egy csodá- 
latos szerkezet finomodása és gazdagodása volt. Párhuzamo- 
san kellett lépdelni vele egy másik kibontakozásnak, 
amellyel egymásrahatottak. Az a másik talán legjobban így 
volna elnevezhető: a szimbolizálás visszája. Vagy még talán 
így: a metaforázás fordítottja. 

Mert ennek a kéznek munkája valahova bevilágított. — 
és... és... ennek a kéznek munkáját valami megvilági- 
totta. Vagy még jobban: ennek a kéznek munkája valami 
belső világosságban ment végbe, ami azzal, hogy fényt vetett 
rá, módosította és amelynek fényét azzal, hogy abba bele- 
merült, ez a bennecselekvés szabályozta. Merjem így is 
mondani: az Élet nevelte a Szellemet, vagy a Szellem nevel- 

te az életet? És mikor a Szellem az Életre hallgatott, Értelem 
lett belőle, és mikor az Élet a Szellemre hallgatott, Cselek- 
vés lett belőle? 

Ez volt az a rejtett gondolat, mely Bergsonban élt, mikor 
először leírta a Homo faber szót? Mert ezzé tágul, ha közel- 
ről nézem. A Kéz munkáját , szublimálja" az eszmélés, az 
eszmélés tevékenységét visszametaforázza a cselekvés. Így ez 
a két tevékenység: az érzékeltet szellemivé szublimalás, és a 
szellemet érzékelhetővé szimbolizálás egymásnak visszája 
volna? Fordított művelet, mint a matematikában egymásnak 
, próbájául" szolgáló viszontműveletek? 

És ez a két művelet fogódzott össze ebben a fejlődésben 
olyanformán, hogy nem lehetett tudni és nem is lehet soha 
megtudni, hogy melyiké a prioritás, ki kezd, ki folytat, ki 
hat, ki fogad be, ki kérdez és ki válaszol? És így készül egy 
megismerő szerv, szellemi szerv; két arca van, mint lesz ké- 
sőbb a tudományoknak, amelyeket majd megalapoz, és 
alapvetése készül itt a megismerés kísérleti és elméleti olda- 
lának? 


17. Kéz és Szárny II. 
1960. július 9. (11 óra 32 p) szombat 


Nem nagyon szeretem ugyan ezt a , szublimálás" szót a 
Freud-féle reminiszcenciák miatt, de ha ezektől kifejezetten 
megtisztítjuk, mégis a legjobban használható. Úgy kellene 
meghatározni, hogy nem belőle indulunk ki, hanem a fordí- 
tottjából, a szimbolizálás-ból, a szellemszerűségnek az élet- 
szerűségbe való leszállásából, abból az általánosságban úgy 
fogalmazható műveletből, hogy érthetőség kedvéért ,a 
nooszferáról a bioszferára ereszkedni", mely műveletnek 
egyik esete a metaforázás. Lefényképezni a Szellemet az 
Anyagra, levetíteni a núsz-t a biosz-ra, hozzáférhetővé tenni 
a Gondolatontúlit a Gondolat számára, vagy még kisebb 

intervallumot hágni át azzal, hogy az eszméletszerűt a mun- 
kaszerűre vetíteni. 

Az értés kedvéért kell ezen kezdeni, mert ezt a játékot az 
eszmélés folytonosan játszadozza; rákezd erre, mihelyt bele- 
fog a nyelvalkotásba és szavakat , farag", amelyek mind 
mozdulatképletek, és a mozdulat főszerve a gondolatmintá- 
zó kéz; és mert az eszmélet nem tudja magát maradéktala- 
nul áttenni a másik eszméletbe, mindent valami megmutat- 
hatóra kell akasztania és ennek a megmutatásnak legjobban 
kínálkozó szerve a kéz. Ezek a mutatások szóvá finomulnak 
és a szavak elanyagtalanodnak, de ennek a folyamatnak 
nagyon késik a neve, mert késik az észrevevése, — csak a 
használata járja észrevétlenül, mert a kéz (és akár a testre is 
kiáradó mutatás is) meglátható, megfogható mutatásokkal 
küldi át a másik eszméletbe valót abból az eszméletből, 
mely az ő mutatását elindította. 

Ez nem volna magában egymás megértésére elegendő, 
mert semmiféle mutatásnak értelmezése át nem menne, ha 
nem volna egy mindezt hordozó szellemi érintkezés, ha nem 
volna az eszméletszerűségek találkozása minden mutatástól 
függetlenül, az, aminek néha meglepő megnyilatkozásait 
, telepátia" néven emlegetik és regisztrálják. De ez a közle- 
kedés, mely az eszméletek szellemszerűségében ered, a felü- 
letében ered, a felületes megfigyelés előtt fölöslegesnek lát- 
szik és állandó jelenléte halk és észrevétlen, — csak akkor 
válna nyilvánvalóvá, ha egyszer megszünne, vagy meggyen- 
gülne. De megvan minden eszméleti állapot közlésében, és 
ennek ösztönös érzése okozza, hogy gondolkodásunk számá- 
ra közvetlenebb aktus a szimbolizálás, elsődlegesebb a fordí- 
tottjánál, mert akarva, nem akarva közvetlenül mégis csak a 
gondolatinak átkapcsolását érezzük elsődlegesnek és annak 
érzékiesítését, a szimbólumot a kikezdő műveletnek. 

Ennek azonban csak magyarázatértéke van, nem valóság- 
értéke. A valóságérték ebben a folyamatban a két kapcsoló- 
dásmód egyidejűségéről beszél. Csak a megértésnek van 
szüksége kezdődésre. A valóság élet és szellem, melyben el- 


164 


merülnek a megértés tényezői. Így a szimbolizálás és a szub- 
limálás két egymásbaölelkező művelet, amelyek közül a 
bioszból a núszba költözést kevésbé észleljük, mert ez csak 
kísérő vendége az úgyis meglevő szellemi egységnek, amely 
magában nem volna képes mutatkozni, ha nem öltené ma- 
gára a bioszból kölcsönzött palástot, mert akár a , láthatat- 
lan ember", akinek ruhára, kalapra, cipőre van szüksége, 
hogy környezete tudomást vehessen róla, mert ezek nélkül 
nem látszik. 

Így most tisztán állhat e két művelet gondolata előttünk. 
A szimbolizálás - áttétel a szellemiből az anyagiba; a 
szublimálás - áttétel az anyagiból a szellemibe. 

Mind a kettőre szükség volt az első céltudatos silex-élesí- 
tés óta. 


18. Kéz és Szárny III. 
1960. július 10. (4 óra 30 p) vasárnap 


Mégis valami olyan történhetett, hogy az élő anyag a szel- 
lem felé szublimálta magát. Ha ugyanis a Teremtés munkája 
mindig a teljesség jegyében jár és ha minden jelenben ott 
van a jövő ígérete, s ez az ígéret nemcsak , szép szó", hanem 
valóságkezdődés, akkor valami módon a lithoszban is van 
valami biosz-szerű, és a bioszban is van valami núsz-szerű, 
mert a Teremtés szándék módjára beleönti minden terem- 
tettbe annak jövendőjét. Az emberi eszméletben jelentkező 
emberi szándék az a valóságelem, amely az embernek a te- 
remtésére adatott, és csak el kell látni azt a jövő felé táruló 
valóságértékkel, hogy hasonlítson a Teremtés szándékához. 
Az emberi szándékban is megvan halványan ez a valóságér- 
ték, de az emberi értelem a jövőt is a gyártásról mintázza, a 
készítésről, és ami még nincs elkészítve, az nincs is meg. 
Mig a silex nem elég éles, addig nem kész, és fegyver még 
nincs, pedig az az élesítő szándék, az ujjak, a szem ítélete, 

amelyből folyólag a kéznek még tovább kell dolgozni rajta, 
meg van. És ha elrontja, másik darabbal kell próbálkoznia, 
mert a szilárd anyag, melyre a szándék irányul, még nem 
alakult olyanná, mint a szándék akarja. De a szándékban él 
a kívánt forma, az eljövendő, és dolgozik az az ellenállhatat- 
lan nyomás, amely a káosz szervezkedésével indul és válik 
egyéni eszméléssé, kollektív eszméléssé . . . és mivé? . . . 

Mindennek kulcsa a Szándék, kisbetűvel és nagybetűvel 
és ez a szándékosság teszi, hogy a teremtésben minden szub- 
limál, irányvesszője mindig fölfelé tör, s ez az irány az a 
complexité/conscience, vagy complexité/pétition/conscien- 
ce, amit Teilhard de Chardin emleget. Minden lehullást fel- 
tornyosítóvá, minden elernyedést felsűrítővé tevő és a maga 
Korlátlan Hatalmából véges adagokat a semmibe szóró 
szüntelen Küldés, mindig többé, szebbé, ámulatosabbá tevő 
Szünhetetlenség, világot betöltő , szublimálás" teszi, hogy 
majd eljöjjenek a megmondások titkai, lelepleződjék az ejté- 
sen a szállás, a lefeléből a felfelé. az isteniből az emberi és 
kiderüljön, hogy az alsóban ott várt a felettevaló és a látha- 
tóban ott várt a láthatatlan, és a mutatkozóban ott várt a 
bennevaló. 

Igen, ez a , dedans", amit ez a kutató elme sem tudott ab- 
ban a gondolatkörben másképp elnevezni, mert téries az 
elme és valóságok bepakolása és szétszedése az értelem 
módszertana, ez a , dedans", ez a belsőség, ez a rejtőző és 
rejtve cselekvő, ez szunnyadozik a játszadozás mélyén, ez 
indul teremtő útra és ez hasonlít a legjobban a nagy ELI 
örök Tervéhez, nem ötéves, sem tízéves, hanem az Örökké- 
valóságra szóló Tervéhez, amelynek első kisugárzásában ott 
pihen a kifejlődések beláthatatlan ígérete. 

Ezért szublimál a Teremtés minden vonalon. De ez a 
, fel" és , le", ez a , ki" és , be", ez az , erre" és , arra" csak 
értelmünk háromdimenziós mankói, és hasztalan próbáljuk 
őket időtudomásunkban feszültséggé sűríteni, akkor se , ért- 
jük" jobban, míg arra is kívülről nézünk. 

A kívülrőlnézést a Kéz kívánja. A belemerülést a Szárny. 

Ha emberszóval mindent meg akarnánk mondani, talán úgy 
lehetne ezt átírni, hogy a szublimálás a Kéztől megy a 
Szárny felé, a szimbolizálás pedig a Szárnytól a Kéz felé. 
Episztemológia ez, éspedig a javából, a Végtelenbe világító 
ismeretelmélet, amiről talán nem is kellene beszélni. 

Mert egészen nem lesz világos soha. Világosan csak a rá- 
nézésben lehet látni. A belemerülés nem látás, annak nem 
világosság kell, hanem azonosulás. Aki száll, az valami mó- 
don azonossá válik közegével, amelynek megérzi járatait, 
mozgásaiba iktatja rétegződését, átveszi feszültségeit, magá- 
baszívja erőit. Annyit , ismer meg" így belőle, amennyit 
megbír. Jár-kel benne, átadja magát hullámzásainak, eltűnő 
ajándékká válik benne, odaadta magát. És minél inkább 
átadja magát, annál többet tud meg belőle. 

, Megtudni" itt nem annyit jelent, mint jól megnézni, 
mint szétszedni és összerakni. Olyasmit kellene mondani ta- 
lán, hogy annyit jelent, mint eltűnni. Legalább is annyit, 
mint elmerülni, belemerülni és csak a szárnycsapásokat 
megtartani. 

Mert a közegébe beleszárnyaló röptében érez és megtelik, 
átitatódik közegével. Milieu Divin? Ez ott van mindenütt, 
, kívül" és , belül", , fent" és , lent", mindenfelé, ezt nem is 
lehet elkerülni. De száilni kell benne és nem kuporogni. Ki 
kell tárni azokat az érzékelő szárnyakat, amelyek átúszhat- 
ják a beláthatatlant és mindig teljességet kapnak, semmi sem 
hiányozhat nekik, mert mindig annyit kapnak, amennyit 
megbírunk, m:ndig telítve vannak és telítésük egyre növeke- 
dik, mert maguk nőnek. A 

Utjának nem ér a végére. Utlevele a Végtelenre szól. Nem 
fejezi be soha. Meg nem állhat, mert örök vonzás-sugárzatá- 
ban áll. És száll. 

19. Kéz és Szárny ÍV. 
1960. július 11. (16 óra 30 p) hétfő 


. . . és száll . . . 

Ez azt jelenti, hogy az ebből az ismeretből kérő lélek nem 
pusztán befogadó, hanem szüntelenül tevő. Megint szem- 
benáll itt a szüntelen Átadás a szüntelen Elfogadással. Elfo- 
gadni pedig nem lehet másképpen, mint tevékenyen. Mert 
az a valóság, ami szellemszerű, az nem úgy fogad el, mint 
egy doboz, ami üreset tár és engedi, hogy megtöltsék. Az te- 
vékenységet kínál és engedi, hogy telítsék. A cselekvésfolya- 
matát engedi át- meg átszúrni azzal, amiben elmerül. Amibe 
beleszállott, az nemcsak körülveszi és támasztja szárnya reb- 
benéseit, hanem bele is ivódik, átitatja fénnyel és szikrázóvá 
teszi minden ízében és minden mozdulatában. Így egy ma- 
dár, mely halványszürkén berepülne a fényözönbe, mely 
nemcsak ráesik, hanem átjárja és abban maga is fénnyé vá- 
lik. De ahhoz, hogy így átfényesüljön, nem belehullani, 
hanem beleszállani kell a fénybe. Nem az engedése, hanem 
a mozdulása teszi, hogy közegével azonosuljon. Mintha a 
madár csak azért úszna légterében, hogy az a légtér minden 
sejtjébe behatoljon, de ez csak akkor történne meg, ha saját 
mozdulataival azt a közeget önmagává teszi. 

Mindebben az a lényeg, hogy a lélek ebben a fajta , meg- 
tudás"-ban nem lehet tétlen, nem lehet csupán átengedő, 
hanem szüntelen tevékenységben kel! lennie. 

Hogyan lehet úgy tevékeny, hogy átadja magát? Valami 
készség ez, hogy saját, egyetlen szabad akaratából fogadja el 
annak a közegnek ritmusát, amely ráborul és körülveszi. 

. . . száll . . . 

folyamat, melyben elmerül és mégis úgy érzi, mintha ő 
teremtené. Annyira egyetlenül nekivaló. Ismeret ez, de min- 
den ismeret szuperlativusza. Elfogadás, de tevékenyebb 
minden cselekvésnél. Mikor a lélek uniszónóba kerül Te- 
remtőjével, egyformán lüktet vele, azaz úgy lüktet, amint az 

a ritmus a ritmusok végtelenségéből éppen nekivaló. Nem 
azonosság ez, mert nem tud kitágulni a lélek a maga ősele- 
méig, az Istenkiáradásig, ama Hármas Személy szerteömlé- 
séig, de kitágul annyi Belőlevalóig, amennyire öröktől fogva 
rendeltetett. 

. és száll . . . 

íme, most úgy látszik, hogy az ismeretvonalon jutottunk 
az istenismeretig. Visszafelé nézve most látjuk, hogy minden 
földi megismerés ennek az árnyéka. Lefordítása földiesre. 
Azért van célul mondva nekünk a csodálatos Ignác írásában 
, megismerni" az Istent. Ezért vagyunk itt. Minden egyéb, 
alsóbb ismeret ezt szolgálja. Mert ennek a megismernivalói 
az Ő művei. Ezeken át lépkedünk feléje, egyelőre botorká- 
lunk, lépkedünk, sietünk, s egyszercsak vége a földelésnek, 
szállás lesz belőle, mint mikor a szárnyas gép elszakad a 
talajtól. 

. és azontúl? . . . 

mikor elvégződik a kéz és csak a szárny marad? . . . 

A Kéz volt a Szárny iskolája. Meg kellett termelni az ő is- 
merését, hogy ne csak a lélek, hanem már az elme is elsza- 
kadhasson a földi korlátok közül és elvigye magával istenis- 
meretébe azt, amit a földről elhozott. Ezért lesz úgy, hogy az 
emberlélek istenismerete majd más lesz, mint az angyalé. 
Mert kiirthatatlanul hordoz magában valamit az anyag i5- 
meretéből, s az, mint valami háttér, az Isten körvonalai mö- 
gött kirajzol valamit, ami a tiszta szellemiségben nincs meg. 

Az emberlélek istenismerete más, mint az angyalé; anyag- 
ban sohasem járt, anyaggal ez nem küzködött; nem faragott, 
nem gyártott. Szellemlátását sohasem súlyosították az anyag 
kényszerei, nem vetíti istenlátását , valami más"-ra, mint a 
szellem. 

Mindig Istenben volt 

Az emberlélek pedig az anyagból jön. Küzdött vele, har- 
cában győzött és vesztett, de harcolnia kellett. 

Az angyal egy választással megvásárolta örökkévalóságát. 
Nem harcol többé. Az embernek életharca van. Az angyal 

egyetlen szellemi aktussal győzött. Az embernek ezernyi ak- 
tussal kell győznie. Az angyal egyszer érzett ellentállást és 
eldöntötte moralitását (- hovatartozását). Az ember ellentál- 
lások rengetegében él, ijesztések, fenyegetések, rettegések 
erdejéből jön. Az angyal egyetlen választása után homlokára 
kapta Isten csókját. Az ember harcában megtelik sebekkel és 
a megbocsátások ezernyi istencsókjára van szüksége. Megvi- 
selten érkezik az Úr elé. 

Más lesz az istenlátása. 

Ezt akarta megízlelni szeretetből a Háromság Szíve. Itt 
akart dobogni, magára vette a bioszt, a núszt és elárasztotta 
a földön a pneumát. Nélküle nem lett volna pneumája a 
földnek. Nélküle nem ölelte volna be mélységes mélységeibe 
a Háromság az emberiséget. Nélküle ezek az agyonsebzett 
lelkek nem kapták volna meg a Getszemani véres Csókjait 
és nem született volna meg az a, bűnjárta istenismeret, mely 
az emberlélek gyötrelmces és diadalmas kiváltsága. 

. . . jobban örülnek egy megtért bűnösnek . . . 

mert ez győzelem, ez az a mostszületett istenérzés, ez a 
bűnösség sötétlő hátterére csillogva rajzolódó Isten, kereszt- 
formája van, az ókor akasztófájának szörnyű és üdvösséges 
formája. 


20. Szublimálás és szimbolizálás 
1960. július 13. (5 óra) szerda 


Ezt a két eszméleti tettet kapta az emberlélek, hogy anya- 
gából kilépve Isten felé nézzen. Ablakon néz ki? Fátyolon 
néz át? Lefüggönyözött magányából hallgat Valakit? Hang, 
szerető hang remeg feléje és átremegteti egész valóságát? 
Magányos végtelenének közepén határtalan távolból suhog 
feléje a pneuma? Mely ott f, ahol akar? Vagy lelke tavának 
titkos mélyén hallja egy Szívnek dobogását? Vagy érzi, hogy 
körös-körül valami fölséges illat fellege száll, s az őserdők 

virágözönéből egybeáramlott erdőillat veszi körül? Vagy . . . 
vagy... mit is mondhatok még?... más, új életigények, 
megváltozott létfelület, saját életének határfelületei érintik, 
amelyen túl már nem az emberség, hanem az istenség leve- 
gője jár? 

Szublimál . . . f 

Felségesedik? Elindul saját magának maximuma felé? Es 
ezen a maximumon túl hova? Van megállás? Nem azért 
van-e itt, hogy ezen az úton vég nélkül haladjon, hogy ezt az 
útmutatót: A SZELLEMISÉG FELÉ el ne tévessze és annak 
minden részlet-utasítását elfogadja? 

Ez a felfelé áramlás, mely az én patakomnak a Teremtő 
Aktusban kapott iránya, ez annak a folytonosan dolgozó és 
bennünket építő szublimálásnak iránytényezője, mely az 
anyagunkkal dacoló hatalmas erőtérré teszi eszméletvilá- 
gunkat? 

Sublime . . . irány a Fölséges felé? 

Ez van, ügye ez van a legmélyebben bennünk? Újége ez az 
a legbelső, a legtitkosabban fakadó, az örök oltás, az isteni 
beoltás, az a , dedans", ami szembeszáll az entropiás eséstől 
megbűvölt anyagvilággal és részévé tesz bennünket annak a 
kozmikus erőnek, annak a minden planétákra ráboruló 
kényszernek, annak az ajándékos beirányításnak, melyből 
ember születik az égitesten? 

Hiszen magunkban hordozzuk a kettőt?! Azt a hulló ter- 
mészetű valóságot, amelyből , gyúrt" bennünket az Isten- 
kéz, és azt az emelkedő, szerveződő, gyülekező, ágazó, esz- 
méletesedő másikat, amely felé halad az egész létről való tu- 
domásomban engemet alakító ellenerő, mely felsugároztatja 
azt, ami leesne magától! 

Szublimálás . . . ascende superius! 

Amit annak a vendégnek mond a házigazda, aki szeré- 
nyen az utolsó helyre ül, - így az ember is planétájának ven- 
dégségében, a bolygón megteritett nagy asztalnál, — és vala - 
honnan egy Ajak szól: ascende!... mert nemcsak ennyi 
vagy: többre választottalak, magasabbra szántalak, és most 
hívlak feljebb, mindig följebb, a Fölséges felé . . . 

szublimálni . . . 

nemde annyi, mint szárnyat tárni, mint nem tapadni a ta- 
lajhoz, annyi, mint ellentállni lehúzó erőknek, meghazud- 
tolni a tehetetlenséget, s ezt nemcsak olykor, hanem állan- 
dóan, minden eszméleti aktusban, mert különben hullasz, 
zuhansz, hová? . . . 

és ez lehetséges, erre hivatalos is vagy, választott is, és 
csak akkor esel el tőle, ha magad is így akarod . . . 

Mert beléd van öntve az ellenerő, a győzelem titka, a tör- 
tetés felfelé, csak tudd ezt és ne feledd . . . emlékezzél, igen, 
emlékezzél meg arról az Egyetlen Emlékeztetésről, ami ott 
elhangzott a Felső Teremben..., ez az emlékezés Jelen- 
valóság, ez a te emberséged vérszerződése, a közös pohárból 
való vérivás, az Istenvérrel való beoltatás, amit öröktől fog- 
va akart és szánt az embernek az Isten . . . 

Ezt érezned kell eszméletednek minden rezzenésében, ezt 
az istenfiúságot, amelyre ennek a planétának lakói öröktől 
fogva rendeltettek, mert minden lelki tényed ennek a jegyé- 
ben jár, ennek az örök Célnak örök Jegyben járója. 

De ne csak menj érte; hozd is le. Amit ez a szó mond, 
hogy: 

szimbolizálás . . . 

Ez nem puszta képszerűsítés. Akkor nem volna ereje. 
Miért mentél fel? Azért, hogy lehozz valamit. Be kell vala- 
mit oltani a planétába is, az eszméletedbe is. Ha fel tudtál 
emelkedni, mert vontak felfelé, le is tudsz szállani, de ez 
már nemn esés. Nem, mert már telítve vagy azzal. amit hoz- 
tál. Lélekkel telítve, — írta Platon. Miért hívtak? Azért, hogy 
ezt észrevedd. Nem azért, hogy megteremtsd. Az megvolt, 
benned volt, mind a kettő benned volt, a fe/ is és a vissza ís. 
Nem /e, hanem vissza. Mert ez azt jelenti, hogy voltál vala- 
hol, ahova hívtak és most onnan jössz megterhelve (vagy 
szárnyasítva?), mint a hazatérő méhecske. 

Más országban voltál. Es most szeretnéd, hogy itt is le- 
gyen abból valami. Nem tudod lehozni másképpen, mint 
szimbólumban. De ez a te anyagod, ez a te élő anyagod, ez a 

gondolkodás tengelyéül szánt anyagod hajlik arra, hogy a 
fölségesből merítettet szimbolizálja. Azért hajlandó, mert 
eleve bele volt téve ez a hajlam, annak az első atomnak is 
, belseje" volt és nem vak ellensége annak, amit hozol, ha- 
nem alázatos szolgálója. 

Ezért van hatalma a szimbólumnak. Mert valójában nem 
is egyéb, mint egy benne élő rejtett szándék teljesítése, amit 
magától nem tudott volna tenni, ha felülről a Fölségesből 
nem kap üzenetet. 

De te elmentél oda és hoztál üzenetet, s most az kitágítja 
eredeti szándékát, mely nélkül nem léphetett volna az Idő- 
be. Azért van a szimbolizmusban realizmus. Azért lehet me- 
taforákkal igazságok felé mutatni. Azért lehet a szimbólum- 
mal valóságot megásni, megelemezni, tagolni, méretezni, a 
közvetlenség áttekinthetetlen folytonosságából kiemelni az 
Értelemnek, megmutatni, amennyit az megbír. 

Es így a nagy Valóságban a Makroszban, mégiscsak a 
szimbolizálás a fordított művelet. Mert először felmentem, s 
aztán lejövök. És azért van a szimbólumnak valóságértéke, 
mert az anyag már eleve szimbolikusnak van teremtve azzal 
a sohasem hiányzó , dedans"-nal, amit a Le Phénoméne 
Humain kezdetén olvasunk. (Teilhard de Chardin: Az em- 
beri jelenség) 

A szimbolizálás nem leereszkedés, hanem visszajövetel. 
Az anyagos lélek nem veszhet oda a Fölségesben, amerre 
vonzatik: folytonosan le kell szimbolizálnia azt, amit kettős 
létében felszublimált. Így a Lét csak ebben a kettősségben 
érthető számára, s ezt a két metafizikai műveletet hozza le a 
lélektani síkra, amikor egész eszméleti világának minden 
legkisebb tényében is ezt a két műveletet végezi: szublimál 
és szimbolizál. Nem lehet megérteni az eszmélet játékát 
másképpen, mint ezzel a két művelettel. Nem alkotható is- 
meretelmélet sem enélkül. Nem értem még az értelem egy- 
szerű műveleteit sem fenékig, hát még a Moralis-nak tényeit 
vagy az azonfelül való titokzatos megismeréseket! 

Az eszméletnek ez a szabad szállongása az anyagos kap- 

csolat folytán válik ilyen , fel és le", oda-vissza lüktető rit- 
mussá, amelyben kitárul az anyagiság a szellemiség befoga- 
dására és elárad a szellemiség az anyag elbűvölésére. Mind- 
kettő csak azért lehetséges, mert az anyagszellem eredetileg 
egy valóság, akár szellemanyagot is mondhatnék, de ez a 
kettősség arányaiban árnyalódik: egyik oldalon ez, másik ol- 
dalon amaz az érv. Így valami polaritás is van itt, de a pólu- 
sok a fel-le irányban szaladnak széjjel (legalábbis ezt a tér- 
metafora sugalmazza a legjobban) és ezen a végtelenből vég- 
telenbe futó létrán járnak az eszméleti tények angyalkái és 
angyalai (ez ís csak hasonlat). Ezen a vonalon futkos az a 
ritmus, amelynek szűkebb és tágabb odavisszáin játszik az 
emberi elme, készíti tudományát, értelmezi morálját, keresi 
Teremtőjét, létének forrásait, céljait, egyesíti múltját és 
jövendőjét és öleli át végső anyagos aktusában, a halálban 
Öt, aki elgondolta, elkezdte, elfogadja. 


21. És azután? . . . 
1960. július 15. (5 óra 30 p) 


Akkor maga marad a lélek, az eszmélés megújul. Érzi 
ugyan az anyagos eszméléssel való folytonosságát, ez teszi 
azzal egyetlen egésszé, de egészen sajátosan kitágul. Megszű- 
nik számára a szublimálás és a szimbolizálás szükségessége. 
Amit anyagos létében nem nélkülözhetett, az a ritmikus 
lengés, az az oda-vissza teste és lelke között, anyagának és 
szellemének igényei között, az most nem tud folytatódni, 
mert anyaga nincs és anyagának, mely lefoszlott róla, csak 
emléke maradt. 

Ez az emlék azonban él a múlt megmaradásának erejéből. 
Több aktualitása egyelőre nincsen, — úgy értve az aktuali- 
tást, hogy mint jelenvaló tényező nem tud dolgozni az esz- 
méleti állapoton, azaz nem tudja azt szűkíteni, s ez az oka 
annak, hogy eszmélésének mezeje kitágul. Azt nem lehet 

rnegállapítani, hogy kinél mennyire; az aszerint alakul, hogy 
milyen erős a múltja, azaz létének földi szakasza. 

Ez ? múlt most testetlenül maradt lelkének új látókört ka- 
ryarit. Végeset? Igen, olyan értelemben, hogy testes életének 
földi élményei maguk is határoltak. Így a szimbólumszerű 
eszmélés emlékei és a szublimálás termékei adják most is 
még a megújult eszmélésnek nyersanyagát, mert megszokta 
a formákat és azokkal a korlátozott élményekkel próbál dol- 
gozni a most benne elkezdődő korlátlanokon. 

Ez nem sikerülhet azonnal. Most kezdődik az az , idó"-je, 
amelyben a cselekvés szükséges korlátai már nincsenek mű- 
ködésben. Ez olyan táguló természetű, hogy a szűk eszmé- 
léshez szokott énje abban szinte eltéved. 

Ez a tágulás nemcsak most megújuló lényére, annak mos- 
tani élményeire, hanem múltjára is vonatkozik. Azok a le- 
tűnt élmények még a korlátozott eszmélés országéból valók. 
Most, mikor visszajönnek, nem korlátozottan érkeznek, s ez 
a felszabadulás meríti bele azokat is abba a szellemiségbe, 
amely a halál pillanatától kezdve otthona lett. Megfényesed- 
nek azzal, hogy meglátszik rajtuk, hogyan termelődtek az 
akkor elfelejtettekből is. 

Akkor mindenik élmény határoltságokból állott és nem 
látszott meg rajta, milyen szálakból eredezik, — most minden 
meglátszik. A magáramaradt, korlátlanul táguló idő teljes 
önismeretet teremt, és ebben a takarékos élményalakuláshoz 
szokott eszmélés eltéved. 

Vagy inkább azt mondom: eltévedne, ha egymaga volna. 
De nincs magában. Ugyanaz a tágulás, amely megzavarná, 
amelyben eltévedne, nyitja meg előtte azt a Hovatartozást, 
amelyben most belemerült. Mert láthatárát nemcsak az 
anyagának lehullása növeli, hanem eszméletének szellemie- 
sedése is. Most válik igazán a szellemvilág tagjává, és telje- 
sen átjárja őt annak metafizikai és morális fénye. 

Ezt innen nem lehet meglátni. Annyira más, hogy a maga 
valóságában szavakba sem lehet foglalni. Hiányzik a hozzá- 
való forma, mert forma nem való hozzá. Azok a formák, 

melyeket a szublimálás és szimbolizálás összmunkája terem- 
tett, használhatatlanok és legfeljebb arra jók, hogy jelen él- 
ményeit a múltak nyelvén próbálja kifejezni, de ezek azt 
egyáltalán nem érik utol, nem tudnak abba behatolni. An- 
nak a világnak metafizikai léte számukra áthatolhatatlan. 

A morális valóság azonban átmegy. És ezen a hídon kell 
átmenni oda, ahol a metafizika más, de a morál ugyanaz. 

Mi: a különbség köztük? 


22. Pondus? . . . 
1960. július 20. (14 óra 55 p) 


Pondus aeternitatis? 

Talán a morál a metafizika súlya. A puszta, értékmentes 
lét akármennyire ismerem is a természetét, alkatát, belső 
mivoltát, mintha súlytalan volna. Mintha nem volna értel- 
me, célja. Minek lett? Miért van? Mit csináljak vele? Ezzel a 
puszta léttel. Mit ér, hogy megismerem? Érdemes vesződni 
vele? Miért keresgélem miért kutatom? 

Nincsen súlya, míg nem akarok vele valamit. Nem bá- 
nom, hogy van, vagy nincs, ha nem lép bele cselekvő éle- 
tembe. Hidegen hagy, mint egy fagyos, kijegecesedett tájék, 
amelybe nem léphetek be és melyből nem vehetek ki 
semmit. 

A metafizika a levegőben lóg. Akárhol megáll. Nincsen 
gravitációja. Ha beszélek róla, elemekre bomlik, magyarázó- 
dik, fények-árnyak suhannak át rajta. Nézem, látom, de 
nem vagyok a képben. Nem vagyok a képnek része. Nem 
mennek rajtam át az ott egymásnak fekvő erőhatások. 

De ha rábocsátom a morál erőterét, minden megváltozik. 
A történések kigyúlnak vagy fakulnak. Amit kezembe ve- 
szek, az nem füstfelleg, hanem valóságos súly, amely tart va- 
lamerre,. nem hagy békén, tettre akar bírni. Minden élmé- 
nyen egy-egy morális vektor áll. Ezek nemcsak irányok. Lé- 

lektani tartalmak ezek és megviszonyítják azt a metafizikai 
tényt az én egyéni mivoltommal. Mondhatnám kvalitatív 
vektorok. Még inkább mondhatnám: beszélő vektorok. El- 
mondják, hogy mit tegyek ezzel a ténnyel, ami bennük van, 
hogy miképpen kerültem össze vele, mi közöm van hozzá, 
mi köze van hozzám. 

Minden ilyen mérésem, vagy inkább azt mondhatnám, 
minősítésem az én személyes munkám. Ezzel válik az egy 
egyetlen, közömbös, egyéntelen világpont az enyémmé, el- 
vitathatatlan tulajdonommá, életemnek részévé. És mikor 
enyémmé válik, már minősít engem. Mert már nem tudom, 
az a világpont az én részem-e, vagy én vagyok-e annak az 
egésznek ama körülötte folyó mindenségnek része. Egyálta- 
lán az egész és a rész gondolata itt felmondja a szolgálatot. 
Mikor az én metafizikai pillanatomat megmoralizáltam, ak- 
kor az értelmet kapott az én életemben és értéket kapott szá- 
momra, mint hozzám tartozó és személyemtől elválasztha- 
tatlan valami. Én is része vagyok annak és az is részem, az 
én részem abból a végtc:en értékből, amelynek minden része 
végtelen. Ugy kell ezt érteni, hogy az 


Eg Knössget ja LNN 
sorozatnak része a 

2,4,6,8, .... 2n.... 
sorozat is, meg az 

1,3,6,9,11, ..... 2n41... 


sorozat is, és mégis ugyanolyan rendű végtelen is az n soro- 
zat; nem , nagyobb", mint a 2n-enkint vagy a 2n 4 1-enkint 
lépkedő sorozat. 

Ez annak a nagy valóságnak szikár csontváza, amely az én 
végtelenségem és a Végtelenség között viszonylik, melyben 
ott vannak az n-enkint, a 2n-enkint, a 3n-enkint, a n?-en- 
kint stb. lépkedő sorozatok, én is egyik vagyok, része vagyok 
és végtelen, mert ez a Végtelen ilyen rész-végtelenekből áll, 
amelyeknek viszonyában a véges egész, és a véges részből fa- 
kadó szemléleteink csütörtököt mondanak. 

Alig lehet másról beszélni, mint összetartozásról és össze 

nem tartozásról. Egységről vagy különbségről. Rá van-e füg- 
gesztve a morális a metafizikaira vagy nincs? Megmozdul-e 
megismerésemben az énemből fakadó értékelés vagy nem? 
Viszonyítom-e a pillanatot az örökkévalósághoz vagy széj- 
jelszórom őket szervezetlen halommá? Tudom-e, hogy min- 
den tettemmel egy beláthatatlan világtervbe vagyok iktatva, 
vagy csak tévelygek hangyahorizontom közepén, ahonnan 
mindenfelé egyformán lehet menni? Van-e pillanataimnak, 
létem metafizikai valóságainak morális vektora vagy irány- 
talanul hullanak halommá eszméletem percei? 

Ez az egyetlen kérdés. 

És ennek ezer meg ezer foka van, az árnyalatok legfino- 
mabb átmeneteivel. Aki a teljességet keresi, abból szent lesz. 
És mert mindenkinek ezt kell keresnie, mindenkinek szentté 
kell lennie. Hogy ne győzzék kanonizálni. Hogy észre se 
vegyék! Annyian legyenek, hogy ez legyen a természetes. 
Amikor így lesz, akkor jön el: , és megújítod a föld színét". 
Akkor itt lesz a másvilág. A másik világgá válik ez az egyik 
világ. 

Talán nincs nagyon messze. Nem tudni, miben méri az 
Isten: percekben? években? századokban? 

Mindegy: ez az irány. A metafizikai valóság nagyszerű 
morál-vektorai mind egyfelé mutatnak. Az egyes lélek fejlő- 
désében is, az összesség fejlődésében Is. 

Ezt kell megérezni. Ennek vagyok a munkása. Minden lé- 
pésemmel felelek ezért a végtelenért. A botlás nem egyéni. 
Minden bűn kollektív szégyen az Ur előtt, mint ahogy min- 
den erény kollektív diadal előtte. Nem úgy vagyunk egyesít- 
ve. Sohasem voltunk külön, mert Benne élünk és mozgunk 
és vagyunk. Nem egy panteisztikus istenözönben, hanem 
egy a Mindent keblére ölelő Személyiségben, annak vagyok 
a lemintázása, azért értem, azért vagyok benne összes ha- 
sonlóimmal elválaszthatatlanul. 

23. Klímaváltozás 
1960. július 21. (13 óra 30 p) csütörtök 


Mikor így megváltozik az egész atmoszféra mint mára, át- 
megy a nyárnak forró öleléséből a hűvös, nedves, szürke, 
érdes levegőbe, mikor megváltoznak a színek, a hangok, - 
még a motorok és autók elsuhanó hanrját is másképp hozza 
be az ablakon ez a különös, ködös, süket levegő, amely 
mintha csak a borongó ég halkan kullámzó távoli dörgésé- 
nek hordozására volna ideküldve . . . akkor meg lehet érezni 
valamit abból az eszméleti klímaváltozásból, amelyen majd 
át kell esnünk, mikor lezárul nekünk ez a világ és megnyílik 
a másik. 

Klímaváltozás . . . 

De nem az atmoszféra, hanem más szféra módosulása. Az 
eszmélések szférájáé, az a pneumás szféra, amelyben a szel- 
lemiség fürdik és amelynek lakója akkor is, mikor itt van; 
csak ezt kevésbé tudja, mint azt, amellyel szemének, fülé- 
nek, tüdejének van dolga. Nem tudja, pedig benne van, érzi 
annak szüntelen hatásait, áthatásait, átjárásait. Benne él, be- 
lőle él, hiszen folytonos szellemközi kölcsönhatások kereszt- 
áramaiban úszik, és létének titkos mélyein, abban a ,,mély- 
eszmélet" nevű tartományban, mely világos országocskáját 
körülveszi; ezer erő dolgozik rajta, amelyeknek munkáját 
nern, csak a munkájának eredményét eszméli. Nem mon- 
dom: észleli. Mert az , ész"-lelés oly nagyon korlátozott. 
Mondhatnám az, amit belőle az én gondolkodó barátom, 
Locke, meglátott, akinek látóköre olyan finornan megrajzol- 
ja azt, amit a természetesből kipillantva látni lehet. 

Nem elég az. Lehet abból ki is lépni. De akkor nem pusz- 
tán , ész"-lelni kell, nem pusztán , ész"-revenni, hanem el 
kell fogadni egy szabadabb tudomást, az életnek ránkhullá- 
sát, az eszmélésnek, vagy az Eszmélésnek belénk szűrődését, 
azokat a keresztüláramlásokat, amelyek hasonlítanak az 
anyagi kozmoszban járó erővonalakhoz, és amelyek a Szel- 

lemi Kozmosz útirányai, hatáshálózatai, talán hajszálfino- 
man megrajzolt, a providenciális okhálózaton utazóknak 
közlekedési menetrendje. 

Ez a két kozmosz egymásban van, okhálozataik is egymá- 
son vannak, talán nem is kettők, hanem egyek és talán csak 
azért látszanak kettőknek, mert kétféleképpen, két tudás- 
igénnyel, kétféle hatóerejű képességgel, két eszméleti mű- 
szerrel nézzük őket. 

Ha pedig azt kérdezi valaki tőlünk, hogy mit tudunk 
mondani a másodikról, szinte azt kell felelnünk, hogy sem- 
mit. De azt tudjuk, hogy van. És ez az egzisztencia-tétel lel- 
künknek a legfontosabb. Mert ha ez van, akkor a megoldha- 
tatlanokra megoldás is van. És ha megoldás van, akkor nem 
képtelenség abba a Kozmoszba átlépni, vagy inkább egysze- 
rűen észrevenni, hogy benne vagyunk, sőt hogy mindig ben- 
ne is voltunk és benne is leszünk. 

De most lefoglal ez a klíma, ezek a megoldások. Majd lesz 
másképpen is. Ez a klíma, ez a ránkboruló szféra leemelhető 
rólunk. Ez az egész hármas burkolat, a lithosz, biosz, a núsz, 
mind csak a pneuma kedvéért borult reánk. Kellett az 
anyag, az élet, az ész a Pneumának, mert őt szolgálta mind a 
három, és ezek a lépcsők itt és a mindenség többi zugaiban 
Őt keresték. 

És csalhatatlanul keresték, mert törtetve emelkedtek felé- 
je, vagy inkább tisztultak, finomultak, feszültek feléje és 
most a núsznál tartanak, melynek munkája áttöri az utolsó 
falat és kimosolyog a Pneuma felé. Most kopogtatunk az 
utolsó falon, és ez a hármas törtetésünk bizonyossággal tud- 
ja, hogy a Pneuma vár és a legszebb korába lépett Terra vár- 
ja a legszebb ruháját. Soká kell szőni a Nooszférát, míg rá- 
szövődik fényfonalakból a Pneumoszféra . . . 

Mi a nooszférában születtünk. Mi agyunk az elsők, akik 
tudjuk, hol születtünk, akik tudjuk, milyen szférákból virá- 
gozunk, akik talán azt is tudjuk (vagy sejtjük), hogy merre 
virágozunk. 

A lithosz és a biosz még takar. A núsz a kapu. A pneuma 
pedig a világosság. 

És azontúl? . . . 

A végleges klímaváltozás. A szférák egymásraborulásának 
titkos célja. A rejtettben, a , dedans"-ban való elbújt valóság 
kibontakozása az első 


—- Legyen! -— 


erejéből. Egy szó elég volt. Egyetlen Akarat. És elindult a 
felfelé áramlás a Mindenségben. A milliárdos fényévek Urá- 
nak szava volt, azé, aki nem akart Háromságába zártan 
egyedül maradni és elindította a Világot. 


24. Érték I. 
1960. július 23. (4 óra 35 p) szombat 


A lélek nem maradhat erkölcsi súly nélkül. A puszta 
szemlélet, ha még oly tisztán lát is, üres. A Lét, ha még 
annyira tele van is, erőtlen. Mert az, ami megtölti, céltalan. 
Van, de miért van? Mit akar itt? Mit csináljon ezzel a léttel? 
A magáramaradt metafizika félmunka. A megismerés olyan 
szobor, amelynek hiányzik a szimmetrikus fele. A puszta lá- 
tás értékelés nélkül olyan, mint a test vérkeringés nélkül. 

Ha látni próbálsz és nem keresed látásod súlyát, akkor ví- 
zió előtt állasz. Meg sem lehet fogni. Ha hozzányúlsz, szer- 
tefoszlik mint a papírospernye, mely még őrzi az elégett pa- 
pír alakját. 

A megismerés magábanvéve erőtlen, ellenállástalan, pa- 
pírvár, amíg nincs benne értékelés. Az értékelést pedig a 
Forrás adja meg. Tudni kell, hogy az egész honnan ered. És 
ha tudom, honnan ered, tudom a célját is. Végső eredése és 
végső célja pedig csakis egyetlenegy, Az Egyetlenegy lehet. 
Aki a Mindent valósággá tette és Aki abban saját Képét és 
Hasonlatosságát akarta széjjelszórni. 

Ezeknek a kedvéért töltötte meg az Űrt Mindenséggel. 
Nem tudunk hozzáférni másképpen, mint ezzel a gondolat- 
tal. De a gondolat lehet metafizikailag gyermekes, akár- 
mennyi tudományos fölszerelkedés van is benne. — Azonban 
mihelyt beleoltom az Alfa és az Omega tudomását, ezt a 
Végtelenből Végtelenbe futó feszültséget, amely átfut rajtam 
is, -— már nem játék, már halálosan komoly, mert az a Végte- 
len Múlt és az a Végtelen Jövő bennem is találkozik, én is 
azoknak az ölelkezése vagyok és mihelyt ezt megéreztem, 
már egész metafizikám személyesül, átitatódik a rám bízott, 
az én személyemre adagolt Pneumával, amely már nem 
puszta valóság, hanem a morál lehelletétől átjárt valóság. 

Személytelen tudás még nem teljes valóság. De a szemé- 
lyes tudást új tűz járja át, mert van személyközi közeg, egy 
másrendű egység, mint a lithoszé, meg a bioszé, meg akár a 
núszé is; ez apneumáe, amely megöntözi a létet a maga har- 
matával, és ez a hatalmas, személymintázó erő már nem ad- 
hat úgynevezett , objektív", azaz személymentes ismeretet, 
amit ez ad; az mindig át meg átjáródik a kis látó elme sze- 
mélyességével és személyen felülisége már az Örök Személy- 
hármasnak belesugárzásából származik. 

Alfától Omegáig. És a mi kis alfánktól a mi kis omegán- 
kig. Ezt a mi korlátozott személytudásunkat átjárta a korlát- 
talan Tudásnak vihara, és attól az egész moralizálódott. A 
pondus, az a pondus aeternitatis, mely alapozza a morált, 
nem csupán egy számjeggyel, — pozitívval vagy negatívval — 
ellátott cédula, melynek értékeiből majd összeadódik az éle- 
tünk számlája. Nem az objektív valóságra ráragasztott , ér- 
ték" nevű többlet, mint az árucikkeken, mikor elkészültek. 
Nem. A morális súly együtt teremtődik a személyes él- 
ménnyel és annak szerves része. Olyan szerves része, mint a 
testnek a pondus, és úgy benne van minden élményben, 
mint az emberlélekben az Isten. Kioperálhatatlan. Megszű- 
nik, ha kiveszed az élményből a moralitást, mert az van 
előbb, mint a puszta megláthatóság. 

25. Érték II. 
1960. július 24. (4 óra 23 p) vasárnap 


Mert nem puszta felvevőkészülékek vagyunk. Először 
Hozzá tartozunk, belőlevalók vagyunk, Érette élünk, Tőle 
elválaszthatatlanul. Úgy érnek bennünket életünk esemé- 
nyei, mint szellemi létünk, erkölcsi valóságunk fürdőjében 
úszó valakiket. Mindenikünk valaki, személyesen valaki, és 
ami személy, annak lényege a moralitás. A legártalmasabb 
absztrakció a Lét különválasztása az Értéktől, mert a való- 
ságban a Lét maga az Érték. Legelőször az érték. Nem utó- 
lag van rábélyegezve, mint az árukra az ára. 

Ezt, ha eszméletünkbe pillantunk, látni is lehet. Nem ar- 
ról az értékről beszélek, amely lélektanilag fejlődik ki a 
gyermekben, aki , megtanulja", hogy tekintélyek vannak, 
más akarat is van és hogy nemcsak a saját akaratát kell telje- 
sítenie, hanem vannak az ő akaratának korlátai. Ezek csak 
tapasztalati próbálkozásai egy ősi tudomás áttörésének, és 
ezeknek megértése abból a mélységből fakad, amelybe min- 
den személy létének gyökerei bocsátkoznak. A szellemi szü- 
letésnek gyökerei ezek és a szellemiségünk megszületése óta 
érzi hovatartozását, folytonosan átéli azt, hogy nem függet- 
len, elkülönült valóság, hanem határtalan szellemegységbe 
tartozik, melynek törvénye van és ez a törvény az akaratot 
kötelezi, s az alóla való felmentődés, a tőle való menekülés 
egyenlő a morális nemléttel. 

Azért elsődleges bennünk a morál léte, mert azonos azzal 
a hovatartozásunkkal, amelyből származunk. A szellem 
léte, éppen a Szentek Egyességének tételénél fogva, sohasem 
puszta metafizikai lét, hanem morális léttől átitatott metaft- 
zikai lét, vagy inkább metafizikai létté ténylegesült morális 
lét. Ebből ki nem vonhatja magát senki sem, mert mindenki 
beleszületik. Az emberlélek természete ez. És minden fordít- 
va van ahhoz képest, amint az absztrakciók mondják. Nem 
úgy van, hogy előbb puszta és minősítetlen Lét és azután az 

Érték. Hanem úgy, hogy először Érték, egy nagy minőségi 
beletartozásnak igénye egy szellemi közösségbe, ahol a 
Szentség a törvény, egy kikerülés a Teremtő Kézből, amely- 
ben áldás a törvény, egy elválaszthatatlanság a Lét Szeretet- 
forrásától, mely létünk, személyes létünk forrásává válik . . . 
és azután minden egyéb. A metafizikai lét ennek a szeretet- 
szándéknak megvalósulásáért adatik, azért, hogy ezek az er- 
kölcsi sugárzatok dolgozhassanak, hogy ezeknek hatalmas 
erővonalaiból tettek legyenek, szeretetcselekvések, szeretet- 
közlések, adások és elfogadások, és ennek a törvénynek téte- 
lesednie kell, hogy bánni lehessen vele és ezeknek a tételek- 
nek mindenikét ismét szeretetből kel! elfogadni. 

Kel! . . . igen, de lehet el nem fogadni is... ez a morális 
nemlét . . . a magáramaradt metafizika . . . a léttelen lét . . . 
ahonnan a Tagadás kioperálta a szeretetet . . . a kárhozat . . . 
a végleges , semmi"-nek örök gyötrelme. 


26. Ethosz I. 
(17 óra 45 p) 


Bergson írt a semmiről, igazában a , semmiség"-ről. Azt 
mondta, hogy az abszolút semmi ellentmond önmagának. 
Mert eszmélésünk szerint minden , semmi" csak valaminek 
a semmije. Azt jelenti, hogy nincs, amit várunk, ami volna, 
aminek lennie kellene, és ebből az útvesztőből sem az ésszel 
feldolgozott, sem a fel nem dolgozott élmény nem tud ki- 
szabadulni. 

Ezt a gondolatot úgy is meg lehet fogalmazni, hogy a 
, kell" megelőzni a , van"-t és hogy a puszta lét nem elég 
önmagának addig, amíg nem parancsból van, lenni akarás- 
ból van. Ez annyit jelent, hogy minden a személyes ,,le- 
gyen"-ből születik és ebben a személyes , legyen"-ben érté- 
kelés van. Mert amit akarat előz meg, annak léte értékesebb, 
mint a nemléte. Es így az értékelés korábbi dolog, mint a 

megvalósulás, az a létnek szülő-ereje és mikor valami elkezd 
lenni, az értékelése azt már megelőzte. 

És akkor az axiológia minden ismeretfajok közt a leg- 
ősibb, az elsődleges és úgy lehetne kezdeni a filozófiát, hogy 


-— kezdetben volt az Ethosz . . . 


Ez volt először. 

És minden más ennek a kedvéért lett. 

Csakhogy elfog és behálóz bennünket a megvalósulások- 
nak ezerszálú rajza és belemerülünk a csodálatosságok 
szemléletébe, mindig jobban elhisszük, hogy önmagukért 
vannak, pedig minden moccanásukkal visszamutatnak ere- 
detükre. El lehet menni ezen a vonalon egészen a teremté- 
sig, az első , legyen"-ig, amelyet követtek a belőle sziporká- 
zó , legyen"-ek miriádjai, de valamennyi abból az első Le- 
gyenből táplálkozott és vitte magával, tudva vagy nem tud- 
va. az abban örvénylő és világalkotó Ethoszt, amelyért szü- 
letett a Tér, elindult az Idő, hogy teleszórja a Létet az első 
Legyenből kisugárzó szeretetközpontokkal, amelyeket majd 
személyeknek fognak elnevezni, mikor eljön az órájuk. 

És ha most ebből az első Legyenből a mi eszmélésünk kis 
legyen-jeire tévedünk, ezek Annak képére és hasonlatossá- 
gára vannak bennünk megteremtve. Mert ez is mind terem- 
tés. Ez is mind szeretetkínálás és szeretetigénylés. Ez is mind 
elkezdődése valaminek, ami majd azonnal létté válik és mi- 
kor metafizikai valóságát megteremti, akkor egy pondust 
tesz az örök mérlegre, amelyet az a lételem hordoz és amely 
ahhoz minden időkig odatartozik. 

Bennünk is a legyen jár elől, ez a múltból kiszálló és a jö- 
vőben leszálló madár, mely leszállásával teremt és amelynek 
a minden idők előtt való ethoszból merített erkölcsi atomja 
megminősíti azt a pillanatot, amely most született. 

Minden eszmélés megtalálja ezt önmagában és csak el kell 
mélyednie saját valóságában, hogy felismerje létének fajsú- 
lyában minden teremtésnek kezdetét, a saját ethoszát. 

27. Ethosz II. 
1960. július 29. (23 óra 45 p) péntek 


Az ethosz az, ami akar lenni, ami még nincs, de levőben 
van, ami éppen kilép a nemlétből és azért válik létté, mert 
érték. Nem azért, hogy egyszerűen legyen, közömbösen, 
egyformán, súlytalanul. Hanem azért, hogy olyasvalami vál- 
jék létté, ami jobb ha van, mintha nem lenne, s aminek lété- 
hez olyanforrna valóság tartozik, amit emberiesen kívánság- 
nak lehetne nevezni. 

Az ethosz, ez a főnév, ami valójában szubsztanciának vol- 
na a neve, igazában cselekvésfolyamat, tehát eredeti valósá- 
gában nem főnév, hanem ige kell ide. Azért jobb úgy érteni 
az ethoszt, hogy azonos a , legyen"-nel. Ez a legyen ige, 
mégpedig parancsoló módba tett ige, amelyben hajlandóság, 
történhetőség, ígéret szikrázik és amelyet csak utólag főne- 
vesítünk, mert mindenáron szilárd részekből akarunk építe- 
ni világot és filozófiát. 

Ez az igeforma azért beszélőbb a főnévnél, mert benne kí- 
vánatosság jut kifejezésre, és amiben már kívánás van, az 
valamerről boldogsággal és szenvedéssel határos. Ha előbb 
van a Lét szándéka, mint megszületése, ez azt jelenti, hogy 
ez a Szándék választotta létét a nemlét helyett és ez a szán- 
dék a létet értékesebbnek - mondjuk ki az emberi szót: bol- 
dogítóbbnak - tartotta, mint ellenkezőjét, tehát inkább aka- 
rta a , legyen"-t, mint a , ne legyen!" -t. 

Emberformában ezt átéljük mindannyiszor, mikor dön- 
tünk valamiről erkölcsi szabály szerint. Azért nem dombo- 
rodik ki a legyen prioritása a van-nal szemben, mert folya- 
matosságba, szakadatlanságba van beágyazva, amelyben 
mindig van valami (ha ném is mindig az, amit vártunk), de 
folyamatossága szervezettnek, artikuláltnak látszik. Nehéz a 
legelsőbe helyezkedni, mert mindenik előtt is volt valami, s 
így a gondolat eltéved, sőt nem győzi önmagát, és olyan 
mint az erdőben elkószált gyermekre ráesteledő homály, 

amelyről nem tudni, mikor kezdődött és- hol van a perc, 
mely elindította. 

Azt azonban lehet, hogy bármelyik legyen-ünket legelső- 
nek tekintsük és úgy kezdjük el fonni eszmélésünk fonalát, 
hogy valamely adott pillanatra ütjük a kezdés világosító bé- 
lyegét. Azonnal látható lesz, hogy a mi eszméleti valósá- 
gunk mindenik kiemelhető szakasza legyen-nel kezdődik. 
Vagy egészen explicite, mikor szemünk előtt pattan a kívá- 
nás a létbe, az értéktöbblet valósító ereje meglátszik benne 
és a boldogság-szenvedés polarításának jegyében elkezdődik 
valaminek a léte. Az a valami már erkölcsi szülött, mert 
vektoros, mert iránymennyiség, de hamarabb volt meg az 
irány, mint a teljesedés, nem a teljesedésre ragasztottuk az 
irányt. 

Ez lehet lélektan, de lehet metafizika is. Ha pedig metafi- 
zika, akkor már bele van helyezve a mindennél cselekvőbb 
Mindenhatóságba. És akkor nem a Lét valóságaira vannak 
rátapasztva az értékek, mint kirakatokban az árak, hanem 
az egész Lét a Morálnak hullámzó, irányító tengerében 
úszik és abból veszi legyen-jeit és onnan meríti valóságait. 


28. Ethosz III. 
1960. július 30. (4 óra 30 p) 


A morál prioritása . . . mondanám. Az emberek azért gon- 
dolják másképpen, mert a bennük élő tudomásvételek sor- 
rendjéből indulnak ki. Az önmagáraeszmélés először nem 
tudja az igazi prioritást. Mikor még nem fejlett ki az eszmé- 
lés eszmélése, mikor még csak egysorosan eszmélünk, akkor 
nem tudjuk ezt a rendet; abban a planetáris fejlődésben, 
mely az emberre vár itt, ez még nem egészen világos. Még 
mikor elméletet csinál róla, akkor sem egészen világos, mert 
még csak az értelmével nézi, és az mindig csak utólagosan 
magyaráz. Ami már benne volt a keletkezésben, azt utána 

teszi. A valóságban ott volt, azt érzi, de az elemzésbe nehéz 
úgy betenni, hogy már a kezdet előtt felismerhető legyen. 
Beleteszi tehát pótlólag, mint értékjegyet, s így keletkezik a 
szellemtudományban a fordított világ. 

Fordított így, mert ami szellemiség, az legelőször morális. 
Első lehelete a Teremtőhöz tartozás, amely tele van oda- 
adással, elválaszthatatlansággal, ráhagyatkozással, hálával, — 
mindez együttvéve szeretet, a világot egybeölelő erő, amely- 
nek termékei vagyunk és mindenikünk életének forrása és 
tartalma. 

Hogyan is gondolhattuk volna, hogy a csupasz lét legyen 
először, mikor napnál világosabb az, hogy a , lét" szeretetbe 
kerül. Hát nem iskolapélda erre az emberi szívben a szere- 
tetnek fajfenntartó elfajulása, a , szerelem", amely nem 
egyéb, mint a , test fölrukkolása a teremtés analógiáival", és 
egyetlen létjoga az újabb és újabb ifjúsággal megújuló em- 
beriség!? Ezen csak meg lehetett ismerni, hogy a lét valami 
szeretetféléből fakad, legszebben ha a szerelemben uralkodik 
a szeretet. Az a szép külön szó: Caritas . . . És mert nem le- 
hetett ebből kiáltalánosítani, kilángoltatni a világosságot, 
hogy ha itt minden lét forrása szeretet, akkor a Lét forrása is 
csak Szeretet lehet és hogy Isten nem közömbös legyen!-nel, 
hanem a , szeretet extázisában" kiejtett Legyen!-nel terem- 
tett! 

A szeretet szüli meg a létet. Ez a Szeretet az örökkévaló- 
ból forrásozik és tölti be a Mindenséget. Ennek a szeretetnek 
a világra való kiömlése az ethosz, és ennek az ethosznak cse- 
lekedetei a , legyen"-ek, mert a szeretetet valahova el kell 
helyezni, be kell fektetni, mint világalkotó tőkét, melynek 
lelkeket kell kamatoznia. Ez így van kezdettől fogva Isten 
valóságában, de az emberi valóságok eszmélésében csak las- 
san tör át. A planétára küldött erők legyőzik az ellenálláso- 
kat és ebben a harcban csiszolódik, fényesedik, gazdagodik 
az, amit minálunk emberléleknek mondanak. 

Olyan az emberiség a földön, mint a planétának lélegzete, 
fellélegzés anyagbazártan, és éppen azzal, hogy bele van 

zárva és vele kel! élnie, valami felszabadulás folytonos tette. 
Ez a földi lét sikere minden pillanatban, melyben az eszmé- 
lés túllép önmagán és önmagára visszanéz. Közben szilexet 
kalapál, tüzet rak, fémet önt, és mindez a munka azért az 
ethoszért van, ami beléje van oltva és ami talán nem is más, 
mint szellemiségének órája, óraműve, vagy metronómja, 
amely elritmusolja, tettekké szórja létét sokáig, míg észre- 
veszi, hogy van. 

És mikor így meglátja önmagát, akkor felismeri és megérti 
legyen-jeit és elkezdi tudni, hogy miért van itt és kezébe ve- 
szi a planéta történetét. 


29. És én? 
1960. aug. 1. (5 óra 45 p) hétfő 


Én pedig itt vagyok ennek a kozmikus történelemnek egy 
pontján, egy percében, mindig egyszerre csak egy ponton és 
egyszerre csak egy percben, amint ezt velem testbeiktatott 
mivoltom téteti. Itt vagyok végtelenségemnek mindig a kö- 
zepén, ahova felém áradnak az erők, és ahonnan viszonzom 
őket, mint a többi erőforrás, mert én is erőforrás vagyok, 
ajándékozok és elfogadok, árasztok és beszívok, sugárzok és 
fényt nyelek. 

Határolt lény vagyok és mégis határtalan. Magamból 
adok, tehát határaim vannak, a végtelenből veszek, tehát 
nincsenek határaim. Mintha zárkából néznék ki a Minden- 
ségre és mégis ki tudok tágulni a mindenséggé. 

Emiatt vagyok csupa ellentét. 

Nem is érthetem meg másképpen magamat, mint ellenté- 
tek harcaként, vagy kiegyenlítődéseként, mint egymással 
szembeszálló erők találkozásaként, mint ilyen találkozások 
nagy és sűrített, eszmélő csomópontját, ahol olyasvalami 
tartózkodik, amit úgy neveznek, hogy , személyiség". Vala- 
mint úgy is. hogy . egyén". Az egyént talán csupán a talál- 

kozások eme csomóponttá alakulása teremti meg, mert pon- 
tosan ugyanilyen találkozás nem lehet több, csak egyetlen- 
egy, és ez teszi e pontot minden más ponttól különbözővé, 
vagyis egyetlenné. De ha személyt mondok, az több, mint 
találkozáspont, mert annak múltja van és jövője van és hor- 
dozza magában minden eddigi erőtalálkozásnak teljes emlé- 
két és minden eljövendőnek ígéretét. Az pedig, hogy min- 
dezt hordozza, csak azért lehet, mert azon a találkozáspon- 
ton nem csupán üres tériség áll, nem csupán az erőátvonulá- 
sokat váró , semmi" (aminek úgy sincs értelme), hanem egy 
számunkra alig leírható , valami", a végtelen szellemiségnek 
egy élő, eszmélő atomja, valami kiolthatatlan működéské- 
pesség, mely nemcsak elfogadni, de adni is tud, mely nem 
passzíve fogadja a rajta átkereszteződő milliónyi hatást, ha- 
nem él azokkal, feldolgozza őket, egybeilleszti azokat saját 
személyes sugárzatával és ezt a személyszerűvé feldolgozott 
sugárhatást adja vissza vagy adja tovább annak a mindenség- 
nek és annak a többiségnek, annak a beláthatatlan és hatá- 
rozhatatlan szellemiségnek, amelynek eleven szövetébe 
beletartozik. 

Ugy van elhelyezve ott, mint termőföldjében a magocska, 
bíztató, fejlesztő, növesztő erők veszik körül, mindenfelől 
segítség száll feléje, átöleli, átjárja őt ez a kívülről jövő ben- 
sőség, ő maga pedig a beléjeteremtett adottsággal válaszol, 
cselekszik, és léte nem saját műve, hanem minden környe- 
ző, feléje tartó, rajta átmenő erő munkája. 

Ezek fizikai és lélektani szavak, de ezekre is szükség van, 
sőt ezekre van szükség, hogy megközelíthessük a szellemiség 
természetét, amelyet az anyag munkája mindig készen áll 
metaforázni; hogy átvilágíthassunk a pneuma felé; hogy le- 
galább megélhessük azt a klímaváltozást, - legalább egy-egy 
pillanatra megélhessük — amivel kipillantunk a , núsz"-ból a 
, pneuma" felé. 

Ezt a kipillantást, ezt a hatásvisszaverést, ezt a sugárzást 
morális néven imádságnak hívjuk. Aki nem imádkozik, az 
kiszakad ebből a szellemiségből és magára marad. Hasztala- 

nul futnak feléje sugárzások, ernyőt tart; hasztalanul ébred- 
nek benne természetfölöttiségek, nyílnak fel bennük szer- 
vek; lecsukja őket és nem lép be a szellemközösségbe (bár 
benne van), és nem termelődik ki benne a rendeltetése (bár 
minden küldése megvan hozzá). 

Félelmetes jog és üdvözítő jog a szabad akarat. Azokon a 
pontokon, ahol személy van a mindenségben, van egy 
abszolútum is: akarom! nem akarom! 

Ez ellen nincs kényszer, nincs föllebbezés. Az anyagban 
lehet. De a morálisban nincs. Olyanná leszel, amilyenné 
akarod magadat. Aszerint válsz a szellemvilág építő vagy 
romboló elemévé. Aszerint leszel éltető vagy halált oszto- 
gató; aszerint leszel épségesen fejlődő vagy betegen rom- 
bolódó. 

A morális lényednek akaratod a mindenhatója. Kisvilá- 
god abszolút monarchája. Vigyázz rá, féltsed, kezében a 
sorsod! Ámen. 


30. És a Minden? 
1960. aug. 11. (16 óra) csütörtök 


A planéta történetében egymásrafekvő burkolatok sora 
mint kozmikus évgyűrűk borulnak rá lakóhelyünkre. Min- 
denik többlet az előttevalóhoz képest, és mindenikben szin- 
te képtelenségnek látszik, hogy kilépjen önmagából. A prob- 
léma pedig nem az, hogy miképpen lehetséges az új, hanem 
inkább az, miképpen maradhat meg a régi. Nem az a kérdés, 
hogyan léphet be a fejlődésbe valami új, ami még nem volt, 
hanem az, hogyan tudhat önmagával azonos maradni, ami 
volt. 

Mert az elsődleges tapasztalás nem az, hogy valami olyan, 
amilyen, hanem az, hogy folytonosan más, mint amilyen. 
Nincs a létnek egyetlen megismételhető pillanata sem, mert 
ha volna, nem lehetne észrevenni, hogy van. Abból tudom 

meg a létét, hogy más, mint volt. Saját létemet is abból tu- 
dom meg, hogy más vagyok, mint voltam. Mikor ez a másu- 
lás olykor alábbhagy bennem, szinte nem is vagyok. 

Az első adottság tehát az, hogy megújulok és hogy min- 
den újul. Az állandóságok világa kitalált világ, eszünk gyárt- 
mánya, és a valóságban sohasem akad párja. 

Ez az oka annak, hogy nincs a Lét-ben másolat. Semmi 
sem utánoz semmit. Nincs két egyforma arc, egyforma állat, 
egyforma falevél. A vegetáció növő példányai utólérthetet- 
len formaváltozatossággal győzik le a teret és az eszméletek 
ismételhetetlen színbőséggel és eseménygazdagsággal tölti 
meg az üresnek gondolt időt. 

Nem azon kellene tehát kezdeni a Lét tanulmányozását, 
hogy elfogadjuk a csupa újat? 

Mondjunk erre igen-t. De akkor szembeszáll ezzel az 
igen-nel az indukció. Mert az indukció sikerül, és ha sike- 
rül, akkor van ismétlődés. És ha van ismétlődés, akkor van 
állandóság. van megmaradás, és akkor visszafordul a sor- 
rend, és mégis az újat kell megmagyarázni. 

Kénytelenek vagyunk tehát elfogadni mind a kettőt. A 
szüntelen megújulásban a szűntelen megmaradást. Ami van, 
az nem lesz többé soha, és ami van, az megmarad minden- 
korra. Ami volt, azt nem tudod visszahozni, és ami volt, azt 
nem tudod eltörölni . . . 

Mindez egyszerre csak úgy valósulhat, — pedig megvaló- 
sul! -, hogy a megmaradás szolgálja a megújulást és a meg- 
újulás szolgálja a megmaradást. Ami volt, azért marad meg, 
hogy beledolgozza magát a jövendőbe, és ami volt, azért 
nem maradhat meg, mert kénytelen beledolgozni magát a 
jövendőbe. Ami lesz, azért van tele sohanemvolt-tal, mert a 
nemlétből lendíti ígéretét a múlt felé és ami lesz, azért van 
tele volttal, mert nem tudja megállítani a múltnak reátódu- 
lását. 

Ami pedig van, az azért egyetlenül új, mert létének min- 
den lüktetésében egy belenöővekedő és beleújuló múlt resz- 
ket és ami van, az azért egyetlenül egyforma, mert mindig 

én vagyok az, aki alkotja, aki annak az egészen egyetalkotó 
folyamatos történésnek (vagy törtetésnek?) alanya, aki egy 
öröktől fogva élő gondolat teljesedése gyanánt egy adott pil- 
lanatban megkezdte az időbe való kiömlését és azóta teremti 
önmagát tovább megállíthatatlanul. 

És megint itt vagyok én, a Mindenség lakója, ezen a kis 
szálló lakóhelyen, Terra nevű űrhajómon, amelyet sorra 
burkol a lithosz, a biosz, a núsz, és ezek a burkolatok szfé- 
rákká tágulnak, s a kevesebb folytonosan kitermeli a többet, 
hogy mikor a harmadikban megébred a rálátás a történésre, 
legyen min csodálkoznia. A lithosz fölé hogyan érkezett a 
biosz? A biosz fölé hogyan borult a núsz? 

Hogyan lett a sokaságból többszörösödés? Hogyan ölelte 
át a gravitációt a pontok megmozdulása? Hogyan nyílt ki a 
Szem, a planéta szeme, megnézni, hogy a planéta mit 
csinál? 

És most . . . most . . . minek a keresésére tágul ez a Szem? 

Planetáris erők? Planetáris kényszerek, feszültségek, több- 
retörés, ellenállhatatlan akarás, felfelé gurulás, mert még 
hangzik, idehallatszik és az Idők Időinek határtalanságain és 
Terek Tereinek beláthatatlanságán át is idezúg, idesuttog, 
ideénekel egy valaha kimondott 


- Legyen! — 


Akarta, és meglett minden! 

Áldott kis hittankönyvem gyermekmondata: hova tá- 
gulsz? 

Kell neked tudomány és próbálkozás, mely majd elma- 
gyarázza, hogyan lett meg az a , minden"? 

Kell nek :1 metafizika, és nagyfeszültségű intuíció, mely 
majd vízióba. pillantja meg az elmondhatatlant? 

, Meglett minden . . ." 

Fényévek milliói kellettek, de ez mit számít? Volt és van 
és lesz egy Akarat, amely, ha , legyen"-jét kiejti, megszületik 
az Űr, zúgásnak indul az Idő, betelnek a számlálhatatlan 

teremtett űrhajók napjaival az idők és egyetlen Gondolat 
megvalósításaként peregnek, kerengnek, élnek és elhalnak a 
terek átléphetetlenségeiben a planéták és a napok és a többi 
világrendszerbeli csoda, amelyekből az egyiken lakunk. 

És megint itt vagyok ennek a Mérhetetlenségnek térbeli és 
időbeli közepén. Ezen a kis Terrán és tudom először, hogy 
itt vagyok, én, az ember, akit az egykori Legyen! becélozott, 
azután hagyta viharzani a Létet, beletevén a Legyen-be 
mindazt, ami sodor, szállat az emberréválás felé, az ember- 
ré, aki nemcsak lélek, hanem teste van, akinek lelke szövet- 
kezik az anyaggal, hogy legyőzze és szolgájává tegye, akinek 
lelke hivatalos az első Legyen-nek Otthonába és aki még 
hallja, az örökkévalóságon át hallja minden idők és terek 
végtelenén át az ő személyének alkotó legyeri-jét, megismeri 
a Hangot és leborul előtte. 


Ámen. 

Út az idő kúpja felé 


,, . . . tettese vagyok a Mindenség 
történetének és annak rámeső 
részlegéért örökre felelős . . . " 


MIÉNK AZ IDŐ 


Egy nagy folyóban, cseppre csepp szalad, 
Egy mély lavina kúszva jő, halad, 

Egy széles tónak víze egyre nő, 

És dús föveny tölt medret: az IDŐ. 


Elküldi napját, mát és holnapot, 

Az óra nyit jövőre ablakot. 

A perc jelenként fut, meg sem pihen, — 
Elfogni úgysem tudja senkisem. 


Meg nem pillantod másét, senktét, 

De benned él a MOST. a perc tiéd: 

S ha minden MOST kezedben nagyra nő, — 
Már engedelmes szolgád a jövő. 


Mert minden MOST a VOLT és LESZ köze, 
A múlt az eljövendő hírnöke, 

És perceid fonálja úgy vesz el, 

hogy nem is vagy, — csak voltál és leszel. 


A MOST, e semmi, mégis mindenünk, 
Mert rajta vásárlódik életünk, 

S ha célt keresve lépted múltba tér, 
Vagy jövendődbe futsz az álmokér" . . . 

S a MOST-nak kis fonálja elszakad, 
Majd látod, hogy IDŐD nem volt egyéb, 
mint - tenmagad. 

2. Dimenziók 
1972. január 4. (2 óra) szombat 


A legmélyebben, a mélyeszmélet eltűnő messzeségeiben 
és a szupereszmélet ismeretlen légkörében a hangtalan isten- 
tudat énekel. Nem hallom, de énekel. Ismerem is ezt a 
hangtalan dallamot. Mert mégis a dalhoz hasonlít a legjob- 
ban, mert a zene a legspirituálisabb eszméleti megnyilatko- 
zás és az eszméletnek szellemi színjátékához a legközelebb 
áll. Ha leszállok, elszállok, felszállok amaz erővonalak men- 
tén, ráeszmélek, hogy szólnak. Ilyen rejtve, messziről, mély- 
ről és magasról szóltak és átjöttek a tények, az anafilaxisok, 
a depressziók az ürességek sűrű fátyolzatain. Egész halkan, 
egész színtelenül, egész erőtlenül, csak éppen annyira, hogy 
tudjam: vannak. Ezért győztem e napoknak sokszor fullasz- 
tó nehézségét. Mert a fátyolok színkeverékei körülvettek és 
úgy éreztem, hogy nem széjjeltépni, hanem elviselni kell 
őket. Így burkolatukban maradtam. Mert éreztem a mélyről, 
messziről és magasról jövőket, nem tudok nevet adni nekik, 
az istentudat hallgatag üzenetei voltak. 

Nagy érthetetlenség az Eszmélet. 

Sohasem látjuk át teljesen, mert abban benne van az út az 
Istenig. Milyen furcsa emberesen mondom mindezt . . . mi- 
kor eszméleten belül egész más: csupa érthetetlen üzenet és 
mégis értem . . . persze csak mondani nem lehet. De azért 
annyi is nagy kincs a mondásból, amennyit vele az eszmé- 
letből elmondani lehet. 

Nem lehetne a mélységet, a magasságot és a messzeséget 
önmagunkban megtalálni? 

Nem az Eszmélet ez? 

De nem bármilyen , eszmélés". Mi háromdimenzióra te- 
remtett eszmélések vagyunk. Megértjük, hogy az egydimen- 
ziós vagy két dimenziós eszmélések nem érthetnének meg 
bennünket. De azt nem értjük meg, hogyan léphetnénk a 
negyedik térdimenzióba. Mert az [dő nem az. Az Idő szá- 

munkra bővíthetetlenül egydimenziós. Feltételezhető, sőt el 
is gondolható, hogy a háromnál több dimenziójú terekben 
eligazodó eszméleteknek talán az egydimenziójú időnél több 
dimenziójú időkeretre van szüksége, amelyek lehetnek 
olyan viszonyban, mint ébrenléti élményeink időfonala 
álomélményeink időfonalával, vagy a többszörös perszonali- 
tások időfonalai egymással. Ez nem volna azonos a beteg- 
ségnek vélt , tudathasadással". Nem egy tudat hasadna ket- 
té, hanem kezdettől két eszmélés lehetne, mely felváltva 
lenne úrrá a mindenkori jelenen, sőt egymásról mint válta- 
kozásról tudhatnának és használhatnák ugyanazt a pszicho- 
fiziológiát. Miért ne lehetnének 4, 5, 6 stb. dimenziós terű és 
l, 2, 3 stb. dimenziós idejű eszméletek, ha nem is ezen a 
planétán, ahol vagyunk mi most a 34-1-gyel? Miért ne lehet- 
ne 642? Vagy 943? Vagy akárhogyan, ahogy a Teremtés 
gondolatában megalapult a Tér-Idő dimenzió-viszonyának 
törvénye? j 

Az időfonalaknak a mindenkori jelenben való váltakozá- 
sát a mi 3-1 számjelzésű eszméletjárásunkban még könnyű 
elgondolni, mert patopszichológiai jelenség címén meg is 
valósul és az álomvilágnak néha egészen elkülönülő vonala 
is illusztrálja, de a többcimenziós [dő közös Jelen-ét már 
nehezebb megérteni. Pedig csak ezzel az empíriával lehetne 
előkészíteni annak a bizonyos eszmélet-egybeömlésnek va- 
lóra válását, amelyet most még csak a személyes szellemisé- 
gek időfonalainak egyesítésétől várunk, amilyen lenne maj- 
dan a Földnek most alakulóban levő , Szelleme", amelynek 
csak egyéni látóhatárunkra korlátozott, aliglátó munkásai 
vagyunk. Nem tudok most beljebb hatolni, vagy nem talá- 
lom a kilincset, biztosan itt kell átlépnünk valami válsá- 
gos eret, amelyen túl más lesz a világ és talán csak erre a lé- 
pésre vár az egész planétanépet átölelő lélekszeretet. 

A. most a gondolatom, hogy az emberek azért nem szere- 
tik egymást egészen Krisztus gondolata szerint, mert tudat- 
lanok. Ha eléggé ismernék a valóságot, akkor megszeretnék 
egyírást is a valósággal együtt és készséggel megbocsátanák 

egymásnak is, a valóságnak (a nemszemélyesnek) is, ha vala- 
mit kedvük ellenére tesznek. Azt hiszem, Szókratésznek iga- 
za volt (mintha most belátnám ezt a nagy szót) abban, hogy 
elég megismerni a jót ahhoz, hogy meg is tegyük. Az, aki 
nem segít bajban levő embertársán, csak azért nem segít, 
mert nem tudja, — nem látja át, hogy miben lenne részes és 
hogy mivé lenne önmaga is, mihelyt segítene. Ezt nem veszi 
észre a feléje most közeledő jövőben, és így nem lép be an- 
nak kínálkozó tevékenységébe. Ha egyszer megpróbálná és 
megízlelné, máskor is megtenné és emberileg fejlődne rajta. 

Nem érzelmi alapon kell zargatni az embereket, hanem 
valami láthatóságot, megértést, valamit a közvetlen jövő 
empiriájából kell tenni eléje, mert az annyira vonzó lenne 
az eszméletében, hogy cselekvésre indítaná. Nem az érzelem 
indít a tettre, hanem a megértés; csak a gondolatnak van 
ereje, mely a valóságra világít, az érzelem önmagát meríti 
ki, leszállít a fejlődésem lajtorjájának alacsonyabb fokaira. 
Az emóció alacsonyít, csak a gondolat emel. Az emóció föl- 
emészt, a gondolat táplál. Az emóció kicsinyessé, aprólékos- 
sá tesz, a gondolat nagy vonalakkal növeszti látóhatárunkat 
és körvonalasítja tapasztalásunkat. Az emóció erőt fogyaszt, 
a gondolat erőt termel. Persze ezt csak az élő gondolat teszi, 
az, amely bennünk fogant, természetes gyümölcse a létünk- 
nek és mint élőlény gyermeket hoz, mert filuma van és nem 
tud megállni. Az indulat fölemészti magát, iszik az életerő- 
ből, a gondolat kiosztja magát, s ontja az eszméletre az élet- 
erőt. Az indulat emészt, a gondolat teremt. Az indulat halál, 
a gondolat élet. 

Nem tudom most másképpen látni. 


3. Erőtér § 
1973. május 3. (5 óra 44 p) csütörtök 


EI tudom gondolni, hogy a legvalódibb lét az , elgondolta- 
tás". Ezt tegnap döbbenve olvastam ebben a 11-ik Teilhard- 
kötetben. , Étre pensé" — mondja ott a szöveg (nem is Teil- 

hard, mástól idézi). De maga mondja máshol: elég egy igaz- 
ságnak az, ha valaki egyszer elgondolja és akkor már 
megél, . . . életben marad. Örzi az Idő, az a , nagy" Tértelen, 
az a Legélőbb. Már belépett a nagy Valóságba. Először , ido- 
lények" vagyunk. Csak nagyon beöltöztet a Tér, nagyon ki- 
tár, de nagyon segít is, ha ront is, — de nem ront, ha a berg- 
soni , látás" (ott Clermont-Ferrandban), az Időnek felfedezé- 
se, a maga elemi erejével megéled bennünk. Vajon Téridő 
van-e vagy Időtér? vagy inkább Tartamtér? Ha így gondol- 
juk és merjük gondolni, ha a létalapnak mélyebb rétege a 
Tartam, mint a Terjedtség (- Bergson ,, Étendue"-je a Tar- 
tam igazi párja), akkor elkezdjük érteni a , szellemközössé- 
get". Ilyen példákon, hogy valamely , eszmélés" - testben 
vagy nemtestben — dolgozni tudjon a másikon. Az eszmélet- 
csere a misztikába bocsátja ujjait, a szellemkezek a , lélek" 
természetével kulcsolódnak (persze megint a Tér, vagy talán 
a Terjedtség?) vagy tértelenül egymásba ömlenek a-Sok és az 
Egy: Tartamban is és Terjedtségben is, megoldható . . .? 

A napokban jó volt Bergsonomat kinyitnom ennek a két 
párhuzamnak kedvéért: 

Idő - Tér 
Tartam - Terjedtség 

Nem kell kifelejteni a Tartam konkrétsága mellől a Ter- 

jedtség konkrétságát. 


1973. május 5. (19 óra 34 p) szombat 


Azon is gondolkoztam, hogy mit jelent az , erőtér"? 

1. Az adott tér minden pontjához adott nagyságú és irá- 
nyú cselekvőképesség tartozik. Ha csak , nagyság", akkor 
scalaris; ha irány is, akkor vektortér. De az erőnek nemcsak 
nagysága és iránya lehet, hanem minősége is. Az a ,,mi- 
lyen"? más, mint a , mekkora" és a , merre". Mit tud? Mi- 
hez nyúlhat? Milyen cselekvésfajtákra képes. A mágneses 
mező közömbösen hagyja a kavicsot vagy a fadarabot. A 

gravitáció a gondolatot. Az Erőtérnek , természete" van. Az 
erőtér sokszorosított cselekvőképesség. Az erőtér potenciali- 
tás. Mennyivel élőbb, mint a milió. Az csak körülvétetés, ez 
pedig a történés indítója. Még ma is, örökké vitatkozom 
ezen Sándorral." Az erőtér pezseg, a miliő csak terjeszkedik, 
füröszt; az erőtér beavatkozik, irányít, minősít. Maga a 
munkába álló Térbeliség, a megmozdulás ígérete. Csak tedd 
bele a nekivaló feladatot és már cselekszik, csak adj neki 
táplálékot, és már lobog. 

Ezek csak képek, de mind az Erőtérről beszélnek, 
amelybe a Teremtő Kéz beledobta az emberiséget. Lehet en- 
nél jobb szót találni magyarul a francia , milieu divin"-re? 

2. És most gyerünk a , divin"-re! Minden erőtérnek vala- 
hol valami forrása van. Gravitációs erőtér; mágneses erőtér; 
rádioaktív erőtér; akarat-erőtér; a földsugarak erőtere; a for- 
rás holléte szerint módosul az intenzitása, pontján a cselek- 
vőképessége. Az isteni erőtér az Isten végtelen sok ujjának 
cselekvésígérete; az isteni akarat munkaképessége, amelyben 
operál a mi akaratszabz dságunk; akarataink erőterei dolgoz- 
nak Isten Erőterében. 

Ez a fizika ajándéka, de ha az , isteni" jelzőt elébe teszem, 
értelme magától rneggazdagodik, és ezerszálú szövevényével 
elkísér engem a misztika titokzatos útjain. Seholsem fékez, 
csak bátorít, csak teljesít. 

Abban is eleget tesz kívánalmaimnak, hogy adva van 
egyszersmindenkorra is, fejlődéstanilag is. A teremtés az 
isteni erőtér kibomlása a világra és ez a Szándék öröktől fog- 
va él. De ez az Erőtér a maga , törvénye" szerint , megmoz- 
dul", és elindul az Öröklét egységének evolúcióvá szóródá- 
sa, amely minden sokszerűségében magán hordja az Eredet 
Egységét. Ezt mind el tudja viselni az Erőtér gondolata. 

Bele tud szűrődni az Evolúció legfinomabb szálai, kötegei 
közé, mert minden történésben a szellem-komponensnek 

anyagától eloldhatatlan egysége irányul ama szövevényese- 
dő centrálódás felé, mely milliárdnyi cselekvő csápjaival 
minden tapogatódzáson át a több élet, a több eszmélet, a 
több lélek, a több isteni felé tart és erőtere finomodásának, 
áthatóságának, találékonyságának, materio-spiritualizáló- 
dásának nincs határa. Ez az Erőtér Teremtő-Erőtér és min- 
den tettében a nagy Irány, a nagy Keresés, a nagy Messzire- 
látás, a teljes Önfelszabadítás felé tartó Kozmosznövesztés 
munkája folyik - és ennek az Erőtérnek tettesei vagyunk. 


1973. május 7. (11 óra 57 p) hétfő 


Ha még a , milieu" szavon is zongorázni kell az értelem- 
skálák hangnemeiben, miért ne zongorázzunk inkább az 
, Erőtér" szavon, amely egyenesen erre a hangjátékra szüle- 
tett? A , milieu" térbeliségével szemben az , Erőtér" törté- 
netszerű természete hasonlíthatatlanul alkalmasabb erre a 
minőséges természetű értelemnövesztésre, mint a térfogat- 
természetű Környezet, közegkörülvétetés, amiből épp úgy 
lehet asztalközép, mint gondolatközép; az erőtérben pedig 
az erő dinamikus, tehát időtnyelő természeténél fogva benne 
van az ,isteni"-nek hatásszerűsége, eseményszerűsége, az 
, erő"-ben rejlő teremtésszerűség, amely minden erőtérnek 
lényege. 

A , milieu"-ben nem mozog semmi, de az , erőtér" csupa 
mozdulat, a milieu valami kész, az erő pedig valami, ami 
mozdul, történik és a mögötte lapuló , tér" szótag csak kiter- 
jeszti ezt a mozdulásfolyamatot arra a , mindenhová"-ra, 
amelyre a mi térnevelte gondolkozásunknak folyton szüksé- 
ge van. Gondoljunk az első idő-tériesítő felfedezésre Berg- 
son elméjében azon a Clermont-Ferrand-i napon. 

(14 óra) 


Mikor Bergson észrevette azokon a meditáló sétákon, 
hogy a tudomány ,,idő"-je tulajdonképpen egyidejűségek s0- 


203 


rozata és az élő és teremtő Idő egészen más valami, az a 
meglátás nem egyszerű tagadás volt: nem az, mintha ezt 
mondaná: a tudomány , tempus"-a nem az Idő. 

Ezt a negációt csak úgy dönthette el, hogy elméjében meg- 
látta az igazi Időt, és ez a , Durée" felfedezése volt , guelgue 
existence gui dure!" Mindig csudálkozom azon, miért nem 
kiáltjuk ki a filozófia történetében Bergsont az Idő felfedező- 
jének. Azt sem tudom, hogy az Idő Kolumbuszának e tette 
után, mely az evolúcióban először a divergens keresést látta 
meg, miért skatulyázzuk ellentétté Teilhard-ral, aki ugyan- 
ennek a divergenciának konvergenciává fejlődését asszisztál- 
ta elméjében. Ez a szembeállított , két" gondolat annyira 
egy és élve összeforrt, hogy csak a betűk tisztelete választ- 
hatja őket ketté és ellentétté. 


4. A lélek győzelme a téren 
1962. július 26. (1 óra 45 p) csütörtök 


Nemcsak az anyagon, a téren is. Megteheti, hogy , közel" 
legyen, ami , messze" van. Ezt azzal a képességével teszi, 
hogy kilép a három dimenzióból, abból a három , mennyi- 
ségből", amely hollétét meghatározza. Már kilépett akkor, 
mikor ezekkel egyenrangúnak, egyívásúnak ismerte el az 
Időt és elnevezte Tartamnak. De ez nem elég. Meg kel! is- 
mernie a negyedik dimenzió után az ötödiket is, és elfogadni 
annak egyenrangúságát is mint ötödik , dimenziót". Ez az 
Erő, és el kell nevezni Feszültségnek. Ez a lélekhez a legkö- 
zelebb álló dimenzió. Ez is mennyiségszerű; minden él- 
ményhez tartozik, ez a legbelső az átélt mennyiségek közül. 
Ez az a bizonyos , tangenciális"-t kiegészítő és titkos, legbel- 
ső , radiális". Minden történés mozgatójának szellemi té- 
nyezője. Elfér a pontban és a pillanatban, mindent a téren- 
túli és időntúli , mélységi" tényezővel visz történésbe, és 
kölcsönveszi mennyiségszerűségének gondolatát a ponttól és 

a pillanttól, mert még mindig tud , történni", mikor ezek 
már mozdulatlanok. 

Bizonyos, hogy ez a gondolat nem tetszik a szigorú Érte- 
lemnek, amely már nehezen viselte el a , negyedik"-nek 
egyenrangúságát is, de tetszik annak az értelmentúli belső 
Világosságnak. Ez a Világosság már nem elemez - és kétféle. 
Egyik az elemzés előtt, a másik az elemzés után. Amelyik az 
elemzés előtt világosodik, az egyszerűt lát, csak azért, mert 
még nem dolgozott rajta az elme. Ami nem egyszerű, az 
maga az elme munkájának lefolyása, ami részeket talál, ré- 
szekké teszi a vetületeket, az , arcokat" és minél tovább ele- 
mez, annál több elemezni valót talál, s így bonyodalomról 
bonyodalomra lép. Ez a , munka" nem hasonlít az egyszerű- 
höz, melyből elindult, csak akkor csatlakozik hozzá, amikor 
(kedve szerint) megáll és szintetizál. Ennek a munkának 
eredménye az elemzés utáni egyszerű, amely újra egység; 
egységében újra világos, az adott világosságból az elemzésen 
át szerzett világosság, mely a pont és pillanat feszültségében 
ismeri fel a leglelkibb és a legszellemiesebb tényezőjét. 

Ennek a , mélysége" térentúli és időntúli. A beszéd min- 
dig téries lesz, már akkor is az, mikor a , tartam"-ról szólal 
meg és csak a , közvetlen" élmény ad tartalmat a gondolat- 
nak. Itt még inkább úgy van. Amint az élő Idő , vonala" té- 
rentúli, úgy az élő Erő , mélysége" is térentúli és annak is 
csak a , közvetlen" élmény ad tartalmat. 

Ez az , átélt mozdulat" teljes metafizikája; áttéve a maga 
egészében abba az Országba, ahonnan ered. Csak a teljes 
, mozdulat" szimbolizmusa elegendő ahhoz, hogy a beszéd- 
be a lélek átvihető legyen. Ez az élő komplexus a maga ere- 
deti egyszerűségében nem , komplex", hanem egyetlenül 
egyféle és a róla való beszélésed teremti hozzá a maga, kis- 
térhez tartozó , nooszféráját". Ebben azonban, mikor felis- 
meri élményében az értelemadta tagozódást, akkor elfelejti 
annak közvetlenségét. Azt, hogy hova visz a még nem elem- 
zett, , analizálatlan" mozdulat. A , primitív" tudja ezt és él 
vele az extázisig. A , modem" elfelejti és miután értelmével 

megteremtette az , analysis"7-t, elfelejti annak eredetijét és 
marad a csiilogó váz, mely belül üres. Meg kellene tartani az 
eredeti egészet, azt burkolni a csillogó hálóba, amelyet belé- 
je, köréje teremtettünk. Ekkor válna a , Mozdulat" a szelle- 
miség teljes értékű szimbólumává, azzá az ötdimenziós átélt 
valósággá, amely mindent tartalmaz, amivel az emberi esz- 
mélés hozzá tud férni a szellemi valósághoz. Világos? Nem. 
Mert több, mint Értelem. De igaz. 


1962. július 28. (I óra 30 p, szombat) 


Miért kellett felébredni? Mert Minden akadályon át akar 
törni a lélek szava. Minden napnak megvan a maga Gondo- 
lata, amelynek ebben a téged is befoglaló Egészben élnie 
kell. El az Egész és él minden Eleme. Ez mind csupa Eszmé- 
lés, ez a Lét értelme és mindennek, ami , van", élnie kell, és 
mindennek, ami , él", eszmélnie kell, és mindennek, ami 
, eszmél", munkában kell lennie az Egész-nek életében. Az 
Egész pedig a , Minden", ez az a Minden és eszmélés, 
amelynek személlyé kell tüzesednie minden egyes , elem"- 
ben. Így lehet csak megérteni, hogy minden elem szerves 
része az Egésznek, amelyet magábaolvaszt, és amely őt ma- 
gábaolvasztja. 

Így minden egyes eszméletnek minden elgondolása szer- 
ves része egy nagy egységes , noogenezisnek", amely sze- 
mélynek műve és amely megállíthatatlan folyamata a Föld- 
nek. Ennek élő része minden, ami itt , feleszmél" és a plané- 
tához tartozó eszmélések a maguk teljes, élő, szervezett 
, noogenezisében" beletartoznak, beleszerveződnek, beleél- 
nek a Mindenség beláthatatlan haladásába a Paruzia felé. 

Ennek az elgondolása ad értéket mindennek, amit emberi 
eszmélés planétánkon átél. Mindez valamivel előbbreviszi 
a genezist; ez a , valami" lehet számtalan különböző fo- 
kozatú és különböző szellemi és erkölcsi értékű, egyszer- 
smind különböző anyagi kihatású is, és ha magára maradna, 

a belőle folyó következmények összebonyolítanának min- 
dent. Ha nem abba az irányított , genezis"-be hullanának, 
mely értelmet és értéket ad az Egésznek fejlődése szempont- 
jából. Ilyen értelemben a gondolatilag , helytelen", vagyis az 
intellektuális , rossz" valamint az erkölcsileg , helytelen" 
vagyis a morális , rossz" ugyanannyira beépül a genezisbe, 
mint a , helyes" és eszerint ,, igaz", s a másik , aelyes" és 
eszerint , Jó". 

Mert az az Irányítás, amely a Mindennek lét felett, alatt, 
mellett, körött és belsejében folyik, úgy járja át az , elemek", 
az egyes eszméléseknek a létbehulló szolgáltatásait, hogy 
azoknak egymáshoz való vonatkozásaiból valami kétségte- 
len Győzelem származzék, és a nemigaz is szolgálja az iga- 
Zat, és a nemjó is szolgálja a jót. 

Nem vak történések kusza dobozába dobja élményét az 
eszmélet. Valaki munkábaveszi azt és azonnal helyére il- 
leszti, oda, éppen oda, ahol a leggyümölcsözőbb, ahol a le- 
geslegjobban szogál. Ezért nem eshet meg a Mindenségben (s 
így planétánkon sem) semmi olyan történés (hisz vala- 
mennyit eszméletek készítik), ami elveszne a , teljes akarat" 
irányának szempontjából. Sem úgy, mint eszmélet, sem úgy, 
mint élet, sem úgy, mint csak életet ígérc matéria. 

A különbség jó és rossz között tehát "em az építés termé- 
szetében rejlik, hanem az építő eszmélés sorsában. Az egyé- 
ni vonalnak minemúségében, sugárzatában, befogadóképes- 
ségében. Itt rejlik az , üdvözülés" és a , kárhozat" abécéje. 
Az a , hova" a személyes vonal jövendőjében van, s ebben 
van a végső életérték kétfélesége, mert Isten erejéből folyó- 
lag mindkettőnek építőértéke egyformán tevékeny. 

Bele kell gondolni ebbe a Lét minden , gor:dolatmagvát", 
minden , cselekvésmagvát", minden történésnek szellemi 
, auráját", mert nincs magányos történés, szellemi , hüvely" 
nélkül. Mindent átjár a lélek és csak az az eszmélés nem lát- 
ja ezt, amely szándékosan tesz ernyőt maga elé annak a 
, Belső"-nek elfödésére, amelybői minden ., Külső" táplál- 
kozik. 

Ezek a belegondolandó létek nem csupán , emberi" alka- 
tok a planétán, közéjük tartoznak az emberalattiak és az 
emberfelettiek is, tehát a bioszon át a lithoszig és a núszon 
át a pneumáig, - ahonnan lefelé meg lehet , látni" és érteni 
mindent. És nemcsak az emberalattiak vannak a planétához 
kötve, nemcsak az emberek, hanem az emberfölöttiek is, 
mert meg kell lenni minden élethordozó planéta körül an- 
nak a negyedik és beláthatatlan , pneumoszférának" is, 
amelyhez tartoznak az emberlelkekhez kapcsolt angeloszok, 
és a planéta teljes életét, minden moccanását kormányozó, 
már nem , emberforma" szellemi valóságok. Ez a pneu- 
moszféra valóban szuper-személyekből áll, mert a , szemé- 
lyiség" túllép az , emberség" határain, a , pneumá"-ban 
ered és onnan termeli az emberlélek személyszerűségét. Így 
az élethordozó planéták legtágabb, a Mindenség minden ha- 
táráig folytatódó szellemi burkolata angelosz-elemekből áll 
és ők végzik a , Munkát", amely a , Genezist" szolgálja. 


1962. december 21. (7 óra 20 p) 


A lélek egymással összeszövődött események szálai közé 
van téve. Azokon lépdel. Azoknak vonalain és résein 
játszik, mint az életnek ezerhúros hangszerén. Szabadsága 
szerint helyezkedik el bennük, más szabadságokból és szük- 
ségszerűségekből szőtt fonalzaton, s azok aszerint szólnak, 
zengenek, amint ő cselekszik. Így alakul az ő életének dala 
vagy szimfóniája, ahogy akarod, amelyet létével az Úrnak 
énekel. Az Ur, a nagy Karmester, valamennyit külön hallja, 
mindenik dalt külön megértékeli. Téged is kiolvas a Min- 
denségből; lelkében Benne a partitúra. Olyan Együttes ez, 
amely egyenlő a Minden-nel, a világnak Lélekmindenségé- 
vel. És ebben az Egész-ben élsz kibonthatatlanul, mégis 
önállóan; saját méreteid szerint, s mégis beleilleszkedve elő- 
reláthatatlanul. 

Ebben kell tudnod magadat, ó, Lélek! Ebben kell csele- 

kedned, ó, Eszmélet! Ebben kell hatnod és működnöd, ó, 
Test! Ebben kel! megvalósulnod, ó, Ember! 

Az ilyen képnek mélyén egyforma erővel sarjad a szabad- 
ság és az engedelmesség. Mert te vagy, aki cselekszel, de raj- 
tad ís cselekszenek. Akaratod viszi tetteidet, de tetteid is 
visznek téged egy legfelsőbb Akarat szerint. Cél is vagy és 
eszköz is vagy. Teremtő is vagy és teremtett is. Lélek is vagy 
és test is. 

És ebben a kettősségben nem élhetsz egyedül. A magára- 
maradás a lélek romlása. A tiszta szellemet ez nem fenyege- 
ti, mert természeténél fogva egy a többivel. Közlekedésük- 
nek nincs akadálya. De az emberi szellem lélek. És a lélek- 
nek teste van. A test pedig elválasztó principium. Lényege a 
határoltság, a különválás, talán egészen az elzárkózásig. 

Főleg az Elet gyakorolja ki ezt. Maguknak élő egységeket 
próbál körülzárni, mihelyt megszólal. Ebből harc lesz, mert 
a többi is magának akar élni. Az első sejttől kezdve. De 
azonnal szembetalálkozik egy ellenerővel: nem fontos, hogy 
éppen te légy. Miért ne a másik? Csak az a lényeges, hogy 
valaki legyen. Te mehetsz, ha jön helyetted másik. 

És elindul a harc, a nagy és örökös élet-tusa. Az egyén 
célnak érzi magát, és előbb-utóbb észreveszi, hogy csak át- 
menet azért, hogy Valami tovább legyen. És ez a Valami a 
Teremtés maga. Addig mellőzi az egyént, míg meg nem szü- 
letik benne az Egyén, a Nagybetűs a Tulajdonnév, a Lélek. 

És mikor a Lélek beleszületik a testbe, akkor a Szellem 
győzött. Akkor nyilvánvalóvá lett, hogy minden érette volt. 
Akkor biztos lett, hogy ő a cél és nem puszta átmenet. Ettől 
kezdve kiderül, hogy miért érezte magát célnak az első sejt 
is, miért , vigyázott magára" annyira a többinek rovására is, 
miért nem akart az élő egyén átmenet lenni, miért volt ben- 
ne az az előérzet, hogy valami olyan készül benne, valami 
olyan sarjad, indul, keletkezik benne, ami nem átmenet lesz 
majd egyszer, hanem valóságos és egyetlen cél. 

Most kiderül, hogy minden cél, ami lélek. Mert benne 
van az a , kisvilág", amiért lett és amit szolgál talán ez — az 

egész , nagyvilág". Most kipattan az a csodálatos paradoxon, 
amelyből kiragyog az egész jövendő. Ígéretképpen ott van a 
Kaoszban, aztán a Vizek első Életnyüzsgésében, aztán betel- 
jesedik, mikor a Nooszféra mindezekre ráborul. 

Ilyen példány vagy a Mindenségben. Ebből kell meglát- 
nod, hogy mi dolgod van itt. Ideszülettél és milliók, milliár- 
dok vesznek körül, sokan vagytok, elképzelhetetlenül, és 
mégis , te magad", te, az egyedülvalóságban és a többivel 
való egységedben egyszerre, te vagy a , ne tovább". 

Miért ne tovább? Csak azért, mert lényeged az, hogy min- 
dig tovább. Megállíthatatlanul. Nincsenek korlátaid. Nin- 
csenek határaid. És mégis korlátokat érzel? Csak addig, amíg 
egyedül, zárkádban maradsz. Indulj el, nyílj meg, tágulj ki, 
mert nem te vagy, hanem Ő van, az egyetlen Ő, akinek nem 
is része vagy, hanem akivel szellemben azonos és egybeolva- 
dott vagy. j 

Próbáld ezt átélni a maga teljes őszinteségében. Életednek 
nincs határa. Fájdalmaid és örömeid nem a te életed korlátai 
közül valók és nem is annak képzelt határai közé vannak 
szánva. Minden pillanatod a Végtelenségbe fut, minden 
életpontod egy határtalanság közepe, és nem vagy más, mint 
múltad és jövőd ölelkezésének futó fénypontja a Mindenség- 
ben, mely nem áll meg soha. 

Nézz így mindenre, ami veled történik. Nézz magadra 
egyrészt a Végtelenből és egyrészt önmagadból. Csak ne a 
határokról! Nem annyi vagy, amennyit átélsz. A Minden és 
a Semmi közt cikázó Élet vagy és nem puszta Folyamat, 
hanem állandó, bonthatatlan, törhetetlen Lét is. 

A léleknek filozófia kell. A szellemnek nem kell filozófia, 
mert úgyis lát, a Szellem maga a látás. A Léleknek azért kell 
filozófia, mert az Anyaggal való társulásában problémái ke- 
letkeznek, és két ellentétes elv között leng mint a megállít- 
hatatlan Inga, — minden cselekvése. A tett, az Anyagnak és a 
Szellemnek az összeházasodása, filozófiát kíván. Ennek a fi- 
lozófiának első szava az, hogy , Minden vagy!" Nem a kor- 
látoknak van igaza, hanem a Végtelennek! 

5. Mi az, hogy Isten gondolatában élnek? 
1963. január 10. (1 óra 15 p) csütörtök 


Az Ő Gondolatában öröktől fogva élek a Múlt Örök- 
kévalósága óta. És ugyan mi különbség van Isten Gondola- 
tában élő Örök Múltam és személyes múltam között? Nem 
erősebb Lét abban az Örök Gondolatban élni, mint apró 
életfolyamatokban , személy"-kedni? Nem vagyok én , sze- 
mélyebb" abban az Örök Mintában. amelyben engem Isten 
öröktől fogva elgondolt és létemet valahova és valamikorra 
elhelyezte? 

És nem beszélgethetne-e akkor az Örökkévalóság pere- 
mén három gondolat, akiket Henriknek, Ottokárnak és Pé- 
ternek hívnak?! És nem mondhatnák-e egymásnak: 

- Nem, még nem vagyunk személyek. Csak szellemi egy- 
ségek, vagyis Gondolatok. Majd akkor leszünk személyek, 
ha testet kapunk. Mert a testhez nőtt szellemiség a lélek. 
Várnak bennünket az Eljövendőben az anyák. Majd elkez- 
dünk bennük személlyé válni. Most még csak Örökkévaló 
Gondolatok vagyunk. 

- Még nem tudunk kilépni az Örök Pillanatból. Még ki- 
oldhatatlan részei vagyunk a Jelenbe ömlő Múltnak és Jö- 
vendőnek. Bennünk még nem ütközik a Volt és a Lesz. Ígé- 
retek vagyunk. 

- Nem tudjuk, állunk-e vagy megyünk. De feszülünk a 
Lét felé. A Lét előtti állapot az Örökkévalóság mozdulatla- 
nul termékeny pillanatából való. Még nem vagyunk és még- 
is Gondolategységek vagyunk Istenben. Az a létünk, hogy 
leszünk. És ez talán erősebb Lét, mint időben peregni és tér- 
ben tárulni. 4 

- Most, most vagyunk igazán. Mert most egészen az Ó 
gondolatai vagyunk. Es ilyenné szántak vagyunk, egy belénk 


§ Henri Bergson, Prohászka Ottokár és Pierre Teilhard de Chardin. 

ömlő, határtalan életakarással. Várunk. Ott, ahova me- 
gyünk, ezt nem hívják még , Lét"-nek. Azt mondják: lételőt- 
tiség. 

- Teremtés előtti Gondolatok vagyunk. Minden teremtés 
gondolatból fakad. Mi: is kilépünk majd innen az emberfor- 
mán elgondolt , valóság"-ba. Most még nem vagyunk az 
emberi valóságban. Isten valóságában vagyunk. 

- Másrendű valóság ez. A hatalmasabbik. Mert belőle fa- 
kad a térbe és az időbe való kiszóródás. Az Ígéret erősebb, 
mint a valósulás. A Feszültség hatalmasabb, mint a teljese- 
dés. Egymásra nézünk Istenben. Igazságok várnak bennünk. 

Három Gondolat ismerkedik az Örökkévalóság peremén. 

Mert a lételőttiről is csak a valósulások nyelvén lehet 
beszélni. 

Ez a , beszéd" pedig egymásbanézés Istenben. 


1963. január 20. (22 óra) vasárnap 


Mi az: Isten Gondolatában lenni? 

Megfoghatatlan ez? Nem fér az emberi elme szokott ke- 
retei közé? Nem önthető bele munkálkodásának szokott for- 
máiba? Nem dolgozható fel az ő kipróbált műszereivel? 

Milyen Lét az, amely megelőzi a valósulást? 

Meg tudom ezt mondani neked? 

Meg tudja ezt mondani egy testéből már kilépett lélek a 
másiknak, amelyik még testben van? 

Oda nem tudja eljuttatni magát másképpen, mint 
azoknak a névtelen és nevezhetetlen közléseknek formá- 
jában. amelvekben még elemeket sem lehet találni és csak 
olyan, mit egy beszélő színfolt, egy megszólaló sugár, olyan 
mint egy messziről induló, megígért dallam, amelyből még 
nem haliasz semmit és mégis benned van egészen . . .? 

Hogyan lehet meg a valóság, mielőtt megyolna? 

Hogyan élhet egy élet, amely még csak gondolat? 

Hogyan születhetik meg egy személy, aki még meg nem 
született? . . . 

Mondtam neked, hogy a gondolat félénk, és a természet- 
fölötti szemérmes. Vigyázva kell megközélíteni, hogy el ne 
röppenjen mert nem bírja az idegen szemet. Szeretetközeg- 
ben akar élni. Szeretetlevegőbe akar lépni, mikor még nincs 
meg. Azt akarja, hogy hittel várják, sóvárog az , igen"-re és 
belehal a tagadásba. Igazában nem szabad soha egészen 
megszületnie, mert mihelyt , kész", — elveszett. Élete az, 
hogy születőben van. Léte az, hogy ott sziporkázzon a lét és 
a nemlét határán, anyja a , devenir" és valósága az, hogy 
soha nem egészen olyan, mint amilyen. Még csak nem is 
, történés", hanem valami a történés előttről, valami az Idő 
mögül, valami a kezdődés őséből, abból az Ígéretből, amely 
akkor önthette el a Mindent, amikor , teremtés"-nek indult. 

Válogatni kell-e a képtelenségeket, mikor meg akarjuk 
elmével közelíteni? Föltétlenül azt kell-e mondani, ami a 
mondat hangzása szerint nem lehet, hogy meg merjen szó- 
lalni az az ígérkező sugár? Hogy elkezdje levetni fátylait az a 
szemérmes Észentúli? Hogy érthetővé váljék az a beszélő 
Csend, amelynek még nem értjük a nyelvét, mert még nem 
teremtettük meg? . . . 

Mennyi ideig kell kérdezni ahhoz, hogy beszéddé váljék a 
hallgatás? Mennyi ideig kell a lehetetlenségek fürdőjében 
úszni az elmének, míg kiismeri magát? Vagy csak azért kell 
benne úsznia, hogy ki ne ismerje magát? Hogy ezen a határ- 
zónán meglássa, mennyire korlátozott a látása, és mihelyt 
másrendű látás mezőire indul, képtelenségekké válnak régi 
, igazságai"? Azért van-e ez, mert a Szellem nem az Anyag 
képére és hasonlatosságára van teremtve? És minden nehéz- 
ségünk a tiszta szellemiség természetének megértésében ab- 
ból fakad, hogy ebben a munkában az anyagiságunkból vett 
eszközökkel próbálunk dolgozni, és nem is az egész 
, Anyag", hanem a szilárd anyag szuggesztiója alatt állunk? 
És minden tudásunk a szellemről csupa metafora és talán a 
metafora csak egyre jobban megközelíti, de soha utol nem 
éri a Szellemet, s minél jobban közeledni vélünk, annál ész- 
revehetőbben kezd fenyegetni a képtelenség. 

És ha a tiszta Szellemiség ölére szállott lélek valamit kö- 
zöln: akar egy másik lélekkel, amelyik még nem szállott 
oda, hanem , féllábbal" még az anyagban van, akkor vagy 
csak kérdezni lehet, vagy lehetetlenségeket kell mondani? 

Vagy el lehet hinni, hogy csak a forma képtelen? Hogy a 
lehetetlenség köntöse alatt Valóság rejtőzik? Hogy van olyan 
Valóság, amelynek közvetlen megpillantása az Igazság győ- 
zelmével árasztja el az emberi elmét és mikor mondatba 
kerül, akkor mintha nem lehetne? 

És marad-e az, hogy a Valóság az a , láthatatlan ember", 
kiből csak a ruhája látszik, és ha levetkőzik, — eltűnt? 

De viszont azt a láthatatlan testet meg lehetett ölelni; nem 
lehetne a valóságot ugyanígy megölelni? Valami sajátságos 
belső, intuitív egyesüléssel, mely meggyőzne arról, hogy 
igazi természete nem olyan, mint a köntösül szolgáló mon- 
daté, melyet az elme szeme lát, hanem másnemű lét, amihez 
nem a puszta elme kell, hanem az egész emberi lélek, sőt a 
léleknek az elmét is, önmagát is meghaladó, körülfénylő 
szellemisége? 


6. Egyedül Isten akaratán belül élnek 
1970. június 21. (6 óra 10 p) vasárnap 


De élnek. Szándékélet, ígéretélet, potenciális élet. Ezen a 
gondolaton lehet megjárni a potencia mélységeit. A valósu- 
lás bejárata ez. Jól illusztrálja ezt az evolúcióban minden új 
faj, minden , mutáció" megjelenése előtt jelentkező , tapo- 
gatódzás", lehetőségek kísérletszerű próbálkozása a valóság 
kapujánál. A fejlődés nem egyszerű irányvonal. Elágazni 
próbál. Mindent meg akar próbálni. Nihil intentatum. Nem 
akar semmit sem kihagyni. Ennek a törekvésnek jutalma a 
végre megjelenő és megmaradó , mutáció". Sohasem fejest 
jön. Mindig próbálkozik. Mennyit kísérletez akkor is, mikor 

emberről van szó. Közben látja, hogy nem jó. Tovább ját- 
szadozik. Mikor megjelenik az, amit akart, akkor látja, hogy 
jó, és a többit elakasztja. Nem a kísérletek az őseink, - 
azok elakadtak. Csak a , Sapiens", az már belemutált a jö- 
vendőbe. Azon már , látta Isten, hogy jó", tehát mehet to- 
vább. És elindította végtelen pályáján. 

A kísérletezés az anyagtól van. Mintha az a Materia pró- 
bálkoznék a maga tehetsége szerint eleget tenni a rá irá- 
nyuló, a beléje szűrődő, nyomuló istenszándéknak. Addig 
próbálja, míg ama Szándék nem , látja, hogy jó". Az a he- 
lyeslés azonban nem azt jelenti, hogy így már végleg , Jó". 
Elindulásnak jó. Alfának jó. Azután indul a fejlődés az 
Omega felé. Az , ember" megkezdi pályafutását a Földön. 
Honnan veszi hozzá a játékszabályokat? 

Születése mögül. Abból a , mögöttes-országból ", ahol még 
csak lehetőségek éltek. Az Életelőttiből. A Lételőttiből. 
Ahol még élt minden lehetőség, mint valósulni-akarás. Most 
az anyagba lépő , pneuma" emlékezteti a Történést, hogy a 
Mielőttiben így volt. Minden lehetőség megvolt. A Történés 
pedig nekifog, hogy azokból egynéhányat megvalósítson. 
Csak belefog. Valamennyit nem győzhetné. Miközben so- 
rozza próbálkozásait, akad egy legjobb. Amelybe bele lehet 
látni a jövőt. Az a jó. Az megmarad és továbbtörténik. A 
többi lehull az Evolúció Fájáról. 

Ez a Lételőttiség ujjanyoma a Valósulásban. Ezt játsza- 
dozza folytonosan az anyagbamélyedő szellem, és a szel- 
lemiesülő anyag az Evolúcióban. 

Csak ezen a köszöbön lehet megfogalmazni, ami előtte 
van. De most abban a Mielőttiben akarunk járni. Csupa ígé- 
ret, csupa szándék, csupa várás. Ilyen az eszmélésünk, mi- 
kor valami öntudatos nagy döntés előtt állunk. Ilyen lesz 
majd az a mindent elhatározó Pillanat, amikor , állást fogla- 
lunk" az eljövendő örökkévalóságunkra. Ilyen minden apró 
döntésünket megelőző eszméleti bizonytalanság, az a termé- 
keny születniakarása valaminek, amit , emberi tett "-nek ne- 
vezünk. Ilyen pillanatok kísérnek eszmélő életünkben. Ve- 

lünk repesnek folyton , a lét és nemlét" küszöbén hátra- és 
előrenéző gondolatainkban, mert minden élmény létküszöb, 
minden cselekvés szellemi születés, új pillanat születése, lé- 
nyegesen új, mindentől új, mert még sohasem volt és soha- 
sem lesz. 

Ha volna léleklátásunk ezen a planétán - és némelyeknek 
van, de ha mindenkinek volna - akkor életünk minden pil- 
lanatát úgy köszöntenénk, mint a sohasemlátottat. Akkor 
ebben az örök fiatalságban élnénk (és talán a test is lassab- 
ban öregednék mellette!), — mert mi más az ifjúság, mint s0- 
hasem-látottakkal való találkozás! Az életszakaszok nagy 
éréskorszakain átvezető lendület ennek az ifjúságszellemnek 
köszöni lendületét, és ezt el lehet vinni azokra az esztendők- 
re is, amikor már a megszokások pora egyformásítani pró- 
bálja a megújulást. Ilyenkor kell elővenni a Mielőttire való 
emlékezést. 

Mert megvan ez az emlék. Hiszen belőle jövünk. De mert 
nem időélmény, hanem öröklétélmény, nem történésnek, 
hanem feszültségnek regisztrálódik. Az öröklétből, a ben- 
nünket akaró Istenakaratból eredő eszméletszín mindig ben- 
nünk vár; nem tétlenül vár, hanem feszülten, munkakészen, 
dolgozni akarva vár. Ha nem így várna bennünket ez a lét- 
előtti Istengondolat, nem is volna szellemi létünk. Erre való 
ráébredés volt a Gondolat felsziporkázása ott valahol talán a 
Tanganyika körül, ahol először vált képessé (Sondolatot 
hordozni a Biosz azzal, hogy beledobja magát a Núsz karjai- 
ba és egyszerre , ember születik". Az a Sapiens . . . azért lett 
az ősapánk, mert benne reszketett föl először a Gondolat, ha 
nem is termelt egyebet, mint egy éles kavicsot, egy kipattanó 
szikrát, vagy egynéhány mesteri vonalat barlangja falán. 

Ez az első pillanat már a Mielőttinek üzenete volt. Ezzel 
már az Öröklét nézett be hozzánk az Idő abalakán. És min- 
den eszméleti önmegfigyelésünk azt a tudaiot mélyeszti egy- 
re jobban belénk, hogy egy időnkívüli Örök Akaratnak idő- 
behulló gyermekei vagyunk egész anyagiságunkban, egész 
szellemiségünkben, egész emberi mivoltunkban. Mert nem a 

térténés kezdőpillanatából, hanem a Vilégelőttiség Szándék- 
világából származunk. i 

Egész létünk abból ered, hegy Ő akart bennünket. Ennek 
az Akaratnak feszültsége találkoztatta szülőink termő-té- 
nyezőit, építette meg anyánk testében a testünket, mintázta 
érünket tükröző emberi arcunkat, telítette szellemerővel 
eszméletünket, cselekedett velünk, bennünk, körülöttünk, 
fel:ttünk és alattunk minden tényezővel, ami csak hatott 
rárk valaha. Ez a múlt végtelen a maga teljességében, benne 
az öröktől fogva szándékolt megváltásunk Krisztusával, ez a 
Mindenségelőtti . Teremtésvárás a mi igazi, planetáris 
anyánk. 

És ezt az Anyát testesíti emberré Mária személye. Meséli 
magáról a Bölcsesség köryvében, hogy ott volt, mielőtt a 
p:anéiák sorsával bajlódott volna a Teremtő; igen, ez a Tör- 
ténések Jövendőjébe akkor már belegondolt, planétánlakó 
Szeméiy, ez valóban, ilyen érrelemben ott volt a nagy Te- 
rexmtő Kéz munkái előtt, és munkáinál, és ez az Istenszülő 
Lezny a Teremtő elgondolásában megelőzte a Mindenséget. 

Ha az Atvának , az ő Krisztusa kellett" (Teilhard), ehhez 
a Krisztushoz neki Mária kellett, és ez a csodálatos leányarc 
ott lebegett a Mielőttiség Országa felett abban a , Múlt"- 
tartományban, amely még az Idők és Terek előtti öröklétbe 
tartozik. És szándékában ott suttogott a majdan időbe ön.lő 
Üzenet, amelyet planétánkon embermilliók fognak végnél- 
kül ismételni kezükre font gyöngyszemeken . . . 

Ez a Mária-arc nemcsak az Ég és Föld egyesülése, hanem 
az Öröklét és Történés egybeömlése is. Tekintetében Isten- 
szándék világít rá az emberiségre. A Múlt öröklétéből néz a 
Jövő Örökléte felé és közben pillantása végigsimítja földünk 
és 2. Mindenség történéseit. 

Egeszen ember, egészen anya, elfér a barlangban, a szüle- 
tésioen is, a teremtésiben is, hogy Fia mellett adoráljon, és 
méjis ott térdel a Föld minden eucharisztiás oltára előtt, 
hogy folytassa a jászolnál kezdődő és a sírban végződő ado- 
rálást, és ez sem elég az ő anyaságának, mert Istenszülésé- 

vel odaszáll minden idők és terek fölé, és elfér a karjaiban a 
kétszárnyú öröklét, amely minden időpercnek részese és 
most is, ma is, minden pillanatunkat átjárja és élteti. 

Ezzel válik Mária a lelkünk anyjává. Nem csupán valami 
égi magasságból, hanem olyan élő örökkévalóságból néz 
reánk, amely bennünk is lakik. Ilyen értelemben folyton 
együtt is van velünk. Ilyen értelemben részese életünknek is, 
mert öröktől fogva bele van szánva, minden ember, minden 
lélek anyjává van téve, minden lélekvilág anyai gondozójá- 
vá. Világ-Anyává van szánva öröktől fogva és teljes öröklét- 
re, történésen inneni, történésen túli, történésen belüli, 
szüntelenül lüktető, minden kozmikus életkeringést átjáró, 
előző és követő istenszándék teljesítésére van szánva. Min- 
den emberforma megnyilatkozása emberentúli, lelkentúli, 
szellementúli isteni Szándékvalósulás, mely minden lelket 
vár, minden lelket átölel, átjár; ez a mindenség Anyaságá- 
nak Szelleme, amely Mária arcáról elsugárzik a minden ga- 
laxisok elérhetetlen határáig. Ámen. 


7. Ígéretország 
1971. augusztus 7. (3 óra 29 p) szombat 


Az emberek elgondolásának országa. Mind élünk. De még 
nem vagyunk meg. A Lét kapui még nem nyíltak meg. Lét- 
előtti élet. Mind potenciálok vagyunk. Csak azért tudunk 
magunkról, mert úgy vagyunk elgondolva, hogy mikor majd 
a Létbe lépünk, majd tudjunk magunkról. Lehetőség-világ. 
Szándék-világ. Lenni akarás, ami még nem teljesült. Fe- 
szültség a Lét felé. A Kezdődések előzményei vagyunk. Még 
nem kezdődtünk el. Csupán akarunk kezdődni, mert Valaki 
akarja, hogy kezdődjünk. Az örök Szándék akarja, hogy 
elkezdődjünk. 

Mi örökkévalók vagyunk. Mert az sohasem kezdődött, 
hogy létünk szándéka megszületett volna. Az Örökkévaló 

örökösen akarta, hogy , majd" legyünk. Ígéretéletünk tehát e 
gondolattal együtt örökkévaló. Ígéretéletem nem kezdődött 
el soha. Az örökkévalóságból léptem ki az Idő kapuján. De 
mielőtt kiléptem volna, mialatt Isten gondolatában megva- 
lósulásomra vártam, akkor is volt valami , örök" életem. Az 
nem volt folyamat. Azt nem ábrázolja a patakom futása. 
Azt egy tértelen, időtlen, felfoghatatlan nagyfeszültség, egy 
minden életlehetőségben gazdag emberpotenciál sejteti meg 
jól-rosszul az emberfogalmak közül. Mert az embergyártotta 
fogalmak közül nem illik rá egy sem. Ha le akarom képezni 
elmém számára, csupa tagadásokat mondok. Csak ezeknek a 
tagadásoknak természetéből, ezeknek összegezéséből, össze- 
féréséből sejtek meg valamit róla. 

Azt felelhetné nekem valaki, hogy ha elmém formáiból 
csak negatívumokat meríthetek ennek az ígéretlétnek jel- 
lemzésére, akkor az egyszerűen , nemlét". Olyasmi, ami 
, nincs". De itt újból a Lét határán járok és azt kérdem: va- 
jon a saját élményeimben adott valamely , szándék" nincs? 
Az nemlét-e, ha készülök megtenni valamit? Az nemlét-e, 
mikor a Genezisben olvasom: Teremtsünk embert . . . stb.? 
Az a legerősebb Lét! Istennek alkotáselőtti perce. És már 
előbb: a , Legyen!" . . .-ek sorozata, ez az utolsóperces lét- 
előttiség vajon még nemlét? Nem az a Valóság törvénye, 
hogy a nemlétből létet egy közbeiktatódó ígéret teremt? Es 
ez az Ígéretország Istenben nem kezdődhetik soha, ez a Múlt 
végtelenének gondolati elkerülhetetlensége. Hogyan lehet a 
Teremtést megelőző állapotot elképzelni, elgondolni, vagy a 
Lét előzményévé tenni másképp, mint úgy, hogy az lehető- 
ség, potencialitás; gazdagabb mint a megvalósulás, mert a 
valósulásban selejtté hullott lehetőségtár mérhetetlenül bő- 
ségesebb, mint az, ami belőle megvalósul, azaz folyamattá 
válik. 

A lehetőségnek természetében van a téridős végtelenség. 

A megvalósulásnak természetében van a kiválasztott meg- 
történés. 

Ezeket nem dátumozom. , Lényegükben" dátumtalanok. 

Lehet-e így visszalépni a jövővel a múltba? Lehet-e így 
minden mulasztást egy jelen szándékkal visszalobbantani az 
örökkévalóság szeretettüzébe? Lehet-e így, késői beismerés- 
sel, fedezni a hiányt és az eljövendő öröklétbe mélyíteni az 
egész életet? Nem ez a lehetőség a , megbocsátás" objektív 
lényege? Amely, ha személyben ered is, de kilép a szemé- 
lyekből és valami nagy, nekünk most , kollektív"-nak lát- 
szó, de valójában egyesült személyszerveződés, egymást ki- 
teljesítő és az Alfától Omegáig terjedőben egymást és önma- 
gát Istenbe teljesítő Egység. Nem belőlünk olvad egybe, ha- 
nem Belőle szóródunk széjjel, s ezért folyton hazavágyunk. 
Azt hisszük, hogy benne egybegyűltünk, pedig csak azért 
egyesülünk, mert Ő szórt széjjel. Örök szándékában mind 
egyek voltunk, aztán , szabaságot" kaptunk és most haza- 
megyünk. 

- Szellem az, ami önmagában is lehet — öröklétben vagy 
időbe szóródóan. — Ezért teremtett Isten először Angeloszt, 
szellemi lényeket. 

- Anyag az, ami egyedül nem, csak szellemen át lehet 
öröklétben vagy időbe öntve. — Ezért teremtett Isten egymás 
számára, magát egymáson át éltető anyagos szellemet. 

- Az anyagos szellem neve: , lélek", 

-— A szellemjárta anyag neve: , test". 

- Az , ember" testből és lélekből áll. 

Minden anyagban van valami szellemi. 

Minden lélekben van valami anyagi. 

Mikor a Szellemvilág (az Angeloszok) megteremtése után 
megkezdi a , Káosz" (a Mindenség lehetősége) létét, akkor 
már ebből a tettből folyólag benne van ebben a Mindenség- 
potenciálban Isten szellemiségének kezenyoma. Benne van a 
, szellem" csírázása. Az anyag soha sincs minden szellemi- 
ség nélkül. Mert csak szellemtartalmánál fogva tud történés- 
be fogni. 

-— Az időpillanat az örök pillanatnak ellentétes pólusa. 

- Az időpillanat üres, az örök pillanat tele van. 

- Az időpillanat azért üres, mert kicsi, az örök pillanat 
azért van tele, mert nincs határa. 

- Egyik lélektanilag üres. 

- A másik ontológiailag van tele. 

Ezekkel a mondatokkal csak akkor közelítjük meg a való- 
ságot, ha megpróbáljuk valamennyit egyszerre gondolni. 
Egyenkint mind hamis! Csak az együttesük teljes. 

Nem úgy, hogy az eszmélet egyedül szalad, fegyelmezetle- 
nül, hanem valami szoros valósághoz-simulással mindig 
mélyebbre merül. 

Az angeloszok megteremtése azt jelenti, hogy a természe- 
ténél fogva örökkévaló , szellem" kilép egyetlenségéből a 
sokságba, öröklétéből az Időbe. 

Nem értjük a Létet, míg meg nem gondoljuk a lételőtti 
életet. 

Az Idő természetének átgondolása az Örökkévalóságra 
mutat. j 

Szükségszerű, hogy az Idő kilépjen az Öröklétből és hogy 
az Öröklét az Időt visszafogadja. 

A tért érzékelési formául az anyag természetének megvi- 
lágítására kaptuk. 

Az időt érzékelési formául a szellem természetének meg- 
világítására kaptuk. 

Mindkét forma az átélt erőbe van rejtve. 


8. Az Idő Kúpja felé 
1971. május 23. 


Olvasás közben: (Teilhard de Chardin) 

Olvasom: egy léleknek az, hogy teste van, annyit jelent, 
hogy , enkekoszmiséné" , kozmoszba gyökerezett". 

. . . az immanens munkálkodás szférája . . . a Mindenség 
határáig . . . 

. . . az én testem nem a monopolizált sejtjeim, hanem az, 

ami e sejtekben, s az egész világon elvisel engem és válaszol 
nekem , az Én Anyagom" nem egy teljesen birtokolt része a 
Mindenségnek, ez a Mindenség általam részlegesen birto- 
kolt teljessége . . . (totaliter, — partialiter). 

, test", , molekula", , monád", ezek nem teljes lények . . ., 
csak a magyuk . . . gazdasági centrumok . . . de Mindenség- 
irányúak. 

. . . a Mindenség nem összetapasztott elemek halmaza, ha- 
nem megszámlálhatatlan távlat-, és cselekvés-centrumok 
gömbje. 

. . . nem , kőrakás" . . ., hanem , gázkeverék" . . . durván 
mondva. 

. . minden elem koextenzív a többivel, az egésszel: mikro- 
kozmosz . . . világegyetem . . . Péterre centrált világ . . . Pál- 
ra centrált világ... és... JÉZUSRA CENTRÁLT 
VILÁG ... 

május 27. 


, Enkekoszmiséné" . . . 

Gyökeret vert a kozmoszba. Tehát belőle táplálkozik. 
Életközössége van vele. Olyan, mint a szőlővesszők a szőlő- 
tőkével. Olyan, mint a mag a talajjal. Eletközösség. Együtt- 
munkálkodás. 

Immanens munkaközösség. Meddig? Térben meddig? Idő- 
ben meddig? És mettől meddig? A , szféra" mekkora? A 
gyökérpont és a pillanatpont honnan forrásozik? A munkál- 
kodás immanens. De akkor hol ered? Es hová megy? 

. . . atestem . . . 

. . . nem tudom mi az . . . semmiesetre sem azonos ,,mono- 
polizált" sejtjeimmel, és nem fér meg látható körvonalaikon 
belül. 

Mikor Faraday is így beszél: , ha minden test ott van, ahol 
hat, akkor minden atom betölti a Mindenséget". 

És akkor az én testem? 

M: az, ami sejtjeimben és az egész világon elvisel engem 
és válaszol nekem? 

,, . . . az én Anyagom . . ." 

Nem a Mindenség része, amelyet teljesen birtokomban 
tartok . . .,, hanem a Mindenség teljessége, melyet részlege- 
sen birtokomban tartok. Amit , testem"-nek értek közönsé- 
gesen, az nem teljes lény. Nem tudom meghatározni ,,hatá- 
rait"... , monád"... , molekula"... nem felületbezárt 
anyagos tér, hanem darab . . ., csak valami nagy hatásszférá- 
nak erőcentruma. Mindenség-méretű. Ha Faraday fizikai 
, atom"-ja betölti a Mindenséget, mit csinál akkor a sejttévá- 
lásra pályázó , molekula"? 

s; . . . távlatok és cselekvések centruma , vagyok" a tes- 
temmel . . ., csak tapintásom számára van határon, , felüle- 
tem" ..., de ebben az értelemben akkora vagyok, mint a 
, Világ". Vagyis koextenzív vagyok mindenkivel. És ez csak 
még pillanat: (ha lehetne , pillanat")? 

. . . de akkor hol van még az Idő? Az a , történés", a 
, devenir", amelyet a XX. század hajnalára Bergson fedezett 
fel az emberiség számára . . . ? 

Az Idő problémája a jövőnek jelenléte. 

Ezt kell megvilágítani erre a szóra — 


(. . . a testem —) 


ak 


Nem akármilyen Mindenségben lehetséges a , Megteste- 
sülés". Ezért alkotott a Teremtő konvergens Mindenséget, 
melyben nemcsak a , kegyelem" országában, hanem az 
egész Kozmoszban Krisztus cselekszik. 

Tehát nincs , akarat" és , megengedett" történés. Mert 
semmisem történik Istenen kívül ..., ha beleszédülünk is, 
ezt mondja a hitünk. És ezt csak akkor látjuk be teljesen, ha 
elfogadjuk, hogy a jövő ontológiailag jelen van. Akinek eb- 
ben nehézsége van, az a Lét-ből a Jelenség-be csúszik és 
nem tudja. Ha a jövő ontológiai jelenléte fenoménné válik, — 
ez a jövendölés, Jövőlátás. 

Ennek olvasása közben június 18-án az , [dő kúpjánaik" 
tejlhard-i gondolata a növekedő múlt megmaradásának c: a 
közeledő jövő besugárzásának e két növekedő, szellemi Idő- 
valóság ontológikus jelenbeömlésének következménye. Csak 
ez a két egyidejű időtorlódás, a. múlt és a jövő jelenbenyo- 
mulása teszi érthetővé a teilhard-i Idők nvergenciát. A múlt 
és a jövő jelenléte egyenértékű, csak más természetű. A múit 
léte és a jövő léte van a-jelen létében életté sűrűsödve és t"- 
remti az evolúció konvergenciáját. Az evolúció törvényeit 
az Idő természetébői kell levezetni. Most látom meg először 
az utat az Idő Kúpja felé. 


1971. június 21. (14 óra 42 p) hétő 


- Istenem, megírhatom-e azt, amit eddig tudok? — 

,; . . . mest látom meg először az utat az idő Kúpja felé . . ." 

Az Idő ontológiai természete... Mi az, hogy az Idő 
, Van"? Mi az, hogy a jelenben találkozó múlt és jövő 
, Van"? Mit jelent az Idő Létc? 

Nem szabadulhatok attól a gondolattól (aminek Mauper- 
tuis talán a vértanúja lett), hcgy a múltnak és a jövőnek on- 
tológiai jelenbe-önlése egyenrangú, egysúlyú, sziniumetrik is 
valóság. Jelenségileg ellentett irányúak, mert másképp tör 
be a jelenbe a Volt, mint a Lesz. De súlyban rgyenrangúax. 
Ha a jövő nem ugyanolyan dinamikával ömlene a jelenünk- 
be, mint a múlt, akkor kibitlenne történésbeli iájékozódá- 
sunk. Ha neni ugyanoly lendülettel tolakodna rá jelenünkre 
a jövő, mint a múlt, egyensúlyt vesztenénk a lét taván, mint 
a félredűlt hajó. 

A tévedésünk (és az egész keserves Voltaire-Maupertuis 
vita) onnan ered, hogy jelenségekről beszélünk, mikor lérr5l 
van szó. A jelenségek csak tudósítanak a létről, de teljes 
összességük sem maga a Lét. A baj ott ered, hogy az Időt 
megtölthető formának nézzük, nem nedig evolutív valóság- 
nak, önmagát telítő és sűrítő triónak, amely a múlt és a jövő 

egymásbaömlésével teremti a folytonosan megújuló jelent, 
az ismételhetetlent, az előreláthatatlant, a visszahozhatat- 
lant. 

Jelenünket az teszi , jelen"-né, hogy mind a múlt, mind a 
jövő megközelíthetetlen számunkra és ebben teljesen analóg 
természetűek. Sem a múltamba vissza nem térhetek, sem a 
jövőmbe ki nem léphetek, az Idő természete jelenségileg tel- 
jesen kizárja jelenemből mind a kettő maradéktalanságát, 
csupán szakadozott részlegek, , emlékek", , előrelátások" 
villódznak fel belőlük jelenem színezésére, tartalmasítására. 
De ezek nem múlt-darabok, nem jövő-darabok, hanem a két 
sugárzás jelenemmé szerveződései, folytonosan éledő ,je- 
len-szülöttek" és csak azáltal lehetségesek, hogy (fenomé- 
nek nélkül) ontológiailag mind a múltam, mind a jövőm je- 
lenemben van és benne dolgozik. 

Mindkét besugárzásban előállhat olyan szélsőséges ál- 
lapot, amelyben a tünet-megjelenések fokozódnak (mint pl. 
az életveszélyben előálló emlék-zuhanások az egész életről, 
vagy valamely jövő területre rávilágító jövendőlátás, ezek a 
múlt és a jövő , jelenbe"-tömörülésének szélsőségei és rend- 
kívüli eszméleti alakulatok). Ilyenkor az ontológiai Jelenlét 
fenomén-seregekké korikretizálódik és hogy ez nem valami 
gyakori lélektani jelenség, az az eszmélet munkaterületének 
többé-kevésbé korlátozott voltából, munkabírásának hatá- 
raiból következik. 

Időtávlatunk ugyanolyan korlátozott, mint a tértávla- 
tunk, és ennek méretei még súlyosabban illusztrálják szelle- 
mi életünk erejét a térbeliségeknél. Minden szellemi lény- 
nek abban az arányban növekedik a mind önmagára, mind 
másokra irányuló ható-szférája, amennyivel nagyobb sugarú 
múlt és jöv " felől képes eszméletébe ölelni az Időnek ezt a 
kétoldalú ra.olulását egyrészt a múlt oksugarai, másrészt a 
jövő célsugarai felől. Az a tergo és a fronte folytonos egyesü- 
lése és minél messzebbről jövő és minél messzebbre ható je- 
lenformálása teremti az eszméleti életünk itt-ott felcsillanó 
és folyton felfelé patakzó tüneményszerűségeit, amelyek 

alatt az Idő ontológikus hatalma, mint múltőrző és jövőte- 
remtő erőforrás dolgozik szakadatlanul minden szellemi 
lényben, amely átlépte az emberréválás határait. 

Az, hogy a jövő nincs a jelenben, az csak fenomén-illúzió; 
ugyanígy lehetne a múltnak jelenben-létét is tagadni, ugyan- 
azzal a fenomén-illúzióval. Mert az eszméleti történéseink- 
ben folyton velünk utazó múltnak jelenünkbe tolulását is 
tagadhatjuk azon az alapon, hogy nincs róla folyton , emlék- 
képünk", nincs róla , fenomén". De hogy van róla ható va- 
lóság, tevékeny Lét, az viszont kétségtelen. Miért gondoljuk 
akkor, hogy a jövő ontológikusan nincs a jelenben, csak 
azért, mert nem tudok mindig jövendölés-fenoméneket pro- 
dukálni. A jövő ontológiája a maga teljes a fronte vonzásá- 
val éppen úgy itt van, mint a múlt ontológiája a maga teljes 
a tergo taszításával egy és ugyanazon jelen eszmélés felé. 
Akiben a múlt fenoménné válik, az , emlékezik", akiben a 
jövő válik fenoménné, az , jövendöl". Nem tudunk-e nagyon 
pontos jövendölések teljesedéséről? Es ha ez nem is olyan 
gyakori és mindennapos, mint az , emlékezés", vajon egy 
ritka tény nem oly objektíven illusztrálja-e az időnek onto- 
lógiai természetét, mint egy mindennapos? Lehetne ezt így 
is kifejezni, hogy minden csak a méretek dolga, és mindez 
csak az illető eszmélet időölelő kapacitásától függ. 

Az Idő természetének ez az ontológiai alapvonása. En- 

nek a vonásnak méretei vannak. Aminek pedig méretei van- 
nak, annak van határértéke. Minden emberi vonatkozásban. 
Emberről emberre más az Időnek ez a patakzása. 
De volt egyetlenegy Ember a földön, aki túllépett minden 
határt. Mert idejött Emberfiának maga az Isten. Az a Betle- 
hemben született Gyermek olyan eszmélésre nyílott abban a 
palesztinai barlangban, amelynek tanulmánya megnyitja 
előttünk az Idő  ontológiájának zárt kapuját. Mert 
ez az Emberré vált Istennek idő-eszmélése, amelynek múltja 
és jövője határtalan, és minden pillanatában ott van maga az 
örökkévalóság. 

1971. június 23. (5 óra 40 p) szerda 


Az élő idő maga az anyaggal terhelt evolúció. Hiába akar- 
juk leválasztani róla, mintha valami átlátszó hüvely volna, 
amelyet a lények megtöltenek és a hiperfizika tényei kiszí- 
neznek, - ez leválaszthatatlan. Ez az anyagszerűség nem töl- 
teléke az időnek, hanem történésbeli lényege. Nem tudnám 
nélküle elgondolni tudományképző fogalmaimat. Nem áll- 
hatok meg énem határán sem, mert bele vagyok nőve a koz- 
moszba, ebbe a félelmetesen lüktető Egészbe, amelyben én 
is ott lüktetek azon a réven, hogy testet kaptam és ezáltal 
enkekoszmiséné vagyok. Csak gondolatban szakíthatom ki 
belőle magamat, a valóság beleágyaz a saját Itt-embe és 
Most-omba a benne valósággá szerveződő múlttal és jövő- 
vel, melyek történéseikkel belekovácsolnak engem. 

Részese vagyok ezzel minden történésnek. Nem lehet be- 
lőle kiemelni engem. Ennek akkora morális súlya van, hogy 
tettese vagyok a Mindenség történetének és annak rám eső 
részlegéért örökre felelős. Ez az enkekoszmiséné a maga hi- 
perfizikai értelmi teljességében nem sodratásommal, hanem 
szabadságommal tesz engem erkölcsi alannyá a Világegye- 
temben és tesz kismindenséggé a nagymindenségben. Lé- 
nyem minden szálával bele vagyok szövődve és vállalnom 
kell önmagamat teljesen. 

Ez a teljes önmagam tévedéstől terhes. Mi az? Vétkezik, 
hogy lehessen? Téved, hogy történhessen? Sodródik, hogy 
szabadulhasson? 

Itt hasad a látóhatárt borító felleg: Megváltás. 

. a bűn a történés 
legmélyéről való, 
ezért egyedül 
az örökkévalóság 
történéstelensége 
gyógyíthatja meg . . . 


1. Próbáld meg soha el nem feledni Őt. 


Próbáld meg soha el nem feledni Őt. Úgy értem ezt, hogy 
keresd a testentúli állapotot. A napi események pergésében 
legyen ez a gyöngyöket összekötő fonál. Amint a tények 
gyöngyöznek, magukban még iránytalanok, oktalanok és 
céltalanok. Nincs értelmük. Mert nincs fonaluk, mely egy- 
betartja őket. Nem tudják, honnan hova mennek és nem 
tudják, mit akarnak. Valójában semmit sem akarnak, csak 
belökik egymást a létbe és meghalnak. Széthull a belső élet 
és eloszlik az Egység, az Eggyéválás, a szellemi Kozmoszba 
való visszavonhatatlan beletartozás. 

Erre nevelni kell magunkat. Hogy mennyire jutottunk, azt 
sohasem tudjuk, mert ahhoz, hogy magunkat meglássuk, ki 
kellene lépni önmagunkból. Egyszerre belülről is élni, kí- 
vülről is látni magunkat csak úgy lehet, hogy időre el van 
véve tőlünk létünk társa, az anyag, hogy egy szellemünk 
önmagára ismerjen a testtelenségben. Az ősbűn ellenséggé 
tette az anyagot, azért kell elszakadni tőle. Azért hisszük, 
hogy nem kell. Pedig kell. Az anyag szellemünk mérőszala- 
ga, fajsúlyunk mérlege, azon kel! megmérni erőinket, azon 
kell megrostálódnunk, s így valójában nem ellenségünk, ha- 
nem jótevőnk. Meg kell látnunk, mit cselekszik értünk. És 
ezen át meg kell szeretnünk. Aztán el kell szakadnunk tőle, 
hogy a lélek hatalmat gyűjtsön a feltámadásig. 


2. Az elmulasztottak fájdalmának meg kell érlelődnie 
1958. szeptember 4. (3 óra 5 p) 


Az elmulasztottak fájdalmának meg kell érlelődnie. Ez a 
földi purgatórium. Ennek a fájdalomnak gyökere az, hogy 
nem lehet az időben visszafelé menni, mert az abban való 
előremenés maga az élet, és megállása volna a halál. Ha 
ezen a ponton átmentünk, a múlt jelenné válik, de jelenva- 

lósága a cselekvésre terméketlen. Csak látható, de nem mó- 
dosítható. 

Ami megvolt, az örökre megvan. Léte azonban nem ma- 
radt hatalmamban. Csak tétlen szemlélője lehetek. Emel- 
lett folytonosan érzem benne, hogy hatalmamban volt, és 
azért most is felelős vagyok érte. Az enyém, és mégsem 
enyém, mert nem tehetek vele semmit. Van, ott van, enyém, 
leválaszthatatlan rólam, mert azzal, hogy átéltem, énem al- 
kotórészévé vált. Egy darab belőlem, mert én teremtettem és 
ezért hordom mindörökké. Viselem önmagamat az örökké- 
valóságon át. Alkottam magamat azzal a teremtő erővel, 
melynek egy szikráját kigyújtotta bennem a Teremtő Kéz. 
Ez a teremtő erő szabad, és minden pillanatáért felelős va- 
gyok, mint a végtelenbe merült porszem, amelynek saját éle- 
te, külön világa van. 

Ezt érzem, tudom, ez a megalkotottságom természete és 
ez foglalja magában azt az alkatot, amelyben ott van morális 
sorsomnak minden kelléke. 

A bűn magában hordozza a büntetést. Nem kel! Istennek 
külön aktusa ahhoz, hogy megszenvedjem a bűnért az elég- 
tételt. Olyan természetűvé vagyok teremtve, hogy a bűn el- 
követésével a morális síkon megteremtem a büntetést. Az az 
anomália, amit a bűn hordoz, -— és hordozza minden bűn a 
legkisebbtől a legnagyobbig - valami módon a nemlét olda- 
lára sodorja a meglévőt. Minthogy a , kell"-nek a síkján a 
bűn eltörlendő volna, a , van"-nak a síkján meg kellene 
szünnie. De ott nem tud megszűnni, mert beleszerveződött 
egy teremtő eszméletességbe és onnan ki nem téphető. Ezer 
szállal, ideggel, érrel van belenőve. És az a valóság, hogy 
, nem kellene" lennie, egész terhével ráfekszik crre az esz- 
mélésre, mely megteremtette és nem tudja megsemmisíteni. 
Teremteni tud az emberi eszmélés, de megsemmisíteni, a 
létből kitörölni, nem. Erre van teremtve számára a morá- 
lis sík. Ott van a lét és a nemlét találkozása, mert ott a te- 
remtésnél is nagyobb hatalom működik, a törlés hatalma. 
hogy valami ne legyen, ami volt. 

Ez a bűnbocsánat lényege. Ez egyedül Istené. Törlés a 
morálisban. Hasztalan marad ott a metafizikai valóságban 
az elkövetett bűn, a morális valóságban nincs többé: , meg- 
bocsáttatnak a te bűneid", és ezekkel a szavakkal véglegesen 
le van győzve, meg van semmisítve a bűn. 

Az emberi eszmélés Isten ellen fordult. Isten visszafordí- 
totta maga felé. Ezzel a morálban visszament az eltévedt 
óramutató a helyes időre. Most minden szándékával örök 
rendeltetése felé mutat. 

De ennek a csodának ára van. Nem Isten szabja azt meg 
külön rászegezett szándékkal, hanem a lélek már olyanná 
van teremtve, hogy enélkül nem is bírná a tőrlést. Érzi, hogy 
dolgoznia kell érte, és ez a munka a szenvedés. 

Meg kell dolgoznia a csodáért, érzi, hogy minden bűnbo- 
csánat egy-egy lelki csoda. A gyóntatószékben állandóan Jé- 
zus Keze van munkában. Ez a bűnbocsátó kéz, ez a feloldo- 
zó irgalomkéz cselekszik ott a suttogások mélyén és teszi a 
lelkeket olyanokká, amilyeneknek eredetileg akarta őket. 

De miért kell ehhez az irgalom-aktushoz a szenvedés? 
Miért szenved a test a műtétek alatt? Mert valami élőt távo- 
lítanak el belőle, valami elevenen esik az erőszak, és valami- 
nek érdemben meg kell szűnnie, ami volt. Ilyen lelki operá- 
ció, eszméleti műtét a bűnbocsátás. Kimetszi a bűnt és mű- 
tőkésének nyomán kiserked a gonoszság vére. Ez a fájdalom 
termékeny fájdalom. 

Szükségszerű, a természet mélyéből fakad, a belső megal- 
kotottság gyümölcse. Nem külön a bűnre akasztott követ- 
kezmény, hanem a bűn természetéből fakadó, bennerejlő 
szellemi kellék. 


1958. szeptember 8. (3 óra 28 p) 
Benne van az az erő, mely dolgozik a bűn léte ellen. Mert 
a bűn természetében van, hogy puszta létével önmagát ta- 


gadja. Ez az élő , ne legyen!". Azzal, hogy megtörténik, 

hogy beleerőszakolja magát a valóságba, hogy kikényszeríti 
magának a létet, valami egészen mélyenfekvő ellentmondást 
teremt, aminek lényege, hogy saját létének ellene dolgozik. 

Ez a tagadás ott dolgozik a bűnnek minden izületében. 
Mert a megvalósult bűn élő valóság, és léte nem szorítkozik 
a metafizika országára, hanem természeténél fogva azonnal 
morális értelmű, és ez az értelmezés beletartozik fizikai és 
metafizikai valóságába. Valami képtelenséget hordoz és 
mégis megvan. Ennek nem lehet más következménye, mint 
az, hogy a bűn önnönmagának kiirtására van hivatva. En- 
nek a rendeltetésnek, mikor az teljesedésbe megy, természe- 
tes formája a szenvedés. 

A bűnnek nincs jövője. Lezárja az elkövetkezendő Időnek 
kapuit. És ha mégis kitart amellett, hogy jövője legyen, ak- 
kor nem lehet belőle más, mint végeláthatatlan gyötrelem. 
Ez a pokol. A bűn vonakodása a beléjeoltott pusztulástól. A 
pokol tehát nem a bűnnek rendelt lakóhely, hanem a bűn 
teremtménye. Majdnem azt lehetne mondani, hogy Istennek 
nem kellett poklot teremtenie; mert a poklot a bűn terem- 
tette. ; 

És a bűnt? Ezt az emberi akaratszabadság teremtette. Így a 
pokol nem a Teremtő által elgondolt büntetőhely, ahova, 
mint a földi fegyházakba, be volnának zárva a lelkek, ha- 
nem a szabadnak teremtett és szabad választásukból folyó- 
lag bűnben maradt szellemiségek teremtménye. Dante ször- 
nyű képei csekély ízlelések ahhoz az olthatatlan tűzhöz ké- 
pest, mely a morálisból ki nem törölt bűn puszta megléte. 
Mert a bűnt a lélek csak addig győzi hordani, amíg a test 
igényei ellengőzt adnak a bennelakó gyötrelmekkel szem- 
ben. Az angyalok bűnhődése rögtönös, a , non serviam"-nak 
nem kellett várni, egyenesen zuhant a saját feneketlen 
mélységébe. Az ember teste miatt időzhet a bűnben. Nem 
mintha a test maga bűnös vagy bűnszerű volna. Csupán 
tompítja a lélek spirituális érzékét és ezzel az emberéletet 
képessé teszi arra, hogy időzzön a bűnben anélkül, hogy an- 

nak mérhetetlenül gyötrő hatását érezné. De mihelyt a test 
lehull, a bűn megkezdi munkáját. 

Ezért van ember számára megbocsátás. Angyal számára 
nem lehet. Miért nem ment Jézus angyalokat megváltani? 
Miért csak az embereket féltette? Mert az a tiszta és testetlen 
lélek teljesen tudta, hogy mit művel. A testes lélek csak fé- 
lig-meddig tudja és a maga teljességében nem látja a bűnt, 
ezért lehet neki megbocsátani; ideiglenes szenvedéssel ezért 
tud örökkévalóságot vásárolni; ezért lehet az emberszerű 
életnek megváltása, az angyalszerűnek pedig nem lehet. 


1958. szeptember 6. (5 óra 48 p) 


Istennek nem kellett poklot teremteni. A pokol nem 
örökkévaló a múlt felé. Akkor kezdődött, mikor még nem is 
voltak emberek, de az Örök Jelen határtalanul .tökéletes 
szellemisége az időbe lépett szabad lelkiségeket teremteni. 

Az , angelosz"-ok, akiket az ember erről a szerepükről ne- 
vezett el, szellemi valóságok, értelmi és akarati pólussal, ál- 
lottak, sereglettek, hullámzottak az Ur előtt és betöltötték a 
világegyetemet. Először tehát istenlátó szellemiségek szület- 
tek, mind külön világ, külön kozmosz, külön istentükrözés, 
külön végtelenség. És mikor kiegészültek szellemi valósá- 
gukban a világegyetemmel, melynek átszellemítése és irá- 
nyítása lett az egyénenkint kiosztott feladatuk, akkor tiszta 
szellemiségüknek erkölcsi próbát kellett kiállaniok. Mert 
, akaratszabadság" van az Ország kapujára írva, és akinek 
morális talaját ez a képesség ki nem próbálta, az nincsen 
Istenre lebélyegezve. 

A próba kérdést jelent. 

És feltétetett a kérdés. Lejátszódott a teremtés első tragé- 
diája. Megszületett a bűn és megteremtette a poklot. 

Szeretetre voltak teremtve és mást választottak. Ez a vá- 
lasztás azzal, hogy bukott, megszülte a kárhozatot. És még 
nem voltak emberek. 

De voltak elbukott szellemek, és mire az ember a paradi- 
csom lakója lett, már megvolt a sátán, aki valamikor angyali 
szépségben Isten arcába nézett. És elhozta sötétségét ahhoz a 
fához, mely az ember próbájául hordta gyümölcsét. 

Az ember pedig választott . . . 8 

Ennek a választásnak súlya ráfeküdt az egész planétára. 
Az angyalok bűne egyéni bűn volt, mindenik saját szellemi 
létének sorsát döntötte el, mert az angyalok nem egymásból, 
hanem egyenkint, Isten külön akaratából eredtek. Nem ha- 
tott egyéni létükből kifelé a bűn. 

Az ember bűne a faj bűne lett. 

Mert a lélek-test egysége oly szoros, hogy a morálisan ter- 
helt léleknek elváltozik a teste. Az ősbűn elrontotta a kegye- 
lemjárta, karizmás lélektől kormányzott testet. Minden ízé- 
ben más lett, saját anyaga felé fordult és ennek anyagi ki- 
szolgálása lett a főcél. Leesett a szellemiség boldog síkjáról, 
melyben a lélek korláttalan ura volt a testnek és ott találta 
magát a test kiszolgálásának országában, ez volt az értelme a 
, büntetés"-nek, mely Mózes gyermeknyelvén így szólt: , ar- 
cod veritékével keressed kenyered". A test gondját jelenti ez, 
az anyag zsarnoki kényszereit, melyen csak küzdve törnek 
át a teremtés első szándékai, az Istenközelségben élő ember- 
lélek létközössége a Teremtővel. Ami ajándék volt akkor, 
azért most meg kell harcolni, mert eljött az anyag kikérni a 
maga adóját. Így születik a bűn egyre-másra, és az emberélet 
harccá válik. 

Nemcsak azé, aki elkövette a bűnt. Mert a lebélyegzést 
megörökli az utód és ott az , almafa" alatt nem egyetlen em- 
berpár rontotta el magát, hanem a faj bukott. 


1958. szeptember 6. (22 óra 30 p) 
Mert a testes-lélek elválaszthatatlanul van eggyészervezve 
és a lélek a testhez, a test a lélekhez illik. Minden, ami éri az 


egyiket, visszaverődik a másikon. És mikor a lélek bukik, 

süllyed a test is, mert rosszabb műszere már a szellemiség- 
nek, mint volt a bűn előtt. Lehet, hogy a puszta anyag szem- 
pontjából tökéletes, lehet , egészséges", lehet , szép", -— de 
attól kezdve rossz műszer. Mikor az első ember lelke, a teste 
is rossz műszer lett a karizmatikus életre és nem tudta töb- 
bé azt mással szolgálni, mint a szenvedéssel. Erre az egyre 
lett egészen jó és ennek a kedvéért volt érdemes megtartani. 

A lélek bukása buktatta a testet is, még pedig annak leg- 
magasabb hivatásában, az istenközelség szolgálatában. Isten 
szándékában a test és lélek örök harmóniája, egymást-szol- 
gálása élt; a bűn beleszennyezte a disszonanciát. Most már 
lehetségessé vált, hogy a test ellenáll a karizmatikus életnek, 
gátolja, nehezíti, mert a műszer finomsága veszített, s mikor 
átadja magát a következő nemzedéknek, már csak rontott 
műszert ad át, mely rontott lelket rosszul szolgál. 

Az egész test-lélek együttes elvesztette eredeti szépségét és 
a bűnös Éva a bűnös Ádámtól rontott nemzedéket fogant. 
Az első kettő közül egyik megölte a másikat és Noé fiai kö- 
zül kettőnek a nemzedéke az állatiasságig süllyedett. Egy kis 
nép maradt csak Palesztina dombjain, mely védte és őrizte 
az örökséget, a veszélyben levőt és várta annak az Igéretnek 
teljesedését, mely a bűn megjelenését követte. 

A Genezis lapjain meg volt rajzolva a bűn. Mint képes- 
könyvet a gyermek számára, úgy diktálta Isten Mózesnek, 
akitől tudtuk, hogy rontott nemzedék vagyunk, és hogy vár- 
ni kell valamit, a megoldhatatlannak megoldását, az eltöröl- 
hetetlennek eltörlését. 

A bűn szörnyű megmaradó képességével szemben tehetet- 
len volt az ember. Éva elkövette és a többi Évák nemzedék- 
ről nemzedékre sorra szűlték a Bűn gyermekeit. Nem lehe- 
tett többé tiszta lelket hordozni az anyaméhben és nem le- 
hetett bűntelenséget hozni a világra. Saját szennyében úszott 
az emberiség, és csak egyetlenegy kis népnek nemzedékei 
adták át egymásnak azt a reményt, hogy van menekülés. 
Hogy lehet Istenre várni, mert eljön a perc, mikor lehajol az 
emberhez. 


Mert az ős-rombolásnak, a bűnnek pillanatában Ígéret fa- 
kadt. Megmentés. Megváltás. Megvásároltatás olyan valutá- 
val, mely ezen a beteg planétán már nem volt kapható. El- 
vesztette a Szellemország devizáját, a mentés a föld erőivel 
megfizethetetlenné vált. Az emberlélek leesett arról a síkról, 
amelyre teremtetett és magától oda vissza nem juthatott. De 
Ígéret hangzott el, hogy mégis visszajut. Majd lesz Valaki, 
aki elhozza ide az elvesztett valutát, ami már számít a Vég- 
telenben. A bűn eljátssza itt a maga szörnyű színdarabjait és 
megteremti a síralom völgyét. A rontott nemzedékeken 
játssza pokoli játékait. De marad egy nép, amelyben maga 
Isten dolgozik. Ez a nép tudja, hogy lehet a bűnt megsiratni. 
Úgy siratni, hogy az életsorsra való kiáradását el kell fogad- 
ni. Bármi sújtson rám, Isten van. Ő az Egyedülvaló, a Min- 
digvolt és a Mindigleendő, és minden bűnnek sorsa egyedül 
reá tartozik. 

Mert egyedül Neki van hatalma a bűn felett. Minden más 
szellemerő tehetetlenül áll a bűnnel szemben. Sirathatja, de 
meg nem szüntetheti, mert természeténél fogva, mint törté- 
nés, kitéphetetlen a létből. Bele van nőve, bele van szerve- 
ződve, befutja a lélek teljes erezetét és megrontja minden 
izületében. Ha az a Teremtő Kéz nem tartaná, a lélek el- 
pusztulna a bűntől. Belehalna. Azért nem hal bele, mert te- 
remtő princípiumnak van teremtve és ha el is játszotta a 
bűn a megszentelés ajándékát, az a Kéz, a Segítő Kéz, ott 
maradt az emberiség feje alatt. Nem hal bele, mert olyanná 
alkottatott, hogy ilyen bűnösen is továbbteremtse önmagát 
és hordozza a bűn természetében rejlő szenvedést. 

Mit tehet hozzá? 

Csak az elfogadást. Ezt várja akaratszabadságától az Isten. 
Ezt a beleegyezést. Nem mintha ezt le lehetne rázni. A fáj- 
dalom a bűn természettörvénye. De az akarat szabadkozhat 
e törvény ellen. Akarhatja, -— bármily eredménytelenül is — 
de akarhatja, hogy ez a törvény ne legyen, hogy rajta ne va- 
lósuljon. És ezzel egyre mélyebbre sűllyeszti magát. 

Viszont a szenvedés elfogadása emel, tisztít, készít a me- 

nekülésre. A bűn természettörvényével szemben csak egy el- 
lenerő van: ez az erő az ember részéről a szenvedés elfoga- 
dása, az Isten részéről az Irgalom, Ez a kettő egy. Egyetlen- 
egy valóság a Szellemországban. Az ember felől az a neve, 
hogy , szenvedés" - az Isten felől az a neve, hogy , meg- 
bocsátás". 

És közös neve ennek a kétarcú valóságnak: Szeretet. Cari- 
tas. Ámen. 


3. Caritas . . . 
1958. szeptember 9. (3 óra 20 p) 


Miért nincs nekünk is két szavunk? Charité és amour. 

Talán az a lelke ennek a különbségnek, hogy az első a lé- 
lekből kifelé, a szellemközösségbe való elhatást emlegeti, a 
második pedig annak belső, szellemi tartalmát. Az első a lé- 
lek kisugárzása a többi lélek felé, a második a lélek belső 
tartalma, mikor így sugározza önmagát. Az első a másokra 
vetítődés, a. másik az önmagában talált belső élmény. Cent- 
ripetális és centrifugális. Két irány, melyből megtudom, ho- 
gyan fakad belül és hogyan árad kifelé. Miképpen támad a 
magáramaradt kismindenségben és miképpen árad szerteszét 
a nagy életközösségben, mely a szellemország nagyminden- 
sége. 

Nekünk csak egy szavunk van mind a kettőre: szeretet. 

A másiknak részben megfelelő név -— irgalom — már olyan 
felhangokkal van tele, amelyek elvonják az értelmét a mise- 
ricordia felé. És ezek az értelem-elhalások az ember lelki al- 
katának igazmondó tükrei. 

Mert ha a szeretet kipillant önmagából, ezen az elesett 
planétán mit lát? Siralmat. És e siralom mit ébreszt ben- 
ne? Megkönyörülést -— irgalmat. Mélységes részvétet a kör- 
nyező szenvedés iránt. A szeretetnek ez a felhangja a legiste- 
nibb az emberben. Ez a legmagasabbrendű vonás a lélek ter- 

mészetében. Az irgalom a léleknek az a tehetsége, mely ma- 
gáévá teszi a másik lélek sorsát úgy, mintha az nem is volna 
, Másik". Az irgalom a lélekközösségnek jelvénye, pecsét a 
lelken, melyről megismerni, hogy Kié. Ez Isten legközvetle- 
nebb kezenyoma a lelken, a részvét, az együttlét, az együtt- 
érzés leánya, úgy éled, úgy növekedik benne, mint a teremtő 
Kéznek legkedvesebb magvetése. Olyan nő ki belőle, mint 
Itália kék iriszekkel burkolt mezői, melyek fekete könnyeket 
sírnak, ha levágják őket és elkezdenek haldokolni . . . 

Isten irgalmának legbiztosabb munkáltatója az emberi ir- 
galom. A legelső irgalom, a legmélyebb is, a bűnbocsánat. 
Isten tanította: , miképpen mi is megbocsátunk . . . " Enélkül 
hasztalan kérem az irgalmat önmagamra, enyéimre, az em- 
berekre. Ugyanaz az Istenajak elmondta azt a parabolát is az 
adós szolgáról, akiből hitelező lett. Ezt a legnagyobb szere- 
tetművet akarta az emberek lelkében fölépíteni és belevette 
az Imádságba mindennapi ígéretül, és megmutatta elretten- 
tésül, mi volna, ha azt meg nem tartanák. 

Vajon megtartjuk-e . . . 

Emberközi viszonyainkban, gyermeknevelésben, lelkek 
kezelésében, munkák végeztetésében? 


4. Mit mondjak nektek, akik hordjátok a keresztet 
1962. május 21. (2 óra 30 p) hétfő 


És ma? Ezen a napon mit mondjak nektek? Akik hűsége- 
sen tartjátok ezt az ünnepet, az egykori ajándékozások em- 
léknapját, a régi beszédek ünnepét, ami ünnep annak is, aki 
ad, annak is, aki kap. Ezt a napot, amelyet nem tudtok elfe- 
ledni, s így be vagytok kapcsolódva a lelkembe a Szentek 
Egyességének végtelen finom, ezerszeres szálaival, amelye- 
ket csak a lélek érezhet meg és csak a szellem valósíthat 
meg . . . 

, Mit mondjak nektek, akik hordjatok a kereszte., mert 

kereszt az élet ajándéka, és csak az győzi ezt az ajándékot, 
aki szeretettel karolja át. Kiki a magáét, mert ha egyéni éle- 
tekhez van is szabva, de mindegyik ugyanaz a kereszt: az én 
keresztem. Mindenki az enyémet hordozza az én kereszt- 
hordozásom óta." 

, Szeressétek, mert az enyém". 

, Ismerjetek rá. Fedezzétek fel minden fájdalmas percben, 
minden életnehézségben, minden sikertelenségben, minden 
megbántódásban, minden elviselhetetlenségben. Ismerjetek 
rá minden kifosztatásban, minden külső és belső elszegénye- 
désben, még az imátok kiüresedésében és belső elhagyatott- 
ságotokban is. Gondoljatok arra, hogy én már előbb átéltem 
mindezt sokszorosan és minden fájdalmatok az enyémből 
való. Hogy minden, amit elszenvedtek, az én lelkemből fa- 
kadó szenvedésnek egy parányi íze, egy vércsepp a Getsze- 
maniból, amelybe beletükröz a közelgő kereszt . . ." 

Ezzel válik minden életteher a természetfölöttiben azzá a 
nemes gyümölccsé, amelyet mihelyt ráismertek, életértékké 
alakít az Atya Keze. Az a Teremtő Kéz, amely sohasem 
szűnik meg mindent újrateremteni, és alkotó erejével fonja 
időtök szálait és beleszövi életetek egységébe mindazt, amit 
nehéz viselni és amitől a természet szabadkozik. 

Ezen a planétán szenvedés az üdvözülés útja. Az alkalma- 
kat kitermeli az élet és nem kell azokat sem kérni, sem ke- 
resni. Csak elfogadni és megszeretni. Ez az a nagy élet- 
törvény, amely kapcsolja a természetest a természetfölötti- 
vel. Ha ebbe a törvénybe belesimulunk, akkor az Atya szán- 
dékai mentén járunk és szervesen illeszkedünk szándékai- 
nak teljesedésébe. 

Ez nagyon nehéz feladat és erre folytonosan kérni kell az 
erőt. Ez az erő pedig az ébredés és az elszenderülés pillana- 
taiban megszólaló Te Deum-ban fakad. A szeretet a hála- 
adással kezdődik. Főleg az előzetes hálaadásban, mert annak 
bizalom a forrása és alig van kedvesebb az Atya előtt, mint a 
lélek elfogulatlan és korlátlan bizakodása. Az a kis vergődő 
madár most belesimul az Átya tenyerébe. Felismeri, hogy jó 


241 


helyen van. Hogy az ujjak, amelyek gyengéden fogják, nem 
ellenséges, hanem segítő ujjak. Hogy nyugodtan elpihenhet 
abban a kézben és elszunnyadhat, míg majd szállásra elbo- 
csátják. 

Ezt jelenti a bizalom és az előzetes Te Deum. Ámen. 


5. Egyszer azt mondtam neked 
1962. szeptember 18. (1 óra 30 p) kedd 


Egyszer azt mondtam neked: 

- Hisz akkor te nem hiszel a gyónás szentségi erejében! — 

Mit is mondtál nekem akkor? Beszéltél a bűnös múltról és 
az annak szemléletével járó kétségbeesésről. Gondold meg, 
hogy vajon most nem ugyanannak a révületnek vagy-e áldo- 
Zata? 

Figyelj! Minél gyötrőbben érzi meg a lélek múltjának folt- 
jait, annál csodálatosabban emelkedik ki még Jézus tettei 
közül is a Megbocsátás Intézménye. Mint az ÉEgből a Földre 
vezető kegyelemcsatorna. Mint a lehetetlennek megvalósu- 
lása. Mikor a lélek emlékeiben újra találkozik bűneivel és 
megérzi azoknak megsemmisítő súlyát, azoknak visszavon- 
hatatlan megtörténtét, azoknak a valóságban hagyott nyo- 
mait, ezeknek a nyomoknak eltörölhetetlenségét, következ- 
ményeiket, a jelenig, a te jelenedig is elnyúló származékai- 
kat; . . . akkor megérti, hogy miért volt Jézusnak feltámadá- 
sa után első dolga megteremteni nem csupán a bűnbocsátást 
magát, hiszen ezt a tényt egész életében gyakorolta, ha- 
nem a bűnbocsátás konkrét intézményét. Azt akarta, hogy 
annak kerete, formája legyen, hogy a lélek dolgozhasson 
érte, elmehessen érte, felismerhesse, hogy megkapta és meg- 
köszönhesse. 

Mert mikor így elébe tárul a múlt, mikor így fejlettebb lé- 
lekkel a földi élet határai felé haladtában a lélek észreveszi, 
mit cselekedett, mikor egyre tisztuló látással bírálja jelenét 

és múltját, és döbbenettel veszi észre, mennyire képtelen 
volna megtenni, amit akkor cselekedett; és visszavonhatatla- 
nul látja, hogy ez mégis ő volt, ő egyedül; ő használta így a 
szabadságát; ő rombolt így önmagában és maga körül; ő 
rabolt, ő fosztogatott a Természetfölöttiben és nem lehet 
többé azokba a pillanatokba visszatérni . . . mikor minderre 
rávilágít a kegyelem fénye, akkor lesz csak világossá, hogy 
mit adott Jézus a gyónásban az emberiségnek. Minden lélek- 
nek és a lelkek egységének. A személyes életalakításnak és a 
társadalom születőben levő hiperszemélyének vagy szuper- 
személyének. 

- Megbocsáttatnak a te bűneid — mondta annyiszor. 

Mi az a megbocsátás? Megértjük ezt valaha? Olyan törlés, 
amely kiveszi a bűnt a valóságból. A megbocsátás pillanatá- 
tól kezdve Jézus úgy veszi a bűnt, mintha nem volna. Mint- 
ha nem lett volna. Mintha a lélek el nem követte volna. Sőt, 
nem is csak úgy, mert jobban örül a bűnből kilépőnek, mint 
annak, akinek nincs szüksége bűnbocsánatra. Jobban egyet- 
len megtérőnek, mint 99 igaznak. Ebben is ott van a meg- 
bocsátásnak szédítő mélysége és a bennerejlő emberfölötti 
hatalom. 

Mert a bűn rettenetes hatalom, és ezt a hatalmat csak Ha- 
talom győzheti le. Nemcsak elkövetésével rombol, hanem 
elindít egy romboló folyamatot mind az azt kitermelő lélek- 
ben, mind az elkövetést környező, térben és időben azt érin- 
tő valóságban. Tehát két legyőzni való van benne. Egyik a 
léleknek romlása, másik a tényeké. Mi tud lenni egy hazug- 
ságból? Mi tud lenni egy szeretetlenségből? Hova sodorja a 
lelket az istenközelségből való kilépés? És hogyan veti ez 
széjjel hullámait maga körül! 

És ha a megbocsátás megállítja a lélek romlását, még hát- 
ra van az a lánc vagy az a körhullám, amelyet elindított. Ez- 
zel mi lesz? Ez megy szabadon tovább? És ront tovább? Ak- 
kor mit ér a léleknek a megbocsátás, ha a megbocsátott bűn 
tovább rombolhat maga körül? Más lelkekben. Belőle követ- 
kező tényekben. Megnyugodhatik-e a lélek a megbocsátással 

nyert tisztulásában, ha látja azt a tovább-zuhanást, amit tet- 
te vagy mulasztása maga körül kiváltott? Nem azzal kellene- 
e végződnie minden gyónásnak, hogy a hálaadásban a lélek 
könyörögjön azért a mindenható isteni munkáért, mely a 
Gonoszat a Jó szolgálatába állítja? És ha lelke foltja törölve 
van, ebben a megtisztult állapotában újult erőkkel, moráli- 
san megifjúlva könyörögjön annak a térbeli és időbeli kon- 
textusnak isteni Kézzel való formálásáért, mely megbocsá- 
tott bűnének , itt "-jét és , most"-ját körülveszi? És folytatja 
a határtalanig és a befejezhetetlenig! Hiszen ez a megbocsá- 
tás másik fele! 


6. Minden a több életért 
1971. július 23. (5 óra 32 p) péntek 


Minden a több életért, a több lélekért, a több szeretetért 
van, és minden történésnek ez az egyetlen igazi értelme. 
Minden más magyarázat hazudik. 

Minden romlás a teremtésért történik. Nincs olyan pusz- 
tulás, amelynek ne volna teremtés-párja. A létnek - mikor 
történésben nyilatkozik - dialektikus természete van. Ez a 
törvénye annak, hogy a lét jelenséggé váljék. És meg kell 
halni annak, aki élni akar. A , Koponyák hegye" erről tesz 
bizonyságot. Az Életnek Halál az ára. Az eredeti bűn a lét 
természetéből fakad, és mert a bűn a történés legmélyéről 
való, azért egyedül az örökkévalóság történéstelensége gyó- 
gyíthatja meg. 

Amiben élünk, az az örömök és gyötrelmek poláris világa. 

A Három, a Kettő, az Egy misztériumának mélységeit 
kellene) bejárni. 


1971. július 24. (5 óra 40 p) szombat 

- És megy a nappal, és torlódnak a kis-tények és elférnek 
körülöttük és bennük a nagy-tények, és őröljük egymás 
tökéletlenségeit, és szenvedjük a magunkéit, és tele van pa- 

nasszal a világ, mindenki szenved, . . . és senki sem szereti a 
szenvedést, és mindenki panaszkodik valakire, mert nem 
önmagában keresi a szenvedés okát. És senki sem fedezi fel 
a szenvedés célját, mert nem tudja odaadni magát a világ- 
gyógyító akaratnak, ahonnan a szenvedés fakad. És szemre- 
hányást tesznek ennek az akaratnak, hogy miért nem tudta 
jobban megcsinálni a világot, mert azt hiszik, hogy lehet a 
történésből kitörölni a bűnt, mely az Idő természetéhez tar- 
tozik, és mihelyt kilépünk az örök szándékból, ősbűn lesz 
belőle, és a bűnnek ikertestvére, összenőtt ikre a szenvedés. 
Senki sem akarja megérteni, hogy csak kereszttel a vállán, 
csak saját vére cseppjeire lépve lehet elindulni a feltámadás 
felé, hogy előbb el kell merülni a gyötrelmek tavában, 
mielőtt örökre kilépnénk belőle, és az ősbűn nem , bukás", 
hanem az időnek törvénye, és csak akkor bírjuk ki az életet, 
ha a Feltámadásunk jövendője a szenvedésünk delenébe 
véglegesen belefénylik. 

Mikor az Idő kilép az öröklétből, megszületik a bűn. 

A , devenir" teremti meg. 

Nem úgy értem, hogy a Sok-nak az Egy felé törtetése. 
Hanem úgy, hogy az Időnek az Örökkévalóságba való 
visszavándorlása. Azért öleli két karjával az idő a múltat és 
a jövőt. - Ilyen ölelés ment végbe a Felső Teremben . . . 
összefogva a Kozmoszt. 

- Testem, Vérem, Emlékezetem és a ti cselekvéstek. 

Az Időt csak az örökléttel lehet meggyógyítani. Ez a folya- 
mat a szenvedés. De csak akkor gyógyít, ha szereted. Annál 
jobban, minél keserűbb! 


7. Nem lehet embermódra elgondolni a világot 
1971. július 27. (4 óra 50 p) kedd 
Megismétlem: megnehezült az idők járása fölöttem. 
Mert nem lehet embermódra elgondolni a világot. Hiába 


vesződünk ezzel. Csak istenmódra. Es míg Isten meg nem 

nyitja az Öröklét kapuját előttünk, hasztalan vergődünk. 
Csak keresgélünk. Minden filozófia csak ennyi: keresem a 
Lét értelmét és nem találom. Ezért van filozófia. Ha megta- 
lálnám, nem volna többé filozófia. 

A filozófia az ember kudarcainak története a lét megérté- 
sének keresésében. 

- Ignorabimus. 

- Pedig Kant eleget gondolkodott róla. 

- Úgy van megszerkesztve a világ, hogy a bűn szükség- 
szerű. 

— Isten ajka mondotta: ,,... mert szükséges, hogy botrá- 
nyok legyenek . . ." 

Ha pedig a , botrány" elkerülhetetlen, akkor a szenvedés 
is elkerülhetetlen. Szenvedés világ. Szenvedés mindenség. 
Ha a bűn a , történés" gyermeke, akkor a szenvedés a 
, világ" anyja. Az egyetlen termékeny dolog. Csak az eluta- 
sított szenvedés rombol. Az elfogadott szenvedés épít. Sőt, 
termel. Pusztulás árán megy a termelés. Ezt egyszer el kell 
fogadni. Csak azután jöhet valami más. 

Az a földrejött Isten, aki életmintát élt itt, szenvedésen 
kezdte. Ezen a teremtő szenvedésen. Az élete keresztút. 
Azért, mert mindent előre tud. Istentudata van. Sehol sincs 
arról szó, hogy mosolygott volna. Talán nem is tudott. Ta- 
lán a Pohár is mindig az ajkán volt. Maradéktalan szenve- 
dés. Miért nem írja egy , jóhírnök" sem, hogy a gyermekekre 
mosolygott volna? 

Nem mosolygósan szeretett. Gyötrelemben szeretett . . . 
Azt mondta, csak az lehet tanítványa, aki mindennap fel- 
teszi, felvállalja a keresztet. Errevalók a hajnalok. Azok a 
ráébredések a Lét-re. Ha bűn van, nem lehet örülni, nem le- 
het mosolyogni. Szigorú, kemény, véres út. Saját vérét tapo- 
só út minden keresztút. És Ő olyan tanítványokat akart, 
akiknek vállán ott van a kereszt. Kereszthordozó tömeget 
gondolt maga mögé. A kereszt-énység keresztesség, 
keresztszerűség, keresztölelés, és nem vagy keresztény, míg 
nem tudod megköszönni a szenvedést. 

A mi magyar elnevezéseink tele vannak a , kereszt" szó- 
val. Maga a felvétetésünk , kereszt"-ség. Mi ez? Keresztté 
válás. A vallásunk nem krisztusizmus, hanem kereszt-iz- 
mus. Megszállottjai vagyunk a Kereszt-nek. Csak az van 
hátra, hogy megszeressük. Ámen. 


8. Az emberiség , emlékezete" . . . 
1971. szeptember 9. (5 óra 30 p) csütörtök 


Ez nem más, mint a planéta valóságos múltja. Az ember 
létébe bele van nőve az egész léttörténet és az egész lételőtti. 
Ha hátranézünk, az beleömlik a , Volt"-nak örökkévalósá- 
gába. Ha előrenézünk, ez beleömlik a jövőnek örökkévaló- 
ságába. Valami megközelítés, ha úgy gondolok rá, mint 
mind a kettőnek megjelenítő ereje. Kétfelől néz rám ez a vi- 
lágító arc. Kétfelől fog át ez a megjelenítő erő. Az Emberiség 
, Ideje" az örökkévalóságból ered és oda ömlik. 

Mondani úgy is lehetne: az emberiség hordozza az időbe- 
lépésnek szédületes kockázatát akaratának szabadságában. 
Isten sem teremthetett másképpen evolúciót. , Szükséges, 
hogy botrányok legyenek" - megmondta maga is. , 

Mert , bukott" ez a planéta. Csak elkezdett fejlődni. Es 
, involúció" helyett evolúcióba fogott. Rögtön, mihelyt be- 
lefogott. Az evolúció értelméhez tartozik. Ehhez kell a tér, 
az idő, az erő, vagyis a , mozdulat". Mikor az örökkévalóság 
megmozdul, megtöri a maga határtalan mélységű békéjét, az 
involúciót, amelynek befele-fejlődése elgondolhatatlan azon 
a síkon, amelyen most élünk. , 

Tudom, hogy most titkot írtam le. Es hogy ennek megért- 
hetetlensége a megértés. És hogy ezt így nem is lehet elmon- 
dani. Senkinek. Mert ebből azt vonná le, hogy , nincs bűn". 
Pedig bűn van. Mert a szabadság valóságbaöntésével el lehet 
érni a küzdelem evolúciójának diadalát. A bűnnek azért kell 
megszületnie, hogy le lehessen győzni. Meg kell születnie, 

hogy legyőzhető legyen. Ez az érem másik fele. Istennek em- 
berré kell válnia, hogy megválthasson. Az örökkévalóságnak 
idővé kell ömlenie, hogy evolúcióvá valósulhasson. Az 
összeférhetetlennek össze kell férnie, hogy cselekedhessen. 
A lehetetlennek meg kell történnie, hogy tényekké válhas- 
son. Az életnek meg kel! halnia, hogy üdvözülhessen. Kifelé 
kell bontakozni, hogy önmagába mélyedhessen. 

Ezt hirdeti minden empíria és minden gondolat. Az Em- 
beriség Emlékezete nyitja meg ezt a kaput. 


1971. szeptember 21. (10 óra 7 p) kedd 


Mindig úgy kellene élni a jelent, hogy benne legyen a lét- 
előtti szándék tudata. Enélkül semmi sem szellemi. Ha ezt 
nem teszem magamban folytonos valósággá, akkor menthe- 
tetlenül az aktualitásokban maradok és elmerülök a materi- 
ális oldal sokszerűségében. Szinte belefulladok a megvaló- 
sultságba. A készenlétek uralkodnak rajtam. A bevégzettsé- 
gek történéstelen győzelmei folytonosan újra meg újra fojto- 
gatnak. , Ez van" — mondja valami belül és legfelül. ,,Ez 
van" és nem mozdulok sem a múltam, sem a jövőm felé. 
, Ez van", és a másíthatatlannak befalazottságában élek. 

Ez nem azonos a jelennek teljes fölélésével. Ez éppen a je- 
lennek teljes megölése. Ez holt jelen. Ami kész, az meghalt. 
Döbbenetesen mondta egyszer előttem ezt a szót egy egysze- 
rű ember, amikor egy tüdőtrombózisban váratlanul és pilla- 
natok alatt meghalt, kimeredt szemű leányt emelt be a fek- 
vőhelyre, akinek én csuktam le a szemét: , Ez kész!" 

Akkor láttam meg teljesen e halott mellett ennek a szónak 
az értelmét, akihez az én fiam emlékeztető szavára hívtuk 
rohanva a szent olajat. 

Ez kész! — mondta és beleéreztem ott, az élet küszöbét át- 
lépő fiatal teremtés mellett, akinek alig tudtam lecsukni a 
szemét, és aki mellé kis Á. odakéredzkedett ezzel a szóval: 
Hadd nézzem meg a Zsuzsit, mert látni akarom, milyen az 
ember, mikor nincs benne lélek! 

Bebocsátottam. Meglátta. Én is megláttam. Azt, hogy 
ennyi látszik az emberből, mikor , kész". Mitől kész? Attól, 
hogy nincsen múltja és nincsen jövője. Attól, hogy kiszakadt 
az Idő-ből. Neki már, mint élőtestnek, nincsen , [dő"-je. El- 
tűnt körülötte, a teste körül eszméletének aurája; , máshol" 
van, mondjuk naivul, mert tér-emberek vagyunk, a tér hip- 
notizáltjai és másrendű szellemiség kell nekünk, hogy ölelve 
tarthassuk saját szellemiségünket. Ezt nem fogja más, mint a 
múltnak és jövőnek benső ölelkezése, egymásbaömlése, egy- 
idejű közvetlen, ontológiai valósága még akkor is, ha belőle 
egyetlen , fenomén" sem söpri végig eszméletünk felületét. 
Mikor ez a kétszárnyú végtelenség kiköltözik a test műhe- 
lyéből, a magára maradott , ponderabilis", ami súly-mérhe- 
tő belőlünk, ami nem tud átmenni a falon belőlünk, amit 
nem rángat magához és tart magánál a planéta belőlünk; 
mikor ebből kiköltözik az eszméleti végtelenségünk, akkor 
valami kész belőlünk. Akkor valami elkészült belőlünk. Ez 
a , nincs", ez magyaráz meg belőlünk sok mindent, ami 
, van". Mert a , van", az élő , VAN", az nem elkészültség, 
hanem készülődés, nem befejezettség, hanem elindulás, 
folytonos indulás, az nem teljesedés, hanem kezdődés, min- 
dig új és új teljesedések felé. 

Mert az életnek teljessége nem érkezik meg. Nincs más itt, 
mint érlelődés, arra vagyunk megteremtve és arra vagyunk 
mind egyenkint , teremtőkké" téve. Ezt jelenti örök megúju- 
lásunk és , szabadságunk". És sohasem , érünk meg", ha 
nem elég szomjas az eszméletünk a végtelenség befoga- 
dására. 

Coenaculum erőtere 


Megvilágosodott előttem az igazi keresztény gondolat, 
amely nem is a feltámadáson, hanem azori a Vacsorán kez- 
dődik. Azzal indul ez a , szellemi tett". Valami belső fény 
öntött el, és akadálytalanul ömlöttek a szavakká formálódó 
gondolatok. Mint a hegyi forrás. Öröktől fogva akart egysége 
az Eucharisztiából planetánkra áradó üdvösségtervnek, 
amelyet egyetlen cselekvéssé, egyetlen Szellemi Tetté ol- 
vaszt az a lételőtti örök Akarat. Mikor tudja és mondja, 
hogy elmegy és itt marad. S az a , megtört" kenyér és az a 
, kiöntött" bor az Ő eszköze. Odateszi a Vacsora asztalára. 
És abban ott van a Golgota, a kősír, a kőhengerítés nélküli 
feltámadás, a gravitációt megcsúfoló eltávozás, a tüzes Szent 
Szellem leszállása, a félelemből lezárt ajtók kitárulása és az 
elkezdődő igehirdetés a szentmisékkel. Egyetlen tett. Nem 
kis tények. Egyetlen tett. 

Elmondom neked, Istenem, ezeken a lapokon. Megérle- 
lődik. 

1. , Uram, kihez mennénk . . . !" 
1974. május 15-én reggel 


Ahol emberlélek van 

En ott vagyok 

Ahol minden hallgat 

Én szólhatok 

Ahol üres minden 

Én láthatok 

Ahol sírna minden 
Dalolhatok 

Hol megsemmisül minden 
Alkothatok 

Mert embermegváltó Isten vagyok. 


Ki hódítja hát meg szívünket? Mert sok hatalom vív élet- 
halál harcot érte. Bizonyára az győz majd, mely a tökéletes, 
a boldog ember ideálját tudja elénk varázsolni. 

Uram, kihez mennénk? Csak az győzhet, mert az embert 
önmaga iránt tisztelettel, hivatása iránt lelkesüléssel, s bol- 
dogulása iránt bíztató reménnyel csak egy Valaki töltheti el. 
Látni ezt abból is, hogy az emberi gondolat széles e világon 
nem tesz egyebet, mint teremt. Ideális embert. Indiában a 
bramin ideál szerint, Görögországban, Rómában a klasszi- 
cíizmus stílusában, teremt szentet a középkorban, erőteljes 
alakot szenvedélyből és pittoreszk féktelenségből Cesare 
Borgiában. Teremt modem individualitást Goethében, te- 
remti a világfájdalom emberét Byronban, regényeiben alakít 
Werthereket, Karthauziakat mindenféle kiadásban. Íme, az 
ember utánozza Istent. Az ember ösztönszerűen megismétli 
a teremtő szózatát: ,, Teremtsünk embert a mi képünkre és 
hasonlatosságunkra". Ezért teremtett az Isten is régen em- 
bert az Ő gondolatai szerint, s miután az a régi ember por és 
hamu, romlás és sár lett, azért tűzött az emberiség elé Új 
Embert Krisztusban. 

Ki lesz hát a versenyzők közül a győztes? Annak ítélem 
majd oda a pálmát, annak adom át szívemet, akiben a ter- 
mészet intuíciójával, s a boldogság vágyának szerencsés ösz- 
tönével fölismerem, hogy ez az! Ez az, akit keresek! Ez az, 
az igazi, tökéletes, boldog ember! 

Ha végigtekintünk a történelmen, szinte megsajnáljuk az 
emberiséget, mely egyre töri magát, s új meg új motívumo- 
kat hoz elő érthetetlen pszichológiájának mélyeiből, s azok 
szerint alakít új embert. A fantáziának, az érzékiségnek, az 
élvezetnek, majd meg az erőszaknak, s az észnek az embe- 
rét, majd hideg, majd meleg, majd lágy, majd meg kemény 
embert. Nekünk pedig ez mind nem elég! Nekünk isteni em- 
ber kell! 

Megvan az is! Jertek és lássátok! A szamariai asszony, 
miután az Ur Jézus belevilágított szívébe, elragadtatásában 
a kútnál hagyta vedrét és befutott a városba kiáltozván: Jer- 
tek és lássátok az Embert, vajon Ő-e a Krisztus? Jertek és 
lássátok! - kiáltom én 15 - találtok-e valahol jobbat, szenteb- 
bet, nagyobbat? Jertek és lássátok! Találtok-e olyat, ki in- 

kább való nektek? Nézzetek bele lelkébe, mely az élet vilá- 
gosságának forrása, s térjetek szívébe, melyből az élet me- 
lege árad. S aszerint ítéljetek, amint látni, tapasztalni, érez- 
ni, lelkesülni s örvendezni fogtok. 

Világosságot, mely az élet útjait bevilágítja, megnyugta- 
tóbbat az Úr Jézusnál senki sem gyújtott. Nem olyan fényt, 
amilyen a matematika, fizika, kémia, fiziológia, — hanem 
fényt, mely élni tanít, s élni tud. 

Az élet útja óriási ellentéteknek örvényei közt vonul el. 
Vagyis inkább az ember keres utat, melyen szeretne elvo- 
nulni. De ez az út nem kész, az örvények nincsenek áthidal- 
va. A vándor ember az élet problémái közt úgy áll, mint az 
eltévedt utas az Alpesek hegyszakadékai közt, amerre néz, el 
van vágva útja. Mi lesz belőle? Az élet nem kisebb titok, 
mint a halál. A bűn és erény körülötte vívja érthetetlen har- 
cát. Az emberi szív a mechanikus szükségesség kerekei közt 
sajog és szenved. Szabadnak érzi magát, hogy szolga lehes- 
sen belőle. 

Meneküljünk e problémák elől. Fusson mindenki, felejtse 
el magát. Fojtsák el az ember végzetes dicsőségét, saját ön- 
tudatukat. Próbálják meg élvezetbe fojtani. S ha sikerült el- 
feledni az élet kínját — legalább egy időre -, majd meglátják, 
mi lesz belőle. A megvetett probléma, az elkábított öntudat 
gúnyos kacajjal áll ismét mindnyájunk elé. Már nem kardot, 
hanem tőrt forgat. Már nem lovagként, hanem brávóként 
üldöz, mert mi is nemtelenül viselkedtünk vele szemben. 
Mint medúza-arc, mely kővé dermeszt, mint fúria, mely lel- 
ket korbácsol, mindenütt nyomunkban jár. A múzeumok 
csillogó márvány istennői háta mögül néz ránk, a báli ter- 
mek kárpítjai közé tólja rémséges ábrázatját. A koncertek 
édes melódiáiba sipog bele, s nevet, kacag, neveti tehetetlen- 
ségünket. 

Hiába kergetőztök, bújdostok, zajongtok, életeteken sötét- 
ség borong, csend ijeszt, az élet problémája a kétségnek sö- 
tétségébe és némaságába öltözködve, a szomorúság gyász- 
fátyolával lefátyolozva, ott ül előttetek. Nem látjátok? -— Pe- 

dig az élet végleg hitvány, tartalmatlan és alávaló nem le- 
het. Nézzetek arcába! Magán hordozza szülőinek vonásait. 
Mert jóllehet ideiglenes, de az Idő az Örökkévalóságból szü- 
letett és Örökkévalóságot sürget. S jóllehet véges, de a véges- 
nek anyja a végtelen. Sír utána; nem halljátok zokogását? 
Vágya is, kínja is végtelen. Öröme is az, ha megérti magát. S 
az Isten könyörült rajtunk! S hogy megértse Őt mindenki, 
bölcs és tudatlan, s hogy megnyugtató biztosságra tegyen 
szert vele szemben az emberiség, az Isten az élet e nagy 
problémáit egy nagy történeti tényben oldotta meg. Mely 
maga az Úr Jézus Krisztus. 

Puer natus est nobis, et filius datus est nobis. 

E tényt Ő adta nekünk, mert az Isten nem okoskodik, 
nem teoretizál. Az Isten nem ír elméleteket az életről, s a 
boldogságról, hanem eleven életet, s boldogságot állít a vi- 
lágba mondván: , Ez az én szerelmetes Fiam, Őt hallgas- 
sátok". 

Különálló nagy tény ez! Egészen isteni! Nem lehet lehoz- 
ni, kimagyarázni, következtetésekkel előteremteni. Pozitív, 
isteni jóakarat. Az isteni fölségnek motu proprio-ja. Ahogy 
a művész műve egységes gondolat és érzelem, úgy az Ur Jé- 
zus csupa ihlet és szeretet. Őt az Isten adta nekünk, s hiába 
okoskodunk, s vonakodunk elismerni, hogy nem Ő adta, ha- 
nem hogy belőlünk való. Jézust hiába magyarázzuk! A nö- 
vényt sem értjük meg a földből, s az állatot sem a növény- 
ből. Az ember szellemi világa sem bontakozik ki az ösztön- 
ből, hanem mindegyik szuverén, isteni tény. 

Krisztus is tény. E természetfölötti isteni tényben van 
megoldva életünk rejtélye. Álljunk bele világosságába és 
szétoszlanak kétségeink. Ahogy a sötétség a világosságtól 
foszlat szét, úgy foszlat szét a kislelkűség a nagylelkűségtől. 
A kétség a biztos nyugalomtól, a zavar a rendtől, az ala- 
csonyság a fölségtől. Jézus bizonyító ereje, Jézus cáfoló tar- 
talma, hatalma, az Ő fölsége, szépsége, boldogsága, ha cso- 
dáitól el is tekintünk, akkor is égbe mered, s elnyom az Is- 
tenember morális nagysága, melyet közvetlenül érzünk, s 

mely elől el nem zárkózhatunk. Milyen ékesszóló és hatal- 
mas tény ez! I 

A materializmus történetírója, Albert Lange művének 
utolsó lapjain ezt írja: disputálhattok kedvetek szerint, okos- 
kodhattok napszámban afölött, hogy mi igaz, mi nem, a 
Sistina-i Madonna ellen nem támadhattok! Szépségét, báját 
el nem tagadhatjátok, az előtt csak térdelni lehet! — Én is azt 
mondom: disputálhattok a bráminok bölcsességéről, s a 
klasszikus erőszak eredményéről, kutathatjátok, hogy mi jó, 
mi rossz, okoskodástokkal még nem fogtok kiemelkedni az 
élet ürességének és ízetlenségének lapályaiból. 

Az Isten nem így tesz. Ő teremt, s tényt mutat. Ego pono 
in Sion lapidem. — Mintha azt mondaná: szép, szép, hogy 
iparkodtok és dolgoztok, de sohase képzeljétek, hogy ti 
vagytok az emberiség sorsának intézői. Csak napszámosok 
vagytok. Műveimről ÉN rendelkezem. Az emberiség temp- 
lomához majd ÉN teszek le alapkövet. Majd ÉN ütök le 
cédrust az élet lagunáiba, és ÉN építek rájuk palotát és 
tündérkertet. Ezt a követ a mulandóság árja ki nem mossa, 
ezt a cédrust el nem rothasztja, s más alapkövet senki sem 
tehet le. ÉN adok nektek Krisztust! Ez az Úr a valóságnak 
legyőzhetetlen hatalmával és az életnek hódító bájával bevi- 
lágított mindabba, ami űr, kín, ami mulandóság, enyészet, 
ami játék és kegyetlenség van az életben. Bevilágított a fá- 
radt szemekbe, bíztatta az embereket: nézzétek és lássátok: 
Én vagyok! Jöjjetek Hozzám, ne féljetek, tegyétek meg azt a 
lépést, mellyel a Fölségeshez közeledni szokás. Az imádan- 
dót át kell karolni, de csak a tisztelet és a hódolat karjaival 
lehet Őt ölelni. Hódoljatok tehát és imádjatok! 

Tegyük meg mindnyájan amit az Ur mond. Hagyjuk ma- 
gunkra hat: fölségét, szívjuk lelkünkbe szellemét. Ne csi- 
náljunk dogruákat, melyekkel elsáncoljuk magunkat Krisz- 
tus eleven benyomásai elől. Ne mondjuk: ki legyen e csodá- 
latos férfiú? Hisz csoda nincs, csoda nem lehet! Ne hirdes- 
sük, hogy a csodák a szuggesztiónak és az idegkríziseknek 
hatásai. Ez a hitetlenség dogmatikája. Mi most nem dog- 

matikát, hanem történelmet keresünk és kutatunk. Krisztus 
élete, halála, feltámadása nem elmélet. Arról hiábavaló fi- 
lozofálni. Azt tanúktól kell megkérdezni, kik látták, érez- 
ték, tapogatták. Igen, Jézus isteni tény! Tény volt az első 
karácsony és az első húsvéti szent éj. Tény volt az első nagy- 
pénteknek, de az első húsvétvasárnapnak estéje is. Amaz a 
lemondásnak éjét, emez a fölvillant hitnek, s a biztos, örök 
reménynek szent vigiliáját hozta el. S míly nagy gondja volt 
az Úrnak, hogy a húsvét isteni eseménye félremagyarázha- 
tatlanul ráerőszakolja magát az emberiségre, s hogy min- 
denki belássa, hogy Jézus föltámadt. Mindent ettől tett füg- 
gővé: elismerést, hitet, bizalmat, szeretetet tönkremenni en- 
gedett, megengedte, hogy a Golgota szikláján hajótörést 
szenvedjen minden, ami személyére vonatkozott. Megen- 
gedte, hogy tanítványainak a szívében is elhervadjon a re- 
mény, s úgy beszélhessenek: Nos autem sperabamus. Meg- 
engedte, hogy apostolai lelkére is ráboruljon a hitetlenség 
éje, s az elszánt Tamásnak ajka adjon annak kifejezést: , Ha 
nem bocsátom kezemet oldalad sebébe, s ujjaimat nem 
eresztem kezeidnek, s lábaidnak sebhelyébe, nem hiszek!" 
Non credam! — Messiás, ez a te ítéleted. S a Messiás elítélte- 
tett, meghalt. Dicsőségét a kereszt borzalma, hírnevét a gya- 
lázat, életét a halál, testét a sír nyelte el. 

És csend lett! Az enyészet csendje. Zűrzavar lett a világ- 
ban újra, kísértett az emberiségben a lelkek kaoszának né- 
masága. Sötétség lett a mélység színén, s a reménytelenség 
lelke lebegett a vigasztalan erkölcsi világ felett. 

De nem sokáig. Mert íme, a halálból, a síri éjből kikelt az 
új teremtés világossága! 

, Legyen világosság! " - mondotta az Úr újra. 

Legyen rend, szépség, öröm, élet az üres, puszta SZzí- 
vekben! 

S ez a világosság ÉN else ÉN a feltámadás és az élet! 

S a világ azt felelte: Credo. credo! 

E Messiásnak, ki így bizonyítja be isteni küldetését, e 
Messiásnak, ki tényekkel beszél, mindent hiszek. Hiszem a 

bűnök bocsánatát, a test föltámadását, az örök életet. Hi- 
szem az engesztelő kereszthalált, a belőle való életet, hiszek, 
mert másképp nem tehetek. Kinek higgyek, ha nem neki 
hiszek? 

Az Utolsó Vacsora termében állok, s a búcsúzó Krisztus 
szavát hallom: , Ha nem volna így, megmondtam volna nek- 
tek. Higgyetek bennem, s tartsatok ki híven Nálam. Ismét- 
lem, ha nem volna így, megmondtam volna nektek." Fölál- 
dozom magamat értetek, vérem áldozati vér lesz. Az irga- 
lom, s a szeretet újszövetségét kötjük meg benne. Ne felejt- 
sétek azt el soha: íme az Én Testem, mely tiértetek adatik, 
íme az Én Vérem, az Újszövetség áldozati vére, mely tiérte- 
tek ontatik. 

Így beszél Krisztus akkor, mikor búcsúzik azoktól, kiket 
szeretett. Szeretettől ihletett és sugalmazott beszédére mi 
lehetne egyéb feleletem, mint az, hogy 


Credo . . . 


Hiszek Uram mindent, amit mondasz, -— ez az én felele- 
tem. Credo, credo . . . Ez bűbájos igém, s e szóra napsugár, 
béke, megnyugvás száll lelkembe; érzem, hogy a világosság 
fia lettem. Ámen. 


2. Mit adott a léleknek Jézus? 
1962. április 28. 


Eucharisztiát . . . 

Azoknak az egyszerű szavaknak milyen metafizikai súlya 
van! Az a csütörtök este -szétterjed a Föld kerekségén; mikor 
azok a titokzatos szavak elhangzanak, abból a jeruzsálemi 
házból valami kisugárzik, szétömlik a Földön és ráönti a 
planéta jövendőjére egy beláthatatlan történésnek akaratát. 
Egy kis darab húsvéti kenyérről szól, egy darabkáról, amely- 

ből ott a teremben mindnyájan kapnak, de vonatkozik a 
Föld életkorát végigkísérő minden ,,ilyen" kenyérdarabra, 
amelyet valaha a kezébe vesz valaki, ugyanezzel a vett hata- 
lommal, ugyanezekkel a szavakkal, — az , ember". Így ez a 
szoba most az egész földdé tágul, ez a szó most messze jövő- 
be hallik, ez a valóság most kiterjeszkedik és az Isten búcsú- 
zásának estéjét örök jelenné teszi. Ez a jelen nem múlik el a 
Föld életéből. 

Ez a jelen a Föld életének lényeges pontja és megszenteli 
a planétát. Enélkül nem mehetett el innen az Ember-Isten. 
Most azért írom előre az Embert, mert az elmenés az Embe- 
ré. Mikor Emberteste útra készül, itt akar maradni. Nem tud 
elválni és nem akar elválni. És mert hatalma van Terek és 
Idők felett, megteheti, hogy elférjen abban a , felső terem"- 
ben a Föld és a jövője. 

Ezt a szándékot hordozta egész életében. Ez a szándék 
enyhítette a szörnyű várást, amelyben e planétán éveit töl- 
tötte. Ez a szándék éltette kafarnaumi szavait, ez a szándék 
okozta a , vágyva vágyást", amellyel erre az utolsó estére 
gondolt a közeledő ünnep előtt. 

Tudta, hogy ez a szándék a maga valósulásában a Föld 
váltsága, mentsége, védelme, menekülése. Emberajakkal 
Istenszót mondott és az Istenszóban valósulás van. Az Igé- 
ből test lesz, a Szándék kimondása Valóság. 

Azon az estén érdemben Ő áldoztatott meg miden eljö- 
vendő áldozót. Elmondta az Örök Szentmisét, a Föld Szent- 
miséjét, elmondta úgy, mintha a Föld életkorának határáig 
mondta volna szüntelenül. És mondta is. Mert azok a sza- 
vak elhangzanak a Paruziáig és az Idő egyre hangosítja őket. 
A távolság is. Zengve zengik át a századokat, az évezredeket, 
az évmilliókat. Ameddig a Föld él, mindenhova elhangza- 
nak. Befutják a Múltat és a Jövőt, akadálytalanul terjeszked- 
nek nemcsak a Téren, hanem az eleven Tartamon át is, az 
egyéni lelkek egyes tartamain és a történelem élő tartamán 
át, ameddig csak lüktet a planéta élete. Elmennek a Múltba 
az istenivel bűvölni a tisztaságban meghaltakat, ráfényesed- 

nek a nagy Várakozók világára, akik megérzik egy ismeret- 
len örömrezdülésben, hogy a Planéta adjándékot kapott és 
hogy a kapunyitás közel van. Kisugárzanak az Eljövendők 
ismeretlenségébe és kedvükért elébük fut a Jövő, betör ebbe 
a Jelenbe, abba a természetfölötti Percbe, amikor szavakba 
öltözik a Lehetetlen, hogy megvalósuljon a Megfoghatatlan 
és Istenhordozóvá váljék a Matéria. És a Szó ebben a Jöven- 
dőben elér oda is, ahol már a Föld nem él, s az innen üdvö- 
zült lelkekben is az örökkévalóságon át visszhangzik elné- 
míithatatlanul. 

Jézus hangja nem hangzik el. Egyszer kimondott szava 
örök Szó és örök Valóság. Ebben rejlik az Eucharisztia kor- 
látlan hatalma. Ott születik meg abban a , felső teremben". 

Minden lelket magába akar ölelni. Jobban itt akar lenni, 
mint életének pár évtizedében volt. Most megszabadul a tér- 
nek és az időnek korlátaitól. Nem feszélyezi többé semmi 
földies. Most égiesen akar itt lenni, teljesen, egészen és azért 
rejtőzik bárhol megjeleníthető anyagba és bármikor kiejthe- 
tő szavakba. Egyszerre mindenült és bármely ponton, mind- 
végig. Ez az isteni stílus, amely emberi korlátok elfogadásá- 
val teszi mindenüttvalóvá és mindenkorvalóvá magát. A 
, felső teremben" húsvétoló lelkek az egész Emberiséget 
képviselik. Ők most nemcsak önmaguk, hanem egyszers- 
mind az eljövendő mindenkik. A Föld jövendői ők, mert 
bennük születik meg az eucharisztiás ember, mely a nagy- 
csütörtök estéjéig ismeretlen a Földön. 

Ök ízlelik meg először Istent. Megtelnek azzal a jövővel, 
amelynek megteremtésére majd elküldik őket. Ezt még nem 
kell tudniuk. Elég, hogy megkapják hozzá az erőt. Még a 
pillanatban élnek. De már rájuk borul és burkolja őket a 
jövendő. 

Jézus látja ezt és szeretete egészen beléjük hatol, egészen 
átjárja őket. Mikor odanyújtja nekik a Kenyeret, tudja, mit 
nyújt vele mindegyiknek, itt és odaát. A , felső teremben" a 
Szavak pillanataiban ott vannak az összes szentmisék. Most 
születtek. És ezekben az , első áldozókban" ott vannak az 

összes áldozók, a Föld összes áldozói, mert Jézus látja őket. 
Téged is, engem is; tegnap is, ma is, és érdemben mindig 
mindnyájan ott a Felső Teremben áldozunk. Ámen. 

Kánonyers 


És azon az éjszakán 
Kenyerét kezébe vette 
Önmagának Szent Torán 
Érintéssel megszentelte 
És ezen a Vacsorán 
-— legszentebb volt az az Este 

ne csodálkozz e csodán — 
Megmondta, hogy 

AZA TESTE 


Aztán felvette a Bort 
Szent Kelyhébe fölemelte 
Ezzel e , Halotti Tort" 
Szava élő , Torrá" tette 
- a bor nem az, ami volt 

megújult az érintésre 
Így lesz Élő, ami , holt" 
Megmondta, hogy 

AZ A VÉRE 


EZ A TEST ÉS EZ A VÉR 
Itt marad most mindörökre 
Mert Isten az emberér" 
Leszállott e földi rögre 


Tudta: ITAL lesz és ÉTEK 

Rábízta az emberekre , 
Mondván: EZT CSELEKEDJETEK 
AZ ÉN EMLÉKEZETEMRE 


Az értelmező nagyszótárban a Kánonvers kedvéért meg- 
kerestem a , tor" általános jelentését: , több-kevesebb részt- 
vevővel folyó bőséges vagy ünnepélyes evés-ivás, lakoma; 
ételek és italok sora: , tort ül", , tort készít", , tort csap". 
Tehát nem csak temetési tor, hanem víg tor is van. Alapje- 
lentése: együttlakomázás. Utolsó lakoma. Búcsúlakoma. 


Utolsó Tor 


,— az én testem valóban étel 
az én vérem valóban ital" 


3. Az elmondás megvalósulás a szentmisében 
I. Titok 
1960. szeptember 18. 


Így kell megközelíteni az Eucharisztiát. Az emberi életnek 
gyakorlati keretei nem alkalmasak a megértésére. És ezek- 
nek a gyakorlatiságoknak segítő eszközei gyanánt alakultak 
a fogalmaink. Értelmünk szerkezete ezeknek folytatódása. 
Cselekvő eszköz. 

Jézus jól látta ezt, — van-e, amit nem látott , jól "? Éppen 
ezekből folyólag adta nekünk az Eucharisztiában önmagát. 
Azért adta így, egy kis darab anyagban; odatette ezt az anya- 
got egy határozott pontra, elhelyezte egy megadott időben, 
hogy oda e! lehessen menni érte és a legemberibb életfenn- 
tartó cselekvés formájában tudjunk vele egyesülni. 

Anyagi cselekvés-formába akart rejtőzni. Kellett az a kis 
búzatermék, az a kis szőlőnedv ehhez a cselekvéshez. 

Kétféle , cselekvést" rendelt köréje. Az egyik az, amit az 
Ő emlékezetére kell tenni. Ez a felszentelt kéz és ajak fela- 
data a szentmisében. Ez a cselekvés titokzatos. Ami látszik 
belőle, az csak arra való, hogy a titok a valóságba lépjen. 

Mikor ez a titok előszőr valósult, ott a Coenaculumban, ak- 
kor sem látszott belőle több. Jézus egyszerűnek akarta, külső 
csoda nélkül valónak. Elrejtette a külsőségek egyszerűségé- 
ben: egy falat kenyér, egy néhány csepp bor. Megenni és 
meginni-való. Mindennapi tette az embernek. Életfenntartó 
cselekvés. Ez a másik fele a rendelésnek, mely a titkot be- 
burkolja. 

Ez a külsőség kettétagolódik: a Szó ereje és valósulása az 
egyik fele. A másik fele az így valósultnak elfogadása, az 
emberi életfolyamatban való beiktatódása. 

Minden időkig lesz mind a kettő. Ennek a planétának idő- 
határáig. A többiről nem tudunk. De ez a planéta ezt a 
Tettet hordozza az Istenből. Ezt a kettős tettet az Isten em- 
lékezetére, akinek egy belőle kiszakadt Valósága hagyta ezt 
itt. 

Nincsen rajta a látványosság jegye. Az egész cselekvéspár: 
a szókimondás és a magáhozvevés az ember mindennapi 
tettei közé tartozik. Nem fénylik, nem dalol benne semmi 
rendkívüli. A titok láthatatlanul és hallhatatlanul valósul. 
Azért valósul, mert istenajak és istenkéz műve. 

Tehette volna akkor is és azóta is mindennap megjelenő 
külső csodával. Bizonyíthatta volna szavát az érzékekhez 
szóló rendkívüli hatásokkal. Akarhatta volna, hogy meg le- 
hessen látni azon a kenyéren és azon a boron a kimondott 
Szónak valósulását. 

Tehette volna mindennapossá a titkot külső megjelenésé- 
ben is. Akkor nem maradt volna titok. Az emberi elme tör- 
vényt faragott volna rá és besorozta volna a természetesbe. 
És megszűnt volna a Hit érdeme. 

Nem azért hinnénk, mert Ő mondta. Nem az Ő Szavának 
erejét öntené át a hitünk a valóságba. Elveszett volna a Ti- 
tok és megszűnt volna az abban rejlő lelki egyesülés. Ebből 
a csodából az érzékek számára nem maradhatott semmi. 
Ilyen egyszerű eszközökbe kellett öltöznie, hogy minden 
rendkívüliségnél nagyobbá legyen. 

És megismételhetőnek kellett lennie. Hogy alig legyen 

szükséges hozzá valami érzékelhető. Parányi kovásztalan, 
kevés bor. Lehetett volna jobban kifejezni, hogy nem anya- 
got kell áldozni? Abból kell a legkevesebb. Csak azért, hogy 
az itt és a most megmutatkozzék. Hogy lehessen mindig újra 
és újra úgy, amint volt az utolsó vacsorán. Hogy az a csütör- 
tök este ráboruljon az egész planétára és átölelje azt egy 
szeretetgesztussal. Azért kellett ilyen egyszerűnek, ilyen 
kevésbekerülőnek lennie. 

Ki kellett terjednie minden terekre és minden időkre. 
Nem lehettek súlyos kellékei. Mindennapi dolgok, minden- 
napi tettek kellettek. Ezek közül is a legegyszerűbbek, a leg- 
inkább megszokottak. A nélkülözhetetlenek. A beszélés, a 
táplálkozás. Ez a két fóruma van az emberéletnek. Egyik a 
társnak szól, a másik magamnak. Az ember nem élhet meg 
egyik nélkül sem. Ilyen külsőség kellett annak a Titoknak, 
amely nélkül szintén nem élhet meg az ember, mert enélkül 
, nem lesz élet őbenne". 

Egy Szó és egy Tett. Ez a szó és ez a tett járja körül azóta 
ezt a planétát. Ez a kincse. Ez a kiváltsága. Ez az egyszerű 
szó, - ez a három mondat, - és ez az egyesülés. 


2. Mi van mögötte? 
1960. szeptember 19 


És mi van mögötte? 

Mi van abban az emberiségnek szóló három mondatos 
üzenetben, amely elhangzott azon a csütörtök estén? 

A Testről . . . 

A Vérről . . . 

és a Megemlékezésről . . . ? 

Mi van benne . . . ? 

Veszi a kenyeret és Testet mond. Mutatja ezt a mindenna- 
pos, de most ünnepi táplálékot, melyből embertesteket ké- 
szít az Élet, hogy azok a testek lelkeket szolgáljanak. Veszi 

azt a kenyeret, azt az ünnepi kenyeret, amely egy nagy elin- 
dulásra gondoltatja őket, egy olyan elindulásra, amely haza- 
térésbe vezet, egy megígért, de ismeretlen otthon felé. Veszi 
azt a húsvéti kenyeret, — nem a húst, a bárányt veszi, hanem 
a kenyeret, — az életadót, a mindennapnak kenyerét, amely- 
nek imádságos megkérésére tanította őket, — kezébe, abba a 
, minden hatalmat" hordozó Istenkézbe, - és megszólal a 
minden igazságot hordozó Ístenajak . . . 

Mi tölthette el azt az Isteni Eszmélést, mielőtt az az Isten- 
kéz azt a kenyeret fölemelte az asztalról és mielőtt az az 
Istenajak megszólalt fölötte? . . . 

Mi lehetett abban az istenemberi, vagy emberisteni Lélek- 
ben, mikor megfogant a pillanat számára is az az öröktől 
fogva élő gondolat, amely ideszánta erre a planétára az 
Eucharisztia mindennapi csodáját? 

Lehet erre válaszolni? 

Nem, csak tovább kérdezni lehet és megkísérelni a lehe- 
tetlent, közelíteni az isteni Eszmélés Valósága felé, közelí- 
teni azzal, hogy bevalljuk nemértésünket, elismerjük képte- 
lenségünket és ebből jobban megtudjuk, mi volt az a Gon- 
dolat, az az Istengondolat, amely szavakba öltözött annak a 
Vacsorának végén . . . 

. amelyet , vágyva vágyott" megtenni tanítványaival. 

Ez a , vágyva vágyott" szó milyen kincses világosság erre 
a Gondolatra! 

Van-e még szó az Evangéliumban, amely ennyire odavilá- 
gít arra a titokzatos , emberi" eszméletre? Arra a sohasem 
volt belső világra, amely a krisztusi szavakat, tetteket diktál- 
ta, arra az Utolérhetetlenségre, amelynek emberies szerkeze- 
tét, hatalmait és korlátait az Örökkévaló Második Személy 
magára vette. 

Mikor beszélt Jézus Magáról? Mikor árult el többet a ben- 
ne élő Országról, arról a , nem innét való" Birodalomról, 
amely az Ő Belső Világa volt? 

Az a Világ, mely pusztai imádságainak magányában rábo- 
rult, mikor megkereste az egyedüllétet, amely teljes öntuda- 

tos visszaömlés volt az Ő Háromságába. Az a Világ, amely- 
nek forrásaiból ittak, akik hallgatták a szavát. Az a Világ, 
amely szeméből sugárzott, hangjában reszketett, abban az 
acélos csengésben, amellyel végigzengett a tömegen: akinek 
fülei vannak a hallásra . . . 

Mikor mondott ennél többet arról a benneélő országról, 
mint ez a legeslegbizalmasabb közlés, ez a , vágyva vá- 
gyott", ez a , vágyva vágytam" . . . ? j 

Mi lehetett ennek a vágynak tűzpontja? A nagy emléke- 
zés, a nagy népöntudat, igen, a nagy összeforrasztó erő az 
évről évre megjelenő húsvétokban, ez mind igen. A búcsú- 
este is, az utolsó, a Passió Kapuja, a szerető lelkek utolsó 
ölelése a közülük való kiszakadás előtt, a gyűlölködés hul- 
lámainak ráborulása előtt, mindez igen. De a vágyva vágyás 
igazi tűzpontja csak az a pillanat lehetett. Az a pillanat, 
amikor, , miután megvacsoráltak", felemelte Kezét és a ke- 
nyérhez nyúlt. . 

Igen, ennek mindama gondolatok és megérzések környe- 
zetében kellett megtörténnie. Es mindez ott égett abban az 
istenemberi vágyódásban, a húsvéti vacsorák emlékével 
együtt, - de a vágyódásnak tűzpontja, mélypontja, szeretet- 
pontja ez a pillanat volt. 

Amikor kezébe vette a kenyeret. 


3. Mikor a pillanat kitárul 
1960. szeptember 20. 


És ez a Pillanat kitárult és ráborult a jelenlevőkre. Az a 
minden idők óta akart és minden időkre szóló Eszmélés be- 
burkolta és átjárta a lelkeket. Kellett érezniök, hogy a plané- 
ta életének csúcspontjain járnak. 

Az ilyen csúcspont nehezen járható. Nagy fájdalom az 
ára. Az összeroskadástól való félelem az ára. A teherviselés 
határainak megérzése az ára. 

Ha mindezt bírja a lélek, akkor felragyog a fölötte fekvő 
fekete ég. Ha nem bírja és roskadozik, akkor ege fekete ma- 
rad, és a fénynek csak az ígérete marad. 

Mikor a lélek természetfölötti közegének hatása az eszmé- 
letbe lép, az nem megy fájdalom nélkül. Minden ilyen érin- 
tés sokba kerül és nagyon próbára teszi az eszméletet. Ez a 
próba kemény. Az egész belső világnak épsége forog kockán: 
létkérdés. Az öröm csak a rettegés mélységeiben vár, az esz- 
mélet nem találja. Szorongás fekszik föléje. Súlyos lesz a 
mellkas és fojtogat a lélegzés. Meghallja a szíve dobogását. 
Feszülnek az idegek és a halántékon aggódva kopogtat a vér. 

Jézus pedig kezébe veszi a kenyeret. 

Arcába néznek, mikor felemeli a kenyeret. Onnan rájuk 
világít valami felejthetetlen. Abban a tekintetben, abban a 
leírhatatlan arckifejezésban ott ég egy Szándék, egy Valósu- 
lás és egy Jövendő. A most következő pillanatok az emberi- 
ség átistenítésének csodáját várják. Ott várnak a közvetlenül 
eljövendőben. Belesugároznak a jelenlevőkbe, akik mindjárt 
együtt lépnek be a várakozó percekbe, amelyek majd az 
örökkévalóságra szólnak. 

Ez az este más, mint a többi. Mindnyájan érzik. A Coena- 
culum levegője feszültséggel terhes. Van benne valami ért- 
hetetlenség és mindenkiben pattanásig lüktet a várakozás. 
Szeretetük, csodálatuk, imádságos Feléje fordulásuk most a 
legmagasabbján jár. Gördülnek a percek homokszemei a 
Mindenség óráján és fut a kis planéta, amelyen most kaden- 
ciázza emberéletét a Második Személy . . . 

Palesztina fővárosában, egy kiválasztott szobában, kivá- 
lasztott környezetben, kiválasztott szemek előtt . . . 

A Keresztjének már megvan valahol a fája. 

A Getszemani a közelben vár. Megvárja . . . 

Mert már a kezébe vette a kenyeret. 

4.... ez a Testem . . . 
1960. szeptember 21. 


Először a Testéről beszél. 

Itt akarta hagyni a Testét. A testet, amelyet rövidesen ha- 
lálragyötör a bűn. Azt a csodálatos egyetlen Testet, amelyet 
nem szabad elrombolni addig, amíg bizonyossá nem válik, 
hogy véglegesen ittmarad a földön. 

Eljött az órája annak, hogy ez az elgondolhatatlan megva- 
lósuljon. Mert ilyenek az Isten cselekedetei. Emberi beavat- 
kozások között járják útjaikat és nem tévednek el azokon 
soha, mert egyszerre látják az Idő és a Tér végtelenét. Most 
búcsúvacsora van, holnap már nem beszél ez az Ajak; nem 
tudja még senki sem, csak az ismeretlennek várása, szoron- 
gása tölti el őket. És ebbe a túlérzékeny lelkületbe kell most 
belecseppenteni a hatalmas Ellenmérget, minden romlásnak 
és rontásnak ellenszerét, a saját lerombolását preludáló 
Testnek végleges ittmaradását. 

Kezében a kenyér . . . 

Rápillant planétánknak erre az egyszerű termékére, és 
kiejti a csodatevő szót: 

. eza Testem . . . 

Szimbólum? 

Nem, és ezerszer nem! Mikor elhangzik ez a szó, abban 
Akarat valósul. Mikor kiejti a Szót és adja a falatot övéinek, 
az már nem kenyér, hanem a Teste. 

Látszik? 

Nem látszik. Nem kell látszania, mert a látszatok lehet- 
nek megtévesztők, betegek; erősebb annál a Szó Igazsága. 
Akarat ténylegesül a kiejtett szóban, olyan akarat, amely 
belepattan a valóságba, és ez a Szándékolás túlterjed a Per- 
cen, a földnek életfakasztó percén, mert ez a Szándék átöleli 
az Időnek kettős örökkévalóságát. 

Valami megváltozott abban a kovásztalanban. Nem lá- 
tom. Nem ízlelem. 

De csak színek és ízek vannak a világon? Más valóság 
nincsen? Valóság, amit pillantásom, érzékelésem utol nem 
ér, s ami erőteljesebben van, mélyebben, mint a látások és 
ízlelések?! 

És ezzel a valósággal nem tudna ölelkezni a Gondolat? 
Nem tudna egybeforrni az érzékelhetetlennel? Nem lehetne 
abban a Szóban Hitet fakasztani és azzal közelebb menni az 
igazi Valósághoz? 

Igen, az észnek ez úgy tűnik fel, mint merő kapudöngetés. 
Kopogás az érthetetlenség és az érzékelhetetlenség kapuján. 
Nem látom, nem értem és mégis van. Nem lehetne elfogad- 
ni, hogy a Lét, az igazi, konkrétumot szülő létezés tágabb, 
mint a megértés, az érzékelés? Nem lehetne kitágítani a 
Gondolatot ezeken a határokon túlra? Nem az elvont Lét, 
az ismeretlen Lényeg holt képei felé, hanem annak a lüktető 
Tevékenységnek a sűrűsödése felé, amely átjárja a Minden- 
séget és semmi sem elég nagy, semmi sem elég kicsi számá- 
ra. Parányitól az Oriásig, — Semmitől a Mindenig. 

Nem lehetne azt mondani, hogy ebben a Szóban most va- 
lami isteni iktatódik bele érzékeim valóság-adataiba. Gon- 
dolat költözik a Kenyérbe, olyan Gondolat, amely egyértel- 
mű a Valósulással? 

Hiszen csak az embergondolatnak kell várnia a valósulás- 
ra. Ezt megszoktuk így tudjuk, így tapasztaltuk. Nekünk 
dolgoznunk kell, hogy gondolatunk megvalósuljon, és így 
elválik a tett a gondolattól, a gondolat a tettől. 

De nem lehetséges olyan Gondolat, amely ugyanakkor 
Tett 15? Ki magyarázza meg a lehetetlenségét annak, hogy az 
Ige nem válhatna Testté? 

Mert ez volna annak az egyenletnek értelme: 


Gondolat — Tett 
Ez metafizikai egyenlet, nem csupán mennyiséges, hanem 
minőséges egyenlet, oda lehetne tenni a harmadik vízszin- 


test is az egyenlőségi jel alá, mert metafizikailag ez identitás: 

Gondolat - Tett 


Mit jelent ez? Azt jelenti, hogy az Istenszó, mint az Isten- 
gondolat megnyilatkozása, cselekvés, tett. 

Ki mondotta: ez a Testem. 

És Ki mondotta? — Isten. 

Ha elhiszem, hogy az a Középen Ülő ott azon az Utolsó 
Esten az a Második Személy, akiben él a Háromság, akkor 
ebben már elhittem a Kenyér istenülését. 

Hogyan cselekedte ezt? Átjárta azt a Kenyérdarabot a 
maga örök szellemiségével, ráöntötte azt a Lelket, amely az 
Ő embertestét élesztette. Mert tudta, hogy ez a testével való 
életközösség most majd , három napra" megszakad, hogy 
szörnyű megrázkódtatások követik ezt, hogy övéi majd 
, megbotránkoznak" Benne és hogy valami ellenállhatatlan 
erőre van szükségük. 

EI kell mennie — és nem lehet elmennie. Valamilyen mó- 
don teljesen itt kell maradnia, mikor elmegy. És ezt most, 
ezekben az utolsó pillanatokban kell megvalósítania. 

Nem most oldja meg ezt a feladatot. Istensége tudja örök- 
től fogva. Emberlelke most foganja, emberi eszmélése most 
teszi a pillanatba, ezen a vacsorán, mikor , kezébe veszi" a 
Kenyeret: 

. . . eza Testem 


5. . . . ez a Vérem . . . 


1960. szeptember 22. 


Ennek igaznak kell lennie. 

Mit jelenthet az, hogy ez igaz? 

Hogy ez a kenyér most az Ő teste? Az a Test, mely a Szűz 
méhében fogant, mely Betlehem istállójában a földre lépett 
és most távozásra készül . . . 

Az a Test, amely végigjárta Palesztina dombjait, melynek 

érintése gyógyított, épséget, életet adott vissza, még ruhájá- 
nak szegélye is . . . 

Az Én testem, azé a csodálatos valakié, aki három éven át 
itt élt velünk, akihez odakapcsolódtak elválaszthatatlanul, 
aki utóbb valami érthetetlen és szívszorongató elmenésről 
beszélt, de most itt van közöttünk, boldogító, szívemelő je- 
lenlétével és azt mondja erre a kenyérre, hogy ez az Ő Teste. 

Sőt, most ennél többet is; kiosztogatja, mindenkinek ad 
belőle, akarja, hogy részesedjenek belőle, hogy az a ,, Test" 
most elosztódjék közöttük és így része legyen az ő testüknek 
is, hogy az evésben rejlő egyesüléssel beléjük asszimilálód- 
jék, tehát nem , részük" legyen, hanem egészen azonosuljon 
velük, és így egészen elfogyjon, fölemésztődjék ebben az 
életközösségben. 

Adja mindeniknek, maga töri le, és veszik tőle mind- 
annyian. Megízlelik és érzik a kovásztalannak ízét, a szokott 
húsvéti ízt, ami nem különbözik a régi ízektől, és ez most 
mégis mintha más evés volna, egészen más, pedig a színe is, 
tapintása is, íze is ugyanaz, mint mindig. 

Ez a megtört és elosztogatott kenyér az Ő Teste. 

Csodálkoznak? 

Nem, mindez oly egyszerű és természetes. Mindez olyan 
érthető, hogy nem is lehetne másképpen. Ez a pillanat, ezek 
a percek itt a , felső teremben", ahol , elkészítették a húsvé- 
tot", ez az együttlét, ez a jelenvalóság, ez az ünnepi feszült- 
ség, ez az ismeretlen küszöbén állás, ez az elkerülhetetlen- 
nek közeledő lehellete, ez az egységatmoszféra, ez a lelki 
egybeömlöttség, ez az ellenállhatatlan, győzelmes szeretet- 
áradás, ez a lélek minden ízét hatalmába vevő megajándé- 
koztatás, az utolsó percek telítettsége, ez a Mindnyájukat — 
még az árulót 15 - Magához ölelő gondoskodás, ez a maga 
megnevezetlenségében oly egyszerű és oly természetes. 

Nem világol rá semmiféle magyarázkodás, ítélkezés, lát- 
szatnak és lényegnek kevergetése, a szó értelmének boncol- 
gatása, nem szólal meg az okoskodás, -— hacsak az árulóban 
nem -, Ő azt mondja, hogy ez a Teste, és akkor magától ér- 

tetődik, hogy ez a Teste, ez a darab kovásztalan az Ő tulaj- 
don teste. 

Talán Péternek eszébe ötlik a Kafarnaum, amikor so- 
kan , kemény beszédnek" vették azt az Ígéretet; talán mikor 
ajkához veszi azt a kenyeret, ott reszket az ajkán: , az örök 
élet igéi nálad vannak, Uram", talán átfut mélységesen meg- 
illetődött eszméletén a felismerés, hogy az Igéret most 
teljesedik, és azért eszik most mindnyájan , az Ő Testét", 
hogy élet legyen bennük, örök élet, és hogy Ő majd feltá- 
massza őket az utolsó napon. És az, akinek feje az Ő Szívén 
pihent, érzi most ennek a Szívnek kiömlését, ennek a Szív- 
nek az ő emberszívében való dobogását, mikor az a Test a 
testével egyesül. És talán a többiben, a tisztákban, tudatosan 
is elárad az erő, talán ráeszmélnek ennél az Istenfalatnál, 
ennél a legeslegelső szentáldozásnál, hogy mi történik ben- 
nük, amikor - a Szűz után - először egyesülnek embertestek 
az Isten Testével. — Csend, ... titkos csend . . . a Titok va- 
lósulásának csendje. És ebbe a hallgatásba cseng bele az 
Istenszó, mikor , veszi a poharat" . . . 

. . . a vérem kelyhe . . . 

Már nem bor. 

Már nem bor, hanem Istenvér. Az a vér, amely Mária 
megszentelt méhében az emberből Istenvérré vált és amely 
dobogtatta azt a Szívet harminchárom esztendőn át. Az em- 
bervérből induló Istenvér most vissza akar változni ember- 
vérré, de átistenített embervérré és Mária méhétől az apos- 
tolok szívéig megtett útjának erejével akarja megszentelni a 
világot. 

. . . igyatok ebből . . . 

Emberszívek dobogtatására szánja Istenvérét válaszul 
arra, hogy egykor egy hótiszta leány embervére dobogtatta 
meg az Ő Szívét, azt a kis embriószívet, amelynek csodája 
előtt megál! a gondolkodás. 

Názárettől Jeruzsálemig járta útját ennek a vérnek lükte- 
tése, amelyből azóta iszik az emberiség. Most, amikor a Po- 
hár kézről-kézre jár, mikor , isznak abból mindnyájan", az 

áruló is, - most van e vér történetének az az állomása, 
amelyen újra áttöri Isten, az Istent embertől elválasztó vég- 
telenséget, — mint ahogyan áttörte azon a názáreti hajnalon 
azzal az öleléssel . . . 

Akkor azért törte át, hogy megalkossa a Második Személy 
Testét. Most azért töri át, hogy mérhetetlen kamatozással 
visszaadja az Embernek a kölcsönt, hogy abból a szentlélek- 
járta első csepp Vérből való élet most visszaadja magát mér- 
téktelen kamatozással az emberiségnek. 

,5. . . igyatok ebből . . ." 

Mert megnyílt az elapadhatatlan forrás, a lelkek életned- 
ve, és nem lesz már elárvult lélek nem lesz már egyedülva- 
lóság többé. Mert ez a Vér, amiből most mindnyájan isznak, 
majd az emberiség ütőereiben lüktet ezentúl és csak az a lé- 
lek marad nélküle, amelyik elfordul, mikor hallja, hogy 
, igyatok ebből!" 

Most már nem bor. 


6. . . . az én Emlékezetemre I. 
1960. szeptember 23. 


Ezzel a pohárral elindul a földön a Megváltásnak kiapad- 
hatatlan forrása. Ami abban a kehelyben van, nem fogy el. 
Mindenki iszik belőle és fogyasztják, de nem szabad elfogy- 
nia. A kenyérből is mindenki eszik és annak sem szabad el- 
fogynia. 

Aminek pedig elfogynia nem szabad, annak minden fo- 
gyasztásnál újra kell keletkeznie. Ha csupán anyag, akkor 
elfogy. Ha már élet van benne újranő, és ha több van ben- 
ne, mint , élet"? 

Tehát kettős folytatódása van. A búza is, a szőlő is, foly- 
tonosan újranő a földből. Maga a planéta teremti az ősi 
Legyenből. Nem fogyhat el, mert a természettörvény újra- 
teremti; míg ember van a földön, addig lesz kenyér és bor. 
Ez az egyik folytatódás a természetes. 

De kell egy másik folytatódás. És arról gondoskodni kell. 
Ez tölti el most az istenemberi Eszmélést. Ji 

Odaadta most magát övéinek. Megtelnek most az Ő Tes- 
tének és Vérének erejével. Ették és itták az Örökkévalót. 
Bele van oltva az emberiségbe az Isten. Mint a nemesített fa, 
megújul az oltástól. Azontúl már más gyümölcsöt terem. 

Ez a pillanat most kitárul és beleömlik a jövőbe. Az em- 
beriség egész jövendőjébe. 

Mint ahogyan az első bűn belenyúlt az emberiség jövő- 
jébe. Most megjelent az Időben annak ellenpólusa, az Isten 
belelövellése az emberiségbe. Étellel és itallal. A földnek 
termésével. Mint ahogyan az a tragikus bűn is a föld termé- 
sének megevése volt. 

Ez a két falat -— az az , alma" és ez a , kenyér" -— két határ- 
pillanatot jelent. A kettő között megbélyegzett emberiség él. 
Maga bélyegezte meg magát. Előtte, az , alma" előtt, még 
egy volt Istenével, — most, a , kenyér" után, ismét eggyé vá- 
lik Istenével. Most, mikor eszik azt a kovásztalant és mikor 
isszák azt a bor, amely kézről-kézre jár, most megújul az 
emberiség. 

Megújul nemcsak erre a pillanatra, hanem minden idők- 
re, az örökkévalóságra is. 

De ez a pillanat nem elég. 

A múltban ott fenyeget az , alma". Állandó védelem, ál- 
landó vonzerő kell az embernek ahhoz, hogy el! ne merüljön 
testes önmagában, hogy ne kívánja meg újból és újból az 
almát. 

Ezt a pillanatot örökíteni kell. Ennek a pillanatnak ismét- 
lődnie kell , mindennap, a világ végezetéig". És még jár a 
kehely kézről-kézre és még indul az Istenvér sorra az , első 
áldozók" ereiben - az árulóéban is -, mikor elhangzik a pil- 
lanat örökkévalóságának elrendelése: 


Ezt cselekedjétek! 


Ezt, pontosan ezt. Ezt az egészet, ami most végbement. 
Rátok bízom, nektek adom. Mondjátok, amit én mondot- 

tam és megcselekszem számotokra, amit most cselekedtem. 
Ígéret ez. Mert magatoktól nem tudjátok megcselekedni. De 
mert mondottam, hogy egyétek, megteszem bennetek. És 
amit akkor teszek, az a ti cselekvéstek is lesz. Ugyanúgy ve- 
gyétek a kenyeret és a poharat. Ugyanúgy mondjátok el a 
szavakat. A hatalom a tiétek. Tudjátok, hogy minden hata- 
lom nékem, adatott. És ti egyek vagytok velem, mint én az 
Atyával egy vagyok. És a hatalom úgy száll belőlem belétek, 
mint belém az Atyából. 

Nem magyarázom ezt szavakkal. Mondom nektek a leg- 
egyszerűbben, a legtermészetesebben, hogy ne lehessen azt 
magyarázkodással értelmétől megfosztani. 

Mondtam, hogy cselekedjétek és meg fogjátok tenni. Erre 
most ezekben a szavakban átvettétek a hatalmat. Így fogtok 
rólam , megemlékezni". 

Ez lesz az én , emlékezetem". Míg ezt cselekszitek, vele- 
tek vagyok. 

Nem lehet tőlem az embert többé elszakítani. Csak maga 
szakíthatja el önmagát. Itt hagyom számára magamat. És ezt 
most adom nektek, mikor , eljön az óra és most vagyon", 
amelyben azt fogjátok hinni, hogy elveszítettetek engemet. 

Eljön az az óra is, mikor , ebben a cselekvésben" megtud- 
játok, hogy veletek maradtam ígéretem szerint. 

Olyan fa az emberiség, amelyet mindvégig újra kell ol- 
tani. Sokágú lét hajlandó elfajzani, örök rendeltetése pe- 
dig az istenülés. Nem állhat meg félúton. Elindult ezen a 
planétán, meg kell járnia az útját. Beláthatatlan fejlődés vár- 
ja még. De ennek a fejlődésnek lényeges pontja az a tizen- 
egy a Coenaculumban, akik az ősbűn óta először vették az 
Istent. 

Ennek a testmegújításnak, vérmegújításnak embermegújí- 
tásnak kell ismétlődnie , mindennap a világ végezetéig" és 
mindenhol, ahol csak ember lélegzik a földön. Ez az Ő Em- 
lékezete. Mert az ő emlékezete jelenvalóság, cselekvés, iste- 
nülés. ő 

Már egyszer volt erről írás. Erről az , emlékezésről", az Ó 

emlékezetéről. Nem lehet vele elkészülni. Sohasem fogunk 
értelmének legmélyére jutni. i 

Mert ez a szó az, amely kiveszi ezt a Tettet a pillanatból, 
a nekiszánt darabka időből. Ez a Szó teríti ki ezt a cselekvést 
a , mindig" határtalanságára. Ez árulja el a benne megszóla- 
ló isteni Eszmélésnek azt a Szándékát, tudomását, hatalmi 
gesztusát, amellyel ez a kettős Tett, s a benne nyilvánvaló 
feláldozódás kilép saját idejének határai közül és elterjeszke- 
dik planétánk életének elgondolásától a rajta élők minden- 
kori jövendőjéig. 

Minden idők óta akarta ezt ezen a bolygón megcselekedni 
és minden időkre adja most ezt ezeken át e bolygó minden 
lakosának. Ennek a pillanatnak múlt végtelenje az isteni 
Eszmélésnek dolga, de jövendő végtelenje az emberé. 

Mert ezt kell cselekedni a kiválasztottaknak az Ő Emléke- 
Zetére . . . 

Ez az , emlékezet" most még jövő. Még nem emlékezés- 
ben élnek vele. Ő még itt van, itt láthatóan, érzékelhetően, a 
maga teljes fönséges Valóságában... miért beszél akkor 
, emlékezésről"? 

Hiszen még nem múlt, még nem az emlékek sápadt orszá- 
gának lakója, még lelkükben és szemeikben élő áldott való- 
ság; miért beszél Ő akkor emlékezésről? 


7. . . . az én Emlékezetemre II. 
1960. szeptember 24. 


Mert az az idő, ami hátra van, az az idő, amelybe most 
lépünk, akkor már múlt lesz, akkor már fogy a planéta jö- 
vendője, akkor már múltjának kincses kebelében fogja tarto- 
gatni ezt a pillanatot, amely , most vagyon" és akkor erre 
majd időnk végtelenéig , emlékeznünk" kell. Abban a ,,hát- 
ralévő" idővégtelenségben ez a perc mint feledhetetlenség 
fog ragyogni, mint , az Ő Emlékezete" és ez az Emlékezet 
abból fog állani, hogy itt mi emberek választottaink révén 
újrateremtjük ezt a pillanatot. 

Ezt, ezt fogjuk cselekedni ennek a Szónak révén, amelyet 
nem felejtünk el soha és amely körülsuttogja a világot, hal- 
kan, titokzatosan. Azzal a benneélő sejtelmes tudomással, 
hogy az Istenszó. Annak tehát meg kell valósulnia, mert az 
az Istengondolat teszi valósággá, amelyről az Identitás 
szól. Az Identitás igaz, mert az a Gondolat maga a meg- 
valósulás. Egyet jelent, egy a teremtéssel. Az mondja, aki 
Egy azzal, aki mindent, bennünket is alkotott, akinek , Le- 
gyen"jéből fakad a Mindenség, ez a szédítő Egész, ez a szün- 
telenül újrateremtődő Valóság, apró emberi létünknek ez az 
óriási, beláthatatlan kerete, melyet létünk köré tárulva lá- 
tunk és amely maga is él, maga is eleven bizonyság arra, 
hogy van Valaki, az Egyetlen Éli, akinek Gondolata Cselek- 
vése és Legyenje megvalósulás. 

Itt pedig több van, mint , Legyen". Nem azt mondja, hogy 
ez legyen a Testem, ez" legyen a Vérem. Azt mondja, hogy 
most már ez a Testem és a Vérem. 

És ha most már Ez, akkor előzőleg, éppen egy pillanattal 
előbb, mikor a , kezébe vette" a kovásztalant, . . . már akar- 
ta ezt. Már megjelent isteni Eszmélésében ez az Akarattal 
átfűtött Gondolat, amely ott várt a valósulásra az első , Le- 
gyen!"-ben minden idők óta. Várt és mikor eljött a pillana- 
ta, akkor az a Kéz felvette azt a Kovásztalant az , elkészített 
Húsvét "-nak tárgyai közül. 

Azért szól így ez a két mondat. Azért nem a legyen az igé- 
je, hanem a van. Az a valóságjelző ige, amelyet elhallgat a 
nyelvünk, mikor lefordítja, az a valóságjelző kopula, amely- 
nek jelenideje a mi nyelvünkben néma, mert fölösleges ne- 
künk az ige ott, ahol szem előtt a valóságos. 

— Hoc est - 

Ez nem parancsolás, ez megállapítás, akár van szava, akár 
nincs, — az Akarásból, a ki nem mondott Gondolat Valósága 
már megszületett. Azzal, hogy kimondta? Azzal, hogy el- 
gondolta? Mindegy, reánk csak az tartozik, hogy amit ki- 
mondott, az nekünk szánt Igazság. 

Így ennek a Pillanatnak valóságalkotó bűvölete kilép a 

Csütörtök Estéből, kiszáll a Coenaculumból és elborítja a 
Földnek ezentúli életét. A belőle kinőtt emberiség már 
nemcsak a beléje teremtett emberi erőkkel dolgozik, hanem 
közvetlenül merít az Istenből. Mindörökké köze lesz mos- 
tantól fogva Isten Valóságához; nemcsak köze lesz Hozzá, 
hanem része lesz Benne. Lesznek pillanatok, mikor a , köz" 
megszűnik, és egység lesz belőle. Amikor emberajkak nyíl- 
nak az Egyesülésre és telik a föld lassankint azokkal a pon- 
tokkal, amelyeken egy-egy emberlélek magába ölelte az 
Istent. 

Ez a léleksereg hitével lesz győzedelmes, amely ezt a Cse- 
lekvő Gondolatot szószerint teszi magáévá. Nem okoskodik, 
nem töröl, nem igazgat. Meghallja a szót és lelkébe írja a 
gondolatot. Hordozza mindörökké a kafarnaumi Ígéret való- 
sulását. Ami olyan , kemény beszéd" volt azoknak, akik 
, már nem jártak vele" miatta. És nem volt , kemény" azok- 
nak, akiknek nevében Péter vallomást tett, s akik megélték a 
Hic est-nek pillanatát. 

Nem volt , kemény"; szelíd, simogató, hívogató ölelés 
volt, még érthetetlen az , örök élet igéi"-ből, de még érthe- 
tetlenségében is világos a nem kérdezősködő Szeretet szá- 
mára. 

És most eljött a teljesedés, most itt van a megértés, mert 
megtörténik a lehetetlen: enni az Ő Testét és inni az Ő Vé- 
rét — ezt a Falatot és ezt az Italt. 

Hordozza ezt a kincset az Egyház. Ebből nem enged. Lát- 
ja, hogy szétporlik az egysége minden lelki vállalkozásnak, 
mely kitörli ezt a Valóságból és szimbólummá teszi. Vállalja 
ezt a titkot. Hordja érte az esztelenség, a babona, a fetisiz- 
mus vádját, mindegy neki. Ez a képtelenség az ő legmélyebb 
valósága. Tartja templomaiban, őrzi a lelkekben, újraterem- 
ti szentmiséiben. 

Ez az ő összetartó ereje, életeleme, ez segíti keresztül min- 
den viszontagságon, forgandóságon, ennek a Hitnek és en- 
nek a folytonos Valósulásnak tántoríthatatlan őrzése. Ez 
menti folytonosan, ez világosítja most és ez teremti újjá ezer 

és ezer veszély, támadás, emberi gyarlóság és bűn fenyegető, 
romboló hatásai között. 

Ezért tudja magát , misztikus test"-nek és az is, mert lélek 
gyanánt hordozza az Istent. 


4. A Hostia megszólaltatja a Jövőt 
1971. ápr. 25. (5 óra 40 p) szombat 


Gondolkozzunk a jövőnek jelenlétéről. Valami módon je- 
len kell lennie. Másképpen lehetetlen volna a , jövendölé- 
sek" teljesedése. A múlt megmaradása (vis a tergo) 
könnyebb gondolat. A jövőnek a jelenbe-sugárzása belsőbb 
látást kíván (vis a fronte). Az , ok" gondolatát az érzékelhe- 
tő anyag is beszéli, a , cél" gondolatát azonban az anyag 
nem érti, ahhoz eszmélet kell. De van-e eszmélettelen 
anyag? Anyagtalan eszmélete az angelosznak lehet, de em- 
bernek nem. Mert emberben lényegesen Zestes az Anyag. Ha 
olvasom a Mindenség Himnuszát, ez megvilágosodik azok- 
ban az egészen személyes, látomásszerű , mese"-szavakban, 
amelyek a költészet világából valók. 

Az Anyag-Szellem vagy Szellem-Anyag egységet csak ak- 
kor fogjuk megérteni, ha a jövőnek jelenvalóságát legalább 
annyira megértjük, mint a múlt megmaradását. Ez még 
hiányzik nekünk. De a jövő jelenlétének ugyanúgy kell 
dolgoznia bennünk, mint a múlt megmaradásának: jelenünk 
két pólusa ez. 

Akkora a jelenünk, amekkora múlt és amekkora jövő tud 
találkozni benne. Ez persze megint csak térmetafora, ame- 
lyet mindig ráborítunk az időre. De az beszél az időről ben- 
ne, hogy milyen egyidejű térmetaforákat tudunk ráborítani. 
Ezek közös alján mosolyog az Időnek átélt valósága. Van 
két pszichikai reflektorunk: a múlt felé az , emlékezés", a 
jövő felé a , várás". Amire , várok", annak a jelenléte egy 
kicsit hasonlit annak jelenlétéhez, amire emlékezem. De 

ezek csak pszichikai tünetek, eszméleti valóságok. Nehe- 
zebb már elgondolni a másik hasonlítást, a létbelit. Múlt ak- 
kor is a jelenemben van, ha nem is , emlékezem". Léte az 
énem tartalma, személyisége, egyetlensége abban az egye- 
dülvaló szintézisben, amely lényemmé gondoltatott. Hogy a 
Volt megvan, azt könnyebb elfogadnom, mint azt, hogy a 
Lesz is megvan, mert ez látszólag ellentmond a teremtődés- 
nek. Azt még szemléletesebben értem, hogy a múlt beletor- 
nyosul a jelenbe és teremtőleg készíti a jövőt, de azt, hogy ez 
a még meg nem teremtett jövő a maga sohasemlátottságával 
folytonosan a jelenembe fusson, és még teljesen megmaradó 
múltam szüntelenül fejlődő emlékországára is megnyitóan 
visszahasson, már ellentmondással vádolom. 

Hogyan lehet meg az, ami nincs meg? Hogyan hathat a 
múltamra az, ami még ezután lesz? Én jó névtelen Intelli- 
genciám, nem látod-e, hogy térmetaforával dolgozol? Nem 
látod-e, hogy életed időfolyamatát egyszerűen sétakirándu- 
lásnak nézed? Amelyben nem látod azt a helyet, ahol még 
nem voltál és csak megjárt utad van előtted? Ez csak eszmé- 
letednek fenomenológiája, de ontológiája másról beszél. Mi- 
kor eszméleted a jövőbe lép, vajon a jövőd is nem lép-e esz- 
méletedbe? Ha minden ott van jelen, ahol hat, akkor min- 
den atom betölti a Mindenséget, — eszmélődte Faraday. Ha 
minden valóság ott van, ahol ered és ahol hat, akkor minden 
pillanat betölti az Örökkévalóságot. 

Ez nem is egyéb, mint a végtelenné tágulás törvénye. 
Semminek nincs léte, amíg bele nem ömlött a végtelenné 
tágulás , íze". Talán az ízlelés metaforája többet mond erről. 
Valami módon megg kell , éreztetni" az Intellektussal a ,, Tit- 
kot". Mert ha Ő maga marad, egyszerre minden , titok" 
lesz. Ilyen az eredménye a határolt létszemléletének. Ezt jó 
volna egyszer elfogadni. De egész véglegesen. Ha minden 
atom betölti a korlátlan ,, Világűrt" (persze az , üres", az 
nincs!), és ha minden pillanat betölti a nem kezdődő és nem 
végződő Örökkévalóságot, akkor Intellektus őfelségének 
egész más feladatai vannak. Akkor a Metafizikát párbeszéd- 

be kell ültetni a Misztikával és majd mikor ebben az együt- 
tesben szembenéznek, új, igazi , embervilág" születik. Ma- 
gát az Igazságot is együtt kell megfogalmazniuk. Az Értés és 
a Látás nem veszhet össze. Ugyanazt a Valóságot szemlélik, 
művelik és teremtik. A Szerkesztmény és Teremtmény kellő 
, Magasról" nézve és kellő , mélyről" tapintva már nem kü- 
lönbözhetnek. Mihelyt szembenéztek, egymást értelmezik és 
megpillantják. Mert a Szerkesztés és a Teremtés opuszai fe- 
lett és alatt és bennük is, de eredetileg valami létszerűen va- 
lamennyi ilyesmin kívül is van egy Örök Akarat. Nem hiába 
került be a teológiánkba a Lételőttiség Dogmája. Enélkül 
minden csupa homály. És nem eleget foglalkozunk vele. 
Nagyon kívül van életköreinken, s mondogatjuk feléje: , noli 
tangere circulos meos". Pedig mindent csak akkor értenénk 
meg, ha ez a Lételőttiség megérintené , köreinket". 


1971. május 16.(11 óra 21 p) vasárnap 


. . . Most kezdem érteni, hogy a hiperfizikai szemlélet a 
szellemtől eltéphetetlen anyag és az anyagtól elválaszthatat- 
lan szellemiség törvénykönyve. És ennek lényeges fejezete, 
kulcsa, vagy sudara az eucharisztikus istenemberi jelenlét, 
amelynek örökkévalóságában ott van a teljes múlt és a teljes 
jövő . . . 

Most tudom: egyedül a Hostia mondja meg, hogyan lehet 
ontológiailag jelen a múlttal együtt a jövő, -— úgy, hogy az 
Idő metafizikai természetéből folyólag a múlt a jelenen át 
belesugárzik a jövőbe, s a jövő a jelenen át visszasugárzik a 
múltba, és mind a kettő teremtőleg, újraalkotólag, megvaló- 
sítólag, mert az Idő természete í15 a kompenetráció, az egy- 
másbahatolás. Mert minden perc örökkévaló és minden 
örökkévalóság pillanat. Mert a jövő a maga ígéretfeszültsé- 
gével a múltba vájódik és a múlt a maga ellenállhatatlan 
lendületével a jövőbe fúródik. Ez az igazság az Idő fel- 
darabolhatatlanságából következik. Megszakíthatatlan. 

És ne mondja nekem senki azt, hogy egyszerű térjáték, 
amit beszélek, mert a meg nem rajzolt vonal nincs meg, de a 
meg nem történtségnek ígéretereje beléömlik a jelenen át a 
múltba és a múlt valósulás-lendülete összeházasodik ezzel a 
jövendölő ígéreterővel; ha nem így volna, lehetetlen lenne 
megalkotniok a lüktetve folyó élő jelent. 

Ezek nem tétlen vonalképek, hanem cselekvő harcok; a 
percek ömlésének a jelen folyamatát tornyosító szüntelen 
hullámzásai, , az én patakom" egyetlenül eszméleti felfelé- 
gördülésének tüneti tapasztalatai, valóság, élet, teremtés, 
szellemjáték, anyagvibrálás, egymásnak teremtett erővona- 
lak mindenségteremtő munkája, emberen belül, emberen kí- 
vül, mindenségen belül, mindenségen kívül. Ez az Időnek 
igazi Arca, ez az Istennek emberi szemlélettel szemlélhető, 
örökké tevékeny Opusza. 

És tudom: egész fiatalon, még első otthonunk küszöbén 
mondta Pál nekem ezt a teremtő 


, jJövő-jelenlétet", 


— talán még Bergson előtt? . . . És később Bergsonnal, mint a 
múlt megmaradásának következményét. Nem minden alko- 
tás a jövő jelenléte? 


1971. május 19. (16 óra 54 p) szerda 


Leírtam ezt: , egyedül a Hostia mondja meg, hogyan lehet 
ontológiailag jelen a múlttal együtt a jövő . . .", és ezt: , nem 
minden alkotás a jövő jelenléte?", és itt hozzáírom: nem 
minden egymásbahatolásnak ontológiai őse az Idő Empí- 
riája? 

Más szóval: a múlt és a jövő összeölelkezéséből folytono- 
san származó jelen a teremtődésnek elemi formája, eleven 
atomja, sejtté éledni készülő megamolekulája, gondolattá 
gyulladni próbáló eszmélése. A jelen teljességének átélése 

csak ezért oldhat meg mindent. Már Bergson megmondta, 
hogy a , jelen nem az Idő keresztmetszete", hanem a jelen 
kövér, vastag Folyamat. Benne mint két szeretkező teremti 
egymást az, ami , volt" és az, ami , lesz". Ha tehát egymá- 
son dolgozni tudnak, ha élő jelenné tudják teremteni szerel- 
müket, - akkor már vannak. Mi , van"? Az, ami cselekszik. 
A tétlen nincs. 

Márpedig az kétségtelen, hogy a jelenben ott van a múlt 
és a jövő cselekvése. Töröld ki bármelyiket és azonnal elme- 
zavar lesz belőle: földrengés az eszméletben. Lehet ezt ta- 
pintás-metaforával is mondani: valamibe fogódzol (múlt), és 
valamibe markolsz (jövő). Bergson még ékesebben mondja: 
, a múlt ráharap a jövőre". , Le passé mord sur lVavenir". 
Mivel nincs igekötője, nem is tudja ilyen szemléletesen 
mondani, mint mi magyarul. Ennek őse, mikor az éhségtől 
hajtott vad zsákmányába belaharab.. Az is a múltjából hara- 
pott a jövőjébe. Eszméletileg ugyanez az ontológiai gesztus 
valósul a teremtő tudás jövőbeharapásában, csak egy kicsit 
hosszabb múlt alapján és egy kicsit messzebb jövő felé. A 
ragadozó is, a tudás is, fajtája számára jelenített meg egy-egy 
darab jövőt. Amaz folytatta fajának bioszférai vonalát. 
Emez folytatta fajának nooszférai vonalát. Mind a ketten be- 
leharaptak a jövőbe egy-egy múltadaggal. Adaggal? Az 
egész múlttal! Mert minden kellett ehhez a múltból. Mert 
most ez a harapás minden jövőkre menti a világot. A saját 
vonalát. A filumot, amelyen áll. S ezen át az Egészet. Mert 
a , filumokat" nem lehet széjjelszedni. Az Idő vasnál erő- 
sebben szorít. És mégis selyemszálnál finomabban. Készen 
leszünk-e valaha az Idő léttermészetének elemzésével? 

De tódul a kérdés: hogyan lehet jelen a jövő, ha az a fel- 
adata, hogy sohasemlátottat teremtsen? Hogyan lehet , itt" a 
, nem-itt", és hogyan lehet , most" a , nem-most"? 

Mert itt megint a szilárd testek kontúr-problémái és a ru- 
haszárítókötél teregetéslehetőségei kísértenek. Itt nem egy- 
másmellettiségről, sőt nem is azonos elemek újrakeveredésé- 
ről van szó. 

Ez az egymásmellettiség egymásbahatolás, ez az egymás- 
bahatolás nem keveredés, hanem nóvumok megjelenése, 
amelyek maguk elé világítanak már akkor is, mikor még 
nem látszanak. Itt távlatok nevetnek az arcunkba. Meg- 
mosolyognak bennünket azért, hogy nem , látjuk", amit 
, átélünk". De ezt talán nem is annyira látnunk kellene, 
mint - , éreznünk". Ez más, mint az átélés. Az átélés tevé- 
keny, az érés passzív és ezért van közelebb a valósághoz az 
átélésnél is, a látásnál is. Az érzés — az maga a létem. Az ér- 
zék az én ontológiámról tanúskodik. Van személyérzék, 
van kozmikus érzék, de van időérzék is, térérzék is. Az 
utolsó szó az érzésé, akármennyiszer sújtotta is a , szubjekti- 
vitás", az alanybazártság vádja. Időérzékem mélye az a 
megint csak Bergson felfedezte , durée", a maga eredeti köz- 
vetlenségében, és ez tanúskodik a múlt megmaradásáról, s a 
jövő jelenlétéről. 

Vannak ennek minden érzékszervünk országából való 
metaforái (azok az új bankók, amelyeket a fogalmakká ko- 
pottak ősei gyanánt Bergson emleget), akkor is, ha nem 
egészen igaz a , nihil est in intellectu, guod non fuit prius in 
sensu". Mert az, ami ,,in sensu" volt, az csak maga az adat- 
szerű minőség, de nem annak szellemi egysége, személlyé 
szerveződése, egyetlensége, az Időn át , érzett" sohasemvolt- 
sága, amelynek következtében éppen azért van jelen a jövő, 
mert egyetlenül érkezik jelenembe és teremtődésével for- 
málja azt és múltamba is beleszól. 

Formálja jelenemet, mert az, ami ebből eszméletemben 
megjelenik — az, amit anticipálásnak, előrejelzésnek, jövőlá- 
tásnak, sejtésriek vagy akár világos jövendölésnek érzek, az, 
amit konjekturálásnak vagy futurable-nek mondanak, nem 
jelenségileg, hanem léttanilag tartalmazza a jövőt. Nem a 
konkrét formája van itt, hanem az , ereje", a lendülete, a 
sodra, ami olykor , a jövendölésben" jelenséggé is színese- 
dik, de ez a , fenomén" a maga érthetetlenségében sem vol- 
na lehetséges ha ez a jövő már nem volna bele lényegesítve 
a jelenbe és ha a múlt megmaradásának ez a jövőbesugárzá- 

sa nem volna a természetes ontológiai párja. Ha érzékek 
nyelvén mondanám, úgy szólna: ölében tart a múltam és 
rám néz a jövőm; vagy: ízlelésben érzem a múltam és illatá- 
ban érzem a jövőm; vagy: egy érzéken belül beszélve: tenye- 
remben érzem a múltam és egész bőrömön a jövőt; vagy: 
ízében a múltat, zamatában a jövőt; vagy: olvasatlanul hor- 
dom a múltat és olvasom az eljövendőt . . . mi mindent 15 je- 
lent nyelvünkben ez az , andó-endő""! (amelyre rárímelte a 
nyelvjavítás a , kerülendőt", mint a , tatik-tetikre" a , nem- 
használtatik "-ot, — amelyek közül egyik sem igaz beszéd.) 

Ennyi van ebből a jönni próbáló jelenvalóságból érzé- 
keinkben, de ennél több van bennünk, valahol másutt, ab- 
ban a létérzékben, ami folyamatosságunk alaptónusa, ame- 
lyet csak azért nem nevezünk meg és nem árulunk el ma- 
gunknak sem, mert maga a Létünk és nincsen külön rálátá- 
sunk, nem tudunk kilépni belőle, és a maga teljes egészében 
igazában csak Isten láthat bennünket ebből a transzcenden- 
ciából. Ezt teljesen csak akkor élnénk át, ha tudnánk önma- 
gunkkal szemben is transzcendensnek lenni. 

Mert ehhez ki kell lépnünk fenoménjeink közül, fel kelle- 
ne adnunk élmény-igényeinket és mögéjük rejtőzve vagy 
föléjük szállva tekinteni szét mindenségünkön a kicsin Is, 
meg a nagyon is, - mikrón is, makrón is. Ez volna az az 
Istennel átjárt kozmikus és mégis személyen belüli , létér- 
zék", amelyben ott él a jövőnek jelenléte, az örökkévalóság 
megérzésének kapuja, az anyagbaköltözött szellemi valóság- 
teremtés csodája, amelyből világalkotás lesz, evolúció; te- 
remtő fejlődés, fejlődő teremtődés, az Örök Pillanat Időben 
mozdulása, — a Szellem és Anyag ölelkezésének ez a határfe- 
lülete és egymásbaömlése vagy sugárzása létünk minden pil- 
lanatában. 

Ebben az ősi, legmélyebb létérzékünkben nyiladozik szá- 
munkra az Időnek bennünk folyton megnyíló ránkömlése a 
Jövő felől. Természetes, hogy meg kell gondolni ennek a fe- 
noméntanát, hiszen csak jelenségeikkel tudunk bánni 
(amennyire tudunk!), de meg kell pillantanunk azt a legmé- 

lyebb létérzéket, amely ezt lehetővé teszi. Ebben hordozzuk 
annak a , hasonlóság"-nak képét, amely ott van a Genezis- 
ben a , Teremtsünk embert!" szándékában, és ebben csak 
úgy ismerjük fel önmagunkat, ha folyton haladó létünk jele- 
nében, - létszerűen ott érezzük a jövőt. 

Ebben a magunkralátásban ízlelünk valamit Isten transz- 
cendens reánklátásából, annyit, amennyit a teremtésben az 
embernek szánt. 

És most megint írom: , Egyedül a Hostia mondja meg, 
hogyan lehet ontológiailag a múlttal együtt jelen a jövő." 

-— Ez az én testem! — mondja azon az , utolsó" Estén, ami 
valójában örökkévalóságunk hajnala. És nem felejti el hoz- 
zátenni: 

- Ez az én vérem kelyhe - és az , emlékezetem" szóval 
azonnal az emberileg ízlelhető örökkévalósághoz nyúl. 

És ezzel elhangzik a Kozmosz Egyetlen Miséje és benne 
Hostiává szentelődik a Mindenség. 

Itt egyesül az Örök Szándék és az Örök Teljesedés. Ó, ez 
nem csupán az ittmaradás vágyának isteni búcsúszava. Ez a 
pillanat most az örökkévalóság. Itt van az összes szentmisék 
öröktől elgondolt szándéka, ezek a Világot előreszentelő Ígé- 
retmisék, és itt vannak a Világterv határáig elhangzó, elvaló- 
suló, elteljesedő szentmisék az ő lélekteremtő kegyelmeikkel 
- mind Teljesült szentmisék. Ez az Ő Örök Szándékának és 
Örök Teljesedésének ölelkezése. Ez az Ő , Emlékezete". 

Ez az Emlékezet a szentmisékké egyénülő öröklét, a lel- 
kekké széthintett szellemiség, a teljes Szellemi Létet beborí- 
tó, átjáró, krisztusi 


EMLÉKEZET! 


Hogy 15 mondhatta volna másképp, ha azt akarta, hogy 
mindenki megértse, mint így: 


. . . , AZ ÉN EMLÉKEZETEMRE" 

1971. május 21. (5 óra 38 p) péntek 


, Kulcsolt keze, rogyó lába 
Nem volt érettem hiába 
Nem hiába . . ." 


Ezek a szavak énekeltek bennem ébredéskor ezen a regge- 
len. Dallamban. Félálomban még nem is értettem. Enged- 
tem dalolni. Ismétlődött. Mintha magyarázna. Aztán egy- 
szerre rávilágolt, hogy ez a végsora a nagy engesztelő idők 
kitárt karú dallamának. És egyszerre megláttam, hogy az 
egésznek súlya azon van, hogy , nem volt hiába". 

. És ez a vigasztalás. Ez a saját szavaimmal való hajnali 
üzenet. Ez, amit azokban a nyugtalan ostromidőkben sóhaj- 
toztunk a Naphegy utcában, ahol megjelentettük korlátolt 
eszközeinkkel a , Bűneink éjjelén el ne hagyj!" füzetet, an- 
nál a kriptahangulatú síremléknél Prohászka Ottokár sugár- 
zatában, így folytatódó szöveg társát: , esengve várunk, mert 
tiszta vagy" . . . 

Mindig gondolkoztam azon, hogy miért nem ment ez a 
második engesztelő ének a maga népdalszerűségével éppen 
úgy köztulajdonba, mint az első, amelynek egy sorát az a fü- 
zet címül választotta, ahol én (nem tudva) kijavítottam Sik 
Sándor misztérium-versét (amiért ő nem haragudott). 

Felébredt ez az egész komplex imádás-egység, azok a 
Naphegy utcai áhitatok és a belőle maradt és ma reggelre 
köszöntőnek hozzám érkező vigasztalás. 

- Nem volt hiába . . . 

Érzem, hogy kapcsolódik ez annak az Emlékezetnek gon- 
dolatához. Valami ki akar tárulni. Es ennek témája, címe, 
értelme: 

Jézus Emlékezete! 

Volt ez valaha igazán fénybeborítva? Az emberfilumba 
költözött Második Személynek emberi eszmélésbe köl- 
tözött. 

EMLÉKEZETE! 


Ez az emberi Időnek az isteni Időtlenséggel való ölelke- 
zése és ennek a lelkek mindenségére való kiterjesztése, 
amelyben ott reszket az emberi vágy, az emberi sóvárgás 
az örökkévalóság felé, a próbálkozás, kihajlani azon az 
ablakon, amelyen át Jézus örökléte benéz hozzánk, egyesül 
velünk és odateszi az első és örök szentmise záradékául ezt a 
szót: , Emlékezet". És nem csak így. Hanem úgy is, hogy: 
, Emlékezetem". , Az Én Emlékezetem". És valamit kell az 
emberiségnek ezentúl folytonosan cselekedni erre az Emlé- 
kezetre. Az Ö Emlékezetére. 

Kinyitotta már valaki ezt az ablakot? Kinézett-e valaki 
annak távlatába? Tudom: Ottokár, Henrik, Péter." Ezért 
jöttek. Ez volt Ígéretéletük tartalma. Mind a hárman ezért a 
szentmiséért jöttek, ezért az időbontó Szentmiséért és az a 
Bergson, aki nem hagyta el a zsidóságát, de Isten tette ke- 
reszténnyé, ő mondta meg először ennek az Emlékezet szó- 
nak értelmét, mikor még nem is merte egynél többször kiír- 
ni Isten nevét a Teremtő Fejlődésben. Igen, most megérkez- 
tem ehhez a három lélekhez, éspedig a szentmise Emlékezet 
szavánál. Most már tudom. Ennek a három léleknek Ígéret- 
élete az örökkévalóságból hozza nekünk Jézus Emlékezetét! 

Emberi emlékezetet. Isteni emlékezetet. Es a mi Reá való 
emlékezésünket. 

- Istenem! Tartsd meg bennem ezt a fonalat. Ezt a valósá- 
gosan élő és teljesen szellemi sudarú gondolatfilumot, 
amelynek - érzem - hogy élete van, mert megkaptam a , VÍ- 
gasztalást" ma reggel azzal, hogy 

. , nem volt hiába" 

Gratias! 

Ámen, 

Jézus! 


§ Prohászka Ottokár, Pierre Teilhard de Chardin, Henri Bergson 


289 


5. Jézus emberi emlékezete 
1971. május 23. (4 óra) vasárnap 


Az Istenember emlékezete: Örökkévalóság. 

,; - . . egyedül a Hostia mondja meg, hogyan lehet jelen a 
múlttal együtt a jövő . . . " 

Az , Én Emlékezetem" első értelme. Jézus Istensége az 
szetét. Az Ő , emlékezete" tehát emberi emlékezet. Az Em- 
berfia nem zárta el magát a , Második Személy" istenségé- 
től. Emberi emlékezete az emlékezet lényegével, értelmével, 
,a múlt megmaradásával" azonos. Amit ennek a gondo- 
latnak első megérlelője, Bergson az emberi emlékezés ter- 
mészetére nézve világossá tett, az mind érvényes az Ember- 
fia eszméletére nézve is, azzal a határtalan többlettel együtt, 
amely az Emberfia Isten-voltából származik. 

A , múlt megmaradása" tehát a jézusi eszméletben isteni 
élményekkel bővül mind a múlt felé, mind a jövő felé. Jézus 
emberi eszméletében mind a lételőttiségnek, mind a létutá- 
niságnak végtelenje is benne rejlik, és ezen a két öröklét- 
szárnyon belül, - abba beleölelkezve — az Ö emberréválásá- 
nak teljes története, beleértve pszichofizikai lénytörténetét 
is. 

Jézus a maximális emberéletet élte le itt. Minta-élet. Ura- 
lom a téren, uralom az időn, uralom a természet élő és élet- 
telen erőin, vizeken, szélvészeken, süketségeken és görbesé- 
geken a szellem hatalmának korlátlan erőivel. Akadálytalan 
pillantás múltba és jövőbe, akadálytalan cselekvés közel és 
messze, érintéssel és anélkül, szóval és távolbaható gondo- 
lattal. Korlátlan hatalommal kezel teret és időt, embert és 
állatot, hullámot és szélvihart. 

Ez Jézus emlékezetének tárháza. 

Ebben az Ő Emberi Emlékezetében maradék nélkül jelen 
van a végtelen múlt és a végtelen jövő és emberi akarata sze- 
rint előhívható nemcsak személyes emlékfiluma, hanem az 

egész kozmikus anyagszellemi, vagy szellemanyagi történe- 
lem. Semmi sem lehetett elzárva, elföldve előtte, mert min- 
dentudás jár Istenségével, mindenhollét isteni személyével 
és személyes akaratára volt szükség, hogy , Emberfia" lényét 
térhez és időhöz kösse. Vagyis emberléte, hozzánk illeszke- 
dése szerető akaratának külön ténye volt, mely emberéletét 
meghatározta. Semmit sem cselekedett véletlenül, mint fé- 
nyesre világított valóságban járt saját életének emberek szá- 
mára meghatározott feltételei között. 

Ez a teljes korláttalanság határozta meg emberi emlékeze- 
tét, emberileg , megmaradó" múltját, annak , jelenlétét" vé- 
giglátott jövendőjét és annak jelenlétét. Az Ő Eszméletében 
nyilvánult meg teljesen a minden jövőnek , jelenléte", mert 
időbeli léte egyszersmind öröklét is volt és életfolyamata 
egyszersmind örökkévaló szemlélet is volt. Benne nem csu- 
pán ontológiai, hanem fenomenológiai értelemben is aka- 
dálytalanul élt a jövő. Az Ő Eszméletén kell kezdenünk a 
jövő jelenlétének elgondolását. 

Emberi elme elgondolhatja-e? 

Talán nem is másképpen, mint a benne rejlő elgondolha- 
tatlanságok megvilágítása révén. Azzal, hogy elmegy a gon- 
dolat határáig és ott megáll, mert nem mehet tovább. 

Jézus eszmélete az Eucharisztia megvalósulásának percei- 
ben. Jézus eszméletébe ömlő örökkévalóság az Eucharisztia 
megteremtésének örök Szándékából. Mert ha van a Minden- 
ség evolúciójában olyan felsugárzó Jelen, amelyben életté és 
eszméletté, anyaggá és szellemmé valósul egy lételőtti ígéret, 
mely az öröklétben fogant, akkor ez planétánkon, abban a 
palesztinai , felső teremben", azon a , vágyva vágyott" Va- 
csorán, Jézus élettörténetében megvalósult. A Teremtődő 
Szándék, a szentmisékben örökké ismétlődő mondatokon át, 
e szavak titokzatos értelmével teljesedik: 


...a Testem . . . . 
...a Vérem . ... 
. . . az Emlékezetem . . . . 

Az Eucharisztia megteremtése nem egyszerű családi este, 
hanem kozmikus , pillanat". A mindenség történetében 
megismétli és határtalanítja az Emberréválás teremtő Jele- 
nét az Istennéválás jelenné vált Eljövendőségével. , Kritikus- 
pont". Örök Szándék teljesedése a Múlt felől, Örök Valósu- 
lásnak, a Pléróma jelenünkbe való betörésének az Istenszí- 
vet megdobogtató és az Öröklétet magábaölelő Jelene. 

Ennek a három krisztusi Szónak kell majd emberi világos- 
sággal megtelnie: 


...a Testem... 
...a Vérem... 
. . . az Emlékezetem . . . 


Az Emberfia , emlékezete". Az istenemlékezete. 

Az emlékezet az , ember" minden múltja. 

Az istenemlékezet milyen múlt? Olyan múlt, amelyet 
folytonosan megjár az Örökkévalóság. Az Emberfia eszmé- 
lése a folyó idő és a mozdulatlan öröklét folytonos ölelkezé- 
se. Ez az eszmélés — mert embereszmélést vállalt — most az 
ermmberréválás pillanata mögé is, elébe is, belsejébe is irányul. 
Az Ő Emlékezetére való cselekvés minden szentmisén egy 
öröklét-cseppet hullat a földre. Valahányszor ezz cseleked- 
jük, mindannyiszor a Felső Teremnek ezek a percei szálla- 
nak fölénk, belénk. Akár tudjuk jelenségileg, akár nem, de 
ontológiailag örökkévalóságot , ízlelünk". Nem mint tüne- 
ményt, hanem mint Létet. Ezért válik szellemi értékké a Je- 
lenlétünk. És ezért lehet , távolról is ,jelen" lenni egy 
szentmisén, ha nem tudunk , közel" lenni hozzá. Az a belső 
azonosulás, ez a , jelenlét". Hogy a szentmise beköltözik a 
jelenembe, és hogy az én jelenem beköltözik a szent- 
misébe. Nem tüneményileg, hanem létileg. 

Ezzel beléptem abba a jézusi , emlékezet"-be, amelyre 
minden szentmisének irányulnia kell. Ezért lehet szentmise- 
láncot kérni és adni. Ezért lehet valakinek a szentmiseláncá- 
ba belépni és az emberiséget ezekkel a védelmező miselán- 

cokkal körülfonni. Egy pillanatnyi mély érintkezés. Egy bel- 
ső egyesülés, egy térben, akárhol, folyamatos szentmisével. 
Lényemnek odaszánása, odaadása arra a távoli pontra, ahol 
most egy , utolsó" vacsora és egy , első" szentmise foly. Az 
Utolsó Vacsorának, s egyszersmind első szentmisének ez a 
lelkülete. Kiapadhatatlan. gondolattéma, érzéstéma, cselek- 
vésmotívurn. Abból, hogy a Lélek szélvésze , ott fú, ahol 
akar", az is következik, hogy az emberlélek odamegy, ahova 
akar. Nem jelenségileg, hanem valóságilag. 

, Ti az én emlékezetemben, és én a tiétekben." 

- Ha én benne vagyok a ti , emlékezetetekben", akkor ti 
is benne vagytok az enyémben. Ha ti cselekszitek, amit tőle- 
tek kérek az , én emlékezetemre", én is cselekszem, amit tő- 
lem kértek a ti emlékezetetekre. Ha ti kitágítjátok magato- 
kat szándékaitokban az én emlékezetem határáig, én leszű- 
kítem magarnat a ti eszméleti korlátaitok közé és úgy formá- 
lom élteteket, ahogyan mindenkori erőtökből a belső egyen- 
súly fakad. Ti az én emlékezetemben, és én a tiétekben. 


, Ezt cselekedjétek" 
Ez a jövő. 

- Az én emlékezetemre! 
Ez a múlt. 

A Hostia megjelenése: 
Ez a jelen. 


1971. július 14. (9 óra 37 p) szerda 


Ez a harmadik mondat, amely átjött a századokon. Meg- 
érintette szavával a jövendőt, a múltat és a jelent, a Jelenben 
szintetizálta az örökkévalóságot. És akkor az Istenember föl- 
di Eszmélésének , Idő"-je öröklétté tágult, s egyszersmind 
elmúlhatatlan pillanattá valósult. Sohasem fogunk eleget 
gondolkozni ezen a pillanaton, amely az Isteneszmélésben 
velünk a teljes múlt és teljes jövő maradéktalan jelenbeöm- 

lését megérezteti. Az Eucharisztiát nem értem meg, nem is 
sejtem meg addig, míg lelkemben az Utolsó Estét és Első 
Szentmisét nem végtelenítem. Amelyben először lép ki a 
Vér a Testből, hogy a Testtel együtt az embere- 
ké legyen. A planétáé. A Mindenségé. Ez a , cselekvés", 
amelyet embereknek kell majd újracselekedni, csak azért 
cselekedhető , újra", mert a Felső Teremnek ez a szentmisé- 
je nem fér el a kimondott szavak perceiben. Kilép az Időből 
is, a Térből is, mert Mindig van, és Mindenhol van. Azért 
kell , újracselekedni", mert ez a jövőt megérintő és jövőt je- 
lenítő rendelkezés nem időbeliség, hanem időtlen, örök 
szándék. Ezzel a szándékkal találkozik az időben élő ember- 
lélek, mikor , misét mond", vagy , misét hallgat". Nem 
, hallgatja", hanem ő is misézik. Mindenki misézik, aki ott 
van, a felvevőképessége szerint. Egyetlen akaratot valósít 
bele az Időbe, amelybe az ő személyes léte bele van dobva, 
mint lényegesen beletartozó lét-elem. De ebben a pillanat- 
ban, a , misézés" pillanatában kiléptünk az Időből. Mind- 
annyiszor - bár időben és térben távol — de lelkileg jelen va- 
gyunk ott a Felső Teremben, és a szavakat most is Jézus 
hangja mondja. Ez valóságosabb minden körülöttem észlel- 
hető templomi tapasztalatnál, a — miséző pap alakjánál, 
hangjánál, nemzeti nyelvhasználatánál, ez mind csak tünet, 
jelenség, fenomén, amiből tudom, hogy mi történik, de való- 
ságban ez, az Utolsó Este és az Első Mise asztala itt előttem. 
Jézus beszél, Jézus cselekszik, ez az ő mostanig terjedő 
múltja és jelene és jövője. Ez Jézus Eszméletének eucharisz- 
tikus pillanata. 

Ez a Halálpillanat, amelynek a mélyén ott csillog a Feltá- 
madás, ez a szentmisepillanat, ez a mi erőnk. Vannak nagy 
és mély gondolathagyatékok, istenközelítők, élveeltemető- 
dések, akaratcsodák nagy hitek megtámasztására, de nincs 
egyiknek sem Eucharisztiája. Mind elmentek, a nagy krisz- 
tusfélék, krisztuspróbák, éltek, lejártak és elmentek, de egy 
sem hagyta itt önmagát. Nem hagyott itt egy mindig sűrűb- 
ben megújuló Öröklét-Cseppet, amelyhez , csak" emberlé- 

lek kell, és megjelenés a Felső Teremben, ahol a búcsúzó 
Isten mindörökre elmondta A Szentmisét. Most is mondja. 
Továbbmondja. Szentmiseláncok, kegyelempatakok lesznek 
belőle"s hozzáfér minden lélek, mert nyitva van az Ittmara- 
dás Vára. Nincs útlevél, nincs belépőjegy, a vezérszó: Jézus. 

Ha nem született volna meg az Eucharisztia, akkor nem 
volna olyan tény, amelyben az Idő az Örökléttel egyetlen 
, cselekvésben" ölelkezik és nem volna élő, valóságos pél- 
dánk arra, hogy Isten önmagára eszmélése emberi eszmélet- 
té folyamatosodva cselekedjen. 

Az , ez a testem", , ez a vérem" és , az én emlékeze- 
tem" a spirituálisan is , emberré" átöltözött , Második Sze- 
mélynek" három akaratténye, az istenszó valóságértékének 
munkába-állítása, amelyet az időből kilépő Szándék szava a 
, cselekedjétek" kiemel a pillanatból és határtalanít. Csak 
maga a Végtelen végteleníthet. A mi emberi tetteinket tá- 
mogató naptárak ezt ponthoz és perchez kötik és így is vol- 
na, ha ezeket a szavakat nem istenajak ejtené ki és nem 
isteneszmélet tevékenysége kísérné és nem istencselekvés fo- 
ganatosítaná. Ezek teremtő szavak. Olyanok, mint a Gene- 
zisben idézett Atya-szavak, amelyeket ha nem is emberajak 
ejtett ki, de emberféle szándékot jelentettek és a szándék 
közvetlen teljesedésében részesültek. Mert istenformájúvá 
vagyunk teremtve, hogy az Isten majd emberformába öltöz- 
hessen. Gondolatból lettünk; nem , semmi"-ből lettünk, 
az Örök Gondolat nem , kezdődött" soha. A Lét nem kez- 
dődik, a Lét van. A , Nemlét" képtelen, hazug gondolat. 
Örök Gondolat gyermekei vagyunk. És az Örök Gondolat 
nekünk való módon elmondta magáról, hogy mi. És azt is, 
hogy Ki. És azt is, hogy mi volt a szándéka velünk. Elment 
ezzel a , megmondással" egészen a jeruzsálemi , felső te- 
remig". Embernyelven beszélt. Nem értjük? 

Mcnnyire készítgetett erre! 

, Az én testem bizonyára étel. . . az én vérem bizonyára 
ital. ..", tehát testemmel és véremmel asszimilálható va- 
gyok a számotokra. Hogy miben vált mássá a kenyér és a 

bor kémiája azzal, hogy testemmé és véremmé vált, azt ne 
kérdezd. Nem ez a kémia változott meg. Ostyát és bort íz- 
lelsz. És mégis a testemet és véremet ízleled. Mert szavam- 
mal beleteremtettem most a kémián túlit. A , lényeggel" 
való próbálkozás csak szóbeszéd, ha a jelentése csak ennyi: 
az ismeretlen. Ezzel annyit fogadok el, hogy abban a ke- 
nyérben és borban a biokémián túl is van még valami, amit 
nem ismerek és a , lényeg" szó alá bújtatok. Valami más- 
rendű valóság, mint a fenomén. Bizonyosan van ennek vala- 
mi hiperfizikai hordozója, amihez talán a parapszichológián 
át, vagy másként hozzá lehet férnem egy elfogulatlanabb tu- 
domány területén. Az bizonyosan az anyag és szellem talál- 
kozástényei közül való, amelyeket még nem ismerünk. Va- 
lószínűleg sem teljesen szellemi, sem teljesen anyagi, hanem 
a teljes egymásbaömlés tartományába való. Jézus mindenbe 
belelátó eszmélete bizonyára látta, hogy akaratténye miféle 
valóságot módosított a kenyéren és a boron, hogy testévé és 
vérévé váljanak. Meg kellett valamiben változniok, mert 
Avilai Terézt nem lehetett konszekrálatlan hostiával 
megtéveszteni, amelyet azonos külső körülmények között 
hoztak feléje. Ennek a módosulásnak, az anyag és szellem 
legszorosabb együttmunkálkodásának, még felderítetlen tar- 
tománnyá kell lennie, amelynek jelenségeire (ha vannak) ér- 
zékszerveink még nincsenek. Annak a Teréznek volt. De az 
akkor már tisztán a Hostiából élt és egészen más psicho- 
biológiája lehetett, amihez nem nyúlt a tudomány. Emberi 
ítéletrekeszek gátolinak bennünket sokszor a valóság becsü- 
letes kikérdezésében. Ámen. 


6. A szentmise lelke 


Az Úr lelke beszél hozzád ma és mindenkor. Megsokszo- 
rozza napjaidat és éveket ad neked. Ezzel az ajándékkal ma- 
gadtól leszel bölcs, mert Ő szaporítja a napokat és ajándé- 
kozza az éveket, amelyekben a bölcsesség beszél és tenmaga- 

dat is Ő ajándékozza neked. Mikor megnöveszti napjaid szá- 
mát és éveket teremt belőlük, ezek pedig mind telítve van- 
nak az Ő bölcsességével, mert lakást vesz nálad és akkor 
már nem élsz külön, hanem benne, vele és általa. Azt ígéri 
neked ezen a mai reggelen, hogy mindig a te lelkeden ma- 
radjon az Ő lelke. Ugyanaz a Lélek, amely egykor ott lebe- 
gett a vizek felett és ugyanaz a Lélek, amely Jézuson ott ma- 
radt, mikor a prófétánál is nagyobb megkeresztelte Őt, és 
ugyanaz a Lélek, amely zúgó szélben, tűznyelvek fényében 
telítette őket és az a Lélek, , amely ott fú, ahol akar". Ha 
nem is tudod honnan jön és hová megy, de még nem volt a 
szellemtörténetben olyan, hogy el ne ment volna ahhoz, aki 
hívta. Aki prófétahangon, Istenhangon beszél, és aki meg- 
szólal a kánonban, mikor elmondja és megcselekszi a szent- 
misét. 

Az elmondás megvalósulás a szentmisében. Ezt: a hatal- 
mat adja át Isten az embernek, mikor az ember misét mond. 
Ne keveseljük ezt a szót, hogy mond. Ebben a cselekvésben 
a szó kiejtése aktussá válik, Az Ige testtéválása ez. Mikor a 
szentelt ember ráhajol a Hostiára, mely az imént csak ostya 
volt, hatalmat lehel rá. Ez a hatalom abból a minden hata- 
lomból való, amelyet Jézus emleget. Ebben a pillanatban 
istenül az ember, az oltárasztalhoz állott misemondó, aki 
az imént még könyörgő ember volt, most pedig egy pilla- 
natra Krisztus. Próbálják meg ezt a pillanatot mítosztalaní- 
tani, próbálják meg mágiátlanítani, próbálják meg el- 
pszichologizálni, vagy el-metafizikázni, elemezzenek aho- 
gyan jólesik, de ez a perc az érthetetlenség hitének a perce. 
Itt az történik, akár miseasztalon szemben, akár misekopor- 
són elfordulva, akár latinul, akár anyanyelven, akár szent 
ajakkal, akár még bűnös ajakkal ejtsd ki a szót, az történik, 
pontosan ugyanaz, ami ott a Felső Teremben történt, ahol 
útrakészülten ették és itták ezt a vacsorát. Ige vált Testté, 
szó vált tetté, a kimondás hatalma vált teremtővé mint az 
időtlen messzeségek távolából elhangzó teremtői Legyen, ott 
az [dő gördülésének a kezdetén. 

Lehet Róla beszélni, de elbeszélni nem tudod. Lehet Róla 
gondolkodni, de elgondolni nem tudod. Egy darab menny- 
ország harmatozik az Asztalra, vagy a koporsóra, egy pilla- 
nat száll ide az örökkévalóság, az Idő-folyás helyett, az Idő 
előttiség mélységeiből vagy magasságaiból, de nem Idő és 
nem Tér az, ami történik, nem is anyagos és mégis az, mert 
más lett az ostya, mikor Hostiává lett, és más lett a bor, mi- 
kor oltárvérré lett. Nincs az anyagnak olyan lényege, ami- 
nek emlegetése kifizetné értelmünket minden igényével. A 
mi gondolatunk a lényeg, és nem a valóság. Más történik 
itt, hasztalan próbáljuk ki rajta értelmünk formáit, vagy 
közvetlen empíriánk intuitív útbaigazításait. Nem érjük utól 
mi történik. Mert itt egy szeretetaktus ment végbe. A távoz- 
ni nem akaró és nem tudó Isten búcsúcsókjában, mikor azt a 
Testemet és azt a Véremet kiejtette. 

Ez a szeretet-tény, ez a szentmise lelke, ez ismétlődik. Ez 
válik szóról-szóra azonossá a jeruzsálemi vacsora és mise- 
asztal étlapján. Enni és inni kell az Istent, ezt értjük belőle, 
magunkká asszimilálni falatban, kortyban. Ilyen gyermeki 
módon magyarázta meg nekünk a búcsúzó Isten, hogyan 
akar velünk maradni és mit jelent az, hogy , veletek vagyok 
a világ végéig". 

Egy módja van a szeretetaktus megértésének: viszonozni. 
Valaki a Testét és a Vérét adja nekem, én is Neki adom az 
én testemet és az én véremet. Az a kettős Tett, az a diafán 
valóság, amelyen át megértem a belülről rámvilágító Hostiát 
és azt a kísérő italt, amelyet az Ur hozzá adott. 

Kellett a kenyér, a határozott, masszív erő, az élet ge- 
rince, alapváza, de kellett a bor is, a minden ízeken át és át- 
gyöngyöző, beszűrődő, illatos lelki nektár, az élet gerjesztő- 
je, ígérete, elosztódása, szétáradása. Jézus öröktől fogva 
akarta ezt, mint a Háromság Személye, de emberségének 
időkereteiben biztosan volt pillanat, mikor a búzatáblá- 
kat és a szőlőfürtöket úgy kezdte szemlélni, mint velünk- 
maradásának élő szimbólumait, mint Planétánk termékei 
közül azokat, amelyekre rábízza ittmaradását. Ezt az ittma- 

radást, az Emmánuelt, annak megszűnhetetlen teljesedé- 
sét. Milyen szívvel nézhette az arany színű kalászt és a ham- 
vas szőlőszemet, és emberségének öntudatát körülsugárzó 
Isteneszméletének milyen fényei csilloghattak végig a hul- 
lámzó vetéseken és a szőlőhegyeken! 

Már ebben a pillantásban is ott volt a miseasztal szeretet- 
aktusának ígérete. A milliárdnyi áldozókkal, akik visszaöle- 
lik Istent a Planéta életének minden sorsfodulásán keresztül. 
Ott kezdődik a szentmise gyakorlata, mikor a gyermek Jézus 
először morzsol szét sárga kalászt kis kezében és először íz- 
leli meg az illatos szőlőt és ez mind a ráömlő életteli tények- 
kel ott van a szentmise asztalán. Mikor a kalászból 
Tett lesz, mikor a kalászból Hostia válik, a szőlőből bor lesz 
és elhangzik fölötte a csodáknak a szava: ez az én Testem, 
ez az én Vérem. És a nyelvünkben még ki sem ejtett , Hoc 
est", ez a van, amit mi van nélkül mondunk, a ráhajló lélek 
Krisztusi szándékával. Utolsó vacsorát tart a templomok ez- 
reiben és tudja, hogy ez a mise most ugyanaz, mint akkor 
volt az Első Szentmise. Mert megszólalt most az Ő misz- 
tikus teste, egyetlen testben a számlálhatatlan lelkek kollek- 
tívája. A Krisztusfőben eggyé-centrálódott személy, az Egy- 
ház beszélt, Krisztus szavait mondta, tehát teremtett. 

A misének feltámadás természete van. Áldozat igen, de az 
áldozatot megdicsőülés követi és a szentmisében ennek is 
megvan a pillanata. Az átváltoztatásban még külön van 
Test és Vér, halál és életáldozat, de eljön a perc, mikor egy 
parányi ostya visszahull a borba: , pax domini". A Test és 
Vér újra egyesül, mi más ez, mint a feltámadás emlékezete. 
Mindenkor a szent Vérbe visszahulló Test fölött ugyanaz az 
ajak zárja le a szót, amelyik kimondta a nagy, a legyőzhetet- 
len identitást, az Eucharisztia folytonos újraszületését. Ez a 
visszaegyesülés "megdobogtatja a szívemet, mert beleteszi a 
szentmisébe a feltámadást, az Isten-lélek visszatértét a Má- 
sodik Személy testébe. Csak pillanat, de az áldozó pap már 
nem a megölt Krisztust veszi, hanem a feltámadottat, a győ- 
zelmeset. 

Az új lét öröme járja át a folytonosan megújuló Létét, 
amelyért itt maradt a szentmise és az Eucharisztia. 

Az Úrfelmutatás még halál, életáldozat, — a , Pax Do- 
gg8csAÁ már feltámadás, , semper", mindig így marad örökké. 

men. 


7. A Hostia az imádság nagy mestere 


Annak az imádságnak tanítómestere, melyről Jézus úgy 
beszél, hogy annak folytonosnak kell lennie. Annak nem 
szabad megszűnnie. És ez azért van így, mert semmi sincsen 
a földön, ami a lélekhez annyira közel állana, ami annyira 
lélekszerű volna, s a lelket annyira magához ölelné és ezzel 
az öleléssel egész mivoltával átjáratná, semmi más, mint a 
HOSTIA. Ezek a parányi Kovásztalanok, széjjelszórva a 
föld felületén a burkolatuk gyanánt szolgáló templomokban, 
ez a TEST, amely ízekre szedte magát, hogy minél több he- 
lyen lehessen és emberkezekben széjjelszórassék a földön, 
ezek az arany foglalatban vagy kelyhekben váró ÁLDÁS- 
FORRÁSOK azért vannak itt, hogy megéreztessék a lelkek- 
kel a folytonosan hívogató Istent. 

Minden templom Hostiája egy-egy kiáltás, mely nem szű- 
nik. Kiáltás, melyből egyetlen hangremekmű támad: ember- 
neveket kiáltanak. A te neved is köztük van. És ha van füled 
a hallásra, belehangzik a szívedbe ez a szó. Mert a Taber- 
nákulumból neveden szólít az Isten. Hallod? — Belehangzik 
a neved egy fönséges himnuszba, mely arra hív, hogy , Ene- 
keljetek az Úrnak!" Ez a himnusz, ez a lélekhívó korális, a 
földön élő Jézusnak eleven hangja. Soha el nem némuló 
Istendicsérete, mellyel neveiteket mondja. Felétek hívás, az 
Ur felé pedig hálaadó felajánlás formájában. 

Ezt a hangot kell meghallanod, akkor fölytonos lesz az 
imádságod. Mert ez a hang énekelni hív téged is, bele kell 
simulnod ebbe a földi korálisba, mely a mennyei Sanctus- 
nak földi antifónája. Hang szól hozzád és hangodat hívja. 
Bele kell énekelned magadat ebbe a kozmikus hangver- 

senybe, mert nélküled nem teljes a szférák zenéje. Ha te 
nem énekelsz, valami hiányzik belőle. Válaszolj! Íme, jövök! 
Így válaszoljon minden lélek. Hívnak benneteket. Mondjá- 
tok szorgosan: Isten! Isten! Íme, jövök! És forduljatok a hívó 
Hang felé. Néven szólítanak benneteket. Az az Ajak szól 
hozzátok, mely egykor véresen mondta a kereszten: ,,Betel- 
jesedett!" Gondoljatok rá, hogy ez volt az ára annak, hogy 
most ez az Ajak hív benneteket. Figyeljetek! Most ez az Ó 
Sanctusa. Most, amikor neked kiált, a te neveddel dicséri az 
Atyát és a te neveddel akar hálát adni Neki. Ebben a pilla- 
natban helyetted él és helyetted szól. Végtelenségéből jut 
neked és mindenkinek, mert végtelenszer tudja adni végte- 
len Önmagát. Ne feledd, hogy úgy kiált utánad, mintha 
egyedül volnál a földön és senki mást nem kellene hívnia. 
Mert hívása a lelked egyetlenségéhez szól. És senkit sem hív 
úgy, mint téged. Hasztalan hívnak emberileg mást is úgy, 
mint téged, lehet ugyanaz a neve. Az Ő hangjának színe, 
diadala, ritmusa, dallama egyetlenül mondja ki a Te neve- 
det. Az Ő Ajkán kiejtett neved a lelkedre van szabva és 
hanghordozásában a te szellemi alkatod mélységein akar 
visszhangot kelteni, s az az egyetlen válasz, melyet csak a te 
szellemed tud adni. És ha nem adod, hiány marad az Ő örök 
Partitúráján, amelyen be van írva a te szóbamodnak a helye. 

Ez az az imádság, amely meg nem szűnik. És zengjenek a 
földön a hívó nevek, szól a Hostiákból titokzatosan szerte- 
szálló embernevek énekkara. Szólnak a templomok, az em- 
berlelkek, és az Úr felé száll a Föld végtelen téreken átvivő 
hangja és viszi a mindenségben szanaszét az emberhangok 
válaszait. És átvillannak a lelkeken a hívások és válaszolnak 
az emberszellemek, hogy hangjaik beleolvadjanak abba az 
egységes, átfoghatatlan, kozmikus imádságba, mely nem 
szűnik meg soha, de amelynek teljességét csak Isten végte- 
lenje ölelheti magába, foglalhatja szeretetébe. Ebben az imá- 
ban kel! hallania a 7e hangodat is, a te énekválaszodat is: 
Íme, jövök! 

1. Éneklő mindenség 


Ebbe az énekkarba vannak meghíva a lelkek az öröktől 
fogva nekik szánt szólamra. 

És mégis teljesen maguk alakítják magukat, maguk szöve- 
gezik, hajlítják, zengik. Vannak köztük messzehangzó Can- 
tus firmusok és vannak benne alkalmazkodó, alázatos 
kontrapunktok, és még alázatosabb, mélyenzengő orgona- 
pontok. És vannak köztük rövid, futó dallamok, alig szólal- 
tak meg, már elhangzanak, hogy más hangnemben folyta- 
tódjanak, és vannak benne hosszú, komoly tételek, melyek 
szonátákká fejlődnek, és vannak földi énekek és a minden- 
ség többi lakóinak énekei, és szállnak, kereszteződnek, ta- 
lálkoznak és szétfutnak a szólamok. Mindeniknek megvan 
a szerepe, a feladata az egésznek szolgálatában. Folynak 
benne drámai harcok, szólamcsaták, de mind megoldódik, 
mert mind egyetlen Szerző műve, akiben az egyes lelkek 
mind megtalálják saját dallamuk helyét, szerepét, problémá- 
ját, szükségszerűségét, beillesztettségét. Mert mind öröktől 
fogva kívánkoztak arra a helyre, amelyet most elfoglalnak. 
És mind öröktől fogva tartanak ama róluk elgondolt maxi- 
mális Szépség felé, amely a mindenség tervének szerves al- 
kotórésze. 

Hány éves a terv? Ötéves terv? Tízéves terv? Meg mered-e 
mérni földi idődnek kis mérőpálcikájával ennek a Tervnek 
méreteit? Túl van rajtad a múlt és a jövő felé, túl van min- 
denkin, aki e bolygóra született, az Egyetlennek akaratából. 
Csak Egy Valalaki nincsen túl: Aki eljött ide végigénekelni 
egy emberéletet, az  Egyetlennek földre küldött Minta-életét. 
Énekelt innen az Úrnak és Hangja betöltötte a mindenség 
összes szféráit és mikor lejárt volna a földi ének, nem akart 
elhallgatni, hanem elhatározta, hogy tovább énekel. Végig- 
dalolja ennek a planétának földi életét és a Golgota hatal- 
mas, drámai kifejlete után továbbdalolja emberségét az oltá- 
rokon. És ez az a Hang, amelynek hívásai egymást keresz- 
tezve szelik át a Föld téreit, ez az a Hang, amelynek hívásai 

lelkeket keresnek válaszért. És ez az a Hang, amely temp- 
lomok suttogóiban bűnbánatra válaszol és kijavít téged a 
partiturán . . . és ez az a Hang, mely az oltár előtt már a lel- 
kedben szólal meg, és mikor egyesülsz Vele, a saját dalában 
már téged is dalol. Az Oltár Hangja. Ez mindörökre Jézus 
Emberhangja. Csak az oltárlakó Jézus Hangja szervezhet be 
téged az örök korálisba. 

Lélekhangok ezek. — 

Azért adta a Teremtő az emberiségnek a zenét, hogy le- 
gyen valami ebben a kemény, vaskos anyagvilágban, ami 
egészen hasonlít a lélekhez. Nincs ennél lelkibb emberi 
megnyilatkozás. Időművészet majdnem tériség nélkül. Úszik 
az idő hatalmas folyamában, elárad a lélekben és lefoglalja 
minden képességét. A lélek minden ízülete hatalmába kerül. 
Azzal telítődik az eszmélet, amit a dal hoz. Ez a nagy bűvö- 
let egyetlen képe. Az emberlélek eszmélő munkájának a 
zene a képe. Hű képe a múlt megmaradásának, hű képe az 
eszmélet időtagoló, időformákat igénylő munkájának. Hű 
képe ama jövő felé tartásnak, jövő-előlegezésnek, mely nél- 
kül nincs az eszméletnek jövőbe-kapaszkodása. Metafizikai 
művészet. Aki zenét alkot, az - ha talán nem is tudja — filo- 
zofál. És a nagy zenei Alkotó is kezeli az anyag fölséges játé- 
kában leképezett eszméletet. Mert az az eszmélet sugalmaz- 
za, mely nem pusztán az anyag szolgálatára van teremtve, 
hanem - amint ezt a titkot a zenében elárulja — valami nagy 
szellemi Tervnek részese. Még a legegyszerűbb dallam is 
részesül ebben a metafizikai vonatkozásban a maga korláto- 
zott arányai szerint. Ezért kell a zenét a lélek képének tekin- 
teni; igazi arckép ez, mely nem mozdulatlan vonalakkal, ha- 
nem időhullámokkal rajzol. És ezért olyan kegyetlen, lélek- 
ellenes dolog a zene prostituálása, lerántása az anyag fer- 
tőibe. 

A zene az Istené! A lélek megértésének ajándékeszköze. 
Az ének Isten hangja! Arra adatott az embernek, hogy azzal 
Hozzá beszéljen. És mikor Jézus emberhangon először 
megszólalt, akkor az emberré vált Isten újra megszentelte az 

éneket. És mikor az utolsó estén Jézus Kenyérbe és Borba 
rejtette el Önmagát, akkor elkezdte azt az új Éneket, azt a 
Canticum novum-ot, melyet eddig senki sem dalolhatott az 
Atyának, mig a Fiú embersége azt nem intonálta. Most 
azonban, amikor ez a szólam minden oltárházunknak hang- 
jává lett, mikor éneke szerteszáll a földön és dallama a szfé- 
rák kórusának hatalmas Cantus firmusa lett, most, mikor 
ez a dallam lelkeket keres, melyek hangjukkal beolvadjanak, 
most, mikor a Második Személy örök áldozata templomról 
templomra, országról országra követi a mi nappalainkat és 
éjjeleinket — most hangzik a Dal, és minden léleknek egyet- 
len végső feladata ennek a Dalnak kíséretévé válni. 


2. Mindig Rá-gondolni 


Azt is legjobban a zene érteti meg velünk, hogy mit jelent 
az: mindig Rá-gondolni! Ugy kell kísérnie bennünket ennek 
a gondolatnak, mint mikor egy dallam jár velünk szüntele- 
nül. Nem tudunk szabadulni tőle. Beleénekel minden mun- 
kánkba. Végigénekeli minden utunkat, megzenésíti minden 
mozdulatunkat. Ez a szabadulni-nem-tudás olyan visszaté- 
rő, de igazában el sem távozó együttlét a dallammal, ami- 
lyen semmi más élménnyel nem lehetséges. Egy kép nem 
tud olyan szüntelen folyamatossággal ránkfeküdni, mint egy 
melódia. Makacsul átfesti hangulatával eszmélésünk min- 
den moccanását, nem tudunk lépni nélküle. Azt hisszük, 
hogy közben másra gondoltunk, de mikor újra megszólal, 
érezzük, hogy tulajdonképpen közben is szólt, és ha nem is 
kerül figyelmünk fénypontjába, nem hallgatott el valójában 
soha. Ez a leghívebb eszméleti képe annak, amit ezen ér- 
tünk: , mindig rágoldolni". Ilyen makacs melódia szeretne 
Ő lenni a lelkünkben. Ilyen állandó útitárs gyanánt akar Ő 
velünk maradni. Ilyen emmauszi úttá akarja tenni eszméleti 
életünket. Így akar beolvadni gondolkodásunkba, minden 
fokú nézelődéseinkbe, érzelmi hullámzásainkba, szandé- 

kainkba, tetteinkbe. Így akar beszélni mindenben az Ő sze- 
retetéről és Szívéről. Énekelni bennünk annak boldogságát. 
Erre akar emlékeztetni bennünket és mindarra, amit nem 
tudunk most. Vagy ha tudjuk is, de nem értünk. Velünk 
akar járni akár ismeretlenül is, felfedezetlenül is, mint az 
ernmauszi vándorokkal, akiknek , szemeik tartóztatva valá- 
nak" egészen az esti együttlétig. Mi is lehetünk tartóztatva 
mindenféle földi vonatkozásokkal. Lehetünk elvonva, 
visszatartva Tőle, miközben az Ő dallama énekel bennünk. 
Énekel estig, mikor már esteledik és lehanyatlik a nap. De 
érezzük meg ezen a Hangon, hogy most ,, 0" énekel. Egész 
úton Ő énekelt, és ha ez nem is él bennünk másképp, mint 
abban a vágyban, hogy jó hallgatni Öt, állítsuk meg, ha este 
tovább akarna menni és kérjük meg: Maradj velünk! Majd 
megtöri a kenyeret a vacsoránál . 

És a villám keresztültör lelkünkön és felismerjük Őt. Ak- 
kor már hasztalan tűnik el mellőlünk, akkor már titkosan 
mellettünk marad és tovább énekli bennünk az Ő emberéle- 
tének dallamát felejthetetlenül, megszakítatlanul és tele va- 
gyunk Vele. Ugye , szívünk gerjedez vala bennünk" - 
mondjuk mi is, mert érezzük, hogy nem szűnt meg a gerje- 
dezés, hogy tovább hangzik a dallam és megkeressük az utat, 
amelyen megszólalt és mellettünk járt, és megismerjük a 
helyet, ahol mellénk állott és kérdezte: , Miért vagytok 
szomorúak?" És újrahangzik bennünk minden szava. Most 
már tudjuk, hogy velünk van, hogy nem baj, ha este van és 
lehanyatlik a nap, mert velünk marad elválaszthatatlanul az 
emmauszi estéig, amikor majd másképpen is megtudjuk, Ki 
énekelt mellettünk azon a tizenkét futamnyi emmauszi 
úton. Ez a dallam, ez a mindig újra eszméletünkbe ölelhető 
dallam, a Hostia Hangja. , 

Oltári magányában énekel az Urnak és úgy énekel, hogy 
Hangja titkos hullámaival lelkeket keres. Ez a Hang, ha 
egyszer meghallottuk, örökre a miénk. De nem kísér, ha 
nem keressük! Nem hagy el, de hallásunk tartóztatva van és 
ha énekel is bennünk, nem ismerjük mindig fel, mint az 

emmauszi két tanítványa, akikhez szólt, amint mellettük 
haladt, de nem tudták, hogy Ki megy velük. 

Ez a Hang most az oltárházakból szól. Nem tíz futam- 
nyi, hanem mérföldek ezreit bejáró emberiséghez szól és 
kérdezi: , Miért vagytok szomorúak?" Hát nem tudjátok, 
hogy itt vagyok? Hát nem veszítek észre, hogy köztetek ál- 
lok? Nem ismertek most sem? Mint ott a Jordán parján nem 
ismertetek? Akkor csak egyetlen embertestben jártam, de 
most ezer és ezer embertestben élek köztetek, — miért nem 
halljátok meg? Miért nem hallgattok meg Engem? hogy 
szomorúságtokat örömre váltsam, mely el nem vétetik tőle- 
tek? Hát annyira elegendők vagytok magatoknak? Annyira 
nem kell nektek az Én más, ismeretlen élet partjai felől felé- 
tek hangzó Dalom? Ha ez kísérne, gerjedezne a szívetek, 
kivilágosodnék a lelketek és nem volna hatalma fölöttetek 
az evilági élet semmiféle gyötrelmének. Miért nem hallgatjá- 
tok? Ha ezt a Dalt hallgatnátok magatokban, elöntené lel- 
keteket a béke, az En békém, melyet senki sem vehet el 
tőletek. Köztetek élek, hozzátok szólok és bennetek akarok 
lakni. Miért vagytok szomorúak? Ámen. 

Szentmiseláncok 
lélekvédelme 


Ki kell fejteni a szentmiselánc 
gondolatát: Emberenkint, az Időn át. 
Minden embernek születése 
pillanatában vegye kezdetét 
és kísérje egész életén. 

Ezzel kell megmenteni 
az emberiséget a Hostia erejéből. 


1. Szentmiseláncok Idő-természete 
1971. június I. 


Szentlélek-korszak van. Most, hogy Mindeneknek a Min- 
denek imájára szüksége van. Az egyéni ima nem elég. Az 
egyénekért szóló ima nem elég. A Zsinatunk végleg kilépett 
az egyén elsődleges hangsúlyozásából. Együtt kell üdvözülni 
és erre a kollektív üdvözülésre gyújt fényeket az egyén. 

A szentmiselánc most olyan teljesen áll előttem, mint va- 
lami megszervezett szellemországi haditerv az emberi fejlő- 
dés állandó támogatására az evolúció erejével. A szóbelisé- 
gek, az egyéni szavak, a közös szövegek, az énekes és ének- 
telen beszédkórusok a maguk határtalan múltjával és jövőjé- 
vel mind megmaradnak és szolgálnak a maguk gyermeki 
vagy művészi eszközeivel és az öröklétbe együttesen ömlő 
időtlenségével. De most a bennük és általuk szüntelen je- 
lenné valósuló Szentmisék állanak - nem sorba, hanem 
láncba - egymásba kapcsolódva; az ,ite missa est"-be 
kapcsolódik az , Introibo ad altare Dei", s az Ite már elő- 
hívja a következő szentmise Introibo-ját valahonnan a tér 
beláthatatlanságából. És az idő beláthatatlanságában egyet- 
len lánccá kapcsolja, kézenfogva, karonfogva láncolódó em- 
berművelte életszimbólumokká és teremtik folyton a szüle- 
tés-pontjával számukra kiválasztódott emberlélek köré an- 
nak fejlődését, szüntelenül éltető Erőterét, a Szentmiselánc 
kegyelmi sugárzatát. 

És ezek a szentmisék, ezek az egymásba-akasztódó gráciás 
láncszemek talán mind máshonnan jönnek. Talán egy 
missziós kunyhót egy katedrális követ a sorban, mert ezeken 
a Pillanat és az Idő az úr. Ezeket nem a tér, hanem az Idő 
nagyhatalma fűzi egymásba oldhatatlan kegyelmi Egységgé, 
ama lélek minden eszméleti valósága körül, amelynek 
földreszületése pillanatában kezdődtek, és mélységes termé- 
szetfölöttiségük egyedül az Emberfia eszmélésében lakik. 

Ezeket a szentmiseláncokat egyedül az az Eszmélés ismer- 
heti, amely a múltérzés és a jövőlátás örökcselekvésű Jelené- 
ben él és szédületes világszemléletében egyszerre látja a 
bennünk sodródó, vagy bennünket sodró, a jelenünkbe futó 
múltból és jövőnkből rásugárzó megjelenítésből fakadó, em- 
beri Időt. Mert ezeket a szentmiséket minden emberi szüle- 
téspillanathoz az egész planétánkat egyszerre látó Istenszem 
fonja lánccá a befejező , Missa est" a kezdő , Introibo" egy- 
idejűségével, amellyel, mire lezárulna az előző, már meg- 
kezdődött a következő. Időkapocs. 

Ezek a láncok mint valami csodálatos természetfölötti fo- 
lyondár, befonják az emberiséget. Születéstől halálig kísér- 
nek. Az isteni mindentlátásnál fogva ezekből a grácia-su- 
gárzásokból minden emberlélek annyit kap, amennyit meg- 
bír, amire megnyílik az ő egyéni szabadsága. De nem jó ezt 
mennyiségileg gondolni. Az isteni Szándék mindenkit akkor 
dob át ígéretlétéből valósuláslétének megkezdésére, amikor 
a Mindenség örök elgondolásában neki dolga lesz. És mind 
az egyetlen Szentmisének résztvevői és részesei vagyunk. 
Szereplői és megáldottai. És Tétjei? 

Ez az a , szentmise a világ felett". Ennek az emberiségre 
hintései az egyre szaporodó szentmisék. Ezekből válogat az 
Idő perceinek milliárdnyi ujja és fonja őket szentmisekoszo- 
rúkká a pillanatról pillanatra az ígéretből a teljesedés meg- 
kezdésébe lépő emberi életek számára. 

És most már tudom, hogy minden születő megkapja a 
maga szentmiseláncát. Az egy templomban egymást követő 
szentmisék az ott résztvevő lelkekben és annak a templom- 
nak gondolatkincsében a térbeli közösség, az egymásmel- 
lettiség révén válnak kapcsolt egésszé. Jelenlétük teszi őket 
eggyé . . . 

A szentmiselánc független a térbeliségtől. Egysége az Idő 
műve. Ember nem ismeri fel, nem tudja, hol vannak. De 
biztosan tudja, hogy vannak. Mi forrasztja őket eggyé? Az 
egymásbakaroláson kívül még szorosabban a múlt megma- 
radása és a jövő megjelenése. Mert a planéta tele van mise- 

emlékekkel és mise-szándékokkal. Ezek a szentmiseláncok a 
saját múltjuk megmaradását és a saját jövőjük megjelenését 
őrizik idővé ömlő történetükben. 

Minden lánc az egyéni Lét körül is, a láncok mérhetetlen- 
ségének egyidejű folyása a mindenség Léte körül is fonódik. 
Értékeiket szellemileg halmozza (az Idő természeténél fog- 
va) a múlt jelenbeömlése és a jövő jelenbesugárzása. Így a 
lánc minden szentmiséjének Jelene az összes előzők múltjá- 
ból és az összes következők jövőjéből gazdagodik. Az Idő- 
ben semmi sem lehet egymaga. Csak a tér tud határokat raj- 
zolni, bár azokon is át lehet lépni. De az idő nem tud hatá- 
rokat rajzolni, és ha a tért utánozva próbálja is, a határok 
nem reálisak, mert mind a múlt, mind a jövő elszigetelhetet- 
len. (Ezt metaforázza a térbeli határokat megcsúfoló, anyag- 
hatású egymásbahatolás, kompenetráció.) A múlt és a jövő 
egymásbaszűrődése miatt, amiből jelen lesz. Ezért nem lehet 
az időből semmit kivenni. Nem lehet semmit máshová át- 
tenni. Sem valahova , visszatenni", ahonnan elvenni véltük, 
mert igazában ott maradt, ahol , volt", és valami mást vet- 
tünk el valahonnan máshonnan. Mert ezek a helyragok idő- 
re fordítva azonnal felvilágosítanak. 

A múltból nem vettem el semmit, csak oda-emlékeztem 
valami mást; s az, amit a múltból elvenni véltem, amaz 
eredetijének megmaradását tartalmazó jelenemnek újabb él- 
ménye. Tehát nem visszamenés a múltba, nem a múlt egy 
darabkájának kiemelése, hanem a maradó múlttal és belépő 
jövővel kitermelt új jelen. Feltéve, hogy a múltat nem meg- 
töltött fazéknak, s a jövőt nem ráboruló habos toldaléknak 
veszem. 

Nagy művészet az időbenjárás, de ha otthon vagyok ben- 
ne, akkor egész lényemmel a szellemiség ablakánál állok. 

1971. szept. 3. (5 óra 1I p) péntek 


Ma azokra a miséző papokra gondolok, akik a láncok ha- 
tártalan szövevényeiben az adott Igéket mondják és mind 
benne vannak ,az Ő Emlékezetében". Azokra az emberi 
szellemekre, akik jelenné teszik annak a Felső Teremnek 
örök pillanatát. És örökké , cselekszik" azt újra meg újra az 
emberekért. És rágondolok az Angeloszokra, akik szeretet- 
mámorban erőket hordanak széjjel és munkájukkal telítik a 
világot. 


2. Szentmiseláncok 


Úgy kezdődtek, hogy Á. születése alatt az a kérdőjel 
úszott fel előttem, hogy miért csak az életből kilépőért aján- 
lunk fel szentmisét, s nem elsősorban azért, aki az életbe be- 
lép. És a felsőkrisztinavárosi kis templomban , Gábor bácsi" 
szentmisével köszöntötte egy kisfiú születését. 

És ez a szentmise nem akart megszűnni. Mikor az ki- 
mondta az utolsó szót, már ki volt mondva egy következő- 
nek első szava. És ez sem akart megszűnni. Mindegyik 
szentmisének utolsó szavával egy következő kezdődött. Az 
Ite missa est még nem hangzott el és már beleszólt a követ- 
kezőnek Introibus-a. Hol? Talán a planéta másik oldalán. 
Talán a szomszédban. Talán ugyanabban a templomban 
vagy egy messze missziós bódéban. Vagy egy hatalmas ka- 
tedrálisban. Mind egyformán szentmise, akárhol, akárki, 
akárhogyan , mondja". De köti őket a pillanat. A kapcsoló- 
dás pillanatai. Senki a földön fel nem tudja fűzni őket arra 
az életfonálra. Egyedül Isten, aki VAN. Az egyetlen, aki a 
lét teljességével , van". És ráfonja a láncot arra az életre. 
Arra az egyetlen életre. És a lánc ezé az életé. Természetfö- 
lötti csodálatos szövet lesz belőle. 

Mert nemcsak ez az egy , lánc" van. A születések pilla- 
nata nem csak a horoszkóppal beszél. Mérhetetlenül rmás- 
képp a szentmiseláncok szövetével is beszél. 

Mindenkinek van szetmiselánca. És minden szentmise- 
lánc a , Felső Terem" Vacsorájának örökkévaló pillanatán 
függ. Mert az a Pillanat, a Testem, a Vérem, az Emlékeze- 
tem és a Cselekedjétek pillanata átöleli az örökkévalóságot. 

Ha Jézus elgondolta ezt az Ittmaradást, ezért gondolta el. 
Szentmisékkel akarta körüfonni a világot. Ezeknek minden 
emberlélekhez kellett tartozniok. Szüntelenül. Amint a Föld 
élete lépdel az Időben és az Ittmaradás kegyelmi áradata sű- 
ríti a planéta körül a természetfölötti erőtér légkörét és 
amint ez az Erőtér beivódik az emberlelkekbe, annak a 
Szentszellemnek munkájával, amely még annál is , jobb 
nekünk", mintha Jézus testben köztünk maradt volna. 

Ő más Jelenlétet akart. Az Ő ittmaradása örök tevékeny- 
ség, akart lenni. Lelkenkint ható. Emberenkint gyógyító. A 
, választani" képes , Szabadság" elé terjeszthető. A nem pa- 
rancsolva, hanem kínálva jövő; a nem kényszerekkel, ha- 
nem lélektüzzekkel dolgozó. 

Ez az a , jobb nektek, ha én elmegyek". Hogy tehette vol- 
na meg ezt? Hogyan fonta volna körül övéit, az Öröklétből 
kiömlő , időbe" dobott embereit másképpen, mint így, ezzel 
a szentmiseáradással, ezzel a miselánc-fonattal? És hogyan 
osztogathatta volna el sűrűbb bőkezűséggel minden ember 
számára földi létének ezt az ittmaradását másképpen? 

Most pedig mindenikünket körülfon, egybekapcsol, és el- 
gondolhatatlan kapcsolódásokká egyesít miseláncaink teljes- 
sége. Ezek a láthatatlanságok tükrözik a Mindiglevőnek 
Mindenlátását, az Időtlenségek folyamattá sugárzását; és 
minden imádságunk egy-egy belépés valakinek a szentmise- 
láncába. A sajátunkba, szeretteinkébe, elköltözöttjeinkébe 
azzal az egyesüléssel, hogy minden idő- és térakadályt le- 
győzve ott legyen a lelkünk az ő szentmiseláncaiknak egy- 
egy fontos pillanatukhoz vagy pillanatunkhoz tartozó szent- 
mise-egységében annak a szándéknak erejével, amely 
mienkké tesz minden gondolatot. 

Ezek a láncok élnek. Ezek a természetfölötti élet átlátha- 
tatlan idegpályái vagy vérkeringései, mindezeknél mérhe- 

tetlenül szövevényesebb és tevékenyebb erőtér-szerkezetei, 
amelyekbe be vagyunk szőve és annak az áttekinthetetlen 
világszövetnek élő részei vagyunk, amelyben megvan az 
, Itt"-ünk, a , most"-unk, ahova és amikorra tartozunk; és 
szentmiseláncaink istenszőtte egységében töltjük be azt az 
örök Szándékot, mely látott minket , mielőtt megjelentünk 
anyánk méhében" és Ő elgondolta üdvösségünket. 

Angeloszaink fonják ezeket a láncokat. Ki tudná meg- 
mondani, hogyan szól a megbízatásuk? 


1971. december 21. (5 óra 15 p) kedd 


. . . és egyre sűrűbben takarják, hálózzák, körülfutják a 
Földet a szentmiseláncok . . . emberlelkek láncai, az isten- 
láncra fogódzva mint életláncok . . . mint valami más erőtér- 
ből táplálkozó misztikus erővonalak . . . befogják ezt a futó 
planétát, mely erőkapcsolatoktól meghatározottan sűríti út- 
jait ismeretlen Törvényekbe fektetett ismeretlen Akarat 
szerint. 

Ez a kép beláthatatlan és érthetetlen . . . csak tudni kell, 
hogy valóság. Nem emberi elképzelés, hanem isteni cselek- 
vés. Nem puszta gondolat, hanem a gondolatban rejlő való- 
sulás. Ez a gondolat Isten valóságát sugározza a földre. Tör- 
vényként kell látnom: hogyan irányítsa Isten az ő eucharisz- 
tiájának emberekre ömlését, ha nem így!? Hogyan oszthatná 
ki másként ezt a Földnek adott kincset, mint így? Szüle- 
tésenkint, a földreszánt Istenperceken át, amelyek az em- 
ber szerelmes miseszövegeibe takaródzva a liturgia diktált 
mondataiba burkolva ölelik, csókolják az Ember Földjét? 

Hogyan oszthatná ki másképpen megváltása és velünk- 
maradása erejét, mint azzal, hogy valahányszor újabb em- 
berlélek lép ki testén át anyja méhéből erre a Földre, az 
belekapaszkodhasson egy éppen akkor induló szentmisébe 
és attól a perctől kezdve már ne szakadjon el többé az abba 
a percbe kapaszkodó Istenlánctól. 

Ezek a láncok az Ő ittmaradásának emberberejtett szán- 
dékai. Csak így, egyedül így adhat Isten a Földre, emberlel- 
kenkint mérve, annyi kegyelmi adagot, amennyire ennek a 
planétának szüksége van. És ezt a törvényt csak Isten lát- 
hatja meg. 

Hasztalan töprengeni azon, hogy ez miképpen lehet való- 
sággá az emberiség mindenkori története óta. Mert ha a 
Coenaculum egyetlen és örök szentmiséje nincsen az Idő 
folyásába zárva, hanem abban a pillanatban, mikor szavak- 
ba öltve kimondatott, már az Öröklétbe hullott, akkor ama 
két végtelenen át az Örök Szándéktól az Örök Teljesedésig 
átöleli az Időt és Öröklétté tágul. 

A minden Idők előtti és minden Idők utáni Istengondolat- 
nál fogva a Coenaculum szentmiséje ugyanúgy éri el az el- 
múlt embereket, mint az eljövendőket, mert ez a pillanat az 
öröklét valóságává tágult abban az Isteneszméletben, amely 
azon a Vacsorán az Emberfia lelkét telítette, és akkor min- 
den valaha élt lélek megkapta benne a megváltására szük- 
séges szentmiseláncot, mert az kilépett a futó pillanatból és 
véglegesen az öröklétbe települt. Abban a természetfölötti 
pillanatban átölelte ennek az égitestnek teljes emberiségét. 
Minthogy akkor és ott Isten beszélt annál a kenyértörésnél 
és annál a kehelynél, azok a szavak istenszavak voltak és az 
Istenszó - Valóság. Ez több mint egyenlőség. Ezt a matema- 
tikus három párhuzamossal jelzi és identitásnak nevezi. Ez 
azonosság. Alapjában emberileg felfoghatatlan, mert azt je- 
lenti, hogy valami, ami kettőnek indul, egy lesz. Azonos. 
Többé nem kettő. Nem szó és valóság, hanem Szó - Va- 
lóság. 

De ez a maga teljességében nem fér az Időbe. Mert az 
továbbfut, úszik, folyik, tűnik. Ez a folyamat helyén a meg- 
maradás. Az az istenszándékú ittmaradás. A Krisztusnak 
abba a coenaculumi pillanatba rejtett örök tette. 

Másképpen nem lehet elgondolni a Hostiát. Tehát az a 
pillanat, 

a Test 
a Vér 

az Emlékezet 

a Cselekvés 
hatalmas kvartettje az Isteneszméletből az örökkévalóságba 
lép, és ezzel kitágul minden Időre. Mikor a folyó Idő Örök- 
létté mélyed, akkor az a pillanat kilépett a folyamatból és 
átölelte a Minden-Embert. 

Ezt csak Istenember és Ember Fia tehette. Mikor a Kará- 

csony éjszakáján azt énekelem, hogy 


, és jött az Éj 

hogy a Földre szállott 
Titkosan 

a Második Személy" 


és tovább énekelem: 

, Anyja van, lányos ifjú karja fogja át Fiát, Istenét 

Atyja van. 

Mennyből majd megvallja egykoron Embergyermekét", 
akkor ezt az öröklétbelépést énekelem. Az Atya hangosan 
megvallotta ezt az Embergyermeket már a Táborhegyen és 
ama , mély megrendüléskor", mikor szavát mennydörgés- 
nek vagy angyalhangnak hallották. 

Ezt jelenti az a pillanat. Ott világrateszi az Istent a Szűz, 
itt pedig, a Coenaculumban, az Anyag ölelésébe, az Eucha- 
risztiába rögzíti ezt az ittmaradó Istent az Örök Pillanat. 
Isten karjai kiléptek a Percből és a Percben ölelték az Istent. 

És akkor lehet tovább beszélni a szentmiseláncokká soka- 
sodott Egyetlen Szentmisének világölelő munkájáról. 

És most tovább beszélek. Egészen ki kell lépnem a folyó 
élet zűrös egyvelegéből. Nem szabad azoknak a hullámveré- 
seknek sem érintését, sem zaját fogadnom. Talán be kellene 
csukni minden érzékszerv kapuját. Mi marad akkor? Szent- 
mise van. Szüntelenül van. A , szüntelen" hasonlít a legjob- 
ban az örökkévalósághoz, mert nincs benne szakadás. Teljes 
egész. Pontosan elég önmagának. Nem lehet benne hiány. 

1971. dec. 22. (2 óra 5 p) szerda 


Az , [te" idevonzza az , Introibo"-t. Mint fénylő kapocs 
nő bele a szellemi létbe egyik szentmise a másikba. Egyetlen 
élő morális értékfilum gyanánt viszi azt az emberéletet, 
amelyre ajándékoztatott, a fogyhatatlan Grácia erejével 
Isten felé. 

Ez Isten örök Gondolata a Föld szentmiséiről. Az Anyag- 
ba öltözött Isten mondja az ember helyett a liturgia szavait. 
Ezek a szavak valóságteremtők. Az egyetlen Szentmiséből 
táplálkozik mind. És mikor bárhol a földön szentmisén tér- 
delsz, ezen vagy jelen. A volt, levő és leendő szentmisék 
egységére van szükségem ahhoz, hogy megértsem a szent- 
miseláncok embermentő egységét. Istennek minden ember- 
személy örökkévaló kincs gyanánt kerül ki teremtő kezéből. 
Isten munkája, szeretetének opusza minden emberlélek. 
Boldog öröklétre van teremtve minden ember. Ezt minden 
léleknek tudnia kell. A teremtésemben rejlő Istenszándék 
örök boldogságra szól. Erre a célra van születésem pillana- 
tára függesztett növő, eleven szentmiselánc az életemen, 
amely a Coenaculum örök Pillanatából meríti Grácia-kin- 
csét. Ez a Pillanat szórja az Idő hatalmával a szentmisék 
egyre bővülő szellemi tőkéjének lélekmentő erejét az embe- 
riségre. De emberi szabadságomnak kell kitárnia karjait fe- 
léje. Ennek az Örök Pontnak megállíthatatlan csillagszórása 
folyik az első szentmise óta és cselekvődik bele az emberiség 
életébe. 

Ez a Krisztus tette. Előre megtette, még a Golgota előtt. 

És a pillanat jövendőjének szentmiseláncai embersze- 
mélyenkint ráborultak az emberiségre és — kezdve a Jézus 
Golgotáján, Gráciával töltöttek színig minden emberi 
Golgotát. 

És itt kezdődik a szenvedés és a bűn problémája - mikor 
Mária testéből való Isten emberi valósággá teszi a 

Testem 

Vérem 

Emlékezetem 

Cselekvéstek 
Eucharisztikus erejét, s ezzel a Karácsonyt a Mindenség 
ünnepévé teszi. 


—- Karácsonykor van még Dicsőség 
és 
Béke 


- a Coenaculumban van Testem 
és 
Vérem 


- és a Mindenségben Emlékezetem 
és 
a ti Cselekvéstek 


Az örökkévalóság intervalluma: 


Isten Gondolatától az örök Jeruzsálemig 
Ámen. 


3. Hogyan imádkozzunk? 
1971. otóber 21. (16 óra) csütörtök 


Belefogódzunk ebbe az Erőtérbe. Mert ez nem Tér, ami 
üres, hanem Tér, ami tele van Erővel. Most akármilyen fo- 
kon van is a mindegyikünknek Istentől kiosztott misztikus 
érzékünk, benne vagyunk egy ellenállhatatlan euchariszti- 
kus erőtérben, amely beburkolja a planétát és mindenki 
benne van, az is, aki tudja, az is, aki nem tudja, és az is, aki 
a két szélsőség között bármilyen árnyalatban tudja. Ez az 
erőtér egybefoglal bennünket és ebben a szándékunkban, 
ebben a mindannyiunkat egybeölelő erőtérben Jézus szava 
imádkozik: 

A Testem, a Vérem, az Emlékezetem, a Cselekedjétek és 
mindezzel most egyesül imádságunkban az istenemberi esz- 
méletnek belőle kiemelhetetlen múltja, jelene és jövendője. 
Így ebben a szentmiseláncokba való belépésünkben most a 
mi véges eszméletünk belefogódzik ebbe a végtelenbe és pi- 
ciny emberi imaszándékát abban eltünteti és a többi emberi 
imaszándékokkal egyesíti, hogy a , valóság"-ban majd utat 
találjon annak a pillanatra eső örök szándéknak megvalósu- 
lására. Kérések milliói, sóhajtások milliárdjai találkoznak 
most itt a Felső Terem Erőterében, ami most körülöleli pla- 
nétánkat a mi imádságunkban. Mert minden imádság a vég- 
telenre nő, ha Istent keresi. És hogy el ne tévedjen az útta- 
lanban, arra valók az embereket átölelő szentmiseláncok, ez 
a természetfölötti világszövet, amely egybeölel minden volt, 
levő és leendő embert, és már nem egyetlen lélekvalóságért 
imádkozunk, hanem minden lélekért, minden válságért, a 
világunkat keresztüljáró szentmiseláncok gazdáiért, akár hí- 
vők, akár nem, akár tudják, akár nem, akár szeretik, akár 
megvetik, mert mindenkit megváltott a Golgotára Menő és 
itt nincs válogatás. És ezek a lelkek, akiknek láncából elin- 
dultunk a Felső Terem felé, most már elhatártalanodtak; 
már nem áll meg az eucharisztiás sugárzás sehol, mert volt 
egyszer egy pillanat, amely valahol, valami , Felső Terem"- 
ben öröklétté tágult; és abba a pillanatba belefér, örök múlt- 
jának jelenléte, örök jövőjének jelenléte és mindenkinek oda 
kell mennie, az emberekre fonódó szentmiseláncokon át és 
azok szövevényes és soha el nem téveszthető útvesztőiben, — 
aki imádkozni akar. 

Mert Ember számára készült a szentmise. Emberre kell 
simulnia, emberbe kell sugároznia. És a láncok istenvona- 
lain utolérjük Istent, mert maga mondta, hogy 

, ez a Teste, 
ez a Vére" 
, az Én Emlékezetem" 
és 
, a Ti Cselekvéstek" 
vagyis: 
, az Ő Emlékezete" 
és 
, a mi cselekvésünk" 


5 


Ámen. 
4. Mikor így megszakad az éjszaka 
1971. december 29. (0 óra 25 p) szerda 


. . . mikor így megszakad az éjszaka, megérzem a szent- 
miseláncok jelenlétét . . . ha megengedte Isten, hogy ezek a 
láncok egyenkint ráfonódjanak az emberiségre, akkor azt is 
kívánta, hogy a lelkek tudjanak róla. Hogy e láncok szemé- 
lyes tulajdonokká váljanak és bennük az Anyagba költözött 
Isten beszéljen mindenkihez. Hogy mindenki megtudja ezt a 
személyes tulajdonát. 

Elég léleknek lenni ahhoz, hogy a földreszületés pillanatá- 
tól kezdve áldó eucharisztia-sugárzás töltsön el minden 
emberlelket csak azért, mert , lélek". Ha Isten egyáltalán be- 
lépett az anyagba, ebből az következik, hogy az anyagos 
szellem, az anyagbaöltözött szellem, a Lélek, ennek az 
anyagbaöltözésnek konkrét pillanataiban a szentmise Egye- 
sülés-pillanatában minden az Isten Kezéből kilépő ember- 
lelket e szellemtelt anyagnak erőterébe, ennek az anyag- 
banótt szellemnek közös erőterébe borítson és belenövessze 
azt az Istenmagot, amelynek kifejlesztése majd a hozzátar- 
tozó eszméletnek lesz a feladata. Ez az eucharisztikus kincs 
erejével egyénenkint átjárja a teljes szellemi valóságot, mely 
az anyagba kapcsolódik. Ez az a személyes ajándék, mely az 

angyalok őrízetére van bízva minden emberlélek mellett. Az 
egyes személyekhez rendelt angeloszoknak főgondja a lel- 
kekre sugárzó eucharisztikus erőnek imádságos gondozása és 
a léleknek a saját eszméleti értesüléseik alapján való gondo- 
zása. Mert az Angelosz, aki mellém van rendelve és az én 
személyes létem szellemi környezetét a szentek egyességévé 
közvetíti, jól látja ezt az örök rendelésből folyó istenkapcso- 
latot a lelkemben. Szellemi látásának minden erejével dol- 
gozik a folyó időn kívül is, a Végtelenben és az Öröklétben 
is azon, hogy az én anyaghoz kapcsolódott szellemem minél 
teljesebben oldja meg ezt a Szentek Egyességében tartozó 
életközösségét. 

. . . Nem képzelhető el a Coenaculum örök szentmiséjé- 
nek elgondolása másképp, mint úgy, hogy ennek az isteni 
anyagbaköltözésnek, a Mária testébe költözésnek természe- 
tes következményeként beállott valósága azonnal kiterjedjen 
az egész anyagi és az egész szellemi valóságra. Ennek egysé- 
ge a Testem, a Vérem szavak kiejtésének pillanatában a 
Felső Terembóől teljesen elönti az idő minden korlátainak 
ledöntésével az összes volt, levő és leendő lelkeket. Azoknak 
minden szellemi igényében építi a teljesedést abban a mér- 
tékben, amelyben ahhoz a lélekhez tartozó és szabadakaratú 
eszmélés azt magában élete során kidolgozza. 

Ez a világszövet anyagszellemi vagy szellemanyagi egészé- 
ben a lélek szellemiségének folytonos táplálója, s ezzel a 
Szentek egyességének ütőere, s a szentmiseláncok erejével 
minden ember számára a neki minden segítségére 
vállalkozó Istenszív dobogása. Ezzel a Szívvel kapcsolódik 
minden lélek, amelyhez tartozó eszmélet átéli a szentmise 
áldozás pillanatát és vagy eucharisztikusan anyagilag, vagy 
önátadással lelkileg magához veszi az Urnak a Testét. 
Ugyanez a u xi tény megy végbe, mikor az emberi eszmélet 
belép saját szentmiseláncának valahol éppen folyamatban 
levő szentmiséjébe, vagy az általa ismert lelkek, vagy vala- 
mely adott lélek szentmiseláncának éppen abban a pillanat- 
ban folyó szentmiséjébe azzal a szándékkal, hogy annak ál- 

dozási pillanatában egyesüljön az Úrral. Az ilyen. szándék 
elgondolása és minél mélyebb átélése ebben a lelki áldozás- 
ban egyesíti ót Jézussal a saját lelke vagy ama más eszmé- 
lethez vagy eszméletekhez tartozó és azt kiárasztó lélek vagy 
lelkek számára. 

A szentmiseláncok világa a Szentléleknek sajátos külön 
birodalma. Mutatja annak isteni szerkezetét és működés- 
módját. Megérteti velünk, hogy az Eucharisztia személyek- 
hez van intézve, a személyen át fogódzik az anyagos szelle- 
mek mindenségébe, amelybe természetfölötti életerőnk bele- 
kapcsolja a tisza szellemi, az anyagtalan szellemi világot, az 
angeloszokat és e szentmiseláncok egyéni szellemeken belül 
történő őrizetét, szolgálatát és imádását bízza rájuk. Ez az 
angyalok eucharisztikus szolgálata. Mind a személyes esz- 
méletek bensősége felé, mind pedig istenkapcsolatuk folyto- 
nos fejlesztése, gazdagítása és tökéletesítése felé. A szent- 
miseláncokba történő belépésben angeloszaink tevékenyek, 
és minél tudatosabban fogadjuk beavatkozásukat, annál te- 
vékenyebbek. Öket nem térítik el az egységes látástól az 
anyag-szellemi együttesből fakadó sokszerűség sokfelé téve- 
lyítő problémái. Tisztán látnak és minél szorosabban kap- 
csolódunk be abba a Szent-Egységbe, amelyet szolgálnak, 
annál többet tudnak adni látásukból nekünk. 

Ennek a világnak a szentmiseláncok szemléletén át lehet- 
ne elkezdeni írni a természetrajzát. Mert az emberi eszmé- 
letnek a természetfölöttiség szerkezetéről is rajzra, szerke- 
zetre van szüksége. Téridős lények vagyunk és mindent csak 
erre a nyelvre lefordítva tudunk megérteni. A Coenaculum 
eucharisztikus pillanatából a Mindenségre kiáradó isteni 
Leszállás betölti az emberiség számára Istennel a Mindensé- 
get. A szentmiseláncok bár térben és időben folynak le, de 
teljes valóságukkal az egyéni, emberi, személyes eszmélete- 
ken át legyőzik a teret és az időt; mert időbeli láncolódásuk 
a tértől független, a pillanat kapcsolja őket, tehát legyőzték a 
teret; és a Coenaculum örök pillanatából kiterjednek az 
összes volt, levő és leendő szentmisékre, tehát legyőzték az 

időt. Ezek a szentmisék az Időnek, az egyidejűségnek egy- 
séggé olvasztó erejében legyőzik az egyes emberi eszméletek 
téridős vonatkozásait és a jézusi Személyiség abban az örök 
pillanatban megnyilvánuló akaratából folyólag a szentmise- 
láncokba való belépéssel Jézus imájába, az eucharisztikus 
hálaadásba kapcsolnak be minden emberlelket. 

Itt éled fel határtalan fontossága a misszióknak. Hogy 
minél több emberi eszméletben találjon otthont Jézus, és 
minél több emberi eszmélet fogadja tudatosan a szentmise- 
láncok eucharisztikus áldásait, és az angeloszok minél több 
emberi eszméletben lobbantsák fel az eucharisztikus élet 
hatalmas lámpását. Hogy mindenhova elvihessék a Hostia 
határtalan erejét, mert semmi más nem fogja megmenteni az 
emberiséget. De az Eucharisztia mindenhova-sugárzása meg 
fogja menteni. 

Most már minden szándékommal ennek az eucharisztikus 
szövetnek eleme vagyok. Mindegy, hogy rágondolok-e vagy 
nem. Valamiképpen pszichikailag belém van evődve ez a 

gondolat, ez a hit, ez a tudat, ez a kétségtelenség. Ha a szent- 
mise embereknek adódott, akkor az övék, mihelyt megszü- 
letnek. Örök szándékból az övék. Ha az Atya a Kozmoszt a 
Fiúért teremtette, akkor az emberek számára itthagyott 
szentmise ennek a célnak a szívében volt. És akkor a planéta 
szentmiséi minden lélekre kiterjednek, elosztódnak, szövőd- 
nek, eucharisztikus erőtérré válnak. Ez az erőtér tartja össze 
a fizikai erőtereket, az egymást átjárókat, a gravitációsat, az 
elektromágneseset, az atomteret (amelynek titkai hol jár- 
nak?) és ezt a valamennyit és még sok, ugyanazt a térfogatot 
betöltő fizikai, kémiai, biológiai, atomontúli, egymásra szű- 
rődő pszichofizikai , teret" egészen az , értelem" teréig, a 
szellem teréig, amelynek egyetlen közös neve van: az eucha- 
risztikus tér . . . 

Ebben a szellemségtől lángoló térben táncolja a Kozmosz 
a maga örök mozdulat-szimfóniáját az elektron-szeszélyek- 
től az embertettekig, az embertettektől az Angelosz-moz- 
dulatokig. Ebben özönlik széjjel a testbe öltözött Istennek 

emberekre fűződő eucharisztikus láncrendszere. Az Idők tit- 
kain át fonják, nem párka-guzsalyról, hanem az Örök Szán- 
dékról lefutó világfonalak, anyag-szellem-filoumok Istentől 
átjárt  szellemszövetét... Ebben a kozmikus személy- 
rendszerbe illeszkedő emberségeken át titokzatosan növeke- 
dik a Világ. Benne vagyok, nem lépek ki belőle soha, esz- 
méletem járja változó kedve szerint annak mindenható 
erezetét . . ., mely folyton törli, törli a , bukás"-nak sokat 
emlegetett pecsétjét a Valóságról, mely megszületni nem 
tudott volna nélküle, de a megváltással töröl . . . töröl . . . 
töröl és újjongva sírja és sírva újjongja: Feltámadás! 

Csukja be a szemét minden lélek! Most csukja be! És vesse 
rá magát az eucharisztikus erőtér hullámaira. 

Ezen a szentmisén tanultam keresztet vetni. 

Az Atyának . . . és megérintem a homlokomat, a (Gondo- 
lat fészkét; 

A Fiúnak . . . és megérintem mellemet a szívem fölött, a 
Szeretet fészkét; 

A Szentléleknek... és megérintem a két vállamat, a 
Munkának hordozóját; 

-— nevében - Ámen. 


Tehát agyam, szívem és karjaim a tettesek, mikor a Szent- 
háromság dicséretére keresztté rajzolom magamat. 

az Atya - a teremtő Gondolat; 

a Fiú - a megváltó Szeretet; 

a Szentlélek - a szakadatlanul dolgozó Munka, mely a 
Szeretettől átjárt Gondolatból, vagy a Gondolattól átjárt 
Szeretetből szakadatlanul , származik". - Ámen. 

SZENTMISELÁNC 


Ha bemégy a templomodba 
Ha kitárod ablakait 
Kihajolsz a párkányodra 
Kilesed az Ur szavait 
Beszívod a Végtelennek 
Hazahívó óhajait 

Öleled az Istenednek 
Veled élő sóhajait 
Leborulsz az oltárkőre 
Tavernádban vár az Atyád 
Gondja volt rád jó előre 
Odazárta már a Fiát 


Ne feledd, hogy mondtam néked 
Ha imád a szentmiselánc 
Ha fonod a szentmiséket 
Hitedért, — mit benne találsz 
Melyet Isten minden létre 

. Szeretetből rákoszorúz 
Amiért az Embersége 
Idejött és már hazahúz 
Ama láncnak van hatalma 
Ama lánc az Istenajak 
Ama lánc az Úrnak karja 
Megölelnek égi szavak 


Odafontad ezt a láncot 
Beleszőttél nagy hiteket 
Aurája fénynek látszott 
Vonalával áld a Kezed 
Idehívtál, visszaszólítsz 

Ha igér, ha vár a szívünk 
Szeretetből visszahódítsz 
Az Igédből szót ha hiszünk 

Ideküldtél élni, , tenni" 
Hazahívsz, ha itt van a Perc 
Odaállunk , mindig lenni" 
Örömünkben hogy megölelsz 


Levetettem testem terhét 

Ez a por, mely földre dobott 
De velem jött, hozta lelkét 
Mi belőle feltámadott 

Az a test, mely átjött vélem 
Nem a súlynak tört , anyaga" 
Az a , test", mely minden Téren 
Diadalmas lelki csoda 

Ez a test már lelket szolgál 
Aki adta, — visszaveszi 

Ha a földön, rabja voltál 
Megújultan újraszüli 


Besimultam Istenkézbe 
Idehullt a Végtelen is . . . 
Örökössé tágult végre 
Anyag is meg tértelen is 


Nem a súlya: Isten vonzza 


Nem a vér, - de szellemerő 
Nem, a Tér, de Lélek hordja 
Megújult, s eltűnt az Idő 
Lesímítja éltét róla 
Szeretetté vált a hite 
Atya-kézzel átkarolja 
Odafent már áll a Mise 
Ámen 


, ahogy én látom 
a világot" 


: Ahogy én látom a világot" című fejezetet Dienes Valéria személyes út- 
mutatása alapján helyeztük el az összeállításba azért, mert éppen ez a feje- 
zet hangsúlyozza a legjobban , világlátását". Ezt a címet is maga határozta 
meg. 

A kiemelés azért történt, hogy az olvasó tapasztalhassa Dienes V. szemé- 
lyes, élő hitvilágát úgy, ahogy akkor ő azt átélte. Igaz, figyelmeztetett: 
, Problémák mindig maradnak!" De időszintézisébe helyezte, és így az ol- 
vasó a régi probléma megvilágításánál személyesen mintegy , asszisztálhat". 


Mert , önteremtő eszmélet vagyok . . . " — válaszolta, ha azt kérdezték: Ki az 
ember?! 

Aki személyesen ismerte, sőt az is, aki csak látta őt a televízióban, felis- 
merhette, hogy valóban , Időben él", illetve , teremti magát"; - megvalósít 


az ember eddig még fel nem ismert adottságaiból valamit. ..Az én filozófiám 
egy szóban foglalható össze: Időszintézis". 

Az idő napjaink sokat emlegetett problémája. A megközelítés alapjait ta- 
lán éppen Dienes V. rakta le. Magánbeszélgetések folyamán kiderült, hogy 
nemcsak istenhivő emberek számára figyelemre méltó, , mert ha valaki 
egyszer az Idő teremtő természetét felismeri, megtudja többek között azt is, 
hogy felelős minden tettéért". Ez a , látás" a tudornány világában mennyire 
lesz , élő", azt bízzuk azokra, akik alapos (személyes) vizsgálodás után 
szakirományaikban reflektálnak. Erre is tett célzást: , A térről már kiderítet- 
ték az anyag tudósai, hogy nem lehet meg anyag nélkül, - az Időről még 
nern derítették ki a szellem tudósai, hogy a valóságos [dő nincs meg Szeretet 
nélkül!" - Ennek van figyelemre méltó folytatása: , Értésből nem lesz szere- 
tet, de Szeretetből lesz értés!" 

Tehát az összeállítással nem teológiai tanulmányt kívántunk nyújtani, 
hanem magát Dienes Valériát, aki mindig , nyitott" tudott maradni, mert 
s teremtő-fejlődő", , önteremtő eszmélet"-e nem engedte, hogy egy zárt 
rendszerré alakítsa látásmódját. Éppen nyitottságából következőleg ismeri 
fel: , Lehet, hogy most ez a gondolat egy időre le van zárva". (1972 augusz- 
tus 15-től kezdve az Angyal-kérdés nem folytatódik.) , Érezhetően segítő 
kezekre van szükségem... Vajon Mária kezébe kerülök?" - Már akkor 
érezte, hogy a , világot átölelő Karok" várták. 

A könyv összeállításánál a legteljesebb szöveghűséghez ragaszkodtunk, és 
csak a személyes természetű részeket emeltük ki. 

1. Belépés a Coenaculumba 
1972. ápr. 2. Húsvét vasárnap 


Most belépünk megújult életünkkel abba az örökkévaló 
Felső Terembe, ahol vár bennünket örökösen a Szentmise. 
Belépünk a lelkünkre fonódó Szentmiseláncok köntösében, 
a belőlük planétankat beburkoló Erőtér védelmében, át- 
járatva ezeknek az Ott Egyetlenné valósuló Szentmisének 
tüzében. Abban a folytonosan minden lelket magához ölelő, 
győzelmes Szeretetben, mely embermentéssel, ezen a mi 
Kozmikus Hazánkon, véglegesen itt akart maradni. ,, Vele- 
tek vagyok". 

Most belépünk véglegesen és mindenkorra (úgy mint a 
, fogadalmakkal" szokás, az Emberiségért, Szeretteinkért és 
magunkért szüntelenül fonódó , Miseláncok" örökösei) abba 
a Felső Terembe, ahol Jézusnak Örök Miséje lakik, amely- 
ben Íttmaradása csillagunk számára él, és ezzel a fogadalmas 
pillanattal örökké, és az időben pedig minden szándékunk- 
kal, folytonosságban ottmaradunk Vele, Aki itt maradt ve- 
lünk. , Veletek maradok". 

Most belépünk szentmiseláncainkkal abba a Felső Terem 
Örök Szentmiséjéből reánk áradó, eucharisztikus Misetérbe, 
amelyből soha többé ki nem léphetünk, és amelyben folyto- 
nosan, mindeneszmélő pillanatban újra oda akarjuk adni 
magunkat ennek a planétánkat megszentelő Cselekvésnek, 
amelyet (eszmélve vagy eszméletlenül) folytonosan akarunk 
azzal a belénk oltott Szándékkal, amellyel a Teremtés előtt- 
ről már belénk oltott az Örök Megváltó Akarat. Most a mi 
teljes akaratszabadságunkat adjuk ehhez, amelyet egyedül és 
egyenkint mi adhatunk, és tesszük ezt Ott, a Szentmisén, az 
eucharisztikus Erőtérben visszavonhatatlanul, hogy teljes 
legyen a , Veletek maradok", mert mi pedig , Vele ma- 
radunk". 

2. ,, Veletek maradok" 
1972. ápr. 4. (5 óra 40 p) kedd 


Ennek az Ígéretnek teljes megvalósulása az Eucharisztia. 
De az Eucharisztia teljes megvalósulása az eszméletközös- 
ség, ennek a Velünkmaradásnak másik érem-oldala, a mi 
Velemaradásunk. Lehet az eszméletünket úgy beállítani, 
hogy mindig abban az isten-készenlétben legyen, amely 
minden egyéb cselekednivalónknak rejtett belsejében min- 
den tettünk, gondolatunk, érzelmünk, minden mozdulatunk 
mozgatója legyen. Ez a tudatbeállítás nem jelenség, hanem 
lét. Ha róla beszélek, az nem fenomenológia, hanem ontoló- 
gia. Azt is mondhatnám, hogy nem , eszmélet, hanem , lé- 
lek". A , Veletekvagyok"-ra csak a , Veledvagyunk" a vá- 
lasz. És ennek a Veledvagyunk-nak emberi megvalósítása az 
a Jelenlétünk abban az Örök Szobában, ahol az a , Vacsora" 
lefolyt egy öröklétté avatott pillanatban. Mi pedig ilyen em- 
beriesen, csak úgy tudjuk megfogalmazni ezt a valósulást, 
hogy , ott vagyunk", létileg ott vagyunk szándékkal és ígé- 
rettel folyton Vele vagyunk abban a Felső Teremben. És on- 
nan nem lépünk ki soha, mint ahogy Ő a Földről nem távo- 
zik soha. Az, hogy az én lelkem a Coenaculum-ban akar 
lakni, egyszerűen a Velünklétre adott válaszunk, az a Vele- 
Lét, amely beállít bennünket abba a Misetérbe a Miselán- 
caink adta értelemben, s ebben az együttlétben egyesít ben- 
nünket az emberiséggel abban az egyetlen Akaratban, 
amellyel Ő kimondotta a Testem, a Vérem, az Emlékezetem 
és a Cselekedjétek szavakat, és amelyekkel a Mindenség 
Szentmiséjévé tette az Ő Vacsoráját és örök templommá a 
Coenaculumot, ahol ennek az erejével most már együtt lak- 
hat Vele az emberiség. 

3. Szentmiseláncok 
1972. ápr. 5. (5 óra 18 p) szerda 


Hogyan marad velünk? 

Az ideszülető és innen meghaló emberiségre boruló Meg- 
váltásának teljes erejével. Azzal, hogy szándékban és ígéret- 
ben mindenkit megváltott ezen a planétán és megváltottjai- 
val együtt akar maradni. Mondja ugyan, hogy elmegyek 
, Atyámhoz és a ti Atyátokhoz", de mondja és megvalósítja 
azt is, hogy velünk marad. Ez nem ellentmondás, a két for- 
mailag ellentétes Igének két igazság-értelme van. A , jobb 
nektek, ha én elmegyek" a Szentháromságlétére vonatkozik, 
az a , veletek maradok" pedig isten-emberi ittlétére vonat- 
kozik. Ez a kettős lét, az Istenlét és az emberlét néz reánk 
azzal a két Arcával, ami Egy. Ezen nem kell töprengenünk, 
mert akárhogyan értjük is, O megvalósította. Ez a planéta- 
lét a teljes Szentháromság ténye és a ,, Veletek maradok" en- 
nek az istenemberi szándéknak megvalósulása. Ez minden 
emberre kiterjed, aki ideszületik és meghal innen, és ez az 
, ittmaradás" a szentmise, mely az egész emberiségé egyen- 
kint és egészében is, az Emberfia isteni szándéka szerint. Eb- 
ből a szándékból fakadnak a szentmiseláncok minden ide- 
születő ember számára és ezek a szentmiseláncok a Földön 
az isteni erőtér hordozói és elosztói; a mennyei szolgálatra 
teremtett Angeloszok szüntelen tevékenységén át. 


4. Láss! 


Lásd meg azt a munkát, amelyet a Szellemvilág végez a 
Lélekvilágon. Az Angeloszok világa a Teremtés elsőszü- 
löttje: a még anyagtalan személyvilág. Az angeloszok be- 
láthatatlan seregei egyenként egyetlen Személyek. Időlé- 
nyek. Nincs szükségük térre, teljesek, a számunkra is felfog- 
ható Időben. Ki látja, mi más keretük is lehet? Kis ember- 

voltunk nem elég hozzá. De Ők keletkeztek! A Teremtő 
Akarat a Létbe sodorta őket. Ez a lélekteremtés előtti idő. A 
lélekteremtéshez előbb anyagot kell teremteni és megszüle- 
tik az Embervilág. Mi emberek, mi ideszületett földlakók, 
nem tudjuk másképp elgondolni a Teremtés cselekvő erejé- 
nek közeledését felénk, emberi létünk felé. Elménk még 
nem mer szigorú körvonalakat rajzolni. Csak próbál hunyt 
szemmel látni. Az Angelosz tértelenségét nem fogja fel és 
nem érti, hogy az Angelosz Időlény és csak ezzel lép ki az 
éppen az ő teremtésükért idővé mozduló örökkévalóságbál. 
A Teremtés kezdődése az Idővé mozduló Öröklét; és az 
elgondolható, hogy a Lét intenzitás, módosulásai már te- 
remthetnek Időt, amelynek szükségképpen még esetleg 
nincs térbelisége. Így az Öröklét első megmozdulása intenzi- 
tás hullám, erőhullám lehet, és ez isteni Teljességben még 
várathat magára a Tér az Ember elgondolásának bevezeté- 
séül. Mert Angelosznak csak akkor van tere, ha akarja, em- 
bernek pedig a tér szükségszerűség. Az angeloszok után, 
mikor már Isten munkájával az Időbe lépett, válik szüksé- 
gessé az anyaggal terhelődő és nem az üres Tér. Az , üres- 
tér" az emberi elmét munkájában eligazító gondolat. Más- 
rendű valóság, mint az anyagterhelte valóságos embertér. Az 
ember számára készülő Tér. 

És a behunyt szemmel való emberi keresés mégis látást 
kér, mert közeledni akar Istenéhez; csak Feléje készül, csak 
Öt akarja , jobban" látni, csak Vele akar jobban egyesülni. 
Ez a , Veletek maradok" vágya. Az a látás, amit a jerikói 
vak kér, befejezhetetlen. Mindig lehet , mégjobban" látni. Es 
ezt a látást kéri a jerikói útra szimbolizált , vak" emberi 
elme. 

Több akar lenni, mert közelebb akar lenni 


- Uram, hogy lássak! — 


És most világosíts meg engem angeloszaiddal és a Te 
embermentő erőtereddel, és mondd ki fölöttem minden haj- 
nalon a szót: 

- Láss! A hited megmentett! 
És add nekem ezt az életmentő hitet. 


Erre a napra . . . 
és minden napomra, 
és minden pillanatomra . . . 


5. Eszméletközösség 
(21 óra 35 p) 


. és jelen vagytok folyton az Örök Szentmise-Szobában 
és lelkemen az emberiség örök miseláncainak teljes szándé- 
kával, a , Veletekvagyok" szüntelen válasza gyanánt . . . 


,, Veled maradunk" 


.ha én ott akarok lakni abban az Öröklét-Szobában, 
akkor az eszméletemet, a lelkemet szeretettel kell telítenem. 
Másképpen kell felfognom az emberszeretetet, mint eddig. 
Ha az örök Szentmise eszméletközösség Jézussal, ebből az 
következik, hogy az én lelki életem eszméletközösség legyen 
minden emberi lénnyel. Meg kell növekedni bennem ,,a má- 
sik" szeretetének. Véglegesen meg kell szűnni minden lelki 
tehernek, törölni minden legkisebb belső bosszankodást ve- 
lük szemben és minden megnyilatkozásukat a szeretet erő- 
terében kell fogadnom. Hiszen én most a szeretet erőterében 
lakom! Most engem a nagy , Öröklét-Szoba" levegője vesz 
körül. Azt lélegzem. Abból ki nem léphetek. Aki oda belép, 
az a Szeretet örök cellájába lépett. Nekem pedig ezen a na- 
pon ezt az ígéretet sugalmazta a Lélek, akinek szélviharával 
majd megtelik ezekben a napokban az a Szoba, amelybe a 
lelkem beköltözött. 

Mondtam, hogy ez megváltoztatja minden belső elfogadá- 
somat. Ezt jelenti a Veletek vagyok megválaszolása a , Ve- 

led vagyunk"-kal. Ezzel a kifogyhatatlan erőforrással kell 
, az én mindenségemet" megújítanom. Már meg is újult. A 
Veletek vagyok coenaculum-os értelme miatt. Megemléke- 
zem a Father Antonine londoni lelkigyakorlatáról. Az a 
Coenaculum levegőjét szólaltatta meg akkor bennem és 
azóta beszélt hozzám az eszméletem mélyén, de mondattá 
nem váltak a szavai. Ma éjjel pedig azzá váltak és folyton 
azt mondják: , jobban szeretni". 

Az világosodott meg bennem, hogy nem magamból kell a 
, másikra" pillantanom, hanem a , másik"-ból magamra 
pillantanom, mint Valakiből, akivel Istenben életközösség- 
ben vagyok. Ezt csak ennek a Mindenség-Szobának levegője 
teszi egészen világossá az oda beköltözött lélekkel. Az első 
szentmise légköre. 

Ez beburkolja és átjárja a lelket. Valami olyasféle érzés ez, 

melynek az volna a teljes megértése, hogy lehet a , másikat" 
jobban szeretni, mint magunkat. Csak úgy lesz bennünk a 
Coenaculum lehellete, amely ott szólalt meg a , Veletek 
vagyunk" ígéretében. Mert ez a lehellet a , Testem", a ,,Vé- 
rem" szavak kiejtésében fogant abban a Felső Teremben. A 
Jézus-eszmélet ejtette ki ezeket a szavakat, amely abban az 
, Emberfiában" élt, akinek , legnagyobb" szeretete volt, 
mert , életét adta barátaiért". Nem takarékoskodott. Ezt a 
határialanságot hagyta ránk ebben az ígéretben. Ez az ígéret 
új lelket teremt mindenkiben. 

Ez az a , másik lélek". 

Az a Második Lélek? 

Az az Igazi Otthon? 

Az Örökkévalóság Szobája, amelyben Isten elmondta az 
első és örökös Szentmisét. 

Aki ott van ezen a Szentmisén, az belépett az Istenszeretet 
és az emberszeretet otthonába. Onnan már nem léphet ki 
soha. Megemlékezem most ezen az Örök-Misén arról a pil- 
lanatról, amikor életgyónásom után ott térdeltem Prohászka 
Ottokár kápolnájának oltára előtt és először hangzott fel lel- 
k"mben a szó: , a Hostia leányai" . . . és rákapcsolom arra a 

, Szóra" ezt a megújulást. Ebból az ígéretből nem lépek ki 
soha. i 

Ezt jelenti a lélek válasza az Ő Ittmaradására. 

Ezt jelentik az Emberiség minden lelkére fonódó miselán- 
cok; emberépítő erők; az Emberfia szeretetforrásának, az 
egész Föld minden emberlelke számára adott megváltó 
Opuszának szeretetsugárzásai, az a Veletek maradok és az a 
Veled maradok örök szövetsége a Hostiában. Erre a szövet- 
ségre, erre a ,, Veledmaradunk"-ra hívom a szentmiselán- 
cokkal egyetlen szeretetadománnyá induló emberiséget. 

Ennek a hívásnak nincs perce, nincs személye, mert ez az 
egyetlen Szeretetszeméllyé váló teljes Emberiség. 

, Most" az örök Szándék szerint az Első Szentmisének 
áldozatában. 

És ez a , Most" nem szűnik meg soha. 

Érzem, hogy ezek időtlen szavak. Éjszaka van. (3 óra) 


Ami most a lelkemben (és eszméletem minden síkján) fo- 
lyamatban van, az az én Valóságomból vett példatára lesz 
mindenkoron annak a valóságlátásnak, amelynek kivetíté- 
seit ezek a lapok várják. Most nem tudok arra konkrétan 
gondolni, amit eddig leírtam, de tudom, valami csalhatatlan 
belső tudomás mondja, hogy eszméletem minden síkján 
folytatódik. Tudom, hogy az a szemlélet, vagy világnézés, 
vagy valóságérzés, amit filozófiának, máskor metafizikának, 
még máskor , misztikának" neveznek, valamilyen formát 
szeretne ölteni, ami a rendszerek mélyéről, vagy abból az 
intuitív sugárzatból való, ami az Örök Gondolat óta , körül- 
jár a világon" jót tévén, és valami érintkezést jelent azzal a 
Titokkal, az örökké emlegetett, vagy örökké mellőzött, vagy 
örökké átélt istensugárzattal, amely egyetlen isteni erőtérré 
teszi a mindenséget, és amelyet Isten személyes és örök 
Aurájának Végtelene és fogyhatatlan erőforrása vesz körül. 

Ez a Titok körüljár a világon, körüljár a Mindenségen, 
megfoghatatlanul személyes a maga transzcendenciájában. 
Még megfoghatatlanabb mint lélekre hajló, minden lélekkel 

egyéni jóbarátként törődő és léleknyílásra váró, egyfelől 
kozmikus, másfelől misztikus erő . . . nincs erre emberszó. 

Azért mondom titoknak. 

De azért mindent elmondok Róla, mert mindnyájan ezért 
a megismerésért születtünk lelkekké, lelkes testekké, testes 
lelkekké, és aki ebből valamit meglát, annak ezt el kell 
mondania. 

Ezzel a tudomással teszem a most következő órákat, ezt a 
napot és minden napot amaz alkotó Ujjak közé és bízom 
azokra a tevékeny-valóságokra, akik valósítják Isten cselek- 
vését. Ámen. 


6. Titok jár körül a világon 
1972. ápr. 20. (20 óra 23 p) csütörtök 


Országa Lélekország. Birodalma az eszméletsíkok és tu- 
datfelületek érintkezése, találkozása, erőterek kicserélődése, 
egymásba-ömlése és elkülönülése, hullámzásai és viharai. 

Az Örök Gondolat óta. 

A lételőtti világ óta. 

Mikor az Örökkévalóság megmozdul, Idő lesz belőle. Mi- 
kor Isten először lép ki önmagából, időlények, angeloszok 
keletkeznek: a Teremtés első gesztusával." 

Angelosz-formában születik az Idő. Ez a titkok titka. 
Ezeknek az egyetlenül egyetlen Levőknek miriádjaihoz, 
mint eszméleti teljesség születik meg az Idő. 

Tér még nincs. 


"Dienes V. a teremtés gondolatát itt is térszimbólumokkal kívánja leírni, 
de ez sorrendiséget kíván. Ezért ezeket a sorokat nem szabad kiemelni az 
életműből, mert e könyvben máshol megtaláljuk a kérdés megfelelő értel- 
mezését, mint pl. a Dialógusban, vagy a Hitvallás-ban. , A lényeg ez" - egy 
rögzített beszélgetésből idézve - , nem semmiből, hanem Örök Gondolat- 
ból, Örök Akaratból!" 

Ezt nem fogjuk fel. Értelmünknek térre van szüksége. De 
az még nincs. I 

Mi az tehát, hogy az Öröklét megmozdult? 

Értelmünk nem ismer tértelen mozdulatot. Pedig van tör- 
ténés már a térbeliség előtt is. Ez pedig a lét intenzitásá- 
nak hullámzása. Az erőminőségek ölelkezése, — tértelenül. 
A szellemi feszültségek erőjátéka a személytudatok egymás- 
ról tudása, a magára és a másra-eszmélések folytonos meg- 
újulása, — mert Idő már van. Megteremtették a személyekké 
vált angeloszok számára. 

Az örök Gondolatból először kipattanó és azonnal kész és 
soha semmivel sem azonosuló szellemi Egyetlenségek: an- 
geloszok. 

Mind teremtés-előttiek, akikben Isten a Létre sóhajtja rá 
az Időt. 

És tér még nincs. 

Szédületes idővilág. Elgondolásunk térbe dobja őket, de 
nekik még nincs terük. Majd lesz, ha majd Isten az ember- 
teremtés céljából az anyag számára teret akar teremteni, és 
akkor majd lesz ezeknek az időlényeknek hatalmuk arra, 
hogy kedvük szerint legyenek tériesek vagy tértelenek. De 
most még nem. 

A teremtésnek az Idővel kell kezdődnie. 

És az Idő valóságának az a természete, hogy minden ,pil- 
lanata" új. Nincsenek is , pillanatai". Mert az Időlénynek 
múltja van és jövője, a jelen két partján. Világos, hogy térie- 
sen beszélek róla, mert más nyelven nem tudok és nem ér- 
tek. De a tériesség csak a róluk való beszédemben van. Ne- 
kik, az angeloszmiriádoknak szükségképpen nem kell tér. 

Kik vagytok? ő 

Ők megmaradások és megújulások. Ők Jelenükbe szorí- 
tott múltak és jövők. Ök szellemi zártságban és szellemi 
nyíltságban vannak. Egységek ez Egységből. Nem részek. 
Hanem Feszültség-üzenetek. Valahonnan jönnek és vala- 
hova mennek. Megint tériesen mondom, mert másképpen 
nem értem, de az ő egységük nem térbeli, nem részbeli, nem 

összetételbeli, hanem történésbeli, származásbeli, teremtő- 
désbeli, evologikai, csak evologikán át lehet létüket vala- 
hogy messziről megközelíteni." 

Ez azért van így, mert nekünk térjárta embereszméletünk 
van, és az Időt is csak a téren át értjük. De ők még tér- 
előttiek és Idő voltuk nem rajzolható, tértelen minőséglista, 
melyben ott szorong az egész múlt és az egész jövő ontoló- 
giája. Lét és nem tünemény. A lét megvan tér nélkül is, és 
a történés a mindenkori feszültségminőségek tértelen hal- 
maza bennük: angeloszok. Felfoghatatlanok. 

Tértelenségükből titkokat szórnak eljövendő terünk felé. 
Mi pedig makacs térvilágunkból pillantunk feléjük. 

Személyes mivoltuk forrása múltjuk megmaradása és jö- 
vőjük jelenléte. Semmi közük a , jelenséghez". Csupa térte- 
len pszichikai, feszült minőség-játék, beláthatatlan mély- 
ségű, centrált történés egyetlen, folyton oldhatatlan egy- 
ségben és ugyanannyira egyedüllétben, mint együttlétben. 
Egymás időáramlásait evologikusan cserélik ki, akadályta- 
lanul, mert a tér nem választja el őket egymástól, együttlé- 
tük, vagy elválasztottságuk tehát nem térképezhető, csak 
időzíthető. 

Mégis az időben zártak is tudnak lenni. Múltjuk megma- 
radása és jövőjük megjelenése teszi Öket egyenként egyet- 
lenekké. A jelennek ez a jövő-múlt, vagy múlt-jövő egysége 
elszakíthatatlanabb személyi egység minden térbeli halom 
minden ragasztóanyagánál. Ennek az angeloszvilágnak jel- 
legzetessége az, hogy egyedül evologikailag lehet róla gon- 
dolkodni, egyedül eszméletcserével lehet őket megérteni és 
egyedül az ő térelőttiségükben találjuk meg annak értelmét, 
hogy az angeloszvilág a teremtés elsőszülöttje. 

Az angeloszvilág Isten Opuszának ábécéje. Előtte nem 
lehetett embert teremteni, mert a , lélek"-nek anyag-társra 
van szüksége, az anyagnak pedig térre van szüksége, arra a 


§ Lásd: Dienes Valéria: Evologika. - Megjelent Gráfik [.-Voigt V. szer- 
kesztésében: Kultúra és Szemiotika. Akadémiai Kiadó, Budapest, 1981. 

telitérre, amely együtt születik vele. És mikor Isten az örök- 
kévalóságot térré robbantotta, akkor megszületett az Öröklét 
párja, a Végtelen. 

Ezt a végtelent pedig már készenlétben várták a tértelen 
angelosz-milliárdok és kedvük szerint játszadozhattak 
benne. 

Persze nemcsak játszadoztak, mert dolguk akadt. Amire a 
Lételőtti Szándék teremtette őket. Eszméletelemeket kellett 
a teremtődő anyag történelmébe szórni, belesziporkázni a 
leendő lelkek eszmélet-minimumait, eszmélet-őseit, vállalni 
a szédítő mindenségtörténések nélkülözhetetlen elemi szel- 
lem-átjáratását, beleönteni a lusta Térbe a tevékeny Időt, 
megtanítani a tehetetlent a múlt megmaradására és a jövő 
inváziójára, és szervezni az angelosz-munkát a Kozmosz 
megépítésére, életet foganni a bolygókon, eszméleteket köl- 
töztetni a centrált Bioszba, gondolatot gyullasztani a 
Núszra megérlelődött agyvelőben és elönteni a Mindensé- 
gen az eszmélések történetét, hogy újfajta szellemi társak, 
lelkek szülessenek az angeloszok mellé, embervilágul, aho- 
va majd helyenkint leköltözik az Istenből Valaki . . . 

És ez a kétféle szellemiség: az egyik tértelen és anyagtalan, 
a másik térbehulló és anyagos, majd szüntelen közös mun- 
kával oldja meg a lételőtti Gondolat örök Opuszát, míg a 
mindenség homokórája lejár, minden teljesedésbe megy és 
ismét , Isten lesz minden mindenben". 


7. Kik vagytok? 
1972. ápr. 21. (2 óra 27 p) péntek 


És mindaddig Isten munkás-személyzete, az angeloszok 
szolgálják a Mindenséget. Ez a jelen Valóság szerkezete. 

A lételőtti , Valóság" az Örök Gondolat, az Ígéretvilág a 
minden , létbekészülőnek" potenciálja. Ez nem a , Semmi". 
Mert a Semmi az nincs, képtelenség, hogy legyen. A Lét 

előtt Istennek az Örök Szándékkal terhelt Gondolata van. 
Még nem a , Kezdet", hanem a kezdődés előtt, vagy mögött, 
vagy annak még nem lévő termékeny belsejében, na akarod 
, méhében" van, - lételőttiség szimbolikus , valósága". Nem 
valósult, hanem ígéretszerűen valósulandó, mert a maga tel- 
jességében sem más, mint előre elgondolt, előlegezett, még 
el nem indult Világszándék. 

Nem az , Üres". Nem az a , Vide", amelybe majd bele 
kel! tenni a Világot. Még csak a magányos Örökkévalcság. 
Nem üres hely megtöltése a teremtés. Nem odatevése vala- 
minek, ami addig még nem volt. Nem az , Üres"-nek kitöl- 
tése. Ez a létnek csak statikus jelképe, a mozdulatlan zárt- 
ságokból összerakott , világ" naiv képe. 

A , Kezdetben vala az Ige" mást jelent. Az Ige az ,,Isten- 
nél lévő" Létpotenciálja, az örök Gondolat, melynek lét- 
előtti élete ez, hogy benne még Isten a , minden minden- 
ben", amint ez lesz is a Teremtés pszicho-kozmikus Opu- 
szának lefolyása után. 

Ebben a Drámában nem épületet, hanem történést kell 
látnunk. A Világ nem úgy keletkezik, hogy egy akarat oda- 
tesz valamit, ahol előzőleg nem .volt , semmi", hanem úgy, 
hogy az Öröklét , megmozdul" és Időt teremt. És mert maga 
Örök Személy, az Időt személyekké szórja és létszikrák fut- 
nak bele a megteremtett , folyamat"-ba. Az Öröklétnek tér- 
telen tavából kifutnak a megszámlálhatatlan, múltat-ma- 
rasztó a jövőt-teremtő személyes eszmélések, és ezek a múlt- 
látó és jövőlátó Jelenek az angeloszok. Az ő létük az Örök- 
kévalóság megmozdulása, az Időteremtés csodája, tértelen, 
személyes történések, kikben az Istentől először kiáradó, 
őseredeti feszültség cselekszik. 

Ez a Szellem-eszmélés. Nem értjük, mert egészen más, 
mint a miénk, mely lélek-eszmélés. Az angelosz eszmélése 
szellemeszmélés, mely még nem kapott térbeliséget. De az 
Idő és az Erő már elég a Történéshez. Abból már lesz tér 
nélkül is , Devenir". 

Minek lehetne ezt magyarul nevezni? Folytonos léttévá- 

lás. Több mint történés. Több mint alakulás. Mert valami 
sohasemvolttá-válás. És ezt az Idő és Erő kettőssége tér nél- 
kül is kitermeli. Mi pedig nem tehetünk róla, ha mihelyt 
emlegetjük vagy gondoljuk, azonnal a térbe zárjuk őket. 

Az angeloszok folytonos léttéválások. Folytonos születé- 
sek. Ebben hordozzák személyes egységüket, múltjuk és jö- 
vőjük jelenükbena való egybeömlésének bonthatatlan erejé- 
ből élő személyes egyetlenségek. 

Mind más. Az a miriádnyi , mind" egyenkint más. Az 
időlény nem ismételheti önmagát, sem lét-társát. 

Az egyvonalúságtól feszültségének hullámzása menti meg. 
Ettől lesznek abba a , devenir" szóba rejtett lét-újulásai. Lé- 
tük az Idő Tartója. Az Idő pedig a Létük Tartója. 

Istenszándék időbeömlései. Ez a múltmegmaradás és a 
jövőbeömlés annak a megmozduló örökkévalóságnak hagya- 
téka rajta. Meg kell ezt is mondani: mert az Időnek az a ter- 
mészete, hogy múltját és jövőjét léttanilag a jelenébe öleli; 
az az Idő szellemiségének természetéhez tartozik. A Múlt- 
nak és a Jövőnek ez a Jelenben való egymásraölelkezése azt 
a titkot fedi fel, hogy ebben az Időnek önálló, lét-alkotó ter- 
mészete nyilatkozik. Ennek az a jelentése, hogy az Időnek 
ebben a tulajdonságában az Idő maga is, mint szellemi 
adottság, a tiszta szellemben szereti saját egységét és szel- 
lemi Eredetéhez való tartozását. k 

Nincsen csupasz idő, csak valami szeretet-termék, ami a 
valóságba tolta az Időt, körülvette Isten Örök Gondolatának 
megmozdulását; azzal a szellem-természetéből folyó ange- 
loszi eszméletjelenben, a szellem természetéből folyó idő- 
élményben, amelyről kiderül, hogy ha tere nincs is, de vala- 
mi pszicho-kozmikus szeretet-erő nélkül nem lehet leírni se, 
megérteni se, elgondolni se. 

Ha ezek az angeloszok Istenből kisugárzó időlények, ak- 
kor szeretetlények i5. Nem térközösség, hanem szeretetkö- 
zösség kapcsolja és telíti őket, ez az ő lét-terük, az ő cselek- 
vés-terük. Minden jelenük két időszárnya a szellemtől elvá- 
laszthatatlanul érleli bennük a múltból a jövőt; ez az ő foly- 

tonosan születő és újraszülető valóságuk, amely a szeretet 
szellemiségéből termeli ki az angelosz időlényét. 
Az Angelosz tehát; 


Idő - Erő - Szeretet 


Ezért a Teremtés elsőszülöttje. 

Így lép ki elsőnek Isten teremtő szándékából. 

Még nincs anyag, nincs tér, még a teremtés első lélegzeté- 
nél tartunk. 

Még csak időlények, cselekvő szeretetlények vannak. 

Ez az Angelosz-világ. 

Titok jár körül a Földön. 


János XVII. 1-26 


, Azzal a dicsőséggel, mely megvolt nekem benned a világ 
léte előtt", megemlékezik a Szentháromság mélyén való, lét- 
előtti életéről. 


Az emberi szenvedés kapujában eléje tárul egész isten- 
élete. Az a Szentháromság-élet, melybe most embervoltából 
hazatér. Az a megfoghatatlan, emberelőtti, világelőtti isten- 
valóság, az Örök Lévő, az Actus Purus, akkorról, mikor 
még nem teremtett. De léte: a Háromságának Örök Valósá- 
ga, a még egyetlen öröklétté tömörült, s még háromra nem 
szakadt Időtagolás. 

Múlt - jelen — jövő egysége lobogott. Most onnan veszi 
lendületét emberi szenvedésére. Indul a Lételőttiségnek 
mélységeiből, ahonnan a Teremtés indult és létükre vártak 
az angyalok és mögöttük a Mindenség embernépességének 
ígéretei. De még nem valósult semmi. 

És mikor mindent végrehajtottak Rajta és írva áll a ke- 
reszten, amit Pilátus , megírt": , zsidó király" . . . akkor. 

- Atyám, bocsáss meg nekik, mert nem tudják, mit cse- 
lekszenek. 

Akkor visszasóhajt a Végtelennel ölelkező emberlelke a 
nagy Kezdődés előtt már látott és eljövendő Egyesülésig, és 
a , Beteljesedett" szóban magához öleli az Atyában és 
benne, a Lélekben, egész örökkévalóságát. 

- Kezeidbe ajánlom . . . 


- eszméletcsere az emberiséggel . . . és az Emberfia haza- 
térése . . . mert a Halál után már nem ugyanaz az Ember- 
Jézus szólal meg, aki napról-napra velük élt, hanem az első 
feltámadt Ember, aki más létföltételekbe lépett a , negyven 
óra" után . . . és új fejezetét nyitotta az Üdvösség Történe- 
tének . . . 


1972. május 20. (23 óra 28 p) szombat 


, Abraham gue vous appelez votre pére a tresailli du désir 
de voir mon jour" 
, Látta és örvendezett" 
, JT a vu et son ceeur sfest dilaté de joie" 
(János VIID 


8. Látta és örvendezett . . . 


Most megláttam. Így van. 

Mert a Szeretet a szellemi lét intenzitása. A szeretet lét- 
erő. A szeretet nem egy már meglévő valakinek valamiféle 
magatartása, vagy vonatkozása, hanem a Létnek lényege. A 
szeretet már megvan a Teremtés előtt. A szeretet örökkéva- 
lóság, mert Isten lényege. Az öröktől fogva meglévő, terem- 

téselőtti Isten valóságos mivolta Szeretet. Addig nem értem 
a szeretetet, amíg nem teszem egyértelművé Istennel és ak- 
kor minden lételőttiség és létutániság szeretet. Amikor Isten 
volt minden mindenben és amikor Isten lesz miden minden- 
ben, akkor minden Szeretet volt és lesz. 

A teremtés szándéka pedig annyi, hogy Isten, aki Szeretet, 
szeretetközlést tervéz, de akkor még nem kezdődött a te- 
remtés, csak egyedül az Örök Szeretet szándékolta a világot. 
Akkor pedig a Világ nem egyéb, mint Szeretetpotenciál. 
Még nem valósult istenígérét. 

Isten nem szeretnivalót keres magának, mikor teremtésbe 
fog, hanem örök szeretetpotenciálját aktualizálja. Ha Isten 
örökkévalóságának nem a Szeretet volna soha el nem kezd- 
hető és soha be nem fejezhető tartalma, értelme, jelentése, 
sohasem világosodnék látássá előttünk a teremtés moti- 
vuma. Folyton azt kérdeznénk: ha Isten önmagának elég és 
Háromságos örökléte felfoghatatlan ígéretlét, akkor szüksége 
volt-e ránk, angeloszokra és emberekre, hogy szerethessen? 
De ezt a kérdést fel sem tehetjük, ha Ő Léte már maga a 
Szeretet. 

A Teremtés Isten természetéhez tarozik. Lényegéhez tar- 
tozik, hogy kilépjen örökléte tértelen Tavából és elkezdjen 
angeloszokat sugározni, személyekké organizálódó időlé- 
nyeket, akik csak azért tudnak jelenükben múltat és jövőt 
hordani, mert ezek az istenalkotta időlények voltaképpen 
szeretetlénvek. 

Isten fogyhatatlan szeretetlángjának megismételhetetlen 
személyiségekké sziporkázása mind egy-egy felvétel Istenről. 
Istenpillanat megteremtődésekor és Teremtőjének látásában 
határtalanul teljes, centrált, az Öröklétből a Létbe sugárzó 
szellemi eszmélés. 

Mindenestül szeretetből van. 

És mindegyik megkapja személyes időáramlása feletti 
uralmát. Megkapja azt az Egyetlenséget, azt az ismételhetet- 
lenséget, azt a hasonlíthatatlan centráltságot, amely egyedül 

Ő. A múlt és a jövő ölelkezése a Jelenben. Mert bennük 
megszületett az Idő. 

És az Idő éppen úgy nem idő szeretet nélkül, mint aho- 
gyan majd a teremtés következő fázisában a 7Tér nem tér 
anyag nélkül. 

Az Idő éppen úgy tele van szeretettel, mint a Tér tele van 
anyaggal. 

Ugyanúgy nincs üres idő, mint ahogyan nincs üres tér. 

A térről már kiderítették az anyag tudósai, hogy nem le- 
het anyag nélkül. 

Az időről még nem derítették ki a szellem tudósai, hogy 
valóságos idő nincs szeretet nélkül. Ezért az igazságért vissza 
kell lapoznunk valóságunk könyvében a Lételőttire és szel- 
lemi lényünkkel asszisztálnunk Istennek az angeloszok te- 
remtésénél. 

Meg kell előznünk ember-világunkat. Mert csak az ange- 
loszokon át tudjuk megérteni ember voltunkat is. És. minden 
angelosz hatalmat kapott a saját időáramlása — szeretethul- 
láma - felett. 

És ezt a hatalmat gyakorolni kellett. 

Az angeloszoknak centrált szellem-eszmélést adott és fe- 
lette gyakorolható hatalmukat akaratnak nevezte. És a múlt 
megmaradásában és a jövő megjelenésében megadta nekik a 
szabad döntés képességét. Így mindegyikből a szellemi 
egyetlenség zárt világa lett:személyekké váltak. 

És az időlények miriádjainak élete megkezdte a teremtett 
Létet. 

Akkor - mert most már volt , akkor" — ezt a tértelen, 
szellemi Kozmoszt Isten a Maga Láttató Erejével olyan 
probléma elé állította, amelynek személyesen akart megol- 
dásával minden egyes Időlény eldönthette, hogy hű marad - 
a szeretethez, vagy nem; vagyis akar-e szeretetlény maradni, 
vagy nem. És ennek eldöntésére teljes világosságot adott 
nekik. És akkor Isten engedte dolgozni az Idő Törvényét, 
mely a Szabadság törvénye. Es nem minden angelosz akart 
szeretetlény maradni. 

Titok jár körül a mindenségben. — j 
Hogyan egyesül a Tudás és az Elet? És hogyan válik 
vissza szeretetté? 


9. Visszanézek 
1972. május 28. (23 óra 54 p) vasárnap 


Van egy empirikus istenbizonyítékunk. Erősebb, mint az 
összes racionalista szerkesztmények együttvéve. Mert él- 
mény. Bergson vallásalapozgató könyvének végső konklú- 
ziója a nem zárt, hanem , nyitott" morál Istene, akit a misz- 
ticizmus empíriája megszavaz. Nyelvben, kultúrában, éghaj- 
latban, véralkatban, szóban és gondolatban. Különböző 
, misztikusok" mind egyféleképpen beszélnek, amikor Isten- 
ről van szó. Isten a Szeretet, 

Kong maga a szó. El van koptatva és már alig van jelenté- 
se. Mi mindent neveztek , szeretet "-nek! És mi mindent ne- 
veztek , Isten"-nek! És hányféleképpen értették, hogy ez a 
kettő egy! Hogy amit , Isten" névvel illetünk, annak alap- 
anyaga szeretet. És hogy amit , szeretet" névvel illetünk, az 
egyedül Istenben teljesül. És hányféleképpen nem értettük 
Őt, a Szeretetet és magunkat! És hányféleképpen értettük Őt 
és egymást! 

De minden értetlenség fölött és alatt, minden problémán 
kívül és belül, minden kutatás fölött és alatt győzelmesen 
maradt a makacsul újrabeszélő kadencia: Isten a Szeretet, 
Isten a Szeretet! Isten a Szeretet . . . 

És amint ezzel a szóval egyre telítettebben megyünk 
vissza a múlt felé, az egyéni eszmélésen át, a sejtmunka fíilu- 
main át, a Kozmosz dübörgéseinek hullámain és a szírérák 
csendjén át vissza, vissza a múlt jövőteremtő hatalmának 
erejével, ez az egyre növő múlt egyre növő jövendőt termel. 
Szárnyak tárulnak, időszárnyak . . . nem Wells , időgépén", 
hanem a múlt hatalmának a jövőbe tolulásával és a jövő te- 

remtődésének a múltra világító fényességével. És ez a vissza- 
térés nélkül való visszafordulás egyre izzóbb látványt te- 
remt, amint újra hangzik: Isten a szeretet, Isten a szeretet, 
Isten a szeretet . . . 

Ki mondja? 

Isten mondja? Az Elet mondja? Az eszmélő lélek mondja? 

A Valóság mondja. A fejlődő, növő, beszélő Valóság 
mondja. Maga a Lét mondja. Mert nélküle nem lenne Lét. 
Visszakeresés. Hiszen a Lét mögé készülünk. Hiszen az Ígé- 
retvilágba indulunk! Oda, ahol egyedül van az Isten és Ő a 
Minden Mindenben. Mi: akkor ez a Minden? Mi van akkor 
ebben a Mindenben? 

Ígéret, Mindennek ígérete. Minden nemlévőnek létrevá- 
gyakozása. A léttelen örökkévalóságnak Létté terveződése; 
de még nincsen tény sehol, még nem történt semmi; az Ígé- 
ret telítődni fog, születik a jövendő: Isten teremteni készül. 

És megmozdul az Öröklét, és megszületik az Idő. És ak- 
kor milliárdnyi szellemi eszmélés egyszerre megtudja az első 
teremtett Valóságot: 


- Isten szeret engem - 


És mostantól fogva eszmélés van, mert kilépett az örökké- 
valóságból az Idő. És az Idő egyénekben lakik. Egyéncentrá- 
ló, zárt a többi előtt, nyitott ha akar, és mindegyik azt 
mondja: , Szeretet vagyok". 

Mi lenne más? Mi volt, amikor ő még nem volt? Miből 
volna másból? Szeretet vagyok - mondja, mert szeretetből 
készültem, szeretetből egyénültem, szeretet lettem, olyan, 
mint aki engem alkotott. Ezt mind mondja. De mind más- 
képpen mondja, és mindig szebben mondja. Ebben a szépü- 
lésben él a léte, ez a szépülés, gazdagodás az élete. Nincs 
tere, nincs súlya, nincs formája, se körvonala, tisztára Idő. 
Léte erőhullámzás, léte szeretetjáték: ott játszadozik, mint a 
gondtalan gyermek, játszik majd egykor az apjának lábainál 
- pedig még nem történt semmi más, mint az, hogy az 

Örökkévalóság megszülte az Időt. Csendben. Zajtalanul, 
ahogy majd egykor az Ember is születik. 
És ez a Titok jár azóta körül a Mindenségben. Ennek 
csak egy parányi része a Földnek titka. Amit nem értünk. 
Azért nem értjük, mert előbb az angeloszok válságának 
titkát kel! megpillantanunk. 


Az ősbűn nem a [Föld problémája, hanem a Teremtésé és 
a Teremtés problémája a Mindenségé. Az ősbűn kozmikus 
titok, annak a pszichosomatikus egységnek titka, amelynek 
megoldásába Isten a teremtéssel belebocsátkozott. 

- Láss! — mondta neki Jézus, — meggyógyított a hited! 

És azonnal látott és követte Jézust, istenmagaszialással. 


10. De az ember még messze van 


Még nincs távolság. Csak időmeredés, időhullámzás, idő- 
gördülés van. Tértelenül. Milliárdok az Időlények és mind 
szeretetből vannak, mert az Öröklét időtlenségéből a Szere- 
tet a Létbe dobta őket. Igen, tudom, térszavakkal élek, de 
azokka! időről beszélek, mert amit mondok, azt ember 
mondja és azokkal ember próbália a Teremtés küszöbét 
megérteni. 

Tehát itt vannak. A tértelen Sok. A testetlen Időhata!om. 
Az egyénekké szikrázódó Szeretet. 

Ha Isten a Szeretet, akkor a Szeretet az Ősvalóság. A sze- 
retet kibírja a lételőttiséget, és az első létsziporkák, időben 
futó tűzfonalak elkezdenek emlékezni és várni, elkezdenek 
múltat őrízni és jövőt teremteni, elkezdenek tudni maguk- 
ról, elkezdenek személyesen eszmélni. 

Mindez egyszerre. 

A Teremtés pillanatában. 

Mikor az Örökkévalóság megmozdul és Idővé történik. 

,, Történik". 

És a történés az, hogy iaindig valami más lesz belőle, 
mint ami volt. Az, hogy mihelyt folyamattá lépett k: az 
örökkévalóból, már csak hordja, de már nem éli az örökké- 
valót. Nem , van", hanem más , lesz mint ,, volt". Ez az Idő 
csodája. És mert jelenébe szorítja múltját és jövőjét, folyton 
teremtődik. Teremti magát, olyan, mint a Szeretet, akinek 
műve. Opusza. Nem tud megállni. 

Az örökkévalóság megmozdult és személyekké sziporkáz- 
ta magát. És mindea , személy" tűzvonallá lett, mely hordja 
a múltját, markolja jövőjét. És a tértelen angelosz-világ ére- 
kel! 


— Vagyok! - 


mert csak az , van", aki önmagát teremti tovább, és csak az 
az igazi Lét amely nem tud megállni, míg meg nem gyújtot- 
ta öröklámpáját és el nem kezdi a végeláthatatlan minák ha- 
zafizetését . . . de ehhez még az emberre kell várni. 

Mert a Lét kapuján átlépett angeloszok mögött az embe- 
riség is létre vár, mint megfogant istenszándék. 

Es ez az Istenből kisugárzott és a szeméiyek miriádjaivá 
kivalósuló Idővilág azzal kezdte meg életét, hogy meghallot- 
ta az Isten hangját, hogy megméressék az időntúli örökkéva- 
lóságra. Mert emberi elme látása számára kettő van. Két 
örökkévalóság, mely csak egy. Mégis van , egyik" és ,,má- 
sik". Az egyik időmögötti, a másik időntúli. Az egyik idő- 
teremtő, a másik időmegállító. És ez a kettő átöleli gyerme- 
két és átjárja mozgó erőterét, az Időt. 

És az Idő születésnapján a valósulás , kezdődésekor" 
megszólal az Isten. Es meghallják a személyekké kristályo- 
sult időlények mind, akik Szeretetből vannak és éppen most 
egységesültek személyekké és az istenhangot várják: akarni- 
ok kell azt amivé lettek, mert különben a teremtés akarata 
nem az övék. Most cselekszik először a megfoghatatlan szel- 
lemszabadság. 

— Akarod? - 


hallatszott végig az Idő tértelenségén. 

És megrezdültek és kettéváltak az időmindenség mi- 
riádjai. 

És nem minden angelosz akarta azt, amivé lett. Szembe- 
szállt a létével. A Nemlét megfoghatatlan birodalmába 
került. 

És akik akarták azt, amivé lettek, azok átölelték a létüket, 
a megfoghatatlan és mégis valóságos időlétet, mely elindul 
Istenben a létfokozódás útján. 

Mindkettőre rászakad a múltja törölhetetlenül: egyik a 
Lét fogyása, másik a Lét növése. Mindkettő megállíthatatlan 
és mindkettő az Örökkévalóság felé zuhan, vagy száll. 

Megszületett a bűn: ellenállás a szeretetnek. 

Megszületett az istenbe-merülés szabad választásból. 

Ebből két szellemi valóság lett a teremtés küszöbén. 
Hova megy ez a két valóság? Nincs többé mód az egyetlen- 
ségre? Marad mindig ellenfele a Jónak, azért, hogy a Jó le- 
hessen? 

Nem volna elég, hogy ez a fogyatkozás, mely az időbelé- 
pés bemenő küszöbén történt, nem élné túl az időből kilépés 
küszöbét? 

Az angeloszok bűne csak akkor teljes és akkor lehet örök- 
kévaló, ha a döntésben egészen tisztán és teljesen , láttak". 

De tisztán és teljesen csak egyetlenegy Valaki lát. Lét elé, 
Lét után is. És ha a bűn országának látása nem terjed túl a 
két öröklét kapuján, akkor fogyatkozásuk a növekedés ellen- 
pólusán nem állhatna meg? Es nem szünhetne meg? 

Nem az-e a természete a fogyásnak, hogy egyszer elfogy?! 

És a növésnek, hogy határtalanul nőni tud? 

Csak a növésnek van öröklétre képessége, a fogyásnak 
nincs. 

Ha a teremtésben szükségszerű volt a Szabadság bűne, va- 
jon nem szükségszerű-e, hogy a teremtés idővilágának lejá- 
rásával az is lejárjon? És ha a teremtés az akaratszabadsággal 

létrehívta a poklot, vajon nem kell-e a teremtés lezárulásá- 
val és az Öröklétbe való visszaömlésével annak is elfogynia? 

Ha az időlények megjelenése előtti öröklétben a bűnnek 
csak előrelátása volt meg, nem kell-e az időlények teremtés- 
folyamatának lezárulásával a bűn következményének is el- 
fogynia? Nem úgy kell-e teljesülni a teremtés szimmetriájá- 
nak, hogy így legyen az időlét előtt is, az időlét után is: 
egyedül Istenünk minden a Mindenben? 

Hogy így a Teremtés megharcolja és eltünteti a bűnt? 

Nem ez beszél az Irgalom nyelvén? 

Nem így teljes Isten győzelme? 

És akkor a sötétségek és az emberi borzalmak már az el- 
indulásban le vannak győzve. Már születésükben halálra 
ítélve? 

És akkor van egy örökkévalóságba ágyazott Idővilág, a 
testetleneké, és a bűnnek nem örök szenvedés, hanem a 
, semmisülés" a büntetése. A nemlét. Mert a Lét kifogyott. 
Az emberiség szenvedésének megértése csak ennek az első 
megértésnek a folytatása. 

Ha a Lét előtt a bűn nem volt aktuális, hogyan legyen a 
Lét után a szenvedés aktuális? Ha a teremtés bejáratánál 
már az időlényeken megvalósult, akkor a teremtés kijáratá- 
nál az Uj Jeruzsálemben sem élhet a következménye. ,,Ho- 
gyan lehetne akkor Isten megint minden mindenben"? Mint 
ahogy a belépő küszöbön a bűn megjelent, a kilépő küszö- 
bön el kell tűnnie . . . 

És ha ez a sorsa az , Ellenséges embernek", akkor mi a 
sorsa annak a világnak, annak az angeloszpártnak, amely az 
angeloszok időlényeiben nem a Nemlét Arka, hanem a Lét- 
nek Orma felé indult? Akik nem szembeszálltak létükkel, 
hanem átölelték!? Mi lett azokkal, akik nem a Lét fogyása, 
hanem a Lét növése felé indultak? 

Ezekben fogan az emberteremtés szándéka. Ez a folytató- 
dás a mi emberi létünk prelúdiuma. Azzal indult a mi te- 
remtésünk szándéka, hogy ezek elkezdték énekelni a 

Prefációt. 
Benne van a daluk 
minden szentmisében 
Ámen 


11. Az angeloszok és az ember 
1972. jún 27. (0 óra 20 p) kedd 


Ők az angeloszok. (Már sok évvel ezelőtt mondtam ezt.) 
Mikor még nem döntöttek saját szabad szellem-eszmélésük- 
kel a teremtésben vett szeretet-alkat mellett, csak a teremtés 
alfái, időlények voltak. Mikor beleegyezéssel ölelték át saját 
létüket, akkor váltak , angeloszok"-ká, Isten cselekvőivé. 
Isten Háromságának az örökkévalóságba zárt egyedülvalósá- 
gából tértelen létté sugárzó, teremtő és cselekvő folytatódá- 
sokká, szerves egyenetlenségükben, az isteni akarat közvet- 
lenül átvett választóivá: angeloszokká. 

Ez a görög szó már embermű, már embergondolat és en- 
nek a jelentése az emberiség empíriájában ered, amelynek 
tapasztalatvilágában ott vannak a számukra térbe, fénybe, 
sőt látható anyagba öltözött időlények, akik eljárnak az em- 
berek közé, emberformát öltenek, hogy meglássák és meg- 
értsék őket; szárnyasan vagy szárnyatlanul, Zakariásnak és 
Máriának (ki tudja milyen látványban, nem mondták el), 
Tóbiásnak és a szent asszonyoknak, és azóta is az ő ember- 
ábrázolásuk elfogadott stílusában annyi fényérzékeny lélek- 
nek, közléseinek átvételére, akiket időlényük tudomásulvé- 
telére alkalmassá teremtett az Isten. Az így átvett tényekből 
tudtuk meg, hogy vannak és ezen az alapon adtuk a nevüket 
is: angeloszok. Az isteni szándékok küldöttei mindig ajándé- 
koznak láthatóan vagy láthatatlanul, legjobban akkor, mi- 
kor emberi lélek-eszmélésünk hozzánk rendelt szellempárja 
gyanánt, mint természetfölötti életünk részesei őrangyalként 
válnak erőtérré körülöttünk és erőforrássá bennünk. 

Számunkra angeloszok: küldöttek, Isten akaratának to- 
vábbítói, — és most, éppen most az igent-mondás teljesedésé- 
nek pillanatában indul Isten világteremtő szándékának má- 
sodik fázisa: angyalteremtés után emberteremtés — munkára 
indul az időlények feszültség-világa. 

Isten pedig térré teremti a Káoszt és elkezdődik a szel- 
lemtől átjárt anyag. Mert a teremtésre váró embernek szel- 
lemtől átjárt anyagos térre van szüksége. 


1972. július 8. (14 óra 24 p) vasárnap 


Ennek a lelkiórának végén olyan benyomást tehet a gon- 
dolkodásom, mintha nem hinném a , pokol" örökkévalósá- 
gát. Pedig belülről, 

, belül bizonnyal, 

nem kívül, 

belül" 
azt érzem, hogy valami más értelmet próbált elgondolni 
bennem egy tevékenység a , pokol"-ra és az , örökkévaló- 
ság" szóra. 

A , pokol", vagyis az akart és végleges , Rossz", az valami 
eltűnés a Létból, az , örök" az pedig nem az elgondolhatat- 
lanul végtelenedő Idő, hanem a továbbfolyamatosodásnak 
képtelensége. Nem tudom még, hogy miképpen válhat , va- 
lósággá" egymással kapcsolatban ez a két gondolat. 

Ebben az értelemben azok az időlények, akik nem akartak 
szeretetlények maradni, amikké teremtődtek, a ,,/Non 
serviam!" népe, egyenként és összesen, a saját, véges aka- 
ratszabadságánál fogva a Nemlét küszöbére lépett, azaz ha- 
lálraitélte ö; magát. Az angeloszbűn a szeretet megtagadásá- 
ból folyó ha.igyőzelem. A Lucifer, Fényhordozó e ,, Non 
serviam" gesztusa kizárja őt az örökkévalóságból és ezzel a 
, folyamat"-ba zárja önmagát. Az a centrált angelosz-sze- 
mély, a benne felfénylő teljes világosság birtokában bele- 
söpri a maga megrontott szeretetlényét a lezárulásra képes 

Időbe és időlénye öröklét-képtelen lesz, mert csak szeretetlé- 
nyek tudnak kilépni az Időből, mert az Öröklét kapujára 
, Szeretet" van írva. 

A tervben lévő ember, a már az , angyalbűn" idejében is 
megígért ember lényege is majd időlény voltából fakad, de 
itt vár most még a teremtő Szándék következő kapujában 
ezt az időlényt , emberré" tevő, léttágító materiális tériesség. 
És mivel az emberi , lélek" anyagos térbe van szánva, tőle 
nem kérdezik meg teremtett lénye kapujában, hogy akar-e 
szeretetlény lenni. Neki a lélekmunkára köréje adott testies- 
ség feltételei között majd úgy kel! apránként akaratszabadsá- 
ga , tettei "-vel az évmilliárdok múlva beálló jövendőben ki- 
dolgozni a szeretet győzelmét: az ember öröklétének is ez az 
ára. 

Ő majd az anyagos térben dolgozó időlényével tettenként, 
gondolatonként, hitenként, a kisujja minden mozdulatával, 
sok bukáson, tévedésen, megbánáson és megbocsátáson át, 
időlényének anyagos mivoltából folyólag az életére borítha- 
tó irgalom-közegben dönti el egykor örökkévalóságát, azt, 
hogy akaratszabadságával majd tudja-e szeretetlénnyé fel- 
dolgozni magát, - mert neki majd lehet , megbocsátani". 
Mert míg a , lelke" az , anyagon" dolgozik, addig nincs szá- 
mára ennek végleges és visszavonhatatlan eldöntése. 


1972. júl 11. (15 óra 23 p) kedd 


Ezért lesz az ember más lény, mint az angelosz; Isten te- 
remtő gondolata folytatódik. A teremtő munka kiépül. Az 
Örök Tett tovább dolgozik, ott van a hatalmas szellemi 
munkatábor, az időlények testetlen, tértelen serege és a kö- 
vetkező gesztusra vár. Valami ugyan lehullott belőle, valami 
, nincs", és a nemlét szörnyűsége emészti testetlenségét. De 
munkakészen áll és a teremtés következő aktusában szolgá- 
latra vár a szeretetlények határtalanja, ahonnan a , Non ser- 
viam!" kiesett, és az a gyötrelme, hogy megízlelte a létet, és 

, nincs". A szeretethadak pedig a Teremtőből kihullott sze- 
retetcseppek, ezek az istensziporkák, ezek a tértelen fények, 
a következő teremtői gesztusban megismerik az anyagjárta 
teret, a térjárta anyagot, mert most az idő tértelenségéből 
Térré tágult a világ, születik a fizikai Mindenség a Leírha- 
tatlanban (készül a messze-leendő , ember" tanyája), és a 
belehulló időlények most az Úrtól megkapják - mert vállal- 
ták - ennek a Mindenségnek szeretetszolgálatát. 

És indul a Lét teljessége: a szellemiségtől átjárt, anyagfor- 
máló, életígérő, lélekígérő Mindenség. Történelem, a Te- 
remtő akarat, az Örök Szándék megvalósulásának ,,Vi- 
lág"-a. 

Mert Isten , embert" is akart, nem csupán , angeloszt". 

És mert embert, , emberlelket" akart, a Mindenségben el- 
kezdte építeni az ember lakóhelyét. 

És te, ember, most úgy nézz fel arra a csillagos égből rád 
pillantó mindenségre, hogy kitárt karral mondd: — 


— Íme, az én Házam! - 
mert számomra épült. 


12. Krisztus-Arc 
1972. júl. 21. (11 óra 23 p) péntek 


Amit Gellért mondott, az átvilágított engem. Abban a lét- 
előtti Istenszándékban a gyújtópont volt és marad a Krisz- 
tus-Árc. Minden történésben ez a teljes , Arc" akar megva- 
lósulni. Ezen az Arcon kell minden valósulásnak eldőlnie. 
Egészen aszerint, hogy ezt az Arcot mennyire valósítja meg. 
Ez az Arc a nagy kritérium, a jövőnek választópontja, és a 
szeretetlénnyé teremtett angelosz-világ — mint minden -— 
ezen az Arcon él vagy bukik. Az angelosz egyetlen gesztus- 
sal, a majdan megjelenő ember hosszú munkával, apró tet- 
tekkel, azokkal az infinitezimálékkal amelyekből az ember- 

élet áll. Az angelosz egyszerre dönt; az ember botladozva 
dönt. Az angelosz egyetlen villanással teremti meg örökké- 
valóságát, az ember porszemenként, spóránként, sejtenként 
készíti. 

Amikor az angelosz szeretetlényének megadatik a nagy 
választás-pillanat, akkor ez a Krisztus-Arc néz a szemébe. 
Abba az öröklétre szánt szellem-eszméletbe, amellyé terem- 
tetett, hogy örök jövendőt válasszon magának. Az istenszán- 
dék felvilágolt előtte. Megpillantották a lételőtti világpoten- 
ciált. Azt az ígéretvilágot és benne az ő szeretetlényük teljes 
szerepét. Egyetlen képben éledt előttük, mindegyiküknek 
egyetlensége előtt, a személyesen centrált , Szabadság"-tól 
megvilágítottan a minden idők cselekednivalója és annak 
mélyén a tündöklő Krisztusság. Azt mondom, ,,Krisztus- 
ság", mert egyetemes, kozmikus és személyeknél személye- 
sebb. És meglátta, megérezte, megtudta mindegyik az egyet- 
lenségükre eső teljes feladatot; ezt a minden szándék minden 
, részecskéjéig" való egybeolvadást a Teremtő szándékkal: 
és az anyagon játszadozó embert; és az asszonytól született 
Istent; és a minden valóságnak szellem-anyag testvérségét, 
amelynek cselekvő, szerves részévé kellett válniok az Isten- 
től merített Szeretet korlátlan odaadásával. Megtudták szí- 
nes és mélységes látásban üzenet-szerepeiket, feltüzelt előt- 
tük az emberi Eszmélés rejtett kigyúlása, feldalolt bennük 
a barlangban Születőnek bölcsődala az emberlélek isten- 
szolgálatának keretében az ő üzenetvállalásuk, a lélek- 
kapcsolás, az eszmélet-cserélés, a szellemiségnek az anyagi- 
sággal való küzdelmes összeszokása, az örökké bűntelenné 
szentelt angyalvilágnak az anyagos emberlelken való testvéri 
őrködése, az Isten Második Személyét az anyagba öntő 
Teremtésnek folytonos üzenetszolgálata, amelyben az Örök 
rendeltetését teljesíti az. isteni Akarattól keresztülsugárzott 
személyes cselekvés-szabadság. 

Ebben a pillanatban felvillant a miriádok angeloszainak 
végleges és visszavonhatatlan döntése. Kétféle volt. Nem 
akartak mind szeretetlények maradni a szolgálatban, és ket- 

tévált az angelosz-sereg és , láttam mint a villámot lehullani 
az égből" - mert csak a zuhanás látszott, az emelkedés el- 
kezdte betölteni a tértelen Időlétet. Az Angyalbűn az ange- 
loszok időlényében fogant. Eszmélésük megértékelte a terv- 
bevett istengondolatot, és szeretetlényük nem tágult ki felé- 
je. Ennek az istengondolatnak, a pszicho-kozmikus lét ter- 
vének, az Isten Emberré születésének a szeretet határtalan 
tágulására volt szüksége. Az angelosznak saját szabadságá- 
val istenközelségbe kellett növekednie. A szabadság ado- 
mányának határtalan erejével. A szabadság gyakorlatának 
vakmerő kiáradásával, amelynek megállíthatatlan forrásozá- 
sa adatott erre a pillanatra. Az angeloszbűn döntéspillanata 
olyanforma döntés az Örökkévaló felé, mint az Eucharisz- 
tiapillanat a Coenaculumban. Annak is volt sötét oldala: 
mikor Júdás kilépett a teremből. Ennek is volt sötét oldala, 
mikor a Non serviam lebukott az Égről. De mind a kettő- 
nek megvan a mennyei, a pozitív, a növő oldala, amely 
Örökkévalóságot vásárol a Nemlét helyett. 

Igen, mind , szolgálatra" voltak teremtve, szeretetlények- 
ké, Istenből valósítva, de akaratszabadságukkal kellett Igent 
mondaniok ismert feladatra. Ezzel a tettel váltak felelős idő- 
lényekké. Máriától is megkérdezte az Úr és választ várt az 
Angelosz. Ez is örökkévaló pillanat. Ebben is ott van a sötét, 
a Sátán eltiprása, és benne van a növő fény az Istenszülés és 
a Megváltó Elet felé. Isten szokása ez, valahányszor öröklé- 
tünk történetének válságos pillanatához nyúl. Mindig felis- 
merjük tetteiben az eszméleti szabadság határtalan tisztele- 
tét. Nem teremtette angeloszait készenlétben álló szolgálók- 
ká, megvilágította őket üdvösségrendjének szándékáról és 
megkérdezte őket: szolgálsz-e örökkévalóságomnak? 

13. És a , Non serviam? hova lett? 


Mert a , Serviam"-ról tudom, hogy hová lett. Az ismeret- 
len dimenzió-számú tér-idők végtelenéig nőttek és azon túl 
teljes személyiségükkel felfokozódva Istenbe merültek. A 
felfoghatatlanul személyesbe Istenen belül. 

És a , Non serviam"-ok a tér-idők eltűnésével maguk is 
eltűntek? Vajon csökkenésük eredményeként elfogytak? Va- 
jon egyénenkint önteremtődésük kimerült? Akkor hová let- 
tek? Talán ez az egyetlen értelme a , Semmi"-nek? Ez volna 
az , ő semmijük"? A bűn elfogyott, elszáradt üledéke, poron 
aluli , semmi"? Ami negatív, az Istenben elfogy? És ami po- 
zitív, az határtalanul növekedik? 

Vajon meg kell állni itt? 

És ha az Ösbűn az evolúció szükségszerűsége, akkor csak 
az egyéni eszméleti szabadság emelheti ki a magától selejtté 
lehulló lényt a létbefoglalódó cselekvések növő célja felé. Ez 
a beláthatatlan jövő áll előttük? 

És mi lesz a , Non serviam"-mal? 

Mi lesz, Istenem? 


1972. júl. 23. (22 óra 45 p) vasárnap 


- Akik a szolgálatot vállalták, azok létük növekedésére 
döntöttek. Akik a szolgálatot nem vallották, létük fogyására 
döntöttek. Nem természetszerű és igazságszerű-e az, hogy 
amazok határtalanul nőnek, azaz túlnőnek az Időn, emezek 
pedig - az Időbe zártan - eltűnnek az idővel és nem lépik át 
az Idő határait? 

Elfogynak, mire bejutnának az Örök Jeruzsálembe. Az 
Idő számukra a tudott semmisülés folyamata, ez a kárhozat 
formája. Ha az Idő világa előtt nem volt tagadás, hogyan le- 
gyen tagadás az Idő világa után? Nem önként adódik-e, 
hogy mihelyt az ősbűn, tettese, a , folyamat" akkor a , folya- 
mat" lezárulásával az idővel együtt megsemmisüljön? A 

, szabadság" időlénynek lehet csak szellemi mozgatója; a 
szabadság-szülte bűn ne volna az Idő határai közé zárva? 
Minden termékével együtt? És akkor az a , Gyehenna" vala- 
mi időtéres barlang, amelynek meg nem szűnése csak időha- 
tárig érvényes, és nem tud belépni oda, ahol Isten lesz min- 
den mindenben; és az , evolúció bűne" az evolúció határáig 
tart következményeivel együtt. Mindenestől megfér az akár- 
hány dimenziós időtérben, vagy téridőben, és már nem lép- 
het be, mert nem is volt ott az időtlen Öröklét Istentől átjárt 
teljességében. És ez a Földre nézve lehet Ádámbűn, a Min- 
denség hajnalára nézve lehet angeloszbűn, más világok más 
téridő-dimenziója más anyagszellem-kettősök számára lehet 
bármilyen, számunkra elképzelhetetlenség, számunkra el- 
gondolhatatlan megoldásokkal. 

És így lehetséges kihajolni az Idő párkányain, ha legfel- 
jebb a végnélküliségnek csupán a lehelletét szívjuk is be, és 
ez a lélegzet táplálja mozgásunkat saját téridő-kereteinkben 
és mert így másképpen nézünk Istenre és magunkra és em- 
berlélek-társainkra és  angeloszszellem-társainkra. Mert 
másképpen érezzük meg, hontian jöttünk és hová megyünk, 
ha véges méreteinkből kilépni megkísérlünk, és megérezzük 
létünk határait azzal az emberlélek mélyén spórádzó, ébre- 
dő életre kívánkozó érzékkel, amelynek valamilyen fokozó- 
dását ígéri már annyi is, amennyit most messze látvány- 
ígéretté tesz bennünk a Gondolat. 

Az a gondolat, amelynek a krisztusi , Láss" a felszólító- 
módja, és amelynek megvannak az éledő pillanatai, a felvil- 
lanó parányi sziporkái az Öröklét szomszédságának érzése, 
nem, nem is , szomszédság", hanem igazi jelenvalóság, az 
Idő szitáján átszűrődő sejtés, valami fénynek ígérete, amely- 
ért a jerikói vak módjára sóvárgunk és sóhajtozunk a Szent- 
szellem lélegzetével. 

Ennek a Látás-nak ígéretei reszketnek ezekben a lélegze- 
tekben. 

És a Gondolat mesél nekem tovább. A szenvedés időmun- 
ka. mint maga a bűn is időmunka volt. Hogyan lépjen ki ab- 

ból a téridőből, amelyben született? Ugyanezen a téridőn 
belül is megérezte már az Örökkévalóságot is, amely átszűri 
a folyamatot, szintetizálja az Időt a Múlt megmaradásával és 
a Jövő megjelenésével. A szellemjárta Idő, vagy az Időjárta 
szellem csak így érthető, csak így válik benne a , teremtő- 
dés" önmagát megújító valósággá. Talán a puszta , anyag"- 
nak csak elszigetelt pillanatai lehetnek; valami por-lét; és 
egyedül az Időnek öröklét-rokonsága teszi a Múlt és a Jövő 
ölelkezésévé. 

Persze hogy másképpen van benne a Jelenben a Múlt és 
másképpen van benne a Jövő, csak ontológiájuk szimmetri- 
kus és fenoménjük más kvalitás, más cselekvéstermészet, 
akár az , a fronte" és az , a tergo", de mind a kettő a terem- 
tődést szolgálja; és a múlt egyedül nem tudna teremteni 
puszta megmaradásával, ha az a jövő a maga tevékeny onto- 
lógiájával nem akarna folytonosan tüneménnyé válni a Je- 
len számára. A Jövő titkos keze minden ujjával a múltba 
mélyed az Istenen át: mélységes létházassággá egyesülnek: 
az első és tisztán szellemi párosodás ez, amelynek csak 
ügyetlen utánzása a növényi, meg állati, meg emberi nem- 
zés, egészen azokig a titokzatos emberlélekvalóságokig, ami- 
kor két eszmélet magyarázhatatlanul egymásra talál és ki- 
cserélődik. A Jelenné házasodó Jövő és Múlt ezt a diktandót 
teremti meg a majdan eljövő Evolúció számára már az ange- 
loszok megteremtésének pillanatában a Teremtés Alfája- 
ként, hogy induljon a Lét, az istengondolat valóraváltása. 

Ez a szellemi házasság az Idő születése. Az Idő tengerén 
úszó Jelen szigete így születik. Az a Jelen, amely tünemé- 
nyileg oly kevéssé konkretizálja két teremtő szellemiségét, 
oly szegényen világítja meg őket, de színben, hangban, erő- 
ben magábaöleli és hordja mind a kettőt, mint a megtermé- 
kenyült sejt a reákeresgélő spermát és petét, és hordja rá az 
ismeretlent az ismertre, a még-nem-lévőt a már-voltra, a 
lenni-akarót a megtörténtre, a létutániságot a lételőttiségre 
és ezzel leleplezi az Idő igazi természetét, amelyben a volt és 
a leendő , Ens" létezik. 

Ne mechanizáljuk el ezt a teremtett csodát, amit Időnek 
hívunk és csak alig pár évtizede, hogy kezdünk barátkozni 
vele. Az Idő megpillantása a Feremtés Küszöbére állít ben- 
nünket. Vessük le formuláinkat és álljunk oda arra a jerikói 
útra, és ha csitítanak is bennünket az Ő apostolai, csak pró- 
báljuk kérni még hangosabban azt az egyetlen szót: 


-— Láss! - 


1972. júl. 24. (0 óra 8 p) hétfő 


Mit olvasok ki a múltnak és jövőnek ebből a szerelmi ket- 
tőséből? 

A múlt egyedül nem tud teremteni. Benne a Lét bősége 
tódul előre. De merre? Minden irány előtte van. Elágazások: 
merre? A jövőre van szüksége. Az sem tudna egyedül terem- 
teni. Nincs miből. Szándékokkal jön. De anyagot kér: mivel 
dolgozzam? 

Ezért keresik egymást. Történtség-szálaik és szándék-szá- 
laik egymásratalálnak, összefonódnak, centrálódnak, mert 
megszólalt az Eszmélet. 


14. Az Idő születése 
1972. júl. 26. (4 óra 11 p) szerda 


Az Idő születése az Eszmélet születése. Eszmélést pedig 
kétfélét valósított a Teremtő. Egyik az Időlényeké, még az 
anyagjárta tériség előtt, a tiszta történés, a szellemeszmélet, 
a tértelen Idő valósága, melyben erőhullámok centrált egé- 
szei vannak munkában és ennek a múltnak szakadatlan 
, Maradása" és ennek a jövőnek betolulása és folytonos je- 
lenné teremtődése él. Ez a szellemiség azokká a nagyfeszült- 
ségű szeretetlényekké organizálódik, akiket mi, későbbszü- 

lött , emberek" angeloszoknak nevezünk és Istenben, terem- 
tésük szándékában, céljában (ígéretében), jövőjében, mint 
istengondolat már jelen vagyunk. Az angeloszok értünk 
gondoltattak el és teremtődtek már előre a mi létünk előtt, 
ugyanúgy, mint ahogy a mi evolúciós teremtődésünkben 
már szándékban, akarásban, istenigéretben ott volt a világ- 
egyetem célja, a mindent az eljövendőből irányító Krisztus. 
Ez a jövendőből-irányítás itt valóságteremtő, mert a Krisz- 
tus-Szándék már dolgozik az Atyában az angeloszok terem- 
tésekor, mert úgy és aszerint vannak teremtve, hogy az evo- 
lúcióban majd az embereken át Krisztusig, az Egyetlen Célig 
és annak az Öröklét teljesedéséig menjen az istengondolat- 
ban már a Lét aktualitása előtt élő folyamat, amelynek 
mindnyájan részei vagyunk a , Ma" folytonélő aktivitásá- 
ban. Így van a Szellem-eszmélés mélyén, az angelosz-öntu- 
dat tértelenségében már ott az Isten örök Gondolatában fa- 
kadó eljövendőség ígérete a Jövőnek mélyén a szándékolt 
Krisztus-Arccal már az Időlények eszméletének megterem- 
tésében. Már ebben az először megszólaló, Istenre visszané- 
ző eszméletfajtában, amelyet későbbi testvére az anyagos 
térben kitáruló embereszmélés majd az anyagos térbe dob, 
amikor megérteni próbálja. 

És ez az a másik eszmélés, amelynek személyes tapaszta- 
lása a mienk. Ezen keresztül és ebben nézünk vissza a mö- 
göttünk előteremtett angelosz-eszméletre, amelyet emberies 
lélekeszmélésünk, mihelyt szemléletének munkájába fog, a 
térbe, annak végtelenébe kiborít és onnan merített kifeje- 
zéseivel próbál az istenalkotta evolúciós Opusz ormára ten- 
ni, mint kezdődést, mint az Öröklét megmozdulásának első 
termékét, mely folytatásra vár, és az emberteremtésben van 
a folytatódása. 

Ez most a maga tériesség-formáival rávetődik az angelosz 
idő-lényére és emberszerű gondolatokkal próbál hozzáférni. 
Elmondja róla azt, amit belőle látni képes. A két eszmélés 
megteremtődése között intervallum gyanánt ott van az egész 
Evolúció , Ember"-ig hullámzó, sarjadzó, spórádzó, mag- 

vadzó szakasza, amelynek folyamán a Történés a megamo- 
lekulától a Homo Sapiensig jut, akiben , zajtalanul" ébred 
a Lélekeszmélés a Szellemeszmélés után. Itt megint árulko- 
dik a két eszmélet a maga méretkülönbségéről. A Szellem- 
eszmélet egyetlen teremtői gesztus. A Lélekeszmélet az 
anyagos térben tett miriádnyi léptek sora. Egyforma akarat- 
valósulás mind a kettő, egyforma istencselekvés, egyik az 
Örökkévalóság megmoccanásának istencselekvése, a másik 
a térré tágult idővilág folyamattá, folyamatokká való apró- 
zódása a testszellem emberi összenőttség kedvéért. Miért ne 
játszadozott volna az Örökkévalóság a maga egyenrangú 
végtelenség párjával abban a felfelé vonzott anyag-szellem 
kettősben sok lépéssel hosszú ideig, mikor vonzotta a 
messze eljövendőből az Atya ígéretvilágában öröktől fogva 
élő Krisztus-Arc, amely az angeloszok teremtésének is 
motívuma volt? Ez a Krisztus-Arc, ez a Betlehemtől a Gol- 
gotáig földönélő Krisztus-Arc cselekedte azt az Örök Tettet? 
Egyszer egy pillanatnyi valósulásban az angeloszok időlé- 
nyeivel, és egyszer a mindenség lélekvilágának anyagos 
munka-testvérségében? 

És ez az a két Sereg: az Angelosz és az Ember, a Krisztus- 
Arc szolgálatának volt szánva. 

És ebbe a kettős milliárdokba beleteremtődött az akarat- 
szabadság. És az akaratszabadság kitermelte a bűnt. Az 
angyalbűnt és az emberbűnt. Honnan születik a bűn? 


15. Honnan születik a bűn? 
1972. júl. 26. (5 óra 8 p) szerda 


A szabadságtermelte bűn pedig beleavatkozott Isten 
Opuszába. És ez benne volt a lételőtti Istengondolatban és 
mellette, vele, benne, fölötte és minden szemerjét átjárva ott 
volt a legyőzetése. A születni akaró szabadságfoltban ott 
várt annak a halála. A bűn halála volt az első biztos halál, 

az öröktől fogva elintézett, Isten akaratában fogant halál, a 
bűn-halál. Mit jelent a halál halála az örökkévalóságban? 
Istenem, a jerikói vak zárt szemével és makacs könyörgésé- 
vel szólok és minden csitítás ellen szólok, újra szólok és újra 
kérem azt az egyetlen szót, hogy 


- Láss! — 


Ezt a Szeretetlátást, ezt az Irgalomlátást, ezt az Akaratlá- 
tást esdeklem ott a zártszemű vakkal, ezt a Hitlátást, ezt az 
Istennel teltséget kérem ma és mindennap, Istenem! Befeje- 
zetlenül. Örökkön ismétlődő Ámen-ekkel — hogy cselekvő 
, részecskéd"-dé válhassak. Ámen, ámen . . . 


Az , örökké" szónak két értelmet adhatok: 

1. ameddig Idő van. Az Ur-teremtette Idő. A történés. De 
a történés valarni Más-ból indul, mint ő maga. És valami 
Más-ban zárul, mint ő maga; 

2. ami az Időteremtés , előtt" és az Időzárulás , után" 
örökké (az Időn át is) volt, van és lesz. 

Van tehát az Időbeliség örökléte és van az Időt magába 
ölelő és rajta túláradó öröklét. i 

Kérdezem: ami az Időben fogant, lehet-e annak folytatása 
az Idő határain túl? 

Ami nem volt meg a teremtéselőtti időben, az még folyta- 
tandó a teremtés lejárata után is? 

Nem értjük-e rosszul ezt a két szót: , pokol" és , örökké"? 

Mi van a bűnből az Ígéret-Életben, mely a Tererntést 
megelőzi? 

Erre nem tétellel, hanem a misztika empíriájával lehetne 
csak felelni. 

Lehet, hogy eltévedtem : valahol, mikor , látni" akartam. 
Ezért kérem a minden hatalmú , Láss!" szót. 

1972. júl. 31. (3 óra 59 p) hétfő 


. . mert csupa kérdőjel vagyok és megkérdezem az én Ve- 
lünkmaradó Krisztusomat ebben a szikár belső magá- 
nyomban is, ezzel a mindent visszaverő lelkiállapotban is, 
ezzel az üres eszmélettel is. Egyedül oda kéredzkedem az 
eucharisztikus csendbe, az Örök Szobába, a Világ Szeretet- 
Szobájába, a Velünk-maradás Otthonába, a Vele-maradá- 
som örökkévalóságra szóló Igéretébe. Mindezeknek az ideírt 
szándékoknak most következő háromnapos teljesedésébe is, 
Prohászka Ottokár lelkével a Szentlélekben átélt egységem- 
be, az Eucharisztia megértetlen mélysége előtt. És ebből az 
ismeretlen Istenmélységből és Istenmagasságból kérek erre a 
három napra: Látást, és a Látás mélyére Hitet és a Hit vér- 
keringésébe Szeretetet, amelyben örökké hallom az Istenszív 
dobogását. Ámen. 


16. , Örökké" 
(11 óra 22 p) 


Az örökkévalóság nem az Idő határtalan hosszabbodása. 
Nem érthető úgy mint tények bevégezhetetlen egymásután- 
ja, mert nem folyamat-természete van, és nem alakítható 
meg az Idő tapasztalatának semmiféle módosításával. In- 
kább az Öröklétből lehet megközelíteni az Időt, mint az Idő- 
ből az Öröklétet. Lehet gondolni, hogy az Idő akkor szüle- 
tik, amikor az Öröklét megmozdul. Lehet tériesen elgondol- 
ni, hogy az Öröklét mélységes tavának mozdulatlanságából 
ez a megmozdulás megállíthatatlan folyót bocsát ki és miu- 
tán az Idő korszaka lefolyt, a Lét visszamerül a mélységes 
mozdulatlanságba. Az Idő világgá ment, evolúciót csinált és 
hazament: öröklétből öröklétbe futott. És minthogy az Idő 
kezdődése előtt Isten volt minden mindenben, az Idő befeje- 
ződése után szintén Isten lesz minden mindenben. Es el le- 
het gondolni, hogy mivel az Idő Öröklétből Öröklétbe fut, 

végigviszi az idő-sodorta evolúción át is eredetének és vég- 
céljainak természetét, és ezért mondhatjuk, hogy az Örökké- 
valóság átjárja az Időt, de az Idő nem járja át az Örökké- 
valóságot. 

Ezért lehet elgondolni azt is, hogy ami a történésben ter- 
mett, annak következményei is a történéssel zárulnak; mert 
okviszonyok csak folyamatban lehetségesek, s az Örök és a 
Véges között nem lehet kauzalitás, mert okság csak folya- 
matok elemei között gondolható. Ezért nem merjük ilyen 
értelemben a transzcendens Istent a történések , oká"-nak 
tekinteni. Az Istenből a Világra boruló , okság" nem okozás, 
hanem teremtő természetű beavatkozás egyik világból a má- 
sik világba, amelyet visszafordítani nem lehet. 

Igaz az, hogy az örökkévalóság Időt teremt, de ez nem 
okviszony, sőt nem is egymásután, mert az a kifejezés, hogy 
, az Öröklét megmozdul" csak annak a két valóságnak egy- 
mást kizáró természetét jelenti. És még ez sem fér be fogal- 
mainkba, mert ez az egymást kizárás nem jelenti azt, hogy 
az Idő mélyén, a folyamat mélyén ott ne várna az a titokza- 
tos érthetetlenség, amelyből az összes történések folytonos 
jelenében ott várakozó öröklét folytonos jelene következik. 

Így a mi eszmélésünk egyfelől Idő, múlt-megmaradás, jö- 
vő-megjelenés; másfelől a folytonúszó Jelennek a. természe- 
tében ott van az Idő eredetének, az örökkévalóságnak keze- 
nyoma. A folyamat , mozdulat "-természetét csak a , mozdu- 
latlan" öröklét teheti múlt-megmarasztóvá, jövő-megjelení- 
tővé és így az öröklét, mint forrás teremti az életet, szórja ki 
magából az evolúciót, és ilyen szavakkal fogalmasítja a Te- 
remtést. 

De mindez csak szegényes fogalomjáték addig, amíg az 
Öröklét , megmozdulásának" nem érzem meg az eszméle- 
temben folyton lejátszódó jelenségét. Mert eszméletem köz- 
vetlen átélésében minta van adva nekem egy miniatűr világ- 
teremtésre az én pszichikai mikrovilágom folytonos terem- 
tődésében. 

Mert a , múlt" megmaradásában jelenem a múlt-előtti 

öröklét kezenyomát é érzi és a jövő megjelenésében ugyanez a 
jelen a jövőntúli Öröklét beköszöntését érzi, és ez s Örökké" 
átjár engem az evolúciómban, és az is benne van az Örökké- 
valóságban, ami az Idő evolúciós korszakából való. Tehát 
ilyen értelemben , örökkévaló" a bűnnek bűnhődése - léte 
felbukkanásától nemléte síkjáig , öröklétet" él. 


17. Örökkévalóság 
1972. aug. 12. (14 óra 14 p) péntek 


Csak az időn belül lehetséges az , előbb" és az , utóbb". 
Az idő s: kezdődése" örökléttel szomszédos, az Idő , zárulá- 
sa" is Örökléttel szomszédos gondolatpár. Mondhatjuk 
ugyan, hogy az , öröklét megmozdul" és kezdődik az Idő, és 
mondhatjuk azt is, hogy , az idő megáll" és marad az örök- 
lét, de sem ez a , megmozdulás", sem ez a , megállás" nem 
okviszony semmiféle értelemben sem; mindkét fogalompár- 
ból az egyik elem nem a folyamatból való. 

Csak az Időben van folyamat, az Öröklében nincs folya- 
mat. A pillanat természete az Örökkévalóság. Az örökké- 
valóság megmozdulása teremtés, a teremtés pedig nem ok- 
viszony. Az Idő megállása is transzcendens beavatkozás, a 
transzcendencia pedig nem ,okozás", hanem pozitív, 
transzcendens fett, mint a cselekvés. 

Az mind a folyamaton kívül van. Az a transzcendens vi- 
lágból való. Az Öröklét mindiglétét azonban r:em tudjuk ki- 
törölni a folyamatból, az Időből, amelybe , nem lépünk be 
kétszer", mert más percek folynak oda, de csak azért, mert 
az Idő az Öröklét gyermeke. Ez a gondolatpár: az , Örökké- 
valóság megmozdul" mindenségformáló titok, a teremtés 
abécéje, és úgy is kifejezhető, hogy beleönti az Örök Tó- 
nak vizét az Idővé induló Folyamatba. De ez csak térszim- 
bólum és nem akar mást mondani, mint kifejezni a tér nyel- 
vén az idő törtvényét, amelynek örökös újat teremtő képes- 

sége a múlt megmaradásából táplálkozik. És az a másik gon- 
dolatpár: , az Idő megáll" szintén mindenségformáló titok, a 
teremtés Omegája, és úgy is kifejezhető, hogy az Idő folya- 
ma visszafut (előre menéssel!) az Örök Tónak vizébe, — abba 
az Időt visszaölelő mozdulatlanságba, amelyben úgy él az 
Actus Purus, hogy semmit sem hasonlít az egymásra gördü- 
lő percek sokaságához, de az Idő hullámainak egymásra- 
tolulásához sem, mert ez is csak térszimbólum és nem akar 
mást kifejezni, mint az Idő törvényét a tér nyelvén, amely- 
nek folytonosan újat teremtő képessége a Jövő folytonos 
jelenvalóságából táplálkozik. 

A Múlt azért marad meg, mert az isteni Örök Szándék te- 
vékeny mozdulatlansága van mögötte, és a Jövő azért tör be 
a jelenbe, mert a Jelenben élő, minden Jelent átizzító moz- 
dulatlan tevékenység van előtte és az Időnek futó Jelene en- 
nek a két benne egyesülő Öröklétnek kettős jelenvalóságából 
táplálkozik. Egyszer már el kell gondolni és fel kell ismerni, 
hogy a , Minden Idők", — bár az Örök Tóban elmerülten ha- 
tárolt -, mégis Örökkévalóság, mert az Öröklét nem a , na- 
gyon hosszú idő", hanem minden pillanat kétoldalú vég- 
telenének belső jellemzője. 

És ha a bűn folytatódása , .minden időkön át" tart, mered a 
pokol ebben az értelemben , örökké" tart, ha nem , volt" 
ott a Lételőttiség Istenszándékában és ha nem , lesz" is ött a 
Létutániságnak Paruziájában, ahol Lét előtt és Lét után is 
egyedül Isten a Minden a Mindenben. 

Tehát: 

1. Lételőtti Istengondolat 

2. Teremtés-Evolúció-Paruzia 

3. Létutáni Istenteljesség. 
Ez nem három Örökkévalóság, hanem egy. 
És ebben az Egyetlen Öröklétben 


, belül bizonnyal 
nem kívül 
belül" 

van a bűn keletkezése, halála és megsemmisülése zárva. Ez 
az Isten diadala a szabadság termelte bűn felett. 

Isten volt minden mindenben, 

Isten lesz minden mindenben. 

Hogy mert Isten szabadságot adni az emberi eszméletnek, 
mikor tudta, hogy az ember vétkezi fog? — kérdezné az em- 
beri elme, ha nem látná az örökkévalóságnak ezt a szer- 
keztét. 


18. Térszimbólumok 


Mindig , hazajár" az emberlélekbe az örökkévalóságnak 
az a kísértő értelmezése az, hogy az nagyon hosszú , idő", 
hogy az , örökké" az be nem fejeződő , idő", mert amint az 
emberi elme az , időt" térmetaforákkal magyarázza, ugyan- 
úgy ugyanilyen természetű hibával az öröklétet idővel ma- 
gyarázza. A hiba azonos természetű, csak méretei mások. 
Mindkettőben olyasmivel magyaráz magának az emberi 
elme, ami közelebb áll természetéhez, munkaformáihoz. él- 
ményeihez, gondolatalkatához. Ami számára , érthetőbb". 
A tér érthetőbb az időnél, az idő érthetőbb az öröklétnél és 
az érthetőbbel szimbolizálja a kevésbé érthetőt. Vissza kell 
szublimálnia magát: a Tért Idővé (anyagot eszméletté). az 
Időt Öröklétté (az emberit istenivé), de persze a szimbó- 
lum-szublimálás intervalluma e két értelmezésben hason- 
líthatatlan méretű egymáshoz képest, mert az időnek térrel 
való szimbolizálása és visszaszublimálódása még emberi 
méretű, de az öröklétnek idővel való szimbolizálása és 
visszaszublimálása már emberentúli, a földi elmével teljesít- 
hetetlen feladat. De természetük mégis hasonló. 

Mert a térszimbólum valamennyire mégis , magyarázza" 
nekünk az időt — de az időszimbólum nem , magyarázza" 
nekünk az örökkévalóságot. Mégis a tér-idő, vagy az idő-tér 
gondolat-intervallum valami sugalmazást ad nekünk az idő- 
örökkévaló és az örökkévalóidő intervallum-természetéből. 

Azzal, hogy inkább az időből teremtődik a tér, valamint in- 
kább az öröklétből teremtődik az idő, mint fordítva. 

Isten , előbb" időlényeket teremt és ezeknek létével járatja 
át az embernek szánt anyagos tért, mert neki is , előbb", 
— azaz teremtőszándékában minden , korok" előtt -, örökké- 
valósága van és abba teremti bele a történést, az időt. Az 
angeloszokon megmutatja, hogy tértelen időlények is tud- 
nak centrált személyekké szerveződni az Örök Akarat első 
moccanásával, megteremtve az Időnek első és történése óta 
megállíthatatlan pillanatát, amely az angeloszok szellem- 
világának preludiumával veszi az első lélegzetet abban a 
próbatételben, amelyben ezeknek a testetlen időlényeknek 
ajándékozott akaratszabadság részesül. 

Ennek a hármas örökkévalóságnak egyetlensége a térme- 
tafóra tagozódásának ellenére is maga az eredeti valóság, 
mert az angeloszteremtéssel meginduló időfolyamat minden 
pillanata hordozza magában eredetét, az örökkévalóságot, 
onnan hozza a múlt megmaradását és folyamatosságának 
örökkévalóság-természetét, amelyet nem vethet le (a tudo- 
mány számára pillanatokká szegényített tartam-hamisít- 
ványa szerint), hanem az öröklét magába öleli a tartammá 
eszméletesített folyamatot, mely állandóan visszaömlik az 
Öröklét cselekvő mozdulatlanságába, vagy szüntelen Jele- 
nébe. 

Az Öröklét termeli az Időt. 


1972. aug. 15. (17 óra 34 p) hétfő 


Az öröklét termeli az időt. 

Az idő termeli a teret. 

A téndő eljátssza az evolúciót. 

Az evolúció az öröklétből ered és az öröklétbe fut. 
Az öröklét két pólusa bezárul az evolúció felett. 

. Lehet, hogy most ez a gondolat egy időre le van zárva. 
Éppen ezen a napon. i 
Vajon Mária kezébe kerülök? 
Érezhetően segítő kezekre van szükségem? 


19. Jön az Isten 


24" 


I. 


Jön az Isten 
Utja titkos út 
Végtelenbői 
Végtelenbe fut 
Minden percet 
Öröklétbe állít 
Odahallja 
Emberek imáit 


Jön az Isten 

Három és az Egy 
Nem tudod, hogy 
Honnan merre megy 
Nem találod, 

Mégis lelked mása 
Megmondotta: 
Benned lesz lakása 


Jön az Isten 
Érthetetlenül 
Sose láttad 

S benned elmerül 
Átutazza 

Véled ezt a Létet 
Öröklétben 
Füröszti az élted 


1973. november 24. 

Jön az Isten 

Vár, ha rád talál 
Hűs kezével 

A fehér halál: 
Átemelnek 
Óvatosan, szépen 
Eggyel több lesz 
Ki-írva az égen 


Jön az Isten 

Három és az Egy 
Látod már, hogy 
Honnan merre megy 
Hazatértél 

Nem hiányzik semmi 
Elindultál 
Mindörökké lenni . . . 


(és megint előlről) 


Mint Babits , véghetetlen portikusz"-ában 

II. 


Jön az Isten 

Ne szűnj meg soha 
Ő hívott meg 
Tégedet oda 

Hoi a lelket 
Találkára várja 
Tart karokkal 
Isten Szűzleánya 


Jön az Isten 

Nem vársz hasztalan 
Benned él és 

Éleszt untalan 
Elfeledte 

Bűneidet régen 
Letörölte 

Nevedről és Égen 


Jön az Isten 

Közel van, ne félj 
Átvezet majd, 

Nem sötét az éj 
Felvilágol 

Benned majd a lelke 
Aki élted 

Egykor rád lehelte 


Jön az Isten 

És megérkezel, 

Aki küldött 

Újból rád lehel 
Hazaértél 

Új szíved megdobban 
Feltámadtál 

Örök otthonodban 


Jön az Isten 

Nincs több állomás 
Hegytetőn a 

Végső áldomás 
Elszakadtál 
Megérkeztél végre 
Kifüggesztik 
Nevedet az Égre 

Világot átölelő 
Máriakarok 


, Az emberiség fejlődésvonalának egy 
tiszta pontja kellett. " 


MAGNIFICAT 


,, . . . elterjed a megváltás aktualizálódásának légköre. Új 
erőterek szövődnek a lelkekben, új dalok fogannak a Magni- 
ficat óta. Mert egyetlen pillanatnak erejét árasztja szét az 
emberiségen annak a Máriának a léte, , aki egy férfiúnak 
volt eljegyezve". 

- , ami Vele Történt, 
nem volt soha még" - 
és erre várt az emberiség? 
Nem, erre várt a mindenség. 
Egy Szeplőtlenül Fogantatott-nak 
- Igen! - 
szavára." 


MAGNIFFICAT ... 


Letöri a gőgöst 
Képzelt magasán 
Alázatos hívét 
Áldja trónusán 
Éhezőknek étket 
Tele kézzel ád 
De a gazdagoktól 
Zárja kapuját 


Magasztalja lelkem 
Az én Uramat 
Örvendezve élek 
Szárnyai alatt 
Szolgálója lettem 
Lepillantott rám 
Alázatban zengi 
Dicséretét szám 


Ami velem történt 

Nem volt soha még 
Boldognak mond engem 
Minden nemzedék 
Nagyot művelt rajtam 
Hatalmas keze 
Jóságában százszor 
Szent az Ő neve 


Igazak dolgára 
Örök gondja van 
Szívén hordja népét 
Nagy irgalmasan 
Atyáinkhoz szólott 
Évezreken át 
Ábrahám és magva 
Ismerte szavát 


pi 


Irgalma leáradt Dicsőség az Úrnak 


Népünkre borult Áldjuk az Atyát 

Félelmünkre szállott Fiút és a Lelket 

S a szívemre hullt Századokon át 

Hatalmas a karja Tudom, hogy mit adtál 

Csak egyet suhint Töviskoronát 

S a kevélykedőket Áldott légy ma érte 

Széjjelszórja mind S minden koron át 
Ámen 


1972. november 20. (3 óra 40 p) hétfő 


Zakariás templomi jelenése után hat hónappal Isten el- 
küldte Gabriel angeloszát egy Názáret nevű kis galileai vá- 
roskába, mely a hegyek lábánál amfiteatrum formájában az 
Ezdrelon völgyét északról lezáró hegyek lábához simult. 
Csak alig 3000 lakosa lehetett. 

Isten egy Mária nevű szűzhöz küldte az angeloszt; ez a 
Szűz egy József nevű férfinak volt eljegyezve, aki az első 
Atyák és az Ikonográfia tanúsága szerint akkor körülbelül 
harminc éves volt. 


1. Mária evangéliumi szavai 
1972. nov. 21. (10 óra 58 p) kedd 


A kimondatlan gondolat: mit jelenthet egy ilyen kö- 
szöntés? 

Mit jelenthet az, hogy , tele vagy kegyelemmel", és ,a 
legáldottabb vagy minden asszonyok között"? . 

Mit jelent? Kinek szól? Ki üzen? Mit mond nekem? Es 
felhullámzik a legtisztább lélek, a malaszt nyugalmában 
fürdő élettisztaság — mit jelenthet egy ilyen köszöntés? 

Nem az a döbbenet, hogy angelosz lépett a házba, nem az, 
hogy elmondhatatlan formában állt előtte . . . 

Vajon mint szárnyas ifjú, ahogy mindig rajzolták? 

Vagy kifejezhetetlen belső élmény formájában? 

Emberhangon, vagy égi sugalmazásban? 

És mikor világossá válik előtte az Üzenet, első szavai: 

- Miként lesz ez, mikor férfit nem ismerek? 

Az első kimondott szó. Mert nem értem az üzenetet. 
Atyáinkkal való Istenközösségemben úgy tudtam, hogy férfi 
nem nyúlhat a testemhez. Úgy tudtam, hogy ebben a szent 
egyedülvalóságban kell mindvégig élnem. 

Miként lesz? Holott férfit nem ismerek? 

Hogyan valósul ez? 

És az angelosz:  - Nem tudod, Mária, hogy ez az üzenet 
a Megváltás kezdete? 

- Nem tudod, hogy Istentest csak Istentől foganható? 

- Nem tudod-e, hogy az én küldetésem megkérdezni 
tőled: 

- akarod? - 


Akarod-e a szíved alá ezt a szent szellemi ölelést, aka- 
rod-e a Lélek beköltözését ereidbe, akarod-e az ereidbe futó 
vér felavatását az Istentest formálására? 

-— Akarod-e? És nem érint téged férfitest, és rád borul vé- 
delmezően a Szentszellem Istenárnyékolása, mely a fényes- 
ség maga . . . 

- Akarod-e? Hogy a közeledő pillanatokban több légy 
mint , ember", hogy a , legáldottabb" maradj minden asszo- 
nyok között mindörökké? 

Üzenetet hoztam és válaszodat várom . . . 

És Mária kiejti a teremtő Igét: 

- Az Ur szolgálója vagyok: legyen úgy, amint mondtad -—. 

Ennek a gyermeklánynak az akaratára függesztette az 
Atya megváltásának öröktőlfogva elgondolt Opuszát . . . 

Ennek a minden kegyelemmel átjárt kisleánynak az ajkára 
tette a Megváltás kezdődésének pillanatát. 

— az Úr szolgáló leánya vagyok — mondja ez a , minden 
asszonyok legáldottabbja", akiből a következő pillanatban 
Istenanyja lesz: 

,. . . . történjék velem az, amit most mondtál . . ." 

Ez a szó a Végtelenből Végtelenbe fut. Ez a szó nem kez- 
dődött soha és nem hangzik el soha. Ez a Mária-Szó az Ige 
Anyja, ez a Mária-Szó a Logosz-nak emberbe költözése a 
Szent Szellem csodája révén, a Szentháromság Hármasának 
egységéből való, és mégis Szentszellemcselekvés, Máriának 
jegyesi szívencsókolása az ő alázatosságának színpadán. 

- Szolgáló Leány . . . 

Mondhatott-e ennél méltóbb választ? 

Az Atya üzenetére, a Szentszellem csókjára és a Második 
Személy filumba ereszkedésére? 

Szolgálója vagyok . . . legyen úgy, amint mondtad. 

Tehát úgy, amint mondtad. Egészen úgy. - A Szentszel- 
lem önt el téged, másképpen mint a többi embert. A , Ma- 
gasságbeli" burkol be téged , árnyékozásával". s azért hívják 
Istent Fiának a tőled születő Szentet. - Így mondtad. És aka- 
rom, hogy úgy legyen, amint éppen most mondtad. 

És azon az imádságos názáreti hajnalon az Angelosz már 
kilép Mária hajlékából és az emberformából újra angelosz- 
formába tér vissza . . . viszi a Megváltás Anyjának válaszát 
az Atyához, aki mostantól fogva egy testbeinduló Istengyer- 
meknek is , Atyja". 

És az Istenmagzat emberkezdődése Mária méhében már 
imádkozik. 

- Az Úr szolgálója vagyok, teljesüljenek hát rajtam sza- 
vaid —. 

- Igen, igen Atyám! Fiat! Ez a nagy, megváltáskezdő Le- 
gyen! Mária ajkáról hangzott el. Ez a , történjék velem, 
amit mondtál". Ez a , gu"il me soit fait selon votre parole". 
Ez a , Legyen nekem a te Igéd szerint". Ennek a Szentnek 
teremtett Leánynak ez a válasza kellett az Atyának. Ez az 
öröktől fogva várt válasz, amelynek üzenetét Gabriel Ná- 
záretbe vitte, abba a kis háromezer lakosú faluba, oda az 

Ezdrelon völgyébe simuló emberhajlékok közé, abba a kis 
Mária-házba, ahol a Megváltás kezdődésének jelenete folyt 
az Angelosz és a Legáldottabb között. 

Ez a Lukács-riport, ez az evangéliumi interjú-kivonat ez- 
zel a , Mária nevű" riportalannyal, amelyet Lukács 
28-36 tartogat nekünk, a mi planétánk csodája. Rejtett cso- 
da. Láthatatlan. Leírhatatlan. Ebben a pillanatban Isten- 
ember, vagy Ember-Isten kezdte meg planétáris, kozmikus 
filum-életét. Istenként beleszállt az őt emberként befogadó, 
magába ölelő Mindenségbe. Mária vérén át. Mária akaratán 
át. Mária öröktől fogva elgondolt lelkén át. 

Ez a pillanat az örök pillanatok közé tartozik. Kilép az 
Időből. Ez a pillanat két végtelenné tágul — a múlt és a jövő 
beleszoruló kettős végtelenévé. Olyan, mint a Coenaculum 
misepillanata. Olyan, mint a Lamma Szabaktani. És olyan, 
mint a Pünkösd lángjai. 

Ez a rejtett csoda. A legmélyebb valóságok , zajtalanul" 
indulnak. Názáretben szelíden alszik a város. Senki sem 
tudja, hogy mi történt. Hiszen csak egy kisleány imádkozott. 
És az Inkarnációtól mégis megrezzent a Mindenség: az Em- 
berfia megkezdte életét egy kis planétán és egy még kisebb 
názáreti házban. És Ezdrelon völgyében lassan ébredezett a 
város. Március 25-ike volt. Kilenc hónap múlva Karácsony 
lesz. 

És a Legáldottabb hallgatva őrizte titkát. 


(9 óra 36 p) 


.. és a szent riporter tovább beszél. Honnan tudná 
mindezt, ha nem az ő szent riportalanyától kérdezte volna? 
Nem írja meg, hogy hová ment Mária. Talán Juttá-ba? Va- 
lahol Hebrontól, ettől a sacerdotalis várostól délre, vagy ta- 
lán Ain-Karim-ba, ebbe a Jeruzsálemtől nyugatra fekvő vá- 
roskába, — csak azt mondja meg, hogy tetteiben az Angelosz 
híradása folytatódik. Erzsébet, ,a meddő", már a hatodik 

hónapjában van. Erre a hírre megy Mária Erzsébethez. Sem- 
mi földies megokolás. Semmi körülmény-magyarázat. Egye- 
dül ment? Józseffel ment? Nem lényeges. Csak az fontos, 
hogy azonnal elment. 

Mert nem Mária látogatja itt Erzsébetet, hanem Jézus- 
magzat a János-magzatot. És a két asszonyt beborítja a 
Szentszellem ellenállhatatlan Erőtere. Ez napnál világosab- 
bá válik bennük, és Erzsébet, akinek méhében mozdulattal 
köszönti a Gyermek az Érkezőt, tudja, hogy most ki jött. 
Mihelyt köszöntését meghallotta, mert Mária szűzi ajkával 
Jézus köszönt Jánosnak, és János válaszolt. 

Mária mily szóval köszönthetett? Ez az egyetlen szava itt 
a Magnificat-on kívül. 

Ez az örömhimnusz elemi erővel tör elő Mária lelkéből, a 
Magzat diktálja. A Magzat üzeni a másik Magzatnak, aki 
feladatához képest már hat hónappal korábban érkezik, aki- 
nek csodálatos névadását bevárja ott Mária. 

Nem ismerjük-e fel ebben a három hónapban az Atya 
akaratát, a Szentszellem munkáját, és azt, hogy ennek a 
természetfölötti erőtér-közlésnek emberileg is közös hajlék- 
ban kellett végbemennie!? Ezen az egész háromhavi együtt- 
léten át a Magnificat levegője tölti be a házat. Ezek a Má- 
ria-szavak tele vannak túlvilággal és az e-világ védelmével. 
Végig az ószövetség képein át, melyeknek hatása alatt Mária 
a templomban nevelődött. 

És milyen döbbenetes ebben a Lukácsban, hogy mikor 
végigzengi ezt a Mária-szerkesztette és Jézus-sugallta öröm- 
himnuszt, ezzel az egyszerű záradékkal végzi: 

s. . . és Mária körülbelül három hónapig maradt Erzsé- 
betnél". 

Ilyen himnusz után nincs több mondanivaló. Ez betölti, 
átjárja ezt a három hónapot és János körülmetéltetése után 
Mária hazatér Názáretbe. 

De Juttá-ban, vagy Ain-Karim-ban -— mindegy - Erzsébet 
és János körül tovább szól az Istenanya Magnificat-ja. El- 
hangzik Mária ajkáról Erzsébet köszöntésére válaszul, de 

nem hallgat el. Ez a himnusz énekel abban a házban tovább. 
Három hónapig. És azon túl. Végigzengi János csecsemőéle- 
tét, védtelen gyermekségét, pusztába mentését, aszkéta éle- 
tét. "Ez az örömhimnusz, amelyet Mária énekelt körülötte, 
végigkísérte őt a pusztán, a Jordán partjain, a Krisztus felis- 
merésében, a börtönben, a kivégeztetésben egészen a táncoló 
leány rettenetes jutalmáig. Ez a Máriás örömtőke magzatko- 
rában oltódott bele, keresztüljárta magzattestét, Szentlélekre 
megnyíló lelkét, és ez az istenanyás ének kísérte őt minden 
tettében, minden gondolatában. 

A legtitokzatosabb embere az evangéliumnak: elviselni 
egy sátáni bosszúállást csak ennek a magasztaló Mária- 
himnusznak mindenkori lélek-köntösében lehet. A Szentlé- 
lek telítésében válaszolt a Jézus-magzat látogatására még 
Erzsébet méhében, és az nem hangzott el a lelkében soha. 
Mert neki a Megváltás bejáratánál kellett ölelkeznie Jézus- 
sal. Ezt jelentette néki a teljes emberiségnek szóló örömhim- 
nusz, a Magnificat. 

Ezek a Mária-szavak majd megvilágosodnak bennünk. De 
abban az Erőtérben kell hallgatnunk őket, amelyben el- 
mondottak: És akkor nem hagynak el bennünket sem 
soha . . . 


1.1. Magasztalás . . . 
(16 óra 54 p) 
, Múlt" 


Újjong a szívem, mondjuk magyarul ebben az istenma- 
gasztalásban. Örömtől reszket a szellemiségem Istenben, 
mondja franciául ez az evangéliumokból Jézus biograftájá- 
val valósult szöveg. Ehhez az Istenemhez egészen személyes 
közöm van. Nem egyszerűen Isten, hanem az én Istenem, az 
engemet megváltó Isten, az én Megváltóm. Magyarul csak 

, Megváltó"-nak minősített, megváltójelzős Istenem, de 
franciául már az én Megváltóm. Engem vált meg és enyém. 
És azért újjong a szívem és azért reszketek az örömtől, mert 
rámnézett az én Istenem, rám tekintett az én Megváltóm 
és meglátta, hogy alázatos szolgálója vagyok éspedig egész 
különösen az alázatosságomra nézett, és én ettől a pillantás- 
tól vagyok most újjongásban, és azért dalol fel bennem most 
ez a , magasztalás". Megreszketnek tőle múltamban az ősök, 
a nagy vonal, az a Dávid-vonal, az egymásra ömlő emberlé- 
lek, a háromszor tizennégy nemzedék, az Ábrahámtól Dá- 
vidig, a Dávidtól Babilonig, a Babilontól a jelen pillanatig. 
Mind énekelnek velem, érzem és hallom őket, bennem ma- 
gasztalnak mind: 1. Ábrahámtól Dávidig, 2. Salamontól az 
apa-Jekoniás-ig, és 3. a fiú-Jekoniás-tól eddig a pillanatig; 
mert most hozom a Krisztust. És te. Erzsébet, meghallottad 
valamennyinek dalát, mikor köszöntöttelek, azért mozdult 
meg a magzatod. Az a hathónapos a méhedben ezzel a moz- 
dulatával maga köszöntötte az érkező Jézust, akit hordozok. 


1972. nov. 23. (0 óra 30 p) csütörtök 


Őt köszönti ez a dal. Ábrahám, Izsák és Jákob az ajka- 
mon; és József, meg a többi, a Benjáminnal, akinek csomag- 
jában megtalálták az ezüst poharat, és az álmotlátó Józseffel 
együtt énekelnek bennem a Jézusomat beszélő próféták 
mind, egész Izaiásig, aki megmondott előre mindent. Hi- 
szen a templomban mindezt megtanultam azért, hogy most, 
itt Erzsébet judeai házában Jánosnak énekelhessen Jézus, 
a Bennemlakó, a Megváltómagzat az én hangomon. Ez a 
sokezres Múlt énekeltet engem, ez a bennem lüktető Telje- 
sedés, amelyért Joakim és Anna, az én szüleim. a temp- 
lomba vittek engemet kisgyermekül, hogy ott a Frigyszek- 
rény mannás levegőjében kopogjon a jövő ajtaján egész ti- 
zennégy esztendős koromig e megváltó Magzat Testének 
formálására és táplálására öröktől fogva szánt vérem . . . 

És azért énekelek most ezen a sokezer esztendős ószö- 
vetségi hangon, az ősök hangján, a próféták hangján és az én 
gyermekhangomon, mert ma örökkévalóságot hoztam ebbe 
a házba, én, a názáreti kisleányból lett Istenanya, akinek 
alázatosságára rápillantott az Ur, a kiejthetetlen nevű, és en- 
nek az egész múltnak örömében énekelek én most a te há- 
zadban, Erzsébet, a te János-Magzatodnak és benne az egész 
emberiségnek. 

Mert minden idők imádkozni fogják ezt a dallamot; 


Magasztalja lelkem 
Az én Uramat 
Örvendezve élek 
Szárnyai alatt 
Szolgálója lettem, 
Lepillantott rám 
Alázattal zengi 
Dicséretét szám. 


1.2. , Jövendő" 


És ez vajon nem a velünk úszó örökkévalóság kettős vég- 
telenje ebben a , magasztalásban"? Hiszen alig tárta fel a 
múltat, máris a jövendő kárpitját lebegteti. A lejártak után a 
jövendő számlálhatatlanok. Nem a Múltnak és a Jövőnek az 
Örök Jelenbe ömlő istenpillanata ez? , Mert hiszen olyasmi 
történt velem, ami még nem volt soha". Még hosszú uta- 
mon át is szinte emberi valóságomban kábultan állok ama 
természetfölötti pillanattól, amelyben az Angelosznak vála- 
szoltam, és amelyben egyszerre dalol bennem a Volt és a 
Lesz és a M.-t. 

Mert ami nem volt soha még, az megmarad örökké. Nem 
fér el az Időben. Ami először van, és egyetlenegyszer van, 
az az Istenjárás léptei közé tartozik és ennek a járásnak min- 
den lépte az, ami Istenben , Végtelenből Végtelenbe fut". És 

bennem most ez a Végtelenség magasztalja az én megváltó 
Istenemet, akinek magzattestét, emberkezdődését ebbe a 
házba hoztam, mert látogatni küldött ide valakihez. Ehhez 
az Erzsébethez, aki :fölismert köszöntő hangomon, hogy 
anyja lettem megváltó Istenemnek. Ehhez az Erzsébethez, 
aki öregségéig hordta terméketlen méhének szégyenét 
Zakariás mellett, a fiútlan házban. Ehhez az Erzsébethez, 
akinek leányos méhe nem tudott asszonyossá válni és az 
emberek botránkoztatásával évtizedeken át üresen várt vala- 
kire, aki előtt senki sem léphetett oda; akit majd a szentély- 
ben angyal fog Zakariásnak bejelenteni; és akinek a , pusz- 
tában kiáltó" szava a Jó Hírt először fogalmazza meg; és aki 
majd a rászálló galambról megismeri és megvallja Jézust, — 
kit most magzatképpen hordozok és ki engem most nagy 
sietősen ebbe a házba küldött. A megnémult Zakariás há- 
zába, ehhez a Jánoshoz, aki megérezte újjongásomat és vá- 
laszolt magzatléte gesztusával. — 

Mindez nem volt soha még. És ezért állnak itt a múltak 
nemzedékei után a minden jövők nemzedékei. Ezért a Nagy 
Művelésért, ezért a nagy Tettért, ezért az egyetlenül örökké- 
való Istencselekvésért, amelynek , alázattal zengi dicséretét 
szám". Azért állanak itt a mindenkori eljövendők összes 
nemzedékei és éneklik velem a boldogságomat. A nagy Tet- 
tért, amelyet rajtam elkövetett a Szent. Es mind, akik valaha 
lesznek, a messze folytatódások; a nemzedékről nemzedékre 
a Léten végighullámzó tudomás zengi hangról-hangra, száj- 
ról-szájra a boldogságom örök énekét. 

Azért nem hallgat el ez a dal, mert ez a Tett még nem tör- 
tént soha. Egyetlenegyszer történhet meg minden a Koz- 
mosz történetében, egyetlenegyszer mondja ki az Istenüze- 
net a Megváltás szavát, egyetlenegyszer kezdi meg az Örök- 
létnek Időbe-szállását az Istenszándéknak Emberéletté való- 
sulását, amelynek ezt á kezdődését énekelem most és nem 
hallgatok el vele soha. 

És ez a Végtelenség tölt be most engemet. Minden sza- 
vamnak múltja Isten örök Gondolatának eredetéig és telje- 

sedéséig önti magába minden Idők múltját, jelenét és jövő- 
jét. 
A Lételőtti Gondolattól a Létutáni Plérómáig. Istentervtől 
Istenteljesedésig. Mert nagyot művelt rajtam hatalmas keze. 

A Megváltó az emberre vetített Isten. Minden az Istenből, 
ami az emberre tartozik. És ennek megválaszolása minden 
az emberből, amivel ezért Zstennek tartozik. Az ember való- 
sága visszavetíti most a maga teljességét Isten felé. Újjong a 
szívem, énekeli Mária. És megérzi, hogy , semmi"-sége az ő 
nagysága. Ezt úgy hívják, hogy alázat. Az alázat mélyén ha- 
tártalan önértékelés van. Ezt az alázatot zengi Mária. ,,Le- 
pillantott" — mondja -, de , amit velem tett, az még sohasem 
volt". Azért vagyok a megsemmisülésig alázatos. És azért 
leszek ettől az alázattól olyan fennhéjázó, hogy trónjára 
merek lépni a karjai közé. 


Ami velem történt 
Nem volt soha még 
Boldognak mond engem 
Minden nemzedék 
Nagyot művelt rajtam 
Hatalmas keze 
Jóságában százszor 
Szent az Ő neve 


1.3. , Erőtér" 


Mert az Írgalom karjaival ölel át engem. Elmerülök irgal- 
mának határtalan erőterében. Nemcsak engem ölel. Belefér 
az egész népem ebbe az Irgalom-áradásba. Félelmünkre ez- 
zel válaszol és ettől a választól újjong az én szívem. Kor- 
szakról-korszakra, nemzedékről-nemzedékre telik belőle. 
Nem erőtlenedik a terek határáig és nem fogyatkozik az 
idők nagy léptein át; azért maradok benne és azért marad Ő 
együtt a félő alázattal, — ez a szolgálatom az én erőm. Es 


25" 387 


bennem, fölöttem és köröttem ugyanaz a Kar cselekszik, 
amely irgalmával átöleli népemet és átölel engem. Ez az ir- 
galmas Kar a hatalom nyelvén is beszél. Ledönt minden ha- 
talmat, mely valósággá hazudja magát, és miden nagyralátó 
önmagasztalás széjjelszóródik tőle, ha karja csak egyet su- 
hint. Mert nem úgy győz vele, mint aki félti a hatalmát, ha- 
nem úgy, mint akinek hatalma már puszta létével győz. -— 
Azért győz, mert senki: sem állhat meg előtte. 

Ez a dal a végtelen terek és idők strófája után most az 
Erőtér legyőzhetetlenségének dala. Ezt Mária az Örök Erő- 
nek énekli. Nincs hatalom ennek a Karnak suhintásával 
szemben. Ennek a Korlátlan Erőnek mezőin jár a lelke, már 
amint hordja Erzsébet otthona felé gyalogolva a paleszti- 
nai dombokon át. Súlytalan a teste, röppenő a lépte, színig 
van erővel teste is, lelke is, viszi Erzsébethez az Istenmag- 
zatot. 

Ez az örvendező Rózsafüzér-titok, amely most széjjelöm- 
lik a világon. Az öröm himpora az evolúció felett, mert az 
emberiség védelmét korlátlan hatalmú Erőforrás: a Megvál- 
tás vette át. Ennek örül Mária. Ez az az öröm, amelyet , sen- 
ki sem vesz el" többé, ez az a dal, amely nem hallgat el 
többé. 

Ezért az örömért gondolta el Isten Máriát. Ez a gyermeki 
öröm, ez a korlátlan üde boldogság játszadozott az Ur te- 
remtő munkája körül, mikor a Földet készítette, mintázta a 
hegyeket, és megtöltötte a vízek medreit, hogy ez a csillag 
majd a Legtisztábbnak, az Egészen Szépnek lakása legyen. 
Most ennek a végtelentől-végtelenig cselekvő hatalomnak 
tudatában örvendezik Mária ott Juttá-ban, vagy Ain- 
Karim-ban, de biztosan Erzsébetnél, ahonnan most a Mag- 
nificat-nak örömébe öltözködik a Föld, mert Erzsébetben a 
Magzat felujjongott Mária Magzatának látogatására. Így 
üzen az Irgalom és a hatalom: 

Irgalma leáradt 
Népünkre borult 
Félelmünkre szállott 
S a szívemre hullt 
Hatalmas a Karja 
Csak egyet suhint 

S a kevélykedőket 
Széjjelszórja mind 


1.4. Ajándékozás 
1972. november 28. (9 óra 35 p) kedd 


Van még valaki, aki így gondoja végig a Magnificat-ot? 
Senki. Egyedül Mária. De Mária elénekelheti így mindenki- 
nek. És akkor mindenki megtudja. hogy mi van a Magnifi- 
cat-ban. i 

A negyedik strófa ennek a Megváltó Istennek cselekvés- 
kontrasztja. Kinek mit ád, kinek mit nem ad. Ki távozik 
tőle tele kósárral és ki megy el a kaputól üres kézzel. Ma- 
gukcsinálta trónusukról lebuktatja a hatalmasokat és maga 
mellé emeli a térden várakozókat trónusa lépcsőjéről. Es 
asztalához hívja a testi-lelki éheseket és szomjasokat bő la- 
komára. 

A Tér, az Idő, az Erő végtelenének első három strófája 
után ez a határtalan ajándékozás strófája. Mindent csak Ő 
adhat. Mert minden az Övé. Mindent csak Tőle kérhetek, 
mert csak neki VAN. Aki máshonnan vesz, annak nincs 
semrnije. Minden ingyen van. Csak annak lehet tulajdona, 
aki ajándékba kapta. Semmi sem emberi szerzemény. Az 
embernek , magától" nincs semmije. A , gazdag" az, aki 
, magának" szerzett és nem az egyetlen forrásból kapott. 
Azért gőgös. És azért ül fel , képzelt magasára". Onnan letö- 
ri ez az Ajándékozó, mert csak Ő adhat. Csak Ő tehet , gaz- 
daggá". Mert csak Neki VAN, hiszen egyedül Ő VAN. 

Ez a strófa itt a transzcendensbe nyúl át. Ez a strófa a 
minden földi anyagelosztás éneke. Mária nem töpreng azon, 
hogy ez a Hatalom miért nem tűri a gazdagokat. Azért, mert 
ők azt hiszik, maguktól lettek gazdagok. Maguk növesztet- 
ték meg csűreiket és ebben a tudatban akarnak nyugodtan 
aludni. Pedig semmit sem szereztek maguk. És minden elve- 
hető a kezükből. Mária a názáreti ház magányából tudja, 
hogy Egyetlen az, aki véglegesen ajándékoz és csak annak 
van igazán, akinek Ő adott. És az Ő ajándékai anomáliát 
javítanak: annak ád, akinek nincs, azt eteti és itatja, aki éhes 
és aki szomjas. Mert testvériség az Emberiség, minden test- 
vérnek egyformán kell jutnia; s a transzcendensből meglát- 
szik, hogy a gazdag a as Szegény" "től vette el. 

És Mária szíve újjong ezen a kiegyenlítésen. Érzi ezt 
a transzcendens eredetű igazságszolgáltatást. Ennek a stró- 
fának földöntúli értelme van, és magában foglalja a vég- 
telentől-végtelenig táguló és irgalomtól áthatott teljes igaz- 
ságot. 

Honnan a tulajdon? 

Ki ajándékoz? 

Ki veszi el? 

Ki adja , vissza" vagy , tovább"? 

Erre a négy kérdésre ez a strófa egyetlen szóval felel: 

— Isten! — 

Aki semmiből ad és semmiért, aki ingyen ad és akkor ve- 
szi el, amikor akarja, aki , vissza" adja, amit nem ,,vett el", 
aki , tovább" adja annak, akinek akarja, akitől ingyen kap- 
tam mindent, amit , enyém"-nek mondok, mert ahol Ő cse- 
lekszik, az túl van az én világomon. Ahonnan Ő rám pil- 
lant, onnan belülről lát engem, és minden szegényt és gazda- 
got, miden éheset és jóllakottat, minden gőgőst és alázatost. 
És szuverén önkénnyel ajándékoz és fosztogat, mert a Lét 
határain túl ered az , Isten cselekvése" — ahova nem látunk. 

Mert testvérek a teljes Igazság és a teljes Írgalom, és azt a 
testvérséget csak a lételőttinek és a létutáninak a jelenbe- 
kapcsolásával lehet elhinni és azután megérteni. 

Ez az érthetetlen ajándékozás éneke. Az emberi ész szá- 
mára következetlen, átláthatatlan isteni önkény dicsérete; 
, Nem tudom, miért adsz és miért fosztogatsz. Nem tudom, 
honnan adsz, miből adsz, csak látom kinek adsz és kinek 
nem adsz és nem fogy ki belőlem a dicséreted. Mert nem- 
csak látom, de érzem is a tetteidet, mert hordozlak és ben- 
nem cselekszel, felfoghatatlanul jóságos megváltó Istenem." 

,, Véremben lüktetsz és elmémben gondolkodol. Olyan 
egységben vagyok veled, amilyenben soha nem volt és soha 
nem lesz senki sem. Ezért vált a létörömöd a szívemben 
otthonossá és ebben az ujjongásban értem meg e magyará- 
zatlan negyedik strófám érthetetlenségét." 

, Mert az angyalszó óta rajtam, velem és bennem cselek- 
szel. Mert belülről látsz és mindenestü; átjársz engem, én 
pedig Teremtő Erődből véremmel alkotom készülő ember- 
testedet. Istenivé ujjongom magamat Benned, Te pedig em- 
berré formálod magadat bennem. Az alázatosaknak és éhe- 
zőknek a strófája ez, akiket elválasztottál cselekvéseidben a 
gőgösektől és a gazdagoktól." 


Letöri a gőgöst 
Képzelt magasán 
Alázatos hívét 
Áldja trónusán 
Éhezőknek étket 
Tele kézzel ád 
De a gazdagoktól 
Zárja kapuját 

1.5. Mert , megemlékezett" . . . 
(,,. . . se souvenant aux siécles des siécles . . .") 
, EMLÉKEZETT" 


A múlt jelene, vagy a Jelen Emléke? Hogy itt vannak ben- 
nem mind a századok, én pedig ott vagyok minden idők óta 
a századainkban? Valóság mind a kettő, mert irgalmában 
megígérte Ábrahámnak és minden származékának? És Ő Jól 
, emlékezik", múltjának élete teljes és mindenestül a jelenbe 
fut és túlárad az eljövendőn. Gondjába vette népét. Örök 
gondjába vette ezt a népet, Ábrahám hitének gyermekeit, 
századok előttről századok utánra. 

Ott kezdődik, ahol öröktől fogva teremtő ujjai körül ját- 
szadoztam és abba az Öröklétbe torkollik, ahol már , Min- 
denben minden" az Isten. Mert én csak kényszerülten köl- 
töztem ki Belőle, csak szolgálatára léptem az Időbe, hogy 
Embersége elindulását hordozhassam és futva érkezzem vele 
házatokba. 


1972. december 1. (10 óra 22 p) péntek 


Az istenanyává lett Mária első szavai. — Ezeket hallom 
bele a Magnificat záró-strófájába is. Megígérte századok 
előtt és megtartotta századok utánra, és őrizte népét minden 
időkőn át. Emlékszik Ő, akit magasztalok. És az Ő Emléke- 
zése kezdődéstelent és végződéstelent jelent. Hasztalan pe- 
regnek a századok, hasztalan fordul az évezred. Irgalmának 
ígérete és Ígéretének irgalma pillanattá szorítja a futásnak 
indult Időt: megemlékezik. Mert minden múltja és minden 
jövője: jelen. Mert Benne van Ábrahám előtti minden nem- 
zedék és Ábrahám utáni minden nemzedék - és benne én. 
Teremtő szavában ott van a valósulás, és ígéretén ott van a 
teljesedés. 

, Ízlelem a végtelenségét". 

- Ezért fogyhatatlan az én örvendezésem. Mert ráismer- 
tem a szavadra, én Hatalmasom, én Irgalmasom. És rólam 
való , Emlékezésedben" örök Gondolatoddá tágul a lelkem. 
Már nem vagyok a názáreti kisleány, akinek ott véltem ma- 
gamat, hanem a Te , Emlékezésed". Tőled vett múltam és 
jövőm vagyok és ezért énekel bennem a Te Örökkévaló- 
ságod. 

- Az Igéreted vagyok! - 


Igazak dolgára 
Örök gondja van 
Szívén hordja népét 
Nagy irgalmasan. 
Atyáinkhoz szólott 
Évezreken át 
Ábrahám és magva 
Ismerte szavát. 


mr gr 


1.6. Megdicsőítés 
1972. december 4. (8 óra 36 p) hétfő 


Személyes , magasztalástól" az , [gazak dolgáig", Ábra- 
hám óta, minden nemzedéken át az istenanyai lélek him- 
nuszától a minden nemzedékek örömdaláig, amelynek dal- 
lamterében Mária otthonosan jár. Lépdel a palesztínai dom- 
bokon; háztartásol Erzsébetnél; meghallja Zakariás vissza- 
tért hangját a János névre; és a méhében fejlődő , Emberfia" 
életritmusára dalolja tovább félelmetes boldogságát. 

Ez az örömdal nem hallgat el többé. Mert a Megváltásnak 
emberi filumba hullott istentüze gyújtotta fel azon a már- 
ciusi hajnalon, és ezzel a pillanattal az Idő megrabolta az 
Örökkévalóságot, s az Öröklét megszünhetetlenné tette a 
Percet. Ezért énekli végig Mária Magnificat-ja az Ember és a 

Mindenség történetét. És túlénekel mindent, romlást, bűnt, 
bűntetést, elégtételt, mert egy szűz méhében Istenember fej- 
lődik, és ez megváltoztatta a Mindenség erkölcsi előjelét, 
véglegesen , plusz"-ra fordítván annak , mínusz" -át. 

Így lesz Mária Magnificat-ja minden nemzetek és nemze- 
dékek Magnificat-jává, mely végigdalolja a Kozmosz törté- 
netét. 

És Mária emberre vetített Istene a Világ-egyetem Istenévé 
valósul. 

Ezek a rövid szentírási mondatok kivilágítanak önmaguk- 
ból. Mert a Második Személy az Atya akaratából a Szentlé- 
lek erejével , Istenembert" alakít Mária méhében és ez az 
időbelépés Mária minden gondolatának, minden kiejtett 
szavának egyetlenül megújuló értelmet ád. Ezért lesz Ki- 
rályasszony a szolgáló leányból, ha szolgáló is marad, ezért 
lesz anya a szűzből, ha szűz is marad, és ezért lesz ebben a 
Magnificat-ban Mária a Megváltás örök dalosa, mert azon- 
túl szótlan marad az egész evangéliumon át. 


Dicsőség az Úrnak 

Áldjuk az Atyát 

Fiút és a Lelket 
Századokon át 

Tudom, hogy mit adtál . . . 
Töviskoronát 

Áldott légy ma érte 

S minden koron át 


ÁMEN 
1.7. Látóhatárok 
, Szárnyai alatt" 
Az Idő szárnyalása; egyszerrelátás, eléje és mögéjelátás; és 
az első strófa elindul az Idő Szárnyai alól. Az elérhetetlen- 


ből fut az elérhetetlen felé; nem találom benne magamat; és 

mégis egyedül vagyok benne, Pro-videálás? Post-videálás? 
Úszom a mélyén. A mélységben hallom, hogy Mária hangja 
végigzeng rajta. Először a Régi, a Régibb, a legeslegrégibb, a 
múlt végtelene. Nagy fényből homályosuló múltbanézés. A 
háromszor tizennégy nemzedék Ábrahám óta. És Ábrahám 
mögé az örök Istengondolatig ömlik a lelkek valósága a be- 
láthatatlan Homokóra, ahol a homokszemek égitestek . . . 
lelkek. 

És ebben fürdik a létünk. Mária ebben énekel. Ebben 
úszunk, pergünk. Ez a múlt felé nézés az élet egyik arca. 
Minden vektorpont először visszafelé néz. Vissza nem 
mehet, de odanéz. Mária is így kezdi. Az első tágulás a 
visszanézés, mert az egész látóhatárt sohasem lehet egyszer- 
re látni. A Magnificat első látóhatára is a Múlt felé néz. 
Azért , magasztalja" Urát, ami lett". Szolgáló. Kikből lett? 
A messze ősökből, akiket végignézett, s akikben Őt előrelát- 
ta az Ur. Rápillantott erre a Mária-öröklétre, és nézte aláza- 
tosságát az , egészen szép" létének , Jelen" pillanatában. Az 
angyalpercben. A , leánykérés" percében. Esküvő kellett, 
ígéret kellett. Az ősök sorából a háromszor 14 nemzedék 
után kiragyogó Szeplőtlen; és az Ó Ígéretes válasza, ez a 
nagy Igentmondás; ebben a 14 éves gyermeklányban fakadó 
, gen", amely az Úr kezével Istenanyát termel és majd éne- 
kelheti: , ami velem történt, nem volt soha még". 

És már nyitva a Jövendő látóhatára, a , Minden nemze- 
dék" már tudja, hogy mint a múltban nem volt, úgy a jöven- 
dőben sincs , látóhatára" ennek a természetfölötti örömnek, 
amely a végtelenben fakadt. Az Eljövendőnek örökkévalósá- 
ga ez, mint ahogy az első strófa az Elmúltnak örökkévalósá- 
ga volt, - egyik a Jelen Gyökere, másik a Jelen Termése; — 
mert a Szellem evolúciójától tanulta az Élet a fakadást és a 
termést. - És mikor Mária örökkévaló rendeltetésének örö- 
mére nyitja ajkát, meg kell érintenie látóhatárával az örök- 
létnek mind a két pólusát, de csak emberi megértésünk ked- 
véért. Mária örvendező lelke most az Időnek e hatalmas 
szárnyaivá tágul és betölti a Mindenséget. 

A méhében fakadó parányi Istentermés elég térfogatos 
erre a maga legyőzhetetlen sugárzatában. Nem elég neki a 
háromszor tizennégy nemzedék, nem elég az Ádámtól va- 
lók együtt sem; a múltból. Nem elég neki a porból az összes 
Eljövendő, a , Minden nemzedék" sem boldogsága hirdeté- 
sére, mert Idők előttről Időkön túlra megy az Isten azzal a 
Megváltásművel, amelyet Mária dalával Ő intonál és Mária 
testében Ő materializál. 

Félelmes hatalmakat emleget ez a dal, melyek erőterükbe 
foglalják ezeket a beláthatatlan téridős végtelenségeket és 
csak az Irgalom simító keze adja a bírást az emberléleknek e 
Hatalmak ujjai között. És ezeknek ölelésében ujjong fel új- 
ból Mária, amint végignézi a Nékik ellentmondók széjjel- 
porzását egyetlen suhintástól. És fürdik a lelke ennek az 
Erőtérnek irgalmas igazságában és igazságának irgalmában. 
És ez a harmadik látóhatár végigzeng a Mindenségen; és 
Mária gyermekhangja égitestek kórusává gazdagul ebben a 
strófában. 

A suhintó hatalomkéz most egyszerre ajándékozó kézzé 
válik. A fenyegetés kényeztetéssé. Ez a Kéz ad mindent. 
Semmiféle más tulajdon nincsen. Minden csupán szeretet- 
ajándék akar lenni. Egyedül a Kéz adhat, Akié minden. /n- 
gyen van minden adás. Az emberiség Isten szeretetgyerme- 
ke. Az ajándékok titokrendszerben erednek. Máshol kelet- 
keznek, nem izt, másik Lét küldi őket, nem ez. 

Ez a strófa a nem-hiába-zörgetés strófája. Mident úgy kell 
kérni. És nem szerezni. Aki mindent megtett, az is , haszon- 
talan szolga". Nincs arány a méretekben. Ajándék a Lét az 
utolsó cseppig. Ezt dalolja Mária a negyedik strófában. 

Es az ötödikben felzeng az Isten , emlékezetének" teljes 
szimfóniája. Hangszereinek, szólamainak, énekeseinek be- 
láthatatlan számával , megemlékezik". Most aztán minden- 
ről megemlékezik. Amit csak tett. Örökkévalóságának ha- 
tártalanságában. És benne az a kis kiválasztott palesztínai 
folt, és emberek, és Mária, és Jézus, akit Mária most énekel! 
Erre a népre építi a Mindenségét. Erre a Lányra, erre a Fiú- 

ra! Most mindenre , emlékezik". És mindenről , megemlé- 
kezik" a Lét első Gondolatától az utolsó Gondolatig ebben 
az ötödik strófában. 

Mert ez a , Gondolat" kettő, ami nekünk kettő, egyazon 
Végtelenség. Isten egyszerre látja a Múlt és Jövő, az Elmúlt 
és az Eljövendő látóhatárát az Ő örök Jelenében; és ezt az 
elmúlhatatlan és kezdődéstelen Jelent énekli Mária a Mag- 
nificat-ban, amikor hordozza az Istent, aki , megemléke- 
zik" hatodik strófában a Megváltó Isten Háromságáról. 

Ezen a , Megemlékezésen" át fénylik rá az Emberiségre az 
Ő dicsősége. Ebben ömlik a Megváltás Töviskoronájának 
diadalmas ereje. Azért énekli ez a Háromságos dicsőség- 
strófa a , töviskoronát". És ezért énekli benne Mária a soha 
el nem hallgató megváltó Örvendezést: . 

- Áldott légy ma érte s minden koron át. — 


1.8. Intermezzó" 
(amit ez sugalmaz) 
1972. nov. 25. (5 óra 42 p) péntek 


Nem azt jelenti-e ez a mai reggel, hogy minden zavart, 
zaklatott, földretapadó léleknek Mária örömébe kell mene- 
külnie? Mint valami illatos, tiszta oldószerbe, amelyben 
semmivé foszlik minden anyagpusztulásból eredő ember- 
probléma; mind idegprobléma emberi gyermeke; olyan ez a 
Mária-öröm, mint valami bűvös Erőtér, amelynek nem áll 
ellent semmi, és győzelmesen betölti a másik élet illatával 
ennek az életnek minden táját; sehol sem lépsz ki belőle, 
mert Máriával benned van a forrása. Mert Mária öröme 
mint a Földön elömlő és mindenhol győzelmes hatalom. Ezt 
Ő szüntelenül dalolja, s aki ezt a hangot meghallja, az nem 
veszhet el. 


§ Megjegyzés: Készült 1972. nov. 25.-1972. dec. 17. a Magnificat megírá- 
sa közben. Az érthetőség kedvéért helyeztük a Magnificat végére. 

Magnificat anima mea 
Dominum Redemptorem 


Máriának ebben a , megváltó" szavában emberre vetített 
Istene van . . . 


1972. dec. 16. (4 óra 56 p) szombat 


Ma a Végrendeletre nyitotta Mária a Könyvet. És nagy vi- 
lágosság nyilt meg abból a három ,,idő"-ből, amelyet a 
, bűn"-ről, az , igazság"-ról és az , ítélet "-ről mondott. — ,,il 
y a eu" péché, , il y avait" justice, , il y aura" jugement. Ez 
a három idő elvész a magyar fordításban 

, Meggyőzi majd a világot a bűnről, az igazságról 
és az ítéletről". 

Nem hallatszik ki a három idő: 


a bűn - ami volt 
az igazság - ami volt és marad 
az ítélet — ami eljövendő. 


Ez a három idő, magyarul nincsen: , régmúlt", , félmúlt", 
, jövő" három ideje. És ez a három idő a következő mondat- 
ban megismétlődik. II y a eu - ez a múltmögötti múlt, ami a 
múltban elmúlt. II y avait -— ez a múltban is, jelenben is fo- 
lyamatos valóság, a múltból magát a jelenen át folytató, — és 
az il y aura, vagyis a jelenből kilépő majdan elérkező. Ez a 
három ideje: 1. a bűnnek, 2. az igazságnak és 3. az ítéletnek. 
Ez a három a latinban is meg tud lenni. Magyarul sohasem 
értettem ezt e három idő nélkül és most kivilágosodott, mi- 
kor arra a szeretetreváró kis életre gondotam, aki most ér- 
kezni akar. És nincs más réménye, mint a szeretet. És ezen 
át várja a megváltást. Azt a megváltást, amelyről a Magni- 
ficat énekel. Ki más énekli ezt, mint a Máriában éneklő és 
Emberré fejlődő Szeretet. Advent van. Ezt kell felfedezni. 

, Ha szeretetem nincs, semmi sem vagyok". -— , Nem tud- 
tátok?" 

- Nem láttátok? — — 

- Még sok mindent kellene mondanom nektek, de most 
el nem viselhetitek. 

-— Majd, ha eljön a Lélek, az a Szellem, ki az Atyából való 
és majd megmond mindent; nem magától, hanem az Átyá- 
ból, amint hallja és azt mondja belőle, ami az 


Enyém! 


- Ez pedig mind a Szeretet nyelvén beszél. Meg kell hal- 
lani. 

- Nem tudtátok? 

Aki ismerni akarja magát, az szeretetvizsgálatot tartson. 

Minden emberközi probléma kizárólag szeretetprobléma. 

Ha kíváncsi vagy arra, hogyan állsz szeretetben (és egye- 
dül erre kell kíváncsinak lenned), nézd meg, hogyan állsz az 
emberekkel való viselkedésedben (belülrőb. És hogy ennek 
mi köze van Istenhez: , nem kívül, . . . belül!" 

Minden viselkedés szeretetvonatkozás, mely élő tettekkel 
kapcsol be az emberközösségbe. 

Munkádat is nézd meg: van-e beledolgozva szeretet? 

Terveidet is nézd meg: iránytényező-e bennünk a sze- 
retet? 

Véleményeidet is nézd meg; átjárja-e őket a szeretet? 


, nem kívül, . . . 
belül!" 


Ezekben érzem Mária gyermeki bölcsességét. Nem a fo- 
lyólétből, hanem a folyamattalan Lételőttiből hangzanak. 
Onnan, ahol Ő a Teremtés Szándékának mezőin , játszado- 
zott" az Atya tettrekész Keze körül. Odahallom a Magnifi- 
cat strófái közé. 

2. Az evangélium , Máriás" jelenetei 


Az evangélium három Máriás jelenete: a Magnificat, a 
Benedictus és a Nunc dimittis. Három azonos látóhatár há- 
romféle színezettel, ami a záró-strófában háromféleképpen 
szólal meg. Ennek a múltjában és jövőjében élő népnek ad- 
vent az élete. Mert minden advent a múlt és jövő egybeöm- 
lése a jelenben. Ezt a három dalt nem én adom Máriának, 
hanem Ő adja nekem. , Jahve megemlékezik". 


2.1. Simeon: Nunc dimittis 
1973. január 17. (20 óra 45 p) szerda 
Simeon éneke 
Az Úrhoz: 


Most bocsásd el szolgád 
Békességesen 

Mert meglátta Arcod 
Halandó szemem 

Azt ígérted nékem 
Hogy meg nem halok 
Amíg Megváltómra 
Nem pillanthatok 


Minden Népnek szántad 
Üdvösségedet 

De csak nemzetünknek 
Dicsőségedet 

Fényed nemzedékről 
Nemzedékre száll 
Szólíts Hajlékodba 

Hol már nincs halál 

Máriához: 


Most pedig, ó Asszony 
Hallgasd meg szavam 

, Ez a Gyermek soknak 
Romlására van, 

Mert Őbenne Jel szól 
Nern értik , sokak" 

És tanításának 

, Ellentmondanak" 


De akit a Lélek 
Megvilágosít 
Kinek Ő vezérli 
Gondolatait 
Feltámadására 
Lészen ez a Jel 
Mert hitére majdan 
Égi Szó felel" 


, Isten Anyja lettél 
Szülted a Fiát 

Ez a csoda lelked 
Tőrrel járja át 
Megáldalak téged 
Nincsen hátra más 
Mint e Megváltásból 
A Feltámadás" 


Dicsérd velem Istent 
Áldjuk az Atyát 
Fiút és a Lelket 
Fájdalmadon át 
Keresztútad járod 
Vár a Golgota 
Szívedben a Tőr és 
Fején Korona." 
401 


- Comment je crois — ebből a kötetből olvastam el azt a 
tíz oldalas rövid írást: Chute, Rédemption, Géocentrisme. 

- Bukás, Megváltás, Geocentrizmus — 

És nézem ezt a jelenetet e gondolatok aurájában, vagy 
erőterében. Rá kell sugározni és e sugarakkal átjáratni eze- 
ket az emberi valóságokat, akiknek szavait írom és belülről 
áttüzesednek; eszméletileg megmozdulnak, átforrósodnak, 
igazságokat szikráznak szavaikkal, gondolataikkal, hollé- 
tükkel, pillanatukkal, az Örök-Végtelenben való elhelyezke- 
désükkel, ahogyan ott állnak a parányi Emberfia körül. . . . 
És egyedül a Gyermek tudja valóban, mi történik. 

Máriát a Karján Fekvővel, Józsefet a két gerléjével az 
embertörvény hozta ide, Simeont és Annát valami csodála- 
tos hívás küldte. 

És honnan került Lukács evangéliumi riportjába Simeon 
dalának szövege? És honnan írta ki ezt a dalt, ha nem Má- 
ria , múltjából", abból a törölhetetlen múltmegmaradásból, 
amelyet ez a legcsodálatosabb riportalany a szívében gon- 
dosan őrizett!? Vajon emlékei mélyén is , csodálkozott"? 
Azon, amit Simeon a Fiúról mondott? . . . erant mirantes? 
. . . nem tudta jobban, mint Simeon? Nem inkább azon cso- 
dálkozott, hogy Simeon mindezt tudja? 

Ezt a pillanatot csak énekelni lehet . . . akkor is, ha nem 
marad el mellőle Simeon jóslata sem. Mert ez a jelenet is az 
örökkévaló pillanatok közé tartozik. 


1973. január 18. (16 óra 44 p) csütörtök 


Miért jön ide e templomba ez az , igaz ember" és ez a 
, prófétanó"? 

Miért van ez a két lélek kiválasztva arra, hogy folytassa 
Mária magasztaló énekét? Titkos gondolatok kiderüléséről 
beszél Simeon. Mikor átveszi Mária karjáról a Gyerme- 
ket, megszólal benne a folytatás. És a , Kegyelem" nevű 
prófétanőben felhullámzanak eljövendő szavak, amelveket 

nem írt le senki sem. Miféle titkos gondolategység ismerte 
fel Máriában a Lélek üzenetét ezen a sohasem látott embe- 
ren, aki lépteit idevezérelte, — hogy karjaiba tette gyerme- 
két? Miféle titkokat szimbolizálnak a József kézfején szárny- 
verdeső ajándék-gerlék, amelyeket ezért az Elsőszülöttért 
hoznak, a most érkező szülők? Miféle titokba pillant 
bele most az a szótlanul ott álló prófétanő, aki hallgatja 
Simeonnak az élettől búcsúzó örömdalát? És miféle emlé- 
kek rajzanak fel József lelkében a pillanatról, melyben meg- 
tudta, hogy Istent fog nevelni? És miféle boldogságok sugár- 
zatának múlt és jövő percei szállnak világgá Mária lelkéből, 
aki még az , imént" énekelte Erzsébetnél, hogy , boldognak 
mond engem minden nemzedék"?! 

Csak Simeon ajkán fakad mindebből valami, mert a 
Gyermek, akinek Erőterében állnak ott mind, még szótlan, 
még csak lélekindító sugarakkal dolgozik, még csupán 
puszta Jelenlétével üzen és megszólaltatja ezt a., másik" 
életre induló öreg embert, akinek karján fekszik most a 
, Messiás", akinek templombavezérelt hangja most köszön- 
tődalt énekel. 

-— Nunc dimittis . . . dalolja a Lélek sugalmára, aki őt erre 
a pillanatra idehívta, hogy ez az öt , ember" (és ez a két 
madár) örök pillanatot éljen át ebben a templomban, mikor 
az Isten embertörvénynek engedelmeskedik, mint Mária 
, elsőszülöttje". 

- Most bocsáss el engem, Uram -— dalolja -, mert ennek 
az Asszonynak karján megpillantottak Téged szemeim eb- 
ben a Gyermekben, akit most anyja karjaimra adott. 

Megyek, Uram, megyek a Te Szavad szerint abban a bé- 
kében, amely lelkembe sugárzik, mikor a szemedbe nézek. 
Látlak, Uram, ebben a gyermeki szempárban, mely szótla- 
nul visszatűz reám és belefénylik ebbe a búcsúszóba, mely 
egyszersmind az érkezőnek köszöntése is. Szemed pillantá- 
sában ismerem fel az életszakadásnak e pillanatnyi válsá- 
gában a minden nemzedék, elmúlt és eljövendő számára 
Mindenekre kiterjesztett világosságodat. Mert a messzeváró 

sÜdvösség" helyett most az Üdvözítő személyes szeme néz 
reárn, és az én Uramnak sűrített légköre vesz körül 
és jár keresztül rajtam. Ez az a Mindenséget betöltő Lélek 
is, aki most idehozott engem, hogy ebben a szemsugárban 
megértsem azt a fényt, amelyet ennek a csodálatos Anyának 
a karján ebbe a templomba küldtél. És ebben a szemsugár- 
ban látom, Uram, hogy ennek kell a pogányságot megvilá- 
gosítani és ennek kell a , Te Népedet" világgá növeszteni. 
Tudom, Uram, ez a gyermek-szempár mondja nekem, hogy 
a Te népednek és az én kis népemnek - az a , dicsősége", 
hogy a Te Népeddé növekedjék, és ezért hoztál engem a 
, Lelked" által most ebbe a templomba, hogy ezt elénekel- 
jem neked. 

Karjaimon az , üdvösséged" és szemébe nézek , Üdvözí- 
tőmnek". Ígérted ezt nekem, Uram, mert ígérni szoktál és 
minden jövődben minden múltad beteljesül, mert megemlé- 
kezel hiánytalanul. És ebben a Teljesedésben szólok most 
ehhez az Asszonyhoz, aki tudja, hogy ebbe a templomba 
most Kit hozott. Nem azért, hogy mindazt megtudja tőlem, 
amit az angyalszó óta tudott, hanem azért, hogy szavaimból 
megtudja: Te küldtél ide engemet, Uram! 

Rettenve nézem, mert Gyermeket hoz és nincs rajta férfi- 
folt. A folt helyett felcsillant benne a Lélek. Ő mondja 
nekem, hogy ez az Asszony és ez a Gyermek az Örökkévaló- 
nak Teremtés előtti Álma; és újjongva dicsérlek érte Tége- 
det, Uram! 


Magnificat! 
Folytatom ezt a sohasem végződő éneket. 
Magnificat! 
Lumen et revelationem gentium . . . 
Ez az életzárásra induló férfi-lélek most tovább énekli 


Mária örömét. Átveszi azt az egységes , lelket" — akárcsak 

Máriát hallanám. Mária eszméletének fénye ugyanaz a 
Lumen, ugyanez a Reveláció. Egy és ugyanazt az ajándékot 
látják, amely Ígéret formájában hullámzik, sugárzik végig 
ennek a kis palesztinai földsávnak történetében és egyetlen 
mozgó Erőtérbe burkolja be ezt a népet. Mind világosságról 
beszélnek, mind Ábrahám , népének" diadalát emlegetik és 
mindezt az a szakadatlan, el nem hunyó várás, ez az ószó- 
vetségi advent teszi emberéletekké, eszméletek találkozásá- 
vá, valami nagy népeszméletté, amely áthat minden egyént 
és irányítja minden egyénnek minden gondolatát. 

Ebben az Adventben, mely az örök isteni szándékkal kez- 
dődik, mert , kezdete" nincs, egységesül ez a nép, ez a ,,vá- 
lasztott", és halad a valóság legmélyén ennek a , népnek" a 
krisztusi megvalósuláson át az Isten népének szüntelenül 
táguló , kereszténysége" felé. Ez a minden idők keresztény- 
sége énekel Máriában és Simeonban, mikor a Lument-t és 
ezt a Revelációt emlegeti, miközben megváltójának gyer- 
mekszemébe néz. 

Eddig az Urhoz beszélt, most Máriához fordul. Imádság 
ez mindakettő. És mondja Simeon ajkán a Lélek: 

Sokak romlására és sokak feltámadására. Mert hulladéka 
van minden teremtésnek és ez a Gyermek egyszer azt fogja 
mondani: szükséges, hogy botrányok legyenek és ugyanez a 
Gyermek azt is fogja mondani: ezt az örömöt senki sem 
veszi el tőletek. És mikor Simeon lelkén átfut ennek a , rom- 
lás"-nak árnyéka, akkor melléje jövendöli a győzelmes or- 
voslást is, a Mária lelkét átjáró Hétfájdalmat, amelyet a 
Töviskoronában már megköszönt. Mert , JEL" lesz ez a 
Gyermek és ennek a Jelnek majd , ellentmondanak". 
, Contra dicetur". , Antilegomenon". És ezt az emberi el- 
lentmondást azzal a Töviskoronávai, azzal a lelket átjáró 
Tőrrei kell győzelemmé teremteni. Mert a fájdalom nem 
büntetés, hanem teremtő erő. 

Ezt az Erőt énekli Simeon a Megváltáson való örömében, 
amellyel továbbmondja a Magnificat-ot. Ez a , Tőr" a hato- 
dik strófában emlegetett Töviskorona szimbólumtársa. Jé- 

zus és Mária - egymáson át - mind a kettőt adja a , rom- 
lásokért" és a , feltámadásokért". 

Ez az a , titok", amelyet Simeon végszava emleget. Ez az 
a , titkos gondolat", amelynek Kard és Tövisek árán kell 
, kiderülnie". Itt elhallgat Simeon, mert már ,,rejt-jelül" 
megmondta a Tőrt Máriának, amellyel Mária tovább áldja a 
Tőrt, a Keresztet, a Koronát - a Feltámadásért. 

Ez az a , titkos" érthetetlenség, amelyben az Éden almafá- 
ja valósul isteni Cselekvéssé. Ez a Titok a romlásforrás és ez 
a Titok a feltámadás világossága. 

,, Sokakban". Kikben? Minden legyőzöttben és minden 
győzelmesben. Ebben a zárószóban ezt énekli Simeon. És ez 
az ének Mária örömdalának folytatása. 

Vajon a két , sokaknak" szóból melyik jelent , mindenki- 
ben"-t? Vajon a , romlásnak sokai" nem fogynak el? Vajon 
a feltámadás , mindenki"-je nem tudná legyőzni? 

Vajon az Éden almafájának a Teremtés negatív szükség- 
szerűségére átalakuló szimbolizmusa nem azt deríti-e ki, 
hogy a , romlás"-nak sokai elfogynak a feltámadás sokainak 
mindenkije javára? És vajon Mária nem így értette Simeon 
szavát? És nem ezért kell Simeon dalát Mária dallamával 
tovább énekelni a Pléróma Adventjében mindvégig? Nem 
ezt mondja Simeonnak a Megváltó Gyermek szeme? Es nem 
erről ismeri fel Mária Simeont annak a titkos Gondolatnak 
templomi Erőterében, ahol elhangzott és tovább hangzik 
Simeon éneke? 

Ha az ,ősbűn" az Evolúció szükségszerű , botrány"- 
törvényéhez tartozik, vajon az Evolúció lezárulásával nem 
kell a , botrány"-nak is eltűnnie? Az Evolúció alaptörvénye 
a múlt megmaradása, az Idő evolutív megszűntével vajon 
nem gondolható-e együtt a , botrányok" megszűnése? 

1973. január 23. (2 óra 32 p) kedd 


Ezek a , titkos Gondolatok" . . . ? 

Miért hallgat el itt Simeon? 

Mindennek, ami a Megváltás küszöbén elhangzik, min- 
dennek, ami ebben az elindulásban történik, titka van. 
Örökkévaló pillanatok szelik át az Időt. Ezeknek a pillana- 
toknak a kétszárnyú Végtelen felé való folyamattá terjeszté- 
sében az Idő szinte meglopja az Örökkévalóságot, Simeon 
ezzel a végszavával ebből sejtet meg valamit. 

Miért küldi az Isten ezt az öreg férfit és ezt az öreg nőt, 
ezt a két templomviselt emberi értéket ide az alig körülme- 
télt Megváltó fogadására? Miért rögződik bele ez az örökké- 
való pillanat abba a kétezer évbe, amely mögöttünk még - 
azaz már - alig , Jövő", hogy ebből a Simeon-dalból eltűn- 
hetetlenül megtartott , megemlékezés" lesz és ez az ének en- 
nek a február másodikának törölhetetlen jelenű emléke ma- 
rad! Ez az éneklő Simeon és ez a szótlan Anna, akiket a 
Szentlélek , véletlene" a templomba küld, vajon nem a két- 
nemű Emberiség képviselője-e ebben a minden ízében Isten 
ujjanyomát viselő , jelenlét"-ben, amelyet Lukács az örök- 
kévalóságba beleír, mikor az Istenfia embertörvénynek en- 
gedelmeskedik! Mikor , bemutatják" Istennek ,az Ö Fiát, 
akkor az élete határa felé közeledő két öregnek kel! fogadá- 
sára a templomban megjelennie. Simeonnak, mert hívást 
kapott. Annának, mert úgy szólván , sohasem" hagyta el a 
templomot. És ez az énekes férfi és ez a szótlan prófétanő 
ezzel a templomi jelenlétükkel az , Isten hasonlóságára" 
, férfinak és nőnek teremtett" Emberköszöntését hozza a 
Gyermeknek és az Anyának. Az evolúcióval előkészített 
ember kétneműségének Istengondolatát, Annában a nő 
megtisztelését erősíti meg, mikor Simeont és Annát ebbe a 
, Bemutatás"-ba állítja. 

Mit mondanak ezek itt együtt a csecsemőkora óta az , ős- 
bűn"-től sohasem fertőzött Anyának, aki engedelmesen fo- 
gadja ebben a , tisztulás"-ban tisztaságának embertörvény- 

ből fakadó sérelmét, és ennek az Istenkézzel gondviselő 
Apának, ki idehozta őket? 

Vajon nem azt énekli-e Simeon, hogy Mária fogamzása- 
kor Dávid filumára Isten rátette az Ujját? 

Az Egyetlenegyért, akit majd nem kell megkeresztelni. 

Megértés ez embermódra, de lehetne-e másképp; mikor az 
, Emberfia" elfogadta és eljött beszélni  eszméletünk 
nyelvén! 


2.2. Zakariás: Benedictus 
1973. február 21. (2 óra 44 p) szerda 
Zakariás éneke 


Áldott az Úr - és 

Áld az Ő keze 

Örök szövetséget 
Kötöttünk Vele 

Erős szabadítót 
Támasztott nekünk 
Ezzel mondta meg, hogy 
Ő az Istenünk 


Ábrahámnak egykor 
Hitéért adott 
Mindenkorra szóló 
Testámentumot 
Dávid Háza várta 
Nagy Idők előtt 
Prófétái szája 
Zengte a jövőt 

Ellenségeinktől 
Megvédelmezett 
Elhárított minden 
Gyűlölő kezet 
Atyáinknak mindég 
Megirgalmazott 
Nem feledte el hogy 
Esküt fogadott 


Szabadulásunkban 
Szolgáljuk híven 

EI ne tántorítson 
Tőle semmisem 
Igazságban szenten 
Későn és korán 
Félelemtől menten 
Járjunk nyomdokán 


És te, gyermek rólad 
Mennyből hallani 

, Prófétául küld a 
Magasságbeli!" 
Ő-Előtte jársz, mert 
Neked adta át 
Megváltásunk első, 
Legelső szavát 


Pusztába kiáltod 
Küldetésedet 

Üdvére tanítod 
Hűtlen népedet 
Megbocsátás vár ránk 
- szól az Üzenet — 
Mert rajtunk az Isten 
Szíve megesett. 

Hogy ki a halálnak 
Árnyékában ül 
Irgalmazás fénye 
Ölelje körül, 
Magasságból jött és 
Léptünk vezeti 
Béke ösvényére 
Odatereli 


Dicsőség az Úrnak 
Áldjuk az Atyát 

Fiút és a Lelket 
Gyermekemen át 
Adventednek boldog 
Hírmondója lett: 
Megmozdult az Ég - és 
Isten született ; 


Ennek a három ószövetségi léleknek levegője, életforrása, 
termékenyítője volt a nagy Várás, amely az Idők erejét érez- 
te, a háromszor 14 nemzedék léthatárát élte, a történelmi 
Idő (a pálca elvétetése Júdától) eljövetelét sejtelmesen tudta. 
Ez a várás kiélesedett benne, és ez a nemzedék a női lelkek- 
ben még felnövelte a gyermekvárás értékét, mert az Idők kö- 
zeledésével a Dávid vonalán fel-lüktetett a megváltás ak- 
tualizálódásának közeledése, és valami különös felfokozódó 
Élet járta át a nemzedéket, amelyből a legcsodásabb filumon 
Istennek kellett fakadnia. 

A feszültség a nemzedékben élt. A messiásvárás felfokozó- 
dott . . . és Gabriel leszállott Mária felé. 

Az a március 25 az érintett filum megelevenedése volt. 
Rejtett pillanat, és természetfölöttisége mégis elömlött az 
emberiséget hordozó Időn. Keresztüljárt mindent a Mária 
, [gen"-je az Úr üzenetére. A szellemvilág a maga teljességé- 
ben megrendült, és benne mindennek más értelme lett, mint 
e pillanat előtt. Mert valami kozmikus történt. Ebben az 

, IBen"-ben anyagba lépett az Isten. A Szolgálóleány vála- 
szolt. És mint az Illatáldozat tüzéből eláradó illat, megválto- 
zott minden Időhatás, a pillanat kilépett a folyamatból és 
megmásított mindent, ami valaha volt és valaha lesz. 

Ez azt jelentette, hogy az Időnek mindenkit magába ölelő 
közegét, múlt felé, jövő felé, átjárta ez a pillanat. És minden 
, dőtartalom", az emberi eszméletek megmásultak, elfogad- 
ták a maguk teljes titokzatosságában ezt a megújulást. Az 
Idő. teljessége azt jelenti, hogy maga az Idő újította meg ön- 
magat, és ezt meg kellett éreznie — a legmélyebben, a legéle- 
sebber:, a legfényesebben -— azoknak a , választott" emberek- 
nek, akiknek ebben a csodálatos filum-pillanatban szerep 
jutott. 

Nem mond valamit nekünk ebből az is, hogy az a Zaka- 
riás név héberül azt jelenti: , Isten megemlékezik? Mit jelent 
Istenben ez a , megemlékezés"? Mikor még emberben is a 
múlt megmaradását és a jövő beköszöntését jelenti? 

És hogy János neve azt jelenti: Isten kegyes. 

Es hogy Erzsébet neve azt jelenti: megesküdött az Isten. 

És hogy Gabriel azt jelenti: Isten embere. 

És hogy Illés azt jelenti: akinek el kell jönnie!? 

Mindez nem azt a csódálatos emberi eszméletváltást írja-e 
körül, aminek Mária Igen-jének pillanatától átszínezte, 
áthangolta, áttüzesítette az emberi eszméletvilágot, mely 
soha többé nem lehet olyan, mint volt. 

És ezt a szellemi Kozmoszban megvalósuló eszméleti ter- 
mészetváltozást az Öröm paradicsomi tisztaságának vissza- 
hozását énekli az a 


Magnificat! 


Mert most az történik, ami nem volt soha még. 

Isten időben sorozza végtelenbe szánt tetteit, János hat 
hónappal korábban fogamzik, mint Jézus. Sohasem szúlt 
öreg méhben fogamzik, öreg férfi , akratából", de angyali 
üzenetre, 

- Gabniel vagyok — mutatkozik be az üzenő angelosz Za- 
kariás hitetlenkedésére válaszul, akinek ezzel a hitetlen kér- 
déssel szava elnémul Erzsébet terhessége idejére. Mit tanul- 
hatott Zakariás és mit Erzsébet ebből a kilenc hónapos né- 
maságból! Mit nyithatott meg bennük ez a másik angyali 
üzenetetet megelőző hat hónap és a Jézus fogamzását követő 
három hónap! Míg fel nem írhatta Zakariás az élő felszaba- 
dító mondatát: 


, János a neve". 


Milyen új fényben lobogott fel bennük ez a nagy eszmé- 
letváltozás, amely most már új és egyetlen értelmet ád a 
bennük és körülöttük folyó történéseknek! 


Megemlékezik az Isten — Zakariás 
Megesküdött az Isten! — Erzsébet 
Kegyelmes az Isten! — János 


Nem világosít meg ez a három név mindent? 

Uj lélek nő az emberekben. Es minden szavuknak meg- 
újult értelme van. 

Mert Isten esküdött, Isten erről megemlékezik és Isten 
megüzeni angeloszával az Ő megváltás-indító kegyel- 
mét: Jánost. 

Ezen a filumon három ének születik: 


Magnificat Benedictus Nunc dimittis 
Mária Zakariás Simeon 

2.3. A három emberlélek éneke 
E 


Mária: Dicsőség az Úrnak 
Áldjuk az Atyát 
Fiút és a Lelket 
Evezreken át 
Tudom, hogy mit adtál 
Töviskoronát 
Áldott légy ma érte 
S minden koron át 


II. 


Zakariás: Dicsőség az Úrnak 
Áldjuk az Atyát 
Fiút és a Lelket 
Gyermekemen át 
Adventednek boldog 
Hírmondója lett, 
Megmozdult az Ég - és 
Isten született 


HI. 


Simeon: Dicsérd velem Istent 
Áldjuk az Atyát 
Fiút és a Lelket 
Fájdalmadon át 
Keresztútad járod 
Vár a Golgota 
Szívedben a Tőr és 
Fején Korona 

Ez a három Istendicséret háromszor borítja ránk ugyanazt 
a döbbenetes ószövetségi látóhatárt. Három emberlélek 
énekli fölénk azt a légkört, amely mint óriási világoskék fél- 
gömb teszi ezt a nemzetet amaz egyetlen adventnek örök 
lakójáva. 

Az evangélium átélésében van valami mélyítő akkor, ha 
az összetartozó tények részeseit, szereplőit nem egyenkint 
belső világukban, hanem a tényben hordozott és a tény egy- 
ségébe tartozó szerepükben szemlélem. Mert az egymástól 
függésbe helyezett emberek a maguk együttesében Isten 
nyelvén beszélnek. Elhelyezésük csodálatos tervezettsége a 
velük való közösségnek Isten terveit árulja el. Nincs az a 
matematikus, aki ezeket a terveket jobban kiszámíthatná, 
ezeket a társadalmi , építményeket" jobban elgondolná és 
valóságtermelőbben csoportosítaná, mint ezek az evangé- 
liumi együttesek. Ez a három lélek, ebben a három 
dalban Isten akaratának láncaira van fűzve és a jövendő tel- 
jes ismeretén alapuló tökéletességgel egymáshoz illesztve, 
beleértve ebbe minden előzményüket (még Illést és a pró- 
fétákat is) és minden következményüket (még az emberiség 
megváltásának minden természetfölötti következményét is). 

Ha az evangélium átélésében az egyes szereplő belső vi- 
lágára gondolok,s abból kifelé pillantva mégis az ő átélései- 
vel próbálok azonosulni, akkor a saját eszmélésemet építem, 
rendezem, kormányozom ezzel az élménnyel. Akkor ketten 
vagyunk Istenben, Mária és én; Zakariás és én; Simeon 
(Annával) és én. Ha pedig egyszerre, az egymásba illesz- 
kedő történésekben szemlélem őket, akkor sokan vagyunk 
Istenben, akkor annak az együttesnek isteni tervezetét meg- 
valósult struktúráját látjuk, Nem azt, hogy Isten hogyan 
, Sugalmaz", hogyan beszélget az emberi eszmélettel, hanem 
azt, hogy miképpen épít, hogyan szerkeszt, választ és egye- 
sít, térrel és idővel diszponál, megvalósítja a hol? és a mi- 
kor? minden kellékét, megválasztja a hogyan? mikéntjét és 
az evangélium egyénei helyett az evangélium társadalmát. 

Ez a megváltásindító evangéliumi szerkezet, amelynek 

hűséges rögzítésével Lukács stílusművészete bennünket 
megajándékozott, ezt a második fajta evangélium-átélést 
sugározza belénk. 

Először Mária szólal meg. Pedig már régen élnek a töb- 
biek, Zakariás elnémultan szolgál, Erzsébet otthonába rejtő- 
ző ujjongással várja váratlan gyermekét, és Simeon — már 
öregen — de a mélyeszméletében reszkető valósággal várja, 
hogy meglássa Üdvözítőjét. Egyikük sem tudja élete napi 
szolgálatában, melyik az a perc, amikor Mária Igen-je átfut 
a Mindenségen, mint a Teljesedés nagy pillanata, de mind- 
egyik az életével szolgálja — szolgálta és szolgálni fogja — azt 
a pillanatot. Mert be van iktatva abba a Trióba, amelynek 
első személye Mária a szeplőtlen , fogantatás" — már - em- 
beri méretben - talán már tizennégy éve; Máriát a templom 
készíti, Zakariást (Erzsébetjével) éppen öregsége készíti, és 
Simeont (Annával) éppen az öntudatosan benne élő Ad- 
ventje készíti erre a pillanatra. 

És eljön a perc, mikor mind a hárman megtudják, miért 
élnek. Időben Zakariás az első, hat hónappal az Igen előtt, 
Időben Mária a második, ama márciusi hajnalon. Időben 
Simeon a harmadik, hogy bizonyságot tegyen a bizonyítha- 
tatlanról, hogy rásóhajtsa Mária lelkére a szenvedés lehelle- 
tét és elénekelje a Megváltót először felismerő emberiség 
dalát. 

Énekelnek mind a hárman. Zakariás a megígért gyerme- 
ken, Mária a minden időkön és a Simeon a nagy Jel-nek 
felismerésén át, amelyért tőr jár és töviskorona. 

Ezt a három éneket az evangéliumnak ezeken az első lap- 
jain minden emberszívnek egységes Kantátá-vá vagy Orató- 
riummá szerveződve szánja az emberiség hitének az Isten. 

Mert mind a háromnak ugyanaz a látóhatár-ritmusa. Meg 
lehet számlálni a sorokat. A belőlük kisarjadott strófákat is. 
Ez a nagy adventelő zsidó-öntudat egyformán lüktet mind a 
háromban. Ebben a nagy várásban élő eszméleti feszültség 
fűti ritmussá és dallammá szavaikat. 

Mi az Advent? A Múlt és a Jövő szerelme egymás iránt 


415 


és egyesülésükben szüntelenül újratermelik a sohatöbbé meg 
nem ismételhető Jelent. 

Mind a három ének először a Múlt felé tartja istenjárta 
eszméletének reflektorát. Hátranéz, hogy előrelásson: Mária 
az ősatyákra, Zakariás Ábrahámra, Simeon a prófétákra 
gondol, ezekre a nagy Várakozókra, akik mind jövőt énekel- 
nek a múlt fölé. És mind a három dalban jövendő tárul fel: 
Mária boldogságában a , minden nemzedék", Zakariás hi- 
tében a , gyermek" prófétasága, és Simeon Jelet és Tőrt jó- 
soló szavában. És mikor az így kétfelől megizmosított jelen 
kivilágosodik, akkor elérkezik a három dal harmadik üteme, 
a Múlt és a Jövő utáni az Erő és Hatalom üteme, amely az 
Igazság példatárává kormányozza az életet a belső és külső 
valóságot, az emberiséget és mindenséget; Mária évezreket, 
Zakariás a halál árnyékából kilépő békét, Simeon pedig tit- 
kos gondolatokat emleget ott a templomba hozott Jézus- 
gyermek felett. 

Ez az orgonapont zúg az evangélium első dallamai 
alatt. A bennük újjászületett , [dő" orgonapontja. 

Ez az Uj, ez a Megújult Idő, a tevékeny Idő az eszméleti 
Idő, a teremtő Idő, az Isten emberi eszrnélésén át az Istenbe 
visszaömlő Idő, melynek Iránya és két Végtelenje van. Ezt 
az Időt teszi Életté egyes lelkenkint is, lélekegyüttesenkint is 
az az örök Advent, melyet ezek a dalok énekelnek és amely 
az emberlélek legmélyebb valóságához tartozik. 

Márila-Gondolat 
a Szentháromságban 


, Atya lánya. Fiú anyja 
Szentlélek arája 

Te vagy eme Hármas Létnek 
Élő koronája. " 


1. A Mária-Gondolat a Szentháromságban 
1973. nov. 17. (14 óra 44 p) szombat 


Három emberi kategóriába foglalható hármas szeretet- 
légkörrel veszi körül öröktől fogva a Szentháromság a , Má- 
ria"-Gondolatot. Ez a hármas egység a Lételőttről való és 
ebben a hármas egységben valami módon a még csupán Ígé- 
retben élő Márián belül megnyilvánul a Háromság termé- 
szete, hármas ütemének Egyetlensége és a tervben lévő Te- 
remtés tagozódása. 

Az a három szeretet, amelyet az ember , szülői", , gyer- 
meki" és , jegyesi " szeretetnek nevez, mikor léte már benne 
hullámzik az Evolúcióban, előre szinte megígéri, vagy el- 
árulja ezzel a struktúra-igézettel a saját legmélyebb termé- 
szetét, amellyel emberi gondolatvilágunkhoz a legközelebb 
férkőzik. Ez a szeretet-Erőtér a Mária-elgondolás minden 
idők előtti valóságának lényege. Így valóban Mária lényén 
át lép hozzánk legközelebb az a valóságos tevékeny Isten, az 
az , Actus Purus", az a , Csupa-Tett", aki egyedül öröklét- 
képes. j 

Ami idővé szóródik, az nem lehet örökkévaló, de a Csu- 
patett az nem szétszórt Idő, hanem a Pillanatba sűrített Idő, 
amelyből nem lehet kilépni. És mikor az emberi (vagy bár- 
milyen) Eszméletté folyamatosul, akkor annak három arca 
van: egyik az Elindulás (Atya), a másik a Folytatódás (Fiú), 
harmadik a Megújulás (Szentlélek), és így mihelyt a Csupa- 
tett eszméletbe vetítődik, természetszerűleg háromság lesz 
belőle. És mihelyt ez egy Mária-Ígéret lételőtti lényére ve- 
títődik, szükségképpen ebben a három ütemben, az Actus 
Purus szeretetlevegőjében erre az Ígéretlényre a majd későb- 
ben, az Evolúcióban kinevezendő háromtagú szeretetnyel- 
ven érteti meg magát mint Atya, mint Gyermek és mint 
Jegyes. 

Ez a három nagy szeretetforrás a Háromság világalkotó 
ereje, mely először az Ígéret-Világban egyenesen Mária El- 
gondolás képére sugárzik. 

Az Atya tevékenységének megszólalása a Fiú, és ennek 
teljesedéséhez a Jegyes kell. Így végeredményben a , Har- 
madik"-é a kivitel a Teremtődés szükségszerű hármas egy- 
ségében. 

A Szentháromság egységének Mária öröktől fogva elgon- 
dolt lényén át történő hármas visszaverődése ez. Aki az 
Atyának Lánya, a Fiúnak Anyja és a Harmadik Személynek 
Mátkája, az lényének legmélyén hordozza már léte előtt, 
már Ígéretében a Szentháromság szüntelenül tevékeny mun- 
káját és ebben a Mária-Lényben rajzolódik ki embergondol- 
kodásunkban először a Mindenségünk hármas Szerkezete. 

Igaz, hogy a Hármas Egyetlenség Istenben mindig egymás- 
baolvadt együttműködés, de ebben a Máriához való vissza- 
nyúlásban ennek a három legmélyebb emberi vonatkozás- 
nak megvilágításában a történés egységének súlypontja van: 
Mária felől az Atya felé a , gyermekség", a Fiú felé az 
, anyaság", a Jegyes felé az élettermő égi szerelem sugárzik. 
Ezért Mária életének tettei mind Szentlélek-Tettek a 
Teremtő, Megváltó életközelségében, melyek mint életkere- 
tek egészítik ki a Szentlélek szerelmét, a fogamzást; a Szent- 
léleknek tulajdonító angyal-Szó az . , Istennél semmi sem 
lehetetlen" megokolással. Ebben az AÁtyaüzenetben kifeje- 
zetten nevet ad a Jézus-fogamzás tettesének. Ezért tehát Má- 
ria életének vizsgálatakor nem is lehet fontosabb feladatunk, 
mint sorba venni az Ő Lényének már az Örök Akaratban 
élő elgondolásában, a Szentírásból szinte szövegszerűen ki- 
olvasható Szentlélek- Tetteket. 

A katolikus imádkozónak különösen szüksége van ezekre 
a tettekre, amelyek az Időbe kilépő Mária-Lény történeté- 
ben Egyházat termelnek, és hitem szerint katolikus öntuda- 
tunk nagyon igényli ezeknek a tetteknek szinte rózsa- 
füzér-titok módjára AVE-kba foglalt formuláit. Ezekkkel az 
Örök Akarat lételőtti gondolatait Mária életének szemléleté- 
vel az Evolúcióba dobjuk és Szentlélek-Olvasóvá formáz- 
zuk, mélyítjük, és belső világunkban újra meg újra 
feldolgozzuk. Így a lételőtti Mária-gondolatot szárnyaira 

veszi az eszmélésünkkel utólérhető Idő, s ugyanakkor, mi- 
kor a szentírásmondatok erőforrásul a lételőtti Máriába ka- 
paszkodnak, e ,titkok" kiejtésekor az Örök Akarat óta 
Istenben élő Istenszülő számunkra názáreti, betlehemi, je- 
ruzsálemi valósággá konkretizálódik. Az Atyának szeplőte- 
lenül fogant leánya a Szentlélek Istenmagzatot hordozó Je- 
gyese és a Fiúnak testét kilenc hónapon át méhében hordo- 
zó Anya, a minden Időket megelőző Örök Akaratból néz 
ránk. 

Majd elmondja nekünk ebből a Szentháromság Forrásból 
merített Szentlélek-Tetteket. 


ÁMEN 


2. Szentlélek-titkok 
1973. nov. 20. (13 óra 48 p) kedd 


Ezek Szentlélek-titkok. És minden Szentlélek-titok Má- 
ria-titok. Mert Márián át érintkezik egészen közvetlenül az 
Isteni az Emberivel. Ennek az egyesülésnek semmiféle más 
hídja nincs, és ezzel az igazsággal minden emberi gondolko- 
dásnak szemtől szembe kell néznie. Semmiféle filozófia, 
metafizika, misztika nem lehet meggyőző és kielégítő, ha 
nem az Örök Akaraton kezdi (tehát nem a , semmi"-n), és 
az Örök Akarat a maga teljességében érthetetlen, ha nem a 
templom nevelte názáreti kislányon kezdi és nem abból in- 
dul ki, hogy a szeplőtelenül született gyermeklány itt a 
templomban Istenmagzatra vár. A Szentháromságnak erre a 
templomi leányra vonatkozó titkai időben, idő alatt és idő 
utáni Forrásából, a Szentlélek tevékenységének szférájából 
valók. Mert minden tevékenységnek tengelye a Mindenség- 
ben Jézus; Jézus emberlétének istenválasztotta föltétele Má- 
ria; és Mária Istenanyaságának cselekvő megvalósítója a 
Szentlélek. Az Emberiség tehát Máriában kapcsolódik Iste- 

néhez, mert a Megváltás Máriája nélkül nincsen Szentek 
Egyessége, és valójában az Ő magzattermő méhén át váltunk 
eggyé Megváltónkkal; ezt pedig az a bizonyos márciusi an- 
gyalszó fogalmazta meg, amely szerint Istennek semmi sem 
lehetetlen. Egész istenközösségünk titka az Örök Akaratban 
fogant istenszülői szeplőtlenség minden Időket megelőző 
Szentírásos Ígéretéből fakad -— a Teremtés előtti Ígéretvilág- 
ból. 

Emberi meggondolásaink vonalán a , Kezdetben Volt" 
egy Szeplőtelen Anyának ígéretével indul. Mögötte már 
nincs más, mint az Actus Purus, a Csupatett! 

A Mária-titkok tehát Szentlélek-titkok. A Szentlélek Má- 
riában ölelt magához bennünket. 

Talán azért van szükségünk egy Szentlélek-rózsafüzérre. 

Az Ószövetségben Isten szólal meg. A prófétákhoz Jahve 
beszél. Az az Éli, akinek nem szabad kiejteni a Nevét. Aki 
szövetségese a népnek, de fő jellege a hatalom. Az Erő. A 
Győzelem. A bűnből Szabadító. Az a három ószövetségi 
himnusz az Ujszövetség küszöbén nem szeretetet, hanem 
megbocsátást emleget. Majdnem ugyanazt mondja mind a 
három, Zakariásé is, Máriáé is, Simeoné is. Máriának temp- 
lomi nevelése ugyanaz, mint Zakariás papi és Simeon em- 
beri légköre. 

Ebbe az ószövetségi homályba mint cikkázó villám tör be 
azon a márciusi tavasznapon az angyalszó: 

- a Szentlélek száll tereád és megárnyékoz a Magasság- 
belinek ereje. 

Ez a Szentlélek tehát a Magasságbelinek erejéből való. 
Férfit nem ismersz? Nincsen rá szükséged. Máshonnan való 
vagy. A Teremtés előttről születtél, öröktől fogant a rendel- 
tetésed. Nem azzal köszöntöttelek-e, hogy veled van az Ur 
és legáldottabb vagy a föld minden asszonya között? Téged 
máshonnan vett az Ur, mielőtt megmintázta volna a Min- 
denséget. Nem tudod, ki vagy, de most megmondom Neked: 
a Teremtésnek istengondolta előzménye vagy, és nem kell 
neked férfi. Istenanyává folytasd rendeltetésedet. Mert 

leszáll rád a Lélek és másrendű emberéletre nyílik a te szűzi 
méhed, mert Istennek semmi sem lehetetlen. Cselekvést 
hozok beléd, személyes jegyességet — ha emberszó kell neked 
— és menyasszonyságodban már anya is vagy. Örök Akarat 
végzése, hogy Szent akit szülsz; Istenfia és Emberfia lesz 
egyszerre, mert létének Szándéka a Teremtés előttről való. 
Íme, rokonod kiszáradt méhe már hordja gyümölcsét, — 
mondom, hogy Istennek semmi sem lehetetlen. 

Ennek a titoknak három üteme van. Az első a Szentlélek 
megnevezése. A Magasságbelinek most Tette készül. Jahve 
Akarata cselekedni fog. Ez az angyalszó: te legáldottabb, az 
Úr veled van -— ez vajon nem a még hittételbe nem foglalt 
, szeplőtelen fogantatás"-e ebben az angyali köszöntésben? 
Mikor az Ur küldötte Istenközelséget, áldottságot mond, 
vajon nem élő szeplőtelenséget, bűntelenséget mond? Tele 
vagy gráciával - mondhatná ezt az égi küldött, ha volna 
Máriában homály? Vajon ez az angyalköszöntő, amely oly 
töprengővé teszi Máriát, - , Minemű köszöntés ez?"- nem 
lelke fényének, tehát szeplőtelenségének döbbenetes tu- 
domásulvétele? 


Az , Üdvözlégy Mária 
Malaszttal teljes 
Az Ur van veled 
Legáldottabb vagy 
Minden asszonyok között" 


ez a köszöntés vajon nem a Szeplőtelenség Köszöntője? 

Lehet-e ezen a , legáldottabb asszonyon" az ember bűnös 
eredetének nyoma? Vajon a szeplőtelen fogantatás dogmája 
tett-e egyebet, mint megértette a Máriának küldött tavaszi 
üzenetet? 

Az angyalköszöntés vajon nem a szeplőtelen fogantatás 
formulája-e? 

Vajon ez az Atya által megfogalmazott angyali üzenet 
nem tartalmazza Mária szeplőtelen fogantatásának lételőtti- 
ségét? 

És a Szentlélek , megárnyékozó" ölelésének ígérete vajon 
szólhat-e másnak, mint a Szeplőtelen Fogantatásnak? 

Az angyali köszöntőben a Szentlélek énekli a Szeplőtelen 
Fogantatást. A titok első üteme. 

A titok második üteme Mária kérdésére válaszol. Ezt már 
ki is mondja (az elsőt csak elgondolta): , holott férfit nem 
ismerek?" 

Erre válaszol az angyalszó a Szentlélek várt cselekedeté- 
vel. , A Szentlélek száll terád" - tehát nem szállt; ,,a Ma- 
gasságbelinek ereje megárnyékoz" — tehát nem megárnyé- 
kozott; — semmi sem történik kérdezettlenül, nincsen végzés, 
se bevégzettség, az Ég nem rendelkezik, csak üzen és vár. A 
Szentlélek ígér és vár — ez a második ütem. 

És Mária Igent-mondása a titok harmadik üteme: 

a Szeplőtelen fogantatásban a Szentlélek Erejével megfo- 
gamzik az Emberfia, aki , szent és Istenfiának hivatik". 

Íme a Szentlélek első evangéliumi Tettének hármas 
ritmusa: 


1. Jézus, kinek fogamzása előtt az angyal megfogalmazta a 
Szeplőtelen Fogantatást. 

2. Jézus, kinek fogamzása előtt a Szentlélek Mária Igenjére 
várt. 

3. Jézus, kinek fogamzását a Szentlélek ölelése Mária 
Igent-mondására művelte. 

A többi titokból megfogalmazhatók még ezek a Szentlé- 
lek-Tettek: 

4. Kinek emberfiává fejlődését a Szentlélek állandó tevé- 
kenységgel folytatta Mária testi-lelki lényében. 

5. Ki Máriának Erzsébetnél tett látogatásakor már magzat- 
korában Szentlélek erőterébe vonta Jánost, Erzsébet 
magzatát. 

6. Ki a Jordánban való mb érESzteélétébek a fejére szálló 
fehér galamb képében kilétének ismertető jelét adta (aki- 
re leszáll a galamb és rajta marad). 

7. Akinek ígérete szerint az Egyház pünkösdjén a Szentlé- 
lek szélzúgás és tűznyelvek jeleivel szállt le Jézus híveire. 


Az, aki engem küldött, mondotta nekem, hogy akinek fe- 
jére leszáll a Szentlélek galambja és rajta marad, ő az, akit 
várunk, s akiről mondtam, hogy nemvagyok méltó a saru- 
szíjját megoldani. 

, Hagyd ezt most - mondja neki Jézus — teljesítsük a Tör- 
vényt". 

Ki beszél itt? 

Ki az , Aki küldött engem"? 

Ki az, aki abban a leereszkedő galamb-szimbólumban Jé- 
zus , fejére száll és rajta marad"? 

Ki az, aki megszólal a kereszteléskor: , Ez az én szeretett 
Fiam!"? 

A teljes Szentháromság van itt. Emberképzelethez, em- 
berészhez illeszkedő egységben. 

Ki küldhette Jánost? és magyarázhatta neki, miről ismeri 
fel a Krisztust? Más mint az Atya? 

Ki cselekszik a Jézus fölé szállásban más, mint a galamb- 
bá szimbolizált Harmadik Személy. 

És kinek a hangja hallatszik az Égből? 

És ki ad hálát kereszteléséért a parton? 

János keresztségének erőtere a Háromság Keresztségének 
Erőterében . . . 

Az a legtitokzatosabb Harmadik, aki csak szimbólumok- 
ban válik láthatóvá, tűzben, szélvészben, fehér madárban, és 
tevékenysége kimerül a Mennyei Jegyes magzatalkotó gon- 
dolatában. Ezt az ember viszont nem tudta emberformában 
konkretizálni. Ezt láthatatlan titokká bűvölte azon a már- 
cius 25-én, amikor a Szűz Igen-jére Istenfogantatással vála- 
szolt. 

Ez a Jegyes a maga titkosságában szüntelenül őrködik 
Mária és a Magzat teste-lelke felett. A kilenc hónap áhitatos 
gondja, a János-születésnek csodái és a János-élet folytató- 
dása a pusztában csupa Szentlélek-cselekmény: Szentlé- 


425 


lekmunka János lelki megépítése, tanításának prófétai stí- 
lusa, az emberekre ható kifogyhatatlan vonzóerő és az egész 
népnek egyre bensőségesebb megmozdulása. Erzsébet és Za- 
kariás lélekhullámai; csupa evangéliumi Szentlélek-Tettek, 
és mind a Háromság Megváltásmunkává megújult életének 
a Szentlélekművek fejlődésére ható szüntelen cselekvései. 

Ez folytatódik a Szentlélek-titkokon át. Mária ott van Fia 
keresztelésén és ott van a nagy Pünkösd-Ünnepen, mint 
ahogy ott volt János születésének nagy Alfájánál. Es Szent- 
lélek kíséri őt, és örökös ez a jegyesség, mely örökléttől 
öröklétig él és átöleli a világot. 


3. A Szentlélek Tettei és a Gráciák 
1973. december 5. (3 óra 52 p) 


1. Jézus, akinek fogamzását közlő köszöntésben az angyal 
a Te Szeplőtelenségedet nyilatkoztatja — (bölcsesség). 

2. Jézus, akinek fogamzását közlő üzenetben a Szentlélek 
Mária válaszára várt — (tudomány). 

3. Jézus, akinek fogamzását a Szentlélek Mária igent-mon- 
dásának pillanatában művelte - (jótanács). 

4. Jézus, akinek testi-lelki fejlődése felett a Szentlélek kilenc 
hónapon át őrködött - (erősség). 

5. Jézus, akinek magzatlényéből Mária köszöntésének el- 
hangzására a Szentlélek Erzsébet János-magzatára szál- 
lott — (értelem). 

6. Jézus, akinek keresztelésekor a Szentlélek Galambja Já- 
nosnak szóló Jel gyanánt leszállott — (jámborság). 

7. Jézus, akinek ígéretére a Szentlélek szélzúgással és láng- 
nyelvekkel szállott le a Coenaculumban Máriára és Jé- 
zus népére - (istenfélelem). 


Ez az első megfogalmazás majd az AVE-kba foglalható és 
Máriához intézett hét mondattá alakítandó. 

Ez talán még fejlődni fog. ; 
Ezen az éjszakán imádkoztam így a Szentlélek Tetteinek 
, olvasóját" — először és G.-ért. 


Ezekbe iktatódnak 

Tudomány  AwSzentlélek vár 

Erősség A Szentlélek őrködik 
Jótanács A Szentlélek cselekszik 
Értelem A Szentlélek Jánosra száll 


Bölcsesség Szeplőtelenség 
Jámborság A Szentlélek Jézusra száll 
Istenfélelem A Szentlélek a Coenaculumba száll 
ajándékaiért szóló kérések. 
1973 december 7. 


. . . mert a Szentlélek mind a hét ajándékával színig töl- 
tötte Máriát . . . 


1. Jézus, akinek fogamzását ígérő köszöntésben az angyal a 
Te Szeplőtelenségedet nyilatkoztatja ki. 


Bölcsesség Anyja! 


2. Jézus, akinek fogamzását ígérő üzenetben a Szentlélek a 
Te válalszodra vár. 


Tudomány Anyja! 


3. Jézus, akinek fogamzásával a Szentlélek a Te Igent-mon- 
dásodban száll Reád. 


Jó Tanács Anyja! 


427 


4. Jézus, akinek benned végbemenő fejlődésén a Szentlélek 
őrködik. 


Erősség Anyja! 
5. Jézus, kitől a , Látogatás "-kor a Szentlélek Jánosra száll. 
Értelem Anyja! 


6. Jézus, akinek keresztelésekor a Szentlélek galambja égi 
jelül a fejére száll. 


Jámborság Anyja! 


7. Jézus, akinek ígéretére a Szentlélek a Coenaculum pün- 
kösdi népére száll. 


Istenfélelem Anyja! 


4. A Szentlélek Tettei 

1973. dec. 13.(15 óra 43 p) csütörtök 
Az első Tett 

1. A köszöntés 


Ez a március 25-iki első angyalszó a Kegyelemmel Teljes 
Köszöntése. Ezekkel a szavakkal üzeni, fogalmazza meg az 
Atya Mária Szeplőtelen Fogantatásának örök szándékát. Kit 
lehet , malaszttal teljes"-nek nevezni? Kivel van az Úr? Ki 
a , legáldottabb" az asszonyok között, akiknek gyümölcsöt 
hoz a méhe? Máriának nem jut ajkáig a döbbenet, csak 
gondolatában tüzel fel a kérdés. 

- Minémű köszöntés ez? — 

Ijesztően, megrettentően szól a , malasztnak teljessége" az 
Atya fogalmazásában. A Szentlélek hangja ez a megemléke- 
zés a lét előtti Akaratról, mely az Istenszülőt már az örök- 
létben kiemelte a bűn törvényéből, hogy megfoganhassa a 
Fiút. Ez ennek a márciusi reggelnek első üteme: 

- Köszöntelek, Mária, Te Szeplőtelen! — 

Ez hármas Istenszándék: 


1. Az Atyában a lételőtti teremtés-szándék a Fiúért 

2. A Fiúban az emberréválás szándéka a Szentlélekért 

3. A Szentlélekben az Istenanya szeplőtelenségének szán- 
déka az Atya teremtő szándékának teljesedéséért. 


Tehát Mária lételőtti, létutáni, létalatti lénye szükség- 
szerűen él a Szentháromság örök mélyén mint Ígéret. 
Ez a Szentlélek Első Tette. 


Teremtés-előző 
Szándék remeke 
Jézusért cselekvő 
Atya gyermeke 
Lélek-ölelése 

Nem szűnik soha 
Szeplőtelen Lány és 
Mennyek Asszonya. 


A második Tett £ 
2. Az Igéret 


Végigrezzen az angeloszon Mária megrettenése és vá- 
laszol. 

— Ne félj! Fiat szűlsz. Jézus lesz a neve. 

De Mária még jobban fél; és kérdezi: 

- Miként lészen ez? Holott . . . 

Mert ismeri a Lét továbbadásának földi törvényét. Az 
Atya , férfinak és nőnek" teremtette az , embert", az egye- 
sülésükből növeszti tovább az , emberiséget". 

De istenszülésre egyedül a Szeplőtelen képes és elhangzik 
az Ígéret: 

- , A Szentlélek száll reád" - ígéri az Angelosz, és a 
Szentlélek várja Mária válaszát. 

Ez a , Várás" ez a Szentlélek második Tette; ennek a 
március 25-ének második üteme. 

A , Szeplőtelen Fogantatás" átveszi az Ígéretet: a Magas- 
ságbelinek ereje megárnyékoz téged, azért Szent is, aki tőled 
születik és Isten Fiának hivatik. 

Eddig az Ígéret. 


Mirjam erre megkérdezte: 
Miként lészen ez 
Férfitestet nem ismerek 
Es gyermekem lesz? 
Válaszolt az angyal erre: 
Maga a Szentlélek 
Szál! alá majd a szívedre 
S megárnyékoz téged. 


1973. december 15. (1 óra 32 p) szombat 
A harmadik Tett 


3. Az Istenfogamzás 


,s. . . Azért szent is, aki tőled születik és Isten Fiának 
hívják". 

És Mária lelkében megváltozik a világ. A mi gondolkodá- 
sunk pedig áll a , Megfoghatatlan" előtt. 

A titok betöltötte ezt az egyetlenül szűzi lelket. Átélte az 
Istenanyaság és a Szeplőtelen fogantatásnak, a Lételőttinek 
az Örökkévalóságba rejtett egységét. Úgy élte át, mint saját 
személyes életének értelmét. 

Ebben az örök pillanatban a Szentháromság Anyja, Leá- 
nya és Mátkája. 

Mi egyebet válaszolhat ez a templomnevelte kisleány, 
mint azt, hogy 

- Szolgálóleány ... teljesedjék az Ige... és Mária lel- 
kén-testén végigviharzik a Szentlélek cselekvése, a Szeplő- 
telen Fogantatás szentírásba foglalt testvér-csodája; az Isten- 
Fogantatás. 

Az Igent-mondás e pillanata óta Mária szűzi vére a Szent- 
lélek erejéből, az Atya örök akaratából, a Fiú emberréválá- 
sában Istenmagzatot táplál. 

Az Istenszülő ölelkezik az Örök Akarattal. 

A Szentlélek harmadik Tette. A március 25-ének har- 
madik üteme. 


És eljött a perc és 
Elhangzott , igen"-je 
Megreszketett tőle 
Létünk mélye, mennye 
A kárhozat éje 

A legyőzetéstől 

Az üdvösség fénye 
Ujjongó reménytől 


Az első három Tett a Szeplőtelen Fogantatástól az Isten- 
fongantatásig. Az első a Lételőttiból merít, a harmadik a Lét 
utáninak szól. A második Mária lényének átkapcsolása a 
Szentháromság hármas Egységébe. 


Magnificat! 


Ne zavarja meg erre az Istenfogamzásra nyíló gondola- 
tunkat az az elképzelés, ahogyan a még ponderábilis (földi) 
állapotban élő férfitest megközelíti a női termékenység kis 
kamráját, az emberi jövendők edényét, az anyaméhet. A 
Szentlélek cselekvése feltámadás utáni erőből él, nem kell a 
, nehéz" anyag útjait járnia. Közvetlenül, a Harmadik Sze- 
mély Istenakaratával érinti Mária méhének szeplőtelen élet- 

forrását és indítja el benne azt az életakaratot, amelynek 
kezdődését emberfogamzásnak nevezünk. Melynek az 
Emberfiává készülődő Második Személy az Atya teremtő 
akaratával és a Szentlélek Tettével egybehangzóan és örök 
szándékából folyólag alávetette magát. Mária biológiailag is 
érintetlen és a fogamzás egyedül a termékenység parányi 
szervének szól . . . 

Nyissuk meg az elménket egy kicsit a halálban velünk át- 
kelő feltámadó testünk felé, mely közvetlenül szolgálja 
, szellem"-társát, még saját lehetőségén belül is. Az Isten- 
fogamzás ilyen hatás Isten felől; Szentlélektett! 


A negyedik Tett 
1973. dec. 16. (5 óra 44 p) vasárnap 
4. Az Istenhordozás 


Ez a Monstrancia-állapot kilenc hónapig tart, a Szentlé- 
lek-érintés pillanata óta a földrelépő Istenig! Ez a március- 
tól decemberig tartó életforma az Isten és az Ember egyesü- 
lésének örök szándékú formája most az Idő gyermekévé 
válik Mária lelki-testi valóságában. Ilyen együttélést még 
nem ölelt az Idő és nem fog ölelni többé soha. Ennek az 
életformának örök ittmaradása kezdi meg cselekvését és te- 
szi ezt a kilenc asszonyi hónapot a megmaradó múlt és a 
megszentelt jövő örökkévalóság-törvényével a Szentlélek 
időbe merülő és mégis annak végességét az Öröklét eleven 
részévé, a Szentléleknek ebben a Negyedik Tettében. 

Ez az Istenhordozás ezzel a kilenc hónappal besugározza 
a Tér-Idő, vagy az Idő-Tér Végtelenét. Ebben a kilenc hó- 
napban az evolúció széttárja karjait, kilép önmagából. Az 
Időbe is merülő, Időt is túllépő Szentlélek-Örködésen át, 
amely Isten pecsétje a Mindenségen, mint a végérvényes pa- 
pírokat hitelesítő és időtlenítő Rögzítés. 

Sohasem fogja embereszmélet átölelni ezt a Szentlélek- 
Tettet, mert ezzel lép ki a végesből a végtélenbe, a Pillanat- 
ból, a Minden Időtől terhes Pillanatból az Örökkévalóság 
Akaratának tovább-cselekvésébe, amelynek ezzel a Szentlé- 
lek-őrködéssel részesévé vált és lényének átadásával beírta 
magát az Örök Akaratba és annak részesévé vált. Minden 
szívdobbanása, minden lélegzete, minden gondolata az 
ontológiai mélységekig az Öröklétre szól, mert onnan fakad 
és oda torkollik a Háromság Egységében. 

Mária lényében most az eleven csoda él. Ebben az Isten- 
hordozásban emberileg megérintjük a csodát. Így cselekszik 
az Isten. Emberformákba simulóan és a saját Öröklétének és 
Végtelenének Tér-Idő teljességével azokat mégis a Belátha- 
tatlanig túlszárnyalóan ebben a Szentlélek-őrködésben. 

Ez az Örködés az Advent Lelke. És ez az Örködés párhu- 
zamos egy emberi asszonynak az Evolúcióba illeszkedésé- 
vel, amelyet az Istenüzenetre válaszoló akaratszabadsága 
szült, mikor Istenszülővé lett abban, hogy , szolgálóleány- 
nak" végtelenítette magát, és magára bontotta a Háromság 
Erejéből a Szentlélek Örködését. 

: Ebben a Negyedik Tettben 


Kilenc ember-hónap 

Míg méhedben épül 

Isten-korpusz emberlélek 
. Mirjam gyermekéül 


Így hordozod védve 
Urad Teremtődet 
Szentléleknek erejével 
Az Üdvözítődet 

Az Ötödik Tett 
1973. dec. 17. (1 óra 32 p) hétfő 
5. A Látogatás 


Ez már az új Mária. Újszülött a Lelke. , Ami velem tör- 
tént, nem volt soha még" - énekli ez az új Mária. Mit is 
mondott az angyal? Mikor kérdeztem: miképpen lehetséges 
ez? A Szentlélek Fiút ad nekem. És, mondta: Erzsébet, akit 
terméketlennek mondtak, a hatodik hónapjában van. Újra- 
születtem. Sietek Erzsébethez. 

Ez már az istenhordozó Mária tette. Zeng benne a Szent- 
lélek, és köszöntő hangja Üzenetet továbbít. Ez a Má- 
ria-Hang már az Angyalhang folytatódása, mert ha Mária 
köszön is benne Erzsébetnek, ebben Mária Jézusa üzen Er- 
zsébet Jánosának. Ez a Hang teszi repesővé a Jánosmagzatot 
és erre válaszol Erzsébet ajkáról Mária Istenanyaságának 
első, evangéliumos kinyilatkoztatása: 

,— az én Uramnak Anyja . . ." 

Ez az ötödik Szentlélek-Tett kilép Mária énjéből, vezeti 
őt a virágnak induló illatos dombokon át a Juttá-i ház felé, 
köszön Erzsébetnek Mária ajkán, ujjongó , repesésre" bírja 
annak Jánosát, és ráfénylik a házra az angyalszó emléke; 
, Istennek semmi sem lehetetlen". Mert ez a Mária most a 
Szentlélek Tetteinek Őrködésében él, hordozza maga körül 
Jézus emberréválásának Erőterét és a Magnificat-tal vála- 
szol Magzatának. 

Ezek az Ószövetségen nevelődött emberek most alakulnak 
át az Uj Szövetség lelkeivé. Ebben a Tettben egyesül ennek 
a két asszonyi testnek csodája , mert hittél" - mondja Er- 
zsébet Máriának, mert ez a  , magzatközi" érintkezés Jézus 
és János között több, mint Mária köszöntő hangjának és Já- 
nos , repesésének" emberi nyelven elmondott kapcsolata; a 
maga teljességében ez az Ötödik tett a Szentlélek első Má- 

rián-kívüli tette azon a köszöntő szűzi hangon és Erzsébet 
látnoki lelkén át. i 

Ebben a Szentlélek-Tettben válik János a Szeplőtelen 
járta Társává, már tisztult emberséggel, bűntelen születésé- 
vel. A Szeplőtelen Fogantatás és a Bűntelen Születés a 
Szentlélek testvér-tettei. Ennek a Bűntelen Születésnek be- 
várásához küldi a Szentlélek Máriát Erzsébethez és ez a 
Bűntelen Születés az ő , Pusztában Kiáltásának" és a Ke- 
resztelő Hatalmának forrása. Ezen a születésen ott kellett 
lennie Máriának, hogy 


Magnificat!-ját 
Jánosért is elénekelhesse. 


Köszöntötte Mirjam 
Erzsébetet aznap 
Válaszolt a szóra 
Repesett a magzat 

" Nem Mirjam ment nénje 
Megköszöntésére 
Jézus ment János 
Keresztelőjére 
S az ó-szövetségi 
Prófétasor vége 
UJ-Szövetség tette 
János keresztsége 

A Hatodik Tett 
1973. dec. 18. (0 óra 46 p) kedd 


6. A Keresztelés 


Jézus felveszi János keresztségét. 

— ,,.... de hisz neked kellene megkeresztelned en- 
gem . . ." 

. hagyd ezt most, . . . teljesítsük a törvényt! . . . 

És ez a két férfi érti egymást. Jézus kilép a Jordánból és 
míg János tovább keresztel, Ő imádkozik a parton, megnyí- 
lik az Ég, a Lélek Galambja égi jelül a fejére száll, megszó- 
lal az Atya égi hangja. 

,, . . . ez a Fiam. . . az Én szeretett Fiam . . ." 

és a Szentlélek Galambja a Fejére száll és rajta marad . . . 
Jánosnak szól a Jel, a keresztelkedőknek a Hang... és 
egybenyílt az imádkozó Fiú fölött a Földdel az Ég; a Szent- 
háromsággal, való egyesülésben egy názáreti leány Igenjére a 
Szűz az Atya Leányává, a Fiú Anyjává és a Szentlélek Ará- 
jává lett . . . és annak az 


— Igen!-nek 


ebben a pillanatban , körülbelül" harminc éve volt. 

És ez a Háromság ebben a Keresztelés-órában, az Égből 
ereszkedő Fehér Galambban, az Égi Hangban és a keresztelt 
Jézusban most megpecsételi a márciusi hajnalnak örök pil- 
lanatát, amelyben a názáreti leánynak Igenje teljesült. 

- Hagyd ezt most! - mondta Jézus az Ő Jánosának, aki 
már nem habozott többé, , keresztelt" és engedelmességével 
a Szentháromság válaszát hívta a földre. 

Ez a , Keresztség" a Szentlélek hatodik Tette ebben az 
embereknek szóló természetfölötti ritmusban, mely a Lélek 
Tetteiben lüktet, és kiteljesíti a Jézus emberségét a , bűnbá- 
nat" keresztségével, rákapcsolva ezt Máriának márciusi 
Igen-jére, hogy maradék nélkül 

, teljesítsük a Törvényt". 


A Látogatás szentlélekműve ebben a Keresztelésben foly- 
tatódik. Rá lehet ismerni Isten újjanyomára. Máriát János- 
hoz vitte, hogy még anyja méhében bűntelenítse. Mária 
igenjét idehozza, hogy a Bűntelen a Törvényt teljesítse és 
Szentháromságával igazolja a Jordán felett. 

Tovább énekel a 


Magnificat! 


Jordán vize megreszket 
Isten szállt le rája 

János szíve is reszket 
Szabadkozik szája 

De a Krisztus válaszol 
Hagyd el ezt most, János, 
Cselekedjünk együtt úgy 
Amint igazságos 

Jól tudod, hogy megmondta 
Aki küldött téged 

Miről ismered fel majd 

A te küldetésed: 

Kire az Úr galambját 
Rászállani látod 

Előbb volt utánad jő 

Az a Messiásod 

És a Jézus felveszi 

János keresztségét 
Ember-módon vallja meg 
Atyja Istenségét 

A hetedik Tett 
1973. dec. 19. (4 óra 30 p) szerda 


7. Szentlélekjövetel 
Látogatás — Keresztelés -— Eljövetel 


Ez a cselekvésháromság ezen a Pünkösdön teljesül a 
Coenaculumban. Mind a három Szentlélektett, és mind a 
háromban a Háromság Egysége szól. A Látogatásban Mária 
köszönti Erzsébetet, s benne János hallja meg Jézus szavát. 
A Keresztelésben az Atya Törvénye szólal meg Jánosnak 
válaszul és mind a kettőben a Szentlélek pünkösdi egyház- 
teremtése készül. A hetedik Szentlélektett a harmadik Sze- 
mély műve, a Második Személy és az Első Személy szándé- 
kából. 

"Erre vár Pünkösdkor a Coenaculum népe. Az első két 
tett óta már lefolyt minden. Végbement a Megváltás Műve. 
Most indul el a Háromszemélyes Teljesedés. Felzúg az Idők 
Teljességének Szélvésze. A Coenaculum népének Anyja 
érti egyedül. Lobogó lesz az erőtérnek minden szemerje és 
jut belőle ennek a népnek. Ezzel a Jövetellel most a 
Mindenségbe szórja szét erőit. Ez a Pünkösd Mária-ünnep- 
napja. Mert a Szentlélek azon a Három évvel korábbi két 
tetten át most Márián át érkezik az Egyház megteremté- 
sére. 

A Szentlélek ölelése Márián át közelíti meg az , embert" 
minden lelki izületében. 

Ugyanaz a Jézus cselekszik vele itt, aki Mária hangjával 
üzente meg érkezését Jánosnak; ugyan az a Jézus cselekszik 
itt, aki az Atya törvényére figyelmeztette Jánost a Jordán 
partján; és ugyanaz a Jézus cselekszik itt, aki a kereszten 
Anyjára hagyta örökül az Emberiséget és Anyját pedig az 
Emberiségre; ugyanaz a Jézus, aki a 


-— Maradjatok Jeruzsálemben — 


szóval megígérte ezt a Jövetelt. 

És ugyanaz a Mária, akinek hangja a Látogatásban Jánost 
kereste, és ugyanaz a Mária, akinek nem volt szüksége a 
bűnbánat keresztségére (- miért nem ment oda Mária?), 
ugyanaz az Emberiség Anyjává nevelődött názáreti leány 
hallgatja most ezen a Pünkösdön a Coenaculum népével a 
Szentlélek szélvészét, szemléli és érzi lobogását, — és benne 
van az Ő Imádsága is az apostoloknak hősökké születé- 
sében . . . 

Ez a születésnap minden születésnapok teljesedése. A Já- 
nosé, a Jézusé, az Egyházé, vagyis az Emberiségé. A Szent- 
lélek az Ő jeleivel megmondotta, hogy Ő ugyanakkor szél- 
vihar és tűz, amikor szelíden a lélekre ereszkedő fehér ga- 
lamb. A világon átzúgó szélvész, a lelkeket lángbaborító tűz 
és a magasságból Emberre szálló Galamb. 

És a Coenaculum Asszonya öröktől fogva és öröklétben 
hordozza Fiát és most dalolja igazán az Ő 


Magnificat-ját. 


Ámen 


Hű imádkozókra 

Szent várakozókra 
Odaszáll az Eg is 
Fellobban a lég is 

Zúg a Szél a házban 
Lelkek szentelt lázban 
Tüzes nyelvek szállnak 
Emberszóra várnak 
Péter ajka szórja 
Lelkekbe dalolja 
Mindenki megérti 
Gyerrmnek, asszony, férfi 
Szentlélek szólt rája 
Pünkösd nagy csodája 
Tűzzel, nem vizekkel 
Lángokkal keresztel 

5. Az ajándékok, melyek a Szentlélek tetteiből áradnak az 
emberiségre. 


1973. december 25. (6 óra) 
Az első Grácia 
1. A Bölcsesség 


A köszöntés szövege: Üdvözöllek Mária - tele vagy Grá- 
ciával -— Veled az Isten - legáldottabb vagy az asszonyok 
közt - és áldott a méhednek gyümölcse . . . 

. . . minemű köszöntés ez? . . . visszhangozza Mária lelke 
kimondatlanul, 

. . . ez a köszöntés . . . ? 

. . . sohasem köszöntött engem így senki. Leszáll körém 
valami új világ? Valami, talán mindig vártam rá és most rá- 
ismertem; valami, ami megdöbbent, pedig talán itt volt min- 
dig, - talán öröktől. is - talán mielőtt éltem volna - talán 
mielőtt minden élt volna - . . . 

. . . minémű köszöntés? . . . 

. . . áttüzesedik a lelkem . . . 

Ave! ez égi szó igen, Ave, ez égi hang, angelosz hoz- 
Za, és az elhihetetlenségig biztos vagyok benne, hogy mindig 
így volt az örök , Mindig"-ben. Lét előtt is, a Létem előtt, 
mert , teljes", mert nekem szól, aki Teljes, akiből semmi 
sem hiányzik . . . 

. , . És meg is mondja, honnan, miből a teljes; mert itt van 
az Ur; bennem az Ur, öröktől velem és bennem - ki vagyok 
én - Angelosz? 

. . . milyen köszöntés? — 

A minden Idők szava ez? 

Megszólított engem a saját örökkévalóságom. Elborított a 
fényessége. — Azt mondta: velem az Isten! 

Az a Jahve, a templomomnak kiejthetetlen nevű Jahvéja; 
az Ur, akivel színig van a Mindenség, és az angelosz hang- 
ján meghallottam ezt, és kérdéssé vált bennem a szava. 

Ez a szó a Jahve ajkán fogant. Ez úgy fogant, hogy ange- 

loszként sugárzott körém: Végtelen mind a két szárnya, a 
múlt végtelenéből a jövő végtelenéig fénylik, és ez a fény 
hangos, beszél, továbbmondja, hogy az Úrnak velemlétében 
valami ismeretlen, valami titokban várt, valami ismerős ál- 
dottság él, mert Jahve angyalszóval beszél és angyalmonda- 
tokkal szól az emberhez . . . Hozzám, a názáreti leányhoz, 
akiről azt mondja, hogy , legáldottabb", mert örök szándék 
ez az üzenés, amely most megnyitja lelkem előtt a kárpito- 
kat, és testi-lelki belsőségem titkos országait. 

. . . milyen köszöntés . . . ? 

Felvilágolnak bennem a mélységes tisztaságvágyak, és fel- 
retten a , méhednek" szóra bennem a csak alig sejtett 
, lehetetlen" — mert ez már maga a Fény, az átvilágítás 
mindenen, a keresztüllátás, amely a Tisztaság gyermeke és a 
lelkem hullámzását még csak kimondatlan belső kérdéssé 
foganja; de valójában maga a Mindenen keresztüllátó Böl- 
csességnek döbbenetes ígérete. Ez hangzik a szavadból fe- 
lém, angelosz, az Urnak üzenetéből ezzel a köszöntéssel . . . 

Ebben a kimondatlan kérdésemben Jahvének válaszolok, 
aki angelosszal küldi akaratának fényét a földre, és erre a 
hangra a templomom jól megnevelt engem. 

Ez a köszöntés a Tisztaság Himnusza, mely mindörökké 
erre a hajnalra kapcsolódik, mely a Szeplőtelenségből áradó 
Benső nyilatkoztatása. 


A második Grácia 
1973. dec. 27. (1 óra 27 p) csütörtök 


2. A Tudomány 


. . . Jézus, akinek fogamzását ígérő üzenetben a Szentlélek 
a Te válaszodra vár . . . 

Az Ígéret szövege: 

- Ne félj, — folytatja az Angelosz — ne félj, Mária, mert 
kegyelmet találtál Istennél: íme méhedben fogansz és fiút 
szülsz . . . 

. . . és mondja tovább a készülő nagy Valóságot, az örök 
Szándék valóság-érintését, a Pillanat-ígéretet, — az egyetlen 
és örök -, mely más, mint a többi pillanatok, az egymásból 
fakadók. Ez az Öröklétben fakad és Mária fölé tágítja a Vég- 
telent és a Szentlélek Mária válaszára vár. 

Mert Mária kérdez. Most már kérdez: , miképpen lehet- 
séges ez" - és válaszol az Angelosz: 

. . . megárnyékoz téged a Magasságbelinek ereje. 

Így kérdez a Föld és így válaszol az Ég. Ez a ,, Tudo- 
mány", a Megtudás menete: párbeszéd a Föld és Ég között. 
Mária földi törvénnyel kérdez, az Angelosz égi törvénnyel 
válaszol. Benne van az , üzenetében" már az első szó óta, 
mellyel köszöntötte Máriát. Minden benne van a Szeplőte- 
lenségben, de , beszélgetnek" tovább, hogy Mária megértse: 
Istennek semmi sem lehetetlen. 

Íme, földi empíriát is idéz az Angelosz, a magtalannak 
vélt Erzsébet, aki a , hatodik hónapjában van". Tud az Ég 
válaszolni, tud az Ég megokolni, érvelni, magyarázni. Látod 
Mária, te az emberélet szokott törvényét emlegetted, de 
Jahve van a , törvény" felett és neki semmi sem lehetetlen. 
A most rád váró empíria nagyobb mint az Erzsébeté, akit 
neked tapasztalati bizonyságul hozok, mert földi törvénnyel 
kérdeztél engem, és én az Úr hangján válaszolok neked 
amaz égignövő Lépcső tetejéről, ahol az Ő akarata szól. 

Így kérdezget majd az Emberiség minden időkön át és al- 
kotja meg Istennel folytatott örök párbeszédében a Feléje 
vezető Tudományt a Lélektől a Testig, a Világosságtól a 
Cselekvésig, az Embertől az Istenig, az Ismeréstől az Aka- 
ratig. 

A Szentlélek Mária válaszára vár, a Pillanatok Pillanata 
ez, és ez a Várás szenteli meg az emberiség soha el nem 
hangzó és Mindenek végéig újra, meg újra felhangzó kérdé- 
seit. Mert az Elmén, a Morálon, a Misztikán át minden em- 
beri kérdés angeloszokhoz volt intézve és ez a Szentlélek- 
Várás, melyben nem az embe vár Isten válaszára, hanem 
Isten vár Ember válaszára. Ez 

Szentlélek-várás, 

ez teszi azt a názáreti Leányt a Tudomány Anyjává. Mert 
itt kapott először emberlélek az Istentől metafizikai és em- 
pirikus megokolást: 


ss . . §[ttennek semmi sem lehetetlen" 
és 

,s. . . ÉMe: Erzsébet, a te rokonod . . ." 
a 


Második Személy földreszállásának Ígéretében. 


,,. . . azért Szent is, aki tőled születik, 
és Ister Fiának hívják". 


Az Angelosz jól ismeri az emberi elme megismerés-tör- 
vényeit és ezek szerint beszél: 

Első párbeszéde az Égnek a Tudomány Anyjával. 

Ha a Szentlélek erre a párbeszédre várt, vajon nem ilyen 
párbeszédnek kellene-e megelőzni minden emberi csele- 
kedetet? 


A harmadik Crácia 
1973. dec. 28. (5 óra 14 p) péntek 
3. A Jó Tanács 


Mert most cselekedni kell. Most elérkeztünk a Mindenség 
és az Isten nagy Tettéhez. Most a Tetteket fogamzó Tanács 
ajándéka ömlik a Világra. 

Mária megértette az AÁngeloszt és cselekszik. Megszületik 
lelkében és testében az a nagy Tett, amelyre a Szentlélek 
várt. Ebben a Tettben Mária együtt cselekszik Istennel, a 
Mindenséggel, az Angelosszal, és ezt a nagy Igent a Szentlé- 
lek Jó Tanácsa kormányozza. 

Mária Igentmondása a Szentlélek Jó Tanácsának kegyel- 
mi műve és mégis teljesen szabad egyéni és egyetlen. Ez a 
pillanat Ember egysége Istennel - Mária sohasem volt és 
már sohasem lesz egyetlen a Mindenség történetében. Azért 
tágul az öröklétig és mégis elfér Mária Igenjében: , legyen 
nekem a Szavad szerint". 

Tehát aszerint, amit éppen most foglalt mondattá az An- 
gelosz. Tehát az, hogy a magasságbeli rám , árnyékozzon", 
hogy ezzel a Szentlélek telítsen engem, testestül-lelkestül, 
úgy, amint még nem telített és nem fog telíteni 
soha senkit. És az, hogy Szent a Bennem fogamzó, és a neve 
lesz: Isten Fia. Jákob házában uralma határtalan lesz a 
mennyei Jeruzsálemig, és átszövi, áttermeli, átisteníti az Ó- 
szövetséget Újszövetséggé. : 

Ebben az /genben egymást karolja át az Ó és az Új, ebben 
az Igenben a rezzent Mindenségen átfut az Istennel egyesülő 
emberakarat, ebben az istenfogantató Igenben ott van min- 
den , múlt" és minden , jövendő" és a kis názáreti ház most 
a világegyetemmé tágul és ennek az Igennek pillanatát meg- 
érzi az egész evolúció. 

Ezért volt ott az Örök Akaratban. Ezért várt ott a Szeplő- 
telennek elgondolása. Ezért várt ott a kis palesztinai nép Ó- 
szövetsége fölött az Újszövetség Ígérete, melynek most , kez- 
dődik meg" az időbe dobott teljesedése. 

Ez a Jó Tanács az Örök Akaratban fogant és győzte be- 
várni az Időt. Ez a Tanács, a minden embertettre váró 
szentlélekajándék, az egyetlenül kétszárnyú Grácia Isten- 
ben és Emberben ered Mária márciusi Eszméletén át. Ebben 
megfogant az Igen és a Szentlélek Gráciájában az 


Istenfogamzás. 


Mert ez a pillanat kettészeli a Teremtés evolúcióját. Ezt a 
pillanatot érzi öröktől fogva és örökké. Ez az embereszmé- 
letben fogant istentanács a Szentlélekkel egyesült Mária- 
Lélek öröktől fogva elgondolt szabadságával, Istennel egye- 

sült emberi akaratával fogadta az emberre ható Istenke- 
gyelmet, mely a Jó Tanács gráciájában sűrűsödik. Igen, ez 
az , ajándék" hirdeti a legjobban azt, hogy ők nem készen 
kapott adományok, hanem dolgozó Gráciák. Csak istenta- 
nács tágíthatta ki erre Mária Szívét. 
- Legyen nekem a Szavad szerint — 
Istentanács egyesült emberakarattal . . . 
s. . . ÉS az angyal elment . . ." 
Elment. Mert minden teljesült. . 
Mert mostantól fogva embertestben istentest készül. És 
mostantól fogva olyan létközösség létesült Isten és Ember 
között, amilyen még nem volt soha. 
- Az angyal elment - zárja egyszerűen a történést az 
evangelista. 


Magnificat! 


A negyedik Grácia 
1973. dec. 29. (3 óra 3 p) szombat 
4. Az Erősség 


És a Szentlélektett most kilép az Örök Pillanatból. Cse- 
lekvése az Idő gyermekévé válik. Ez a kilenchónapos , Őr- 
ködés" az Erősség Ajándékának Műve. Itt ragyog fel a maga 
teljes szükségszerűségében az a Valóság, hogy az időbelépő 
Szentlélektett az Erősség Gráciájának minden árnyalatát 
viszi munkába ebben a sohasem-volt és sohasem-lesz Em- 
ber-Isten és Isten-Ember állapotban. 

Istent az anyagba gyúrni, az Abszolútot a változó időre 
önteni, a Mindenség Alkotóját egy anyaméhbe zárni, hogy 
átistenítse a hozzátartozó embervalóságot valóban Istennek 
való feladat, és ha van Szentlélektett, amelyben színig van a 
Mindenség az Isten Erejének ezzel a kilenchónapos sóhaj- 

tásával, akkor ez az. Ez az Isten-Erő, ez az Ajándék-Erő, ez 
a Grácia-Erő most az istenkészítés munkájában él ebben az 
öröktől fogva és öröklétig szándékolt szűzleányban, akiből 
anyát termel, miközben a Magasságbeli Istengyermeket ad 
azzal az Erősséggel, amelynek Minden Hatalma megadatik 
Neki. Idő előtt és Idő után, pillanatonként és pillana- 
ton túl, 

Az Időnek és Öröklétnek találkozása ez a kilenc hónap, 
ez a Názárettől Betlehemig tartó, amelyben Máriának 
Szentlélektől átjárt Lelke dolgozik a Testen az élet törvé- 
nyei szerint, amelynek a Második Személy önmagát saját 
akaratából öröktőlvett eredetében alávetette. Es valósítják 
benne az emberkészítő törvényeket a biológiának rendje sze- 
rint és végigjárja az Evolúció lépteit a szűzi Testben az 
Istenség Örök Akarata, amelyet maga alkotott saját akaratá- 
ból e Leánynak szüzessége kedvéért. Mária engedelmeske- 
dett, amikor teljesedésbe vitte az Atyának az Örök 
Akaratban intézett 


- , Jövök!" — 
szavát. ; 

Íme, Ő most , jön" ezen a kilenc hónapon át, az Erőssé- 
gek minden hatalmának istenforgatta fegyverzetében és elő- 
re szentelt, selymes biológiai finomsággal ebben a férfitől 
nem érintett, de istenjárta Testben és jön az Istennek ember- 
ré formálódásában, hogy teljesítse Örök Ígéretét ebben a 
Szentlélek őrködésével párosuló, védelmező, teremtő Egye- 
sülésben. 

Az Erősség Gráciájának beleömlése az emberiség Mária- 
filumába öröktől-örökig kivételes pontként ragyog. Ez a ter- 
mészetfölötti életadás az Evolúció megszentelése Mária 
lánytestén át, melyet anyatestté változtat. Ez az Erős- 
ség a Mária-filumon, amelynek szándéka messze van a Lét 
előtt, és eredménye messze van a Lét után, őrködik az em- 
berköntösbe öltöző Isten érkezése felett. 

Ez a kilenc hónap az igazi Advent. Ez az istenhordozás, 

a szentlélekőrködés, az istengyermekvárás a betlehemi bar- 
langban záruló Érkezés várása. 

Ez az igazi Advent, ahol Máriában, testében-lelkében va- 
lósággal készül, teremtődik a közeledő Isten . . . 

Erősségek Anyja, könyörögj érettünk. 


Az ötödik Grácia 
1973. dec. 30. (2 óra 42 p) vasárnap 
5. Az Értelem 


Mi az , Értelme" ennek a Látogatásnak? 

Mit akar Mária Erzsébetnél? Vajon csak a terhes asszony- 
nak háztartásában segíteni megy? Vajon csak szülés előtti 
gondjait akarja megosztani és az öregedésében gyermekváró 
rokonnak megy segítségére? I 

Mi az értelme ennek a Látogatásnak, melyre Mária , siet- 
ve" indul, mikor az Angelosz arra a csodára figyelmezteti, 
hogy a , magtalannak mondott" a hatodik hónapjában van!? 

Csak emberi, családi segítség ez? Csak a rokon-asszony 
sietése? 

Mostantól már így kell kérdeznem Mária minden tettére. 

Mert Ő már a Megváltás természetfölötti vonalát járja, és 
ez a Látogatás a maga , Értelmé"-vel, az első emberközi 
Szentlélektett. Mikor a Megváltás tevékeny útja kilép az 
emberek közé, hogy most már Márián kívül is, embereken is 
cselekedjék, már a kérdező , Ertelmet" teszi próbára. Ezért 
borítja el és járja át a Szentlélek az Ó Aráját azzal a 
bűvölettel, hogy köszöntése hangjára Erzsébet Mária Isten- 
anyaságának kijelentésével benne a János-magzat felújjon- 
gásával válaszol. 

55. . . ÉS megtelt a Ház Szentlélekkel . . ." 

Isteni erőtér lett a Juttá-i ház, a Lélektett ölelt egybe 
minden Istenben levőt, mert belépett a hajlékba az Isten- 

magzat, és Mária ajkával köszöntötte a János-magzatot. E 
Mária-hangban ölelkezik Mária és Erzsébet eszmélete, s 
Erzsébet evangéliumi szóval válaszol: 


- Istenanya vagy! — 


Íme az első ütem, - s ugyanakkor a Mária-hangon és a 
belőle folyó prófétai felismerésen át a Szentlélek tölti be a 
János-magzatot, aki a számára egyetlen lehetséges életjellel 
— mozdulattal, , repeső" újjongással válaszol. 

Értelem, értelem, ... a dolgok mélye, mely embervaló- 
sággá teszi ezt a megújult életteret, a Juttá-i házat, ahova 
most az Isten belépett és anyja hangján szólította Erzsébeten 
át Jánost; a még szunnyadó és mégis elevent, hogy anyja 
méhében megszentelődjék a Lélek ölelésével. Születés előtti 
Keresztség ennek a , repesés"-nek , értelme", és készíti a 
János-magzat számára a Megváltástörténetben egyetlen, 
bűntelen születést, anyaméh keresztségből. 

Mária és Erzsébet ölelésében - akiket láttok - Jézus és 
János ölelkeznek a Szentlélekben, - akiket nem láttok. A 
két magzatnak ez a háromhónapos párhuzamos élete a 
Juttá-i házat a Szentlélek őrködésének csodájává teszi. Ez az 
értelme ennek a Látogatásnak. 

És Mária három hónapon át él és dolgozik ama házban. 
Ebbe a hajlékba torkollik most a Megváltás Története. Ez a 
három hónap Mária istenhordozásának első három hónapja. 

Ennek a két magzatnak, az istentőlfogant és embertőlfo- 
. gant magzatnak és a hozzájuk tartozó Istenanyának és em- 
beranyának ez az eszméleti , szimbiózisa" a Megváltás mű- 
vének lényegesen természetfölötti fejezete, amelyben az ó- 
szövetség és az újszövetség szelleme Zakariás némaságának 
folyton emlékeztető jelén át a Juttá-i ház öntudatában 
egybesugárzik. b 

Ennek az Erőtere élteti most e házat, mely talán Jánosban 
Illés hazajöttét várja, — de ebből alig pattan valami eszmé- 
letté — és éli a Ház a Várakozás és a Megújulás szónemza- 
varta dolgozó csendjét. 

A hatodik Grácia 


1973. dec. 31. (18 óra 52 p) vasárnap 
Szilveszter estéje 
6. A Jámborság 


Ott áll a két férfi, — az imént még két , repeső" magzat, 
de most ott állanak a Jordán partján. János már tudja, ki 
lépett hozzá... a Látogatás óta. Most is Jánost látogatja 
Jézus: most férfikorában, mint akkor magzatkorában. Akkor 
János újjongva mond igent, most félénken tiltakozik — és el- 
némul a , hagyd ezt most! "-ra, mert egyet gondol a két férfi 
is, a két , Magzat" is; a Megváltás Művét szolgálni. Ez a 
, most" a pillanat öröklétét jelenti, ez a , most" az a Szentlé- 
lek-Pillanat, amikor , ember" keresztel , Istent" - mert a 
Törvény van felettük . . . 

A vízben álló Jézus kilép a partra, s míg hálába merül- 
ten leborul a parton föléje ereszkedik a Fénynek Fehér 
Madara és ottmarad Fején a nagy Jel gyanánt, amelyet 
már előre , jelzett" Jánosnak az , Aki küldötte Öt". A Nagy 
Tettnek Jele ott sugároz a Töviseknek szánt Fej fölött és 
, ottmarad", hogy biztos legyen János, és szeretethangon 
megszólalt felülről az Atya. Itt már nem a Jordán vize ke- 
resztel, itt a Keresztség szenteli meg a Jordán Vizét. Mind- 
örökké Szent az a Jordán, amelynek partján a Háromság le- 
szállott. Az istenhű Jámborág ajándéka színezi, élteti, acé- 
lozza most a pillanatot a mindenségölelő emberi Jámborság 
lélekkarjával. Az előremondott , Jel"-lel az Atya Jánoshoz 
beszél, akinek ama Jelzett Emberre nézve már nem lehet 
kétsége a fénylő Madár, a mennyei Hang és ama , Most"- 
nak birtokában. Mert ez a Fény, ez a Hang és ez a Jeltől ter- 
hes Jelen kiceljesül a Keresztelés bűnbocsátó fényében, 
amely minden emberi Jámborságnak isteni forrása. Az em- 
berlelkek istenné bűvölése ez, átszellemesítése, amelyben 
keresztelkedik az emberiség helyett az Isten. Melyben fehér 
madárként vallja meg tettét az Atya-megjelölte Szentlélek és 

vállalja a bűnbocsánat keresztségét a már férfivá nőtt Em- 
berfia. A jordánparti keresztségeknek koronája ez az ember- 
készítő Jámborság ajándéka, a legelső Szentségnek Istenre, a 
minden Szentségek forrására való alkalmazása jordáni cso- 
datett a 


- hagyd ezt most! — 


nyomán. 

És Jézusban meg van keresztelve a Mindenség. Ez a 
, hagyd ezt most!" megkeresztelte a Mindenségünket. A bű- 
nösök Szentségének ez az Elfogadása az Emberiség helyett 
minden emberlélek előtt megnyitja a bűnbocsánat kapuit. 
Nem a bűnbocsánatot, hanem a Kaput! Jézus keresztelése 
előtt ez nem volt lehetséges. A Szentháromság érzékelhető 
hármas jelenléte a kilincsre tette Kezét és Jézus hálaadása 
a Jordán partján ennek a Háromságnak szólt. A Háromság e 
megnyilatkozásában Jézusnak válaszolt az Atya a Szentlélek 
, Jelvével. 

ÁMEN 


A hetedik Grácia 
1974. január 2. (3 óra 44 p) kedd 
7. Az Istenfélelem 


Amikor Maga az Isten leszáll. Amikor a rettegve várako- 
zó emberekre száll. Amikor egyenkint és személyesen érint 
meg minden lelket. 

Szélzúgás tölti a házat. A tüzes nyelvek reszketnek a leve- 
gőben. Leszállnak az emberekre, s attól átjáródik minden 
izületük azzal az ízzó reménységgel, amelyet úgy hívnak, 


hogy 
— tűzkeresztség — 

és már nem a Jordán vize, hanem a Coenaculumnak égő 
légtere kell hozzá. I 


Jön az Isten! . . . 


Félelmetes... az Emberiség megretten a zúgástól és a 
lángjaitól. És villódznak a Tüzek a Coenaculum ,,Min- 
denki"-jének feje fölött. Ez az a Tűz, amelyet megígért az 
Isten emberajakkal. , Én vízzel keresztellek, de eljön, Aki 
Tűzzel keresztel". 

És ez az a Nap. Az Egyháznak szélzúgásos és a lelkek 
hangjaiban élő születésnapja. A Félelem és a Szeretet Napja. 
Mert Isten Jövetelében ez együtt jár. Megreszket az ember- 
szív, amikor belép az Isten. 

És mostantól fogva a Jövetele folytonos. És a Félelem és a 
Szeretet is folytonos. Mert Valaki, annak a Coenaculum- 
nak Asszonya, mostantól fogva szakadatlanul imádkozik és 
Félelme szakadatlan. Mert az emberlélek csak félelem és 
szeretet egységében tud Istenre nézni. A Háromság Tit- 
ka az, hogy a Maga Teljességével azon a Lelken át száll 
az Emberiségbe, amelyhez tartozó Testen át ölelte ISs- 
tengyermekké az Emberiséget. Ez a Szentlélek-Pillanat, ez 
az emberiségre-szállás azon a szélvészen és tüzes nyelve- 
ken át. 

Ezen a napon Mária beleolvadt a Szentháromságba és ta- 
lán szabad így mondani: eltűnt benne - a Félelemben. Ez az 
istenfélelem a Mária legmélyebb erénye. , Ne félj Mária" — 
mondja neki az Angelosz - és ez ennek az Egyházat Szülő 
párbeszédnek a lényege. Ne félj Mária, mert , kegyelmet ta- 
láltál" és , tele vagy malaszttal"; és tele vagy Istennel és raj- 
tad keresztül telik meg Istennel az emberiség. Most, ezen a 
pünkösdi reggelen, ezen a szélzúgásos, tűzjárta reggelen 
szülöd meg Egyházzá az emberiséget és most teljesedik be a 
Fiadnak Szava, aki azt mondta a Golgotán. 


- Íme a Te Fiad! - 


mert az Emberiség lett a te fiad azon a Golgotán, ahol ki- 
mondtad a 


Beteljesedést. 


Az a szenvedésnek csúcsa volt, ez pedig a győzelemé. Az 
a Második Személy , tette" volt, ez pedig a Harmadiké. Az a 
Máriában valósuló Lételőtti Szándéknak Teljesedése volt, ez 
pedig ugyanannak az Embermentő Szándéknak nagy mun- 
ka-kezdése, az Atya Akaratából, a fénnyel és hanggal meg- 
szentelt pünkösdi reggelen. Ekkor véglegessé válik a Teljes 
háromságnak Mária testén és lelkén át az emberiségre bo- 
rulása, a Megváltásnak Mária Szentlélekszerelmében az 
Emberiség Istenanyjává való szentelődése; az Egyháznak 
pünkösdnapi születésnapján. 

A Szentlélektettek Háromságos csúcsa ez a pillanat, mi- 
kor megnyílnak a lelkek az Istenszóra és mikor túlárad a Fé- 
lelmen a Szeretet, mert teljesedésbe ment Mária anyasága 
az emberiség felett és a minden lelkek felett. 

És most ebben az anyaságban világossá válik a lélek köz- 
lő Szónak hatalma. Mert az a Szó, amelyet most ejt ki Péter 
az ajkán, az ezrek megtérése felé már nem emberhangokat 
visz át, hanem szárnyára veszi a Gondolatot. Most már nem 
Igék, hanem Lelkek olvadnak egybe. Most már közvetlenül 
ömlik át az istenérintés az emberlélekbe, és ezért hallja Pé- 
tert mindenki a saját anyanyelvén beszélni. 

Mert a lélek anyanyelve maga a Gondolat. És ezeken a 
pünkösdi szavakon át kiesik a közvetítő , [ge" az igazság- 
hirdetés lelki egységéből, mert minden emberlélek külön- 
külön a saját , nyelvére" fordította le az Isten-igét. És min- 
den emberlélek a saját tolmácsa lett. 

A pünkösd napi , nyelvek adománya" a Szentléleknek 
ajándéka Mária lelkén át. A nyelvek adománya Mária isten- 
anyaságának, a szótlan Máriának Szentlélektől átjárt imád- 
ságában fakad. 

Ugyanaz az Ige ez, amely , kezdetben volt". Ugyanaz az 

Ige, mely ezen a pünkösd reggelen a minden nemzedék 
nyelvén beszél, mert ez a reggel a Pünkösdnek közvetlenül 
Gondolattá vetkőztetett Igéjével ömlik át az emberlelkekbe, 
akik most mind a 


Kezdetben volt Igét 


hallják, mert ebben az Igében maga az 
Isten beszél. 
ÁMEN 


6. A héthetedes Mária-dicsőség örök jelent alkotó titkai 


Miért írom e titkokat most jelen időben? Mert ez a törté- 
nelmi jelen. Ez áll a legközelebb az Örökkévalósághoz. 
Ezekben az időben lefolyt és időt túlélő történésekben az 
Öröklét orgonapontja szól. Az Atya nem alkotra, hanem 
folyton alkotja a Kozmoszt. Mária nem , lett" Jézus Anyja, 
hanem , Örök-óta" anyja. Mária nem a fogantatásban, ha- 
nem egyáltalán, lételőtt, létben és létután szeplőtelen. Az 
angyali üzenet nem foganta, hanem foganja Máriában az 
Istent, ez 15 örök pillanat. Mária , Igen "-je nemcsak a Jele- 
nés perceiben hangzott el, hanem örökké hangzik, ez is örök 
pillanat. És Jézus embersége nem az ő emberélete, hanem a 
téridős és a téridőtlen világegyetem átistenítése és Mária 
anyasága kozmikus valóság: Ő a Mindenség Anyja. 


1973. május 27. (13 óra 32 p) 
Ez Mária hét dicsősége. 


Mindent elmondtam B. G.-nek. Most ment el. Van Mária 
hét örömének, hét fájdalmának olvasója. Azt mondta, hogy 
ez lesz a hét dicsősége. Minden titok evangéliumi megerősí- 
tést kapott. 

Mária hét dicsőségének rózsafüzére ezekből a titkokból 
született: 


1. Jézus, akiért az Atya a Mindenséget alkotta (Kol I. 17) 

2. Jézus, akinek az Atya örök akaratából anyja lettél 

3. Jézus, akiért az Atya örök akaratából szeplálslénul fo- 
gantattál 

4. Jézus, akinek fogamzását az Atya Gábriellel neked 
megüzente 

5. Jézus, akinek fogamzását az angyali látogatáskor a 
Szentlélek művelte 

6. Jézus, akinek emberré fogamzása igentmondásod pilla- 
natában történt 

7. Jézus, akinek emberségével a Mindenség Anyja lettél. 


6. Dicsőséges titkok 
1973. május 30. (5 óra 32 p) szerda 
Kezdet 


Mária dicsősége nem e világból való. Azért is nem került 
sorra. Az örömök és a fájdalmak földi tények. Ezek nem föl- 
diek. Már a legelsőnél a Teremtést megelőző örökkévalósá- 
gig tágul a látóhatár. Azt mondjuk még: , áldott a te méhed- 
nek gyümölcse Jézus" — és már az Atya örök akaratánál tar- 
tunk, ennek az Akaratnak , céljánál" és azt imádkozzuk, 
hogy azért a 


Jézusért, 
Mária méhének gyümölcséért teremtette Isten a világot 
(Kol I. 17). 
Az ima szavaiban még a betlehemi születés első Karácso- 


nyánál tartunk és egyszerre a lételőtti örök Szándék valósá- 

gáig tágul a világ: mert ebben a Magzatban a lételőtti világ, 
az örökkévalóság megmozdulásának érintését érezzük. Hi- 
szen az Atya abban a betlehemi jászolban fekvő gyermekért 
alkototta a Mindenséget! Ebben a Gyermekben öleli át az 
Örökkévalóság az Időt, mert ebben a titokban az Idő mély- 
ségei a Teremtés Örök Szándékára nyílnak. 


1973. május 31. (5 óra 50 p) csütörtök 
Első titok 


. . . és áldott a Te méhednek gyümölcse, Jézus, 

Akiért az Atya akarata a Mindenséget alkotja 

Ez a titok Mária létének eredetét az örökkévalóság párká- 
nyáig tolja, mert az Ő méhében fogamzik az Emberfia, 
akiért az Örök Atya Szándéka a teremtés munkájába fog. 
Mária méhének ez a , gyümölcse" tehát abban a lételőtti 
ígéret-életben a Lét kezdődésének forrása. És ha a minden- 
ség létének örök eredetéül az Atyának a Jézus-gondolatra 
van szüksége, a Jézus-gondolatnak elkezdődéséhez a Mária- 
gondolatra van szükség. Az időn túl, az idő előtt, nem mint 
történésszerű okra, hanem mint az öröklét megmozdulásá- 
ból eredő teljesedésre a Valóság küszöbén, az Ígéretnek a 
Teljesedéssé való áthajlásában van rá gondolkodásunknak 
szüksége. Az Atya Szándéka a , kezdetben volt"-nak arra a 
valósuláspillanatára, teszi Mária , dicsőségének" szélső ha- 
tárát, amelyről János evangélista beszél, amikor megszólal 
lelkében a Szentlélek Evangéliuma. 

Az Ige az Emberfia örök gondolatában Mária-gondolatot 
is jelent; és Mária ott rejtőzik a , Kezdetben volt"-nak gon- 
dolatában; és az Emberfia anyjáról - ha az Ige nélkül semmi 
sem lett, ami lett — imádkozhatom az AVE-ben azt, hogy az 
Ő Méhének Gyümölcséért alkotja az Atya a Mindenséget. 

E titokban 

Még nincs Világ üres a Lét 
Csak Szándék van 

Ígéret hordja örökét 

A Léten túl 

A Lét előtt csak Maga van 
Ígéret Föld 

Örök Atya. Egy. Aki VAN 
Mert míg semmi sincsen 
Van az EGY, az ISTEN 
És megfogan a Mozdulat 
Munkára kél az Akarat 


Második titok 


. . . és áldott a Te méhednek gyümölcse, Jézus, 
akinek anyjául az Örök Akarat választ ki téged 


Ez az anyaság nem a férfi akaratából, hanem Istenből 
való. Nem időbe tartozik, hanem örökkévaló. Az örök aka- 
ratban , megelőzi" a Teremtést. Az evolúció előttről való. 
Mária anyasága megelőzi a Létet: az Atya , rágondol" és 
ebben a gondolatban benne van a Krisztus-ígéret. Ez a titok 
egybeöleli ennek az anyaságnak időbeli megvalósulását a reá 
várakozó és őt ígéretben tartó isteni örökkévalósággal, 
amelyben Mária létének szándéka, ígérete a mozgatópont. 
Ebben az istenanyaságban látom azt a Názáretet és Betle- 
hemet kinőni abból a létforrásból, amely még nem Lét, ha- 
nem istenígéret. Ez a dicsőséges titok a legtitkosabb, mert ez 
másképpen lép ki az időtlenségből a valósulás tartomá- 
nyába, mint az egész pszichoszomatikus Mindenség, amely- 
be a , Minden" beletartozik; ez az anyaság Isten gondolatá- 
ban az öröklét első moccanása: az istenszülő ígéretléte. Es 
mikor Názáretben vérét, Betlehemben tejét forrásozza az 
Emberfiának készülő testébe, akkor olyasmit cselekszik, 

amilyen nem volt soha még, és nem lesz sohasem. Mert az 
anyaság mélyéről való minden fejlődésnek csodája, de az 
istenanyaságban a tiszta szellemi Létnek életgyúűjtó, szán- 
déka a lét mögül a lét mögé ömlik. Az Idő meglopja az 
Öröklétet. 


, Mon temps est proche?" 


Ígérkezik az Élet 

És testet kér a Lélek 

Mint tervezett Ajándék 

Még semmi sincs csak Szándék 
Létet ígér az Isten 

Szolgálni készül minden 
Mikor az Élet éled 

Egy Anya az Ígéret. 


Harmadik titok 


. . . és áldott a Te méhednek gyümölcse, Jézus, 
Akiért az Örök Akarat Szeplőtelennek teremt meg téged 


Ez a harmadik titok sem kezdődik sehol: öröktől fogva 
lett, az Isten örök , Gondolatába", az öröklét titkába 
merülten, a Világkezdődés föltételeként él. Bűnről nem le- 
het szó az Istenanyának világteremtő gondolatában sem. Ez 
a Tisztaság a világteremtés kellékei közé tartozik. Azért 
Mária léte nem a filumon kezdődik, amelyről majd előre le 
kellene törölni a bűnt, hanem az öröktől fogva szükségszerű 
Tisztaságnak fényével semmisíti meg még , emberréfogam- 
zása" előtt, és teszi mindörökké ragyogóvá a filum idő- 
áramlásának azt a pillanatát, amelyben az Örök Akarat Má- 
riát ama valósulás megteremtődésére helyezi. Máriáról nem 
töröl le semmit az Atyának a Második Személy számára 
anyát készítő teremtő Gondolata. Mária lénye örök szük- 

ségszerűségből tiszta, és bűntelen és szomatikus létének 
Anna méhében való kezdődése ezzel a , szeplőtelen" fogam- 
zással az időelőtti Akaratnak mélyéről való. Ez a szeplőte- 
lenség is olyan örök pillanat, mint Mária anyaságáé, amely- 
ben a valósulás , meglopja" az örökkévalóságot; és 
Máriának férfi nélkül valósuló istenanyaságát — öröklétben 
és időben -, Mária örök tisztaságával kellett megelőzni, mert 
a férfi nélkül fogant Istenanyaság bűn nélkül fogant Máriát 
akart, öröktől fogva szeplőtelen anyát. (Joakim és Anna sze- 
relme öröktől fogva tiszta filumon foganta Máriát.) 

Ha a filumon valami , ősbűn" adódik tovább, akkor Má- 
riát a filumból ki kell emelni. De Isten nem emeli ki, benne 
hagyja az emberi továbbadódásban: Joakim valóban Mária 
atyja. Isten magát a filumot tisztítja meg Mária fogamzás- 
pontján. Nem Anna méhét. Nem is Joakimot. Érintkezé- 
sük pillanatában tisztítja meg. 


Mert Anyául a Gyermek 
Szeplőtelent teremt meg 
Ez történik Gondolatban 
Valósulás még nincs abban 
Ami vár a Jövendőben 
Megszólal a Lét-előttben. 


Negyedik titok 


. . . és áldott a Te méhednek gyümölcse, Jézus, 
akinek fogamzását az Atya örök akarata angyallal üzeni 
néked 


Ez a titok az időbe lép. Ez a titok áthágja az örökkévaló- 
ság párkányait. A Szeplőtelen már öröktől fogva kiválasz- 
tott, de most , esemény" történik vele. Az öröklét az időbe 
ömlik: angyal köszönti az imádkozó Máriát. Nemcsak kö- 
szön, hanem ki is mondja szavakkal, hogy Kinek köszön. A 
szavakat azonban nem ő fogalmazza. Az Atya örök gondo- 

lata ez, az Atya fogalmazta, mert , üzenet"; az üzenetet nem 
a postás fogalmazza: az angyal köszöntése az Átya örök vé- 
leménye Máriáról. Az, hogy , tele van" gráciával. Hogy ál- 
dottabb minden asszonyok között. Ezzel kezdi az üzenetet 
az az angyal, ugyanaz, aki a Hírmondó fogamzásának beje- 
lentésekor Zakariásnak már névvel bemutatkozott. Azóta 
kezdte meg időjátékát ez az örökkévaló szándék. A Hír- 
mondó bejelentése után most Gábriel a Megváltót jelenti be. 
A Hírmondót az apának jelentette, de itt nincs apa, itt csak 
anya kell, ez a Legáldottabb, aki most nem érti Gábrielt e 
köszöntésében, amely után még csak kimondatlan gondola- 
tára válaszol az angyal azzal a nagy jelentéssel, amely , Ne 
félj"-jel kezdődik. Hogy a köszöntésen való szótlan ámulat 
után most már kérdéssé hangozzék a szó: 

,; - . . holott férfiút nem ismerek?" 

Erre pedig válaszul angyalszó ejti ki az Atya üzeneteként 
a Szentlélek nevét, annak nevét, aki majd átöleli a .Szep- 
lőtelent. 

Most pedig Gábriel az, aki válaszra vár. Elmondta az üze- 
netét. Ez a negyedik titok Isten örök gondolatától eddig a 
márciusi pillanatig terjed. 


Ez az Örök Perc 
Első üteme 
Nem idő-ütem 
Gondolat-ütem 


Öröktől van 
Jövőt fogan 
Lesz ami volt 
EI ami holt 
Lesz ami nincs 
Jövő-kilincs 


Semmije sincsen 
Övé lesz minden 

Ötödik titok 


. . . és áldott a te méhednek gyümölcse, Jézus, 
akinek fogamzását az Örök Akarat a Szentlélekkel műveli 
benned. 


Még a márciusi jelenésben vagyunk. Még ott áll az ange- 
losz az imádkozó Mária előtt a názáreti házban, és áll a 
kérdés: miként lészen ez? És Gábriel most az örökkévaló- 
ságig suhan, az Átya örök gondolatáig. Híradásának célja ez 
az örök pillanat, melyre Mária az időben rákérdezett. CGáb- 
riel eddigi szavai az öröklét , jövő" pólusa felé nyúltak, a 
most következők a múlt végtelenének határain járnak: örök- 
től fogva így volt és örökre így marad az Atya gondolata: , a 
Szentlélek száll terád s a Magasságbelinek ereje megárnyé- 
koz téged". A , volt" és a , lesz" összesugárzik ebben a je- 
lenben és a , pillanatban" örökkévalóságot terernt . . . 

. Szent. aki tőled születik" . . . és , az Isten Fiának fogják 
hívni". 

Most pedig megáll a perc. Gábriel várja Mária szavát. 
Vannak függő pillanatok, amelyeken egész kozmikus tör- 
ténések múlnak. Ilyenek azok, amikor az álló Lét megindul, 
vagy mikor a mozgó Lét megáll. Ilyen az, melyben a , nagy- 
ra" nőtt molekula új létformába fog és az entropiának el- 
lentálló vizeken élet fátyolozza körül a földet. Ilyen az, 
, amelyben megvillan az elme", s az ember megtudja, hogy 
él, s halni megy. És ilyen az, mikor az Isten emberbe szállni 
készül és arámi nyelven angyalszóval hangzik el a titok ígé- 
rete. Csak a teljesedés van hátra. De ez a teljesedés egy szep- 
lőtlen akaraton múlik. 


Három asszony méhe 
lelkünk szent Edénye 


második 15 első 
alulsó is felső 

jobboldal is balsó 
felülső is alsó 


minden pontja végső 
szélső és középső 


így gondolta Isten 
Jézusért van minden 


Hatodik Titok 


. és áldott a Te méhednek gyümölcse, Jézus, 
akinek fogamzását az Örök Akarat Igentmondásodban 
valósítja benned. 


Még mindig a márciusi jelenésben vagyunk. Mária akara- 
ta egyesül az örök Akarattal. 

Ez az egyesülés Mária igentmondása. Ezért az , lgen"-ért 
jött Gábriel. Mária igenlő akaratának kellett a teljesedésbe 
vinni az örök Akaratot. A szolgálóleány válaszol: , legyen a 
szavad szerint". És azonnal elmegy az angyal. A Menny- 
ország szűkszavú: nem magyaráz, nem beszél fölöslegeset. 
Ez a , legyen nekem" Mária ajkán angyalszót valósít. Örök 
akaratot teljesít és a Megváltás időbeliségének kezdőpilla- 
nata. 

Az , Örök Ma" lép az Időbe itt. Egészen titkon, észrevét- 
lenül. Szeplőtlen szűzi testben megkezdődik Jézus ember- 
lelkének és embertestének az Örök Akaratból táplálkozó 
műve: az Első és a Harmadik Személy titokzatos tevékeny- 
ségében a Második Személy Emberfiává éledésében " a 
Szentháromság felfoghatatlan csodájában. A Múltra és a 
Jövőre nyúló Örökkévalóság ez a Pillanat. A szolgálóleány- 
nak ez a , legyen nekem" szava az Atyától fogalmazott an- 
gyalszót valósítja, és ebben a pillanatban megfér az egész 
téridős Mindenség. Az angelosz elment. Csend van, a názá- 

reti hajnalt napfény váltja fel és az istenanyává megújult 
Máriában minden Magnificat-ot énekel. Megreszket a Min- 
denség - és Erzsébet most köszönti Máriát, mint Istenanyát, 
János pedig Jézust, mint Megváltóját. Ez a hatodik titok a 
megnémult Zakariás házában énekkel jut szóhoz. 


És most Időbe lépett 
Leszállt az Örökélet 


Ember lett Jézus lelke 
Az Idő átölelte 


A múltból élő Lélek 
A jövőt termő Élet 


Hogy az Anyagos mélyen 
Most emberéltet éljen 


Elhívta Mária ajka 
, Az Urnak Keze Rajta". 


Hetedik titok 


. és áldott a Te méhednek gyümölcse, Jézus, 
akinek emberréválásában az Örök Akarat a , Mindenség 
Anyjává szentel téged" 


Most pedig kinyílik a Mindenség. Zakariás háza kitágul a 
galaxisok határáig. Ami most válik valóra, az túl van az em- 
beri méreteken. Mária Magnificat-ja áthangzik minden idő- 
kön és minden téreken. Mert benne az Örök Akarat mun- 
kálkodása folyik. Ez a hét , dicsőség-titok" e márciusi pilla- 
naton túl valóságokról beszél, és most teremtődik az új erő- 
tér a hitnek és a gondolatnak. 

Ezeknek a valóságoknak örök jelene van, mert az Örök- 


462 


létbelinek és a Végtelenbelinek tettei. Az Időtlenből erednek 
és a Mindenség történetén át újulnak az Idő polaritásának 
végteleneiben. 

Mária kozmikus anyasága betölti a Világegyetemet. Mária 
ezekben a titkokban nem a Palesztinához kötött kis názáreti 
leány, sem a Betlehemben hajléktalan anya, hanem az Örök 
Akarat élő és cselekvő szerve, testének-lelkének valóságával, 
ennek az Örök Akaratnak alkotótársa, és anyasága ezzel ki- 
lép a zsidók történetéből, kilép arámi nyelvjárásából, kilép 
Palesztinájából, s a beláthatatlan Mindenség szűzi anyjává 
végtelenedik és örökkévalósul. 

A Szentháromság mélységeinek női titka ő, az öröktől 
fogva elgondolt Világanya, az Örök Akaratnak lételőtti Is- 
tenálma; fényével áttündökli a galaxisok határtalanságát, 
mert létének terve a Szentháromság legmélyén fogant, mint 
az Atya lánya, a Fiúnak anyja, a Szentlélek mátkája, és eze- 
ken az emberviszonyainkból merített és abból ráillesztett 
emberi dicséreteken túlsugárzik az Ő lételőttisége, az Atya 
gondolatában, mint az egész Emberlét indító szándéka. Ez 
Mária , Dicsősége". 


Mert Máriának vére 
Ömlött az Úr szívére 

S ha Jézusért van minden 
Mennyben és földön-itten 
Ugy Isten szűzi Anyja 
Világunkat foganja. 


ÁMEN 

7. Mária gyermekkorának titkai 
1. Jézus, Akinek Anyja a Szentlélek Jegyese . . . 


Atya lánya, Fiú anyja, 
Szentlélek arája, 

Te vagy eme Hármas Létnek 
Élő koronája. 

Születésed előtt várt a 
Lélek-ölelésed 

Istenszülő embermentő 
Szűz rendeltetésed 

Örök titok vagy te nékünk 
Megszentelt megáldott 
Öröklétben fogant a te 
Szent menyasszonyságod. 


2. Jézus, Akinek Anyja a Szeplőtelen Fogantatás . . . 


Az Örök Akarat 
Szeplőtlennek látott 
Mikor csak tervezte 
Még ezt a világot 
Eme valóságból 

Még nem volt meg semmi 
És te már elkezdtél 
Mindörökké lenni 
Múltunkban első és 
Jövőnkben utolsó: 
Nem kellett Tenéked 
Bölcső és koporsó. 


3. Jézus, Akinek Anyja a Búntelen Születés . . . 


Isten szándékából 
Léted előtt tiszta 
Benned indult útnak 

Megváltásunk titka 
Bűn nélkül születtél 
Te, Szentlélek-Mátka 
Meghasonlik rajtad 
Létünk minden átka 
Planétánkra jöttél 
Elváltozott minden 
Megváltásunk tényét 
Rajtad kezdte Isten 


4. Jézus, Akinek Anyja a Templomlakó Gyermek . . . 


Anyád szent öléből 
Temploma költöztél 
Annak szentélyében 
Istenbe öltöztél 
Jahve megszerette 
Lelked tisztaságát 
Érlelgette benne 
Istenanyaságát 

Ott lettél előbb az 
Ó-Szövetség lánya 
Majd az ÚJ-Szövetség 
Szűz monstranciája. 


5. Jézus, Akinek Anyja a Templomban szüzességet 
fogad . . . 


Titkos megérzésben 
Atyád súgta néked 
Őrizd védelmezd az 
Érintetlenséged 
Időtlen szemel ki 
Foglyul ejt szívében 
Istenbe vagy oltva 
Szűz egyetlenségben 

Így szólai meg benned 
Isten akarása 

S így vagy te örökre 
Jézus útitársa. 


6. Jézus, Akinek Anyja az Írások Neveltje . . . 


7. Jézus, Akinek Anyja Józseffel szűzi házasságban él . . . 

Prófétás daloknak 
Szentlélek-szavára 
Válaszolt a lelked 
Szentlélek Arája 
Óhajtotta, hogy majd 
Hajlékában éljen 
Annak aki Jézus 
Édesanyja lészen 
Érezte, hogy élte 
Féltett ékessége 
Sugalmazott sorsa: 
Örök szüzessége. 


Gyermekévek múlnak 
Megújul az élet 
Eljegyez a Templom 
József hitvesének 
Angyal szólít téged 
Isten-üzenettel 
Válaszol a lelked 
Értő , Igen"-eddel 
Szentlélek árnyékoz 
Istenanyaságra : 

Ez József és Mária 
Szűzi házassága. 


1970. szeptember 21. 


Minden tettünkben az Öröklét néz be az Idő ablakán és az 
Idő hajol ki az Öröklét párkányain. Mert erről maga a mi 
közvetlen eszmélésünk tanúskodik. Egyszerűen csak rá kell 
pillantanunk önmagunkra. 

Ehhez nem vagyunk hozzászokva. Mi mindig körülné- 
zünk, magunk köré nézünk. Mert úgy vagyunk berendezve, 
hogy cselekednünk kell, és a tettek a , körülöttem"-ért van- 
nak. Ezért nehéz ez az irányváltoztatás. Ezért kell annyi ér- 
lelődés, amíg egyszer önmagunkba nézünk. Csak mondjuk, 
hogy eszméletünket nézzük. De nem nézzük. Pedig ez még 
nem is , önmagunk". Ezek csak szellemi lényemnek az 
anyagon játszadozó tettei. Kis színház. Pantomim. Még meg 
is kell érteni. De mi még ezt a pantomimot sem nézzük. 
Csak külső kereteivel törődünk. Mikor a kivitelben beléjük 
botlunk és bizonyos közlések elsötétülnek és áttételek 
visszaverődnek. 

Pedig ez még nem hazatérés. Még nem is elindulás. Vala- 
hol régen papírra írtam ebből valamit. Tíz éve. A hatvanas 
dátumok könyvében. 

Talán jobban meg kell nézni magát az , Élet"-et? Talán 
szárnyon kell fogni itteni röpdösését, hogy kilebbenhessen 
egy-egy ígérettel a Múlt Végtelenje és a Jövő Végtelenje 
felé? Talán bele kell jól kapaszkodni ebbe a létbe és belőle 
kell kiolvasni, mennyire érthetetlen az Előtte és az Utána 
nélkül. 

Úgy látom most, hogy meg kell látni az eszmélés közvet- 
len adottságain belül, azoknak természetéből folyólag imin- 
den téridősoros végességnek egy végtelenségforrásban való 
eredését. Ha ezt a magambapillantás erejével meg tudnám 
világosítani, akkor látható volna, hogy az eszmélés legegy- 
szerűbb folyamataiban is ott leskelődik az Időnek, a Térnek 
és az Erőnek végtelensége. Nem mint nagyság, hanem mint 

határtalanság. Egyik legősibb kis jegyzetem noteszlapján az 
első mondatok között azt írtam le: szeretem a korláttalant. 

Miért szerettem húsz évesen? Miért éppen ez fogott meg 
legelőször, mikor megpróbáltam befelé nézni? Mi az a , bel- 
ső", az a Teilhard-féle , dedans", amit ő sem tudott mással 
mint ezel a térmetaforával kifejezni, mi ez itt belül? Miért 
ez a legérdekesebb, a legvonzóbb, a legfontosabb nekem? 

Miért van valami egész más illata, mint a , körülnézést" 
igénylő tettvilágnak, amelyben minden csupa mérték, csupa 
korlát, csupa mérséklet és szabály!? A körülnézés világa a 
tettvilág, a belebotlások, az elkerülések, a megalkuvások vi- 
lága és mikor a , szabad" ember ebbe belefárad, akkor fel- 
szomjazik benne valami nagy messzi sóhajtás, akkor megé- 
led benne valami ismeretlen lehelet, a határtalannak, a 
megállástalannak, a telhetetlennek egyre jobban teljesedő 
illata. 

Ilyenkor a , lélek" — vagy csak az eszmélés? — kitárja szár- 
nyait. Ismeretlen közegben érzi magát. És tudja, hogy nem 
lépett ki önmagából. Nem ment el önmagától. Nem. Éppen 
önmaga mélyére szállott. Elkezdte utolérni önmagát, azt a 
téralatti, időfölötti, erőntúli, formákból kivetkőző önmagát, 
amelyen belül először néz szembe a Végtelen Arcával, az 
Örökkévaló Arcával, az Erők Erejének Arcával és rajta fel- 
ismeri önmagát. És ebben a pillanatban megérti a szót: , sa- 
ját képére és hasonlatosságára". , Képe" és , hasonlatos- 
sága", . . . hogyan vesződik a sugalmazott, mikor írni pró- 
bálja a Genezist. Képet mond, hasonlítást mond és tulajdon- 
képpen azt kellene mondani: szállj le önmagadba. 

Szállj le eszmélésed gondolati hordalékai, fogalmi épületei 
alá, ereszkedj töprengéseid tengermélyébe, aztán emelkedj 
csodaváraid föle, szálldogálj vágyaid fényfelhőiben, próbáld 
átrepülni eszmélésed kontinenseit és járd be eszmélésed 
minden erőterét, — aztán tárd ki karjaidat és hunyd le a 
szemed - és találkozol Vele, Aki teremtett téged. 

Felismered, hogy hasonlítasz hozzá, ha nem is , érted". 
Felfedezed, hogy mindig ismerted a születésed első perce 

óta, a bölcsőben való első körülnézésed óta, a kusza világ 
ismeretlenségében, az anya csókjában, ajkad szomjúságában, 
keresztjeidben, újjongásaidban, gyötrelmeidben, hogy min- 
dig vele voltál és maradsz, mielőtt megteremtett, elgondolt 
és testet adott, félretette a testedet és üvdvözülést adott, pil- 
lanatokat és örökkévalóságot adott, életet és halált ölelt reád 
és odatett téged az Ő Végtelen Univerzumának időelőtti, 
időbeli, időutáni létébe. Emlékezni fogsz rá, hogy elgondolt, 
megalakotott és üdvözített téged . . . Mit mondjak még? Be- 
szélhetném ezt a Határtalanig, — röviden ennyi: önmagad- 
ban találod Alkotódat. 

És most már körülnézhetsz. Odabent. Önmagadban. Ott 
minden megvan. Benned él a lételőtti istengondolat rólad; 
nem , lehetnél", ha Ő nem gondolt volna el. Benned a lét- 
besodratásod az Ő szerető akaratából, őseid szerelmei az 
Ember emberesedése óta, mind a régi ős-szerelmek láncai, 
amelyeknek a jelen pillanatig eljutott végpontja vagy, ben- 
ned a leendő életzárás, a létalatti alkotásaid, tetteid és nem- 
tetteid, akarásaid és vonakodásaid, és az a Védelem, az az 
Ölelés, az a Kíséret, az a Cselekvés rajtad, mind, mind ben- 
ned van és kitárúl benned egyetlen szóvá: Imádás. 

És megcsillog benned a hit, a Test és a Vér hite, a nagy 
Ittmaradónak Istenígérete, az Oltárházak összesugárzása, a 
Jászol, a Kereszt, a kősziklát áttörő Feltámadás . . . mind a 
tiéd, mind a tiéd. És a tudomás, hogy te is olyanná válva 
követed Öt ezen a kétszárnyú örökkévalóságon át, amelyben 
most életedet látod... csak azért, mert leszálltál önma- 
gadba. 

Nem veszed észre most, hogy eszméleted valóságos lélek- 
tani példatára az örökkévalóság metafizikájának? Hogy min- 
den gondolatod története megismétli a saját élettörténete- 
det? Hogy minden benned élő szeretett emlék-embered is- 
métlő példatára annak, hogyan te élsz (és mind!) a Krisztus- 
ban? Lételőtti és létutáni mivoltunkkal az Ő Emberfia- 
eszméletének élő emlék-emberei vagyunk, akik benne nö- 
vünk, fejlődünk és belőle soha ki nem lépünk. 

Mind benne vagyunk ebben a Jeruzsálemben, és ez a Je- 
ruzsálem mindegyikünkben itt van. Bennünk is él, bennünk 
és véredényeinkben, szívünk dobogásában lüktet. Minden 
lélegzetünk növeszti; és élteti minden lélegzetünket. Nem- 
csak mi építjük ezt a készülő Jeruzsálemet, Ő is épít minket. 
Nem úgy, mint egy házat, hanem úgy, mint valami élőt. 
Mert ez a növő Jeruzsálem bennünk él, mi benne élünk, és 
ezt úgy lehet felfedezni, ha egy pillantást vetünk önma- 
gunkba. Ámen. 


ZÁRÓIMA 


Istenem, te látod, hogyan áll körülöttem az életem. Em- 
berarcokkal vesz körül. Te látod arcaikat, Istenem, és olva- 
sod rajtuk kirajzolódó lelküket. Istenem, érintsd meg őket! 
Mint ahogy megérintetted egykor testi ujjaiddal a gyógyulá- 
sért esedezőket. 

Mert mind betegek vagyunk. És Te azért öltöztél testbe 
ezen a planétán, hogy meggyógyíts bennünket. Nem az 
egészségesekhez jöttél, magad mondtad itt emberszóval. Az 
a görbe asszony nem is kért téged, magadtól egyenesítetted 
ki akaratoddal. Azt a beteszdai koldust is Te szólítottad 
meg, hogy akaratodat tedd a felhullámzó víz csodájának he- 
lyébe. El akartál menni személyesen a százados házába, s 
annak hite folytán csak akaratodat küldted oda. 

Küldd ide most az akaratodat, mint ahogy annak házába 
küldted, akinek szavait Tested vételekor ismételjük és örök- 
kévalósítjuk ezzel annak az embernek hitét. 

Küldd nekünk minden gyógyító víz-erőben ezt az akara- 
tot, pillants rá gyógyító szándékoddal valamennyiünkre, 
akiknek életgörbületén meglátod a hibát, mint amaz asszo- 
nyét, aki nem is kért Téged, hanem csak állt hallgatva, 11- 
lusztrálva nyomorát. , 

Mind ilyenek vagyunk, Istenem, ilyen görbült asszonyok. 
Egyenesíts meg minket, várjuk azt a Te mindenható akara- 
todat, amely a lélek nyomorékjaiért öltözött embertestbe és 
, csak egy szóval" mondd, és meggyógyulunk valamennyien. 

Nem vagyok rá méltó, 

Hogy lelkembe szállj, 

De csak szóval mondjad 

Jézus, nagy Király, 

S meggyógyul a lelkem 

Szent érintésedben. 
Ámen. 


A SZENTHÁROMSÁG 


Egy az Isten, mégis három 
Szeretem, de nem kívánom 
Egészében érteni. 


Atya vagy Te, ősteremtő 
Igéd Fiad, embermentő 
Nem kívánom érteni. 


Fiú vagy Te, csodák fénye 
Nappal, melynek nincsen éje 
Nem kívánom érteni. 


Lélek vagy Te, eszméletünk 
Megváltásunk, Urjövetünk 
Nem kívánom érteni. 


Istenembert kitől szülted 
Törvényedet megkerülted? 
Nem kívánom érteni. 


Bűnöst szentté, hogy tisztítasz 


Mindent helyreigazítasz? 
Nem kívánom érteni. 

Szűzi asszonyt hogy teremtesz 
Szeplőtlenné miképp mentesz? 
Nem kívánom érteni. 


Éltet hogyan gyújtsz halálból 
Miért van szárnyam az igából? 
Nem kívánom érteni. 


xx 


Azt tudom csak Te vagy Isten 

Teljessé lesz benned minden 

Titok vagy Te, egy és három 

Megérteni nem kívánom 

Mert mindenben minden Isten 

Mindenekben, mindenikben 

Égi szinten, földi szinten 

Szeretlek 

De nem kívánlak érteni. 
Ámen 


HIT, REMÉNY, SZERETET 


Mi az élet? -— versenypálya. 
Mi a lét? — csak távoli táj! 
Indulásod Isten várja, — 

És megidéz, vagy megkínál. 
De ha érzed érintésit, 
Hazajársz a karjaiba, 
Tebelőled Istent készít, 

Ha figyelsz az útjaira: — 

Ne kersd a végső szókat, 
Sem a végső gondolatot, - 
Csak a Tett hoz minden jókat, 
Csak a Perc, mit Isten adott. 


Sose lett még abból semmi, 
Ha világod nézegeted, 

De ha felkelsz élni, tenni, 
Ha a sorsod kézbeveszed, 
Kiderül a láthatárod, 
Megújul és él a szíved, 

Az erődet visszavárod. 

Jön a Perc, mely már a tied: 
A világot nem kell , nézni", 
A világot gyártani kell, 
Tetterővel megigézni, 
Válaszol, — ha jól kérdezel. 


Jön a Szó, mely egy a Tettel, 
Jön a Tett, mely Gondolat is, 
Jön a Perc a Végtelennel, 

Jön a Hű, és tűn a hamis, 
Kivilágol benned minden, 
Szeretés ha fogja kezed, 

Ez a szó, mely minden hitben 
Veled él, ha felfedezed. 

Jön a Tett, mely egy a Szóval, 
Jön az Eszme: átalakít, 

Tele lesz a lelked Jóval. 

Mi marad? — csupán egy: a Hit. 


De ha élted rosszra fordul, 
Ha elárvul benned a Szó, 
Ha szekérkéd megcsikordul, 
Kiszegényül benned a Jó. 
Ha szívednek szomjazása 
Elapasztott tóra talál, 

Ha eléd áll lelked mása, 

S feleded, hogy érte valál, 
Ne ijedj meg, nincs elkésve, 
Nagy az élet, hosszú az út. 

Fonalad nincs elvetélve, 
Aki fut, az messzire jut. 


Kitalálod merre fussál, 
Kezed ujja Kézbe simul, 

Az a fő, hogy célba jussál, 
Hova mennél céltalanul? 

Ha tebenned ég a lélek, 

Ha világa kézvezetőd, 

Ha tudod, hogy ott van véled, 
S az övé vagy mindenelőtt, 
Kiragyog a lelked szintje, 
Beszűrődik rád az a Fény, 
Hazajött az élted Kincse; 
Neve mi? — csupán: a Remény. 


Ha bezárulsz önmagadba, 
Ha a lelked sír egyedül, 
Belefárad szíved abba, 
Hogy imádságod kimerül. 
Odazeng az élted húrja, 
Hol a lélek otthona van, 
Odaér majd minden ujja, 
Hol a , sorsod" Istene van, 
Akiben majd egy lesz minden, 
Akitől nincs elszakadás. 
Eleven az élő hitben, — 
Akaratja: , ittmaradás". 


Akiben mind együtt lesztek, 
Aki nélkül senki se vagy, 
Aki nélkül eltéveszted 
Utadat, de el sose hagy, 
Akiben mind lelket szültök, 
Aki minden szívet akar, 
Akiben megistenültök, 


Neki szolgál szív meg a kar 
Nosza indulj: higgy a szónak, 
Tudod-é, ki van veletek? 
Örököse minden Jónak, 
Csak az Egy: 5 ez a Szeretet. 


SZERETETLÁNG 


Elvitted tőlünk 

roncsolt testedet, 

de megtartottad 

öt szent sebhelyed 
testeden megmaradt 
emberek kezenyoma 
így vagy a szenvedésnek 
élő otthona. 


Rajta az öt pont 
vérpiros színe 
megszólal benne 
átdöfött szíve 

így mondja: , Jöjj haza 
vélem a fájdalomba 
várlak, hogy felsegítsem 
lelkedet oda!" 


Mert megőriztem 

öt vérző sebet 

testemen égő 

vérpiros jelet 

nem , színek" ők, hanem 
vérszínű valóságok 

nézd ezt a testemre írt 

öt imádságot! 

Feltámadottan 

magammal viszem 

el ne kárhozzon 

innen senki sem 

Szűz Anyám mondta, hogy 
szeplőtlen emberszívén 
lángol a szeretete 

minden szentmisén. 


Én ezt a lángot 

véle szentelem 

kit utólér az 
megszentül velem 
zengi a lelkem az 
irgalom örök dalát 
Szívemnek boldogító 
bűnbocsánatát. 


De ha e láng a 
kárhozatra hull 

tőle a Sátán 

menten megvakul 
rútsága mélyébe 
semmisül gonoszsága 
többé az emberlélek 
nem lesz prédája. 


Megtisztul így az 
egész mindenség 
mindenben Minden 
lesz az Istenség 
Mária győz, mert a 
szívének tiszta lángja 
tette a Fiát Isten 
oltárházába. 

Szólt: , Ez a test most 

élő tűz nekem 

minden sebét most 

véle szenvedem 

pusztul e tűzben a 
földötök minden szennye 
mert szívem lobogása 
lánggal törli le. 


Így lesz jelenné 

jövő és a múlt 

új Jeruzsálem 
mennyekből lehullt 

így lesz planétánk a 
megváltás diadala 
Szentlélek munkájának 
örök Asztala. 

(1976) 


. ANGYALOK ÜZENETE 


Mi szüntelenül itt járunk köztetek 

És ti nem törődtök velünk, emberek. 
Mi reátok hajlunk nemcsak éjszaka 
Hanem csillagunktól tiszta fényt kap a 
Nappal őrlő, és gondjárta futása 

És lelkünk egyre hív a szent tudásra, 


Hogy itt vagyunk és senki sincs magában, 
Ha munkát ró, vagy csendes otthonában 
Pihenve nézi élte nagy keresztjét . . . 


Mi itt vagyunk, erőket hordunk széjjel, 
Mi szent mosolygást szórunk nappal-éjjel, 
S ki sírva nézi dús erői vesztét, 

Az kezdje hinni, hogy mellette járunk, 
Hogy Istenkézből emberszív a párunk, 
S ha lelkét egyszer karjaink övezték, 


Majd lesz erő, majd lesz vigasság benne . . . 


S ha ez a szó nem szín-igazság lenne, 

S nem tudná senki, hogy angyal a társa, 
És benne tükröződik lelke mása, - 
Elárvult lelkek sírnának e földön, 
Társtalan ember lakna e göröngyön . . . 


De mi itt vagyunk, itt járunk köztetek, 
És ti örvendjetek ennek, emberek! 


ANGYALOKHOZ 


Keljetek fel angyalok 
Utolsó nagy harcra! 

Tenni kell most szent karok 
Fényt az Istenarcra! 
Sanctusotok éneke 

Kevés most az égnek 

Ha a földön a sátán 

Oltárai égnek. 


Jöjjetek hát angyalok 

Ezer légióval 

Győzzétek le harcba" most 
A gonoszt a jóval! 

Zengjen csataéneket 
Ajkunk itt a mélyben 
Nélkületek elveszünk 
Napfénytelen éjben! 


Eláradt a földtekén 

A gonosz uralma 
Soha sem volt ily erős 
A sátán hatalma. 
Megváltottak ezrei 
Mennek veszendőbe, 
Siessetek, győzzetek 
Még ez esztendőben! 


Ihlessetek lelkeket 
Nagy, szent misszióra 
Gyújtsátok a szíveket 
Jertek, itt az óra! 
Apostolok hadait 
Küldjétek szét itt lenn 
Ez Krisztus üzenete 
Választ vár az Isten! 


Tanítsatok szíveket 
Emberszeretetre , 
Nyissatok meg szemeket 
Istenszeretetre! 
Szórjatok szét kincseket 
Egek magasából 

Hadd teljünk igazsággal 
Jézus tárházából! 


Jertek itt a pillanat 
Hasztalan a várás 
Hintsétek a lángokat 
Hulljon szét az áldás! 
Födjétek a földtekét 
Lélekáramlással 

Jézus Szívét harcba hívó 
Sanctus-dalolással! 

Imádjátok az Atyát 
Esdő hódolattal 
Hívjátok le Szent Fiát 
Égő akarattal! 
Szentléleknek lángjaival 
Gyújtsatok fel mindent 
Szeretetben lobogó föld 
Köszöntse az Istent! 

